Predici la Duminica a V-a după Paşti (a Samarinencii) 

Sihar cu numele de Fotini, adică "cea luminată”. Prăznuirea ei se face la data de 
26 februarie dimpreună cu cei care mucenicit împreună cu ea şi în duminica a 
cincea după Sfintele Paşti ("Duminica Samarinencii"). 

Evanghelia şi Apostolul zilei 


Pericopa evanghelică din Duminica a V-a după Paşti, aşează înaintea sufletelor 
noastre icoana unei femei samarinence care, cunoscând pe Domnul lisus, s-a 
făcut cea dintâi misionară a Lui. Domnul lisus Hristos, venind din Iudeea şi 
mergând spre Galileea, trecea prin Samaria, cetate numită Sihar, unde se găsea 
fântâna lui lacob. Ucenicii Domnului intraseră în oraş ca să găsească cele ce 


sunt necesare pentru hrană trupului, iar Mântuitorul a rămas singur lângă izvorul 
istoric al lui lacob. După o scurtă aşteptare, iată o femeie samarineancă vine să 
ia apa de la fântână. 


Evanghelia 


5. Deci a venit la o cetate a Samariei, numită Sihar, aproape de locul pe care 
Iacov l-a dat lui Iosif, fiul său; 

6..Şi era acolo fântâna lui Iacov. lar lisus, fiind ostenit de călătorie, S-a aşezat 
lângă fântână şi era ca la al şaselea ceas. 

7.Atunci a venit o femeie din Samaria să scoată apă. lisus i-a zis: Dă-Mi să 


8.Căci ucenicii Lui se duseseră în cetate, ca să cumpere merinde. 

9. Femeia samarineancă I-a zis: Cum Tu, care eşti iudeu, ceri să bei de la 
mine, care Sunt femeie samarineancă? Pentru că iudeii nu au amestec cu 
samarinenii. 

10.lisus a răspuns şi i-a zis: 


11.Femeia I-a zis: Doamne, nici găleată nu ai şi fântâna e adâncă; de unde, 
dar, ai apa cea vie? 

12.Nu cumva eşti Tu mai mare decât părintele nostru Iacov, care ne-a dat 
această fântână şi el însuşi a băut din ea şi fiii lui şi turmele lui? 

13. lisus a răspuns şi i-a zis: 


15. Femeia a zis către El: Doamne, dă-mi această apă ca să nu mai însetez, 
nici Să mai vin aici să Scot, 

16.lisus i-a zis: Mergi şi cheamă pe bărbatul tău şi vino aici. 

17. Femeia a răspuns şi a zis: N-am bărbat. lisus i-a zis: Bine ai zis că nu ai 
bărbat. 

18.Căci cinci bărbaţi ai avut şi cel pe care îl ai acum nu-ţi este bărbat. Aceasta 
adevărat ai spus. 

19.Femeia I-a zis: Doamne, văd că Tu eşti prooroc. 

20. Părinţii noştri S-au închinat pe acest munte, iar voi ziceţi că în Ierusalim 
este locul unde trebuie să ne închinăm. 

21.4Și lisus i-a zis: Femeie, crede-Mă că vine ceasul când nici pe muntele 
acesta, nici în lerusalim nu vă veţi închina Tatălui. 

22.Voi vă închinaţi căruia nu ştiţi; noi ne închinăm Căruia ştim, pentru că 
mântuirea din iudei este. 

23.Dar vine ceasul şi acum este, când adevărații închinători se vor închina 
Tatălui în duh şi în adevăr, că şi Tatăl astfel de închinători îşi doreşte. 

24.Duh este Dumnezeu şi cei ce 1 se închină trebuie să i se închine în duh şi 
în adevăr. 

25.1l-a zis femeia: Ştim că va veni Mesia care se cheamă Hristos; când va 
veni, Acela ne va vesti nouă toate. 

26.lisus i-a zis: 

27.Dar atunci au sosit ucenicii Lui. Şi se mirau că vorbea cu o femeie. Însă 
nimeni n-a zis: Ce o întrebi, sau: Ce vorbeşti cu ea? 


28.lar femeia şi-a lăsat găleata şi s-a dus în cetate şi a zis oamenilor: 

29. Veniţi de vedeţi un om care mi-a spus toate câte am făcut. Nu cumva 
acesta este Hristosul? 

30.,Și au ieşit din cetate şi veneau către EI. 

31.Între timp, ucenicii Lui Îl rugau, zicând: Învăţătorule, mănâncă. 

32.lar El le-a zis: Eu am de mâncat o mâncare pe care voi nu o ştiţi. 
33.Ziceau deci ucenicii între ei: Nu cumva I-a adus cineva să mănânce? 
34.lisus le-a zis: Mâncarea Mea este să fac voia Celui ce M-a trimis pe Mine 
şi să săvârşesc lucrul Lui. 

35.Nu ziceţi voi că mai sunt patru luni şi vine secerişul? Iată zic vouă: Ridi- 
caţi ochii voştri şi priviţi holdele că sunt albe pentru seceriş. 

36.lar cel ce seceră primeşte plată şi adună roade spre viaţa veşnică, ca să se 
bucure împreună şi cel ce seamănă şi cel ce seceră. 

37.Căci în aceasta se adevereşte cuvântul: Că unul este semănătorul şi altul 
secerătorul. 

38.Eu v-am trimis să seceraţi ceea ce voi n-aţi muncit; alţii au muncit şi voi 
ați intrat în munca lor. 

39.Și mulţi samarineni din cetatea aceea au crezut în EI, pentru cuvântul 
femeii care mărturisea: Mi-a spus toate câte am făcut. 

40.Deci, după ce au venit la EL, samarinenii Îl rugau să rămână la ei. Şi a 
rămas acolo două zile. 

41.Și cu mult mai mulţi au crezut pentru cuvântul Lui, 


42.lar femeii i-au zis: Credem nu numai pentru cuvântul tău, căci noi înşine 
am auzit şi ştim că Acesta este cu adevărat Hristosul, Mântuitorul lumii. 


Apostol 


În zilele acelea 
19. Deci cei ce se risipiseră din cauza tulburării făcute pentru Ştefan, au 


trecut până în Fenicia şi în Cipru şi în Antiohia, nimănui grăind cuvântul, 
decât numai iudeilor. 

20, Și erau unii dintre ei, bărbaţi ciprieni şi cireneni care, venind în Antiohia, 
vorbeau şi către elini, binevestind pe Domnul lisus. 

21. Și mâna Domnului era cu ei şi era mare numărul celor care au crezut şi s- 
au întors la Domnul. 

22. Și vorba despre ei a ajuns la urechile Bisericii din Ierusalim şi au trimis 
pe Barnaba până la Antiohia. 

23. Acesta, sosind şi văzând harul lui Dumnezeu, s-a bucurat şi îndemna pe 
toți să rămână în Domnul, cu inimă Statornică. 

24, Căci era bărbat bun şi plin de Duh Sfânt şi de credinţă. Şi s-a adăugat 
Domnului mulțime multă. 

25. Şi a plecat Barnaba la Tars, ca să caute pe Saul. 

26. Și aflându-l, l-a adus la Antiohia. Și au stat acolo un an întreg, adu- 
nându-se în biserică şi învățând mult popor. Și în Antiohia, întâia oară, uce- 
Nicii S-au numit creştini. 

27. În acele zile s-au coborât, de la Ierusalim în Antiohia, prooroci. 

28. Și sculându-se unul dintre ei, cu numele Agav, a arătat prin Duhul, că va 
fi în toată lumea foamete mare, care a şi fost în zilele lui Claudiu. 

29. Iar ucenicii au hotărât ca fiecare dintre ei, după putere, să trimită spre 
ajutorare fraţilor care locuiau în ludeea; 


30. Ceea ce au şi făcut, trimițând preoţilor prin mâna lui Barnaba şi a lui 
Saul. 


Duminica a cincea săptămână după Paşti a Samarinencei (Penticostar) 


EDITURA INSTITUTULUI BIBLIC ȘI DE MISIUNE 
AL BISERICII ORTODOXE ROMANE 


Sâmbătă seara la Vecernia cea mică 
La Doamne strigat-am... punem stihirile pe 4. Ale învierii, glasul al 4-lea. 


Crucii Tale celei făcătoare de viaţă, neîncetat închinându-ne, Hristoase Dumne- 
zeule, învierea Ta cea de a treia zi o slăvim, că printr-însa ai înnoit firea 
omenească cea stricată, Atotputernice şi suirea la ceruri ne-ai arătat nouă, ca un 
singur bun şi de oameni iubitor. 


Oprirea lemnului neascultării o ai dezlegat, Mântuitorule, pe lemnul Crucii de 
voie pironindu-Te şi în iad pogorându-Te, puternice, legăturile morții ca un 
Dumnezeu le-ai rupt. Pentru aceasta ne închinăm învierii Tale celei din morți, 
întru bucurie, strigând: Atotputernice Doamne, slavă Ţie. 


Porțile iadului le-ai sfărâmat, Doamne şi cu moartea Ta împărăţia morții ai 
stricat şi neamul omenesc din stricăciune l-ai mântuit, viaţă şi nestricăciune 


lumii dăruind şi mare milă. 


Alta a lui Anatolie. 


Veniţi să lăudăm, popoarelor, scularea Mântuitorului cea de a treia zi, prin care 
ne-am izbăvit din legăturile iadului cele nedezlegate şi nestricăciune şi viaţă toți 
am luat, care strigăm: Cela ce Te-ai răstignit şi Te-ai îngropat şi ai înviat, 
mântuieşte-ne pe noi cu învierea Ta, unule lubitorule de oameni. 


Slavă... glasul al 6-lea. 


Lângă puţul lui Iacov, aflând lisus pe samarineanca, a cerut apă de la dânsa, 
Cela ce acoperă pământul cu nori. O, minune! Cel se poartă, pe Heruvimi, 
vorbea cu o femeie păcătoasă, cerând apă, Cel ce a spânzurat pământul peste 
ape. Apă căutând, Cel ce varsă izvoarele şi iezerele apelor, vrând să tragă cu 
adevărat pe aceea care era vânată de luptătorul vrăjmaş şi să adape cu apă vie pe 
aceea care era aprinsă rău de lucruri netrebnice; ca un îndurat şi de oameni 
iubitor. 


Și acum... a Născătoarei de Dumnezeu 
Dogmatica, glasul al 4-lea. 


Fără de sămânță ai zămislit şi ai născut negrăit pe Cel ce a surpat pe cei 
puternici de pe scaune, a înălţat pe cei smeriți şi a ridicat cornul unşilor săi, al 
celor ce slăvesc Crucea lui Hristos, îngroparea şi slăvită înviere. Pentru aceasta, 
Născătoare de Dumnezeu, pe tine mijlocitoarea bunătăţilor celor atât de multe, 
cu cântări fără tăcere te fericim, ca pe ceea ce te rogi pururea să se mântuiască 
sufletele noastre. 


La Stihoavnă 
Stihira învierii, glasul al 4-lea: 
Doamne, suindu-Te pe Cruce blestemul nostru cel strămoşesc l-ai pierdut. Şi 
pogorându-Te în iad, pe legaţii cei din veac I-ai slobozit, nestricăciune dăruind 


neamului omenesc. Pentru aceasta cântând, slăvim scularea Ta cea făcătoare de 
viaţă şi mântuitoare. 


Apoi aceste stihiri, ale Născătoarei de Dumnezeu, glasul al 4-lea: 


Podobie: Cel ce eşti chemat... 
Stih: Pomeni-voi numele Tău întru tot neamul şi neamul. 


Fiul cel fără început din Tatăl, Dumnezeu fiind fără de ani, pentru milostivirea 
şi mântuirea omenească s-a făcut om, ca să dea acum Raiul celui dintâi zidit, să 
izbăvească toată firea de înşelăciunea şarpelui şi chipul cel căzut să-l 
mântuiască, ca un lesne iertător. Pentru aceea şi-a făcut atunci Maică Născătoare 
pe Fecioara cea curată şi neîntinată, pe care, ca pe o anghiră şi liman, toţi o 
fericim. 


Stih: Ascultă fiică şi vezi şi pleacă urechea ta. 


Pe Făcătorul tuturor L-ai avut întrupat în pântecele tău de Dumnezeu fericită, pe 
Cel ce după chip a înnoit pe omul cel căzut mai-nainte, pentru călcarea poruncii 
care s-a făcut prin şarpe; că pe Dumnezeu ai născut nouă negrăit şi ai mântuit 
din stricăciune cu naşterea ta, toată firea cea învechită. Pentru aceasta lăudăm şi 
slăvim darul tău, Fecioară, ceea ce nu ştii de mire; nu înceta a te ruga, ca să 
mântuiască sufletele noastre. 


Stih: Feţei tale se vor ruga bogaţii poporului. 


Ca să ne descoperi nouă tuturor mulțimea milei tale şi noianul cel nehotărit al 
bunătăţii tale, toate păcatele robilor tăi le şterge; că ai putere peste făptură ca o 
Maică a lui Dumnezeu, ceea ce eşti cu totul fără prihană şi chiverniseşti cu 
puterea ta toate câte voieşti; pentru că darul Duhului Sfânt, Cel ce s-a sălăşluit 
arătat întru tine, împreună cu tine lucrează întru toate totdeauna, prea fericită. 


Slavă... glasul al 8-lea. 


Când Te-ai arătat pe pământ, Hristoase Dumnezeule, prin rânduiala întrupării 
cea negrăită, auzind samarineanca cuvântul Tău, lubitorule de oameni, a lăsat 
vadra la puț şi a alergat spunând celor din cetate: Veniţi de vedeţi un cunoscător 
al inimilor. Nu cumva Acesta este Hristos, pe care îl aşteptăm? Cel ce are mare 
milă. 


Și acum... glasul acelaşi. 


Injumătăţindu-se praznicul, învățând Tu, Mântuitorule, ziceau evreii: Cum ştie 
Acesta carte, neînvăţându-se ? Necunoscând ei că Tu eşti înţelepciunea care ai 
alcătuit lumea, slavă Ţic. 


Troparul învierii. 
Slavă... Şi acum... al praznicului. Ectenia mică şi otpustul. 
La Vecernia cea mare 
Citim: Fericit bărbatul... catisma toată. La Doamne strigat-am... punem stihirile 
pe 10 şi cântăm stihirile învierii 3, ale lui Anatolie 1, ale înjumătăţirii 3 şi ale 


samarinencei 3, singur glasul. 


Stihirile învierii, glasul al 4-lea: 


Crucii Tale celei făcătoare de viaţă, neîncetat închinându-ne, Hristoase Dumne- 
zeule, învierea Ta cea de a treia zi o slăvim, că printr-însa ai înnoit firea ome- 
nească cea stricată, atotputernice şi suirea la ceruri ne-ai arătat nouă, ca un 
singur bun şi de oameni iubitor. 


Oprirea lemnului neascultării o ai dezlegat, Mântuitorule, pe lemnul Crucii de 
voie pironindu-Te şi în iad pogorându-Te, puternice, legăturile morţii ca un 
Dumnezeu le-ai rupt. Pentru aceasta ne închinăm învierii Tale celei din morți, 
întru bucurie, strigând: Atotputernice Doamne, slavă ie. 


Porțile iadului le-ai sfărâmat, Doamne şi cu moartea Ta împărăţia morții ai 
stricat şi neamul omenesc din stricăciune l-ai mântuit, viaţă şi nestricăciune 
lumii dăruind şi mare milă. 


Alta a lui Anatolie. 


Veniţi să lăudăm, popoarelor, scularea Mântuitorului cea de a treia zi, prin care 
ne-am izbăvit din legăturile iadului cele nedezlegate şi nestricăciune şi viaţă toţi 
am luat, care strigăm: Cela ce Te-ai răstignit şi Te-ai îngropat şi ai înviat, mân- 
tuieşte-ne pe noi cu învierea Ta, unule lubitorule de oameni. 


Alte stihiri ale înjumătăţirii praznicului 3, glasul acelaşi: 


Podobie: Doamne suindu-te pe Cruce blestemul nostru cel strămoşesc l-ai pier- 
dut, şi pogorându-te în iad, pe legaţii cei din veac i-ai slobozit, nestricăciune 
dăruind neamului omenesc, pentru aceasta cântând mărim scularea ta cea 
făcătoare de viaţă şi mântuitoare. 


Sosit-a înjumătăţirea zilelor, care se încep de la mântuitoarea Înviere şi se pece- 
tluiesc cu dumnezeiasca Cincizecime şi se luminează având strălucirile de 
amândouă părțile şi împreunându-le pe amândouă se laudă, arătând mai-nainte 
că vine slava stăpâneştii Înălţări. 


Auzit-a şi s-a veselit Sionul, binevestindu-se învierea lui Hristos şi fiii lui cei 
credincioşi s-au bucurat văzându-L pe Dânsul şi spălând prin Duhul întină- 
ciunea uciderii lui Hristos, se găteşte să prăznuiască înjumătăţirea cea veselă a 
amândurora. 


Apropiatu-s-a vărsarea cea din destul peste toţi, a dumnezeiescului Duh, precum 
este scris. Sorocul o propovăduieşte, cel ce s-a înjumătăţit, al făgăduinţei celei 
nemincinoase ce s-a dat după moartea lui Hristos şi îngroparea şi învierea de 
dânsul ucenicilor, care însemnează arătarea Mângâietorului. 


Și ale samarinencei 3, glasul 1, singur glasul: 


Venit-ai la puț, izvorule al minunilor, în ceasul al şaselea, să vânezi rodul Evei, 
care întru acest ceas a ieşit din Rai prin amăgirea şarpelui; că s-a apropiat sama- 
rineanca să scoată apă şi văzând-o Mântuitorul a zis: Dă-Mi apă să beau şi Eu te 
voi sătura de apă săltătoare; iar înţeleapta alergând în cetate a vestit îndată po- 
poarelor: Veniţi de vedeţi pe Hristos Domnul, Mântuitorul sufletelor noastre. 


Glasul al 2-lea. 


La puț dacă a venit Domnul, samarineanca ruga pe cel milostiv: Dă-mi apa 
credinţei şi voi lua apele scăldătoarei şi izbăvire şi bucurie. Dătătorule de viaţă, 
Doamne, slavă Ţic. 


Fiul şi Cuvântul Tatălui, cel împreună fără început şi împreună veşnic, venind la 
puț izvorul tămăduirilor, o femeie din Samaria a venit să scoată apă; pe care 
Mântuitorul văzând-o, a zis: Dă-Mi apă să beau şi mergi de cheamă pe bărbatul 
tău. lar ea ca unui om grăind şi nu ca lui Dumnezeu, silindu-se să tăinuiască, a 
zis: Nu am bărbat. Și învățătorul zise către dânsa: Adevărat ai zis: Nu am 
bărbat, că cinci ai avut şi acum pe care îl ai nu-ţi este bărbat. lar ea mirându-se 
de acel cuvânt şi alergând în cetate, striga către popoare, zicând: Veniţi de 
vedeţi pe Hristos, care dăruieşte lumii mare milă. 


Slavă... glasul al 6-lea. 


Lângă puţul lui lacov, aflând lisus pe samarineanca, a cerut apă de la dânsa, 
Cela ce acoperă pământul cu nori. O, minune! Cel se poartă, pe Heruvimi, 
vorbea cu o femeie păcătoasă, cerând apă, Cel ce a spânzurat pământul peste 
ape. Apă căutând, Cel ce varsă izvoarele şi iezerele apelor, vrând să tragă cu 
adevărat pe aceea care era vânată de luptătorul vrăjmaş şi să adape cu apă vie pe 
aceea care era aprinsă rău de lucruri netrebnice; ca un îndurat şi de oameni 
iubitor. 


Şi acum... a Născătoarei de Dumnezeu, glasul al 4-lea. 


Proorocul David, care pentru tine este al lui Dumnezeu părinte, cu cântare 
pentru tine mai-nainte a glăsuit către Cel ce a făcut ție slăviri: Stătut-a împă- 
răteasa aproape de-a dreapta ta; că pe tine Maică pricinuitoare vieţii te-a arătat, 
Dumnezeu, care fără Tată din tine a se face om a binevoit, ca iarăşi să zidească 
chipul său cel stricat de patimi. Şi oaia cea rătăcită, prin munţi pierdută aflând- 
0, pe umeri ridicând-o, la Tatăl să o aducă şi după voia sa cu puterile cereşti să o 
împreuneze şi să mântuiască, Născătoare de Dumnezeu lumea, Hristos, Cel ce 
are mare şi bogată milă. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, Cel ce 
dai viaţă, pentru aceasta lumea Te slăveşte. 


Prochimenul zilei. 
La Litie 

Stihirile hramului. 
Slavă... Și acum... glasul al 3-lea. 
Să se bucure luminat astăzi cerul şi pământul, pentru că Hristos s-a arătat întru- 
pându-se ca un om, ca să scoată pe Adam din blestem cu tot neamul, şi minunat 
s-a făcut prin minuni. În Samaria venind a stătut înaintea femeii şi a cerut apă, 
EI, care îmbracă norii cu ape. Pentru aceasta toţi credincioşii să ne închinăm 
Celui ce a sărăcit de voie pentru noi, prin sfatul cel plin de îndurare. 

La Stihoavnă 
Stihira învierii, glasul al 3-lea: Doamne, suindu-Te pe Cruce, blestemul nostru 
cel strămoşesc l-ai pierdut şi pogorându-Te în iad, pe legat cei din veac i-ai slo- 
bozit, nestricăciune dăruind neamului omenesc. Pentru aceasta cântând, slăvim 


scularea Ta cea făcătoare de viață şi mântuitoare. 


Apoi stihirile Paştilor, cu stihurile lor sau aceste stihiri ale învierii, precum este 
scris în cel grecesc: 


Stih: Domnul a împărățit, întru podoabă s-a îmbrăcat, îmbrăcatu-s-a Domnul 
întru putere şi s-a încins. 


Fiind spânzurat pe lemn, unule puternice, toată zidirea o ai clintit; şi punându- 
Te în mormânt, pe cei ce locuiau în mormânturi i-ai înviat, nestricăciune şi viață 
dăruind neamului omenesc. Pentru aceasta cântând, slăvim scularea Ta cea de a 
treia zi. 


Stih: Pentru că a întărit lumea, care nu se va clinti. 


Poporul cel fărădelege, Hristoase, pe Tine dându-Te lui Pilat, a Te răstigni Te-a 
judecat, nemulțumitori către făcătorul de bine arătându-se. Ci de voie răbdând 


îngropare ca un însuţi puternic ai înviat a treia zi, ca un Dumnezeu, dăruindu-ne 
nouă viaţă fără de sfârşit şi mare milă. 


Stih: Casei Tale se cuvine sfinţenie, Doamne, întru lungime de zile. 


Cu lacrimi ajungând femeile la mormânt, pe Tine Te-au căutat; iar neaflându- 
Te, plângând cu tânguire au strigat, zicând: Vai nouă, Mântuitorul nostru, Împă- 
ratul tuturor, cum 'Te-ai furat ? Şi ce loc ţine trupul Tău cel de viaţă purtător ? 
Iar îngerul către dânsele a răspuns: Nu plângeţi, a zis, ci mergeţi de vestiți, că a 
înviat Domnul, dându-ne nouă bucurie, ca un însuşi milostiv. 


Slavă... glasul al 8-lea. 


Când Te-ai arătat pe pământ, Hristoase Dumnezeule, prin rânduiala întrupării 
cea negrăită, auzind samarineanca cuvântul Tău, lubitorule de oameni, a lăsat 
vadra la puț şi a alergat spunând celor din cetate: Veniţi de vedeţi un cunoscător 
al inimilor. Nu cumva Acesta este Hristos, pe care îl aşteptăm? Cel ce are mare 
milă. 


Și acum... acelaşi glas. 
Injumătățindu-se praznicul, învățând Tu, Mântuitorule, ziceau evreii: Cum ştie 


Acesta carte neînvățându-se ? Necunoscând ei că Tu eşti înţelepciunea, Cel ce ai 
alcătuit lumea, slavă Ţic. 


lar după cele ruseşti: Şi acum... Ziua învierii... Troparul învierii, glasul al 4- 
lea. 


Propovăduirea învierii cea luminată, înţelegându-o de la înger ucenițele 
Domnului şi lepădând osândirea cea strămoşească, apostolilor lăudându-se, au 
zis: Jefuitu-s-a moartea, sculatu-s-a Hristos Dumnezeu, dăruind lumii mare 
milă. 


Slavă... Și acum... al înjumătăţirii, glasul al 8-lea. 


Înjumătăţindu-se praznicul... La Miezonoptică, canonul Sfintei Treimi din 
octoih, glasul al 4-lea. 


Apoi troparele: Cuvine-se cu adevărat a te lăuda... şi celelalte. 


Duminică, a cincea săptămână după Paşti la Utrenie 


La Dumnezeu este Domnul... troparul învierii, de două ori. Slavă... Şi acum... 
al înjumătățirii. 


După întâia Catismă, sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Căutând la intrarea mormântului şi văpaia îngerului nerăbdând mironosiţele, cu 
cutremur s-au mirat, zicând: Au doar s-a furat Cel ce a deschis tâlharului Raiul? 
Au doar s-a sculat Cel ce şi mai-nainte de patimi a vestit învierea ? Adevărat a 
înviat Hristos Dumnezeu, dăruind celor din iad viaţă şi înviere. 


Înviat-ai ca un nemuritor din mormânt, Mântuitorule, şi împreună ai ridicat 
lumea cu puterea Ta, Hristoase Dumnezeul nostru, zdrobit-ai întru tărie puterea 
morţii. Arătat-ai, milostive, tuturor învierea; pentru aceasta Te şi slăvim, unule, 
Iubitorule de oameni. 


Slavă... Și acum... a Născătoarei de Dumnezeu 


Taina cea din veac ascunsă şi de îngeri neştiută, prin tine, Născătoare de 
Dumnezeu, celor de pe pământ s-a arătat. Dumnezeu întru unire neamestecată 
întrupându-se şi Crucea de voie pentru noi luând; prin care înviind pe cel întâi 
zidit, a mântuit de moarte sufletele noastre. 


După a doua Catismă, sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Din înălțimile cele de sus pogorându-se Gavriil şi la piatră venind, unde era 
piatra vieţii, cu alb fiind îmbrăcat a strigat celor ce plângeau: Încetaţi voi de 
strigarea cea cu plângere, cele ce aveţi de-a pururea milostivirea. Că pe care îl 
căutaţi plângând, îndrăzniţi, că cu adevărat s-a sculat. Pentru aceasta strigaţi 
apostolilor că a înviat Domnul. 


Cu sfatul Tău cel de voie Crucea ai răbdat, Mântuitorule, şi în mormânt nou oa- 
menii cei muritori Te-au pus, pe Tine Cel ce cu cuvântul marginile ai aşezat. 
Pentru aceasta legându-se cel străin, moartea cumplit s-a prădat. Şi cei din iad 
toţi au strigat sculării Tale celei de viaţă purtătoare: Hristos a înviat, dătătorul de 
viață, rămânând în veci. 

Slavă... Și acum... a Născătoarei de Dumnezeu 

Spăimântatu-s-a losif, cea mai presus de fire văzând şi în minte a luat ploaia cea 
de pe lână, întru zămislirea ta cea fără sămânță, de Dumnezeu Născătoare. Ru- 
gul cel nears în foc, toiagul lui Aaron ce a odrăslit. Şi mărturisind logodnicul tău 
şi păzitorul, preoţilor a strigat: Fecioara naşte şi după naştere iarăşi rămâne 


Fecioară. 


După, Fericiţi cei fără prihană... troparele: Bine eşti cuvântat, Doamne... 
Soborul îngeresc... 


Și îndată ipacoi, glasul al 4-lea: Cele ce au fost ale prea slăvitei sculării Tale, 
mai-nainte alergând mironosiţele, au vestit apostolilor, Hristoase, că ai înviat ca 
un Dumnezeu, dăruind lumii mare milă. 

Apoi treptele. 

Antifonul 1, glasul al 4-lea: 


Din tinereţile mele, multe patimi se luptă cu mine, ci însuţi mă sprijineşte şi mă 
mântuieşte, Mântuitorul meu. 


Cei ce urâţi Sionul ruşinaţi-vă de Domnul. Că precum iarba de foc, aşa veți fi 
uscați. 


Slavă... Și acum... 


Prin Sfântul Duh tot sufletul viază şi cu curăție se înalță, luminează-se întru uni- 
mea Treimii, cu sfinţenie de taină. 


Antifonul al 2-lea: 


Strigat-am ie, Doamne, cu căldură dintru adâncul sufletului meu; şi mie să-mi 
fie spre auzire dumnezeieştile Tale urechi. 


Spre Domnul nădejdea tot cine şi-a agonisit, mai înalt este decât toţi cei ce Îl 
întristează. 


Slavă... Și acum... 


Prin Sfântul Duh izvorăsc izvoarele darului, care adapă toată făptura, spre rodire 
de viață. 


Antifonul al 3-lea: 


Inima mea către Tine, Cuvinte să se înalțe şi nimica nu mă va amăgi, din fru- 
museţile lumii, spre râvna celor de jos. 


Precum are cineva dragoste spre maica sa, spre Domnul mai cu fierbinte dra- 
goste dator suntem. 


Slavă... Și acum... 
Prin Sfântul Duh este bogăţia cunoştinței de Dumnezeu, a privirii la cele înalte 
şi a înţelepciunii. Că întru dânsul toate dogmele părinteşti Cuvântul le desco- 


peră. 


Prochimen, glasul al 4-lea: Scoală-Te, Doamne, ajută nouă şi ne mântuieşte pe 
noi pentru numele Tău. 


Stih: Dumnezeule, cu urechile noastre am auzit şi părinţii noştri ne-au spus 
nouă. 


Apoi, Toată suflarea... Evanghelia învierii, a 7-a, de la Ioan: Într-una a Sâm- 
betelor... 


Evanghelia a şaptea a Învierii 


1. Iar în ziua întâia a Săptămânii (duminica), Maria Magdalena a venit la 
mormânt dis de dimineaţă, fiind încă întuneric, şi a văzut piatra ridicată de pe 
mormânt. 

2. Deci a alergat şi a venit la Simon- Petru şi la celălalt ucenic pe care-l iubea 
Iisus, şi le-a zis: Au luat pe Domnul din mormânt şi noi nu ştim unde L-au 
pus. 

3. Deci a ieşit Petru şi celălalt ucenic şi veneau la mormânt. 

4, Și cei doi alergau împreună, dar celălalt ucenic, alergând înainte, mai re- 
pede decât Petru, a sosit cel dintâi la mormânt. 

5. Și, aplecându-se, a văzut giulgiurile puse jos, dar n-a intrat. 


6. A sosit şi Simon-Petru, urmând după el, şi a intrat în mormânt şi a văzut 
giulgiurile puse jos, 

7. lar mahrama, care fusese pe capul Lui, nu era pusă împreună cu giul- 
giurile, ci înfăşurată, la o parte, într-un loc. 

8. Atunci a intrat şi celălalt ucenic care sosise întâi la mormânt, şi a văzut şi a 
crezul. 

9. Căci încă nu ştiau Scriptura, că lisus trebuia să învieze din morți. 

10. Și s-au dus ucenicii iarăşi la ai lor. 


„Invierea lui Hristos văzând, să ne închinăm Sfântului Domnului lisus, Unuia 
Celui fără de păcat. Crucii Tale ne închinăm, Hristoase şi Sfântă Invierea Ta o 
lăudăm şi o slăvim”. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 


20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canoanele al Paştilor, cu irmosul pe 4 şi al Născătoarei de Dumnezeu, pe 2. 
Canonul Paştilor; Canonul Născătoarei de Dumnezeu Şi al înjumătăţirii praz- 
nicului pe 4 şi al samarinencei pe 4. 
Canonul înjumătăţirii praznicului 

facere a lui Andrei Criteanul 
Cântarea 1-a, glasul al 8-lea, 
Irmos: Marea ai închegat-o... 
Neamuri, bateţi în palme, evrei plângeţi, că dătătorul de viață Hristos, legăturile 


iadului rupându-le, pe morţi i-a înviat şi bolile a vindecat cu cuvântul; Acesta 
este Dumnezeul nostru Cel ce dă viaţă celor ce cred în numele Lui. 


Minune ai arătat, apa în vin prefăcând, Stăpâne, Cel ce ai prefăcut în Egipt 
râurile în sânge şi pe morţi ai înviat, făcând aceasta a doua minune. Slavă, 
Mântuitorule, sfatului Tău celui nespus, slavă smereniei Tale, prin care ne-ai 


înnoit pe noi. 
Izvor pururea curgător al vieţii celei adevărate, fiind, Doamne, Tu eşti învierea 
noastră, voind Te-ai ostenit, Mântuitorule, şi de voie ai însetat, legilor firii 
supunându-Te şi în Sihar venind trupeşte, ai cerut la samarineanca apă să bei. 
A Născătoarei de Dumnezeu 
Tu una ai încăput pe Făcătorul tău în pântece, Născătoare de Dumnezeu şi cu 
trup L-ai născut precum nu se poate spune şi fecioară ai rămas, nicicum nestri- 
cându-se fecioria; pe Acesta roagă-L neîncetat, curată, ca pe Fiul tău şi Dumne- 
zeu, pentru turma ta. 

Alt Canon, al samarinencei 


facere a lui losif 


Cântarea 1-a, glasul al 4-lea, 


Irmos: Cel ce a bătut Egiptul şi pe muncitorul Faraon l-a înecat în mare, a 
mântuit din robie, pe poporul cel ce cânta ca Moise cântare de biruinţă, că s-a 
prea slăvit. 


Cel îngropat s-a sculat şi prin Sine împreună a sculat neamul omenesc. Să se 
bucure toată făptura astăzi şi norii cei înţelegători, arătat să stropească dreptate. 


Cel ce ai luat Crucea de voie cu trupul, a treia zi ai înviat din morţi, cămările 
iadului deşertându-le, începătorule al vieţii, Doamne, şi ai scos sufletele cele 
legate. 


Văzând mironosiţele pe înger strălucind la faţă, de frică au fugit de la mormânt; 
Și cunoscând scularea lui Hristos, s-au grăbit să spună ucenicilor. 


Doamne, Cel ce acoperi cu ape cele mai pe deasupra, fiind apa vieţii, cinstitele 
Tale ape le-ai dat samarinencei care le cerea şi care a cunoscut milostivirea Ta. 


Slavă... a Treimii 

O, Treime, mântuieşte pe cei ce Te slăvesc pe Tine cu credinţă curată, Părinte, 
Fiule şi Duhule, ca un Făcător a toate şi ne dăruieşte nouă curăţire de păcate ca 
un prea bun. 

Și acum... a Născătoarei de Dumnezeu 

Bucură-te, scaun de foc, bucură-te, sfeşnic cu totul de aur, bucură-te, norul 


luminii, bucură-te, palatul Cuvântului şi masă înţelegătoare, care ai purtat după 
vrednicie pe Hristos, Pâinea Vieţii. 


Catavasie: Ziua Invierii, să ne luminăm, popoare! Paştile Domnului, Paştile! Că 
din moarte la viaţă şi de pe pământ la cer, Hristos Dumnezeu ne-a trecut pre noi, 
cei ce cântăm cântare de biruinţă! 


Canonul înjumătăţirii praznicului 
Cântarea a 3-a 


Irmos: Nu judecaţi, evrei, judecată fățarnică, zis-a Stăpânul învățând când a 
venit în biserică, precum este scris, înjumătăţindu-se praznicul legii. 


Nu judecaţi, evrei, judecată făţarnică; că a venit Hristos de care au spus proo- 
TOCiI, că va veni din Sion şi lumea la Sine va chema. 


De nu credeți cuvintelor, evrei, credeţi măcar lucrurilor Stăpânului. Pentru ce vă 
amăgiți, lepădându-vă de cel sfânt ? De care a scris în lege Moise. 


A Născătoarei de Dumnezeu 
Unul din Treime fiind, Te-ai văzut făcându-Te trup, neschimbându-Ți, Doamne, 
fiinţa, nici arzând pântecele cel nestricat al Celeia ce Te-a cunoscut tot, fiind 
Dumnezeu şi foc. 

Alt Canon, al samarinencei 


Cântarea a 3-a 


Irmos: Intăritu-s-a inima mea întru Domnul, Cel ce dă rugăciune celui ce se 
roagă; că arcul puternicilor a slăbit şi cei slabi s-au încins cu putere. 


De voie Te-ai înălţat pe lemn, Cuvinte şi pietrele văzându-Te s-au despicat şi 
toată făptura s-a clintit şi morții din mormânturi ca din somn s-au sculat. 


Văzându-te pe Tine toate sufletele drepţilor cu sufletul mergând la iad, Cuvinte, 
din legăturile cele veşnice s-au dezlegat, slăvind cu laude puterea Ta cea mai 
presus de minte. 


Ce vă miraţi? Pentru ce căutaţi voi, femei, cu miresme la mormânt pe Stăpânul? 
S-a sculat şi lumea împreună a ridicat îngerul, strălucind a zis mironosiţelor. 


Viaţă fiind Tu, Doamne, şi izvor al nemuririi, ai şezut lângă puț, îndurate, şi ai 
umplut de prea înțelepte apele Tale pe samarineanca, ceea ce cerea, care Te-a 


lăudat pe Tine. 


Slavă... a Treimii 


Un Dumnezeu peste toate în Treime se laudă, Tatăl şi Fiul şi dumnezeiescul 
Duh, pe care cu frică îl slăvesc cetele cereşti, luminat strigând: Sfânt, sfânt, 
sfânt eşti, Doamne. 


Și acum... a Născătoarei de Dumnezeu 
Zămislind precum nu se poate spune în pântecele tău pe Dumnezeul tuturor, 
Fecioară Maică, L-ai născut mai presus de gând şi de cuvânt, rămânând fecioară 


ca şi mai-nainte de naştere, dumnezeiască Mireasă. 


Condacul înjumătăţirii, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Praznicul legii înjumătățindu-se, Făcătorule a toate şi stăpâne, către cei ce erau 
de față ai zis, Hristoase Dumnezeule: Veniţi de scoateţi apa nemuririi. Pentru 
aceasta la Tine cădem şi cu credinţă strigăm: Îndurările Tale dăruieşte-le nouă, 
că Tu eşti izvorul vieţii noastre. 


Icos: Sufletul meu cel înţelenit cu fărădelegi şi păcate, adapă-l cu curgerile 
sângiurilor Tale şi-l arată roditor de fapte bune. Că Tu ai zis tuturor să vină la 
Tine, Cuvinte al lui Dumnezeu, Preasfinte şi să scoată apa nestricăciunii cea vie 
şi care curăţeşte păcatele celor ce laudă slăvită şi dumnezeiască scularea Ta, 
dând, bunule, celor ce Te cunosc pe Tine Dumnezeu, puterea Duhului, care s-a 
pogorât de sus cu adevărat peste ucenicii Tăi, că Tu eşti izvorul vieţii noastre. 


Sedealna samarinencei, glasul al 4-lea: 
Podobie: Cel ce Te-ai înălţat pe Cruce de bunăvoie, poporului Tău celui nou, 


numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 


celui potrivnic, având ajutorul Tău armă de pace, nebiruită biruinţă. 


Să se bucure cerul, să dănţuiască cele pământeşti, că Hristos arătându-se din 

Fecioară ca un om, a izbăvit din stricăciune toată omenirea cu moartea sa, şi cu 

minunile strălucind, femeii samarinence, care a cerut apă, i-a dat izvorul tămă- 

duirilor, ca Cel ce însuşi este fără de moarte. 

Slavă... Și acum... 

Dătătorule de înţelepciune, Stăpâne, când a sosit praznicul legii, şezând în 

biserică ai învăţat aşa, zicând către toţi: Veniţi cei însetaţi, beţi apa care Eu vă 

dau acum, prin care vă veţi îndulci cu toţii de viaţă şi desfătare dumnezeiască. 
Canonul înjumătăţirii praznicului 


Cântarea a 4-a 


Irmos: Proorocul Avacum... 


De trebuie să vină Mesia, iată Hristos este Mesia, călcătorilor de lege; pentru ce 
nu credeţi Lui? lată a venit şi mărturisesc cele ce însuşi a făcut; că apa în vin oa 
prefăcut şi pe slăbănogul cu cuvântul l-a întărit. 


Neînţelegând Scripturile vă amăgiţi, evrei fărădelege, că cu adevărat a venit 
Hristos şi pe toţi i-a luminat şi întru voi a arătat multe semne şi minuni şi în 
zadar v-aţi lepădat de viaţa cea adevărată. 
Un lucru v-am arătat şi iată, toţi vă miraţi, strigat-a Hristos către evrei şi a zis: 
Voi tăiați împrejur pe om Sâmbăta, pentru ce dar pe Mine Mă mai clevetiţi, că 
am ridicat cu cuvântul pe cel slăbănog ? 
A Născătoarei de Dumnezeu 
Ceea ce ai încăput în pântecele tău pe Dumnezeu cel necuprins, dumnezeiască 
Mireasă, Fecioară Maică curată, nu înceta rugându-te pentru noi, ca să ne 
izbăvim prin tine din necazuri, că la tine pururea scăpăm. 

Alt Canon, al samarinencei 


Cântarea a 4-a 


Irmos: Auzit-am, Dumnezeule, auzul Tău şi m-am temut, înţeles-am lucrurile 
Tale şi m-am spăimântat, Doamne, că de lauda Ta este plin pământul. 


Cerurile să se veselească, să prăznuiască toată făptura, că s-a sculat Domnul şi 
s-a arătat tuturor înţelepţilor săi apostoli. 


Inghiţitu-s-a, moarte, puterea ta, murind Hristos şi cei morţi au ieşit din mor- 
mânturi ca din nişte cămări prin scularea Lui. 


Pentru ce vă tânguiţi, femei? Pentru ce căutaţi cu miruri pe cel fără de moarte? 
Sculatu-s-a precum a zis, îngerul a grăit mironosiţelor. 


Samarinencei, Doamne, care a cerut apă, i-ai dat cunoştinţa puterii Tale, pentru 
aceasta în veci nu va înseta, lăudându-Te pe Tine. 


Slavă... a Treimii 
O, Treime mai presus de ființă, Părinte şi Cuvinte şi Dumnezeiescule Duh, 


întocmai de o putere, împreună fără de început, mântuieşte-ne pe toţi cei ce Te 
lăudăm pe Tine cu credinţă. 


Și acum... a Născătoarei de Dumnezeu 


Rug nears pe tine te-a văzut de demult puitorul de lege şi Daniil munte sfânt te-a 
cunoscut ceea ce una eşti Fecioară, Maică Stăpână. 


Canonul înjumătăţirii praznicului 
Cântarea a 5-a 


Irmos: Cu minuni ai împodobit pe apostolii Tăi, cu semne ai slăvit prin ucenici, 
în toată lumea slăvindu-i Mântuitorul nostru şi dându-le împărăţia Ta. 


Toate marginile pământului au luminat ucenicii, cu minunile şi cu învăţăturile, 
şi în multe chipuri propovăduind, Hristoase Mântuitorule, cuvântul împărăției 


Tale. 


Laudă înălțăm împărăției Tale şi cântare aducem Ție, Celui ce Te-ai arătat pe 
pământ pentru noi şi lumea ai luminat şi pe Adam l-ai chemat. 


A Născătoarei de Dumnezeu 


Făcutu-s-a pântecele tău masă sfântă, care are cereasca pâine, din care tot cel ce 
mănâncă nu moare, precum a zis Hrănitorul tuturor, Născătoare de Dumnezeu. 


Alt Canon, al samarinencei 
Cântarea a 5-a 
Irmos: Străluceşte-mi, Doamne, lumina poruncilor Tale, că la Tine, Hristoase, 
mânecă duhul meu şi Te laudă pe Tine; că Tu eşti Dumnezeul nostru şi la Tine 


scap, Împăratul păcii. 


La sfântul Său mormânt ajungând de dimineaţă mironosiţele, au văzut un tânăr 
strălucind şi s-au spăimântat, înştiinţându-se de scularea Ta, Hristoase. 


Moartea s-a omorât, iadul s-a prădat, cei din legături s-au slobozit cu învierea 
lui Hristos, să ne bucurăm şi să plesnim în mâini, prăznuind lumina. 


Apostoli săltaţi, îngeri dănţuiți şi toţi pământenii vă bucuraţi, că Domnul a 
înviat, stricăciunea s-a surpat şi întristarea a încetat, Adam dănţuieşte. 


Izvor al vieţii fiind Tu, Doamne, ai dăruit de demult apa vieţii şi a cunoştinței, 
femeii samarinence care o ceruse; pentru aceasta lăudăm îndurările Tale cele 
negrăite. 

Slavă... a Treimii 

Unimea cea în trei feţe, Treimea cea de o ființă, pe Tatăl, pe Cuvântul şi pe 
Duhul Sfânt, pe unul Dumnezeu nedespărțit în fire cinstim, pe Făcătorul şi 
Domnul şi Stăpânul a toate. 


Și acum... a Născătoarei de Dumnezeu 


Pe tine uşă neumblată şi țarină nearată şi sicriu care ai purtat mana; năstrapă, 
sfeşnic şi cădelniţă a cărbunelui celui fără materie, te numim, curată. 


Canonul înjumătăţirii praznicului 
Cântarea a 6-a 
Irmos: Ca apele mării... 


Cel ce păzeşti toate marginile lumii, suitu-Te-ai lisuse şi ai învăţat în biserică pe 


popoare cuvântul adevărului, înjumătăţindu-se praznicul, precum striga loan. 


Deschis-ai buzele Tale, Stăpâne, şi ai propovăduit lumii pe Tatăl, cel fără de ani 
şi pe Sfântul Duh, cum că eşti de aceiaşi fire cu amândoi păzind şi după întru- 
pare. 


Lucrul Tatălui ai săvârşit, cu faptele ai adeverit cuvintele Tale, semne şi vin- 
decări făcând, Mântuitorule; pe, slăbănogul îndreptându-l, leproşii curăţind şi 
morţii înviind. 

A Născătoarei de Dumnezeu 

Fecioară după naştere te lăudăm pe tine, fecioară şi maică te slăvim, pe tine, una 
curată dumnezeiască mireasă fecioară, că din tine cu adevărat s-a întrupat 
Dumnezeu, vii făcându-ne pe noi. 


Alt Canon, al samarinencei 


Cântarea a 6-a 


Irmos: Să nu mă înece pe mine viforul apei, nici să nu mă soarbă adâncul; că 
sunt aruncat întru adâncurile inimii mării răutăților mele. Pentru aceasta strig ca 
Iona: Să iasă din stricăciunea răutăţilor viaţa mea la Tine, Doamne. 


Pe Cruce Te-au pironit cei fărădelege şi cu sulița Te-au împuns pe Tine Hri- 
stoase şi Iosif cel cu bun chip în mormânt nou Te-a îngropat, din care înviind cu 
slavă, împreună ai înviat, Mântuitorule, toată făptura care laudă puterea Ta. 


Incuietorile şi porţile iadului cu putere le-ai sfărâmat, Stăpâne, înviat-ai ca un 
Dumnezeu şi întâmpinând ai zis femeilor: Bucuraţi-vă! Şi pe acestea le-ai trimis 
să spună ucenicilor: S-a sculat viaţa şi s-a văzut luminând marginile lumii. 


Pentru ce plângeți ? Pentru ce aduceţi, femei, miresme ca unui mort? S-a sculat 
Hristos, lăsând giulgiurile goale, strigat-a oarecând tânărul cel ce s-a arătat 
foarte strălucit. Mergând binevestiţi prietenilor scularea Lui. 


Izvorul vieţii cel îndestulat fiind Tu, Doamne, şi adâncul milei, bunule, călă- 
torind ai şezut lângă puţul jurământului şi către samarineanca ai strigat: Dă-Mi 


apă să beau, ca să iei şi tu apele iertării. 


Slavă... a Treimii 


Laud cu credință pe Tatăl cel fără de început şi pe Fiul cel împreună pe un 
scaun şezător şi pe Duhul cel de o fiinţă, fiinţă una, o fire, o slavă şi o împărăție, 
pe Dumnezeu şi Făcătorul tuturor şi Ţiitorul a toate, împreună cu puterile cele 
fără de trupuri. 


Și acum... a Născătoarei de Dumnezeu 

Pe tine numai Fecioară, care ai născut şi ţi-ai păzit pântecele nestricat, te lăudăm 
curată, scaunul Domnului, uşă şi munte, sfeşnic înţelegător, cămară cu totul 
luminată a lui Dumnezeu şi cort al slavei cu adevărat, sicriu, năstrapă şi masă. 
Condacul praznicului, glasul al 8-lea: 

Podobie: Ca nişte pârgă... 

Cu credință venind la puț samarineanca, Te-a văzut pe Tine apa înţelepciunii, 
din care bând din destul, împărăția cea de sus a moştenit, ca ceea ce este în veci 


pururea lăudată. 


Icos: Taine cinstite să auzim, cele ce s-au făcut în Samaria. loan pe noi ne în- 
vaţă cum a vorbit Domnul cu femeia, cerând apă. EI, care a adunat apele întru 


adunările lor; Cel ce este împreună şezător pe un Scaun cu Tatăl şi cu Duhul; că 
a venit să caute chipul Său, ca Cel ce este în veci pururea lăudat. 


Sinaxar în Duminica samarinencei 


Stih: Venind, femeie, să scoţi apă muritoare, 
AI scos apă vie, de suflet spălătoare. 


Tot în această zi, în Duminica a cincea după Paşti, prăznuim pomenirea Sama- 
rinencei. Pentru că în această zi Hristos s-a mărturisit că este Mesia. Şi pentru 
aceasta mi se pare că s-a pus în săptămâna înjumătăţirii celor cincizeci de zile. 
Mai ales că în Duminica cea mai-nainte de aceasta a făcut minune la 
scăldătoare. lar în această zi venind la puţul pe care însuşi Iacov l-a săpat şi l-a 
dăruit lui losif fiului său. 


Venit-a adică lângă Sihar Domnul, fiind ostenit de cale şi a şezut aici la puț, în 
ceasul al şaselea din zi. lar o femeie din cetate, a venit să scoată apă, pe când 
ucenicii se duseseră să cumpere bucate. lisus văzând-o a cerut să-l dea apă; iar 
ea îi pune înainte, că nu se ating evreii de samarineni. Domnul însă o învaţă 
aducând la mijloc apa cea vie, pe care a arătat-o neîmpuţinată şi curăţitoare de 
păcate. Căci, Duhul se aseamănă mai totdeauna cu apa şi cu focul. 


lar femeia întâmpinând că nu are el apă ca aceea, pentru că vadră de scos nu a 
adus şi puţul este adânc, aduce cuvântul la strămoşul Iacov, care însuşi a săpat 
puţul şi a băut din el şi oile lui, arătând prin aceasta prisosinţa izvorului şi cum 
că era de bună treabă şi rece. 


Hristos nu s-a arătat pe Sine mai mare decât Iacov, ca să nu spăimânteze pe 
femeie; ci iarăşi pentru apă a grăit zicând: că cel ce va bea din apa cea vie, nu va 
înseta niciodată. 


Și femeia a cerut acea apă; iar El a zis, să-şi cheme pe bărbatul său, gândind la 
descoperirea unor lucruri ascunse. Iar ea s-a lepădat că nu are bărbat. Însă Cel 
ce ştie toate a zis: Bine ziseşi că nu ai, că cinci ai avut şi pe care ai acum al 
şeaselea, (arătând că trăieşte cu acesta nelegiuit), nu-ţi este bărbat. Şi a răspuns 
femeia numindu-l prooroc. 


După aceea I-a întrebat şi de muntele unde se cade să se închine: În Garizim sau 
în Ierusalim? Pentru că socoteau Samarinenii că Dumnezeu nu este pretu- 
tindenea desăvârşit; ci cum că numai acolo petrece Dumnezeu unde se închinau 
ei, adică în muntele Garizim, pentru că acolo s-a dat binecuvântarea de la 
Dumnezeu, sau pentru că acolo Avraam a zidit întâi lui Dumnezeu jertfelnic. Şi 


iarăşi precum Iudeii ziceau că, numai în Ierusalim se cade a se închina lui 
Dumnezeu, pentru aceea şi de pretutindenea la praznic se adunau acolo. 


Hristos a arătat că mântuirea lumii este din ludei, însă a adăugat că Dumnezeu 
este netrupesc şi cei ce s-au învrednicit a se închina Lui, nu se vor mai închina 
cu jertfe, ci cu duhul şi cu adevărul. 


Atunci a zis femeia: Auzim din Scripturi că va să vină Mesia, care este Hristos. 


Iar lisus a zis: Eu sunt. Ştiau Samarinenii de Mesia din cărțile lui Moise şi mai 
ales din aceasta: Că prooroc va ridica vouă Domnul Dumnezeu şi din altele 
multe. 


lar sfârşindu-se vorba, au venit şi ucenicii şi s-au mirat de o smerenie ca aceea, 
cum grăia cu o femeie, însă l-au rugat pe EI să mănânce; iar EI le-a grăit lor de 
hrana cea veşnică a mântuirii omeneşti şi cum că li se cade lor să secere 
ostenelile proorocilor. 


Apoi mergând femeia în cetate şi spunând cele ce se făcuseră pentru dânsa, toţi 
ridicându-se au venit la Hristos şi au crezut, zicând: Că nu şi-ar fi vădit femeia 
păcatul, de n-ar fi cunoscut vreun lucru mare. 


Şi rugându-se, L-a făcut de a petrecut la ei două zile. Şi fiind acolo, a făcut mai 
multe minuni, care pentru mulţime nu s-au scris în Evanghelie. 


Și aceasta este samarineanca, pe care o a numit Hristos mai în urmă Fotini. Care 
ŞI cu cununa muceniciei s-a încununat în zilele Chesarului Neron, împreună cu 
şapte fii ai săi, după multă muncă şi strujire şi după tăierea sânilor şi după 
sfărâmarea mâinilor, i-a băgat trestii subțiri pe sub unghii şi o a adăpat cu plumb 
şi a suferit patimi şi munci fără de număr. 


Să se ştie că usnele puţului aceluia le-a adus de acolo cu cinste împăratul 
Iustinian şi în Biserica Sfânta Sofia le-a pus. Încă şi piatra pe care a şezut 
Hristos când a vorbit cu samarineanca. Şi până acum stau amândouă în pridvor 
către răsărit despre partea stângă, pe unde se intră în biserică. 


Pentru rugăciunile muceniţei Tale Fotini, Hristoase Dumnezeule, miluieşte-ne 
pe noi. Amin. 


Canonul înjumătăţirii praznicului 


Cântarea a 7-a 


Irmos: Cuptorul haldeilor... 


Trupește Te-ai ostenit, Cel ce eşti odihna tuturor; de voie ai însetat, izvorule al 
minunilor; apă ai cerut lisuse, apa cea vie făgăduind. 


Cu samarineanca ai vorbit, Doamne, vădind nebunia evreilor celor fărădelege, 
că aceea a crezut că Tu eşti Fiul lui Dumnezeu, iar ei de Tine s-au lepădat. 


Apa vie cea săltătoare, apa nemuririi Te-ai făgăduit, izvorule cel pururea viu, 
Mântuitorule, să le dai celor ce primesc cu credinţă pe Duhul Tău, care din Tatăl 
purcede. 


A Născătoarei de Dumnezeu 


În pântecele tău ai încăput pe Cuvântul cel neîncăput, din sânii tăi ai hrănit cu 
lapte pe hrănitorul lumii. În braţele tale ai purtat pe Țiitorul nostru, Născătoare 
de Dumnezeu, curată. 


Alt Canon, al samarinencei 
Cântarea a 7-a 


Irmos: Nu ne da pe noi până în sfârşit, pentru numele Tău şi nu strica aşeză- 
mântul Tău şi nu depărta mila Ta de la noi, Doamne Dumnezeul părinților 
noştri, Cel ce eşti prea lăudat în veci. 


Cu cei fărădelege de voie Te-ai socotit, Hristoase îndurate, în vremea dumne- 
zeieştii patimi; şi acestea pământul văzându-le s-a cutremurat şi pietrele s-au 
despicat prin voia Ta cea atotlucrătoare şi prin Tine cel ce eşti necuprins de 
minte s-au sculat morții cei din veac. 


Cu sufletul pogorându-Te în părțile cele mai de jos ale iadului, ai scos cu vitejie 
pe toţi cei legaţi, pe cei ce din veac îi luase moartea, tiranul cel amar; care 
strigau către Tine, Hristoase Dumnezeule: Slavă rânduielii Tale celei înfrico- 
şate. 


Pentru ce căutaţi cu cei morţi pe Cel ce viază în veci ? S-a sculat precum a zis. 
lată precum vedeţi pânzele goale şi mormântul deşert, zis-a femeilor tânărul cel 
ce s-a arătat. Degrab mergând, spuneţi apostolilor. 


Tu eşti apa vieţii, strigat-a samarineanca către Hristos; deci, adapă-mă, Cuvinte, 
pe mine cea însetată totdeauna de dumnezeiescul Tău dar, ca să nu mai fiu 


cuprinsă de setea necunoştinţei, Doamne lisuse, ci să propovăduiesc slăvirile 
Tale. 


Slavă... a Treimii 

Pe Tatăl şi pe Fiul şi pe dumnezeiescul Duh să slăvim, pe Treimea cea need- 

spărțită după fire şi despărțită după feţe; o fiinţă împreună de o fire, fără de 

început, făcător şi Dumnezeu a toate, pe care îl laudă toate cetele cereşti. 

Și acum... a Născătoarei de Dumnezeu 

După naşterea cea minunată, ai rămas fecioară curată sfântă, Născătoare de 

Dumnezeu. Pentru aceasta toate cetele îngereşti şi toate neamurile omeneşti, cu 

glasuri fără tăcere te laudă pe tine, încăperea cea curată a Celui neîncăput. 
Canonul înjumătăţirii praznicului 

Cântarea a 8-a 

Irmos: Ingerii şi cerurile... 

Veniţi de vedeţi, popoare, pe Cel ce se laudă pe scaunul slavei, cum se huleşte 

de oamenii fărădelege şi văzându-L, lăudați pe Mesia cel mai înainte vestit de 

prooroci. 

Tu eşti cu adevărat Hristos Cel ce ai venit în lumea aceasta, de la care este mân- 


tuirea şi iertarea păcatelor părintești, Tu eşti cu adevărat viaţa celor ce cred în 
Tine. 


Injumătăţindu-se praznicul, precum este scris, a stătut înţelepciunea lui Dumne- 
zeu de faţă în biserică şi a învăţat, că cu adevărat însuşi El era Mesia, Hristos, 
prin care se face mântuirea. 


A Născătoarei de Dumnezeu 

Cum ai născut, spune, pe Cel ce mai-nainte a strălucit din Tatăl fără de ani şi 
care se laudă împreună cu Duhul Sfânt ? Cu adevărat precum ştie însuşi, Cel ce 
bine a voit a se naşte din tine, Născătoare de Dumnezeu. 


Alt Canon, al samarinencei 


Cântarea a 8-a 


Irmos: Toate le-ai aşezat cu înțelepciunea Ta, Stăpâne, şi fundul pământului 
iarăşi precum ştii l-ai întărit, temelia lui înfigându-o pe ape nemărginite. Pentru 
aceasta toți strigăm cântând: Binecuvântaţi neîncetat lucrurile Domnului pe 
Domnul şi-L prea înălțați întru toţi vecii. 


Moarte ai răbdat de voie, unule Cel ce eşti fără de moarte; iadul ai prădat, 
porțile cele de aramă le-ai sfărâmat, Impărate Ceresc, şi ai scos pe cei ce erau 
legaţi acolo din veac, care laudă neîncetat puterea bunătăţii Tale. 


Înălţatu- Te-ai îndelung răbdătorule de voie pe lemn şi pietrele s-au despicat şi 
soarele s-a întunecat; catapeteasma bisericii s-a rupt, pământul s-a clintit şi s-a 
cutremurat iadul cel cu totul de batjocură şi pe toţi legaţii i-a slobozit. 


Arătatu-Te-ai, Doamne, celor ce şedeau întru întuneric, Cel ce eşti lumina cea 
neapusă şi viaţa tuturor. Pentru aceasta, dacă Te-a văzut adunarea drepţilor, a 
săltat Cuvinte şi a strigat: Venit-ai ca să dezlegi din legături pe toţi cei ce laudă 
puterea Ta. 


Șezut-ai aproape de puț, în ceasul al şaselea, Mântuitorule, şi samarinencei i-ai 
dat apa cea vie şi râurile cunoştinţei, pentru multa milostivire, cu care împreună 
toți cântând strigăm: Binecuvântaţi neîncetat lucrurile Domnului pe Domnul şi- 
L prea înălţaţi întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Pe Tatăl cel fără de început, pe Fiul cel împreună fără de început să-L lăudăm, şi 
pe Duhul Sfânt, un Dumnezeu pe aceste trei, neamestecat, nedespărțit, Făcător 
tuturor, o stăpânie şi putere de sine stăpânitoare şi să strigăm: Binecuvântaţi 
neîncetat lucrurile Domnului pe Domnul şi-L prea înălțaţi întru toți vecii. 


Și acum... a Născătoarei de Dumnezeu 

Cu cărbunele s-a curăţit Isaia mai-nainte propovăduind pe cărbunele cel înţe- 
legător, ce s-a întrupat mai presus de gând din tine, Fecioară; care arde toate 
păcatele oamenilor cele uscate şi pentru milostivire îndumnezeieşte firea noa- 
stră, ceea ce eşti cu totul fără prihană. 

Ceea ce eşti mai cinstită... nu cântăm. 


Canonul înjumătăţirii praznicului 


Cântarea a 9-a 


Irmos: Străin lucru este maicilor... 
Praznicul evreiesc înjumătățindu-se, Te-ai suit, Mântuitorul meu, în biserica Ta 
şi învăţ-ai pe toți; iar evreii se mirau şi ziceau: De unde ştie Acesta carte neînvă- 


țându-se ? 


Râuri de daruri izvorând Mântuitorul, săvârşea minuni şi semne, gonind bolile şi 
tămăduind neputinţele; dar evreii se întărât-au pentru mulțimea minunilor Lui. 


Pe evreii cei neplecați mustrându-i Mântuitorul meu, striga: Nu judecaţi cu fă- 
țărnicie, ci judecaţi dreaptă judecată, că legea porunceşte şi Sâmbăta să se taie 
împrejur tot omul. 

A Născătoarei de Dumnezeu 

Încăput-ai în pântecele tău Fecioară Maică, pe unul din Treime pe Hristos dătă- 
torul de viață, pe carele îl laudă toată făptura, de carele se cutremură scaunele 
cele de sus, pe Acela roagă-L prea fericită, să mântuiască sufletele noastre. 


Alt Canon, al samarinencei 


Cântarea a 9-a 


Irmos: Făcut-a tărie cu braţul Său, pentru că a surpat pe cei puternici de pe 
scaune şi a înălţat pe cei smeriți, Dumnezeul lui Israil întru care ne-a cercetat pe 
noi, răsăritul cel dintru înălţime şi ne-a îndreptat pe noi pe calea păcii. 


Iată s-a văzut Hristos, viaţa tuturor, spânzurat de voie pe lemn şi acestea văzând 
pământul s-a clintit şi multe trupuri ale sfinţilor, care adormiseră, s-au sculat 
arătat şi temniţa iadului s-a deşertat. 


Frumos din mormânt ca un mire din cămară ai ieșit, stricând tirania morţii, 
Hristoase şi sfărâmând încuietorile iadului cu dumnezeiasca putere şi cu lumina 
învierii Tale cea înţelegătoare ai luminat lumea. 


Să stăm acum toţi cete duhovniceşti şi să strigăm: Domnul a înviat, să se bucure 
pământul, să se veselească cerul, norii să pice ploile dreptăţii, nouă celor ce 
prăznuim luminat şi lăudăm pe Hristos. 


Viaţa celor ce viețuiesc izvorul bunătăţilor, Domnul, Cel ce izvorăşte din destul 
apa învățăturilor, a strigat către femeie: Dă-Mi apă să beau, ca să-ţi dau şi Eu 
apa ceea ce usucă izvoarele păcatelor tale. 


Slavă... a Treimii 


Lumină una nedespărţită este unimea cea întreit strălucitoare, Tatăl cel fără de 
început, Fiul şi Duhul Dumnezeire una, viață şi făcător al tuturor; pe Acesta să- 
L lăudăm credincioşii împreună cu cei fără de trupuri, cu cântări întreit sfinte, 
slăvindu-L cu sfinţenie. 


Și acum... a Născătoarei de Dumnezeu 

Ceea ce ai fost lăcaş luminii, Curată, luminează vederile sufletului meu cele 
întunecate prin multe meşteşugirile vrăjmaşului şi mă învredniceşte să văd 
luminat cu inimă curată, lumina ceea ce a strălucit din tine mai presus de gând. 
Luminânda Paştilor: Cu trupul adormind ca un muritor, Impărate şi Doamne, a 
treia zi ai înviat, pe Adam din stricăciune ridicând şi moartea pierzându-o, 
Paştile nestricăciunii, lumii de mântuire. 

Slavă... a samarinencei: 

In Samaria ai venit Mântuitorul meu, atotputernice şi cu femeia vorbind ai cerut 
apă ca să bei, Cel ce ai izvorât evreilor apă din piatră netăiată, pe care la 


credinţă Ta o ai adus; şi acum se îndulceşte în veci de viaţă în ceruri. 


Și acum... a înjumătăţirii. 


Injumătăţindu-se praznicul, ai venit, lubitorule de oameni, în biserică şi ai zis: 
Cei cuprinşi de sete veniţi la mine şi scoateţi apă vie şi săltătoare, prin care veţi 
dobândi toţi hrană şi dar şi viaţă nemuritoare. 


La Laude 
Punem stihirile pe 8 şi cântăm aceste stihiri ale învierii, glasul al 4-lea. 


Cel ce Crucea ai suferit şi moartea şi ai înviat din morţi atotputernice, Doamne, 
slăvim învierea Ta. 


Cu Crucea Ta, Hristoase, din blestemul cel de demult ne-ai mântuit şi cu moar- 
tea Ta pe diavolul, care muncea firea noastră l-ai surpat şi întru scularea Ta de 
bucurie toate le-ai umplut. Pentru aceasta strigăm Ție: Cel ce ai înviat din morţi, 
Doamne, slavă Ţic. 


Cu Crucea Ta, Hristoase Mântuitorule, îndreptează-ne pe noi la adevărul Tău şi 
ne mântuieşte din cursele vrăjmaşului; Cel ce ai înviat din morţi, scoală-ne pe 


noi cei căzuţi prin păcat, tinzând mâna Ta, lubitorule de oameni, Doamne, pen- 
tru rugăciunile sfinţilor Tăi. 


Din sânurile Părintelui Tău neosebindu-Te, unule născut, Cuvinte al lui Dumne- 
zeu, ai venit pe pământ pentru iubirea de oameni, om făcându-Te fără schimbare 
şi Crucea şi moartea ai răbdat cu trupul, Cel ce eşti fără patimă cu Dumnezeirea; 
şi înviind din morți, nemurire ai dăruit neamului omenesc, ca un însuţi Atot- 
puternic. 


Alte stihiri ale lui Anatolie: 


Moarte ai primit cu trupul, nouă nemurire lucrând, Mântuitorule; şi în mormânt 
Te-ai sălăşluit, ca să ne slobozeşti pe noi din iad, înviindu-ne împreună cu Tine; 
pătimind adică ca un om, dar înviind ca un Dumnezeu. Pentru aceasta strigăm: 
Slavă Ţie dătătorule de viață, Doamne, unule lubitorule de oameni. 


Pietrele s-au despicat, Mântuitorule, când s-a înfipt Crucea Ta în locul căpăţânii. 
Înfricoşatu-s-au portarii iadului, când Te-ai pus în mormânt ca un mort; pentru 
că stricând puterea morții, tuturor celor morţi nestricăciune le-ai dăruit, cu învie- 
rea Ta Mântuitorule. Dătătorule de viaţă, Doamne, slavă Ţic. 


Alte stihiri ale samarinencei, glasul al 3-lea, singur glasul: 


Stih: Încordează şi bine sporeşte şi împărăteşte, pentru adevărul şi blândeţile şi 
dreptatea Ta. 


Să se bucure astăzi luminat cerul şi pământul, că Hristos s-a arătat întrupându-se 
ca un om, ca să scoată din blestem pe Adam cu tot neamul şi minunat s-a făcut 
prin minuni, în Samaria venind şi stând înaintea femeii, a cerut apă, Cel ce 
îmbracă norii cu ape. Pentru aceasta toţi credincioşii să ne închinăm Celui ce a 
sărăcit de voie pentru noi, după sfatul cel plin de milostivire. 


Glasul al 6-lea, 

Stih: lubit-ai dreptatea şi ai urât fărădelegea. 

Aceasta zice Domnul către samarineanca: De ai fi ştiut darul lui Dumnezeu şi 
cine este Cel ce zice ție: Dă-mi apă să beau, tu ai fi cerut de la Dânsul şi ţi-ar fi 


dat să bei, ca să nu mai însetezi în veac, zice Domnul. 


Slavă... glasul acelaşi. 


Izvorul cel începător de viaţă, lisus Mântuitorul nostru venind la puţul patriar- 
hului lacov, a cerut apă să bea de la femeia samarineancă; iar ea zicând că nu au 
împărtăşire evreii cu dânşii, înțeleptul Ziditor a adus-o cu cuvinte dulci mai 
vârtos spre cererea apei celei pururea veşnice. Care şi luându-o, tuturor a propo- 
văduit zicând: Veniţi de vedeţi pe Dumnezeu cunoscătorul celor ascunse, care a 
venit trupeşte să mântuiască pe om. 


Și acum... Prea binecuvântată eşti... Slavoslovia cea mare, ecteniile şi otpustul. 
Apoi ceasul întâi şi otpustul desăvârşit. 


Slavă... Și acum... 


Stihira Evangheliei, glasul al 7-lea: Iată întuneric şi de dimineaţă şi ce stai la 
mormânt, Marie, mult întuneric având în minte ? De ce întrebi unde s-a pus 
lisus ? Ci vezi ucenicii împreună alergând, cum prin giulgiu şi prin mahramă, au 
semuit învierea şi şi-au adus aminte de Scriptura cea pentru aceasta; cu care şi 
prin care şi noi crezând, Te lăudăm pe Tine, dătătorule de viaţă, Hristoase. 


La Liturghie 
Fericirile, glasul al 4-lea. 


Prin lemn Adam din Rai a fost lepădat; iar prin lemnul Crucii tâlharul în rai s-a 
sălăşluit. Că acela gustând, a lepădat porunca Celui ce l-a făcut, iar acesta 
împreună răstignindu-se, a mărturisit pe Dumnezeu Cel ce se tăinuia strigând: 
Pomeneşte-mă întru împărăţia Ta. 


Cel ce Te-ai răstignit şi ai înviat, ca un puternic din mormânt a treia zi şi pe 
Adam cel întâi zidit, l-ai înviat unule nemuritorule; şi pe mine mă învredniceşte 
ca să mă întorc la pocăință, Doamne, din toată inima mea şi cu credinţă fierbinte 
pururea să strig Ție: Pomeneşte-mă, Mântuitorule, întru împărăţia Ta. 


Cu adevărat a înviat Hristos şi mărturiseşte mormântul, călcătorilor de lege, că 
cele de îngropare ale Sale lăsându-le, a înviat a treia zi; piatra s-a pecetluit şi 
străjerii înaintea mormântului au stătut; iadul s-a prădat, moartea s-a omorât. Nu 
s-a furat Hristos; credeţi dar împreună cu noi învierea Lui. 


Pe Cel ce a înviat din morţi şi puterea iadului a prădat şi s-a arătat femeilor 
mironosiţe, zicându-le: Bucuraţi-vă ! Credincioşii să-L rugăm, ca să izbăvească 
din stricăciune sufletele noastre, strigând pururea către Dânsul, cu glasul tâlha- 
rului celui de bine cunoscător: Pomeneşte-ne şi pe noi întru împărăția Ta. 


Apoi din canonul samarinencei, Cântarea a 4-a pe 4 şi din canonul înjumătățirii, 
Cântarea a 6-a pe 4. După vohod, troparele învierii şi al înjumătăţirii. Slavă... 
condacul samarinencei. Şi acum... al înjumătăţirii. 


Prochimenul. Apostolul: Din Faptele Apostolilor. Evanghelia de la Ioan. Chino- 
nicul: Trupul lui Hristos primiţi şi din izvorul cel fără de moarte gustați. Aliluia. 
Sau: Lăudaţi pe Domnul din ceruri... 


Luni în săptămâna a cincea după Paşti 
Intru aceeaşi Duminică a Samarinencei, seara 


La Doamne strigat-am... Punem stihirile pe 6 şi cântăm trei stihiri ale înjumă- 
tățirii, glasul al 5-lea. 


Podobie: Bucură-te, cămara... 


Arătatu-s-a astăzi prea sfânta înjumătăţirea cea strălucită şi veselă, a învierii 
Mântuitorului, ca o amiazăzi luminoasă, luminând lumea cu dumnezeieșştile da- 
ruri ale sculării lui Hristos. Şi revărsând minunile, străluceşte semnele nestri- 
căciunii şi arată mai-nainte suirea la înălțime; însemnează venirea cea mult do- 
rită a Duhului şi prăznuirea cea prea luminată a prea cinstitei Cincizecimi. Pen- 
tru aceasta şi dăruieşte sufletelor noastre pace şi mare milă. 


Ca un râu al dumnezeieștii slave, înjumătăţindu-se praznicul, Domnul dăruind 
tuturor curgerile milostivirii, strigă: Cel însetat să vină la Mine cu căldură şi să 
bea. Că fiind însuşi izvorul milostivirii şi noianul bunătăţii, izvorăşte lumii ier- 
tare, spală greşelile şi curăţeşte bolile; mântuieşte pe cei ce prăznuiesc învierea 
Lui, acoperă pe cei ce cinstesc cu dragoste slăvită înălţarea Lui, şi dă sufletelor 
noastre pace şi mare milă. 


În mijlocul bisericii stând, Dumnezeu şi Domnul cel necuprins (că Dumnezeu 
era din fire, deşi om făcându-se pentru noi, s-a arătat cuprins cu trupul), tuturor 
izvorăşte cuvinte de viaţă curgătoare zicând: Curăţiţi-vă sufletele şi vă răcoriți 
de arşiţa patimilor; nici un om să nu se lipsească de băutură. Că dumnezeiescul 
dar dăruiesc, al vieţii celei mai bune şi nemuritoare şi se va face părtaş împă- 
răției celei de sus şi se va proslăvi împreună cu Mine, Ziditorul. 


Şi de la Minei 3. 


Slavă... Și acum... glasul al 8-lea: 


Înjumătăţindu-se praznicul, mai-nainte de patimă şi de slăvită învierea Ta, 
Doamne, ai învăţat, bunule, în Biserică pe evreii cei neplecaţi şi pe farisei şi căr- 
turari şi ai strigat către dânşii: Cel însetat să vină la Mine şi să bea; şi cel ce 
crede întru Mine, râuri de apă vie ale dumnezeiescului Duh vor curge din 
pântecele Lui. O, negrăită înţelepciune! O, lauda Ta! Cel ce toate le umpli, 
Dumnezeul nostru, slavă ie. 


La Stihoavnă 
Stihirile, glasul al 4-lea: 
Crucii Tale celei făcătoare de viaţă, neîncetat închinându-ne, Hristoase Dumne- 
zeule, învierea Ta cea de a treia zi o slăvim, că printr-însa ai înnoit firea ome- 
nească cea stricată, Atotputernice, şi suirea la ceruri ne-ai arătat nouă, ca un bun 
şi de oameni iubitor. 
Stih: Către Tine am ridicat ochii mei. 
Aş vrea cu lacrimi să şterg, Doamne, zapisul păcatelor mele şi să-Ți plac în 
cealaltă vreme a vieţii mele prin pocăință, dar vrăjmașul mă amăgeşte şi luptă 
pe sufletul meu. Doamne, mai-nainte până ce nu pier cu totul, mântuieşte-mă. 


Stih: Miluieşte-ne, pe noi, Doamne, miluieşte-ne, că ne-am săturat de ocară. 


Cel ce Te proslăveşti întru pomenirile sfinților Tăi, Hristoase Dumnezeule, fiind 
rugat de dânşii, trimite-ne nouă mare milă. 


Slavă... Și acum... glasul al 6-lea. 
Înjumătăţindu-se praznicul învierii Tale, Hristoase şi al dumnezeieştii veniri a 


Sfântului Tău Duh, adunându-ne lăudăm tainele minunilor Tale, întru care tri- 
mite-ne nouă mare milă. 


Troparul praznicului: Înjumăţindu-se praznicul... Şi otpustul. 


Sursa: https://sites.google.com/site/ortodox007/Penticostarul/Saptamanile-5-6-7-si-8- 
dupa-pastitsaptamana-a-S-a-dupa-pasti 

A 


Rugăciunile începătoare 


În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 
Pe muceniţa lui Hristos cea aleasă dintre samarineni, care cu râvnă dumne- 
zeiască a străbătut cetăţi şi sate propovăduind la multe neamuri lumina 


Evangheliei şi cu suflet vitejesc a îndurat chinuri nesuferite, pe Fotini cea 
întocmai cu apostolii, prea mărindu-o să-i cântăm: Bucură-te, Sfântă muceniţă 
Fotini, luminătoarea multor popoare! 


Icos 1 

Trecând lisus, Mântuitorul lumii din ludeea către ţinutul Galileii prin Atotştiinţa 
Sa a cunoscut sufletul tău cel ales ascuns între locuitorii Samariei celei 
defăimate şi cu smerenia Păstorului în căutarea oii rătăcite, venind în căutarea ta 
şi cerându-ţi apă, ţi-a deşteptat setea mântuirii şi a iubirii ce nu piere, iar noi 
fericindu-te îţi grăim: 

Bucură-te, că cerându-ţi Domnul apa ţi-a arătat că întru EI, vrăjmăşia dintre 
iudei şi samarineni încetează; 

Bucură-te, că te-a făcut a vedea că însăşi natura la iubire frăţească şi mulţumirea 
Creatorului ne îndeamnă; 

Bucură-te, că Hristos ţi-a vestit că EI este apa cea vie din care bând cineva, în 
veac nu mai însetează; 

Bucură-te, că văzându-te nedumerită, schimbându-ţi cugetul spre cele cereşti, ţi- 
a poruncit a-l chema pe bărbatul tău; 

Bucură-te, că răspunzând că nu ai bărbat, EI ţi-a vorbit de cei cinci pe care i-ai 
avut şi de cel care nu îţi era bărbat; 

Bucură-te, că văzându-ţi descoperită taina inimii, de prooroc L-ai cunoscut; 


Bucură-te, că începând a gândi după duh, despre locul închinării Domnului L-ai 
întrebat; 
Bucură-te, Sfântă muceniţă Fotini, luminătoarea multor popoare! 


Condac 2 

Peste veacuri răsună şi astăzi cuvintele Domnului: “Dă-mi apă să beau!” înde- 
mnându-ne la faptele bunătăţii. Noi însă Îl lăsăm singur şi însetat pe cruce pe 
Cel ce pentru noi S-a jertfit, nu ne lăsa muceniţă prea cinstită, ci ajută-ne să 
urâm păcatul şi prin sfintele tale milojciri să aflăm milă şi izbăvire în ziua 
judecății, cântând cu umilinţă: Aliluia! 


Icos 2 

Privirea cea plină de duioşie a Răscumpărătorului, pătruzându-te până la cele 
dinlăuntru ale sufletului, ţi-a frânt legăturile robiei morţii şi încredinţându-te a fi 
chiar EI, Mesia cel aşteptat, cu dor l-ai mărturisit Lumina lumii, pentru care auzi 
de la noi: 

Bucură-te, muceniţă Fotini, porumbiţa lui Hristos cea prea frumoasă; 

Bucură-te, că aflându-te Domnul pe braţele iubirii Sale te-a purtat; 

Bucură-te, că odraslă a luminii ni te-a dăruit; 

Bucură-te, că de însuşi glas al lui Hristos te-ai învrednicit a fi învățată; 
Bucură-te, că blânzii ochi ai Mielului, cei asemenea cerului senini ai văzut; 
Bucură-te, că de privirea dumnezeiescului Său chip te-ai învrednicit; 


Bucură-te, că găsind pe Mesia, nici găleată, nici apă nu ai mai dorit; 
Bucură-te, că apei vieţii părtaşă te-ai făcut; 

Bucură-te, că tuturor ai vestit pe Mirele nepreţuit; 

Bucură-te, că pe urmele Sale n-ai pregetat a merge; 

Bucură-te, că şi viaţa pentru EI ţi-ai pus; 

Bucură-te, învrednicindu-ne şi pe noi a nu fi lipsiţi de prea scumpa Lui faţă; 
Bucură-te, Sfântă muceniţă Fotini, luminătoarea multor popoare! 


Condac 3 

Însetaţi suntem, fericită muceniţă, însă apei vieţii nu ne arătăm vrednici şi nici 
râvnă dumnezeiască, asemenea ţie n-am dobândit, măcar că netrebnici cu totul 
ne aflăm, dăruieşte-ne nouă folosinţa ta cea tare, ca neîncetat să cântăm: 
Aliluia! 


Icos 3 

Mergând cu grăbire în cetate, spus-ai cele întâmplate ție la fântână şi pe toţi i-ai 
chemat a vedea pe Mesia. Ducându-se aceia şi încredințându-se ei înşişi, 
împreună cu tine L-au urmat, iar noi te lăudăm cu graiuri ca acestea: 

Bucură-te, că în ziua Cincizecimii de la apostoli ai primit Sfântul botez; 
Bucură-te, că iubirea păcatului ai lepădat; 

Bucură-te că ţărânii nu te-ai mai supus; 


Bucură-te, că de poftele ruşinoase te-ai dezgustat; 

Bucură-te, că viaţă nouă în Hristos şi pentru Hristos ai trăit; 

Bucură-te, că şuvoaiele apei celei vii ţi-au fost desfătare îndestulătoare; 
Bucură-te, că focul ce-ţi ardea în suflet, pretutindeni l-ai răspândit; 
Bucură-te, că sfintele tale picioare n-au mai aflat răgaz; 

Bucură-te, că nimic nu a putut opri a ta alergare; 

Bucură-te, neînfricată propovăduitoare a Cuvântului; 

Bucură-te, a păgânilor întoarcere la Adevăr; 

Bucură-te şi îndepărtează norul întunecării noastre sufleteşti; 
Bucură-te, Sfântă muceniţă Fotini, luminătoarea multor popoare! 


Condac 4 

Nu înceta a te ruga, muceniţă prea lăudată, pentru fii tăi cei împresuraţi de 
ispite şi de nevoi, ci tinzând asupră-ne pavăză ocrotirii tale ridică-ne a-ţi aduce 
prinos de mulțumire cântarea: Aliluia! 


Icos 4 

Aducând cu smerenie închinarea cea plăcută Domnului, cea în duh şi în adevăr, 
pildă ai fost tuturor şi pe toți i-ai îndemnat a cunoaşte pe Dumnezeu de Tată, 
părăsind orbirea ritualurilor formaliste şi a jertfelor moarte şi îmbrăţişând mila 
şi dragostea, pentru care te lăudăm, cântându-ți: 

Bucură-te, că pe Unul, Singurul Dumnezeu în trei Feţe ai propovăduit; 
Bucură-te, că pe Acela ca pe Dumnezeul iubirii L-ai vestit; 

Bucură-te, că ai învăţat că Aceluia, iubire de fiu se cuvine a-l aduce; 

Bucură-te, că apropierea cu inima, iar nu frica de rob ai propovăduit; 

Bucură-te, căci credinţă şi faptă, întru cunoştinţă şi dragoste ai prea mărit; 
Bucură-te, că jertfa duhului umilit, mai presus de sângele ţapilor şi al berbecilor 
jertfiți a alege, ai învăţat; 

Bucură-te, că slujirii cu inimi de piatră şi minţi întunecate te-ai împotrivit; 
Bucură-te, că idolii cei nesimţitori i-ai defăimat; 

Bucură-te, că pe mulţi i-ai întors de la închinarea acelora; 

Bucură-te, încălzind şi inimile nesimţitoare; 

Bucură-te, întorcându-ne de la slujirea idolilor patimilor noastre; 

Bucură-te, insuflându-ne nouă iubirea şi apropierea de fiu către Tatăl; 
Bucură-te, Sfântă muceniţă Fotini, luminătoarea multor popoare! 


Condac 5 

Botezându-se împreună cu tine cei doi fii ai tăi şi cele cinci surori după trup, aţi 
strălucit ca o salbă de diamante pe ogorul Împăratului şi întorcând pe mulţi din 
căile pierzării v-aţi ţesut porfira nepieritoare a slavei, prin sângele muceniciei 
vărsat din dragoste pentru Acela, căruia îi cântaţi, în veşnică desfătare: Aliluia! 


Icos 5 


Plinind Hristos lucrarea încredinţată de Părintele Ceresc şi pecetluindu-o cu 
jertfa Sa pe cruce, sfinţii săi ucenici au purces în toată lumea întru răspândirea 
învăţăturii Sale. Printre aceia numărându-te şi tu, fericită, cu mare înflăcărare ai 
propovăduit “nebunia crucii” înviind în dreapta credință mulțimi nenumărate, 
pentru care îţi grăim: 

Bucură-te, că de firea femeiască cea neputincioasă n-ai ţinut seama; 

Bucură-te, că pentru scumpul tău Mire, multe neajunsuri ai răbdat; 

Bucură-te, că de multe ori desculță şi flămândă te-ai trudit de dragul Evan- 
gheliei; 

Bucură-te, că odihnă şi mângâiere ai socotit rodirea în inimi a Cuvântului; 
Bucură-te, că sfintele tale picioare au străbătut distanţe mari, ca să-i apropii de 
Domnul pe cei depărtaţi; 

Bucură-te, că ai vestit comoara Evangheliei în Siria şi Fenicia; 

Bucură-te, că luminându-i pe aceia, în numele Treimii i-ai plecat a se boteza; 
Bucură-te, că şi în Palestina, pe mulți i-ai covertit la Adevăr; 

Bucură-te, că Egiptul cel deşert l-ai înflorit cu învăţătura cea de sus; 

Bucură-te, că ajungând la Roma ai vorbit cu putere multă; 

Bucură-te, că ascultându-ţi mărturisirea, mulţi au crezut; 

Bucură-te, că prin tine nenumărate suflete s-au întors şi prin baia pocăinţei s-au 
cu-răţit; 

Bucură-te, Sfântă muceniţă Fotini, luminătoarea multor popoare! 


Condac 6 

După martiriul Sfinţilor apostoli Petru şi Pavel, aflându-te împreună cu fiul cel 
mic losua, în cetatea Cartagina din nordul Africii, aţi fost înştiinţaţi prin desco- 
perire despre cele ce urma să pătimiţi pentru numele lui Hristos din partea 
prigonitorilor credinţei şi înconjurați de alai mare de credincioşi, aţi mers la 
Roma, la tiranul împărat Nero, cântând în inimile voastre: Aliluia! 


Icos 6 

Văzându-te împăratul Nero însoţită de mulțimea de creştini ce te-a urmat şi 
întrebându-te pricina venirii către el, ai început fericită, cu fierbinte râvnă a-L 
mărturisi pe Hristos. Sosind din Italia şi fiul tău cel mare, Victor, cel numit de 
Domnul, Fotinos împreună cu guvernatorul Sebastian pe care acesta îl aduse la 
credinţă, uniţi în acelaşi gând, ca o familie de mucenici aţi dorit a pătimi pentru 
Hristos, iar noi vă prea mărim cu laude ca acestea: 

Bucură-te, maică a muceniceşti vlăstare; 

Bucură-te, că fiul tău Iosua ţi-a urmat în propovăduire şi în pătimire; 

Bucua-te, că şi Fotinos a lepădat cinstea de stratilat şi voied a toată Italia; 
Bucură-te, că nu s-a învoit a-i persecuta pe creştini, ci a dorit mai vârtos a fi chi- 
nuiți împreună cu ei; 

Bucură-te, că prietenul său, guvernatorul Sebastian încercând a-l opri, a orbit; 
Bucură-te, că după trei zile de bolire şi amuţire, a cerut botezul; 


Bucură-te, că botezându-se, îndată s-a tămăduit şi pe Dumnezeu L-a slăvit; 
Bucură-te, că surorile tale: Anatoli, Foto, Fotis, Paraschevi şi Chiriachi vi s-au 
ală-turat; 

Bucură-te, că dragostea de fu şi de rudenii, desăvârşită în Hristos a ajuns; 
Bucură-te, căci chemării lui Hristos cu propria viaţă i-aţi răspuns; 

Bucură-te, mieluşiţa Domnului şi ceată binecuvântată; 

Bucură-te, aleasă pilduire de petrecere sfințită şi iubire înflăcărată; 

Bucură-te, Sfântă muceniţă Fotini, luminătoarea multor popoare! 


Condac 7 

Mâniindu-se cumplit împăratul, a poruncit slujitorilor săi ca punându-ţi mâinile 
pe nicovală, să fii bătută cu lanţuri grele de fier, obosind aceia, de trei ori s-au 
schimbat între ei, iar tu, fericită, nicidecum nu slăbeai. Auzind acestea, Nero a 
ordonat să-ţi fie tăiate mâinile şi neizbutind, călăii au paralizat căzând jos ca 
morţi, iar noi minunându-ne cântăm: Aliluia! 


Icos 7 

Socotind împăratul că va birui prin momeala podoabelor scumpe şi a palatelor 
aurite, neînduplecarea ta muceniţă de a te închina idolilor necuraţi, cu linguşiri a 
poruncit să fii pusă sub un baldachin aurit, împrejmuită de tronuri de aur şi masă 
îmbelşugată, în compania fiicei sale Domnina, însă nu idolilor ai dorit a aduce 
cinstire Sfântă Fotini, ci Soarelui Dreptăţii, ce te-a împodobit cu cunună de 
nematerialnic foc, pe care l-ai împărtăşit şi Domninei, iar noi, lăudându-te îți 
grăim: 

Bucură-te, că îmbrăţişând-o pe Domnina, ca pe o roabă a lui Hristos ai sărutat-o; 
Bucură-te, că văzându-i aplecarea spre cele sfinte, i-ai vorbit îndelung despre 
credinţa creştină; 

Bucură-te, că aceea crezând a primit botezul; 

Bucură-te, că logodindu-o cu lisus, Antuza ai numit-o; 

Bucură-te, că şi roabele sale, o sută la număr, primindu-ţi învăţătura, au fost bo- 
tezate; 

Bucură-te, că Antuza degrab a împărțit la săraci bijuteriile de mare preţ şi po- 
doabele aurite date de tatăl său; 

Bucură-te, stâlp luminos, căci cugetul tău numai la cele dumnezeieşti era aţintit; 
Bucură-te, că toată slava lumii acesteia cu măgulirile ei, ai disprețuit; 

Bucură-te, că îndulcindu-te de iubirea Mântuitorului tău, nimic altceva n-ai mai 
socotit vrednic de cinstire; 

Bucură-te, că fără de Hristos, nici viaţă nu ai dorit; 

Bucură-te, că sfaturile amăgitorului, neputincioase le-ai arătat; 

Bucură-te, că şi nouă ne eşti scut şi povaţă în toată clipa cea grea; 

Bucură-te, Sfântă muceniţă Fotini, luminătoarea multor popoare! 


Condac 8 


Aflând împăratul cele întâmplate, cu mare turbare s-a pornit, prea cinstită, a te 
chinui şi poruncind a fi aprins un cuptor şi timp de şapte zile făcându-se foc 
mare, să fii băgată înăuntru şi închisă. Socotindu-te arsă, după trei zile au 
deschis cuptorul şi văzându-te neatinsă de foc, soldaţii au încremenit de groază, 
iar locuitorii Romei văzând prea slăvita minune, împreună cu tine L-au slăvit pe 
Dumnezeu şi l-au cântat: Aliluia! 


Icos 8 

Văzându-şi încă un plan zădărnicit, Nero a scornit cu mintea sa întunecată, că 
prin otrăvire să şteargă pomenirea ta, sfântă muceniţă şi o dată cu aceasta şi 
pomenirea lui Hristos. Bând otrăvurile gătite de marele vrăjitor Lambadio, cu 
puterea Celui propovăduit de tine, nevătămată te-ai arătat, de care lucru spăi- 
mântându-se vrăjitorul, a crezut în Dumnezeul creştinilor, iar noi cu uimire şi cu 
evlavie îţi rostim: 

Bucură-te, răbdătoare pentru Hristos şi unealtă a slăvirii Lui; 

Bucură-te, că vrăjitorul ţi-a pus înainte otrăvuri ce pe toţi i-au răpus mai înainte; 
Bucură-te, că pentru dulcele Iisus, băutură amară ai gustat; 

Bucură-te, că pentru dulceaţa Mirelui tău, licoarea cea de moarte nectar ţi s-a 
părut; 

Bucură-te, că prin chemarea numelui lui Hristos, puterea otrăvii a dispărut; 
Bucură-te, că văzându-şi meşteşugul biruit, Lambadio s-a botezat şi a ars toate 
cărţile vrăjitoreşti; 

Bucură-te, că acesta s-a făcut mai întâi, mucenic al lui Hristos, cu numele 
Teoclit; 

Bucură-te, că prin tine, Sfintei Treimi laudă s-a adus; 

Bucură-te, că fii ai luminii, pătimind, ai făcut să răsară; 

Bucură-te, că pătimirea trupului tău, vie propovăduire s-a arătat; 

Bucură-te, că pe cât chinul sporea, pe atât credinţa se întărea; 

Bucură-te, că pe slujitorii satanei, robi iubiţi lui Dumnezeu, i-ai făcut; 
Bucură-te, Sfântă muceniţă Fotini, luminătoarea multor popoare! 


Condac 9 

Fiindu-ţi tăiate venele şi sângele curgând şiroaie din mult pătimitorul tău trup, 
râdeai şi batjocoreai, muceniță mărită, pe împăratul şi pe zeii lui ca pe nişte 
neputincioşi, iar pe Dumnezeu Îl lăudai cu glas mare şi-l cântai: Aliluia! 


Icos 9 

Multe feluri de chinuri gătindu-ţi Nero cel împietrit de ură şi răutate, pe toate le- 
ai primit, muceniţă prea iubită, cu inimă veselă şi cu glas mulţumitor, închi- 
nându-le Mirelui tău ca pe nişte mărgăritare strălucite. Însufleţeşte-ne şi pe noi, 
fericită să ridicăm cu bucurie de acum înainte, crucea nevoinţelor rânduite nouă 
de Domnul, cu ochii aţintiţi la Cel ce a răbdat pe nedrept pentru noi, care ne 
îndeamnă a-ţi cânta: 


Bucură-te, că sălbaticii chinuitori au turnat plumb topit şi pucioasă în sfânta ta 
gură; 

Bucură-te, că cenuşă amestecată cu oţet ţi-au băgat în nări şi ochi; 

Bucură-te, că spânzurându-te pe lemn, au jupuit cu nemilostivire piele din trupul 
tău cel curat; 

Bucură-te, că ai fost arsă cu făclii aprinse; 

Bucură-te, că şi carnea cinstitului tău trup a fost sfârtecată cu cruzime; 
Bucură-te, că în temniţă întunecoasă plină de şerpi veninoşi ai fost aruncată; 
Bucură-te, că intrând tu în temniţă, fiarele cele veninoase au murit şi bună mi- 
reasmă s-a răspândit în tot locul; 

Bucură-te, că întunericul temniţei s-a luminat de cerească slavă; 

Bucură-te, că în lumina negrăită, Hristos a apărut zicându-ţi: “ Pace ție!”; 
Bucură-te, că făgăduindu-ţi a fi cu tine, EI te-a îmbărbătat a stărui în pătimire; 
Bucură-te, că îndată ca nişte solzi au căzut rănile de pe trupul tău; 

Bucură-te, că stând închisă vreme de trei ani, mulţimi de oameni alergau să te 
vadă şi se botezau; 

Bucură-te, Sfântă muceniţă Fotini, luminătoarea multor popoare! 


Condac 10 

Mustrându-te cu furie că n-ai încetat nici în închisoare a întări credinţa creştină, 
prigonitorul a poruncit să fii răstignită pe cruce cu capul în jos şi strujită trei 
zile, apoi lăsată atârnată alte patru zile. Acestea făcându-se, ostaşii ce veneau 


către tine au orbit, iar un înger al Domnului pogorându-se din cer te-a dezlegat 
de pe cruce şi vindecându-te de toate rănile, ţi-a aşternut pe buze cântarea 
îngerească: Aliluia! 


Icos 10 

Precum Domnul S-a rugat pentru cei ce-L batjocoreau, aşa şi tu, prea lăudată, 
făcându-ţi-se milă de orbirea slugilor împăratului, cerând îndurarea Stăpânului 
asupra lor, şi-au recăpătat vederea şi crezând în Hristos au primit botezul. 
Înştiinţându-se tiranul a poruncit ca iarăşi să-ţi fie jupuită pielea şi să fii 
azvârlită într-o fântână seacă, iar noi minunându-ne de statornicia ta în chinuri, 
te mărim şi-ţi zicem; 

Bucură-te, următoarea lui Hristos până la ultima suflare; 

Bucură-te, că jupuirea trupului tău, îmbrăcăminte de nestricăciune ţi s-a făcut; 
Bucură-te, că mare binecuvântare socoteai a suferi pentru Domnul; 

Bucură-te, că răbdând, fierbinți rugăciuni înălţai,; 

Bucură-te, că din fântână, te-au băgat iarăşi în închisoare; 

Bucură-te, că arătându-ţi-se Domnul, te-a pecetluit cu semnul Sfintei Cruci; 
Bucură-te, că în chip minunat te-ai făcut din nou sănătoasă; 

Bucură-te, că sufletul ţi l-ai dat în mâinile Celui pe care L-ai iubit cu ardoare; 
Bucură-te, că cete de îngeri cântau înălţarea lui întru slavă; 


Bucură-te, că pentru pătimirile ce ai suferit, cu dar de sfinţenie a fost învăluit 
tru-pul tău; 

Bucură-te, că noian de minuni şi tămăduiri izvorăşti până astăzi dintr-însul; 
Bucură-te, că mângâiere şi lumină te-a dăruit Dumnezeu neamului nostru; 
Bucură-te, Sfântă muceniţă Fotini, luminătoarea multor popoare! 


Condac 11 

Nu trece cu vederea, muceniţă Fotini, pe cei ce cu umilință şi evlavie înalță 
către tine aceste puţine cuvinte de laudă. Deschide-ne nouă uşile îndurării, că 
prin sfintele tale mijociri să ne învrednicim şi noi, smeriţii, veşnicei mântuiri şi 
neîntreruptei cântări: Aliluia! 


Icos 11 

Făclie strălucitoare lumii fiind, prea cinstită, ai revărsat harul cel dumnezeiesc 
prin osârdia propovăduirii Evangheliei şi prin mărturisirea acesteia în chinurile 
cele înfricoşătoare, căci văzând poporul răbdarea ta din munci şi minunile ce se 
făceau, se boteza şi binecuvânta pe Dumnezeu care cu o astfel de tărie îmbracă 
pe ai Săi, zicând împreună cu noi: 

Bucură-te, solie de pace şi neprihănire; 

Bucură-te, rază a slavei neînserate; 

Bucură-te, odihnă sufletelor învolburate; 

Bucură-te, cercetarea celor apăsaţi de ispite şi păcate; 

Bucură-te, lumină dulce, alungătoarea duhurilor necurate; 

Bucură-te, cântare de slavă a celor izbăviţi de la moarte; 

Bucură-te, sprijinul nostru în primejdii nenumărate; 

Bucură-te, mireasmă ce ne îmbii a jindui virtuțile înălțătoare; 

Bucură-te, porumbel ceresc ce ne îndemni spre gânduri curate; 

Bucură-te, turn de nădejde al celor descurajaţi şi mâhniţi; 

Bucură-te, mijlocitoare fierbinte pentru sufletele noastre întinate; 

Bucură-te şi venind ne ajută când vom da seamă, la Judecată; 

Bucură-te, Sfântă muceniţă Fotini, luminătoarea multor popoare! 


Condac 12 

Dezleagă, muceniţă prea iubită, din mrejele vrăjmaşului urâtor al binelui şi 
urzitor de urâciune, pe cei cuprinşi de crezii şi credinţe pierzătoare. Aşterne 
pacea şi bunăvoirea între oameni, ca uniţi în dragoste frăţească, izbăvindu-ne 
prin tine, să cântăm veşnic: Aliluia! 


Icos 12 

Cântând cu bucurie laude proslăvirii tale, îţi fericim râvna cea mare pentru răs- 
pândirea Evangheliei şi cinstindu-te întocmai cu apostolii, ne închinăm ţie ca 
uneia ce te-ai învrednicit apei celei vii, cu care rourează-ne şi pe noi, cei ce 
grăim către tine: 


Bucură-te, veselia şi minunarea cereştilor cete; 

Bucură-te şi a noastră bucurie şi nădejde; 

Bucură-te, ceea ce ne înveleşti cu acoperământul ocrotirii tale; 
Bucură-te, adiere plăcută ce ne revarsă har dumnezeiesc; 
Bucură-te, dăruitoare şi înţelepciune şi luminare; 

Bucură-te, că auzi îndată a noastră strigare; 

Bucură-te, că în frământări şi dureri ne aduci uşurare; 
Bucură-te, vas ce reverşi mirul milostivirii; 

Bucură-te, punte ce ne scapi de înghițirea valurilor amăgitoare; 
Bucură-te, folositoarea cea tare a creştinilor evlavioşi; 
Bucură-te, rugătoare nebiruită pentru fu tăi; 

Bucură-te, limanul şi îndrăznirea cea de la moartea noastră; 
Bucură-te, Sfântă muceniţă Fotini, luminătoarea multor popoare! 


Condac 13 ( de trei ori) 

O, mare muceniţă Fotini, care după toate pătimirile pământeşti te odihneşti în 
slava şi desfătarea sfinților, cercetează cu har de sus pe robii tăi. Dăruieşte-ne 
credinţă nezdruncinată, dragoste şi răbdare şi curăţând tina de pe ochii sufletului 
nostru, arată-ne moştenitori ai veşnicelor bunătăţi şi neîncetatei cântări înge- 
reşti: Aliluia! 


Apoi: 


Icos 1 

Trecând lisus, Mântuitorul lumii din ludeea către ţinutul Galileii prin Atotştiinţa 
Sa a cunoscut sufletul tău cel ales ascuns între locuitorii Samariei celei defăr- 
mate şi cu smerenia Păstorului în căutarea oii rătăcite, venind în căutarea ta şi 
cerându-ți apă, ţi-a deşteptat setea mântuirii şi a iubirii ce nu piere, iar noi 
fericindu-te îţi grăim: 

Bucură-te, că cerându-ţi Domnul apa ţi-a arătat că întru EL, vrăjmăşia dintre 
iudei şi samarineni încetează; 

Bucură-te, că te-a făcut a vedea că însăşi natura la iubire frățească şi mulţumirea 
Creatorului ne îndeamnă; 

Bucură-te, că Hristos ţi-a vestit că EI este apa cea vie din care bând cineva, în 
veac nu mai însetează; 

Bucură-te, că văzându-te nedumerită, schimbându-ţi cugetul spre cele cereşti, ţi- 
a poruncit a-l chema pe bărbatul tău; 

Bucură-te, că răspunzând că nu ai bărbat, EI ţi-a vorbit de cei cinci pe care i-ai 
avut şi de cel care nu îţi era bărbat; 

Bucură-te, că văzându-ţi descoperită taina inimii, de prooroc L-ai cunoscut; 
Bucură-te, că începând a gândi după duh, despre locul închinării Domnului L-ai 
întrebat; 

Bucură-te, Sfântă muceniţă Fotini, luminătoarea multor popoare! 


Condac 1 

Pe muceniţa lui Hristos cea aleasă dintre samarineni, care cu râvnă dumne- 
zeiască a străbătut cetăţi şi sate propovăduind la multe neamuri lumina 
Evangheliei şi cu suflet vitejesc a îndurat chinuri nesuferite, pe Fotini cea 
întocmai cu apostolii, prea mărindu-o să-i cântăm: Bucură-te, Sfântă muceniţă 
Fotini, luminătoarea multor popoare! 


Rugăciune 


O, mult pătimitoare porumbiţă a lui Hristos, Fotini primeşte smerita noastră 
rugăciune de acum şi nu trece cu vederea năzuinţa ce avem către al tău ajutor! 
Nu ne îndepărta de la izvorul darurilor tale pentru urâţenia noastră sufletească şi 
pentru călcările de fiecare zi ale Evangheliei vestite de tine în îndelungate 
suferinţe. 


Tu, muceniţă, prea mărită care rănindu-te de dragostea lui Hristos ai îndurat cu 
mare osârdie munci nesuferite, răneşte şi sufletele noastre cu străpungerea po- 
căinţei şi ne învaţă a primi cu bucurie toate scârbele şi necazurile cele ce pentru 
mulţimea răutăților noastre, ne împresoară. 


Aprinde în noi iubirea cea către semenii noştri şi ne învredniceşte să săvârşim 
cu pace viaţa aceasta, în faptele bunătăţii, cântând laudă ţie şi slavă Sfintei 
Treimi: Tatălui şi Fiului şi Sfântului Duh, acum şi pururea şi în vecii vecilor. 


Amin! 


Acatistul Sfintei muceniţe Fotinia 


0 AC MANON Îi CAAPErA 


(Femeia samarineancă care a vorbit cu Dumnezeul nostru lisus Hristos la puţul 
lui lacov şi a crezut în EL - 26 februarie) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 


Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

La fântâna lui lacov ai întâlnit pe Adâncul milostivirii pogorât pe pământ ca să 
te ridice pe tine, Sfântă, din adâncul pierzării şi să te arate propovăduitoare 
îndurărilor Sale pentru toţi care-ţi cântă: Bucură-te, Sfântă muceniță Fotinia, 
făclia înțelepciunii, cea luminată de Soarele cel veşnic! 


Icosul 1 

Cerut-a apă de la tine, fericită Fotinia, Cel care cercetează adâncurile cu gândul 
Său dumnezeisc şi adapă norii cu apă, Cel care opreşte tulburarea valurilor 
ispitelor din inimi şi revarsă ploaia bunătăţii Sale peste toată făptura; iar tu, 
Sfântă muceniță, întrebatu-L-ai de ce de la tine cere apă, căci femeie sama- 
rineancă ești, însă El a venit să desființeze înțelegerea cea marginită a oamenilor 
şi să întemeieze legea laudelor în inimile celor care cântă ţie aşa: 

Bucură-te, că te-ai învrednicit a vorbi față către faţă cu Mirele Hristos; 
Bucură-te, că apa cea vie de la EI o ai cerut cu multă sete de adevăr; 

Bucură-te, căci glasul inimii tale a mărturisit Dumnezeirea lui Hristos; 
Bucură-te, căci sfatul închinării în duh şi adevăr l-ai primit; 

Bucură-te, că izvor de apă vie din inima ta a ţâşnit; 

Bucură-te, că din apa mântuirii te-ai adăpat cu bucurie; 

Bucură-te, că ai părăsit toate deşertăciunile lumii pentru Adevăr; 

Bucură-te, că L-ai mărturisit prooroc pe Știutorul inimilor; 

Bucură-te, că apa cuvintelor dumnezeieşti ţi-a potolit setea sufletului; 

Bucură-te, că ai cerut cu mult dor apa cea dătătoare de înțelepciune; 

Bucură-te, că ai propovăduit pe Hristos în toată cetatea; 

Bucură-te, că Lui ai deschis larg porțile inimii; 


Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 2 
Prin ușa Sfântului Botez primit de la Sfinţii apostoli împreună cu doi fii ai tăi şi 
cu cinci surori ai intrat în Biserica lui Hristos în cântări de: Aliluia 7 


Icosul 2 

Darurile Duhului s-au revărsat din plin peste voi şi aţi propovăduit din loc în loc 
pe Mântuitorul lumii, risipind întunericul păgânătății şi călăuzind pe toţi către 
Soarele dreptăţii, Cel care te-a cinstit Sfântă Fotinia, cu raze de laude ca acestea: 
Bucură-te, rază propovăduitoare a Luminii veşnice; 

Bucură-te, râu pururea curgător al cuvintelor Vieţii; 

Bucură-te, fântână întru care s-au revărsat apele mântuirii; 

Bucură-te, potolirea setei celor care caută Adevărul; 

Bucură-te, fulger ce risipeşte întunericul idolesc; 

Bucură-te, gură vestitoare a tainelor Cuvântului; 

Bucură-te, fluier ce îndulceşte auzul inimilor smerite; 

Bucură-te, făclie ce străluceşte în întunericul sufletelor; 

Bucură-te, râvnă pururea aprinsă pentru Cel Răstignit; 

Bucură-te, ridicarea jugului lui Hristos cu multă dăruire; 

Bucură-te, făclie ce aprinde inimile cu focul iubirii cereşti; 

Bucură-te, lauda cea mare a celor izbăviţi din cursele celui viclean; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 3 

Împreună cu fiul tău Iosi ai fost trimisă în Cartagina, ca să propovăduieşti cu 
îndrăzneală pe Cel care te-a ridicat din robia păcatului, pe Mântuitorul şi 
Lumina lumii, căruia cetele îngerești Îi cântă pururea: Aliluia! 


Icosul 3 

Mai înainte ai venit înaintea împăratului păgân, voind a-l învăţa a crede în 
Hristos, dar el, fiind înrădăcinat în răutate, nu a primit adevărul şi la chinuri te-a 
dat împreună cu fiii tăi şi cele cinci surori; iar noi, mirându-ne de îndrăzneala 
mărturisirii tale şi de neclintita răbdare, te mărim cu cântări ca acestea: 
Bucură-te, că ai făcut cinste firii femeiești prin mărturisirea fără teamă; 
Bucură-te, că ai arătat că prin întărirea harului se risipește frica; 

Bucură-te, că şi păgânul împărat s-a mirat de a ta îndrăzneală în mărturisire; 
Bucură-te, că te-ai bucurat să mori pentru dragostea dulcelui Hristos; 

Bucură-te, că încheieturile mâinilor ţi s-au zdrobit cu ciocanul; 

Bucură-te, că prin aceasta mâna Cuvântului te-a scris în cartea vieţii; 

Bucură-te, că nu ai simțit nicidecum durerile chinuitorilor; 


Bucură-te, că mâinile tale nu s-au zdrobit prin purtarea de grijă a Domnului; 
Bucură-te, că sabia nu a putut tăia mâinile tale sfinţite prin rugăciune; 

Bucură-te, că şi Nero foarte s-a minunat de biruirea legilor firii; 

Bucură-te, că Domnul prin aceste minuni a voit a-l întoarce şi pe Nero la 
adevăr; 

Bucură-te, că nu te-ai temut de om, fiind străjuită de sabia fricii de Dumnezeu; 
Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 4 
În cameră de aur ai fost închisă cu ale tale surori, cugetând deşertul la minte 
împărat că te vei biruit de iubirea de podoabele lumii și te vei lepăda de Cel 
bogat în milostivire, căruia neîncetat cetele îngerești Îi aduc bogăţia cântărilor 
de: Ali-luia! 


Icosul 4 

Fiica împăratului, Domnina, a fost închisă şi ea în aceeaşi cameră, cugetând 
vicleanul Nero că aceasta vă va întoarce de la adevărata credinţă în Hristos, dar 
pe Domnina împreună cu slujnicele sale le-ai adus la credinţa în Hristos și le-ai 
botezat, aducându-ţi ele cântări de mulţumire ca acestea: 

Bucură-te, că nu te-ai biruit de lăcomia păgubitoare; 

Bucură-te, că ai avut dor neostenit pentru Hristos; 

Bucură-te, lumină călăuzitoare către Adâncul luminii; 

Bucură-te, că pe fiica împăratului ai adus-o la Împăratul ceresc; 

Bucură-te, că multora ai deschis porţile învierii sufleteşti; 

Bucură-te, căci cu puterea Crucii ai tăiat pe urzitorii răutății; 

Bucură-te, că rod bogat ai adus în via Cuvântului; 

Bucură-te, că pe mulţi ai scos din adâncurile pierzării,; 

Bucură-te, că uşa tainei Botezului multor suflete ai deschis; 

Bucură-te, că prin tine Hristos a lucrat mântuirea multora; 

Bucură-te, că pe fiica împăratului ai luminat prin înțelepte cuvinte; 

Bucură-te, porumbiţă care ai îndreptat sufletele spre înălțimile cerești; 
Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 5 

Mult s-a veselit fiica împăratului că ai logodit-o pe ea lui Hristos împreună cu 
slugile ei şi a dat săracilor toate podoabele cele de aur, cântând Celui mai presus 
de ceruri: Aliluia! 


Icosul 5 
Mult s-a mâniat cumplitul împărat aflând că pe fiica lui o ai adus să slujească 
Impăratului ceresc şi în cuptor încins te-a aruncat cu mulțimi de bărbaţi şi 


femei, însă prin puterea Domnului, nevătămaţi ați rămas și toţi într-un glas ţi-au 
cântat ţie aşa: 

Bucură-te, că nimic nu ţi-a stins focul iubirii dumnezeieşti; 

Bucură-te, că prin puterea Domnului ai fost păzită de arderea focului; 

Bucură-te, că Domnului ai înălţat flacăra rugăciunii tale; 

Bucură-te, cunună a muceniţelor celor slăvite ale lui Hristos; 

Bucură-te, că inima ta s-a făcut cuptor pentru Pâinea vieții; 

Bucură-te, că pe toți ai hrănit cu pâinea cuvântului dumnezeiesc; 

Bucură-te, că pe mulţi ai scos din focul cel veşnic cu rugăciunea ta de foc; 
Bucură-te, că cetatea Romei s-a minunat de lucrările Domnului arătate prin tine; 
Bucură-te, că dai lumina înţelepciunii celor care te cinstesc; 

Bucură-te, că te înduri de cei istoviţi de focul patimilor; 

Bucură-te, lumină ce ne călăuzeşte pe căile păcii; 

Bucură-te, că aprinzi candela rugăciunii în sufletele întunecate de păcat; 
Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 6 

Cu otravă aducătoare de moarte Nero a poruncit să fii adăpată, dar Cel care te-a 
adăpat cu apa cea vie te-a păzit nevătămată, ca să-l aduci Lui picăturile cân- 
tărilor de: Aliluia! 


Icosul 6 

Otrava pregătită de vrăjitorul Lambadie ai arătat că nu se cuvine creştinilor a o 
bea, însă pentru a-l încredința pe el de puterea lui Hristos o ai băut şi ai rămas 
nevătămată, aducându-l la credinţă şi pe vrăjitor, care a cântat ție unele ca 
acestea: 

Bucură-te, că puterea otravei o ai arătat neputincioasă; 

Bucură-te, că întru tine a lucrat puterea lui Hristos; 

Bucură-te, că nevătămată ai rămas după ce ai băut otrava; 

Bucură-te, că minunea aceasta a întors la adevăr pe vrăjitor; 

Bucură-te, că minunea 1-a deschis lui uşa Sfântului Botez; 

Bucură-te, că şi cununa muceniciei pentru Hristos a luat vrăjitorul; 

Bucură-te, că foarte te-ai bucurat de biruinţa duhovnicească a noului mucenic; 
Bucură-te, că l-ai întărit cu a ta rugăciune pe calea mărturisirii Adevărului; 
Bucură-te, că eşti caldă rugătoare şi pentru sufletul meu clătinat de ispite; 
Bucură-te, vas plin de mirul cel nepreţuit al înțelepciunii; 

Bucură-te, că te-ai adăpat cu apa cea vie a iubirii dumnezeiești; 

Bucură-te, că peste toți trimiţi ploaia milostivirii dumnezeiești,; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 7 


Venele ţi s-au tăiat de către cei însetaţi de răutate, dar întru nimic ai socotit 
aceasta, aducând Domnului cu dragoste revărsările cântărilor de: Aliluia! 


Icosul 7 

Plumb şi pucioasă ţi s-au pus în gură, dar şi mai limpede mărturiseai pe Hristos, 
Cel care paharul durerilor a băut ca să aducă pe omul cel pierdut la izvorul 
mântuirii sale; adapă-ne şi pe noi, Sfântă Fotinia, cu apa cuvintelor dumne- 
zeiești, ca să îţi aducem curgeri de cântări ca acestea din muntele inimii: 
Bucură-te, că nu ai încetat a slăvi pe Hristos şi în chinuri; 

Bucură-te, că ai mulţumit Ziditorului pentru toate; 

Bucură-te, că întru nimic ai socotit plumbul topit; 

Bucură-te, că ai răbdat toate slăvind pe Cel care te-a întărit; 

Bucură-te, că şi de la noi ridici jugul cel greu al păcatului; 

Bucură-te, că ne păzeşti de toate cursele vrăjmașului mântuirii; 

Bucură-te, că şi mai mult gura ta s-a deschis spre lauda judecăților Domnului; 
Bucură-te, că de la noi alungi pe lupii înţelegători ai patimilor; 

Bucură-te, că fierberea ispitelor o îneci în marea rugăciunii tale; 

Bucură-te, că ai ruşinat pe împăratul cel înrădăcinat în răutate; 

Bucură-te, că pe mulţi ai minunat cu statornicia răbdării tale; 

Bucură-te, pildă de slăvire a Adâncului înţelepciunii; 

Bucură-te, scăparea celor prigoniţi de valurile necazurilor; 

Bucură-te, Sfântă muceniţă Fotinia, făclia înţelepciunii, cea luminată de Soa- 


rele cel veșnic! 


Condacul 8 

Împăratul cel fără de minte a poruncit ca trupul tău și cele ale însoţitorilor tăi să 
fie spânzurate, strujite şi arse cu făclii, dar în aceste chinuri şi mai mult v-aţi 
bucurat, cântând Domnului: Aliluia! 


Icosul 8 

În nările voastre a fost turnat oţet amestecat cu cenuşă, dar aceasta vi s-a părut 
mai dulce decât mierea și fagurul, cugetând la Cel căruia 1 s-a dat a bea oţet, ca 
amă-răciunea chinurilor noastre să o îndulcească, iar noi luăm întărire de la 
Acesta spre a te lăuda aşa: 

Bucură-te, că te veseleai de mireasma dragostei lui Hristos; 

Bucură-te, că te hrăneai înțelegător cu dulceaţa cuvintelor îngereşti; 

Bucură-te, că nu te-ai temut de cei robiți răutății; 

Bucură-te, că numai lui Hristos ai slujit cu mult dor; 

Bucură-te, că pe Cruce ai urmat Domnului fără teamă; 

Bucură-te, că nu ai fugit de povara suferinţei; 

Bucură-te, că ai simţit mângâierea Domnului în necazuri; 

Bucură-te, oţetul îți amintea de dulceaţa Raiului; 

Bucură-te, că prin rugăciune ai mistuit orice gând deșert; 


Bucură-te, că în cenușă ai prefăcut orice umbră de patimă; 

Bucură-te, că ţi-ai gătit sufletul pentru întâlnirea cu Mirele ceresc; 

Bucură-te, piatră nesfârâmată a răbdării sfințitoare; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 9 

În temniță întunecată şi necurată, plină de şerpi veninoşi ai fost închisă 
împreună cu însoțitorii tăi, dar cămara inimilor voastre era plină de lumina 
cântărilor de: Aliluia! 


Icosul 9 

Cu fulgerele rugăciunii voastre au fost omorâţi toți șerpii şi duhoarea cea rea s-a 
prefăcut în mireasmă negrăită, iar noi cerem mireasma rugăciunii tale, Sfântă 
Fotinia, ca să umple și cămările inimilor noastre de bună mireasmă şi să îți 
aducem flori de laude ca acestea: 

Bucură-te, că pe şarpele care a amăgit pe Eva l-ai zdrobit sub picioarele tale; 
Bucură-te, că în râurile rugăciunii tale au murit șerpii veninoşi; 

Bucură-te, că ai scos din multe inimi veninul răutăţii; 

Bucură-te, că mirosul cel greu l-ai acoperit cu mireasma rugăciunii; 

Bucură-te, că depărtezi de la noi duhoarea patimilor; 

Bucură-te, că ne îndulceşti sufletele cu înțelegerile tainice ale înțelepciunii; 
Bucură-te, că pe mulţi ai scos din întunericul deşertăciunii; 

Bucură-te, că ai ruşinat toate sfaturile prigonitorilor; 

Bucură-te, că paharul muceniciei ai băut cu bucurie; 

Bucură-te, că patimilor lui Hristos ai urmat cu vrednicie; 

Bucură-te, că întunericul temniţei ai risipit cu lumina rugăciunii; 

Bucură-te, că neîncetat mijlocești pentru noi lumina înțelepciunii; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 10 

Trei ani aţi fost ținuți închişi în temniță, dar cămara inimii voastre era pururea 
deschisă Mirelui Hristos, Cel care a deşertat temniţele iadului şi pe voi v-a ridi- 
cat la înălțimea cântărilor de: Aliluia? 


Icosul 10 

În temniţă S-a arătat Hristos Domnul, care apucându-te de mână te-a ridicat sus 
şi te-a întărit ca să rabzi până la sfârşit înfricoşătoarele chinuri pentru 
mărturisirea lor; cu binecuvântarea păcii Mântuitorului şi mai mult ţi-ai întărit 
inima, primind de la toți cântări de cinstire ca acestea: 

Bucură-te, că Hristos te-a înălţat întru slava mucenicilor; 

Bucură-te, că pacea Lui s-a așternut în inima ta; 


Bucură-te, că Domnul te-a luat de mână ca pe o fiică iubită; 

Bucură-te, că mult te-ai bucurat duhovniceşte de vederea Lui; 

Bucură-te, că Domnul v-a vestit că este cu voi în toate zilele; 

Bucură-te, că rugăciunea ta ne întăreşte şi pe noi întru dragostea Mântuitorului; 
Bucură-te, că Domnul ţi-a dat binecuvântarea bucuriei; 

Bucură-te, că acum petreci întru veşnica bucurie a Sfinţilor; 

Bucură-te, că îți aduci aminte şi de noi, cei pururea în întristări şi ispite; 
Bucură-te, că ai rămas neclintită pe piatra mărturisiri Domnului; 

Bucură-te, stea ce ne călăuzeşti la lumina mântuirii; 

Bucură-te, grabnică ajutătoare a celor împovăraţi de necazuri; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 11 

Temniţa o aţi prefăcut în casă sfântă, fericită Fotinia, mulțime de oameni aler- 
gând acolo ca să primească lumina cunoștinței de Dumnezeu şi Sfântul Botez, 
cântând: Aliluia! 


Icosul 11 

Înnebunit de mânie, Nero v-a poruncit să nu mai propovădiţi pe Hristos, dar voi 
şi mai mult L-aţi mărturisit şi ați fost răstigniți cu capele în jos şi strujiți; însă 
Cel Răstignit pentru viaţa lumii prin îngerii Săi v-a făcut sănătoși, iar noi te 
mărim pe tine, Sfântă Fotinia, aleasa lui Hristos cu aceste cuvinte: 

Bucură-te, că ai fost răstignită pentru Mirele cel Iubit; 

Bucură-te, că ai băut cu bucurie paharul chinurilor; 

Bucură-te, că au orbit tiranii care v-au văzut răstigniți; 

Bucură-te, că fiind mult milostivă ai vindecat pe cei orbiţi; 

Bucură-te, că ne dai şi noi limpezimea vederii duhovnicești; 

Bucură-te, că ai dat lumină ochilor sufleteşti şi trupeşti ai răstignitorilor; 
Bucură-te, că pe mulţi ai secerat din pământul osândirii, aducându-i lui Hristos; 
Bucură-te, liman de scăpare a celor orbiţi de păcat; 

Bucură-te, apărătoare nebiruită a celor care te cinstesc; 

Bucură-te, că te-ai arătat lumină lumii, după cuvântul Luminii; 

Bucură-te, că aprinzi candela rugăciunii în inimile întunecate de patimi; 
Bucură-te, întărirea în răbdare a celor ameninţaţi de valurile ispitelor; 
Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 12 

Pielea ţi s-a jupuit, dar tu cântai cu bucurie: „Doamne, cercetatu-m-ai și M-ai 
cunoscut”, așteptând ca sufletul tău să fie îmbrăcat în haina luminii şi să zbori în 
ceata heruvimilor, aducând cu ei Ziditorului cântări neîncetate de: Aliluia! 


Icosul 12 

Pielea ţi s-a aruncat în râu, dar te-ai lepădat cu totul de acoperământul acestei 
lumi şi, fiind aruncată Sfântă Fotinia, într-un puț sec, ne-ai lăsat nouă moştenire 
prin jertfa chinurilor tale muceniceşti apele înțelepciunii dumnezeieşti, ca să te 
lăudăm cu râvnă așa : 

Bucură-te, că prin mucenicie te-ai unit desăvârşit cu Hristos; 

Bucură-te, căci ai zburat cu bucurie către cămara Vieţii; 

Bucură-te, că ai ruşinat prin răbdarea ta pe începătorul răutății; 

Bucură-te, că Hristos a pus pe capul tău cununa muceniciei; 

Bucură-te, că străluceşti întru slava Sfinților ca o lună; 

Bucură-te, că trimiţi tuturor razele rugăciunii tale; 

Bucură-te, că pe toţi ne ocrotești de pizma celui rău; 

Bucură-te, că din înălțime ne trimiţi acoperământul milei dumnezeieşti; 
Bucură-te, că ne povăţuiești a muri lumii și a învia numai pentru Hristos; 
Bucură-te, lumină mare ce ai risipit întunericul păgânătății,; 

Bucură-te, apărătoare nebiruită a celor care poartă numele tău; 

Bucură-te, povăţuitoarea tuturor pe căile luminate ale mântuirii; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 13 

O, Sfântă mare muceniță Fotinia, cea pururea luminată de Soarele slavei, cu 
razele rugăciunii tale luminează şi inima mea cea cufundată în întunericul 
deşertăciunilor lumești, ca să văd strălucind şi eu pe Răsăritul Cel de sus şi 
împreună cu Sfinţii Îngeri să-i aduc ca o stea în noaptea acestei vieţi pământeşti 
cântarea de: Aliluia! 


Apoi: 


Icosul 1 

Cerut-a apă de la tine, fericită Fotinia, Cel care cercetează adâncurile cu gândul 
Său dumnezeisc şi adapă norii cu apă, Cel care opreşte tulburarea valurilor 
ispitelor din inimi şi revarsă ploaia bunătăţii Sale peste toată făptura; iar tu, 
Sfântă muceniţă, întrebatu-L-ai de ce de la tine cere apă, căci femeie sama- 
rineancă ești, însă EI a venit să desființeze înțelegerea cea marginită a oamenilor 
şi să întemeieze legea laudelor în inimile celor care cântă ție așa: 

Bucură-te, că te-ai învrednicit a vorbi față către faţă cu Mirele Hristos; 
Bucură-te, că apa cea vie de la EI o ai cerut cu multă sete de adevăr; 

Bucură-te, căci glasul inimii tale a mărturisit Dumnezeirea lui Hristos; 
Bucură-te, căci sfatul închinării în duh şi adevăr l-ai primit; 

Bucură-te, că izvor de apă vie din inima ta a ţâşnit,; 

Bucură-te, că din apa mântuirii te-ai adăpat cu bucurie; 

Bucură-te, că ai părăsit toate deşertăciunile lumii pentru Adevăr; 


Bucură-te, că L-ai mărturisit prooroc pe Știutorul inimilor; 

Bucură-te, că apa cuvintelor dumnezeieşti ţi-a potolit setea sufletului; 

Bucură-te, că ai cerut cu mult dor apa cea dătătoare de înțelepciune; 

Bucură-te, că ai propovăduit pe Hristos în toată cetatea; 

Bucură-te, că Lui ai deschis larg porțile inimii; 

Bucură-te, Sfântă muceniţă Fotinia, făclia înţelepciunii, cea luminată de Soa- 
rele cel veșnic! 


Condacul 1 

La fântâna lui lacov ai întâlnit pe Adâncul milostivirii pogorât pe pământ ca să 
te ridice pe tine, Sfântă, din adâncul pierzării şi să te arate propovăduitoare 
îndurărilor Sale pentru toţi care-ţi cântă: Bucură-te, Sfântă muceniță Fotinia, 
făclia înțelepciunii, cea luminată de Soarele cel veşnic! 


Sursa: https://doarortodox.ro/2018/02/26/viata-si-acatistul-sfintei-mucenite-fotini- 
samarineanca-26-februarie/ 


Paraclisul Sfintei muceniţe Fotini, samarineanca 


[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă ie, Dumnezeul nostru, slavă Ţie! 


Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Impăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. Să nu intri la judecată cu robul Tău, că nimeni 
din cei vii nu-i drept înaintea Ta. Vrăjmaşul prigoneşte sufletul meu şi viaţa 
mea 0 calcă în picioare; făcutu-m-a să locuiesc în întuneric ca morţii cei din 
veacuri.  Mâhnit e duhul în mine şi inima mea încremenită înlăuntrul 
meu. Adusu-mi-am aminte de zilele cele de demult; cugetat-am la toate 
lucrurile Tale, la faptele mâinilor Tale m-am gândit. Întins-am către Tine 
mâinile mele, sufletul meu ca un pământ însetoşat. Degrab auzi-mă, Doamne, 
că a slăbit duhul meu. Nu-ţi întoarce faţa Ta de la mine, ca să nu mă asemăn 
celor ce se coboară în mormânt. Fă să aud dimineaţa mila Ta, că la Tine îmi 
este nădejdea. Arată-mi calea pe care voi merge, că la Tine am ridicat sufletul 
meu. Scapă-mă de vrăjmaşii mei, că la Tine alerg, Doamne. Învaţă-mă să fac 
voia Ta, că Tu eşti Dumnezeul meu. Duhul Tău cel bun să mă povăţuiască la 
pământul dreptăţii. Pentru numele Tău, Doamne, dăruieşte-mi viaţă. Întru 
dreptatea Ta scoate din necaz sufletul meu. Fă bunătate de stârpeşte pe 
vrăjmaşii mei şi pierde pe toți cei ce necăjesc sufletul meu, că eu sunt robul 
Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul: Mieluşeaua Ta, lisuse, Sfânta Fotini, strigă cu mare glas: Pe Tine, 
Mirele meu, Te iubesc şi pe Tine căutându-Te, mă chinuiesc şi împreună mă 
răstignesc, şi împreună cu Tine mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru Tine, ca să viez pentru Tine; ci, 
ca o jertfă fără prihană, primeşte-mă pe mine, ceea ce cu dragoste mă jertfesc 
Ție. Pentru rugăciunile ei, ca un milostiv, mântuieşte sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta 
noi, nevrednicii, că de nu ai fi stat tu înainte rugându-te, cine ne-ar fi scăpat pe 
noi de atâtea primejdii, sau cine ne-ar fi păzit pe noi până acum slobozi ? Noi de 
la tine, Stăpână, nu ne vom depărta, că tu mântuieşti pe robii tăi pururea din 
toate nevoile. 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, 
aşa încât drept eşti Tu întru cuvintele Tale şi biruitor când vei judeca Tu. Că 
iată întru fărădelegi m-am zămislit şi în păcate m-a născut maica mea. Că 
iată adevărul ai iubit, cele nearătate şi cele ascunse ale înţelepciunii Tale mi- 
qi arătat mie. Stropi-mă-vei cu isop şi mă voi curăţi, spăla-mă-vei şi mai 
vârtos decât zăpada mă voi albi. Auzului meu vei da bucurie şi veselie; 
bucura-se-vor oasele mele cele smerite. Întoarce faţa Ta de către păcatele 
mele, şi toate fărădelegile mele şterge-le. Inimă curată zideşte întru mine, 
Dumnezeule, şi Duh drept înnoieşte întru cele dinlăuntru ale mele. Nu mă 
lepăda de la faţa Ta, şi Duhul Tău cel Sfânt nu-L lua de la mine. Dă-mi mie 
bucuria măntuirii Tale, şi cu Duh stăpânitor mă întăreşte. Învăţa-voi pe cei 
fără de lege căile Tale, şi cei necredincioşi la Tine se vor întoarce. Izbăveşte- 
mă de vărsarea de sânge Dumnezeule, Dumnezeul mântuirii mele; bucura-se- 
va limba mea de dreptatea Ta. Doamne, buzele mele vei deschide şi gura mea 
va vesti lauda Ta. Că de-ai fi voit jertfă, Ţi-aş fi dat; arderile de tot nu le vei 
binevoi. Jertfa lui Dumnezeu, duhul umilit; inima înfrântă şi Smerită 
Dumnezeu nu o va urgisi. Fă bine, Doamne, întru bunăvoirea Ta, Sionului, şi 
să se zidească zidurile Ierusalimului. Atunci vei binevoi jertfa dreptăţii, 
prinosul şi arderile de tot; atunci vor pune pe altarul Tău viței. 


Canonul Sfintei Fotini 
Cântarea | 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărţind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui 
Dumnezeu. 


Stih: Sfântă muceniță Fotini, roagă-te lui Dumnezeu pentru noi. 

Fericită eşti, căci pe Hristos, Impăratul tuturor, ai mărturisit, netemându-te de 
durerile chinurilor, şi din mâna Lui ai luat cununa slavei, petrecând acum în 
cămările cereşti şi rugându-te pentru luminarea celor ținuți în întunericul 


patimilor. 


Stih: Sfântă muceniță Fotini, roagă-te lui Dumnezeu pentru noi. 


Venit-ai la fântână să scoţi apa cea pentru neputința trupului şi ai aflat pe 
Izvorul vieţii, Cel ce dăruieşte tuturor apa cea vie, ca să nu mai înseteze în veci 
şi să laude pe Inţelepciunea cea necuprinsă. 


Slavă Tatălui şi Fiului şi Sfântului Duh. 


Apă a cerut de la tine Cel ce adapă toată făptura cu nespusa Sa milostivire, 
smerindu-Se Cel mai presus de nori, ca să ridice şi mintea ta la cele cereşti. 


Şi acum şi pururea şi în vecii vecilor. Amin. (a Născătoarei de Dumnezeu) 


Roagă-te, Stăpânului tuturor ca să izbăvească sufletele noastre din cursele vrăj- 
mașşului, povăţuindu-ne spre cărările pocăinţei. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bu-curia mea, Cel ce n-ai lăsat sânurile părinteşti şi a noastră sărăcie ai cercetat- 
o. Pentru aceasta, cu profetul Avacum, strig către Tine: Slavă puterii Tale, 
Iubitorule de oameni. 


Stih: Sfântă muceniță Fotini, roagă-te lui Dumnezeu pentru noi. 


Glasul Cuvântului intrat-a în urechile inimii tale şi ai fugit în cetate să-L vesteşti 
celor ce erau ţinuţi în întunericul neștiinței. 


Stih: Sfântă muceniță Fotini, roagă-te lui Dumnezeu pentru noi. 


Invrednicitu-te-ai a fi luminată de Însuşi Soarele dreptăţii, Cel ce cu razele 
cuvintelor Sale dumnezeieșşti te-a izbăvit de întunericul înșelăciunii. 


Slavă Tatălui şi Fiului şi Sfântului Duh. 


Cu sângele muceniciei tale ţi-ai agonisit sălaș în Împărăţia cerurilor lângă 
Izvorul vieţii, care pe toţi adapă cu apele bunătății Sale. 


Şi acum şi pururea şi în vecii vecilor. Amin. (a Născătoarei de Dumnezeu) 


Deschide-mi mie ușa pocăinţei, ca Una ce Te-ai arătat uşă prin care S-a arătat 
lumii Cel Nevăzut. 


Apoi aceste stihiri: 
Cu propovăduirea Cuvântului pe mulţi ai scos din înșelăciunea patimilor, 
arătându-te ca o lumină vestitoare a Luminii, iar acum cu lumina rugăciunilor 


tale scoate-mă şi pe mine din întunericul păcatului. 


Maica Vieţii, cu ale Tale mijlociri scoate-mă pe mine din gura şarpelui înţe- 
legător şi către limanul pocăinţei mă povăţuieşte. 


Sedealna: Auzit-ai glasul Izvorului înţelepciunii și inima ta s-a făcut adânc pri- 
mitor al apelor adâncului milostivirii dumnezeieşti, cu care stropeşte şi sufletele 
noastre. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mân- 


tuitorule, mântuieşte-mă! 


Stih: Sfântă muceniță Fotini, roagă-te lui Dumnezeu pentru noi. 


In părțile Africii ai propovăduit pe Cel ce a îmbrăcat trup omenesc, ca să dea lui 
Adam strălucirea cea dintâi şi să ne povăţuiască pe noi spre cele cereşti. 


Stih: Sfântă muceniță Fotini, roagă-te lui Dumnezeu pentru noi. 


Cu strălucirile înţelepciunii te-ai împodobit şi ai luminat pe toți, chemându-i 
către ziua cea nesfârşită a Soarelui slavei, pe care Il roagă să lumineze şi să 
mântuiască sufletele noastre. 


Slavă Tatălui şi Fiului şi Sfântului Duh. 


Pe fiu tăi ai adus jertfă lui Hristos, Stăpânul tuturor, și împreună cu aceştia și pe 
tine, cea care ai răspuns cu dragoste chemării dumnezeieşti. 


Şi acum şi pururea şi în vecii vecilor. Amin. (a Născătoarei de Dumnezeu) 


În braţele tale ai purtat pe Cel mai presus de ceruri, pe care ÎL arată milostiv 
robilor Tăi, Preacurată. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel 
cuprins de dormitarea trândăviei, şi care slujesc somnului desfătărilor în patul 
pati-milor; Cel ce ţi-ai plecat capul pe Cruce şi Te-ai trezit de bunăvoie, 
micşorând Hristoase, noaptea păcatului, Cel ce eşti lumina dreptăţii. 


Stih: Sfântă muceniță Fotini, roagă-te lui Dumnezeu pentru noi. 


Părăsit-ai păcatul ca să afli mai adevărat pe Hristos, pe care ÎI roagă să ne ajute 
şi pe noi a ne depărta de viaţa cea întinată. 


Stih: Sfântă muceniță Fotini, roagă-te lui Dumnezeu pentru noi. 


Apa cea vie a înţelepciunii Cuvântului ai băut înţelegător şi cu picăturile 
cuvintelor tale ai răcorit sufletele cele ţinute în văpaia neştiinţei. 


Slavă Tatălui şi Fiului şi Sfântului Duh. 


Vestit-ai pe Cel ce te-a scos din adâncul pierzării, pe Cel care ţi-a dăruit şi 
cununa muceniciei și împărtășire din darurile Sale bogate. 


Şi acum şi pururea şi în vecii vecilor. Amin. (a Născătoarei de Dumnezeu) 


Din valurile ispitelor izbăveşte-ne pe noi, ca Una ce ai născut pe Adâncul milos- 
tivirii dumnezeieşti. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile 


mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Stih: Sfântă muceniță Fotini, roagă-te lui Dumnezeu pentru noi. 


Păzeşte-ne pe noi de cei ce caută să împiedice paşii noștri de pe calea dreptății, 
trimițând fulgerele rugăciunii tale. 


Stih: Sfântă muceniță Fotini, roagă-te lui Dumnezeu pentru noi. 


Veseleşte-te, slăvită muceniță Fotini, căci împreună cu ai tăi fii şi cu surorile 
tale v-aţi înfăţişat Stăpânului vieţii şi la masa Sfinților ați fost aşezaţi. 


Slavă Tatălui şi Fiului şi Sfântului Duh. 


Cu fulgerele rugăciunii tale alungă pe cei ce caută să ne tragă pe noi spre 
patimile trupești, ca să ajungem și noi la lumina zilei celei nesfârşite. 


Şi acum şi pururea şi în vecii vecilor. Amin. (a Născătoarei de Dumnezeu) 


Caută cu blândeţe spre robii Tăi şi ne dă plinirea cererilor celor bune, ca una ce 
eşti Născătoarea Celui Bun. 


Apoi aceste stihiri: 


Scoate din primejdii cu frânghia rugăciunilor tale pe cei ce au alunecat în 
adâncul păcatelor celor vătămătoare de suflet. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Cu sângele tău ţi-ai înfrumusețat haina sufletului şi ai urmat întru 
totul pe cărările spinoase ale pătimirii Celui ce te-a întâmpinat la fântână, voind 
a-ți dărui apa cea vie prin care să te învredniceşti de viaţa cea veşnică. Aceluia 
roagă-te să reverse şi peste sufletele noastre roua milostivirii Sale 

Prochimenul; Evanghelia 


Slavă Tatălui şi Fiului şi Sfântului Duh. 


Pentru rugăciunile mucenicei Tale, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stihira: 


Stih: Miluiește-ne, Dumnezeule, după mare mila Ta şi după mulțimea îndu- 
rărilor Tale curăţeşte fărădelegile noastre. 


Tulburările ispitelor nu te-au împiedicat pe tine de la mărturisirea Vieţii, către 
care roagă-Te acum să ne izbăvim noi de întunericul patimilor şi să înviem prin 
po-căinţă la viaţa cea curată. 


[/Mântuieşte, Dumnezeule, poporul Tău şi binecuvântează moştenirea Ta, 
cercetează lumea Ta cu milă şi cu îndurări, înalță fruntea creştinilor ortodocşi 
şi trimite peste noi milele Tale cele bogate; pentru rugăciunile Preacuratei 
Stăpânei noastre Născătoarei de Dumnezeu şi pururea Fecioarei Maria; cu 
puterea cinstitei şi de viaţă făcătoarei Cruci; cu ocrotirile cinstitelor, cereştilor 
netrupeşti Puteri; pentru rugăciunile cinstitului, măritului prooroc, Înainte- 
mergătorului şi Botezătorului loan; ale Sfinţilor, măriţilor şi întru tot lăudaţilor 
apostoli; ale tuturor sfinţilor sfințiţilor ierarhi; ale sfinţilor, măriților şi bunilor 
biruitori mucenici, ale prea cuvioşilor şi de Dumnezeu purtătorilor Părinților 
noştri, ale Sfinţilor (N), a căror pomenire o săvârşim, ale Sfintei mucenice 
Fotini, ale sfinților şi drepţilor dumnezeieşti Părinţi loachim şi Ana şi pentru 
ale tuturor sfinţilor; rugămu-ne, Mult-milostive Doamne, auzi-ne pe noi păcă- 
foşii, care ne rugăm ie, şi ne mi-luieşte pe noi. Doamne, miluieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 


Stih: Sfântă muceniță Fotini, roagă-te lui Dumnezeu pentru noi. 


Fiu tăi nu s-au lepădat de Hristos, dorind mai bine a lepăda cinstirile acestei 
lumi decât a pierde comoara adevăratei credinţe. 


Stih: Sfântă muceniță Fotini, roagă-te lui Dumnezeu pentru noi. 


Paharul pătimirii ai băut până la sfârşit pentru Hristos, Cel ce te-a adăpat cu apa 
înțelepciunii spre aducerea la râul pocăinţei a oilor sale celor rătăcite. 


Slavă Tatălui şi Fiului şi Sfântului Duh. 


Mântuitorul ţi-a descoperit ție că EI este Dumnezeu Adevărat şi te-a sfințit pe 
tine a fi propovăduitoare a lui înaintea neamurilor păgâne. 


Şi acum şi pururea şi în vecii vecilor. Amin. (a Născătoarei de Dumnezeu) 


Inima mea cea rănită de sabia patimilor o linişteşte cu untdelemnul rugăciunii 
Tale, celei pururea curgătoare. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce 
eşti din fire nepătimitor. Pentru aceasta, Te rog Hristoase: Tămăduieşte ca un 
doctor patimile sufletului meu ! 

Stih: Sfântă muceniță Fotini, roagă-te lui Dumnezeu pentru noi. 

Călcat-ai în picioare trufia vrăjmașului nevăzut şi te-ai aruncat în valurile chi- 
nurilor, dorind a afla pe Adâncul milostivirii. 


Stih: Sfântă muceniță Fotini, roagă-te lui Dumnezeu pentru noi. 


Cu sângele tău ai pecetluit testamentul mărturisiri lui Hristos, iar acum scrie-ne 
nouă cuvânt de iertare, ca să ne izbăvim de cumplita osândire. 


Binecuvântăm pe Tatăl, şi pe Fiul şi pe Sfântul Duh, Domnul. 

Pentru Hristos şi Evanghelia Lui ai părăsit toate îndulcirile lumii şi te-ai făcut 
mireasă Celui mai presus de ceruri, pe care Il roagă şi acum pentru sufletele 
noastre. 


Şi acum şi pururea şi în vecii vecilor. Amin. (a Născătoarei de Dumnezeu) 


Cu lapte ai hrănit pe Cel ce hrăneşte toată suflarea cu bunătate, ca toți să alerge 
pe calea mântuirii. 


Cântarea a IX-a 
Irmos: Eva adică, prin păcatul neascultării, blestem înăuntru a adus, iar tu Fe- 


cioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toţi Te slăvim. 


Stih: Sfântă muceniță Fotini, roagă-te lui Dumnezeu pentru noi. 


Mânia împăratului ai înfruntat şi chinurile întru nimic le-ai socotit față de 
înălțimea dragostei dumnezeieşti, la care roagă-te să ajungă și cei ce te cinstesc 
pe tine. 


Stih: Sfântă muceniță Fotini, roagă-te lui Dumnezeu pentru noi. 


Până la moarte ai urmat pe Dătătorul de viață, pe Cel ce scoate din porțile morții 
sufleteşti pe cei ce te cinstesc pe tine. 


Slavă Tatălui şi Fiului şi Sfântului Duh. 


Roagă-te să ne facem şi noi părtaşi bunătăţilor cereşti, petrecând viaţa noastră în 
faptele cele bine plăcute Domnului. 


Şi acum şi pururea şi în vecii vecilor. Amin. (a Născătoarei de Dumnezeu) 


De frumuseţea curăţiei tale foarte s-a minunat îngerul Domnului, iar noi, pă- 
mântenii, alergăm la mijlocirea ta de Maică. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără Stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Bucură-te, lauda muceniţelor lui Hristos, luna cea prea frumoasă ivită în întâm- 
pinarea Soarelui dreptăţii, cununa mucenicilor, nu înceta a te ruga ca să se 
izbăvească sufletele noastre de ocara patimilor celor întunecate. 


Ca o jertfă bine primită te-ai adus Cuvântului, cu sângele tău înnoind legă- 
mântul iubirii dumnezeieşti. 


Moştenit-ai cămările cereşti, căci după lege te-ai luptat și te-ai încununat de 
către Hristos, ca una ce ai răbdat chinurile cele cumplite. 


Băut-ai paharul pătimirii pentru dragostea lui Hristos şi acum te veselești de 
paharul de taină al iubirii Mirelui ceresc, căruia roagă-te pentru curățirea şi 
luminarea sufletelor noastre. 


Pe fiii tăi i-ai adus jertfă lui Hristos, căci şi ei au dorit mai mult să pătimească 
pentru Adevăr, decât să aibă slava trecătoare a acestei lumi şi să se depărteze de 
Izvorul vieţii. 


Fericită eşti, căci multe suflete ai adus la Hristos prin propovăduirea ta şi pe 
mulţi ai scos din mrejele păcatului cu undiţa cuvântului înțelept. 


Cetele puterilor netrupeşti, cu Botezătorul, cu apostolii lui Hristos, cu Sfânta 
muceniță Fotini şi cu Născătoarea de Dumnezeu Maria, faceţi rugăciune ca 
să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Stând acum înaintea Celui Nevăzut de minte îngerească, nu înceta a te ruga să 
ne izbăvim noi de tirania patimilor şi să ne îmbrăcăm cu toate armele luminii. 


Roagă-te să se întărească Biserica lui Hristos pe temelia dreptei credinţe şi să fie 
risipite uneltirile ereticilor celor întunecaţi de înşelăciune. 


Stăpână, primeşte rugăciunile robilor tăi şi ne izbăveşte pe noi de toată nevoia 
şi necazul. 


Toată nădejdea mea spre tine o pun, Maica lui Dumnezeu, păzeşte-mă Sub 
acoperământul tău. 


Sursa: http://poeziicrestinortodoxe.wordpress.com/ 


Comentarii patristice - Evanghelia despre convorbirea cu femeia 
samarineancă (Ev. loan 4, 5-42) 


(In. 4, 5) Deci a venit la o cetate a Samariei, numită Sihar, aproape de locul 
pe care Iacov l-a dat lui Iosif, fiul său. 


De ce evanghelistul este atât de exact în ceea ce priveşte acest loc? Este aşa 
pentru că atunci când tu vei auzi ceea ce spune femeia, Iacov, părintele nostru 
ne-a dat această fântână, să nu socoteşti că este ciudat. 


Căci Siharul este locul unde Simeon şi Levi au făcut un mare măcel de oameni 
din cauza mâniei lor datorită batjocoririi Dinei... 


Şi de unde au luat samarinenii numele lor? Samaria şi-a primit numele de la 
Somer, un munte apropiat, numit aşa după un fost proprietar al lui...(l Regi 
16:24; Isaia 7:9 ). 


Locuitorii acestei ţări au fost în trecut nu Samarineni, ci israeliți. Dar la un 
moment dat, ei au căzut sub mânia lui Dumnezeu şi Regele Asiriei i-a mutat pe 
ei în Babilon şi Media, punând păgâni din diferite părți în Samaria, în locul lor... 
Dumnezeu, totuşi, a trimis lei să rănească pe barbari pentru a arăta că nu 
datorită lipsei de putere a Lui i-a predat pe iudei duşmanilor, ci pentru păcatele 
înseşi ale poporului. Regelui i s-a spus aceasta şi el a trimis un preot să îi 
instruiască în Legea lui Dumnezeu. Dar ei nu au sfârşit cu viclenia lor, ci 
aceasta a avut un efect cu jumătate de măsură. La un moment dat, ei şi-au 


părăsit idoli şi au slujit lui Dumnezeu. În acest punct, iudeii s-au întors, dar 
întotdeauna au fost geloşi pe aceştia ca străini şi inamici, numindu-i pe ei 
“samarineni”, după acel munte. 


(Sfântul loan Hrisostom, Omilii la Evanghelia lui loan 31.2, traducere pentru 
Doxologia.ro de Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Domnul nostru lisus Hristos vine la țarina pe care Sfântul Iacov 1-a lăsat-o fiului 
său, losif. Nu cred că această țarină i-a fost lăsată lui losif atât de mult, cât i-a 
fost lăsată lui Hristos, pe care Sfântul Iosif patriarhul l-a prefigurat, căci într- 
adevăr, soarele şi luna Îl adoră, în timp ce toate stelele Îl binecuvântează. 


Din această pricină Domnul a venit la această țarină pentru ca Samarinenii, care 
doreau să ceară pentru ei înşişi moştenirea patriarhului lui Israel, să-L 
recunoască pe Stăpânul lor şi să se convertească la Hristos, care a devenit 
Moştenitorul legitim al Patriarhului. 


(Cezar de Arles, Omilii 170.1, traducere pentru Doxologia.ro de Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


După ce a trecut hotarele Iudeii şi era acum printre străini, Mântuitorul se 
odihneşte la Fântâna lui lacov. EI ne arată nouă ca într-un tip şi în ghicitură, că 
predica Evangheliei trebuie să plece de la Ierusalim şi cuvântul dumnezeiesc 
trebuie acum să se extindă către păgâni. 


Totuşi, aceasta nu semnifică faptul că patriarhii trebuie să fie mai puţin cinstiți. 
Hristos îi va îmbrăţişa pe ei din nou şi va fi din nou ospătat şi odihnit de ei, în 
sfinții Lui, păstrându-le lor harul cel dintâi neveştejit. 


(Sfântul Chiril al Alexandriei, Comentarii la Evanghelia lui loan 2.4, 
traducere pentru Doxologia.ro de Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Multe lucruri citim şi credem, în lumina Tainei Intrupării. Chiar şi în înseşi 
simţirile firii noastre omeneşti noi privim dumnezeiasca măreție. lisus este 
împovărat de călătorie, ca să-i odihnească pe cei osteniți. El doreşte să bea, 


chiar când este pe cale să dăruiască băutura cea duhovnicească celor însetați. El 
era înfometat, când chiar El era hrana de mântuire a celor flămânzi. 


(Sfântul Ambrozie de Mediolanum, Despre credinţa ortodoxă, 5.4.53, 
traducere pentru Doxologia.ro de losif Agaton). 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Dacă noi nu înţelegem Taina lacrimilor Lui, Taina flămânzirii şi însetării 
Lui, să ne amintim că... Cel care era însetat a dăruit din Sine râuri de apă vie. 
Când El mânca şi bea, era o îngăduinţă, nu pentru necesităţile Lui, ci pentru 
obiceiurile noastre. 


(Ilarie de Poitiers, Despre Treime 10.24, traducere pentru Doxologia.ro de 
Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Profetul Isaia a spus despre firea cea dumnezeiască: EI nu va flămânzi, nici nu 
va osteni (Isaia 40, 28) şi aşa mai departe, iar Evanghelistul a spus: lisus a 
ostenit de călătorie, aşa că a stat la fântână. Acum, fraza nu va osteni (Isaia 40, 
28) este opusul oboselii. Profeţia deci apare a fi în contradicţie cu Evangheliile. 
Dar ele nu sunt în contradicție deloc, pentru că amândouă vin de la Un singur 
Dumnezeu. Neostenitor se oferă deci la firea cea infinită, pentru că umple toate 
lucrurile. Dar mişcarea este proprie trupului care este finit. Şi când ceea ce se 
mişcă este forțat să umble, devine subiect al oboselii călătoriei. Deci, trupul era 
cel care umbla şi obosea. Căci unirea nu amesteca firile împreună. 


(Teodoret de Cyr, Dialoguri, Epilog 1.7, traducere pentru Doxologia.ro de 
Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Poate vreodată Puterea lui Dumnezeu să fie epuizată? Desigur că nu. Dar EI 
ostenea pentru că nu putea găsi oameni credincioşi. Hristos era împovărat, 
deci, pentru că nu găsea nici o virtute în poporul Său. 


Astăzi, de asemenea, neascultarea noastră Il împovărează, aşa cum face şi 
slăbiciunea noastră. Căci noi suntem slabi când nu urmăm lucrurile care sunt 
puternice şi statornice, ci urmăm ceea ce este temporar şi vremelnic. 


(Cezar de Arles, Predici, 170.2, traducere pentru Doxologia.ro de Iosif 
Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


Hristos, Izvorul răsuflării de viaţă pentru toţi, atunci când era 
Ostenit de călătorie, a stat jos lângă un izvor din Samaria. 


Şi era vremea amiezii arzătoare. 

Era ceasul al şaselea, aşa cum zice Scriptura, 
Era miezul zilei când Mesia a venit 

să lumineze pe cei din întuneric. 


Izvorul a venit la izvor, nu să bea, 
ci să curăţească. 


Fântâna nemuririi era lângă apa femeii nemernice, 
ca şi cum avea nevoie să bea. 


Era ostenit de călătorie. EL, 

Care fără de odihnă călătoreşte pe mare (cf. Matei 14, 25, 
Marcu 6, 48; loan 6, 19.), 

EI care dăruieşte bucurie prea plină şi mântuire. 


(Sfântul Roman Melodul, Condac la Femeia samarineancă, 9, 4, traducere 
pentru Doxologia.ro de Iosif Agaton) 


(In. 4, 6) Şi era acolo fântâna lui Iacov. Iar lisus, fiind ostenit de călătorie, S- 
a aşezat lângă fântână şi era ca la al şaselea ceas. 


EI a venit ostenit, pentru că purta trup slab. La ceasul al şaselea, pentru că era în 
cea de-a şasea zi a lumii. La o fântână, pentru că El a venit în adâncurile 
sălăşluirii noastre. Din această pricină este scris în Psalmi: Dintru adâncuri am 
strigat către Tine Doamne (Psalmul 129, 1). EI a stat, aşa cum spuneam, pentru 
că era smerit. 


(Fericitul Augustin, Tratat la Evanghelia lui loan, 15.9, traducere pentru 
Doxologia.ro de Iosif Agaton) 


(In 4, 7) Atunci a venit o femeie din Samaria să scoată apă. lisus i-a zis: Dă- 
Mi să beau. 


Este potrivit pentru imaginea realității că această femeie, care poartă chipul 
Bisericii, vine de la străini, căci Biserica trebuia să vină dintre neamuri, care 
sunt străini de neamul iudeilor. 


In acea femeie, deci, să ne auzim pe noi, şi în ea să ne recunoaştem pe noi şi în 
ea să dam slavă lui Dumnezeu pentru noi înşine. 


(Fericitul Augustin, Tratat la Evanghelia lui loan 15.10, traducere pentru 
Doxologia.ro de Iosif Agaton) 


(In 4, 7) Atunci a venit o femeie din Samaria să scoată apă. lisus i-a zis: Dă- 
Mi să beau. 


“Băutura” Lui era Să facă voia Celui ce L-a trimis. De aceea a spus: “Mi-e 
sete; dă-mi să beau”, adică să lucreze credinţa în ea şi să bea din credinţa ei şi 
să o altoiască pe ea în Trupul Lui, căci Trupul Lui este Biserica. 


(Fericitul Augustin, Tratat la Evanghelia lui loan 15.31, traducere pentru 
Doxologia.ro de Iosif Agaton) 


(In 4, 7) Atunci a venit o femeie din Samaria Să scoată apă. lisus i-a zis: Dă- 
Mi să beau. 


Mântuitorul cere apă de la femeie, adică, se preface că îi este sete pentru ca El 
să-i dea harul veşnic celui însetat. Căci Izvorului nu putea să îi fie sete, nici EI, 
în Care era Apa cea vie, nu avea nevoie să scoată apa plină de sedimente 
pământeşti. 


Deci, lui Hristos i-a fost sete? A însetat, mai sigur, pentru mântuire şi nu pentru 
apă omenească. El era însetat nu de apa acestei lumi, ci de mântuirea neamului 
omenesc. Într-un chip minunat, deci, Izvorul care şedea lângă izvor, a produs 
izvoare de milă în acel loc şi turnând apa cea vie, El purifică pe femeia care era 
în desfrânare cu cel de-al şaselea bărbat, care nu îi era bărbat, ci adulter. Într-un 
nou fel de minune, femeia care a venit la izvorul din Samaria ca o desfrânată, s- 
a întors curată de la Izvorul lui Hristos. Ea, care căuta apă, a adus înfrânare. 
Imediat ce Domnul îi arată păcatele, ea le recunoaşte, se mărturiseşte lui Hristos 
şi anunţă pe Mântuitorul. Părăsindu-şi găleata, ea aduce nu apă, ci har înapoi în 
oraş. 


Ea pare, într-adevăr, că s-a întors fără povară, căci s-a întors plină de sfinţenie. 
Ea s-a întors plină, spun, pentru că ea, care a venit ca o păcătoasă, se întoarce ca 
o vestitoare, şi ea care şi-a lăsat găleata în urmă, a adus înapoi plinătatea lui 
Hristos pentru cetatea ei, fără nici o pierdere. Căci chiar dacă nu a adus apă 


oamenilor din oraş, ea a adus înăuntru Izvorul mântuirii. Sfințită, deci, prin 
credinţa în Hristos, femeia se întoarce acasă. 


(Maxim de Torino, Predici 22.2., traducere pentru Doxologia.ro de Iosif 
Agaton) 


(In. 4, 8) Căci ucenicii Lui se duseseră în cetate, ca să cumpere merinde. 


Domnul nostru vine la fântâna de apă ca un vânător. EI a cerut apă pentru ca să 
dea apă, sub pretextul cererii apei. El a cerut să bea ca unul care îi era sete, 
pentru ca porțile potolirii setei să îi fie deschise. A cerut ceva femeii pentru ca 
EI să o înveţe şi pentru ca ea să-l ceară ceva. Deşi era bogat, Domnul nu s-a 
ruşinat să facă o cerere ca o persoană aflată în nevoie, pentru ca să înveţe pe cei 
săraci cum să facă o cerere. Lui nu i-a fost frică că va fi respins vorbind cu o 
femeie, pentru ca să mă înveţe pe mine că oricine stă în adevăr nu va fi mâhnit. 


“EI s-au mirat că stătea acolo, vorbind cu o femeie”. Şi-a trimis ucenicii pentru 
ca să nu-i alunge prada. A aruncat o momeală pentru porumbel, pentru ca prin 
acesta să prindă întregul stol. El a făcut o cerere pe ocolite pentru ca EI să-i 
răspundă direct. “Dă-mi apă ca să beau”. Acesta a fost începutul întâlnirii. A 
cerut apă şi apoi a dăruit o făgăduință despre apa vieţii. A cerut şi apoi a 
abandonat cererea, aşa cum ea şi-a părăsit găleata. EI a părăsit pretextul pentru 
adevăr, căci sosise adevărul pentru care folosise pretextul. 


(Sfântul Efrem Sirul, Comentariu la Diatessaronul lui Tatian 12.16, 
traducere pentru Doxologia.ro de Iosif Agaton) 


(In. 4, 9) Femeia samarineancă I-a zis: Cum Tu, care eşti iudeu, ceri să bei de 
la mine, care Sunt femeie samarineancă? Pentru că iudeii nu au amestec cu 
samarinenii. 


Este evident că binecuvântatul loan a dorit să descopere virtutea femeii prin 
istoria ei. Cererea aceasta de apă nu a fost luată uşor. Ea, în loc, i-a adus regulile 
legii. Cu mare cinste ea nu a tolerat încălcarea legii chiar cu străinii, chiar dacă 
s-ar fi putut întâmplat uşor şi aproape necesar (căci era vorba de setea care avea 
nevoie de apă). 


De aceea, pentru ca să nu apară că femeia nu a vrut să dea apă străinului din 
cauza ostilității sau răutăţii, Evanghelistul a adăugat aceste cuvinte: Iudeii nu au 
nimic în comun cu samarinenii, pentru ca noi să învăţăm că ea a refuzat să-i dea 
Lui apă nu ca unui străin de religia ei, ci pentru că voia să-L avertizeze să nu 
încalce regulile legii, fiind condus de sete. La acest stadiu, Domnul nostru a luat 
acest răspuns al femeii ca o dreaptă oportunitate pentru învăţătura sa. 


(Teodor de Mopsuestia, Comentariu la loan, 2.4.9, traducere pentru 
Doxologia.ro de Iosif Agaton) 


(In. 4, 9) Femeia samarineancă I-a zis: Cum Tu, care eşti iudeu, ceri să bei de 
la mine, care sunt femeie samarineancă? Pentru că iudeii nu au amestec cu 
samarinenii. 


După ce iudeii s-au întors din captivitate, ei erau geloşi pe Samarineni, pe care îi 
priveau ca pe străini şi duşmani... Samarinenii nu foloseau toate Scripturile, ci 
numai scrierile lui Moise, şi se foloseau puţin şi de prooroci. Ei erau nerăbdători 
să îşi amintească originile lor iudaice şi se mândreau cu Avraam, pe care îl 
numeau strămoşul lor, pentru că era din Caldeea, şi de asemenea Iacov, pentru 
că erau descendenţii lui. 


Dar iudeii îi considerau păgâni şi gândeau că erau o necurăţie, ca şi restul lumii 
păgâne... Şi astfel, femeia, fiindu-i spus: Dă-mi să beau, foarte firesc a întrebat: 
Cum deci tu, care eşti iudeu, ceri de la mine, o femeie samarineancă? [a ştia că 
EI este iudeu după îmbrăcăminte şi după vorbă. Observaţi cât de politicoasă 
este ea aici. Căci, chiar dacă Domnului i-ar fi fost interzis să aibă de-a face cu 
ea, aceasta era porunca lui, nu a ei. Evanghelistul nu spune că samarinenii 
nu aveau de-a face cu iudeii, ci că iudeii nu aveau de-a face cu samarinenii. 
Femeia, însă, deşi nu era greşeala ei, a dorit să corecteze ceea ce ea credea că 
se făcea fărădelege. 


(Sfântul loan Hrisostom, Omilii la Evanghelia lui loan, 31.2, 4, traducere 
pentru Doxologia.ro de Iosif Agaton) 


(In. 4, 9) Femeia samarineancă I-a zis: Cum Tu, care eşti iudeu, ceri să bei de 
la mine, care Sunt femeie samarineancă? Pentru că iudeii nu au amestec cu 
samarinenii. 


Iudeii nici măcar nu foloseau vesela samarinenilor. Şi pentru că femeia a adus 
cu ea o găleată să scoată apă, a făcut-o să se întrebe de ce un iudeu căuta să bea 
de la ea - ceva ce iudeii nu obișnuiau să facă. 


(Fericitul Augustin, Tratat la Evanghelia lui loan, 15.11, traducere pentru 
Doxologia.ro de Iosif Agaton) 


(In. 4, 9) Femeia samarineancă I-a zis: Cum Tu, care eşti iudeu, ceri să bei de 
la mine, care sunt femeie samarineancă? Pentru că iudeii nu au amestec cu 
samarinenii. 


Dar de ce Hristos a cerut să bea, când Legea nu permitea asta? Căci El nu ar 
fi cerut, dacă ar fi ştiut că ea nu o să îi dea. Ci mai mult, motivul pentru care a 
cerut era acela de a arăta indiferența Lui faţă de asemenea obiceiuri, pentru că, 
având să-i înveţe pe alţii să le desființeze, trebuia să le încalce EI Însuşi. 


(Sfântul loan Hrisostom, Omilii la Evanghelia lui loan, 31.4, traducere 
pentru Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EL, şi ţi-ar fi dat apă 
pie. 


EI cere să bea şi promite să dăruiască băutură. Lui îi este dor ca unul care va 
primi; El abundă ca unul care va dărui. Dacă ai fi ştiut, spune EI, darul lui 
Dumnezeu. Darul lui Dumnezeu este Duhul Sfânt. 


(Fericitul Augustin, Tratat la Evanghelia lui loan, 15.12, traducere pentru 
Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
pie. 


Este arătat în Sfintele cărți că Duhul Sfânt este numit “darul lui Dumnezeu”? 
Dacă oamenii caută si aceasta, noi avem în Evanghelia lui loan cuvintele 
Domnului nostru lisus Hristos care spune: Dacă cuiva îi este sete, să vină la 
Mine şi să bea; Cel ce crede în Mine, precum zice Scriptura, izvoare de apă vie 
vor curge din pântecele lui. Şi Evanghelistul mai are ceva de adăugat: Şi aceasta 
o spunea despre Duhul, pe care ÎL vor primi cei ce vor crede în EI (loan 7, 37- 
39). 


Și apoi, Apostolul Pavel de asemenea spune “Și noi toţi am băut dintr-un singur 
Duh” (| Corinteni 12, 13). Chestiunea este unde apa este numită darul lui 
Dumnezeu, care este Duhul Sfânt? Dar, precum aflăm aici că această apă este 
Duhul Sfânt, tot aşa găsim în altă parte în Evanghelia însăşi că aceasta apă este 
numită Darul lui Dumnezeu. Căci, atunci când acelaşi Domn vorbeşte cu 
femeia samarineancă la fântână, către care a spus Dă-mi să beau, şi ea a răspuns 
că iudeii nu au nici o treabă cu samarinenii, lisus a răspuns şi a zis către ea: dacă 
al fi cunoscut darul lui Dumnezeu şi cine este cel care ţi-a zis Dă-mi să beau, tu 
I-ai fi cerut şi EI ţi-ar fi dat apă vie... 


Pentru că această apă vie, aşa cum a explicat Evanghelistul, este Duhul 
Sfânt, fără nici o îndoială că Duhul este darul lui Dumnezeu, despre care 


Domnul spune aici dacă ai fi cunoscut darul lui Dumnezeu şi cine este cel 
care ţi-a zis Dă-mi să beau, tu I-ai fi cerut şi EI ţi-ar fi dat apă vie... 


Căci ceea ce este aici într-un verset “râuri de apă vie vor curge din pântecele 
lui” este în altul “se va face în el izvor de viaţă săltătoare spre viaţa veşnică”. 


(Fericitul Augustin, Despre Treime, 15.19.33, traducere pentru Doxologia.ro 
de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
vie. 


Și în acea zi se spune: Apa cea vie va izvori din Ierusalim (Zaharia 14, 8). 
Aceasta este băutura spirituală, dulce, dătătoare de viaţă şi mântuitoare a 
învăţăturii lui Hristos. El vorbeşte despre ea în Evanghelia lui loan, când o 
învaţă pe femeia samarineancă. 


Era deci acea băutură care izvorăşte din Ierusalim? Căci de acolo Evanghelia s-a 
răspândit şi vestitorii ei au umplut întreaga lume. Acest lucru a vrut să-l spună 
prin cuvintele: Apa cea vie va răsări de la prima mare la ultima mare (Zaharia 
14, 8), adică la hotarele întregii lumi. 


Căci ceea ce este către oceanul de răsărit este numit “prima mare”, iar cele către 
apus sunt numite “ultima mare” şi acestea au fost umplute de apa cea vie a 
Evangheliei mântuitoare. El de asemenea vorbea despre aceasta când a zis Cel 
ce va bea din apa pe care i-o voi da Eu nu va înseta niciodată. 


(Eusebiu de Cezareea, Demonstrația Evangheliei, 6.18.48-49, traducere 
pentru Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
vie. 


Şi în acestea, restul profeţiei s-a împlinit, când în ziua venirii Mântuitorului 
nostru apa cea vie a curs din Ierusalim (vezi Zaharia 14, 8). Cuvântul cel viu şi 
roditor a ieşit din Ierusalim şi s-a răspândit peste tot pământul, chiar până la 
ultimele hotare ale pământului. Domnul şi Mântuitorul Însuşi vorbeşte despre 
această apă femeii samarinence... Şi el o învaţă bunătăţile pe care le va avea 
oricine gustă în izvorul viu şi spiritual. Cei ce beau din el, negând mulți diavoli 
răi care stăpâneau din vechime, Îl vor mărturisi pe Unul Domn şi Împărat, că 
Domnul, care odinioară era cunoscut numai de evrei, va deveni Împăratul 


tuturor neamurilor care cred în el de pe tot pământul, şi că numele lui va fi unul, 
înconjurând tot pământul şi toată sălbăticia. 


Și cine nu este mirat să vadă acestea împlinite? Căci numele creştin, derivat din 
numele lui Hristos (şi Hristos este într-adevăr Domnul) a înconjurat toate 
locurile şi cetăţile, şi toate neamurile care trăiesc în sălbăticie şi la marginile 
pământului, aşa cum a prevestit profeția. 


(Eusebiu de Cezareea, Dovedirea Evangheliei, 10.7.7-8, traducere pentru 
Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EL, şi ţi-ar fi dat apă 
pie. 


Apa, ieşind dintr-un izvor, este numită în mod comun apă vie. Apa colectată de 
la ploaie în piscine sau cisterne nu mai este numită apă vie. Se poate să fi 
izvorât la început dintr-un izvor; totuşi, dacă se colectează în anumite locuri şi 
este lăsată să stea fără nici o legătură cu izvorul ei, separată, aşa cum e, de 
canalul izvorului, nu se mai numeşte apă vie. Apa este numită vie când este 
luată atunci când curge. Acest fel de apă era în acea fântână. 


(Fericitul Augustin, Tratat despre Evanghelia lui loan, 15.12, traducere 
pentru Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
pie. 


Heracleon nu greşeşte când spune că “apa pe care o dă Mântuitorul este din 
Duhul şi din Puterea Lui”. Şi el a explicat afirmaţia nu va înseta niciodată, prin 
următoarele cuvinte: Căci viaţa pe care El o dă este veşnică şi nu piere 
niciodată, aşa cum face viaţa care vine din fântână; viaţa pe care o dă EI rămâne. 
Căci harul şi darul Mântuitorului nostru nu poate fi luat înapoi, nici nu se 
consumă, nici nu piere, când cineva se împărtăşeşte de el. Acum interpretarea 
lui Heracleon despre apa cea izvorâtoare nu este neconvingătoare. El o face 
pentru cei care se vor împărtăşi de ceea ce vine în mod bogat de sus şi aceştia 
înşişi vor vărsa din ei viaţă veşnică celorlalți. 


Dar el laudă şi pe femeia samarineancă pentru că ea demonstrează o credință 
care era neezitantă şi potrivită firii sale, căci nu a avut nici o îndoială despre 
ceea ce i-a fost spus el. 


(Heracleon [citat de Origen], Comentariu la Evanghelia lui loan, 13.59-60, 
62-63, traducere pentru Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
pie. 


lisus a numit darul Duhului care adapă apă vie, căci firea umană este uscată 
până la rădăcinile ei, pârjolită şi stearpă de toate virtuţile,în urma crimelor 
diavolului. Dar acum, firea umană se întoarce înapoi la frumuseţea ei dintâi şi, 
bând din ceea ce este de viaţă făcător, este făcută frumoasă cu o varietate de 
lucruri bune şi îmbobocind în viaţa cea virtuoasă, trimite strigăte sănătoase de 
iubire către Dumnezeu. 


(Sfântul Chiril al Alexandriei, Comentariu la Evanghelia lui loan, 2.4, 
traducere pentru Doxologia.ro de Iosif Agaton) 


(In. 4, 10) lisus a răspuns şi i-a zis: Dacă ai fi ştiut darul lui Dumnezeu şi 
Cine este Cel ce-ţi zice: Dă-Mi să beau, tu ai fi cerut de la EI, şi ţi-ar fi dat apă 
pie. 


Nu oricine cunoaște darul lui Dumnezeu, pentru că nu toţi doresc apa cea vie, 
căci, dacă ar dori-o, n-ar mai amâna niciodată Taina Botezului... Nu amânaţi 
remediile mântuirii voastre pentru că nu ştiţi ceasul când sufletul vostru se va 
cere de la voi. 


(Cezar de Arles, Predici, 170.4, traducere pentru Doxologia.ro de Iosif 
Agaton) 


(In. 4, 11) Femeia I-a zis: Doamne, nici găleată nu ai, şi fântâna e adâncă; de 
unde, dar, ai apa cea vie? 


Deja, Domnul nostru înalță opinia pe care o avea femeia despre el, făcând-o să 
realizeze că nu era o persoană obişnuită. Fa se adresează lui cu cinstire, prin 
titlul de “Doamne”. 


(Sfântul loan Hrisostom, Omilii la Evanghelia lui loan, 31.4, traducere 
pentru Doxologia.ro de Iosif Agaton) 


(In. 4, 11) Femeia I-a zis: Doamne, nici găleată nu ai, şi fântâna e adâncă; de 
unde, dar, ai apa cea vie? 


Totuşi, pentru că femeia nu înţelegea încă aceste cuvinte şi nu ştia ce era “apa 
cea vie”, ea a zis către EI: Doamne, nu ai găleată, şi fântâna este adâncă. De 
unde ai Tu apa cea vie? Tonul conversaţiei se schimbă. Mai înainte, ea spusese 
cu îndrăzneală: “Cum tu, iudeu, ceri să bei apă de la mine”, acum, ea a folosit 
potrivit apelativul Doamne înaintea cuvintelor ei. 


Înainte de a vorbi cu EI, îl suspecta că este vreun călcător de lege din cauza setei 
lui puternice. Apoi, după ce a înţeles din răspunsul şi cuvintele pline de pace că 
nu cerea apă pentru că era chinuit de sete, a dat mare cinstire cuvintelor Lui. De 
unde să îmi dai mie, spune ea, apa cea vie? Nu ai nici găleată şi fântâna este 
adâncă. 


(Teodor de Mopsuestia, Comentariu la loan, 2.4.11, traducere pentru 
Doxologia.ro de Iosif Agaton) 


(In. 4, 11) Femeia I-a zis: Doamne, nici găleată nu ai, şi fântâna e adâncă; de 
unde, dar, ai apa cea vie? 


Înainte de venirea Domnului, fântâna era de asemenea adâncă şi fără o găleată, 
nimeni nu putea scoate apă pentru sine. Domnul nostru, Fântâna cea vie, a 
venit să spele inimile oamenilor, să potolească setea lor şi să bucure sufletele 
lor. Mai mult decât atât, El nu căuta găleată, pentru a scoate apa, ci de 
bunăvoie, El a turnat apă în minţile fiecăruia. 


(Cezar de Arles, Predici, 170.4, traducere pentru Doxologia.ro de Iosif 
Agaton) 


(In. 4, 11) Femeia I-a zis: Doamne, nici găleată nu ai, şi fântâna e adâncă; de 
unde, dar, ai apa cea vie? 


Scripturile, deci, sunt introduceri, şi sunt numite Fântâna lui lacov. Odată ce au 
fost înţelese cu claritate, omul trebuie să urce la Iisus, pentru ca EI să ne dea 
gratuit fântâna apei care curge în viaţa veşnică. Dar nu toţi scot apă din fântâna 
lui Iacov în acelaşi fel... Unii, care sunt înţelepţi în Scripturi beau ca Iacov şi fiii 
săi. Dar alţii, care sunt mai simpli şi inocenți, aşa numitele oi ale lui Hristos 
(loan 10, 26), beau ca turmele lui Iacov. Şi alţii, neînţelegând Scripturile şi 
menţinând lucruri nepotrivite, sub pretextul că ei au învăţat Scripturile, beau ca 
femeia samarineancă înainte de a crede în lisus. 


(Origen, Comentariu la Evanghelia lui loan, 13.37-39, traducere pentru 
Doxologia.ro de Iosif Agaton) 


(In. 4, 11) Femeia I-a zis: Doamne, nici găleată nu ai, şi fântâna e adâncă; de 
unde, dar, ai apa cea vie? 


Această fântână este în mod clar harul Duhului, un pârâu care izvorăşte din 
Fântâna cea vie. Sfântul Duh, deci este de asemenea Fântâna vieţii veşnice... 
Această apă, harul Duhului Sfânt, este atât de răcoritoare. Cine îmi va da mie 
această fântână în pieptul meu? Fie ca ea Să izvorască în mine, fie ca ceea ce 
dă viaţă veşnică să curgă întru mine! Fie ca fântâna să izvorască prea plin în 
noi şi să nu curgă departe... Cum voi ţine această apă ca ea să nu curgă 
afară? 


(Sfântul Ambrozie de Mediolanum, Despre Sfântul Duh, 1.16.1850-81, 
traducere pentru Doxologia.ro de losif Agaton) 


(In. 4, 12) Nu cumva eşti Tu mai mare decât părintele nostru Iacov, care ne-a 
dat această fântână şi el însuşi a băut din ea şi fiii lui şi turmele lui? 


Samarinenii deci erau străini (căci erau colonişti dintre Babilonieni), însă ei 
numeau pe lacov părintele lor din nouă motive. Ei au locuit o ţară care se 
învecina cu pământul evreiesc şi astfel, ca vecini, au fost influențați de 
rugăciunile acestora şi au fost obişnuiţi să laude pe strămoşii iudeilor. Mai mult, 
era într-adevăr adevărat că cel mai mare număr de locuitori din Samaria 


răsăriseră din rădăcina lui Iacov. Căci leroboam, fiul lui Nebat, strângându-se 
împreună zece triburi ale lui Israel şi jumătate de trib al lui Efraim, au plecat din 
Ierusalim în zilele Împărăției fiului lui Solomon şi au luat Samaria şi au clădit 
case şi cetăţi acolo. 


(Sfântul Chiril al Alexandriei, Comentariu la Evanghelia lui loan, 2.4, 
traducere pentru Doxologia.ro de losif Agaton) 


(In. 4, 12) Nu cumva eşti Tu mai mare decât părintele nostru Iacov, care ne-a 
dat această fântână şi el însuşi a băut din ea şi fiii lui şi turmele lui? 


Când femeia obiectează: Eşti tu mai mare decât părintele nostru Iacov? lisus nu 
răspunde: De fapt sunt mai mare, care l-ar face să sune ca şi cum s-ar lăuda, 
pentru că acolo nu era nici o dovadă în acest sens. Cu toate acestea, răspunsul 
lui îl implică... Este ca şi cum ar fi spus, Dacă Iacov este cinstit pentru că v-a 
dat vouă această apă, ce ai spune tu dacă Eu v-aş da o apă cu mult mai bună 
decât aceasta? 


EI face o comparaţie, totuşi, nu pentru a-l înjosi pe Iacov, ci pentru a se cinsti pe 
sine. Observaţi că lisus nu spune că apa este inferioară sau rea. Ci mai mult, El 
afirmă un simplu fapt al firii: oricine bea din apa aceasta, va înseta din nou. 


(Sfântul loan Hrisostom, Omilii la Evanghelia lui loan, 32.1, traducere 
pentru Doxologia.ro de Iosif Agaton) 


(In. 4, 12) Nu cumva eşti Tu mai mare decât părintele nostru Iacov, care ne-a 
dat această fântână şi el însuşi a băut din ea şi fiii lui şi turmele lui? 


Este ca şi cum ea ar fi spus: nu poţi să spui că lacov ne-a dat nouă acest izvor şi 
apoi a folosit altul pentru sine. Căci el şi urmaşii săi au băut din el, ceea ce nu ar 
fi făcut, dacă ar fi fost vreun alt izvor mai bun. Deci tu nu poţi să îmi dai apă din 
acest izvor. ŞI tu nu ai alt izvor mai bun, până nu mărturiseşti că eşti mai mare 
decât Iacov. De unde deci vine apa pe care tu ai promis să ne-o dai? 


(Sfântul loan Hrisostom, Omilii la Evanghelia lui loan, 31.4, traducere 
pentru Doxologia.ro de Iosif Agaton) 


(In. 4, 13) lisus a răspuns şi i-a zis: Oricine bea din apa aceasta va înseta 
iarăşi; 


Este o mare diferenţă, deci, spune EI, între apa (de izvor) şi apa pe care Eu 
promit să v-o dau. Această apă, după ce ei au băut-o, stinge setea pentru o scurtă 
perioadă de vreme. Dar apoi când a fost consumată după firea ei, ea îl lasă pe 
cel care a băut-o însetat după scurtă vreme. 


Apa pe care Eu o dau este de aşa natură încât nu numai că este consumată şi nu 
îl părăseşte pe cel care bea din ea, istovit de sete, ci dimpotrivă, ea devine în el 
ca un izvor care ţâşneşte veşnic. Apa dintr-un izvor nu se termină, nici nu are 
nevoie să fie adusă dintr-un alt loc sau să fie introdusă, ci în mod stăruitor, 
dăruieşte hrănirea permanentă celor care o doresc. 


Într-un mod similar, virtutea acestei ape îl face pe cel care o primeşte să 
primească ajutor permanent şi îl va păstra pe el întotdeauna şi nu îi va da voie să 
piară. De aceea, cel care primeşte harul nu va mai gusta în veac moartea. El 
spune ceea ce a făcut pe bună dreptate, pentru că aceasta este virtutea Duhului. 
Şi noi primim de asemenea de la El pârga Duhului, cu speranţa în învierea 
viitoare. De vreme ce acum lucrarea este făcută simbolic, noi sperăm că vom 
primi harul cel desăvârşit, când prin participarea Lui, noi vom rămâne 
nemuritori. 


(Teodor de  Mopsuestia, Comentariu la loan, 2.4, traducere pentru 
Doxologia.ro de Iosif Agaton) 


(In. 4, 13) lisus a răspuns şi i-a zis: Oricine bea din apa aceasta va înseta 
iarăşi; 


Trebuie să se cerceteze ce înseamnă “va înseta” în afirmaţia “Tot cel ce va bea 
din apa aceasta va înseta din nou”. Ce se înţelege, în primul rând, ar fi ceva de 
genul: cel care se împărtăşeşte de presupuse gânduri adânci, chiar dacă este 
mulțumit pentru o scurtă vreme şi acceptă ideile care sunt scoase şi crede că a 
descoperit ceva de cea mai mare profunzime, oricum, când le va reconsidera, se 
vor ridica noi întrebări... 


Dar, spune Cuvântul, Eu am învăţătura care devine fântână de apă vie în cel 
care a primit ceea ce Eu am vestit. Şi cel care a primit din apa Mea, va primi un 
beneficiu atât de mare, încât o fântână capabilă de a descoperi tot ce este 
cercetat va ţâşni cu putere din el. Apele se vor ridica deasupra. Înțelegerea lui va 
înflori şi va zbura atât de lin, ca o apă curgătoare vioaie, izvorând şi săltând, 
ducând cu ea o viaţă mai înaltă, care este veşnică. 


(Origen, Comentariu la Evanghelia lui loan 13.13, 15-16, traducere pentru 
Doxologia.ro de Iosif Agaton) 


(In. 4, 13) lisus a răspuns şi i-a zis: Oricine bea din apa aceasta va înseta 
iarăşi; 


Să nu uităm faptul că este ceva spiritual ceea ce Domnul ne făgăduieşte. Ce vrea 
EI să spună când zice: “Oricine va bea din apa aceasta va înseta din nou”? Este 
adevărat şi pentru această apă şi pentru ceea ce ea semnifică. Pentru că apa din 
fântână este plăcerea lumii în adâncul ei întunecat; din aceasta, oamenii o scot 
pe ea în vasele dorinţei. Aplecându-se înainte, ei coboară pofta (dorinţa) pentru 
a atinge plăcerea prinsă în adâncul fântânii şi se bucură de plăcerea şi de dorinţa 
dinaintea ei pe care o coboară pentru a o prinde. Căci cine nu a trimis înainte 
dorinţa, nu poate lua plăcerea. Consideraţi dorinţa, deci, ca o găleată şi plăcerea 
ca o apă din adâncul fântânii. 


Când cineva a intrat în plăcerea acestei lumi, ori de-ar fi mâncare sau băutură, 
sau baie, sau spectacol, sau afacere, oare el sau ea nu va înseta din nou? Deci, 
“oricine bea din apa aceasta - spune EI - va înseta din nou”. Dar cel ce primeşte 
apă de la mine “nu va înseta niciodată”. “Noi vom fi săturați”, se spune, “cu 
bunătăţile casei Tale” (Psalm 64, 5). Care apă deci este dăruită de Iisus, dacă nu 
cea despre care este spus “Că la tine este Izvorul vieţii” (Psalm 35, 10)? Căci 
cum vor înseta “cei care vor bea din grăsimea casei tale” (Psalm 35, 9)? 


(Fericitul Augustin, Tratat la Evanghelia lui loan, 15.16, traducere pentru 
Doxologia.ro de Iosif Agaton) 


(In. 4, 14) Dar cel ce va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de apă curgătoare 
spre viaţă veşnică. 


EI spune că apa cea văzută poate potoli setea cuiva pentru o Scurtă vreme, dar 
apa cea nevăzută vindecă de sete pentru totdeauna pentru că nu mai există 
sete pentru viaţă atunci când nemurirea ţâşneşte din tine. Ceea ce urmează 
demonstrează clar că Duhul Sfânt este ceea ce este făgăduit a fi dat în dar aici, 
pentru că Apa cea spirituală despre care se vorbeşte aici corespunde cu apa cea 
fizică despre care s-a vorbit... Duhul Înţelepciunii, a Cărui prezenţă este 
necontenită, dăruieşte din abundența Sa liber. 


(Apolinarie de Laodiceea, Fragmente despre loan, 17, traducere pentru 
Doxologia.ro de Iosif Agaton) 


(In. 4, 14) Dar cel ce va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de apă curgătoare 
spre viaţă veşnică. 


Uneori, Scriptura numeşte harul Duhului “foc”, iar alteori îl numeşte “apă”. În 
acest fel, se arată că aceste nume nu sunt descriptive în esenţa lor, ci în lucrarea 
lor. Căci Duhul, care este invizibil şi simplu, nu poate fi făcut din diferite 
substanţe... În acelaşi fel, în care el numeşte Duhul prin numele de “foc”, 
făcând aluzie la proprietatea vibrantă şi de încălzire a harului şi puterea lui de a 
distruge păcatele, iar alteori el îl numeşte “apă” pentru a sublinia curățirea pe 
care o face şi marea împrospătare pe care o aduce acelor minţi care-l primesc pe 
el. Căci harul face sufletul binevoitor ca un fel de grădină, plină cu tot felul de 
copaci roditori şi îmbelşugaţi, neîngăduind să ajungă la el nici deznădejdea, nici 
complotul Satanei. EI potoleşte toate săgețile cele aprinse ale vicleanului. 


(Sfântul loan Hrisostom, Omilii la Evanghelia lui loan, 32.1, traducere 
pentru Doxologia.ro de Iosif Agaton) 


(In. 4, 14) Dar cel ce va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de apă curgătoare 
spre viaţă veşnică. 


În mod frecvent, noi vedem cum apa aruncată stinge focul. Însă, câteodată 
vedem opusul acesteia, acele mingi uriaşe de foc care consumă şuvoaiele de apă 
şi când flăcările cresc atât de puternic, trăgându-şi puterea din apă ca dintr-o 
hrană, aşa încât apa nu pare să mai potolească arsura, ci să o agraveze. Ce este 
deci apa aceea care consumă flăcările, dar ea nu este consumată? Este, cred, 


aceea care, curgând în scăldătoare din Fântâna lui Hristos nu este consumată de 
păcate, ci consumă flăcările gheenei, şi care, odată ce este vărsată peste oameni 
în Botez, deopotrivă trăieşte în ei şi stinge focul iadului. Este clar că ea trăieşte 
în oamenii despre care a vorbit Domnul aici... Dar, într-un chip minunat, apa lui 
Hristos deopotrivă dăruieşte viaţă şi omoară prin una şi aceeaşi lucrare. Căci 
dăruieşte viaţă sufletelor şi ucide păcatele. Sufletele sunt reînnoite prin 
împrospătarea acestei băi; păcatele sunt consumate prin curgerea ei clocotitoare. 
Și în ceea ce priveşte harul cel mai înalt al Botezului, în ceruri este sărbătorită o 
Taină, iar în iad Gheena este stinsă. Într-unul apele curg, în altul focul se 
răceşte. Într-unul suntem cufundaţi în baie; în altul suntem eliberaţi de lumea 
cea de dedesubt. Şi totuşi, nu este nimic uluitor dacă iadul este deschis prin 
Taina Botezului, căci şi cerurile sunt descuiate. Căci aceste locuri sunt deschise 
pentru ca libertatea şi harul să vină împreună în baia lui Hristos - harul din 
ceruri şi libertatea din iad. 


(Maxim de Torino, Predică, 22a.3, traducere pentru Doxologia.ro de Iosif 
Agaton) 


(In. 4, 14) Dar cel ce va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de apă curgătoare 
spre viaţă veşnică. 


Noi trebuie să ştim că Mântuitorul aici numeşte harul Duhului Sfânt apă. Căci 
oricine bea din apa aceasta, va avea darul învățăturilor dumnezeieşti izvorând 
din sine în mod stăruitor. El nu mai are nevoie de mustrare de la alții. Ci mai 
mult, este de-ajuns să îndemni pe cei care însetează după Cuvântul 
dumnezeiesc şi ceresc, ca ei să trăiască în viaţa acesta de pe pământ împreună 
cu sfinţii profeți şi cu apostolii. Fi sunt moştenitorii misiunii acestora, despre 
care s-a scris: “Scoateţi apă cu bucurie din izvoarele mântuirii” (Isaia 12, 3). 


(Sfântul Chiril al Alexandriei, Comentariu la Evanghelia lui loan, 2.4, 
traducere pentru Doxologia.ro de losif Agaton) 


(In. 4, 14) Dar cel ce va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de apă curgătoare 
spre viaţă veşnică. 


Femeia a crezut imediat, arătând că ea nu era doar mai înţeleaptă decât 
Nicodim, ci şi mai curajoasă. Căci când el a auzit zece mii de lucruri ca acestea, 
nici n-a invitat pe ceilalţi să asculte ceea ce a auzit el, nici nu a vorbit deschis 
despre întâlnirea lui. Dar ea săvârşeşte lucrările unui apostol, predicând 
Evanghelia oricui putea şi chemându-i la lisus. Ea chiar a atras o întreagă cetate 
să-L asculte. Când Nicodim l-a auzit pe lisus, reacţia lui a fost: “Cum pot fi 


aceste lucruri?” Şi când lisus a pus înaintea lui o imagine clară, folosind 
cuvântul “vânt”, nici chiar atunci el nu a primit Cuvântul. Dar nu este cazul cu 
această femeie. La început s-a îndoit, dar apoi, primind Cuvântul nu printr-o 
demonstraţie obişnuită, ci în forma unei afirmaţii, ea imediat s-a grăbit să-L 
primească. Căci, atunci când Hristos a zis: “Va fi în el un izvor de apă vie spre 
viaţa veşnică”, imediat femeia a spus: “Dă-mi această apă pentru ca să nu mai 
însetez, nici să mai vin aici să scot”. 


(Sfântul loan Hrisostom, Omilii la Evanghelia lui loan, 32.1, traducere 
pentru Doxologia.ro de Iosif Agaton) 


(In. 4, 15) Femeia a zis către El: Doamne, dă-mi această apă ca să nu mai 
însetez, nici Să mai vin aici Să scot. 


Vedeţi cum femeia este condusă pas cu pas către o înţelegere mai înaltă. În 
primul rând, lisus nu era vreun iudeu lax care încălca legea... Apoi, când a auzit 
de apa cea vie, s-a gândit că El vorbea despre vreo apă materială. Apoi, ea 
înţelege că El vorbeşte spiritual şi crede că îi poate fi luată setea. Totuşi, ea nu 
ştie încă ce este asta, doar înţelege că este ceva superior lucrurilor materiale... 
“Femeia i-a spus: Doamne, dă-mi apa aceasta, ca să nu mai însetez nici să mai 
vin aici şi să scot”. Observaţi cum ea îl preferă pe lisus patriarhului Iacov, 
pentru care avea înainte o atât de mare venerație. 


(Sfântul loan Hrisostom, Omilii la Evanghelia lui loan, 32.1, traducere 
pentru Doxologia.ro de Iosif Agaton) 


(In. 4, 15) Femeia a zis către El: Doamne, dă-mi această apă ca să nu mai 
însetez, nici Să mai vin aici Să scot. 


Femeia este încă preocupată de nevoile sale trupeşti. Este încântată de ideea că 
nu va mai trebui niciodată să înseteze şi ia promisiunea Domnului în acest fel. 
Va veni şi situația aceasta, dar va trebui să aştepte până la învierea morților. Dar 
ea vrea acest lucru acum. Dumnezeu într-adevăr i-a permis odinioară lui Ilie să 
nu flămânzească şi să nu înseteze pentru patruzeci de zile şi, dacă ar fi putut 
face asta pentru patruzeci de zile, de ce nu pentru totdeauna? 


Acest lucru îl dorea ea, să nu îi lipsească nimic şi să fie scutită de muncă grea, 
pentru că venea la fântână în fiecare zi, împovărată cu greutate mare pe umerii 
săi, pentru a aduce ceea ce îi lipsea. 


Sărăcia ei o obliga să muncească mai mult decât puterea sa putea suporta. Bine 
ar fi fost dacă ar fi auzit invitaţia: “Veniţi la mine toţi cei osteniţi şi împovăraţi, 
ŞI eu vă voi odihni pe vor” (Matei 11, 28). De fapt acest lucru îl spunea ei lisus. 


EI îi spunea ei că ea nu avea nevoie să muncească aşa de mult, dar aceasta încă 
nu înţelegea. 


(Fericitul Augustin, Tratat la Evanghelia lui loan, 15.15, 17, traducere 
pentru Doxologia.ro de Iosif Agaton) 


(In. 4, 16) lisus i-a zis: Mergi şi cheamă pe bărbatul tău şi vino aici. 


Pentru că femeia a demonstrat o grabă în a cere apa cea promisă, lisus îi spune: 
“Mergi si cheamă pe bărbatul tău”, pentru a arăta că el de asemenea trebuie să 
se împărtăşească de acestea. Dar ea era grăbită să primească darul şi voia să-şi 
ascundă vina (căci îşi imagina că vorbea doar cu un om). Femeia a răspuns şi 1- 
a zis: “Nu am bărbat”. Hristos îi răspunde cu o respingere temporară, vădind-o 
în legătură cu fostul ei soţ şi cu cel prezent, pe care ea îl ascundea. 


(Sfântul loan Hrisostom, Omilii la Evanghelia lui loan, 32.2, traducere 
pentru Doxologia.ro de Iosif Agaton) 


(In 4, 17-18) Femeia a răspuns şi a zis: N-am bărbat. lisus i-a zis: Bine ai zis 
că nu ai bărbat, Căci cinci bărbaţi ai avut şi cel pe care îl ai acum nu-ţi este 
bărbat. Aceasta adevărat ai spus. 


Înţelegeţi că femeia nu avea un bărbat legitim, ci mai degrabă forma o unire 
nelegiuită cu cineva care nu era bărbatul său legitim. Şi în eventualitatea cazului 
în care femeia ar fi presupus că Domnul ştia despre aceasta pentru că El 
cunoştea de la cineva — şi nu pentru că ştia prin dumnezeirea Sa — EI spune: 
Uite ceva ce nu ai spus: “Căci cinci bărbaţi ai avut, iar cel pe care îl ai acum nu 
îți este bărbat”. 


(Fericitul Augustin, Tratat la Evanghelia lui loan, 15.20, traducere pentru 
Doxologia.ro de Iosif Agaton) 


(In 4, 17-19) Femeia a răspuns şi a zis: N-am bărbat. lisus i-a zis: Bine ai zis 
că nu ai bărbat. Căci cinci bărbaţi ai avut şi cel pe care îl ai acum nu-ţi este 
bărbat. Aceasta adevărat ai spus. 


Mântuitorul nu era neştiutor de faptul că ea nu avea un bărbat legitim, şi 
întrebarea lui despre soţul ei nu era pledoaria unui om care are nevoie să-i fie 
descoperite lucrurile ascunse... El avea deplină cunoaştere despre 
circumstanţele acesteia, şi afirmă, ca şi ea, că într-adevăr, nu are bărbat, deşi ea 
avusese atât de mulţi. Căci nu unirea plăcerii, ci respectarea legii şi legătura 
iubirii curate care fac căsătoria să fie fără păcat. 


(Sfântul Chiril al Alexandriei, Comentariu la Evanghelia lui loan, 2.4, 
traducere pentru Doxologia.ro de losif Agaton) 


(In 4, 17-19) Femeia a răspuns şi a zis: N-am bărbat. lisus i-a zis: Bine ai zis 
că nu ai bărbat, Căci cinci bărbaţi ai avut şi cel pe care îl ai acum nu-ţi este 
bărbat. Aceasta adevărat ai spus. 


(lisus spune:) Dacă tu doreşti să-ţi dau pâraiele de apă pură 

Mergi şi cheamă pe bărbatul tău, Eu nu voi imita reproşul tău; 

Nu voi spune: “Eşti o femeie din Samaria, şi cum îmi ceri Mie apă?” 
Nu-ţi voi înteţi setea; căci te-am adus la sete prin sete. 

Am exagerat, fiind însetat, şi am fost ostenit de sete, 

pentru ca să-ţi descopăr setea ta. 

Mergi, deci, şi cheamă pe bărbatul tău şi întoarce-te. 


Femeia a spus: “Cred că nu am bărbat” şi Creatorul a spus către ea: 
“Cu adevărat, nu ai nici unul. Ai avut cinci, 

şi cel de-al şaselea nu este al tău” 

Pentru ca tu să poţi primi 

Prea plin de bucurie mare şi mântuire”. 


O, înțelepte taine! O înțelepte gândiri! 


In credinţă, femeia sfântă este pictată 
Toate trăsăturile Bisericii 
în culori adevărate care nu se învechesc 


Căci felul în care femeia şi-a renegat bărbatul, 

când avea mai mulţi, 

Este felul în care Biserica 

şi-a renegat zeii ei cei mulţi, ca soţi, 

Și i-a părăsit şi a devenit logodită cu Stăpânul cel unic, 
care 1ese din apă. 


Ea a avut cinci bărbaţi şi pe cel de-al şaselea nu-l avea încă. 
Și lăsându-i pe cei cinci 

Bărbaţi ai impietăţii, acum te ia pe Tine, 

ca pe al şaselea, 


Venind la apă 

Cu prea plin de bucurie mare şi mântuire... 

Biserica logodită a neamurilor, deci, a părăsit pe aceştia 
Și acum se grăbeşte aici, la izvorul fântânii baptismale 
Și renegă cele ale trecutului, 


aşa cum a făcut femeia din Samaria; 
Căci ea n-a ascuns ce-a fost înainte, 
sinceră cu Cel care o cunoscuse mai dinainte; 


Ci a spus: “Chiar dacă am avut mai mulţi bărbaţi, 

nu mai doresc să mai am 

Bărbaţii pe care i-am avut. 

Căci acum Te am pe Tine, care m-ai luat în cuibul Tău” 
Și sunt scoasă afară prin credinţă 

din întunericul păcatelor mele 

Pentru ca să primesc 

Prea plin de bucurie mare şi mântuire”. 


(Sfântul Roman Melodul, Condac la Femeia din Samaria, 9.11-12, 14, 
traducere pentru Doxologia.ro de Iosif Agaton) 


(In 4, 19) Femeia I-a zis: Doamne, văd că Tu eşti prooroc. 


Femeia nu este ofensată de respingerea lui lisus. Ea nu îl părăseşte şi nu se 
depărtează de EI. Admiraţia sa pentru EI creşte: “Femeia i-a zis: Doamne, văd 


că eşti prooroc”. “Eu văd” înseamnă “Tu îmi apari ca fiind un Prooroc”. Şi 
ajungând la această credinţă (că lisus este Prooroc), ea nu mai întreabă altceva 


privitor la viaţa sa, la sănătatea sau boala trupului... Ea nu mai este tulburată de 
sete, ci mai mult, este dornică să primească învăţătura. 


(Sfântul loan Hrisostom, Omilii la Evanghelia lui loan, 32.2-3, traducere 
pentru Doxologia.ro de Iosif Agaton) 


(In 4, 20) Părinţii noştri S-au închinat pe acest munte, iar voi ziceţi că în 
Ierusalim este locul unde trebuie să ne închinăm. 


Prin afirmaţia “părinţii noştri” şi ceea ce urmează trebuie să înţelegem 
neînţelegerea dintre samarineni şi iudei asupra locului considerat sfânt. Căci 
samarinenii se închinau lui Dumnezeu pe Muntele ce se cheamă Garizim, pe 
care îl considerau a fi sfânt. Moise se referă la acest munte în Deuteronom, când 
spune: “Şi Moise a poruncit poporului în acea zi, spunând: Aceştia vor sta pe 
Muntele Garizim şi vor binecuvânta poporul, iar tu vei trece Iordanul” 
(Deuteronom 27, 11-12). ludeii, pe de altă parte, pentru că ei credeau că Sionul 
este dumnezeiesc şi locul sălăşluirii lui Dumnezeu, credeau că a fost ales de 
Părintele tuturor. Din această pricină, spuneau că Solomon a clădit Templul pe 
Sion şi slujirea levitică şi preoțească era săvârşită aici. Ca o consecinţă a acestor 
credinţe, fiecare naţiune considera că strămoşii ei l-au cinstit pe Dumnezeu, dar 
una pe un munte, iar cealaltă pe altul. 


(Origen, Comentariu la Evanghelia lui loan, 13.77-79, traducere pentru 
Doxologia.ro de Iosif Agaton) 


(In 4, 21) Și lisus i-a zis: Femeie, crede-Mă că vine ceasul când nici pe 
muntele acesta, nici în lerusalim nu vă veţi închina Tatălui. 


Pretutindeni, iubiţilor, avem nevoie de credinţă. Credinţa este maica tuturor 
bunătăților, medicamentul mântuirii pentru a obţine orice bun real. Fără ea, este 
imposibil să avem vreuna dintre învăţăturile cele înalte. Cei care încearcă orice 
fără de ea sunt ca aceia care se aventurează pe mare fără o corabie şi se îneacă 
pentru că de-abia pot înota. În mod similar, cei care încearcă să îşi dea seama de 
lucruri înainte de a învăţa ceva sunt aproape de a suferi scufundarea. Pentru a ne 
asigura că acest lucru nu ni se întâmplă nouă, să ne ţinem strâns de sfânta 
ancoră (credinţa - cf. 1 Timotei 1, 19) prin care Hristos o aduce la lumină pe 
femeia samarineancă acum. 


(Sfântul loan Hrisostom, Omilii la Evanghelia lui loan, 33.1, 2, traducere 
pentru Doxologia.ro de Iosif Agaton) 


(In 4, 21) Și lisus i-a zis: Femeie, crede-Mă că vine ceasul când nici pe 
muntele acesta, nici în lerusalim nu vă veţi închina Tatălui. 


lisus condamnă în mod egal nebunia tuturor, spunând că rugăciunea iudeilor şi 
samarinenilor deopotrivă trebuie să fie transformată în slujire mai adevărată. 
lisus de fapt spune că oamenii nu vor mai trebui să caute un loc particular unde 
locuieşte Dumnezeu. Ci, într-adevăr, lisus are puterea de a umple şi de a 
cuprinde toate. Şi aşa, ei se vor ruga Domnului “fiecare în locul lui” (Sofonie 2, 
11), cum spune unul dintre prooroci. lisus implică faptul că peregrinarea Lui în 
această lume cu trupul este vremea şi timpul pentru o schimbare a acestor 
obiceiuri. 


(Sfântul Chiril al Alexandriei, Comentariu la Evanghelia lui loan, 2.4, 
traducere pentru Doxologia.ro de Iosif Agaton) 


(In 4, 21) Și lisus i-a zis: Femeie, crede-Mă că vine ceasul când nici pe 
muntele acesta, nici în lerusalim nu vă veţi închina Tatălui. 


Iudeii susțin pe cei care gândesc inteligent şi mântuirea este de la ei. 
Samarinenii reprezintă pe heterodocşi. Ei cinstesc Garizimul, care înseamnă 
“separație” sau “divizie”. Iudeii, pe de altă parte, cinstesc Sionul, care semnifică 
“turn de veghere”. În măsura în care ceasul menţionat de Domnul nu a venit 
încă, în care ei nu îl vor cinsti pe Tatăl nici pe acest munte, nici în Ierusalim, 
până atunci oamenii trebuie să plece de pe muntele samarinenilor şi să îl 


slujească pe Dumnezeu pe Sion, unde este clădit Ierusalimul. Hristos numeşte 
Ierusalimul cetatea Marelui Împărat (Matei 5, 35). Şi ce altceva poate fi Cetatea 
Marelui Împărat, adevăratul Ierusalim, decât Biserica, care este zidită din pietre 
vii? Acesta este locul sfintei preoţii, locul unde jertfele spirituale sunt oferite lui 
Dumnezeu de către oamenii care sunt spirituali şi care au înţeles Legea cea 
spirituală. (| Petru 2, 5, Romani 7, 14). Dar când plinirea vremii este iminentă 
(Galateni 4, 4), când nu vom mai fi în trup, ci în Duhul, şi toate nu vor mai fi în 
icoană, ci în adevăr, atunci nu va mai trebui să oferim adevărata jertfă şi 
credinţa deplină în Ierusalim. Astfel de oameni s-au pregătit pentru a fi 
asemenea cu cei pe care Dumnezeu îi caută să-L cinstească. 


(Origen, Comentariu la Evanghelia lui loan, 13.81, 83, 85, traducere pentru 
Doxologia.ro de Iosif Agaton) 


(In 4, 22) Voi vă închinaţi căruia nu ştiţi; noi ne închinăm Căruia ştim, 
pentru că mântuirea din iudei este. 


Ziduri divergente au plecat din capul unghiului, iudeii de acolo, păgânii de aici. 
Aţi văzut şi ştiţi că zidurile, pe măsură ce se îndepărtează de colţ, tot mai 
departe sunt unul de altul. Pe cât se apropie de colţ, pe atât sunt de aproape unul 
de altul. Când ating colţul, ele se unesc. Hristos, ca piatra cea din capul 
unghiului, a unit iudeii cu păgânii, care erau departe unii de alții... 


Cei care au venit dintre iudei sunt numărați ca fiind parte a zidului celui bun, 
pentru că cei care au venit nu au rămas în ruinele Ierusalimului. Noi am devenit 
una, ei şi noi; dat toți în Cel Unul, nu în noi înşine. Din ce neam a fost lisus 
născut? Din cel al iudeilor. De aceea găseşti scris: “Mântuirea este de la iudei”, 
dar nu numai pentru iudei. El nu a spus, până la urmă, “mântuirea este pentru 
iudei”, ci “mântuirea este de la iudei”. 


(Fericitul Augustin, Predici, 375.1, traducere pentru Doxologia.ro de Iosif 
Agaton) 


(In 4, 22) Voi vă închinaţi căruia nu ştiţi; noi ne închinăm Căruia ştim, 
pentru că mântuirea din iudei este. 


Termenul “voi” se referă literal la samarineni, dar anagogic, la toţi cei care sunt 
eterodocşi în ceea ce priveşte Scripturile. “Noi” înseamnă literal iudeii, dar 
alegoric înseamnă “Eu, Cuvântul, spun că toţi cei ce s-au schimbat prin Mine 
primesc mântuirea din Scripturile iudaice”. Căci taina acum descoperită a fost 
arătată deopotrivă prin Scripturile profetice şi prin venirea Domnului nostru 
Iisus Hristos. 


(Origen, Comentariu la Evanghelia lui loan, 13.101, traducere pentru 
Doxologia.ro de Iosif Agaton) 


(In 4, 22) Voi vă închinaţi căruia nu ştiţi; noi ne închinăm Căruia ştim, 
pentru că mântuirea din iudei este. 


Este potrivit pentru lisus să spună acum “Crede-mă”, după ce a demonstrat clar 
adevărul cuvintelor pe care le-a spus ei înainte. “Femeie, crede-Mă că vine 
ceasul când nici pemuntele acesta, nici în Ierusalim nu vă veţi închinaTatălui“. 
Aceasta, spune EI, este ce ai fost învățată. Cunoaşte deci că va fi o vreme când 
amândouă locurile vor avea sfârşit. Totuşi, pentru ca să nu pară că iudeii şi 
samarinenii trebuie să fie consideraţi egali (pentru că El a prezis sfârşitul 
amândurora sanctuarele), spune: “Voi vă închinaţi la ceea ce nu ştiţi” adică voi, 
samarinenii; “Noi ne închinăm la ceea ce ştim”, adică noi, iudeii. De fapt, 
mântuirea nu a fost în ei ci de la ei, pentru că Hristos a venit în Trup de la ei. De 
aceea, spune EI, adevărul este prin iudei, dar amândouă sanctuarele vor fi 
deşertate. 


(Teodor de Mopsuestia, Comentariu la loan, 2.4.21-22, traducere pentru 
Doxologia.ro de Iosif Agaton) 


(In 4, 23) Dar vine ceasul şi acum este, când adevărații închinători se vor 
închina Tatălui în duh şi în adevăr, că şi Tatăl astfel de închinători îşi 
doreşte. 


De două ori este scris “vine ceasul”. Prima dată este scris fără adăugarea “şi 
acum este”. Cred că prima face aluzie la închinarea pur spirituală care va începe 
la vremea desăvârşirii. Cea de-a doua, totuşi cred că înseamnă închinarea celor 
care sunt făcuţi desăvârşiţi în această viaţă, atât cât este posibil ca firea umană 
să progreseze. Este posibil, deci, să te închini Tatălui în duh şi în adevăr nu 
numai când va “veni ceasul”, ci şi când “acum este”. Căci, aşa cum îngerii nu se 
închină Tatălui în Ierusalim, pentru că ei se închină Tatălui într-o manieră mai 
bună decât cea din Ierusalim, tot aşa, cei care pot deja să fie ca îngerii (Luca 20, 
36) în atitudinea lor, nu se vor închina Tatălui în Ierusalim, ci într-un mod mai 
bun decât cei din Ierusalim. 


Când totuşi unii nu se vor închina nici pe acest munte nici în Ierusalim, atunci 
când ceasul va veni, se vor închina Tatălui cu îndrăzneală pentru că are un Fiu. 
De aceea, nu este spus “vă închinaţi lui Dumnezeu”, ci “vă închinaţi Tatălui”... 


Adevăraţii închinători se închină Tatălui în duh şi în adevăr, nu numai în ceasul 
ce va veni, ci şi în ceasul prezent. Dar cei care se închină în duh, de vreme ce se 
închină pentru că au primit, se închină în prezent în făgăduinţa Duhului (2 


Corinteni 5, 5). Dar când vor primi Duhul în plinătatea Lui, se vor închina 
Tatălui în duh. 


(Origen, Comentariu la Evanghelia lui loan, 13.86-88, 99-100, 112, traducere 
pentru Doxologia.ro de Iosif Agaton) 


(In 4, 23) Dar vine ceasul şi acum este, când adevărații închinători se vor 
închina Tatălui în duh şi în adevăr, că şi Tatăl astfel de închinători îşi 
doreşte. 


Ea (femeia) a învăţat tainele dumnezeieşti: că Dumnezeu este Duh şi că este 
adorat nu într-un loc, ci în duh. Ea de asemenea a învăţat că Hristos este Mesia 
şi deci, că Cel care este încă aşteptat de către iudei, deja a venit. Auzind aceste 
lucruri, acea femeie, care manifestă frumuseţea Bisericii, a învăţat şi a crezut 
Tainele legii. 


(Sfântul Ambrozie de Mediolanum, Isaac sau despre suflet, 4.26, traducere 
pentru Doxologia.ro de Iosif Agaton) 


(In 4, 23) Dar vine ceasul şi acum este, când adevărații închinători se vor 
închina Tatălui în duh şi în adevăr, că şi Tatăl astfel de închinători îşi 
doreşte. 


Ce înseamnă, deci, că Tatăl este închinat în Hristos, în afară de faptul că Tatăl 
este în Hristos şi că Tatăl vorbeşte în Hristos şi locuieşte în Hristos? El nu 
locuieşte, într-adevăr, ca un trup într-un trup, căci Dumnezeu nu este un trup... 
Deci nu se înţelege aici un transplant de trup, ci unitatea puterii. De aceea, prin 
unitatea puterii, Hristos este împreună închinat în Tatăl când Dumnezeu Tatăl 
este închinat în Hristos. 


În acelaşi fel, deci, prin unitatea aceleiaşi puteri, Duhul este împreună închinat 
în Dumnezeu când Dumnezeu este închinat în Duhul... Când Dumnezeu se 
spune că este închinat în adevăr (cu înţelesul cuvântului însuşi, deseori exprimat 
în aceeaşi manieră), trebuie să fie înţeles că Fiul este închinat de asemenea. 
Astfel, în acelaşi fel, Duhul este închinat pentru că Dumnezeu este închinat în 
Duhul. De aceea, Tatăl este închinat deopotrivă cu Fiul şi cu Duhul, pentru că 
Treimea este închinată. 


(Sfântul Ambrozie de Mediolanum, Despre Duhul Sfânt, 3.11.82, 85, 
traducere pentru Doxologia.ro de Iosif Agaton) 


(In 4, 23) Dar vine ceasul şi acum este, când adevărații închinători se vor 
închina Tatălui în duh şi în adevăr, că şi Tatăl astfel de închinători îşi 
doreşte. 


Dacă Tatăl caută adevăraţi închinători, El îi caută prin Fiul, “Care a venit să 
caute şi să mântuiască pe cel pierdut”, curăţind şi educând pe cei pe care îi arată 
a fi adevăraţi închinători prin Cuvânt şi doctrină sănătoasă. 


Dumnezeu este Duh... Dumnezeu, care ne aduce pe noi în viaţa cea adevărată, 
este numit Duh, şi în Scripturi, Duhul se spune că ne face pe noi vii (2 Corinteni 
3, 6). Este clar că prin “ne face vii” se referă nu numai la viaţa obişnuită, ci la 
cea care este dumnezeiască. 


(Origen, Comentariu la Evanghelia lui loan, 13.119, 140, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce 1 se închină trebuie să i se închine în 
duh şi în adevăr. 


In limbajul Evangheliei înseşi, este declarat că “Dumnezeu este Duh”... In 
opinia femeii că Dumnezeu este închinat drept în conformitate cu privilegiile 
diferitelor locuri, Mântuitorul răspunde că oricine care urmează Domnului 


trebuie să lase deoparte toate preferințele pentru locuri particulare. EI se 
exprimă prin următoarele: “Ceasul vine când nici în lerusalim, nici pe acest 
munte nu vor fi adevărații închinători ai Tatălui. Dumnezeu este Duh şi cei care 
se închină lui trebuie să 1 se închine în Duh şi în adevăr”. Observaţi ce logic a 
unit El împreună duhul şi adevărul. EI l-a numit pe Dumnezeu duh pentru ca EI 
să-L distingă de trupuri. Și L-a numit pe El Adevăr pentru a-L distinge de o 
umbră sau de o imagine. 


Căci cei ce se închină în Ierusalim nu se închină lui Dumnezeu nici în adevăr şi 
nici în duh, fiind supuşi umbrei sau imaginii lucrurilor cereşti. Şi acelaşi lucru 
era cazul şi cu cei ce se închinau lui Dumnezeu pe Muntele  Garizim. 
Respingând, deci, aşa cum putem, orice noțiune care ar putea sugera ca noi să-L 
gândim pe Dumnezeu în vreun fel corporal, noi mergem şi spunem că, potrivit 
adevărului strict, Dumnezeu este de neînțeles şi cu neputinţă de a fi măsurat. 


(Origen, Despre primele principii, 1.1.4-5, traducere pentru Doxologia.ro de 
Iosif Agaton) 


(In 4, 24) Duh este Dumnezeu şi cei ce 1 se închină trebuie să i se închine în 
duh şi în adevăr. 


Pentru că Dumnezeu nu poate fi văzut, firea sa fără de trup urmează direct 
din invizibilitatea Lui. Căci, dacă Dumnezeu este nevăzut, atunci trebuie să 
fie fără trup. Şi dacă acesta este cazul, atunci Duhul despre care se vorbeşte 
dici nu poate fi un aer care este pus în mişcare. Căci printre oameni, un trup 
descoperă duhul lui; totuşi, nu putem spune aceasta despre Dumnezeu. Căci, 
aşa cum Lumina vorbită aici nu este lumina fizică, ci o lumină intelectuală 
pentru că luminează mintea, nu faţa, şi aşa cum EI este numit Iubire, dar nu 
este o dispoziţie, ci o Fiinţă care iubeşte ceea ce a făcut şi are grijă de creaţia 
Sa, tot aşa, EI nu vorbeşte despre Duhul ca despre o suflare de vânt, ci Îl 
prezintă ca o Fiinţă netrupească şi dătătoare de viaţă. 


Şi tot cel care a învăţat că “Dumnezeu este Duh” se închină Lui spiritual “în 
duh şi adevăr” şi nu se mai închină Dumnezeului tuturor sub umbrele 
închipuirilor. EI face o distincţie între literă şi duh şi distinge între tip 
(închipuire) şi adevăr. Litera şi tipul au fost folositoare pentru o vreme, dar 
când a venit adevărul, adică, atunci când a venit Hristos, toate acestea au 
ajuns la Sfârşit. 


(Didim cel orb, Fragmente despre loan, 3, traducere pentru Doxologia.ro de 
Iosif Agaton) 


(In 4, 24) Duh este Dumnezeu şi cei ce 1 se închină trebuie să i se închine în 
duh şi în adevăr. 


Pentru că suntem făcuţi vii în Duhul (Facere 2, 7; II Corinteni 3, 6), în ceea ce 
priveşte viaţa cea obişnuită - şi ceea ce înţelegem de obicei prin termenul 
“viaţă” se referă atunci când duhul care este în noi scoate, aşa-numita, în sensul 
literal, suflare de viaţă (Facere 2, 7) - cred că a fost înţeles din aceasta că 
Dumnezeu, Care ne aduce pe noi la adevărata viaţă, este numit Duh. În 
Scripturi, Duhul se spune că face viu. Este clar deci că acest “face viu” se referă 
nu la viaţa cea obişnuită, ci la cea dumnezeiască. Căci litera de asemenea ucide 
şi produce moarte, dar nu moartea în sensul de separare a sufletului de trup, ci 
moarte în sensul de separație a sufletului de Dumnezeu, şi de Domnul Însuşi şi 
de Sfântul Duh. 


(Origen, Comentariu la Evanghelia lui loan, 13.140, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce 1 se închină trebuie să i se închine în 
duh şi în adevăr. 


Dumnezeu este dintr-o fire fără trup şi nu poate fi circumscris vreunui loc. Mai 
mult, EI este pretutindeni şi este necesar să fie închinat conform acestei 


înţelegeri. Adevăratul închinător este cel care Îl cinsteşte cu intenţia cea dreaptă 
şi crede cu o conştiinţă curată că oriunde poate vorbi cu Cel care este de 
neînțeles (incomprehensibil). 


(Teodor de Mopsuestia, Comentariu la loan, 24.23-24, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


Vedem că femeia, cu mintea plină de tradiția cea moştenită, a gândit că 
Dumnezeu poate fi închinat ori pe un munte, adică în Samaria, ori într-un 
Templu, adică în Ierusalim... Prejudecăţile amândurora îl limitau pe Dumnezeul 
cel atoate cuprinzător şi nelimitat la o creastă de munte sau la o boltă a unei 
clădiri. 


Dumnezeu este invizibil, incomprehensibil, nemăsurabil. Domnul a spus că 
vremea a venit când Dumnezeu va fi închinat nici într-un munte, nici într-un 
templu. Căci Duhul nu poate fi adus la tăcere, cum ar fi într-o cameră sau 
limitat. El este pretutindeni prezent în spaţiu şi timp, şi în toate condiţiile, El 
este prezent în plinătatea Sa. De aceea, El a spus că cei care sunt adevăraţi 
închinători se vor închina în Duh şi în adevăr. Şi cei care se vor închina lui 
Dumnezeu Duhul în Duh vor avea pe Unul pentru mijloc (închinarea în Duh) şi 
pe Unul pentru obiect (Duhul ca Dumnezeu trebuie să fie închinat) al închinării. 
Căci amândoi stau într-o relație diferită față de închinător. Cuvintele 
“Dumnezeu este Duh” nu alterează faptul că Duhul Sfânt are numele său 
propriu şi că El este Darul către noi. Căci Darul împărțit şi obiectul închinării au 
fost clar arătate atunci când Hristos ne-a învăţat că Dumnezeu, fiind Duh, 
trebuie să fie închinat în Duhul, şi a descoperit ce libertate şi cunoaştere, ce scop 
infinit pentru adorare stă în această închinare a lui Dumnezeu Duhul, în Duhul. 


(Ilarie de Poitiers, Despre Treime, 2.31, traducere pentru Doxologia.ro de 
Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


În prima Carte a Împăraţilor, Duhul Domnului, care a venit la Ilie, face 
următoarea sugestie în ceea ce priveşte pe Dumnezeu: “Căci el a spus, tu vei 
merge mâine şi vei sta înaintea Domnului pe munte. Dincolo, Domnul va trece 
ca un vânt (pnevma) mare şi puternic, distrugând munţii şi sfărâmând stâncile 
înaintea Domnului. Domnul nu este în vânt, (dar în alte texte noi găsim, în 
Duhul Domnului). După vânt, vine un cutremur, dar Domnul nu este în 


cutremur. Şi după cutremur, un foc, dar Domnul nu este în foc. Şi după foc, 
glasul unei adieri blânde” (I Regi, 19, 11-12). 


Poate, într-adevăr, aceste cuvinte descoperă cât de mulţi trebuie să experieze 
focul apropierii directe de Domnul... Dar cine este cel care poate cel mai 
potrivit să ne spună despre cum este Dumnezeu, decât Fiul Său? “Căci nimeni 
nu cunoaşte pe Tatăl, decât Fiul” (Matei 11, 27). Şi trebuie să aspirăm să 
cunoaştem cum Dumnezeu este Duh, aşa cum îl descoperă Fiul, şi să ne 
închinăm Lui în duhul care dă viaţă, şi nu în litera care ucide. 


Noi dorim să îl cinstim pe Dumnezeu în adevăr, şi nu în semne, umbre, şi 
exemple (Evrei 8, 5), chiar ca îngerii care nu îl slujesc pe Dumnezeu în exemple 
şi în umbrele cereştilor realităţi, ci în realitățile care aparțin ordinii spirituale şi 
cereşti. 


(Origen, Comentariu la Evanghelia lui loan, 13.145-46, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


Dacă doreşti să te rogi, ai nevoie de Dumnezeu “Care dăruieşte rugăciune celui 


care se roagă” (| Samuel 2, 9). Invocă-L pe EI, atunci, zicând: “Sfinţească-se 
numele Tău, vie Împărăţia Ta” (Matei 6, 9-10) - adică Duhul Sfânt şi Unul 
Născut Fiul Tău. Căci aceasta ne-a învăţat EL, spunând: “Închinaţi-vă Tatălui 
în Duh şi în Adevăr”. Cel care se roagă în Duh şi în Adevăr nu mai este 
dependent de lucruri create când cinsteşte pe Creator, ci Îl laudă pe El pentru 
şi întru sine. Dacă eşti teolog, atunci te vei ruga cu adevărat. lar dacă te rogi cu 
adevărat, eşti teolog. 


(Evagrie Ponticul, Capitole despre rugăciune, 59-61, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


Dacă sunt mulți care învaţă că se închină Creatorului, există unii care nu mai 
sunt în trup, ci în duh, pentru că ei umblă în duh şi nu mai împlinesc dorinţele 
trupului (Galateni 5, 16). Şi sunt alţii care nu sunt în duh, ci în trup şi duc război 
după trup (II Corinteni 10, 3). 


Dacă este aşa, atunci trebuie să spunem că cei care se închină Tatălui în duh şi 
nu în trup, în adevăr şi nu în chipuri, sunt adevărații închinători şi că cei care nu 
se închină astfel nu sunt adevăraţi închinători. 


(Origen, Comentariu la Evanghelia lui loan, 13.109, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


Să te închini în Duhul implică faptul că inteligenţa noastră a fost luminată. 
Observaţi cuvintele spuse femeii samarinene. Ea a fost înşelată de către obiceiul 
local să creadă că închinarea aceea nu putea fi oferită decât într-un anume loc. 
Dar Domnul, încercând să o corecteze, a spus că închinarea trebuie să fie oferită 
în Duh şi în adevăr. Prin adevăr, e clar că a vrut să spună despre Sine. Dacă 
spunem că închinarea oferită în Fiul (Adevărul) este închinare oferită în chipul 
Tatălui, putem spune acelaşi lucru despre închinarea oferită în Duhul pentru că 
Duhul în Sine revelează dumnezeirea Domnului. Duhul Sfânt nu poate fi 
despărțit de Tatăl şi de Fiul în închinare. Dacă rămânem în afara Duhului, nu 
putem să ne închinăm deloc şi, dacă tu eşti în EI, nu Îl poţi despărţi pe EI de 
Dumnezeu. Lumina nu poate fi despărțită de ceea ce face ea vizibil şi este 
imposibil pentru tine să-L recunoşti pe Hristos, Chipul Dumnezeului celui 


nevăzut, dacă nu te luminează Duhul Sfânt. Odată ce ai văzut chipul, nu mai 
poţi ignora lumina, vezi lumina şi chipul simultan. Este potrivit ca atunci când ÎL 
vedem pe Hristos, strălucirea slavei lui Dumnezeu, să spunem că L-am văzut 
prin luminarea Duhului. Prin Hristos Chipul, suntem conduşi la Tatăl, căci El 
poartă pecetea asemănării Tatălui. 


(Sfântul Vasile cel mare, Despre Sfântul Duh, 26.64, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


“O, dacă ar fi un munte să mă rog, strigi tu, înalt şi inaccesibil pentru ca să 
ajung mai aproape de Dumnezeu şi Dumnezeu să mă audă mai bine. Căci EI 
sălăşluieşte în cele înalte”. Da, Dumnezeu sălăşluieşte în cele înalte, dar El este 
smerit... Vino jos, pentru ca să ajungi aproape de El. Dar tu vrei să te înalți? 
Înalţă-te, dar nu căuta un munte. “Înălţimile (suişurile) — este spus — sunt în 
inima lui, în valea plângerii” (Psalm 83, 7). O vale are smerenie. De aceea, fă 
totul în ea. Chiar dacă poate tu cauţi un loc înalt, vreun loc sfânt, fă-te templu 
pentru Dumnezeu în tine. 


“Căci sfânt este Templul lui Dumnezeu, care sunteţi voi” (| Corinteni 3, 17). De 
ce să te rogi în temple? Roage-te întru tine. Fii întâi templul lui Dumnezeu, căci 
EI în acest templu aude pe cel care se roagă. 


(Fericitul Augustin, Tratat la Evanghelia lui loan, 15.25, traducere pentru 
Doxologia.ro de Iosif Agaton) 


(In 4, 24) Duh este Dumnezeu şi cei ce I se închină trebuie să i se închine în 
duh şi în adevăr. 


Nu vă imaginaţi, iubiţilor, că rugăciunea constă doar din cuvinte sau că poate fi 
învățată prin intermediul cuvintelor. Nu, ascultați adevărul acestui lucru la 
Domnul nostru: rugăciunea spirituală nu este învățată şi nu atinge plinătatea ca 
un rezultat al învăţării sau al repetiției cuvintelor. Căci nu este un om căruia tu 
te rogi sau înaintea căruia poţi să repeţi un discurs bine compus. Către EI, care 
este Duh, trimiţi mişcarea rugăciunii tale. Trebuie să te rogi, deci, în Duh, 
văzând că EI este Duh. EI arată că nu un loc special sau o rostire vocală sunt 
cerute pentru cineva care se roagă în plinătatea lui Dumnezeu. 


(Avraam de Nathpar, Despre rugăciune şi tăcere, 1-2, traducere pentru 
Doxologia.ro de Iosif Agaton) 


(In 4, 25) I-a zis femeia: Știm că va veni Mesia care se cheamă Hristos; când 
va veni, Acela ne va vesti nouă toate. 


Cum adică samarinenii aşteptau venirea lui Hristos, de vreme ce ei respectau 
doar cărțile lui Moise? Aşteptarea lor a venit din scrierile lui Moise însuşi... 
Iacov a profețit despre Hristos: “Nu va lipsi sceptru din Iuda, nici conducător 
din coapsele lui până ce nu va veni cel căruia îi aparţine [domnia], care este 
Aşteptarea neamurilor” (Facere 49, 10). Şi Moise spune: “Domnul Dumnezeul 
vostru vă va ridica un profet din mijlocul vostru, din fraţii voştri” (Deuteronom 
18, 15). 


(Sfântul loan Hrisostom, Omilii la Evanghelia lui loan, 33.2, traducere 
pentru Doxologia.ro de Iosif Agaton) 


(In 4, 25) I-a zis femeia: Știm că va veni Mesia care se cheamă Hristos; când 
va veni, Acela ne va vesti nouă toate. 


Ea spune, de fapt, că iudeii se luptă pentru temple, noi pentru munte. Dar EL, 
când va veni, va nivela muntele, va răsturna templul şi ne va învăţa pe noi 
cum Să ne rugăm în duh şi în adevăr. Ea ştie cine ar putea-o învăţa, dar nu-L 


ştie încă pe Cel care o învăţa acum... Mesia din ebraică este în greacă Hristos 
şi înseamnă „Cel uns”, 

(Fericitul Augustin, Tratat la Evanghelia lui loan, 15.27, traducere pentru 
Doxologia.ro de Iosif Agaton) 


(In 4, 25) I-a zis femeia: Știm că va veni Mesia care se cheamă Hristos; când 
va veni, Acela ne va vesti nouă toate. 


Femeia samarineancă, care acceptă doar Pentateuhul lui Moise, aşteaptă venirea 
lui Hristos ca anunţat doar prin Lege. Samarinenii probabil aşteptau venirea pe 
baza binecuvântării lui lacov pentru luda, când a spus: “Un conducător nu va 
lipsi din luda” (Facere 49, 10)... Nu trebuie să nu remarcăm că, aşa cum lisus a 
răsărit dintre iudei, nu numai spunând că El este Hristosul, ci şi dovedind că este 
EI, tot aşa un anumit Dositheus s-a ridicat dintre samarineni şi a declarat că EL 
este Hristosul care a fost profețit. 


(Origen, Comentariu la Evanghelia lui loan, 13.154, 162, traducere pentru 
Doxologia.ro de Iosif Agaton) 


(In 4, 26) lisus i-a zis: Eu sunt, Cel ce vorbesc cu tine. 


“Dacă eşti împărat, de ce ceri apă de la mine”? Nu a fost asta primul lucru pe 
care l-a descoperit El către ea, ci mai întâi că este iudeu, apoi că este profet, şi 
apoi, după aceasta, că este Mesia. Din treaptă în treaptă, a condus-o şi a pus-o în 
cel mai înalt grad. Ea întâi l-a văzut ca pe cineva însetat; apoi ca pe un iudeu; 
apoi ca pe un profet, şi după aceasta, ca Dumnezeu. Ca cineva însetat, ea l-a 
convins; ca iudeu, s-a retras din faţa lui; ca învăţat, l-a întrebat; ca profet, ea a 
fost mustrată; iar ca Mesia, s-a închinat Lui. 


(Sfântul Efrem Sirul, Comentariu la Diatessaronul lui Tatian, 12.18, 
traducere pentru Doxologia.ro de losif Agaton) 


(In 4, 27) Dar atunci au Sosit ucenicii Lui. Și se mirau că vorbea cu o femeie. 
Insă nimeni n-a zis: Ce o întrebi, sau: Ce vorbeşti cu ea? 


Învăţăm de aici că EI este blând şi smerit cu inima (Matei 11, 29) şi că nu 
dispreţuieşte să vorbească lucruri atât de măreţe cu o femeie care căra apă, care 
iese din cetate datorită sărăciei sale mari şi munceşte să scoată apă pentru ea. 
Când ucenicii sosesc, sunt miraţi, căci văzuseră înainte măreţia dumnezeirii în 
EI şi se minunează că un om atât de mare vorbeşte cu o femeie. Noi, totuşi, duşi 
la vale de mândrie şi de aroganță, îi dispreţuim pe cei de sub noi, şi uităm 
cuvintele “Să facem om după chipul şi asemănarea noastră” (Facere 1, 26), care 
se aplică fiecărui om. 


(Origen, Comentariu la Evanghelia lui loan, 13.166-67, traducere pentru 
Doxologia.ro de Iosif Agaton) 


(In 4, 27) Dar atunci au Sosit ucenicii Lui. Și se mirau că vorbea cu o femeie. 
Insă nimeni n-a zis: Ce o întrebi, sau: Ce vorbeşti cu ea? 


EI arată aici, ca Unicul Creator al tuturor, că nu dă doar bărbatului această 
viață prin credinţă, ci împarte credinţa aceasta de asemenea şi femeilor. Fie 
ca cei care învaţă în Biserici să urmeze acest model şi să nu refuze să ajute 
femeile. Căci în toate lucrurile trebuie să nu urmăm voinţei noastre, ci Slujirii 
predicării. 


(Sfântul Chiril al Alexandriei, Comentariu la Evanghelia lui loan, 2.5, 
traducere pentru Doxologia.ro de Iosif Agaton) 


(In 4, 28) Iar femeia şi-a lăsat găleata şi s-a dus în cetate şi a zis oamenilor: 


Dar când Cel Milostiv a fost lângă izvor... 
Atunci femeia din Samaria, venind din satul ei natal, Sihar, a sosit, 
ŞI ea-şi avea găleata pe umerii ei. 


Şi cine nu va numi binecuvântată sosirea şi plecarea acestei femei? 
Căci ea a venit în ticăloşie, şi a plecat în chipul Bisericii, 
ca fără de pată; 


A plecat, şi a scos apă ca un burete. 
A plecat purtând apă, 
căci a devenit o purtătoare de Dumnezeu. 


Şi cine nu va binecuvânta 

Pe această femeie, sau mai bine, cine nu i se va pleca ei, 
icoana neamurilor 

Căci ea poartă 

Preap lină bucurie şi mântuire? 


(Sfântul Roman Melodul, Condac la Femeia Samarineancă, 9.5, traducere 
pentru Doxologia.ro de Iosif Agaton) 


(In 4, 28) Iar femeia şi-a lăsat găleata şi s-a dus în cetate şi a zis oamenilor: 
Auzind “Eu sunt, Cel care vorbeşte cu tine” şi primind pe Hristos Domnul în 


inima €i, ce putea ea face decât să îşi lase găleata de apă şi să fugă să 
propovăduiască Evanghelia? Şi-a lăsat plăcerea şi s-a grăbit să proclame 


adevărul. Fie ca toţi cei care propovăduiesc Evanghelia să înveţe: să îşi lase în 
urmă găleata de apă la izvor. 


Vă amintiţi ce am spus înainte despre găleata de apă. Era un vas cu care se 
scotea apă, numit hydria, din numele lui grecesc pentru că apă în greceşte este 
hydor. Aşa cum noi avem în latineşte aquarium. Ea şi-a aruncat găleata cu apă, 
care nu îi mai folosea decât ca povară, căci râvna ei nu putea fi potolită cu acea 
apă. Aruncând povara ei pentru a-L face pe Hristos cunoscut, “ea a fugit în oraş 
şi a spus acelor oameni: Veniţi şi vedeţi un om care mi-a spus toate câte am 
făcut”. 


(Fericitul Augustin, Tratat la Evanghelia lui loan, 15.30, traducere pentru 
Doxologia.ro de Iosif Agaton) 


(In 4, 26) Iar femeia şi-a lăsat găleata şi s-a dus în cetate şi a zis oamenilor: 


EI (lisus) de asemenea foloseşte femeia ca apostol pentru cei din cetate. 
Cuvintele Lui către ea sunt atât de puternice, încât ea îşi lasă găleata de apă şi 
merge în cetate şi le spune pe ele cetăţenilor. Cred că acolo a fost un scop 
definit pentru care Evanghelistul aminteşte că femeia şi-a lăsat găleata de apă şi 
a mers în cetate. 


La nivelul literal, aceasta arată râvna extraordinară a femeii samarinence, care 
îşi lasă în urmă găleata de apă şi este mai preocupată despre cum să beneficieze 
o mulțime de Hristos decât datoria ei umilă care se referă la lucrurile materiale. 
Căci ea era foarte mişcată spre bine şi dorea să vestească pe Hristos 
concetăţenilor ei, aducând mărturie despre Cel care i-a spus toate câte a făcut. Şi 
de asemenea, ea îi cheamă să privească un om al cărui discurs este mai mare 
decât al unui om, căci apariţia lui pentru ochi era omenească. Tot aşa şi noi, 
deci, uitând lucrurile care sunt materiale în fire şi lăsându-le în urmă, să fim 
râvnitori să dăruim şi altora beneficiul celor pe care le-am primit. Căci, prin 
amintirea determinării femeii, celor capabili să înţeleagă, Evanghelistul ne 
cheamă la acest scop. 


(Origen, Comentariu la Evanghelia lui loan, 13.169, 173-74, traducere pentru 
Doxologia.ro de Iosif Agaton) 


(In 4, 29) Veniţi de vedeţi un om care mi-a spus toate câte am făcut. Nu 
cumva acesta este Hristosul? 


Aşa cum apostolii şi-au lăsat mrejele când au fost chemaţi, tot aşa şi femeia şi-a 
lăsat găleata de apă, pentru a face lucrarea unui Evanghelist, chemând nu unul 
sau doi oameni, aşa cum au făcut Andrei şi Filip, ci o întreagă cetate. 


(Sfântul loan Hrisostom, Omilii la Evanghelia lui loan, 34.1, traducere 
pentru Doxologia.ro de Iosif Agaton) 


(In 4, 29) Veniţi de vedeţi un om care mi-a spus toate câte am făcut. Nu 
cumva acesta este Hristosul? 


Ea nu a fost oprită de nici o grijă de a fi dispreţuită pentru că răspândeşte 
împrejur ceea ce i-a fost spus. Căci sufletul, odată ce este aprins de flacăra 
dumnezeiască, nu mai ia în considerare slava sau ruşinea, sau nici o altă 
considerație pământească; ci doar flacăra care îl mistuie... ea nu a mai vrut doar 
ca aceştia să se încreadă în spusele ei, ci să vină şi să judece singuri cele despre 
Hristos... Veniţi de vedeţi un om, spune ea. Nu spune Veniţi şi credeţi, ci Veniţi 
şi vedeţi, ceea ce este un lucru mai uşor. Căci ea cu siguranţă ştia că dacă ei 
doar vor gusta din acel izvor, se vor simţi cum s-a simţit ea. 


(Sfântul loan Hrisostom, Omilii la Evanghelia lui loan, 34.1, traducere 
pentru Doxologia.ro de Iosif Agaton) 


(In 4, 31) Între timp, ucenicii Lui Îl rugau, zicând: Învăţătorule, mănâncă. 


După ce a inițiat convertirea samarinencei, lisus se concentrează cu totul pe 
mântuirea celor care sunt chemaţi şi nu are nici o grijă pentru mâncarea cea 


trupească, deşi era ostenit de călătorie (In 4, 6). În acest fel, EI încurajează pe 
învăţători în Biserici şi îi convinge să dispreţuiască orice oboseală şi să fie mai 
zeloşi pentru cei care sunt mântuiți, decât pentru trupurile lor. Căci profetul 
spune: Blestemat este cel care face lucrarea lui Dumnezeu cu lene (leremia 48, 
10). 


(Sfântul Chiril al Alexandriei, Comentariu la Evanghelia lui loan, 2.5, 
traducere pentru Doxologia.ro de losif Agaton) 


(In 4, 32) lar EI le-a zis: Eu am de mâncat o mâncare pe care voi nu o ştiţi. 


Şi nu este nepotrivit să spunem că nu numai oamenii şi îngerii au nevoie de 
hrană spirituală, ci şi Hristosul lui Dumnezeu. Căci, dacă pot să spun aşa, El 
întotdeauna se satură pe Sine de la Tatăl, Care singur este fără de nevoie şi 
suficient în Sine. O persoană obişnuită care este învățată primeşte hrana sa de la 
ucenicii lui lisus cărora le este poruncit să împartă hrană mulțimii (Luca 9, 16) 
şi ucenicii lui Iisus primesc hrana de la Iisus Însuşi... Fiul lui Dumnezeu totuşi, 
primeşte hrana Sa numai de la Tatăl, fără vreo intervenţie de la vreo altă fiinţă. 


(Origen, Comentariu la Evanghelia lui loan, 13.219-220, traducere pentru 
Doxologia.ro de Iosif Agaton) 


(In 4, 34) lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. 


EI numeşte mântuirea bărbaţilor şi femeilor mâncarea Sa, arătând dorinţa 
Lui cea mare ca noi Să fim mântuiţi. Dorinţa Lui pentru mântuirea noastră 
este tot atât de mare cum este dorinţa noastră pentru mâncare. Şi vedeţi cât de 
des El nu se exprimă direct, ci figurat. Aceasta face pentru ascultători greu să 
îi înțeleagă sensurile, dar dă şi o mai mare importanţă acelui înţeles, odată ce 
este înţeles. 


(Sfântul loan Hrisostom, Omilii la Evanghelia lui loan, 34.1, traducere 
pentru Doxologia.ro de Iosif Agaton) 


(In 4, 34) lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. 


Mâncarea unui preot este iertarea păcatelor. De aceea, Împăratul preoţilor, 
Hristos, spune: Mâncarea mea este să fac voia celui ce m-a trimis. Care este 
voia lui Dumnezeu, dacă nu aceasta: Când se vor întoarce şi vor suspina, atunci 
el vor fi mântuiţi (Isaia 30, 15). 


(Sfântul Ambrozie de Mediolanum, Scrisoarea 57, Către Simplicianus, 
traducere pentru Doxologia.ro de Iosif Agaton) 


(In 4, 34) lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. 


Este mâncarea cea potrivită pentru Fiul lui Dumnezeu când El devine un 
lucrător al voinţei Tatălui Său, aducă când El voieşte în Sine ceea ce este de 
asemenea voinţa Tatălui, pentru ca voinţa lui Dumnezeu să fie în voinţa Fiului, 
şi voinţa Fiului să devină una cu voinţa Tatălui, aşa încât nu mai sunt două 
voințe, ci una. 


Datorită acestei unice voințe, Fiul a spus: Eu şi Tatăl Meu una suntem (loan 10, 
30). Şi datorită acestei voințe, cel care L-a văzut pe EI, a văzut pe Fiul, şi a 
văzut de asemenea şi pe Cel ce L-a trimis (loan 12, 45)... Numai Fiul a înţeles 
voinţa deplină a lui Dumnezeu şi o face. 


(Origen, Comentariu la Evanghelia lui loan, 13.228, 231, traducere pentru 
Doxologia.ro de Iosif Agaton) 


(In 4, 34) lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. 


Poate Mântuitorul a fost trimis pentru următoarele raţiuni. În primul rând, 
pentru ca EI să facă voia Celui care L-a trimis, devenind Lucrătorul Lui aici şi 
de asemenea, în al doilea rând, ca El să desăvârşească lucrarea lui Dumnezeu, 
pentru ca fiecare om care a fost desăvârşit să fie făcut potrivit pentru hrana cea 
tare şi să fie prezent cu înţelepciunea. Mâncarea tare este pentru cei desăvârşiţi, 
cei maturi, care îşi au capacităţile lor antrenate prin practică pentru a distinge 
binele de rău (Evrei 5, 14). 


Și când fiecare dintre noi, o lucrare a lui Dumnezeu, a fost desăvârşit prin lisus, 
vom putea spune: Lupta cea bună m-am luptat, călătoria am săvârşit, credinţa 
am păzit. Cât pentru celelalte, s-a pregătit pentru mine cununa dreptății 
Timotei 4, 7-8). 


(Origen, Comentariu la Evanghelia lui loan, 13.241-42, traducere pentru 
Doxologia.ro de Iosif Agaton) 


(In 4, 34) lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. 


Care este această lucrare? Este convertirea firii omeneşti. Şi foarte potrivit, prin 
vorbirea ca o ființă umană, El a spus că această lucrare este mai importantă 
decât orice mâncare trupească. EI a spus de asemenea că face voia Celui care L- 


a trimis pentru că Lui I-a fost încredinţată această lucrare. 


(Teodor de Mopsuestia, Comentariu la loan, 2.4.34, traducere pentru 
Doxologia.ro de Iosif Agaton) 


(In 4, 35) Nu ziceţi voi că mai Sunt patru luni şi vine secerişul? Iată zic vouă: 
Ridicaţi ochii voştri şi priviţi holdele că sunt albe pentru seceriş. 


“Ridicaţi ochii voştri” apare în multe locuri din Scriptură când Dumnezeiescul 
Cuvânt ne vorbeşte pentru ca noi să ridicăm gândurile noastre şi să înălțăm 
privirea care zace dedesubt într-o condiţie bolnavă şi care este gârbovită şi pe 
deplin incapabilă să se uite în sus (Luca 13, 11), aşa cum este scris, spre 
exemplu, în Isaia: “ridicaţi ochii voştri spre înălțime şi vedeţi. Cine a făcut toate 
aceste lucruri cunoscute?” (Isaia 40, 26). Nimeni dintre cei ce se complac în 
patimi şi se agaţă de trup cu grijă pentru lucrurile materiale a văzut porunca ce 
spune: “Ridicaţi ochii voştri”. O asemenea persoană nu va vedea câmpurile, 
care “sunt deja albe pentru seceriş”. 


(Origen, Comentariu la Evanghelia lui loan, 13.274, 278, traducere pentru 
Doxologia.ro de Iosif Agaton) 


(In 4, 35) Nu ziceţi voi că mai Sunt patru luni şi vine secerişul? Iată zic vouă: 
Ridicaţi ochii voştri şi priviţi holdele că sunt albe pentru seceriş. 


Care este voinţa Tatălui, El acum ne explică: “Nu spuneţi voi că mai sunt patru 
luni şi vine secerişul?”. EI îi conduce, aşa cum Îi este obiceiul, de la lucrurile de 
jos la cele înalte... Holdele şi secerişul aici exprimă marele număr de suflete 
care sunt gata să primească Cuvântul. Ochii sunt deopotrivă spirituali şi trupeşti, 
căci ei au văzut o mulțime mare de Samarineni care se apropiau. Această 
mulțime care aştepta este numită de EI foarte potrivit “holde albe”. Căci, aşa 
cum grâul, atunci când se face alb, este gata de seceriş, tot aşa şi cu aceştia care 
sunt gata de mântuire. Dar de ce nu spune aceasta într-un limbaj direct? Pentru 
că, făcând uz în acest fel de lucrurile din jurul lor, EI le-a dat o putere de viaţă şi 
o forță cuvintelor Sale şi a adus adevărul acasă la ei. El de asemenea a vorbit în 
acest fel pentru ca discursul Lui să fie mai plăcut şi să se cufunde mai adânc în 
memoria lor. 


(Sfântul loan Hrisostom, Omilii la Evanghelia lui loan, 34.1-2, traducere 
pentru Doxologia.ro de Iosif Agaton) 


(In 4, 36-37) lar cel ce seceră primeşte plată şi adună roade spre viaţa 
veşnică, ca să se bucure împreună şi cel ce seamănă şi cel ce seceră. Căci în 
aceasta se adevereşte cuvântul: Că unul este semănătorul şi altul secerătorul. 


În opinia mea, în orice domeniu de artă sau de ştiinţă dintre cele mai importante 
de investigat, cel care descoperă cel dintâi principiu este semănătorul. Alţii 
primesc şi elaborează pe acest principiu. Ei, apoi, lasă pe mâna altora de mai 
târziu ceea ce au descoperit... cel care termină aceasta este ca şi cum ar secera 
fructele depline ale artei sau ştiinţei pe care le-a primit, care acum au atins 
maturitatea. Dar, dacă acest lucru este adevărat în cazul anumitor arte şi ştiinţe, 
cu cât mai mult este evident în cazul artei artelor şi ştiinţei ştiinţelor? 


Luaţi în considerare posibilitatea ca cei care seamănă să fie Moise şi profeţii, 
pentru că ei au scris “pentru avertizarea celor peste care au venit sfârşiturile 
veacurilor” (| Corinteni 10, 11) şi au proclamat venirea lui Hristos. Şi luaţi în 
considerare ca cei care “seceră” să fie apostolii care au primit pe Hristos şi au 
văzut slava Lui (loan 1, 14), care este în conformitate cu seminţele minţii sădite 
de prooroci despre El. Acestea au fost secerate prin elaborarea şi pătrunderea 
““Tainei care a fost ascunsă vreme de veacuri, iar acum este arătată în ultimele 
vremuri” (Efeseni 3, 9; | Petru 1, 20) şi “în alte neamuri nu a fost cunoscută de 
către fiii oamenilor, aşa cum este acum descoperită sfinților Săi apostoli şi 
profeți” (Efeseni 3, 5). 


Sămânţa (care a fost semănată) în acest caz este planul deplin (logos) legat de 
descoperirea Tainei care a fost ţinută în tăcere din eternitate şi acum a fost 
făcută cunoscută prin Scripturile proorocilor şi prin venirea Domnului nostru 
lisus Hristos. La acel timp, adevărata Lumină a făcut holdele albe deja pentru 
seceriş, strălucind asupra lor. 


Conform acestei explicaţii, holdele în care au fost semănate seminţele sunt 
scrierile proorocilor care nu erau încă albe pentru cei care nu primiseră prezenţa 
Cuvântului. Ele au devenit albe pentru cei care au devenit ucenici ai Fiului lui 
Dumnezeu — cei care Îl ascultă pe EI când spune: “Ridicaţi ochii voştri şi vedeţi 
holdele că sunt albe de seceriş”. Ca adevăraţi ucenici ai lui lisus, deci, să 
ridicăm şi noi ochii şi să vedem holdele care au fost semănate de Moise şi de 
prooroci, pentru ca să vedem mărturia lor şi cum este posibil să secerăm roadele 
lor pentru viaţa veşnică. 


(Origen, Comentariu la Evanghelia lui loan, 13.302-3, 305-8, traducere 
pentru Doxologia.ro de Iosif Agaton) 


(In 4, 36-37) Iar cel ce seceră primeşte plată şi adună roade spre viaţa 
veşnică, ca să se bucure împreună şi cel ce seamănă şi cel ce seceră. Căci în 
aceasta se adevereşte cuvântul: Că unul este semănătorul şi altul secerătorul. 


Cine este “cel ce seamănă”? Cine este “cel ce seceră”? Profeţii au semănat, dar 
ei nu au secerat; ci mai mult, apostolii sunt cei care au secerat. Totuşi, profeţii 
nu sunt lipsiţi de plăcerea şi de răsplătirea muncii lor din această cauză, ci ei se 
bucură şi sunt veseli împreună cu noi, chiar dacă nu au secerat împreună cu noi. 
Căci seceratul nu este acelaşi fel de muncă precum semănatul. Eu deci am 
rezervat pentru voi ceea ce implică mai puţină muncă şi mai mare plăcere, adică 
seceratul în loc de semănat, pentru că este mult mai mare greutate şi lucrare în 
semănat. La secerat, răsplata e mare şi lucrarea nu e aşa de mare. De fapt, este 
chiar uşor. Prin aceste argumente, lisus aici doreşte să dovedească faptul că 
dorinţa profeților este ca toţi oamenii să vină la El. Legea a fost de asemenea 
folosită pentru aceasta şi profeţii au semănat Legea din aceeaşi rațiune, pentru 
ca ei să producă această roadă. lisus arată, mai mult decât atât, că EI a trimis şi 
proorocii şi că există o legătură foarte strânsă între Noul Testament şi Vechiul 
Testament. Toate acestea EI le expune printr-o singură parabolă. 


(Sfântul loan Hrisostom, Omilii la Evanghelia lui loan, 34.2, traducere 
pentru Doxologia.ro de Iosif Agaton) 


(In 4, 36-37) Iar cel ce seceră primeşte plată şi adună roade spre viaţa 
veşnică, ca să se bucure împreună şi cel ce seamănă şi cel ce seceră. Căci în 
aceasta se adevereşte cuvântul: Că unul este semănătorul şi altul secerătorul. 


lisus se numeşte pe sine semănător pentru că EI a început să înveţe şi să predice. 
EI îi numeşte pe Apostoli secerători pentru că ei au început după EI şi au putut 
aduce bărbaţii şi femeile ca roade lui Dumnezeu. De aceea, El adaugă “Şi 
secerătorul este cel ce primeşte plată” adică, nu pentru că impulsul şi începutul 
lucrării vin de la Mine sau pentru că lucrarea voastră va fi fără plată — ceea ce 
nu este cazul — ci pentru că şi voi veţi primi plata voastră, conform muncii 
voastre. 


Aşa că beneficiul este ţinut în comun: este al Meu pentru că Eu am semănat, dar 
este şi al vostru pentru că voi seceraţi. Voi vă bucuraţi de strângerea fructelor, 
iar Eu mă bucur de vederea creşterii semințelor. Adevărul harului este 
descoperit mai clar în aceasta pentru că, prin seminţele semănate de Mine, a fost 
dată vouă o atât de mare putere, încât voi puteţi să conduceţi la credinţă pe mulți 
datorită ajutorului care vine din Mine. Şi faptul că, împuterniciți de Mine, voi 
sunteți capabili să faceţi aceste lucruri, din nou confirmă măreția puterii Mele. 


(Teodor de Mopsuestia, Comentarii la loan, 2.4.36-37, traducere pentru 
Doxologia.ro de Iosif Agaton) 


(In 4, 36-37) Iar cel ce seceră primeşte plată şi adună roade spre viaţa 
veşnică, ca să se bucure împreună şi cel ce seamănă şi cel ce seceră. Căci în 
aceasta se adevereşte cuvântul: Că unul este semănătorul şi altul secerătorul. 


Semănatul spiritual arată pe cei care sunt semănaţi dinainte prin vocea 
proorocilor. Mulțimea urechilor spirituale este a celor aduşi la credinţă şi arătaţi 
prin Hristos. Dar secerişul este alb, cu alte cuvinte, deja copt pentru credinţă, şi 
confirmat către o viaţa dumnezeiască. Dar secera secerătorului este cuvântul 
scânteietor şi ascuţit al apostolului, care taie pe ascultători de închinarea prin 
Lege şi îi transferă către aria de treierat, adică, Biserica lui Dumnezeu. 


Acolo, ei sunt măcinaţi şi treieraţi prin lucrări bune şi vor deveni făină curată 
vrednică de secerişul dumnezeiesc. 


(Sfântul Chiril al Alexandriei, Comentariu la Evanghelia lui loan, 2.5, 
traducere pentru Doxologia.ro de Iosif Agaton) 


(In 4, 38) Eu v-am trimis să seceraţi ceea ce voi n-aţi muncit; alții au muncit 
şi voi aţi intrat în munca lor. 


Chiar dacă EI se numeşte pe Sine semănător al credinţei, învăţăturile credinţei, 
fără doar şi poate, au fost începute înainte de venirea Sa în trup. Este evident că 
ele au avut un început prin profeţii şi drepții care le-au urmat. El arată clar că 
acest început a fost dat tot de EI: “Eu v-am trimis — spune EI — să seceraţi şi să 


vă bucuraţi de munca altora”. După ce ei au lucrat din greu să facă sămânţa 
credinţei să rămână între bărbaţi şi femei, voi aţi venit şi din această recoltă i-aţi 
strâns pe aceştia şi 1-aţi condus către credinţă. Nu v-aş fi invitat să seceraţi şi să 
vă bucuraţi de lucrul altora, dacă această cultivare nu ar fi fost a Mea de la 
început. 


Pe unii i-am însărcinat cu semănatul, pe alții cu seceratul. Am făcut aceasta 
conform cu timpul şi cu diferitele faze ale culturii. 


(Teodor de Mopsuestia, Comentarii la loan, 2.4.38, traducere pentru 
Doxologia.ro de Iosif Agaton) 


(n 4, 40) Deci, după ce au venit la EI, samarinenii Îl rugau să rămână la ei. Şi a 
rămas acolo două zile. 


loan nu a scris că samarinenii “i-au cerut” să intre în Samaria sau să intre în 
cetate, ci “să rămână cu ei”. În ceea ce urmează, nu spune “Şi a rămas în cetate 
două zile”, sau “EI a rămas în Samaria”, ci “a rămas cu ei acolo”, adică, cu cei 
care l-au rugat. Căci lisus rămâne cu cei care-L roagă şi în special când cei care- 
L roagă ies afară din cetatea lor şi vin la lisus, ca o imitare a lui Avraam, atunci 
când a ascultat de Dumnezeu care a zis: “leşi din ţara ta şi din neamul tău şi din 
casa Tatălui tău” (Facere 12, 1). 


(Origen, Comentariu la Evanghelia lui loan, 13.345-46, traducere pentru 
Doxologia.ro de Iosif Agaton) 


(In 4, 41) Şi cu mult mai mulţi au crezut pentru cuvântul Lui. 


Ei L-au recunoscut că este Hristos şi nu doar ca pe unul dintre mulţii hristoşi, ci 
ca pe Mântuitorul Hristos. Şi totuşi, pe cine au văzut că a fost mântuit în acel 
moment? Ei au auzit doar cuvintele, şi totuşi vorbesc ca şi cum ar fi văzut toate 
acele mari şi minunate miracole. De ce, deci, nu ne spun Evangheliştii care 
erau acele cuvinte şi cât de admirabil a vorbit El? Nespunându-ne, ei ne arată 
că trec peste multe lucruri importante şi totuşi, relatând evenimentul însuşi, ne 
conduc către înţelegerea a toate. Căci EI a convins întreaga lume şi o întreagă 
cetate doar prin aceste cuvinte! Pe de altă parte, atunci când ascultătorii nu sunt 
convinşi, Evangheliştii sunt obligați să arate care sunt cuvintele Domnului 
nostru pentru ca nereuşita să fie vădită a fi din vina indiferenţei ascultătorilor, 
nu din cauza vreunui defect al predicatorului. 


(Sfântul loan Hrisostom, Omilii la Evanghelia lui loan, 35.1, traducere 
pentru Doxologia.ro de Iosif Agaton) 


(In 4, 42) Iar femeii i-au zis: Credem nu numai pentru cuvântul tău, căci noi 
înşine am auzit şi ştim că Acesta este cu adevărat Hristosul, Mântuitorul 
lumii. 


Samarinenii renunţă la credinţa lor, care era bazată pe vorba femeii, atunci când 
ei înşişi descoperă că ascultarea Mântuitorului însuşi este mai bună decât acea 
credinţă, aşa că ei ştiu „că Acesta este cu adevărat Mântuitorul lumii”. Este mai 
bine, într-adevăr, să devii un martor ocular al Cuvântului şi să-L auzi direct pe 
EI... Şi aşa, nu este nimic uimitor în faptul că unii se spune că umblă prin 
credinţă şi nu prin vedere, iar alții se spune că umblă prin vedere, care este mai 
mare decât umblarea prin credinţă... Heracleon spune că “Oamenii cred în 
Mântuitorul mai întâi fiind conduşi de alţi oameni. Dar când ei citesc 
cuvintele Lui, atunci nu mai cred doar datorită mărturiei omeneşti, ci datorită 
Adevărului Însuşi”. 


(Origen, Comentariu la Evanghelia lui loan, 13.353, 362-63, traducere pentru 
Doxologia.ro de Iosif Agaton) 


(In 4, 42) Iar femeii i-au zis: Credem nu numai pentru cuvântul tău, căci noi 
înşine am auzit şi ştim că Acesta este cu adevărat Hristosul, Mântuitorul 
lumii. 


Elevii au mers dincolo de primul lor învăţător. Observaţi cât de curând ajung ei 
la înţelegerea că El a venit pentru mântuirea întregii lumi şi că nu îşi limitează 
scopurile doar la iudei, ci că trebuie să semene Cuvântul pretutindeni? Cuvântul 
lor “Mântuitorul lumii” implică faptul că priveau la această lume ca vrednică de 
plâns şi pierdută. Ei au văzut că, pe când profeţii şi îngerii au venit să îi salveze 
de ea, Acesta este Unicul Mântuitor real, autorul nu numai al mântuirii 
temporale, ci şi al mântuirii veşnice. Şi observați cum femeia a vorbit cu 
îndoială “nu este oare acesta Hristosul?”.. Dar ei nu spun “noi credem”, ci spun 
“noi ştim” că acesta este într-adevăr Mântuitorul lumii. 


(Sfântul loan Hrisostom, Omilii la Evanghelia lui loan, 35.1, traducere 
pentru Doxologia.ro de Iosif Agaton) 


Părintele Ilie Cleopa - Predică la Duminica Samarinencii - Despre 
rugăciunea în duh şi în adevăr 


Zis-a un bătrân: "Precum vederea este mai mare decât toate simţurile, aşa şi 
rugăciunea este mai mare decât toate faptele cele bune” (Pateric, cap. 22) 


Iubiţi credincioşi, Domnul şi Mântuitorul nostru lisus Hristos, venind în lume, şi 
pururea însetând de mântuirea sufletelor omeneşti, umblând prin locurile 
Palestinei, a ajuns şi la o cetate a Samariei, care pe atunci se chema Sihar. 
Acolo, prin pronia Sa nemărginită a făcut a se întâlni cu o femeie din acea cetate 
la fântâna lui Iacob. În convorbirea cu ea, prin înţelepciunea Sa negrăită, o 
aduce la cunoştinţa adevărului şi printre alte învățături tainice pe care i le dă, îi 
vorbeşte şi despre adevărata închinăciune făcută în duh şi în adevăr, zicându-i: 
Vine ceasul şi acum este, când adevărații închinători se vor închina Tatălui în 
duh şi în adevăr (loan 4, 23). 


Fiindcă ne va fi cuvântul în predica de azi despre rugăciunea făcută în duh şi în 


adevăr, să vedem ce înseamnă a ne ruga în duh? detin let pa 


Numai rugăciunea făcută cu mintea din adâncul inimii se poate chema cu 
adevărat rugăciune duhovnicească, adică făcută în duh. 


Ce înseamnă a ne ruga în adevăr? Înseamnă a ne ruga cu lucrarea cea 
adevărată a tuturor poruncilor dumnezeieşti, adică a tuturor faptelor bune, 
deoarece omul este îndoit, fiind alcătuit din suflet şi din trup. Când mintea se 
înalță nevăzut la Dumnezeu în vremea rugăciunii, iar trupul, care este partea 
văzută se osteneşte la lucrarea poruncilor lui Dumnezeu, atunci creştinul 
devine adevărat închinător al lui Dumnezeu în Duh şi în adevăr. Nimeni nu se 


poate ruga în duh şi în adevăr, de se va ruga numai cu mintea sa şi nu va lucra şi 
cu trupul său la facerea poruncilor lui Dumnezeu, căci poruncile lui Dumnezeu 
sunt adevărul, după mărturia Sfintei Scripturi care zice: Toate poruncile Tale 
sunt adevăr (Psalm 118, 86). 


Dar chiar dacă ar lucra cineva poruncile lui Dumnezeu şi s-ar ruga cu mintea 
din inimă, nu va putea avea pe Dumnezeu aproape de el de nu va avea şi dreapta 
credinţă şi de nu îl va mărturisi prin cuvintele şi faptele sale, după învăţătura 
apostolică a Bisericii Ortodoxe. Acest lucru ni-l arată Duhul Sfânt când zice: 
Aproape este Domnul de toţi cei ce Îl cheamă pe EI întru adevăr (Psalm 144, 
18). 


Rugăciunea în duhul Sau în duh, este rugăciunea cea gînditoare, adică 
tainică, pe care o face omul cu mintea, în inima Sa. 


Aceasta este cea mai 
înaltă treaptă a rugăciunii creştine. 


Când auzim pe marele Apostol Pavel, zicând: Mă voi ruga cu duhul, dar mă 
voi ruga şi cu mintea (| Corinteni 14, 15), să înţelegem că despre rugăciunea în 
duh şi în adevăr vorbeşte aici, care este tot una cu rugăciunea duhovnicească ce 
se face de cineva cu mintea în inima sa. La fel, când auzim pe Mântuitorul, 
zicând: Tu însă când te rogi, intră în cămara ta şi, închizând uşa ta, roagă-te 
Tatălui tău, Care este în ascuns, şi Tatăl tău, Care vede în ascuns, îţi va 
răsplăti ţie (Matei 6, 6), 

este 
vorba. 


Despre aceeaşi înaltă rugăciune, vorbeşte Sfântul Apostol Pavel când zice: 
Vreau să grăiesc cinci cuvinte cu mintea mea, ca Să învăţ şi pe alții decât zeci 
de mii de cuvinte într-o limbă străină (| Corinteni 14, 19). 


La aceasta ne îndeamnă şi psalmistul care zice: Dintru adânc am strigat către 
Tine, Doamne, Doamne, auzi glasul meu. 


Acelaşi lucru ne spune şi înțeleptul Solomon, zicând: Eu dorm, dar inima mea 
veghează (Cântarea Cântărilor 5, 2). Căci, altoindu-se rugăciunea în inima 
noastră prin Duhul Sfânt, face ca inima să se roage neîncetat, după porunca 
dată de marele Apostol Pavel, care a zis: Neincerar vă rugați (| Tesaloniceni 5, 
17). 


4 Cu această rugăciune duhovnicească din inimă se ruga şi psalmistul 
David, zicând: Strigat-am cu toată inima mea: Auzi-mă Doamne! 
Îndreptările Tale voi căuta (Psalm 115, 145). 

4 Cu această rugăciune făcută cu duhul s-a rugat Ana proorociţa, fiind 
îndurerată, care grăia întru inima Sa şi buzele ei numai se mişcau, dar 
glasul ei nu se auzea (I Regi 1, 13). 

4 Cu această rugăciune s-a rugat Moise, fiind cu poporul în primejdie la 
ieşirea din Egipt, şi cu toate că nimeni nu auzea rugăciunea lui, 
Dumnezeu, luând aminte la graiurile inimii lui, i-a zis: Ce strigi aşa 
către Mine? (Ieşirea 14, 15). 

4 Cu această rugăciune făcută în duh, s-a rugat însăşi Preasfânta şi 
Preacurata Fecioară Maria, în sfânta sfintelor, timp de 12 ani, fiind 
povăţuită la aceasta de însuşi Sfântul Duh. 


Aceste mărturii vrednice de crezare din Sfânta Scriptură şi de la Sfinţii Părinţi, 
despre rugăciunea în duh, adică despre rugăciunea duhovnicească a inimii, 
amintite mai sus, sunt destule pentru a ne îndemna şi pe noi să ne rugăm lui 
Dumnezeu ziua şi noaptea cu gura, cu mintea şi mai ales cu inima. Dacă 
păstrăm cu Sfinţenie dreapta credinţă şi Suntem fii credincioşi ai Bisericii 
Ortodoxe şi dacă ştim că poruncile lui Dumnezeu sunt adevărul, după 
cuvântul psalmistului: Legea Ta este adevărul (Psalm 118, 142), apoi să ne 
închinăm lui Dumnezeu cu duhul şi cu adevărul, adică cu mintea pogorâtă în 
inimă şi de aici "să înălțăm rugăciuni lui Dumnezeu, deoarece inima este 
cămara minţii”, spune 


Dar şi cu trupul trebuie să ne silim a lucra poruncile lui Dumnezeu, precum a 
poruncit Mântuitorul ucenicilor Săi, învăţându-i să păzească toate câte v-am 
poruncit vouă (Matei 28, 20). Cine ar îndrăzni să creadă că se poate ruga în duh 
şi în adevăr, fără a lucra şi toate faptele bune, unul ca acesta este asemenea celui 
ce zice că poate zbura numai cu o aripă sau poate merge cu un singur picior. 


Iubiţi credincioşi, până aici am vorbit pe scurt despre sfânta rugăciune, despre 
felul cum trebuie să ne rugăm lui Dumnezeu în duh şi în adevăr. La aceasta am 
fost îndemnat să vorbesc de femeia samarineancă din Evanghelia de astăzi, care, 
deşi păgână, L-a întrebat pe lisus Hristos la fântâna lui Iacob, unde şi cum 
trebuie să se roage (loan 4, 19-24). 


Să vedem cine era această femeie şi cum a fost câştigată de Mântuitorul pentru 
Împărăţia Cerurilor. Samarineanca, şi toţi locuitorii din provincia Samaria, 
făceau parte dintr-un fel de sectă a Vechiului Testament, separându-se de 
templul din Ierusalim şi respectând numai primele cinci cărţi ale lui Moise. 
De aceea, între iudei şi samarineni era o veche duşmănie, încât nici nu vorbeau 
unii cu alţii. De aceea a şi refuzat să-l dea apă Mântuitorului însetat, care i-a zis: 


Dă-Mi să beau! Pe lângă credinţa ei rea, samarineanca era şi o femeie 
păcătoasă, căci trăise mai înainte cu cinci bărbaţi în desfrânare şi acum avea al 
şaselea bărbat. Însă, cu toate că era eretică în credinţă şi desfrânată în fapte, ea 
aştepta venirea Mântuitorului în lume, era însetată de “apa vie” a credinţei în 
Hristos şi se interesa cum Să se roage cu adevărat lui Dumnezeu. 


Să vedem acum în ce fel a vânat la credinţă pe samarineanca această păgână şi 
păcătoasă. 


Mai întâi, Domnul i-a făgăduit femeii "apa cea vie”, adică învăţătura Sfintei 


Evanghelii. Şi după ce femeia a crezut în puterea mântuitoare a Evangheliei, 
îi zice Mântuitorului cu glas smerit şi rugător: DEI ESTERA, EI 
să nu mai însetez (loan 4, 15). Astfel, cuvintele Domnului, atingându-se ca o 
săgeată de inima samarinencii, i-au deşteptat credinţa în suflet. Dar pentru 


mântuirea ei nu era de ajuns numai credinţa dreaptă în Dumnezeu. li mai trebuia 
şi fapta bună, căci credinţa, dacă nu are fapte, este moartă (lacob 2, 17). 


Şi cum a întors Domnul inima femeii păcătoase în smerenie şi în căinţa 
păcatelor? Prin mărturisire. Prin câteva cuvinte, cu multă iscusință duho- 
vnicească, Mântuitorul i-a îndemnat conştiinţa să-şi mărturisească singură 
păcatele. Căci după ce i-a zis femeii: "Mergi şi cheamă pe bărbatul tău şi vino 
aici", samarineanca a mărturisit: "Nu am bărbat”. Adică sunt o femeie 
păcătoasă. Am trăit în desfrânare cu cinci bărbaţi şi acum trăiesc în fărădelegi 
cu altul! 


Vedeţi cum vânează Hristos sufletele noastre pe calea mântuirii? Vedeţi cât de 


vieţii prin fapte bune. 


Pe amândouă acestea le-a îndeplinit femeia samarineancă, căci a crezut că 
Hristos este Mesia, Mântuitorul lumii, şi-a recunoscut păcatele şi a cerut " 


Dar nu s-a oprit aici, ci a căutat să adauge şi o altă faptă bună, obligatorie pentru 
noi toţi, pentru fiecare creştin, adică mărturisirea Evangheliei lui Hristos. Căci, 
fugind în familie şi în satul natal, în cetatea ei, Sihar, umbla pe toate ulițele şi 
striga în auzul tuturor: Veniţi de vedeţi un om care mi-a spus toate câte am 


făcut. Nu cumva acesta este Hristosul? Şi au ieşit din cetate şi veneau către EI 
(loan 4, 29-30). 


Vedeţi cum o femeie păcătoasă a reuşit să tragă la credinţa în Hristos o întreagă 
cetate? Oare noi toţi, mamele şi credincioşii noştri, dacă ar mărturisi cu tărie 
cuvântul Evanghliei în casele şi familiile lor, n-ar putea aduce măcar pe copiii şi 
soţii lor în sărbători la biserică sau la spovedanie în Sfintele Posturi? Dar cât de 
puţin îşi împlinesc credincioşii noştri această datorie! 


Însă femeia samarineancă nu s-a oprit aici. Ci, aşa cum citim în Vieţile 
Sfinţilor, pe 26 februarie, şi în cărţile de cult ale Bisericii Ortodoxe, ea s-a 
botezat în numele Preasfintei Treimi, primind numele de HE. Împreună 
cu ea s-au botezat fiii ei Iosif şi Fotinos şi surorile ei Fotis şi Fotos. Apoi 
râvnind pentru Hristos, au plecat toţi la Cartagena şi de acolo la Roma, 
predicând cu bărbăţie cuvântul Evangheliei şi convertind pe mulți să creadă 
cu tărie în Hristos. Auzind de aceasta împăratul roman Neron, i-a aruncat pe 
toți în temniţă, chinuindu-i cumplit. Apoi văzând că nici unul nu se leapădă 
de Hristos, a poruncit să li se taie capetele şi se face pomenirea lor la 26 
februarie. 


Iubiţi credincioşi, Convorbirea Domnului nostru lisus Hristos cu femeia 
samarineancă la fântâna lui lacob este o lecţie de catehizare creştină şi o călăuză 
pe calea mântuirii pentru noi toţi. 


In această Evanghelie, preoţii învaţă cu câtă înţelepciune trebuie să câştige 


sufletele oamenilor pentru viaţa veşnică, ştiind că nu este meşteşug mai mare 
şi mai greu decât acela de a vâna pe cei păcătoşi la pocăință. 


In Evanghelia de astăzi, creştinii buni învaţă că ' 


> Aici, la Biserică, păcătoşii vorbesc de Dumnezeu, îşi recunosc păcatele, 
se spovedesc, cer canon de iertare şi aşteaptă cu smerenie şi speranţă 
Sfânta Împărtășanie, iertarea păcatelor. 

» Aici cei necredincioşi şi rău credincioşi se convertesc la dreapta credinţă 


> Aici învăţăm cum putem convinge şi aduce la IHristos pe fraţii noştri care 
zac în întunericul păcatelor şi al nepocăinţei. 

> La Biserică învăţăm a mărturisi pe Hristos pe pământ, învăţăm a ne 
ruga în duh şi în adevăr şi a dobândi viaţa veşnică. 


Deci să venim regulat la Sfânta Biserică şi să lucrăm cu râvnă ogorul mântuirii 
noastre, ştiind că nu este mântuire în afară de Biserică. 


lată, 


Sfântul loan Gură de Aur - Duminica Samarinencei - Omilia 33 - 
Adevărata închinare 


„lisus i-a zis: Femeie crede-mă că vine ceasul când nici pe muntele acesta 
nici în lerusalim nu vă veţi închina Tatălui. Voi vă închinaţi căruia nu ştiţi; 
noi ne închinăm Căruia ştim, pentru că mântuirea din iudei este ” (Cap.4, 
Vers. 21, 22 - Vers.27) 


1.Omul are nevoie mereu de credinţă. (Pi die 0 0 coaie ca na 


2.Adevărata închinare. Smerenia, coborârea lui lisus Hristos şi nesocotirea ca 
nevrednic de a vorbi cu o femeie simplă. 


3.Respectul şi cinstea dată de ucenicii săi. Nimic nu este egal cu a fi iubit de 


Ceea ce i-a atras Sfântului loan, Marea iubire din partea Mântuitorului: 
smerenia lui şi marea lui blândeţe. 

Sfântul Petru Corifeul sau capul şi împăratul apostolilor. 

Smerenia este temelia virtuţii. 

Deşertăciunea bogățiilor. 

Sfântul învăţător recomandă milostenia. 


Omul are nevoie mereu de credinţă. Peste tot, fraţilor pretutindeni credinţa ne 
este necesară, această credinţă care este izvorul tuturor bunurilor, care lucrează 
mântuirea, fără de care nu putem înţelege dogmele nici marile adevăruri ale 
religiei noastre: fără credință suntem asemenea oamenilor care încearcă să 
treacă marea fără corabie; ei plutesc puţină vreme cu mâinile lor şi cu picioarele 
lor, valurile îi acoperă; la fel cei ce se dau propriilor lor sentimente, naufragiază 


înainte de a câştiga nimic, cum o spune Sfântul Pavel: „Ei s-au rătăcit în 
credinţă” ( Tim. 1, 19). 


Pentru noi, de teamă ca să nu ni se întâmple şi nouă un asemenea rău, să ne 
legăm tare cu această ancoră sfântă , de care se foloseşte lisus Hristos azi pentru 
a o atrage pe samarineancă. Ea zicea: „Voi ziceţi că în Ierusalim este locul 
unde trebuie a se închina”. Şi lisus Hristos răspunde: „Femeie crede-Mă că 
vine vremea când nici în muntele acesta nici în lerusalim nu vă veți închina 
Tatălui”. EL îi descoperă un adevăr foarte mare, pe care nu i l-a descoperit lui 
Nicodim, nici lui Nataniel. 


Samarineanca susţine că închinarea ei este mai bună decât cea a iudeilor şi se 
străduieşte s-o confirme prin autoritatea celor vechi. lisus Hristos nu răspunde 
nimic la aceia, în sfârşit, ar fi fost inutil atunci să facă să se vadă pentru ce se 
închinau cei vechi pe acest munte, pentru ce se închinau evreii în lerusalim. 


Pentru acest motiv trece aceasta sub tăcere şi lăsând deoparte numele care putea 
să le spună şi de o parte şi de alta, el ridică sufletul ei, arătând că nici evreii, nici 
samarinenii n-au să dea nimic mare pentru viitor şi atunci arată diferenţa care 
este între cele două culturi: de altfel EI arată că evreii sunt mai presus decât 
samarinenii, nu pentru că ei preferă un loc pentru altul; ci EI le dă primatul, 
pentru un singur motiv, care este următorul: Nu este vorba acum zice EI, de a 


vorbi despre importanţa locului, pe cât de felul de a da cinste, desigur că evreii 
sunt de preferat samarinenilor: Căci „voi vă închinaţi căruia nu ştiţi; iar noi ne 
închinăm Căruia ştim”, 


Cum nu cunosc oare samarinenii pe cel căruia i se închinau înseamnă că ei 
credeau într-un Dumnezeu al locului şi parțial. Aceea este deci ideea pe care o 
aveau ei despre Dumnezeu, acela este cultul pe care I-l dădeau; în acest duh au 
declarat ei perşilor, că Dumnezeul acestui loc s-a mâniat împotriva lui, nedându- 
I nimic mai mult lui Dumnezeu ca şi unui idol. Pentru aceasta ei se închinau în 
mod egal şi lui Dumnezeu şi demonilor, confundând astfel ceea ce nu se putea 
uni împreună. 


Dar evreii, liberi de această părere superstițioasă, departe de această greşală îl 
priveau pe cel căruia i se închinau ca pe Dumnezeul întregului univers, cu 
toate că nu aveau toţi aceeaşi credinţă şi aceiaşi idee. lată pentru ce zice lisus: 
„Voi vă închinaţi căruia nu ştiţi; noi ne închinăm Căruia ştim”. Apoi, nu vă 
miraţi că el se uneşte cu evreii; el vorbeşte după părerea acestei femei şi ca 
proorocul evreilor. Pentru aceasta se foloseşte de această expresie: „Noi ne 
închinăm”. Că lisus Hristos s-ar fi închinat nimeni nu se îndoiește. 


In sfârşit al creaturii este a se închina, dar nu aparţine decât Dumnezeului 
creaturilor de a fi adorat. Cu toate acestea el vorbeşte aici ca un evreu. Acest 
cuvânt deci: „Noi” vrea să spună: noi evreii. 


lisus Hristos înălțând astfel cultul evreilor, se face vrednic de credinţă şi 
înlăturând tot ceea ce pare suspect, ridicând orice bănuială, arătând că el nu-i 
preferă pe evrei din favoare, din cauza legăturii pe care-o are cu ei, el dovedeşte 
ceea ce îi zice. 


În sfârşit, judecata pe care o duce împotriva acestui loc, cu care evreii se 
mândreau mai mult, ca de un avantaj fără asemănare; această întâietate pe care 
le-o ia, toate acelea, zic cu, fac să se vadă că el nu se uita la persoană, ci judeca 
după adevăr şi prin această putere profetică pe care o avea şi era în el. 


După ce a scos-o pe samarineancă din greşală şi din credinţa ei falsă, zicându-I: 
„Femeie crede-Mă” şi celelalte adaugă: „Că mântuirea din ludei este”, adică, 
> sau fiindcă de acolo vin cele mai mari bunuri în lume (căci de acolo a 
ieşit cunoaşterea lui Dumnezeu, dispreţuirea idolilor şi atâtea alte 
adevăruri; chiar cultul vostru, cu toate că el nu este curat, voi îl ţineţi de 
la evrei): 
> sau că venirea sa o numeşte lisus Hristos mântuire; 
> sau mai scurt nu ne-am înşela dacă am vedea în unul şi în altul din 
lucruri această mântuire de care zice lisus Hristos că vine din evrei. 


Sfântul Pavel o spune prin aceste cuvinte: „Din care a ieşit după trup, chiar 
lisus Hristos, care este Dumnezeu mai presus de toate” (Rom. 9,5). Nu vedeţi 
lauda pe care i-o dă lisus Hristos Vechiului Testament şi cum arată că EI este 
rădăcina şi izvorul tuturor bunurilor şi că EI nu este nicidecum potrivnic legii? 
Pentru că EL arată că izvorul tuturor bunurilor sunt evreii. „Dar vine ceasul şi 
acum este, când adevărații închinători se vor închina Tatălui” . Femeie, zice 
el, în felul de a ne închina noi suntem preferaţi vouă, dar acest cult trebuie să se 
sfârşească; va fi o schimbare, nu numai de loc, ci şi în felul de a se închina. 


Și iată începutul: „Căci vine vremea şi acum este”. Ori precum proorocii au 
vestit lucrurile viitoare cu multă vreme înainte ca ele să se întâmple, aici lisus 
Hristos are grijă să spună: „Și acum este”. Nu crede zice el, că această prezicere 
nu trebuie să se împlinească decât după multă, vreme după mulţi ani, împlinirea 
ei este prezentă, mântuirea este la porţi, şi „vremea a venit deja, când 
adevărații închinători se vor închina Tatălui în duh şi în adevăr”. 


Când zice el: „Adevăraţii” de atunci el i-a exclus şi pe evrei şi pe samarineni: cu 
toate că aceia valorau mai mult decât aceştia, ei totuşi sunt foarte inferiori 


închinătorilor care le vor urma; ei sunt pe atâta pe cât este închipuirea faţă de 
adevăr. 


Prin acest nume de „adevăraţi închinători” lisus Hristos înţelege Biserica, 
care ea însăşi este o închinare adevărată şi un cult vrednic faţă de Dumnezeu. 
„Căci Tatăl astfel de închinători doreşte”. Dacă aceştia sunt închinătorii pe 
care-i caută Tatăl, înseamnă că nu după voinţa lui I s-au închinat evreii altădată, 
ci prin îngăduinţa pe care a permis-o EI, pentru ca să-i introducă apoi pe 
adevărații închinători. 


Cine sunt ei dar, adevărații închinători? Aceştia sunt aceia care nu închid 
cultul într-un loc şi care 1 se închină lui Dumnezeu cu duhul, cum zicea Sfântul 
Pavel: „Dumnezeu căruia Îi slujesc cu duhul meu întru Evanghelia Fiului 
Său” (Rom. 1,9) şi încă: „Vă îndemn, deci fraţilor, pentru îndurările lui 
Dumnezeu, Să înfăţişaţi trupurile voastre ca pe o jertfă vie, sfântă bine 
plăcută lui Dumnezeu, ca închinarea voastră cea duhovnicească” (Rom. 
12515); 


Când zice lisus Hristos: „Dumnezeu este Duh”, El nu vrea să arate alt lucru, 
decât că EI este netrupesc; trebuie deci ca acest cult pe care I-l dăm noi la un 
Dumnezeu netrupesc să fie netrupesc el însuşi şi ca să-l aducem Lui închinările 
noastre prin ceea ce este în noi netrupesc, eu vreau să spun prin suflet şi prin 
duhul curat. lată pentru ce zice lisus Hristos: „Trebuie ca cei ce i se închină să i 
se închine cu duhul şi cu adevărul”. 


Cum evreii şi samarinenii neglijau sufletul lor şi aveau dimpotrivă o grijă destul 
de mare pentru trupul lor, pe care ei îl curăţau cu grijă în toate felurile, el arată 
că nu prin curăţia trupului trebuie să ne închinăm celui trupesc, ci prin ceea ce 
este netrupesc în noi, adică prin duh. 


Nu oferiţi dar lui Dumnezeu oi şi vaci, ci daţi-vă voi înşivă lui ca o jertfă vie: 
aceasta înseamnă a-l aduce lui o jertfă vie. Trebuie închinat cu adevărul. 


In legea veche, toate lucrurile erau închipuiri, adică tăierea împrejur, jertfele, 
arderile de tot, miresmele, în cea nouă, nu este la fel: zorul este adevăr, în 


răstigni pe sine şi a tăia, a arde poftele rele şi pofta trupului. 


lată ce-i părea întunecos samarinencii: sufletul ei neputând atinge sublimitatea 
acestor cuvinte, ea ezită, se îndoieşte, ea zice: „Știm că vine Mesia, Care se 
cheamă Hristos”. lisus îi zice: „Eu sunt, Cel care vorbeşte cu tine” . 


Cum puteau Să-L aştepte samarinenii pe Hristos, ei care nu primeau decât pe 
Moise? Mulțumită chiar cărților lui Moise. 


La începutul cărţilor sale Moise vesteşte şi-L face cunoscut pe Fiul. În sfârşit, 
acest cuvânt: 

1 „Să facem pe om după chipul şi asemănarea noastră” (Fac. 1,26), se 
adresează Fiului, 

+ Fiul îi vorbeşte lui Avraam în cortul lui la stejar (Fac. 18); 

+ Iacob îl vesteşte în mod profetic prin aceste cuvinte: „Nu va lipsi sceptru 
din luda, nici împărat din neamul lui, până va veni Acela care este 
aşteptarea neamurilor” (Fac. 40,9,10). 

+ Moise la fel îl prezice: „Domnul vă va ridica vouă un Profet ca şi mine, 
dintre voi; pe acesta să-l ascultați” (Deut. 18,15). 


Și încă ceea ce este scris despre şarpe, despre toiagul lui Moise, despre Isaac, 
despre berbece şi multe alte lucruri care pot fi văzute în Vechiul Testament, 
prezicând toate venirea lui lisus Hristos. 


Şi pentru ce, veţi zice voi, s-a folosit el de aceste chipuri şi de aceste dovezi 
pentru a convinge pe această femeie? EI i-a citat pe şarpe lui Nicodim, lui 
Natanel i-a arătat profeţiile şi la aceasta el nu i-a arătat nici unul din aceste 
lucruri? Pentru ce acea şi care este motivul? Aceasta fiindcă aceia erau oameni 
versaţi în Sfintele Scripturi şi aceasta nu era decât o femeie săracă, simplă şi de 
jos. Fără cunoştinţă despre aceste cărți sfinte. 


Iată pentru ce, în vorbirea pe care o are lisus cu ea, El nu foloseşte aceste 
închipuiri, ci prin apă şi prin profeție, El o atrage la EI: prin aceea EI îi aduce 
aminte despre Hristos şi în sfârşit El se face cunoscut. 


Că dacă la început ar fi vorbit despre aceste lucruri cu această femeie, care nu-L 
întreba, ea L-ar fi luat drept un om nebun, care vorbea fără să-şi dea seama ce 
zicea: dar, descoperindu-i puţin câte puţin amintirile ei, El are ocazia să 1 se 
descopere foarte iute. 


Evreii s-au adunat adesea în jurul Lui, pentru a-l zice: „Până când ai să scoţi 
sufletul din noi? Spune-o nouă fără sfială dacă eşti tu Hristosul” (loan 10, 
24); fără ca să le răspundă clar: dar acestei femei îi vorbeşte deschis că EI este 
Hristosul, pentru că ea era într-o dispoziție mai bună decât evreii: evreii nu-L 
întrebau pentru a învăţa, ci ei ÎL ispiteau totdeauna pentru a-L învinui. 


Dacă ar fi vrut să înveţe, ei aflau destule mijloace în doctrina Lui, în cuvintele 
Lui, în minunile Lui şi în Scripturi. 


Samarineanca dimpotrivă, vorbea cu simplitate şi sinceritate, cum se vede 
purtarea pe care o are ea apoi. Căci ea ascultă, credea, ea îi chema pe alţii să 
creadă şi în toate se vede intenţia ei, credincioşia şi credinţa ei. 


„Și atunci au sosit ucenicii Lui”. Ei sosiră imediat, în timpul când trebuiau să 
sosească, atunci când lisus Hristos o învățase desăvârşit. „Și se mirau că vorbea 
cu 0 femeie, însă nimeni nu i-a zis: Ce întrebi sau Ce vorbeşti?” De ce se 
mirau ucenicii? Ce admirau ei? O familiaritate atât de uşoară. O aşa de mare 
smerenie într-o persoană aşa de strălucită; încât El nu socotea nevrednic de a 
vorbi cu o femeie săracă, că El se coboară până la a vorbi cu o samarineancă. 


Cu toate acestea, în uimirea lor, ei nu L-au întrebat pe lisus Hristos pentru ce s-a 
oprit să vorbească cu această femeie: atât de mult ştiau ei să-şi păstreze rangul 
de ucenici: aşa de mare era cinstea lor față de învățătorul lor! Dacă ei nu aveau 
despre EI încă părerea pe care trebuiau s-o aibă, ei totuşi Îl priveau, Îl cinsteau 
ca pe un om minunat. 


Adesea cu toate acestea ei au apărut prea îndrăznețţi, 
» ca atunci când loan se odihnea cu capul pe pieptul Lui (loan 13,23); 
> atunci când s-a apropiat de EI şi I-au zis: „Cine este mai mare în 
Împărăţia Cerurilor? ” (Mt. 18,1) 
> atunci când fii lui Zevedeu cereau să fie aşezaţi în împărăţia Sa, unul de- 


a dreapta şi celălalt de-a stânga Lui (Mt. 20,21). 


Pentru ce nu întreabă ucenicii pe lisus motivul pentru care vorbeşte? Fiindcă, 
atunci când era vorba despre propriul lor interes, atunci ei erau în necesitatea de 
a întreba; dar aici nu-i privea nimic. Apoi, aceasta nu este decât după multă 
vreme ce loan s-a odihnit cu capul la sânul lui lisus; atunci întemeindu-se pe 
iubirea care i-o arăta lisus, această iubire chiar le-a inspirat mai multă 
îndrăzneală. Căci vorbind despre sine, el zice: „Acela era ucenicul pe care-l 
iubea lisus” (loan 19,26). Este oare ceva egal acestei cinstiri? 


Dar să nu ne oprim acolo, să nu ne mulţumim de a-l înălța pe acest apostol şi de 
a-l numi fericit: să facem noi înşine toate eforturile pentru a ajunge la fericirea 
acestui apostol, să-l imităm pe evanghelist şi să căutăm să cunoaştem ce i-a 
atras lui această iubire mare a lui lisus Hristos. 


Care este cauza? EI l-a părăsit pe tatăl său şi barca sa şi plasele sale şi L-a 
urmat pe lisus Hristos: dar aceia îi era comun cu fratele său şi la fel cu Petru şi 
cu Andrei şi cu ceilalți apostoli. 


Ce era în el aşa de mare, atât de strălucit pentru a merita o aşa de mare 
iubire? Sfântul loan n-a spus nimic despre sine, decât că era iubit; motivul 
acestei iubiri, el l-a ascuns din modestie. 


Că era iubit foarte mult de lisus Hristos, aceia era vizibil pentru întreaga lume: 
pe când noi nu vedem să fi vorbit cu el, nici că l-a întrebat în particular, precum 
au făcut adesea Petru şi Filip şi luda şi Toma (loan 13,24); dacă aceasta nu o 
singură dată şi încă din iubire pentru unul din fraţii de apostolat, atunci când l-a 
rugat Sfântul Petru. Corifeul apostolilor făcându-i semn să-i pună o întrebare, el 
a pus-o: căci ei se iubeau foarte mult unul pe altul. Aşa se spunea despre ei care 
se urcau împreună la templu, că predicau împreună (Fap. 3,1). 


De altfel Petru arată adesea mai multă râvnă şi fierbinţeală decât ceilalți şi lui i- 
a zis lisus Hristos: „Petru mă iubeşti tu mai mult decât aceştia?” (loan 21,15). 
Ori, cel ce iubea mai mult decât alţii era desigur iubit. Dar cu privire la unul se 
vedea strălucind de iubirea lui pentru lisus Hristos, cu privire la celălalt, iubirea 
lui lisus apărea mai evidentă. 


Ce a făcut deci să fie iubit loan cu o iubire singulară? Pentru mine, mie mi se 
pare că smerenia lui şi blândeţea lui cea mare: pentru aceia se vedea în 
purtarea lui adesea o teamă singură. 


Moise ne învaţă, cât este de mare această virtute a smereniei: căci ea l-a făcut pe 
el aşa de mare. 


Nimic, în sfârşit, nu i se poate asemăna: iată pentru ce începe prin ea lisus 
Hristos fericirile (Mt. 5,3); voind să pună temelia unei clădiri înalte, el a pus 

prima, în sfârşit, fără ea nimeni nu poate obține harul mântuirii: 
dacă se posteşte, se roagă, se dă milostenie, dacă acestea se fac din slavă 


Să ne purtăm dar smerit, fraţii mei dragi, sigur nouă ne va fi uşor să practicăm 
această virtute, dacă veghem asupra noastră înşine. 


O, omule, ce ai tu care poate să te mândrească? Nu ştii tu josnicia naturii 
tale? Nu ştii tu că voinţa ta este stăpânită de rău? Te gândeşti la moarte, te 
gândeşti la mulțimea păcatelor tale? Poate că faptele tale bune îţi insuflă 
sentimentele înalte şi-ţi umflă inima? 


Dar chiar aceia vă va face să vă pierdeţi toată roada. lată pentru ce atâta omul 
păcătos pe cât omul de bine trebuie să se unească cu virtutea şi smerenia. Pentru 
ce motiv? Pentru că pe acela, conştiinţa lui îl forțează la aceasta; dar acesta dacă 


nu veghează în mod extrem, sigur că un vânt puternic îl doboară şi toată virtutea 
lui se întunecă, precum cea a fariseului despre care vorbeşte evanghelistul (Lc. 
18,10). 


Voi daţi milostenie săracilor? ÎI 


: aceasta vă este comun cu însoțitorii voştri. 


lată pentru ce trebuie să fiți şi mai smeriți şi mai modeşti; prevăzând prin 
necazurile fraţilor voştri pe acelea care stau spânzurate deasupra capului vostru 
şi vedeţi în ei propria voastră natură. 


Poate nu suntem noi ieşiţi din părinți mizerabili? Eu o văd; dar dacă au intrat 
bogăţiile în casele noastre, fără îndoială ele ne vor părăsi în curând. Şi aceste 
bogății, ce sunt ele? O umbră zadarnică, un fum care se înalță, floarea ierbii sau 
mai scurt ele sunt mai slabe ca şi floarea ierbii. Pentru ce vă mândriţi cu puţină 
iarbă? Bogăţiile nu ajung ele şi la hoţi şi la necuraţi şi la femeile rele şi la 
stricătorii de morminte? Oare de astfel de însoțitori ne mândrim noi? 


Voi sunteţi avizi pentru cinste? Dar nimic nu este mai potrivit ca să vă atragă 
cinstea ca şi milostenia. Cei ce câştigă bogăţiile şi demnitățile sunt însoțiți de 
ură; dar cinstele pe care le produc milostenia sunt libere şi voite; ele pornesc din 
inimă şi din conştiinţa celor ce le fac, care nu pot să ni le răpească. 


Căci dacă oamenii au atâta cinste şi respect pentru cei ce fac milostenie şi lor le 
doresc tot felul de bine şi de progrese, gândiţi-vă la răsplată, la retribuția pe care 
le-o va acorda Dumnezeul milelor. 


Să lucrăm dar să le dobândim, pe aceste bogății care rămân totdeauna şi pe 
care nu le putem pierde niciodată, ca şi în această viaţă şi în cealaltă, noi să 
fim mari şi Străluciţi şi ca să ne bucurăm într-o zi de bunurile veşnice, 


Sfântul loan Gură de Aur 
Editura „Pelerinul Român ” - Oradea 
din „Comentari la Evanghelia de la loan” 


Sfântul loan Gură de Aur - Omilia 34 — Smerenia femeii samarinencei 


„lar femeia şi-a lăsat găleata şi s-a dus în cetate şi a zis oamenilor: Veniţi şi 
vedeţi un om care mi-a Spus toate câte am făcut: Nu cumva Acesta este 
Hristosul? ” (Cap.4, Vers.28,29 - Vers.39). 


1.Urmarea istoriei samarinencii: smerenia acestei femei. 
2.Pentru ce motiv lisus Hristos la fel ca şi proorocii, Îşi exprimă gândirea Sa 


adesea prin comparații, prin metafore şi asemănări. Profeţii au semănat, 
apostolii au adunat. 
3.Să urmăm exemplul samarinencii, să ne mărturisim noi înşine păcatele pentru 
a face pocăință. 
» Ne temem de oameni, dar nu ne temem de Dumnezeu: 
» ne temem de a fi necinstiţi în faţa oamenilor, şi nu ne temem de a fi în 
faţa lui Dumnezeu. 
» Ne ascundem păcatele față de oameni, şi nu ne străduim să le ştergem 
înaintea lui prin pocăință. 
Adevărata pocăință, în ce constă ea. A se întoarce la păcat este a face ca şi 
câinele care se întoarce la vărsătura lui. 
Minunate mijloace de a se îndrepta de păcate; prin examinarea fiecărui păcat în 
particular, şi a nu trece peste nici unul. 
Sf. loan Gură de Aur crede că sfârşitul lumii era aproape. Domnul va veni 
brusc; a fi mereu pregătit pentru venirea lui. 


1. Ne trebuie multă râvnă şi trebuie să ne însufleţească un zel destul de mare, 
fără de care nu vom putea dobândi bunurile pe care ni le-a promis lisus Hristos. 
Și sigur, o spune el însuşi, pe atât zicând: „Dacă cineva nu-şi ia crucea sa şi 
nu-Mi urmează Mie, nu este vrednic de Mine” (Mt. 10,38) şi pe atât: „Eu am 
venit Să arunc foc pe pământ şi cât aş dori Eu ca să se aprindă” (Lc. 12,49). 


Prin aceste cuvinte, lisus Hristos ne învaţă că ucenicul Lui trebuie să fie 
râvnitor, cu totul de foc şi totdeauna gata să se expună la tot felul de pericole. 


Aşa era samarineanca; inima ei era aşa de aprinsă din cuvântul lui lisus Hristos 
pe care l-a auzit încât lăsându-și găleata şi apa pentru care a mers la fântâna 
aceasta, ea aleargă în cetate ca să cheme tot poporul ca să vină să-L vadă pe 
lisus. „Veniţi, zice ea, şi vedeţi un om care mi-a spus mie toate câte am făcut”. 
Vedeţi râvna ei, vedeţi prudenţa ei; ea a venit să scoată apă, şi aflând adevăratul 
izvor, ea părăseşte dispreţuieşte fântâna pământească, pentru a ne învăţa, cu 
toate că printr-un exemplu destul de smerit, că dacă vrem să ne punem să 
studiem cereasca învăţătură, noi trebuie să dispreţuim toate lucrurile veacului. 


Ceea ce au făcut apostolii, această femeie a făcut-o la fel, şi chiar cu mai multă 
râvnă în măsura puterilor ei. Aceia fiind chemaţi, şi-au lăsat plasele lor, dar 
aceasta, în mod voluntar, şi fără să-i poruncească nimeni şi-a lăsat găleata şi a 
făcut slujbă de evanghelist; bucuria ei i-a dat aripi, şi ea nu aduce la lisus 
Hristos o persoană sau două ca Andrei şi ca Filip, ci pune în mişcare toată 
cetatea şi atrage la el tot poporul. 


Vedeţi cu câtă prudenţă vorbeşte ea. Ea n-a zis: veniţi să-L vedeţi pe Hristos; 
ci prin aceleaşi menajamente cu care i-a câştigat lisus Hristos inima ei, ea îi 
atrage îi angajează şi pe alţii. „Veniţi, zice ca, şi vedeţi un om care mi-a spus 
mie toate câte am făcut”; ea nu s-a temut să spună: „Care mi-a spus toate câte 
am făcut”, cu toate că ar fi putut spune: veniţi să-l vedeţi pe Profetul. Dar când 
un suflet este cuprins de focul divin nimic pământesc nu-l mai atinge, el este 
nesimţitor la faima bună sau rea, el merge unde-l mână flacăra din el. „Nu 
cumva Acesta este Hristosul?” 


Remarcaţi încă marea înţelepciune a acestei femei: ea nu asigură de nimic, dar 
nu mai păstrează tăcerea. Căci ea nu voia să-i atragă la propria ei părere prin 
propria sa mărturie, ci voia ca ei să vină să-L asculte pe lisus Hristos, ca să 
împărţească între ei sentimentul ei, judecând bine că, prin aceia, ceea ce a zis ea 
dobândea şi mai multă putere, şi mai multă adeverire. 


Totodată lisus Hristos nu i-a descoperit ei întreaga sa viaţă, ci ceea ce a făcut-o 
pe ea să audă de la El a făcut-o să judece că el avea cunoştinţe despre toate 
celelalte. Ea n-a zis: veniţi, credeţi; ci „Veniţi şi vedeţi”; ceea ce în mod sigur, 
era mai puţin puternic şi mai potrivit ca să-i atragă. 


Aţi remarcat bine înţelepciunea acestei femei? Ea ştia, da, ea ştia să nu se 
îndoiască, că imediat ce ei vor gusta din această apă, li se va întâmpla şi lor ceea 
ce i s-a întâmplat ei. Apoi, o persoană cu un suflet mai îngroşat ar fi vorbit 
despre mustrarea pe care i-a făcut-o în cuvinte cam ascunse; dar această femeie 


spune în mod deschis viaţa ei, şi face o mărturisire publică pentru a atrage şi a 
aduce pe toată lumea la lisus Hristos. 

„Intre timp, ucenicii Lui îl rugau zicând: învăţătorule, mănâncă” (31). Aceste 
cuvinte: „ei îl rugau” înseamnă în limbajul lor: „ei îl îndemnau”. 


Văzând că este cuprins de căldură şi moleşeală, ei îl îndemnau: aceasta nu era o 
libertate prea familiară care-i îndemna să-l constrângă la ceva lucru, ci iubirea 
pe care o aveau ei pentru învățătorul lor. 


Ce le răspunde lisus Hristos? „Eu am de mâncat o mâncare pe care voi nu o 
ştiţi” (32). şi ziceau deci ei unii altora: „Nu cumva I-a adus cineva, Să 
mănânce?” (33). 


Pentru ce vă miraţi voi dar că o femeie, auzind vorbindu-se despre apă, ar fi 
crezut că era vorba de o apă naturală, atunci când chiar ucenicii nu au alt 
sentiment şi nu se ridică la nimic duhovnicesc; ei se îndoiau arătând totodată 
după obiceiul lor, cinstea şi respectul pe care-l au ei pentru învățătorul lor, şi 
vorbesc împreună fără să îndrăznească să-l întrebe. Ei fac la fel cu altă ocazie, 
sau dorind să-l ceară motivul unui lucru, ei se abţin imediat. 


Ce zice încă lisus Hristos? „Mâncarea Mea este să fac voia Celui Care M-a 
trimis şi să săvârşesc lucrul Lui” (34). 


Căci această dorinţă fierbinte pe care o avem noi pentru lucrurile vieţii, 
Dumnezeu o are pentru mântuirea noastră. 


Dar fiţi atenţi la acestea: mai întâi, lisus Hristos nu descoperă totul. Ci mai 
întâi pune pe ascultător în suspensie în ascultare, el îl aruncă în îndoială, ca 
apoi după ce a început să caute sensul a ceea ce a auzit, tulburat de 
nesiguranţă, el să primească apoi cu mai multă dorință şi cu bucurie 
explicarea pe care o căuta, şi să-şi dubleze ascultarea. Pentru ce deci 
Mântuitorul n-a zis mai întâi: Mâncarea mea este să fac voia tatălui Meu? Cu 
toate că aceia nu era destul de clar, aceasta era chiar mai clar decât ceea ce a 
spus-o; dar ce zice el? „Eu am de mâncat o mâncare pe care voi nu o ştiţi”. 
Mai întâi deci, cum am spus-o, prin îndoiala în care îi pune EL, EL îi face mai 
atenţi, şi îi obişnuieşte să înţeleagă ceea ce zice EI în mod tainic şi prin 
închipuiri. Apoi, lisus Hristos spune în ceea ce urmează care este voinţa Tatălui 
Său. 


„Nu ziceţi voi că mai Sunt patru luni şi vine secerişul? lată vă zic vouă: 
Ridicaţi ochii voştri şi priviţi holdele că sunt albe pentru seceriş” (35). 


lată că lisus Hristos prin cuvinte simple, printr-o comparație familiară, ridică 
sufletul ucenicilor săi la contemplarea lucrurilor celor mai mari şi mai sublime: 
> sub numele de mâncare (carne), el n-a vrut să le facă cunoscut alt lucru, 
decât mântuirea viitoare şi apropiată a oamenilor! 
> Prin aceia de câmp şi de seceriş el exprimă acelaşi lucru, adică această 
mulțime de suflete care erau gata să primească propovăduirea. 
> Prin ochi, el înţelege aici şi pe aceia ai sufletului şi pe aceia ai trupului. 
EI vedea atunci alergând mulțime de samarineni la el; voinţa lor aşa de 
supusă şi dispusă, aceasta o numeşte el holde albe. Precum spicele, 
atunci sunt albe, sunt gata pentru seceriş, la fel aceştia sunt gata şi 
dispuşi pentru mântuire. 


Dar pentru ce n-a spus lisus Hristos în mod clar: Samarinenii vin ca Să 
creadă în mine; deja învăţaţi de către profeţi, ei sunt dispuşi şi cu totul 
pregătiți să primească cuvântul şi să aducă rod? Şi pentru ce i-a desemnat El 
sub numele de holde şi de seceriş, aceste chipuri, ce înseamnă ele? 


In sfârşit, aceasta o face nu numai aici, ci în toată evanghelia aşa: profeţii fac la 
fel, şi prevestesc lucruri prin metafore şi închipuiri. Care este deci motivul? 


Duhul Sfânt n-a statornicit în zadar acest obicei. Dar pentru ce? 


Pentru două motive: 

4 primul, pentru a da vorbirii mai multă putere şi energie, pentru a o 
însufleţi şi a o face mai simțită, căci obiectul care reprezintă un chip 
natural îndeamnă şi trezeşte mai mult, şi sufletul care-l vede ca pictat pe 
un tablou este lovit mai mult: iată primul motiv. 

4 Al doilea, ca povestirea să fie mai plăcută şi ca amintirea să se păstreze 
mai multă vreme, în Sfârşit, nimic nu se face mai bine ascultat din partea 
ascultătorilor, nimic nu-i convinge mai mult, ca o vorbire care ne arată 
lucrurile chiar a căror experiență noi o avem. Acest cuvânt dă un 
exemplu minunat. 


„„Și cel care seceră primeşte plată şi adună roadă spre viaţa veşnică” (36). 
Roadele care se adună din secerişul bunurilor pământeşti nu slujesc pentru viaţa 
veşnică, ci pentru această viață prezentă şi trecătoare; dimpotrivă, ceea ce 
provine din secerişul duhovnicesc, este păstrat pentru viaţa veşnică. 


Vedeţi cum dacă litera este îngroşată, sensul este duhovnicesc, şi precum 
cuvintele ele însele deosebesc şi separă lucrurile pământeşti de cele cereşti? 
Precum, privitor la apă, lisus Hristos i-a arătat calitatea proprie prin aceste 


cuvinte: „Cel care va bea din această apă nu va mai înseta niciodată”; la fel 
aici, cu privire la seceriş, el spune că „secerărorul adună pentru viaţa veşnică, 
ca să se bucure împreună şi cel care seamănă şi cel care seceră”. 


Cine este cel ce seamănă? Cine este cel ce seceră? Profeţii au semănat, dar 
aceştia sunt apostolii care au secerat (loan 4,28). Aceia cu toate acestea n-au 
fost lhpsiţi de bucurie, nici de răsplata lor, şi cu toate că ei nu seceră cu noi, ei 
împart cu noi bucuria: căci lucrul secerişului nu este acelaşi cu cel al 
semănatului; acolo unde este deci mai multă osteneală este şi mai mare bucurie: 
eu v-am păstrat pentru secerat şi nu pentru semănat, în care este mai mult de 
lucru. 


În sfârşit, la seceriş câştigul este mare şi lucrul nu este aşa de greu, el este 
dimpotrivă mai dulce şi mai uşor. 


Apoi, prin aceste cuvinte, lisus Hristos vrea să spună: voinţa tuturor profeților 
este ca toţi oamenii să vină la Mine, legea a propus calea; ei au semănat pentru a 
veni acest rod. Mântuitorul arată la fel că EI i-a trimis, şi că este mare potrivire 
între legea veche şi cea nouă; şi toate acelea el le face prin această pildă. 


EI spune şi acest proverb care era în gura lumii întregi: „Căci în aceasta se 
adevereşte cuvântul, că unul este cel care seamănă şi altul cel care seceră” 
(37). 


În sfârşit, cei mai mulţi ziceau: Ce unii au toată greutatea, şi ceilalţi au primit tot 
rodul? Şi lisus Hristos zice că acest cuvânt îşi găseşte aici toată Justificarea: 
profeţii au ostenit, şi voi adunaţi roadele ostenelilor lor. EI n-a zis răsplata, căci 
ei n-au împlinit pe gratis o aşa de mare datorie; el zice numai rodul. 


Daniel s-a văzut în aceiaşi situaţie; el spune acest proverb: „Răul vine de la cei 

răi”. 
David la fel, vărsând lacrimi spune acelaşi proverb (1 Reg.- 24,14). 


lisus Hristos a spus mai înainte: „Ca să se bucure împreună şi cel care 
seamănă şi cel care seceră”. 


Cum trebuia să spună că unul va semăna şi altul va aduna, ca să nu creadă, cum 
am spus-o, că profeţii vor fi lhpsiţi de răsplata lor, el adaugă ceva lucru cu totul 
nou şi la care nu se puteau aştepta, ceva lucru care nu se întâmpla în lucrurile 
simţite, ci se distinge mai ales în cele duhovniceşti. 


Căci dacă se întâmpla în lucrurile simțite că unul seamănă şi altul seceră, 
semănătorul şi secerătorul nu se vor bucura împreună; ci unul este în tristeţe 
pentru că a muncit pentru altul, şi acela secerătorul este singur în bucurie. Dar, 
aici nu este la fel cei ce nu seceră ceea ce au semănat sunt în bucurie ca şi cei ce 
seceră; de unde se vede că ei participă toți la răsplată. „Eu v-am trimis să 
seceraţi ceea ce voi n-aţi muncit; alții S-au ostenit şi voi aţi intrat în osteneala 
lor” (38). 


Prin aceste cuvinte lisus Hristos îi îndeamnă şi-i încurajează mai mult. Dacă 
părea dur şi greu de a străbate tot pământul şi de a predica, EI face să se vadă că 
dimpotrivă aceia va fi foarte uşor. În sfârşit, ceea ce era ostenitor şi greu şi 
producea mari sudori, era de a semăna sămânță şi de a aduce la cunoaşterea lui 
Dumnezeu un suflet care n-avea nici o idee. 


Dar cu ce scop zice lisus Hristos acestea? Ca atunci când îi va trimite să 
predice, ei să nu se tulbure şi să nu se descurajeze, ca şi cum ar fi trimişi la un 
lucru greu şi ostenitor. 


Slujirea profeților era cu totul grea, le zice el; dar a voastră este uşoară. Aşa cum 
la seceriş este uşor să aduni roadele, şi în puţină vreme umpli hambarele de 
boabe, fără a aştepta anotimpul, iarna, nici primăvara, nici ploile; acelaşi lucru 
este aici: faptele o dovedesc destul de bine. 


Pe când vorbea lisus Hristos cu ucenicii Săi aşa, samarinenii au ieşit din cetatea 
lor şi au sosit; şi rodul a fost adunat imediat. lată pentru ce zicea el: “Ridicaţi 

ochii şi vedeţi că holdele sunt albe””. 


Mântuitorul zice aceste cuvinte şi efectul se arată imediat. „lar din cetatea 
aceea mulți au crezut în El, pentru cuvântul femeii care mărturisea: Mi-a 
Spus toate câte am făcut” (39). Căci ei vedeau că aceasta nu era nici din 
favoare, nici din plăcere, că Îl lăuda ea pe Iisus pentru că El a mustrat-o pentru 
păcatele ei şi că ea n-ar fi descoperit lumii întregi urâta ei viaţă pentru a-i face 
plăcere cuiva. 


Să urmăm exemplul samarinencii, şi teama de oameni să nu ne împiedice să 
mărturisim public păcatele noastre; ci să ne temem de Dumnezeu precum este 
drept să ne temem: Dumnezeu care acum vede faptele noastre, Dumnezeu 
care va pedepsi într-o zi pe cei care nu fac pocăință. 


Dar, vai! Noi facem tocmai contrariul: nu ne temem de cel ce trebuie să ne 
judece; şi de cei de care n-ar trebui să ne temem, căci nu pot să ne facă nici un 
rău, noi ne temem de ei, nu ne temem de nimic a fi linguşiţi de ei. 


lată pentru ce vom fi pedepsiţi chiar pentru ceea ce ne temem că vom fi: căci cel 
care n-are grijă decât să nu fie disprețuit de oameni, şi care nu roşeşte de a face 
răul înaintea lui Dumnezeu, dacă nu face pocăință, va fi hulit în ziua judecății, 
nu înaintea unui om, ci în faţa lumii întregi, în sfârşit, că acolo se va afla o 
adunare mare, pentru ca să vadă faptele voastre bune şi rele, aceia vă învaţă 
pilda cu oile şi cu caprele. (Mt. 25,31). 


Sfântul Pavel vă zice la fel: „Pentru că noi toţi trebuie să ne înfăţişăm înaintea 
judecății lui Hristos, ca să ia fiecare după cele ce a făcut prin trup, ori bine, 
ori rău” (| Cor. 5,10). Şi încă: „EI va descoperi gândurile ascunse ale inimii” 
(| Cor. 4,5). 


Voi aţi făcut un păcat, sau aţi avut gândul să-l faceţi, oare fără a fi pătat ştirea 
semenilor? Dar nu fără ştirea lui Dumnezeu; nu sunteţi îngrijoraţi, şi nu vă 
temeţi decât de ochii oamenilor. 


Gândiţi-vă deci că în această zi, nu vă va fi posibil să vă ascundeţi de oameni, şi 
că atunci totul va fi în faţa ochilor noştri ca un tablou, ca fiecare să-şi pronunţe 
hotărârea împotriva sa însăşi. 


Exemplul bogatului nu ne îngăduie să ne îndoim de aceia. EI îl vede cu ochii săi 
pe săracul pe care l-a disprețuit, vreau să spun pe Lazăr, şi pe cel ce l-a respins 
cu ură: acum el îl roagă, să-i răcorească puţin limba cu degetul lui (Lc. 
16,19). 


Vă îndemn deci, pe când nu vede nimeni ceea pe facem noi, ca fiecare din voi 
Să intre în conştiinţa Sa, ca să ia hotărârea de judecător, şi să facă să apară în 
faţa acestui tribunal păcatele sale. 


Și dacă el nu vrea ca să fie descoperit în ziua cea grozavă, să aplice 
medicamentul pocăinţei, cu toate că are mii de răni, fiecare poate să se vindece, 
„Iisus Hristos zice, dacă veţi ierta greşelile altora, vi se va ierta; dar dacă nu 
iertaţi, nu vi se vor ierta” (Mt. 6,14,15). În sfârşit, precum păcatul şters prin 
botez nu mai apare, aşa şi celelalte vor fi şterse, dacă facem pocăință. 


Dar, pocăinţa constă în a nu mai face păcatele acelea. „Căci cel ce se întoarce 
este asemenea câinelui care se întoarce la borâtura lui” (2 Petr. 2, 21), şi 
aceluia care, cum zice profetul, scorneşte focul, şi care scoate apă într-un vas 
spart. 


Trebuie să ne reținem de la păcat, şi din faptă şi din inimă, şi să-i aplicăm 
fiecărui păcat leacul care îi este contrar. 


Spre exemplu: 
> aţi răpit voi bunul altuia? Aţi fost lacomi? Reţineţi-vă de a fura, şi 
aplicaţi la rana voastră leacul milosteniei. 
> Voi aţi făcut păcatul desfrâului? Încetaţi de a-l mai face şi puneţi pe 
această rană curăția. 
> Voi aţi surpat faima aproapelui vostru prin limbă? Încetaţi de a vorbi de 
rău şi puneţi leacul iubirii. 


Să facem aşa cu fiecare păcat al nostru în particular, şi să nu trecem peste nici 
unul; căci vremea să dăm seama se apropie, pentru aceasta zicea Sf. Pavel: 
„Domnul este aproape nu vă neliniştiţi de nimic” (Fihp. 4,5,6). 


Dar nouă dimpotrivă, poate ar fi trebuit să ne spună el: Domnul este aproape fiţi 
neliniştiți. Aceşti credincioşi aveau bucuria de a auzi aceste cuvinte: „Nu vă 
neliniştiţi de nimic”, ei care-şi duceau viaţa lor în pericole, în osteneli, în lupte. 
Dar cei ce trăiesc în pofte şi în răpiri, au să dea o seamă grozavă, nu le spuneam 
aceleaşi şi noi, ci: Domnul este aproape, neliniştiţi-vă! 


Și sigur sfârşitul veacurilor nu este departe, deja lumea se pregăteşte pentru 
sfârşit. Războaiele, sărăcia, cutremurele de pământ, răcirea iubirii, o prezic şi o 
vestesc. 


Precum trupul care este gata să moară este cuprins de mii de dureri; precum o 
casă care urmează să se strice cad zidurile jos, la fel sfârşitul lumii este aproape, 
şi iată pentru ce sunt atâtea rele din toate părțile. 


Dacă atunci Domnul era aproape, mai mult este acum; dacă s-au scurs mai mult 
de 400 (patru sute) de ani de când zicea Sfântul Pavel: Domnul este aproape; 
dacă el numea vremea sa împlinirea vremii, cu atât mai mult timpul de acum, 
trebuie să spunem că este sfârşitul. 


Dar poate tocmai pentru aceea nu cred unii. Vai! Nu este dimpotrivă un nou 
motiv ca să credem? De unde ştii tu o omule, că sfârşitul nu este aproape, că 
această prezicere a lui Pavel este încă departe? Precum nu spunem că este 
ultima zi a sfârşitul anului, ci ultima lună, cu toate că ca este de treizeci de zile: 
la fel când este vorba de un număr aşa de mare de ani, un spaţiu de timp poate fi 
socotit sfârşitul fiind de patru sute de ani. Oricum ar fi, apostolul de atunci a 
prezis sfârşitul lumii. 


Să ne schimbăm viaţa dar, să trăim în frica de Dumnezeu. 


Căci în vremea când vom avea noi mai mare încredere, atunci când ne vom 
gândi mai puţin şi când nu ne vom aştepta, atunci brusc va veni Domnul. 


Iată de ce ne face atenţi lisus Hristos zicând: „Căci precum în zilele lui Noe şi a 
lui Lot mâncau beau şi se însurau şi aşa a venit sfârşitul” (Mt. 24,37). 

Pavel ne prezice la fel: „Atunci când vor zice iată-ne în pace şi în siguranţă ei 
vor fi surprinşi dintr-o dată, atunci va veni peste ei pieirea, ca şi durerile peste 
cea însărcinată?”(l Tes. 5, 3). 


Ce este aceea veţi zice voi, durerile unei femei gata să nască? Adesea femeile 
gata să nască când se bucură şi mănâncă, sunt la baie, se plimbă prin piaţa 
publică, negândindu-se la ceea ce trebuie să li se întâmple sunt cuprinse subit de 
durerile naşterii; apoi dacă suntem ameninţaţi ca să fim noi surprinşi, să fim 
mereu gata. 


din „ Comentari la Evanghelia de la loan” 
Sfântul loan Gură de Aur 
Editura „Pelerinul Român ” - Oradea 


Sfântul Nicolae Velimirovici - Evanghelia despre Dătătorul de apă vie şi 
femeia samarineancă 


“În ce chip doreşte cerbul izvoarele apelor, aşa Te doreşte sufletul meu pe 
Tine, Dumnezeule. Insetat-a sufletul meu de Dumnezeul cel viu; când voi veni 
şi mă voi arăta feţei lui Dumnezeu?” (Psalm 41:1-2) 


Acesta nu este strigătul omului sărac şi simplu, care nu are nici o cale ca să-şi 


curăţească sufletul cu înţelepciunea omenească, cunoaşterea şi îndemânările 
lumești, filozofia şi arta cea lumii: cunoaşterea firelor frumoase din care se ţes 
vieţile şi firea oamenilor.Nu este aşa; ci este strigătul trist şi curat al împăratului, 
bogat în bogății pământeşti, isteţ la minte, nobil în mişcările inimii şi puternic în 
tăria şi lucrările voii sale. 


Curăţind sufletul cu toate astea, pe care le râvneşte sufletul care nu este liber în 
această lume, Împăratul David a simţit îndată că setea sa duhovnicească nu era 
doar de nepotolit, ci sporise la asemenea măsură, că toată această lume 
materialnică nu era în stare cu nici un chip să pună stăpânire pe el. 


Atunci El S-a simţit în această lume,,în pământ pustiu şi neumblat şi fără de 
apă” (Psalm 62:3), şi a strigat către Dumnezeu ca spre singurul Izvor de 
băutură nemuritoare, după care tânjeşte sufletul care are judecată şi s-a 
trezit. “Însetat-a sufletul meu de Dumnezeul cel viu; când voi veni şi mă voi 


arăta feţei lui Dumnezeu?” 


Nu este nevoie să dovedim că hrana cea trupească nu poate astâmpăra sufletul 
omului, nici că băutura trupului nu poate potoli setea sufletului. Dar până şi tot 
acest duh al vieţii, care străluceşte prin toate lucrurile făcute, dându-le viaţă şi 
armonie, este întru neputinţă de a hrăni şi înviora sufletul. 


Trupul primeşte hrană în chip nemijlocit, care este în esenţă de acelaşi fel cu 
trupul. Trupul este din ţărână şi hrana pentru trup este tot din ţărână. De aceea 
trupul se simte bine în lume, unde se află cele ce sunt asemenea lui. 


Dar sufletul se află în suferinţă; el este îngreţoşat şi se împotriveşte ca să 
primească hrană în chip mijlocit şi această hrană este diferită de suflet. De 
aceea, sufletul se simte în această lume ca într-o ţară Străină, printre Străini. 
Faptul că sufletul nu are moarte şi că, în esenţa lui, îşi are sălaş în lumea cea 
fără de moarte, se dovedeşte prin faptul că, în lumea aceasta pământească, el 
se simte călător nemulțumit într-o ţară străină şi că nimic din lumea aceasta 
nu-l poate hrăni deplin şi nu-l poate înviora. 


Și chiar dacă sufletul ar putea turna în el întreaga lume ca pe un pahar cu apă, 
setea lui nu numai că nu s-ar potoli ci ar spori cu siguranţă. Pentru că atunci n-ar 
mai rămâne în el nici măcar o singură scânteie închipuită de nădejde, dincolo de 
dealul următor, care să lumineze un nebănuit izvor de apă. 


Sufletul omului este viu; viu şi veşnic însetat de viaţă şi nimic nu-i poate 
aSstâmpăra setea decât viaţa: viaţa cea dintâi, nemijlocită. Dar asemenea viaţă 
se află în Dumnezeu, în Dumnezeul Cel viu, numai în El. “Însetat-a sufletul 
meu de Dumnezeul cel viu!” 


Acesta nu este numai un psalm, ci este un simplu fapt, precum gâtul uscat al 
leului însetat care rage în deşert şi al cărui răget poate să pară păsărilor din oaze 
ca un cântec, deşi pentru leu nu este cântec ci strigăt de ajutor. 


“Însetat-a sufletul meu de Dumnezeul cel viu!” Acestea nu sunt cuvintele 


poetului ci ale călătorului însetat „în pământ gol şi uscat, unde nu se află apă”; 
nu cântăreţul este cel care îşi potriveşte cuvintele acestea, ci omul care este 
poate cel mai pătrunzător şi cu putere de înţelegere a sufletului omenesc în 
istoria lumii. 


» Omule, dacă te gândeşti vreodată că hrana şi băutura trupească pot să-ţi 
hrănească şi învioreze sufletul, te vei afla atunci pe treapta pe care se 
găsesc animalele de casă şi cele sălbatice de pe dealuri. 

> Dacă ai trecut de această treaptă şi nădăjduieşti ca sufletul tău să poată 
fi hrănit şi înviorat de înţelepciunea omului şi de frumuseţea acestei 
lumi, atunci te vei afla pe treapta omului cu experienţa şi întregimea 
înjumătăţită. Aşa cum socoteala cea dintâi era prostească, tot la fel 
această nădejde este neroditoare. Căci pe treapta a doua, socotiți 
răgetele şi strigătele lumii însetate ca fiind cântece şi veselie, o silire de 
potolire a setei cuiva prin însetarea altora. 


» Dacă ai trecut de cea de a doua treaptă şi ai simţit o sete de negrăit, pe 
care nu o poate stăvili nici un lac din lume - care nu se poate stinge nici 
de către întregul ocean al lumii - atunci eşti cu adevărat un om călit şi 
pregătit, eşti un om adevărat. Numai la această treaptă de sete 
duhovnicească nepotolită, vei înţelege deplin Evanghelia de astăzi. 


1. „Deci a venit lisus la o cetate a Samariei, numită Sihar, aproape de locul pe 
care lacov l-a dat lui Iosif, fiul său”. 


Întreaga regiune dintre Iudeea şi Galileea era numită Samaria, luându-și numele 
de la dealul Samariei. Drumul dintre Ierusalim şi Galileea trece încă prin Sihar 
(numită acum Askar), lângă Sichem (Nablus). lată, era o parte de câmp pe care 
o cumpărase Iacov de la fiii lui Hemor, înălțând acolo un jertfelnic şi i-a pus 
numele El-Elohe-Israel (Dumnezeul cel Puternic al Israelului) (Facerea 
33:19-20). 


Mai târziu, lacov a lăsat această parte de câmp fiului său Iosif, care a fost 
îngropat aici (losua 24:32). Este cetatea care dă însemnătate satului din 
apropiere, dar în cazul acesta este invers: satul lui Iosif este mai cunoscut decât 
cetatea Sihar - şi de aceea Evanghelistul spune că cetatea se afla lângă sat. 


2. „„Și era acolo fântâna lui Iacov. lar lisus, fiind ostenit de călătorie, S-a 
aşezat lângă fântână şi era ca la al şaselea ceas”. 


Pentru că strămoşul nostru lacov trăia împreună cu vitele sale lângă această 
fântână - tocmai pentru că el însuşi a săpat-o şi a zidit-o - aşa şi-a aflat fântâna 
numele. Ostenit de urcuşul dinspre Ierusalimul râpos şi neroditor, Domnul S-a 
aşezat lângă această fântână ca să se odihnească. 


Ceasul al şaselea, în răsărit, este mijlocul zilei. Domnul ostenit fiind, a ajuns în 
locul acela, în cea mai mare căldură a zilei. El era „ostenir de călătorie”, 
săvârşind mântuirea noastră, căci mai târziu S-a aflat pe Cruce, plin de sânge de 
la rănile Sale, şi încovoiat de durere - tot pentru mântuirea noastră. 


Dar de ce nu a călătorit El noaptea, pe răcoare? Pentru EI, nopţile erau 


Şi dacă cu acest prilej EI ar fi călătorit noaptea, Evanghelia ar fi fost mai scurtă 
cu o întâmplare fără de asemănare şi cu descoperirea cea mai plină de 
învăţăminte şi mai mântuitoare. 


3. „Atunci a venit o femeie din Samaria să scoată apă. lisus i-a zis: Dă-Mi să 
beau”. 


Se observă mai ales că femeia era samarineancă, căci iudeii îi socoteau pe 
samarineni păgâni. 


“Dă-Mi să beau”, îi spune Domnul. 
„iar nu cum gândeau oarecari 
eretici. 


Este adevărat că El putea, dacă dorea, să biruiască şi să se lepede de această 
nevoie, prin puterea Sa Dumnezeiască, pentru lungime de vreme mai 
îndelungată şi chiar pentru vremea întreagă a vieţii Sale pământeşti; dar atunci, 
cum putea fi văzut EI ca fiind om adevărat; „cum să fie EI întru toate ... să Se 

asemene fraţilor şi cum îi putea numi El fraţi” (Evrei 2:17)? 


Cum ne putea învăţa EI suferinţa şi îndurarea răbdătoare dacă nu ar fi 
suferit şi îndurat El Însuşi? Și apoi, biruinţa Lui de la urmă ar fi avut acea 


strălucire care ne întăreşte şi ne luminează în durerile vieţii, dacă nu le-ar fi 
îndurat El pe toate şi toate acestea întru cea mai mare măsură? 


Desigur că vine întrebarea: “Cum se face că EI, care era în Stare Să 
înmulțească pâinea şi să meargă pe apă ca pe pământ, nu putea în această 
călătorie lungă, cu un singur cuvânt întru tărie - da, chiar un gând - să 
scoată izvor de apă din stâncă sau din nisip, şi să-Și potolească setea?” Cu 
adevărat Îi stătea Lui aceasta în putere. 


Moise a făcut aceasta în pustie; mulţi sfinţi au făcut aceasta în numele Lui de-a 
lungul istoriei Bisericii; atunci, cum nu este aceasta cu putinţă la EI? EI putea 
aceasta dar nu a voit. 


Chiar pe vremea când era Prunc, a fugit dinaintea sabiei lui Irod, dar aceasta nu 
a fost pentru EI, ci pentru oameni. Vremea Lui nu venise. Cu toate acestea, 


Iubirea fără margini pentru oameni, nedespărţită de înţelepciunea fără 
margini, a insuflat şi a îndrumat toate cuvintele Domnului lisus, toată 
lucrarea Lui şi fiecare faptă a Lui din viaţa Sa pământească. 


“Dă-Mi să beau.” Ziditorul cercetează aceasta la zidirea Sa. Aceste cuvinte 
răsună de-a lungul celor două mii de ani; pentru că EI nu a spus aceste cuvinte 
numai pentru femeia samarineancă, ci tuturor neamurilor până la sfârşitul 
veacurilor. 


“Dă-Mi să beau”, 


Fiecare pahar cu apă de pe pământ este al Lui, căci EI l-a făcut şi fiecare pahar 
cu apă bună, pe care noi îl dăm unuia dintre fraţii Săi mai mici, EI l-a plătit cu 
sângele Său de mare preţ. 


Totuşi, în smerenia Sa neasemuită, El nu cere apă de la femeie precum 
Plăsmuitorul de la plăsmuire, ci aşa cum cere un om de la altul, arătându-Şi 
smerenia şi fiind mărturisitor în chipul acesta pentru firea Sa omenească 
strâmtorată şi săracă. În sfârşit, 

Omul are dreptul să ceară de la altul, dar are şi datoria de a-l 
sluji pe altul şi de a avea milă de acela. 


4. „Căci ucenicii Lui se duseseră în cetate, ca să cumpere merinde”. 


Atunci, Domnul nu era numai obosit şi însetat ci şi flămând, ca şi ucenicii Săi. 
Aceasta este încă o dovadă a adevăratei Sale umanităţi şi a păzirii Sale înțelepte 
de a face minuni într-o împrejurare în care minunea nu ar fi fost de vreun ajutor 
în lucrarea de mântuire. Evanghelistul vorbeşte despre lipsa ucenicilor pentru a 
lămuri de ce Domnul a cerut femeii apă. Fiindcă, dacă ucenicii ar fi fost acolo, 
ar fi adus ei apă şi nu s-ar mai fi pomenit de femeie. 


Totuşi, Dumnezeu a voit să rânduiască această împrejurare pentru a ne 
învăţa pe noi, aşa încât atunci când vedem pe vrăjmaşul nostru, la nevoie, să-l 
ajutăm. Şi atunci când poporul nostru se află în vrăjmăşie cu popoarele vecine, 
noi să nu lărgim această vrăjmăşie la fiecare om al acelui popor, ci, este de 
datoria noastră ca, într-o anumită împrejurare, Să ajutăm pe fiecare om care 
se află în nevoie, fără să ne intereseze dacă omul acela face parte din poporul 
nostru Sau nu. 


5. „Femeia samarineancă I-a zis: Cum Tu, Care eşti iudeu, ceri să bei de la 
mine, care Sunt femeie samarineancă? Pentru că iudeii nu au amestec cu 
Samarinenii”. 


Această femeie avea în vedere ceea ce era obişnuit pe vremea aceea, că omul 
trebuie să urască nu numai poporul vrăjmaş, ci şi pe fiecare om al acelui popor. 
În pilda samarineanului celui bun, Domnul a arătat ura iudeilor față de 
samarineni şi această împrejurare lămureşte ura samarinenilor faţă de iudei. 
Pentru a rupe hotarele urii dintre un popor şi altul, trebuie mai întâi să rupem 
hotarele urii dintre un om şi altul. Aceasta este singura cale cu dreaptă judecată 
pentru tămăduirea oamenilor de marea boală a urii unora faţă de alţii. 


6. „lisus a răspuns şi i-a zis: Dacă ai fi ştiut darul lui Dumnezeu şi Cine este 
Cel ce-ţi zice: Dă-Mi să beau, tu ai fi cerut de la EI şi ţi-ar fi dat apă vie”. 


” se poate înţelege în sens materialnic şi duhovnicesc. 

4 În sens materialnic, prin “darul lui Dumnezeu ”, trebuie să se înţeleagă 
tot ceea ce Dumnezeu, în bunătatea Sa, a făcut şi a dat omului pentru 
ajutor şi folos. Dacă tu, femeie, ai şti că această apă nu este 
samarineancă Sau evreiască, ci a lui Dumnezeu şi că, atunci când 
Dumnezeu a făcut această apă, El nu a numit-o “pentru samarineni ” sau 
“pentru iudei”, ci “pentru oameni ”, tu scoţi această apă - cu înfiorare - 
ca pe darul lui Dumnezeu, şi o dai unui om însetat ca să bea - cu şi mai 
mare înfiorare - ca pe zidirea lui Dumnezeu. 


“+ În sens duhovnicesc, “darul lui Dumnezeu ” 


Dacă tu, femeie, ai şti ce dar de mare preț a dat 
Dumnezeu iudeilor şi samarinenilor şi toate celelalte popoare fără 
excepție, ţi s-ar cutremura sufletul, ai plânge de bucurie, ai rămâne fără 
grai la pilda cea vie şi nu ai cuteza să te gândeşti la răutatea şi ura dintre 
iudei şi samarineni. 


Mai mult, dacă trebuia să ţi se descopere toate tainele cele ascunse ale Celui 
care vorbeşte cu tine, pe care tu Îl socoteşti, pe dinafară, după înfăţişarea 
trupească, un om obişnuit şi după îmbrăcămintea şi vorba Sa, ca pe un iudeu, 
“tu ai fi cerut de la EI şi ţi-ar fi dat apă vie”. 


Prin “ 
“Cel ce crede în Mine, 


... râuri de apă vie vor curge din pântecele lui” (iar aceasta a zis-o despre 
Duhul pe care aveau să-L primească acei ce cred în EI) (loan 7:38-39). 


Neînţelegând nimic din aceasta, femeia spune: 

7. “Doamne, nici găleată nu ai şi fântâna e adâncă; de unde, dar, ai apa cea 
vie? Nu cumva eşti Tu mai mare decât părintele nostru Iacov, care ne-a dat 
această fântână şi el însuşi a băut din ea şi fiii lui şi turmele lui?” 


Tu nu ai slujitori; tu nu ai găleată - şi fântâna e adâncă; cum vei scoate Tu apa 
cea vie? Sub haina trupului omenesc, Domnul i Se arăta femeii ca un om 
obişnuit, lipsit de ajutor. “Apa cea vie”, atunci ca şi acum, era numele dat apei 
de izvor, spre deosebire de apa de ploaie, strânsă în puțuri şi cisterne. 


Dar există apă în fântână care se mai poate numi şi “apă vie”, dacă fântâna 
primeşte apă de un izvor. Acesta se află la fundul fântânii, acolo unde curge apa 
ca să umple fântâna. La început femeia se gândeşte la fundul fântânii, acolo 
unde curge apa. Dar, într-o clipă i-a venit gândul care a îndemnat-o să întrebe: 
“Nu cumva eşti Tu mai mare decât părintele nostru Iacov?” Cu alte cuvinte: 
poţi face Tu un alt izvor de apă, pe lângă acesta? Strămoşul nostru lacov nu a 
făcut această fântână, ci numai a zidit-o şi a îngrădit-o. Dacă Tu ai putea face un 
izvor, o apă curgătoare, aceea ar fi “apă vie” cu totul şi atunci Tu ai fi mai mare 
decât părintele nostru Iacov. Eşti Tu mai mare decât el? 


Fântâna lui lacov are atât de multă apă că el însuşi a băut din ea “şi fiii lui şi 
turmele lui“ şi noi toţi care locuim prin împrejurimi şi toţi călătorii şi vizitatorii 
şi aceasta este de multe veacuri. Și apa din această fântână nu a secat niciodată. 
Poţi face Tu un lucru mai mare decât acesta? 


În aceste cuvinte ale femeii samarinence se arată pe de o parte, mândria pentru 
strămoşul lor Iacov şi pe de altă parte, ceva mai mult decât îndoială, chiar 
batjocură faţă de Domnul Iisus. 


Batjocura nu era atât de grosolană şi de largă ca la învierea fiicei lui lair — 
“când ei râdeau de El “ (Matei 9:24) - dar totuşi era o batjocură mijlocită şi 
ascunsă cu dibăcie. 


Dar Domnul, care Se pune pe Sine pentru a scoate pe oameni din murdăria 
păcatului, este pregătit să rabde batjocură atât de la oameni cât şi de la draci. El 
nu mustră femeia pentru această batjocură usturătoare, ci merge mai departe 
pentru mântuirea sufletului ei. 


8. “lisus a răspuns şi i-a zis: Oricine bea din apa aceasta va înseta iarăşi; dar 
cel ce bea din apa pe care i-o voi da Eu nu va mai înseta în veac, căci apa pe 
care i-o voi da Eu se va face în el izvor de apă curgătoare spre viaţă veşnică“. 


Domnul nu-i răspunde femeii aşa cum se aşteaptă ea. EI nu îi spune ei cu cât 
este mai mare decât Iacov. El vede pricina înţelegerii greşite dintre EI şi femeie, 
pe care femeia nu o vede. Această înțelegere greşită vine din aceea că EI 
vorbeşte despre apa duhovnicească, dătătoare de viaţă, pe când femeia, 
învățată să gândească numai cu înţelegerea cea pământească, a simţurilor, 
are în mintea ei numai apa pe care o poate vedea, menită de Dumnezeu 
pentru potolirea vremelnică a setei celei trupeşti. 


9. “Femeia a zis către EI: Doamne, dă-mi această apă ca să nu mai însetez, 


nici Să mai vin aici Să scor“. 


Femeia încă nu înţelege bine, gândindu-se la izvorul de apă pământească. In cel 
mai bun caz, ea s-ar fi putut gândi la Hristos ca la un vrăjitor, putând face o 


minune prin vrăjitorie. Pentru a-i strica această socotință omenească a femeii, 
Domnul îndreaptă îndată discuţia către altceva cu totul diferit. 


10. “Iisus i-a zis: Mergi şi cheamă pe bărbatul tău şi vino aici. Femeia a 
răspuns şi a zis: N-am bărbat. lisus i-a zis: Bine ai zis că nu ai bărbat, căci 
cinci bărbaţi ai avut şi cel pe care îl ai acum nu-ţi este bărbat. Aceasta 
adevărat ai spus“. 


EI spune aceasta pentru a o învăţa pe femeie să-şi facă socotinţă duhovnicească, 
nu trupească; Domnul crede că este înţelept să nu facă nici o minune în faţa 
femeii, ci ca să Se arate ca înainte văzător şi prooroc - acest lucru având acelaşi 
lucrare mare ca şi facerea de minuni. “Mergi şi cheamă pe bărbatul tău.” 
Domnul ştie că ea nu are bărbat, dar vrea să audă răspunsul ei, pregătind-o 
pentru 0 zdruncinătură neaşteptată prin atotcunoaşterea şi dreapta socoteală 
a Lui. 


“Cinci bărbaţi ai avut” - această grăire este destul de uimitoare pentru femeie, 
dar când aude taina ei plină de vinovăţie, pe care voia să o ţină ascunsă: “şi cel 
pe care îl ai acum nu-ţi este bărbat” - aceasta trebuie să lucreze asupra ci 
precum trăsnetul din senin. Dar nu mustra pe femeia samarineancă, O, suflet 
creştin; nu o mustra pe ea, ci întreabă-te pe tine: “Cine este bărbatul meu?” Nu 


ai avut deja cinci sute de bărbaţi? Bărbatul tău de acum nu este altul decât 
bărbatul tău în lege? 


Sufletul este biserică şi capul Bisericii este Domnul Hristos; cu alte cuvinte, 


Dacă te ţii numai în această lume a simţurilor, logodindu-te şi însoţindu-te cu 
aceasta prin cele cinci simţuri ale tale, atunci, o, suflete, te afli cu adevărat în 
aceeaşi stare de păcat şi de nepizmuit ca aceea în care se afla femeia 
samarineancă. Dacă ai primit înşelare de la simţurile tale, de la bucuria dată de 
simţuri, te-ai lepădat întru adevăr de simţurile tale. Atunci, simţurile tale s-au 
făcut precum sunt cinci bărbați morţi, în vreme ce ai plecat să trăieşti împreună 
cu cel de al şaselea bărbat care nu-ţi este bărbat întru lege, următorul celorlalți 
cinci care cuprind înţelegerea simţurilor tale. Aceasta este toată minciuna şi 
murdăria pe care simţurile tale le-a adunat în tine, le-a strâns ca pe o grămadă de 
gunoi. 


Vorbirea dintre Domnul şi femeia samarineancă este o vorbire între Dumnezeu, 
care are credinţă şi sufletul care este fără credință. Această vorbire are pentru 
tine un înţeles. 


Nu vezi că tocmai pentru aceasta a avut Domnul vorbirea cu femeia 
samarineancă despre bărbatul ei? EI putea să aibă cu ea o altă vorbire şi S-ar fi 
putut arăta ei ca înainte văzător şi prooroc, prin alte căi. El putea descoperi alte 
ascunzişuri ale ei sau vreun lucru ascuns sau altul al părinţilor ei sau al celor din 
preajma ei din Sihar, cunoaşterea acestora ar fi surprins-o şi uimit-o pe femeie 
în acelaşi chip. Dar EI dinadins a avut această vorbire cu femeia despre bărbatul 
ei, pentru că această vorbire îți este spusă şi ţie, suflete creştin; ţie şi tuturor 
sufletelor pe care le-a zidit Dumnezeu dintru începuturi şi pe care le va zidi 
până la sfârşitul veacurilor. 


O, suflete, întrebarea despre bărbatul tău este cea mai însemnată pentru tine, cea 
mai însemnată şi cea mai hotărâtoare prin urmări. Cu oricare te însoţeşti, tu te 
faci una cu acela. 


— Dacă cel ce te însoţeşte pe tine este lumea, tu vei fi dus la pierzare de 
lume. 

— Dacă cel ce te însoţeşte pe tine este păcatul, împreună cu păcatul vei 
muri. 

— Dacă cel ce te însoţeşte pe tine este diavolul, vei fi împreună cu el toată 
veşnicia. 


In toate aceste cazuri, zi şi noapte, tu vei bea apa care te va face şi mai însetată. 


11. Femeia I-a zis: Doamne, văd că Tu eşti prooroc. Părinţii noştri S-au 
închinat pe acest munte, iar voi ziceţi că în Ierusalim este locul unde trebuie 
să ne închinăm. Și lisus i-a zis: Femeie, crede-Mă că vine ceasul când nici pe 
muntele acesta, nici în Ierusalim nu vă veţi închina Tatălui. Voi vă închinaţi 
căruia nu ştiţi; noi ne închinăm Căruia ştim, pentru că mântuirea din iudei 
este. 


Domnul dinadins urmăreşte să atingă o coardă duhovnicească din sufletul 
femeii samarinence. El izbuteşte aceasta, atingând trecutul ei. În femeia în care 
mai înainte fusese lucrătoare numai înţelegerea pământească, prin simţuri, care, 
până acum, fusese adormită de narcoza înţelegerii prin ajutorul simţurilor ei, 
începe de îndată să se trezească. Şi astfel ea mai întâi Îl recunoaşte pe Hristos ca 
prooroc. Asta este destul pentru început. Îndată după asta, interesul ei pentru 
lucruri duhovniceşti sporeşte foarte grabnic. Ea pune o întrebare Domnului, care 
era de mare interes în acea vreme. Neînţelegerile neschimbate dintre samarineni 
şi iudei cu privire la locul în care trebuie să 1 se dea slavă lui Dumnezeu. 


Care loc de închinăciune este mai bine plăcut lui Dumnezeu, unde oamenii 
să-l aducă Lui slavă: pe muntele Samariei sau în Ierusalim? Cine este 
adevărat măritor şi adevărat om al rugăciunii: cel care face închinăciuni şi se 
roagă aici sau cel care face închinăciuni şi se roagă acolo? “Părinţii noştri se 
închinau în acest munte.” Femeia nu spune “nor”, ci “părinţii noştri”, pentru a 
da preţuire mai mare acestui munte şi îndreptățire mai mare samarinenilor din 
vremea ei. E ca şi cum vrea să spună: noi nu am ales acest loc de închinăciune 
către Dumnezeu, ci părinţii noştri şi ei erau mai mari şi mai aproape de 
Dumnezeu decât noi. Şi acum, ca şi atunci, Domnul nu răspunde femeii cu “da” 
sau “nu”. 


El lucrează spre trezirea şi aprinderea sufletului ei. “Femeie, crede-Mă ...”. 
Crede-Mă pe Mine, nu pe cei care îți vorbesc despre slăvirea fie pe acest munte 
fie în Ierusalim. Domnul foloseşte dinadins cuvântul “Tată”, în loc de 
“Dumnezeu”, ori “zei” (samarinenii se închinau atât lui Dumnezeu cât şi zeilor) 
pentru ca femeia să ştie că, începând cu această înţelegere nouă a lui Dumnezeu 
ca Tată, va fi şi o slăvire nouă. 


Mărirea Tatălui nu depinde de un anume loc şi astfel, va trebui să se lepede de 
această întregime crâncenă atât din partea iudeilor cât şi din partea 


samarinenilor. In felul acesta, Domnul prooroceşte ceva ce se va împlini foarte 
curând, prin venirea Sa în lume. 


Chiar şi aşa EI socoteşte la fel de primejdioase ambele chipuri de întregime şi 
prooroceşte sfârşitul ambelor, dând o anumită întâietate iudeilor faţă de 
samarineni privitor la cunoaşterea lui Dumnezeu. “Voi vă închinaţi căruia nu 
ştiţi; noi ne închinăm Căruia ştim.” 


Domnul este conştient că femeia ÎL priveşte ca pe un iudeu şi astfel EI vorbeşte 
ca un iudeu. Voi samarinenii nu ştiţi cui vă închinaţi, pentru că voi vă închinaţi 
multor zei şi idoli; voi recunoașteţi Dumnezeirea Dumnezeului lui Avraam şi al 
lui lacov, dar pe lângă aceasta voi aduceţi jertfă multor idoli asirieni şi 
babiloneni. Cel puţin iudeii ştiu că există un singur Dumnezeu, chiar dacă 
aceştia Îi slujesc Lui, ca şi tine, cu inimile învârtoşate, cu minţile întunecate şi 
cu obiceiuri care nu mai sunt bune. Totuşi, “mântuirea din iudei este” cu alte 
cuvinte, Mesia Se va naşte din iudei şi prin El va veni mântuirea lumii. 
Aceasta s-a făgăduit strămoşilor şi s-a spus mai dinainte de către prooroci şi 
aceasta a pregătit Rânduiala lui Dumnezeu - şi aşa a ajuns să se împlinească. 


12. “Dar vine ceasul şi acum este, când adevărații închinători se vor închina 
Tatălui în duh şi în adevăr, că şi Tatăl astfel de închinători Işi doreşte. Duh 
este Dumnezeu şi cei ce I se închină trebuie să I se închine în duh şi adevăr.” 


Închinăciunea samarinenilor către Dumnezeu este mincinoasă, pentru că ei nu 
ştiu cui să se închine. Cu toate acestea, închinăciunea din Ierusalim este numai o 
umbră a adevăratei slăviri a lui Dumnezeu, umbra bunurilor viitoare (Evrei 
10:1). Dar minciuna şi umbra vor dispărea în curând şi în locul lor se va aşeza 
adevărata slăvire a lui Dumnezeu. 


S-a născut Soarele zilei celei noi şi această nouă zi se iveşte mai desluşit, 
alungând întunericul şi umbrele. Trece multă vreme şi încă mai sunt zorii. Când 
lumina zilei celei noi se va răspândi pretutindeni, oamenii Îl vor cunoaşte pe 
Dumnezeu ca Tată şi atunci Îl vor slăvi ca fii, nu ca robi: ei nu Îl vor prea 
mări cu cuvinte deşarte şi cu jertfe deşarte, ci “în duh şi în adevăr”, la 


Omul, în plinătatea sa, Îl va slăvi pe Dumnezeu, în plinătatea Sa. Alcătuit din 
suflet şi din trup, omul va închina lui Dumnezeu şi unul şi altul şi Îl va sluji 
pe Dumnezeu cu suflet şi cu trup. Adevăraţii închinători nu se vor închina 
zidirilor ci Ziditorului, nu dracilor celor răi sub chipul înşelător al zeilor, ci 
Celui Unuia Tatălui Atotmilostiv al luminii şi al adevărului. Asemenea 
închinători Îl caută pe Tatăl cel ceresc. Dumnezeu este duh iar nu trup, statuie, 
cuvânt deşert, un loc sau altul. De aceea cei care se închină Lui trebuie să I se 


închine “în duh şi în adevăr”. Vorbind cu lumea muritoare din jurul lui, omul 
se arată înaintea muritorilor cu lumea sa cea muritoare; dar vorbind cu 
Dumnezeul Cel nemuritor, omul trebuie să vină înaintea Celui Unuia Fără de 
Moarte cu ceea ce este în el fără de moarte. Aşa cum spune Apostolul: “nu caut 
ale voastre, ci pe voi” (II Corinteni 12:14). 


Lumea veche a slujit pe Dumnezeu cu chip de lege şi a adus capre şi berbeci ca 
jertfă lui Dumnezeu şi sărbătorea ziua de sâmbătă, săvârşind ca nişte robi 
spălările şi curățirile cele ce erau învăţate, dar uitând mila şi iubirea. Se citeau 
cuvintele: “Jertfa lui Dumnezeu: duhul umilit; inima înfrântă şi Smerită” 
(Psalm 50:18), dar nici nu au fost înţelese nici nu s-au împlinit acestea. De 
acum înainte, vor sluji pe Dumnezeu “în duh şi în adevăr”, deoarece Domnul 
Însuşi a pogorât între oameni ca să dea pildă de astfel de slujire şi astfel de 
slăvire. Duhoarea caprelor şi berbecilor jertfiți, aduşi Lui de către oamenii cei 
cu inimile învârtoşate şi cu sufletele înnegrite, erau batjocoritoare pentru El. 
Odinioară, când asemenea jertfe erau aduse de către Noe, Avraam, Isaac, lacov 
şi Moise, nu era duhoare ci mireasmă. Totuşi, această mireasmă nu venea de la 
sânge şi de la carnea animalelor, ci de la sufletele cu frică de Dumnezeu şi de la 
inimile iubitoare de Dumnezeu ale slujitorilor Săi credincioşi. 


Mai târziu, când sufletele jertfitorilor de animale se uscaseră şi inimile lor se 
învârtoşaseră, nu mai era nimic care să aducă mireasmă înaintea lui Dumnezeu 
pentru că Dumnezeu nu caută miros de sânge şi carne ci acela al sufletelor şi 
inimilor oamenilor. 


Şi întreaga mireasmă de pe altarul jertfei s-a schimbat în duhoare înaintea 
Domnului; aceasta s-a întâmplat cu toate altarele de jertfă atât în Samaria cât şi 
în Ierusalim. Pe grămada de murdărie a lumii, acolo unde stăpânea moartea şi 
duhoarea, a venit Domnul Cel viu ca să semene florile duhului şi ale 
adevărului, care vor birui moartea şi vor alunga duhoarea, astfel încât lumea 
cea nouă să se arate înaintea lui Dumnezeu ca o mireasă, curată şi 
împodobită. 


13.”1I-a zis femeia: Știm că va veni Mesia, Care se cheamă Hristos; când va 
veni, Acela ne va vesti nouă toate. lisus i-a zis: Eu sunt Cel ce vorbesc cu tine. 
Dar atunci au sosit ucenicii Lui. Şi se mirau că vorbea cu o femeie. Însă 
nimeni n-a zis: Ce o întrebi, sau: Ce vorbeşti cu ea? lar femeia şi-a lăsat 
găleata şi s-a dus”. 


Ce dramă uimitoare! Ce curgere uimitoare de împrejurări şi întâmplări! Domnul 
stă singur în mijloc, fără mişcare, ca veşnicia. Incurajată de cuvintele 
duhovniceşti ale Domnului lisus, femeia se gândeşte îndată la Mesia cel 


făgăduit, pe care Il aşteptau samarinenii ca şi iudeii. “Când va veni, Acela ne va 
vesti nouă toate”, spune femeia. 


Pentru ea, ca şi pentru oricine altcineva, ideea despre Mesia este ceva foarte 
îndepărtat, ceva şi mai îndepărtat decât linia de ceaţă de la orizont. Spre uimirea 
ei, Domnul dă la iveală că EI este Mesia cel aşteptat - “Eu sunt Cel ce vorbesc 
cu tine.” Rămânând fără grai de uimire, femeia nu-l dă nici un răspuns. Atunci 
se întorc Apostolii din cetate şi se miră că Învățătorul lor vorbeşte cu femeia - 
necredincioasă, samarineancă. Şi ei rămân fără glas de uimire. 


Femeia, neştiind ce să mai întrebe sau să vorbească, îşi lasă găleata şi se 
grăbeşte spre cetate, ca să spună ce aflase. Ce privelişte fără de glas, dar mai 
grăitoare decât toate cuvintele omeneşti! Totuşi, femeia, grăbindu-se, ajunge la 
cetate şi spune tuturor despre omul cel uimitor de la fântâna lui Iacov. 


14. “Nu cumva Acesta este Hristosul?” Ea nu îndrăzneşte să spună: “Acesta 
este Hristosul” cu toate că ea s-a lămurit despre înţelepciunea duhovnicească 
rară a Lui, ci, întreabă: “Nu cumva Acesta este Hristosul?”, ca şi cum ar vrea să 
spună: Eu sunt femeie străină şi nu pot spune cu siguranţă; dar voi sunteţi 
bărbaţi cu judecată mai multă şi sunteţi mai atenţi decât mine. Atunci, “veniți şi 
vedeți”. Atât prin îndemânarea ei aleasă cât şi prin modestia ei, femeia atrage 
atenţia tuturor cetăţenilor Siharului, “care au ieşit din cetate şi veneau către 
je 


Tocmai atunci începe vorbirea dintre Învățător şi ucenicii Săi. Ucenicii Lui ÎI 
rugau, zicând: Învăţătorule, mănâncă, deoarece ei cumpăraseră merinde din 
cetate şi I-a adus Lui să mănânce. Fără îndoială că EI este flămând; dar, în loc să 
ia să mănânce, El continuă menirea Dumnezeiască pentru care a venit în lume, 
neîngrijindu-se de foamea trupească. Este o clipă de foarte mare însemnătate şi 
El nu vrea să o lase să treacă. EI nu va da nevoia sufletului pe o porţie de 
mâncare. El răspunde ucenicilor Săi: 


15. “Eu am de mâncat o mâncare pe care voi nu 0 ştiţi. Ziceau deci ucenicii 
între ei: Nu cumva I-a adus cineva să mănânce?” 


pet Se repetă aproape aceeaşi împrejurare ca ceva mai devreme cu 


femeia, când EI vorbea de apa cea duhovnicească iar femeia de apa de 
fântână. Aşadar acum, El vorbeşte despre hrana duhovnicească pe când ucenicii 
se gândesc la hrănirea trupului. 


16. “lisus le-a zis: Mâncarea Mea este să fac voia Celui ce M-a trimis pe 
Mine şi să săvârşesc lucrul Lui. “ 


Voia Tatălui este Voia Fiului, căci Tatăl şi Fiul împărtăşesc o singură existenţă 
de bază. Atunci, de ce vorbeşte Domnul despre Voia Tatălui şi nu de Voia Sa 
proprie şi despre lucrările Tatălui, iar nu despre lucrările Sale proprii? Nu 
este acelaşi lucru să vorbim despre Voia Tatălui şi Voia Fiului; despre 
lucrările Tatălui şi cele ale Fiului? Nu este cu totul o singură Voie? Şi nu este 
toată o singură lucrare? Da, într-adevăr aşa este. Dar EI numeşte Voia prin 
care este călăuzit EI: Voia Tatălui şi lucrarea pe care EI trebuie să o 


Dar iată ce bucurie Îi este Lui Voia Tatălui: Fiul nu vede în Voia Tatălui datoria 
Sa, ci ca hrana Sa! 


O, ce pildă Dumnezeiască şi ce mustrare blândă pentru noi toţi, care vorbim în 
fiecare zi despre datoria noastră ca despre o povară! Într-adevăr, uitându-ne la 
Domnul şi la bucuria Lui de a-Şi împlini datoria grea printre oameni, trebuie să 
spunem cu dreaptă socoteală că nimeni din lumea asta nu-şi poate împlini 
datoria față de Dumnezeu dacă nu 1 s-a făcut lui atât de scumpă şi bine plăcută 
precum pâinea cea de toate zilele. Domnul lisus spune: că EI face Voia Tatălui 
iar nu Voia Lui - după cum mai spune şi în alt loc: “Pentru că ... nu ca să fac 
voia Mea, ci ... a Tatălui” (loan 6:38-39) - asta nu înseamnă că Fiul este mai 
mic decât Tatăl, ci arată iubirea cea mare pe care o are Fiul pentru Tatăl. 


Acelaşi Evanghelist mai spune că Tatăl întotdeauna ÎL ascultă pe Fiul: “Eu 
Ştiam că întotdeauna Mă asculţi” (loan 11:42). Ascultarea desăvârşită a 
Tatălui vine ca răspuns la ascultarea desăvârşită a Fiului şi ascultarea 
desăvârşită a Duhului Sfânt vine ca răspuns la ascultarea Tatălui şi a Fiului. 
Și ascultarea desăvârşită domneşte în uniune numai cu iubirea desăvârşită. 
De aceea, 


17. Domnul continuă: “Nu ziceţi voi că mai sunt patru luni şi vine secerişul? 
Iată zic vouă: Ridicaţi ochii voştri şi priviţi holdele că sunt albe pentru 
seceriş. ” 


Puțin mai devreme, EI le vorbea despre hrana duhovnicească şi acum El 
vorbeşte despre secerişul duhovnicesc. Se vede că secerişul duhovnicesc este 
aproape, aşa cum este şi cel pământesc. Când spicul se îngălbeneşte sau se 
albeşte, toată lumea ştie că secerişul este aproape. 


Când mulțimile de oameni se apropie de Hristos, nu este limpede că roadele 
duhovniceşti sunt coapte? Auzind despre Hristos de la femeie, samarinenii nu 
spun că aceasta a înnebunit, ci cu toţii îşi lasă lucrul degrabă şi pornesc în 
mulțime mare ca să-L vadă. 


“Ridicaţi ochii voştri şi priviţi” şi vedeţi această mulţime de oameni care se 
grăbesc spre noi! Acesta este câmpul lui Dumnezeu. Aceasta este recolta cea 
coaptă care îşi aşteaptă secerătorii. Cu adevărat, “Secerişul este mult, dar 
lucrătorii Sunt puţini” (Luca 10:2). 


Voi sunteţi aceşti ostenitori, voi sunteţi secerătorii din câmpul lui Dumnezeu. 
De ce îmi daţi voi Mie hrană trupească, stricăcioasă împotriva unei asemenea 
recolte minunate şi bogate? Nu uită bunul gospodar atât de masa de prânz cât şi 
de cină când este hrănit de bucuria priveliştii unei asemenea recolte şi când, 
foarte bucuros şi recunoscător lui Dumnezeu, el se grăbeşte să strângă recolta şi 
să o adăpostească în hambarele sale cât mai degrabă cu putinţă, înainte ca 
furtuna să strice recolta? 


Atunci, nu vă faceţi griji prea mari pentru hrana cea trupească, nici pentru voi 
înşivă nici pentru Mine, ci grăbiţi-vă la seceriş, ca să nu pierdeţi răsplata, pentru 
că: 


18. “Iar cel ce seceră primeşte plată şi adună roade spre viaţa veşnică, ca să 
se bucure împreună şi cel ce seamănă şi cel ce seceră. Căci în aceasta se 
adevereşte cuvântul: Că unul este semănătorul şi altul secerătorul. Eu v-am 
trimis să seceraţi ceea ce voi n-aţi muncit, alții au muncit şi voi aţi intrat în 
munca lor.” 


În câmpul larg al lui Dumnezeu, aceiaşi ostenitori nu izbutesc nici la semănat, 
nici la secerat, din pricina scurtimii vieţii omului. Unii seamănă şi nu mai au 
zile ca să vadă roada trudei lor; alții se nasc mai apoi, când sămânţa a crescut şi 
s-a copt, făcându-se aurie ca pentru seceriş şi aşa aceştia ajung să fie secerătorii, 
strângând grânele coapte pe care nu le-au semănat ei. 


Câmpul lui Dumnezeu a fost semănat de la începutul vieţii pe pământ, 
semănătorii noştri, oamenii lui Dumnezeu, bărbaţi drepţi şi prooroci - mai 
ales prooroci. Ei au semănat, dar nu au văzut această sămânță să crească şi 
să se coacă. Cu toţii trăiau întru credinţă mare şi au murit întru credinţă, 
nevăzând roadele făgăduite în vremea vieţii lor, ci “văzându-le de departe“ 
(Evrei 11:13) cu vederea lor cea duhovnicească. 


lar Domnul lisus spusese odinioară ucenicilor: “Mulţi prooroci şi drepți au 
dorit să vadă cele ce priviţi voi şi n-au văzut“ (Matei 13:17). Semănătorii nu au 


văzut ceea ce au văzut secerătorii: roadele şi recolta. Dar şi unul şi celălalt vor 
primi plata pentru osteneala lor, pentru că amândoi sunt ostenitorii lui 
Dumnezeu întru câmpul Lui şi astfel “să se bucure împreună şi cel ce seamănă 
şi cel ce seceră”, 


În felul acesta, Domnul aduce laudă ostenelilor proorocilor şi drepţilor 
Vechiului Testament şi încurajează Apostolii în munca lor de strângere a 
recoltei, ca şi cum ar fi vrut să spună: ei s-au ostenit mai mult decât voi, căci, cu 
adevărat este mai greu să fii semănătorul şi să nu vezi roadele pe câmp, decât să 
fii secerătorul recoltei celei coapte. 


Voi aţi intrat în ostenelile lor. Ei au trudit şi au murit ca ticăloşi şi slujitori, fără 
să-L vadă pe Stăpânul câmpului în mijlocul lor; dar voi ÎL aveţi pe Stăpânul în 
mijlocul vostru şi osteniți-vă ca fii, nu ca ticăloşi sau robi. De fapt, Stăpânul 
Însuşi trudeşte, iar voi sunteţi împreună ostenitori cu El. De aceea, bucuraţi-vă 
şi grăbiţi-vă cu bucurie ca să culegeţi recolta coaptă. 


19. “Și mulţi samarineni din cetatea aceea au crezut în EL, pentru cuvântul 
femeii care mărturisea: Mi-a spus toate câte am făcut“. 


lată cât de coaptă este recolta! Pământul uscat a supt apa cu grabă mare. Mulţi 
samarineni au crezut în Hristos chiar înainte de a-L vedea, la cuvântul femeii. 
Ea nu a făcut nici o minune; ea nu era apostol. Dimpotrivă, ea era femeie 
păcătoasă, dar chiar şi aşa cuvintele ei au adus recoltă mare printre aceşti 
păgâni. 


Ce ruşine şi strâmtorare pentru iudei, Poporul ales, care rămase mut şi orb, 
nepocăit şi cu inima învârtoşată, cu toată puterea cuvintelor Lui, trimise în 
urechile lor! Femeia samarineancă nu a ţinut pentru ea vestea cea bună pe 
care o auzise de la Domnul, ci s-a grăbit să o vestească şi altora spre lauda 
cea mai mare. Ea este întocmai ca şi femeia care aflase banul pierdut şi 
găsindu-l, adună prietenele şi vecinele sale, spunându-le: “Bucuraţi-vă cu 
mine, căci am găsit drahma pe care o pierdusem!” (Luca 15:9). 


20. “Deci după ce au venit la El, samarinenii Îl rugau să rămână la ei. Şi a 
rămas acolo două zile. Şi cu mult mai mulți au crezut pentru cuvântul Lui“. 


Nazarinenii au căutat să-L arunce pe Domnul de pe sprânceana muntelui în 
prăpastie “pentru cuvintele Sale“ (Luca 4:29); gadarenii L-au rugat să plece de 
la ei (Luca 8:37); cu toate acestea, aceşti samarineni “/] rugau să rămână la 


ei“, 


Domnul a răspuns cererii lor şi a rămas la ei două zile. Şi recolta a fost cu 
adevărat bogată, căci, ca şi cei care au crezut în El pentru cuvintele femeii, cu 
mult mai mulţi au crezut pentru cuvântul Lui din prea curatele Sale buze. 


21. Și ei au spus femeii: “Acum credem; nu pentru spusele tale, căci noi 
înşine L-am auzit pe El şi ştim că acesta este cu adevărat Hristosul, 
Mântuitorul lumii.” 


Nu se ştie ce a vorbit Domnul în timpul celor două zile, celor cu sufletele 
flămânde şi însetate, că nu stă scris. Dar fără nici o îndoială că vorbele Sale erau 
“apă vie”, din care bând, omul nu mai însetează în veci. Mai întâi aceasta se 
vede din numărul mare al celor care au ajuns să creadă în Domnul şi în al doilea 
rând, din dreapta lor mărturisire a credinţei lor în EI: “Acesta este cu adevărat 
Hristosul, Mântuitorul lumii.” 


Printre zeii cei mulţi în care credeau samarinenii, ei aveau o oarecare credinţă în 
Dumnezeul lui Israel. Ei ţineau această credinţă, nu pentru că Il cunoşteau pe EI, 
ci din respect pentru Israel (Iacov), care trăise odinioară printre ei. 


Femeia samarineancă vorbeşte despre “părintele nostru Iacov”. Este neîndoios 
faptul că samarinenii auziseră despre proorocire, legată de numele lui Iacov, 
despre steaua “care răsare din Iacov“ (Numerii 24:17). 


Când, odinioară, împăratul Balac din Moab a pornit război împotriva evreilor, el 
l-a chemat pe Valaam, un ghicitor, ca să proorocească izbânda asupra Israelului, 
şi astfel să-şi încurajeze armata. Balac i-a făgăduit lui Valaam daruri mari 
pentru slujba sa şi Valaam a venit într-adevăr în tabăra lui Balac. Dar când 
acesta a încercat să săvârşească proorocirea pentru Balac, râvnită de inima lui de 
împărat, îndată a venit peste dânsul duhul lui Dumnezeu şi a început să 
proorocească, dar nu după voia lui Balac, ci după Voia lui Dumnezeu, zicând: 
“Cât sunt de frumoase sălaşurile tale, lacove, corturile tale, Israele!” Când a 
auzit Balac aceste cuvinte, a început să se mânie pe Valaam, dar Valaam nu s-a 
înfricoşat şi a continuat: “Aşa zice Valaam, fiul lui Beor; aşa grăieşte bărbatul 
care îşi are ochii deschişi: Îl văd, dar acum nu este; îl privesc, dar nu de 
aproape; o Stea răsare din Iacov; un toiag se ridică din Israel” (Numerii 24). 


Şi iată, a venit Cel pe care Valaam L-a văzut de departe. Steaua din Iacov 
strălucea, mai luminoasă decât soarele şi mai frumoasă decât visul cel mai 
frumos. Și samarinienii au văzut Steaua şi s-au bucurat. Ei au băut din plin 
apă vie şi au căpătat viaţa cea veşnică. 


Dar Mântuitorul Hristos nu a dat apa cea vie numai Ssamarinenilor şi 
iudeilor. 


Cu un prilej oarecare, Domnul se afla în Ierusalim “şi a strigat, zicând: “Dacă 


însetează cineva, să vină la Mine şi să bea” (loan 7:37). Auzi bine cum se 


spune: “EI a strigat? 


Păstorul cel bun nu vorbeşte pe şoptite; EI strigă, chemându-Şi turma la apă. 


Din iubirea Sa de oameni, El şade în dogoarea arşiţei acestei lumi şi strigă 
ara cătuorir ării dest Binecuvântai sunt cei ce aud glasul Său i 


El nu-i întreabă pe ei ce limbă vorbesc sau din ce popor fac parte, nici ce 
vârstă au, nici despre bogăţiile lor, ci le va da “apa vie”, 


“Sufletul meu este 
însetat după Dumnezeu, după Dumnezeul Cel viu!” 


Sfântul Teofan Zăvorâtul - Tâlcuiri din Sfânta Scriptură - Duminica 
Samarinencii 


[Fapte 11, 19-26, 29-30; In. 4, 5-42]. 


Cei din cetatea samarinencei, după ce Mântuitorul a petrecut la ei două zile, 
grăiau către dânsa: „De acum credem nu numai pentru cuvântul tău, fiindcă 
noi înşine am auzit Si am cunoscut că acesta este Mântuitorul lumii, 
Hristosul”. 


Aşa este cu toţi: Mai întâi sunt chemaţi la Domnul prin cuvânt din afară sau, 
ca la noi acum, pe calea naşterii; iar mai apoi, 

deja nu se mai ţin de Domnul prin obştea creştinească, ci prin 
unirea lăuntrică cu El. 


Acest lucru trebuie să-l aibă ca lege toţi cei care se nasc în obşti creştine, să nu 
se mărginească, adică, a ţine de Domnul numai pe dinafară, ci să se îngrijească a 
se uni cu El lăuntric, pentru ca mai apoi să poarte deja în sine mărturia 
statornică a faptului că stă întru adevăr. 


De ce este nevoie însă pentru asta ? 

adevărul lui Hristos, iar adevărul lui Hristos este scularea celui căzut. Aşadar, 
dezbracă-te de omul cel vechi, care putrezeşte în ghearele poftelor amăgitoare 
şi îmbracă-te în omul cel nou, zidit după Dumnezeu întru dreptate şi 
preacuvioşia adevărului, şi vei cunoaşte în tine însuţi că Domnul lisus Hristos 
e, cu adevărat, Mântuitorul nu doar al lumii îndeobşte, ci şi al tău anume. 


din „ Tâlcuiri din Sfânta Scriptură pentru fiecare zi din an”, 


Sfântul Ignatie Briancianinov - Predică în Duminica Samarinencei - Despre 
închinarea în duh şi adevăr 


“Inchinătorii cei adevăraţi se vor închina Tatălui în Duh şi Adevăr: că Tatăl 
acest fel caută să fie cei ce se închină Lui” (loan 4, 23) 


Iubiţi frați! Am auzit acum în Evanghelie că adevărații slujitori ai Dumnezeului 
Celui adevărat se închină Lui în Duh şi Adevăr, că Dumnezeu caută, adică 
doreşte să aibă asemenea închinători. 


Dacă Dumnezeu doreşte să aibă asemenea închinători, înseamnă, bineînţeles, că 
El primeşte numai asemenea închinători şi slujitori, că numai asemenea 
închinători şi sluţitori îi plac. 


Învățătura aceasta ne-a vestit-o Insuşi Fiul lui Dumnezeu. Să credem învăţăturii 
lui Hristos! Să primim cu toată dragostea atotsfânta învăţătură a lui Hristos! 
lar pentru a urma Lui în amănunţime, să cercetăm ce înseamnă a te închina lui 
Dumnezeu Tatăl cu Duhul şi cu Adevărul. 


Adevărul este Domnul nostru lisus Hristos, precum a dat El mărturie despre 
Sine: “Eu sunt calea şi adevărul şi viaţa” (loan 14, 6). 


Adevărul este Cuvântul lui Dumnezeu: “Cuvântul Tău este adevărul” (loan 17, 
17). Acest Cuvânt era mai înainte de veci în Dumnezeu, a fost rostit de 
Dumnezeu şi către Dumnezeu; acest Cuvânt este Dumnezeu: acest Cuvânt este 
Făcătorul tuturor, văzutelor şi nevăzutelor (loan |, , 3; Col. 1, 16). 


Acest “Cuvânt trup S-a făcut şi S-a sălăşluit întru noi, şi am văzut Slava Lui, 
slavă ca a Unuia Născut din Tatăl, plin de har şi de adevăr” (loan 1, 14). “Pe 


Dumnezeu nimeni nu L-a văzut vreodată”, ci Cuvântul lui Dumnezeu, “Fiul 
Cel unul-născut, Care este în sânul Tatălui, Acela a mărturisit” (loan 1, 18). 
Fiul lui Dumnezeu, Cuvântul lui Dumnezeu, L-a mărturisit înaintea oamenilor, 
L-a arătat pe deplin oamenilor pe Dumnezeu: Fiul lui Dumnezeu le-a arătat 
oamenilor adevărul la care ei singuri nu puteau ajunge, mărturisind şi întărind în 
chip de netăgăduit adevărul prin preaîmbelşugata dare a harului dumnezeiesc. 
“Din plinătatea Lui noi toți am luat, şi har peste har: că Legea prin Moise s-a 
dat, iar harul şi adevărul prin lisus Hristos s-au făcut” (loan 1, 16-17). 


Asta înseamnă: lisus Hristos nu a adus vreo înţelegere mai mult sau mai puţin 
amănunţită şi limpede a harului şi adevărului, ci însuşi harul, însuşi adevărul au 
fost date oamenilor, sădite în oameni ființial. Am fost făcuți părtaşi 
dumnezeieştii firi (UI Petru |, 4). 


Adevărul are Duhul său propriu. 
» Acest Duh este numit Duhul Adevărului (loan 15, 26 şi 16, 13). 
> Eleste Duhul, Care de la Tatăl purcede (loan 15, 26). 
> Eleste Duhul Sfânt al lui Dumnezeu (loan 14, 26). 
> EL este Duhul Fiului (Galateni 4, 6), întrucât alcătuieşte împreună cu 
Tatăl şi cu Fiul o singură şi nedespărțită Fiinţă dumnezeiască. 


Primirea Adevărului este totodată şi primire a Sfântului Duh: fiindcă 
Adevărul Cel atotsfânt vesteşte despre Sine că EI va trimite pe Sfântul Duh de la 
Tatăl ucenicilor Săi. Este firesc ca Sfântul Duh al Adevărului să adăsteze acolo 
unde lucrează Sfântul Adevăr şi să pecetluiască lucrările lui. 


Deopotrivă, unde lucrează Sfântul Duh se află arătarea preaîmbelşugată a 
Adevărului, precum şi Domnul le-a grăit ucenicilor Săi: “Jar când va veni 
Acela, Duhul adevărului, vă va povăţui pe voi la tot adevărul” (loan 16, 13). 
Înfăţişând minunata legătură dintre Cuvântul dumnezeiesc şi Duhul Cel 
dumnezeiesc, Domnul a zis despre Duhul: “Acela pe Mine Mă va slăvi, că 
dintr-al Meu va lua şi va vesti vouă. Toate câte are Tatăl, ale Mele sunt” (loan 
16, 14-15). 


Duhul vesteşte şi arată oamenilor pe Fiul Cel de o fiinţă cu EI - Duhul, Care 
este atras de oameni prin credinţa acestora în Fiul Cel de o fiinţă cu Duhul. 


Pe adevăratul creştin, 
+ Sfântul Duh îl zideşte duhovniceşte şi îl schimbă la faţă întru sălaş al 
lui Dumnezeu (Efeseni 2, 22); 
4 EI zugrăveşte şi sălăşluieşte pe Hristos în omul cel lăuntric (Efeseni 3, 
16-17). 


4 El aduce oamenilor înfierea de către Dumnezeu, făcându-l 
asemănători cu Hristos, sălăşluind în ei însuşirile lui Hristos (loan 14, 
6). 


Oamenii înfiaţi de Dumnezeu se roagă Lui ca unui Tată, fiindcă Duhul Sfânt 
mărturiseşte, în chip cu totul învederat şi simţit, duhului omului înnoit de EI 
(Romani 8, 16) despre unirea acestui om cu Dumnezeu, despre înfierea lui de 
către Dumnezeu. 


“Întrucât sunteți fii”, spune Apostolul, “a trimis Dumnezeu pe Duhul Fiului 
Său în inimile voastre, care strigă: Avva Părinte!” (Galateni 4, 6). Acest fel de 
închinători sunt recunoscuţi drept adevăraţi închinători ai lui Dumnezeu! Pe 
închinătorii de acest fel, care se închină lui Dumnezeu în Duh şi Adevăr, îi caută 
şi îi primeşte Dumnezeu. În afara adevăratului creştinism nu este nici cunoştinţă 
de Dumnezeu, nici slujire lui Dumnezeu. 


“Nimeni nu vine la Tatăl, fără numai prin Mine” (loan 14, 6), a grăit Domnul. 
Pentru cel care nu crede în Domnul lisus Hristos nu este Dumnezeu: Tot “cel ce 
tăgăduieşte pe Fiul, nici pe Tatăl nu-L are” (| loan 2, 23), “cel ce nu crede în 
Fiul nu va vedea viaţă, ci mânia lui Dumnezeu va rămâne peste el” (loan 3, 
36). 


“Nimeni nu poate numi pe Domnul lisus”, a zis Apostolul, “fără numai întru 
Duhul Sfânt “( Cor. 12, 3). “De n-are cineva Duhul lui Hristos, acela nu este 
al Lui” (Romani 8, 9). 


În afara creştinismului nu e virtute vrednică de Cer! „Binele”, a zis ORĂ 
„nu poate fi nici crezut, nici lucrat, fără numai în 
Hristos lisus şi în Sfântul Duh”. 


Nevrednice sunt de Dumnezeu faptele bune cele după firea omenească, ce vin 
din firea noastră căzută, în care binele este amestecat cu răul, în care binele în 
cea mai mare parte deabia se bagă de seamă din pricina mulțimii răului. 


Firea căzută este în stare cu precădere de rău, precum a dat mărturie Dumnezeu 
Insuşi: “Se pleacă cugetul omului cu osârdie spre cele rele din tinereţile lui” 
(Fac. 8, 21). “Voi, răi fiind, ştiţi să daţi daruri bune fiilor voştri” (Luca 11,13). 


Atâta preţ are în faţa Evangheliei şi a lui Dumnezeu bunătatea firească a omului 
şi faptele ce izvorăsc din ea! In deşert proslăveşte firea căzută faptele sale bune 
mari şi răsunătoare! 


Această laudă de sine este mărturie a unei orbiri înfricoşătoare! Această laudă 
de sine este dare în vileag fără voie a însuşirilor răsunătoarelor fapte bune 
omeneşti, insuflate şi hrănite de slava deşartă. 


Răul miros al trufiei, pe care îl răspândesc aceste morminte văruite, este urât de 
Domnul: Lui îi este pe plac tămâia smereniei. 


Din această pricină, Domnul a poruncit lepădarea de firea căzută omenirii 
căzute şi oarbe, care nu îşi dă seama de amara sa cădere, ci, dimpotrivă, vede în 
ea un triumf măreț, care caută să sporească acest triumf. Pentru mântuire este 
neapărat trebuincioasă lepădarea de păcat! Însă, păcatul ni s-a împropriat 
până într-atât că ne-a intrat în fire, în însuşi Sufletul nostru. Pentru lepădarea 
de păcat s-a făcut neapărat trebuincioasă lepădarea de firea căzută, lepădarea 
de suflet (Matei 10, 39), lepădarea nu numai de faptele rele cele văzute, ci şi 
de faptele bune, multcinstite şi proslăvite de către lume, ale omului celui 


trupeşti s-o înlocuim cu plinirea plină de osârdie a poruncilor lui Hristos. 
“De veţi rămâne în cuvântul Meu”, a zis Domnul, “cu adevărat ucenici ai Mei 


sunteţi; şi veţi cunoaşte adevărul, şi adevărul vă va slobozi pe voi” (loan 8, 31- 
22). 


Minunate şi adânci cuvinte! Invăţătura pe care o desprindem din ele în chip 
nemijlocit este că păcatul îl ține pe om în robia sa numai şi numai prin 
mijlocirea vederilor rătăcite şi mincinoase. 


Este deopotrivă de limpede faptul că pierzătoarea rătăcire a acestor vederi stă 
tocmai în recunoaşterea drept bine a ceea ce nu este de fapt bine şi în 
nerecunoaşterea drept rău a ceea ce este de fapt rău ucigător. 


Cel ce este de la Dumnezeu, graiurile lui Dumnezeu ascultă (loan 8, 47), a 
grăit Domnul. Fraţilor! 

Să arătăm - aşa cum n-au făcut-o iudeii împietriţi, care au lepădat pe 
Domnul şi, totodată, învăţătura Lui — supunere faţă de Domnul, plecându-ne 
atotsfintei şi mântuitoarei Lui învățături! 


Să lepădăm felul de a gândi pe care ni-l aduc firea căzută şi lumea vrăjmaşă lui 
Dumnezeu! Să ne însuşim felul de a gândi cu care ne îmbie Domnul în Sfânta 


Sa Evanghelie! Să urmăm Adevărului, şi vom moşteni Adevărul. Adevărul 
slobozeşte mintea omenească din lanţurile nevăzute ale rătăcirii, în care l-a 
ferecat păcatul. 


Și nu numai atât: 


, ŞI “calea nedreptăţii se depărtează de la ea” (Ps. 118, 
29). 


Sufletul înviat de Adevăr cântă împreună cu Prorocul cel de Dumnezeu insuflat: 
“Pe calea poruncilor Tale am alergat, când ai desfătat inima mea. Lege pune 
mie, Doamne, în calea îndreptărilor Tale, şi o voi căuta pe dânsa totdeauna, 
înţelepțeşte-mă şi voi căuta legea Ta, şi o voi păzi pe ea cu toată inima mea” 
(Ps. 118, 32-34). 


Un asemenea suflet se face negreşit părtaş al Sfântului Duh, Care nu poate să nu 
adaste acolo unde adastă şi stăpâneşte Adevărul dumnezeiesc, Care în sfatul Său 
cel de taină cu Atotsfântul Adevăr vesteşte despre Sine astfel: “Părtaş sunt Eu 
tuturor celor ce se tem de Tine” (Ps. 118, 63). 


Atâta vreme cât rămâne în firea sa căzută, omul rămâne cufundat în bezna celei 
mai adânci neştiinţe: el nu ştie cum trebuie să se roage şi nu ştie pentru ce 


trebuie să se roage (Romani 8, 26), nu e în stare să slujească lui Dumnezeu. 


„ precum a zis Prorocul cel de Dumnezeu insuflat: “Gura mea 
am deschis şi am tras Duh, că de poruncile Tale am dorit” (Ps. 118, 131). 


Numai adevăratul creştin, creştinul cu credinţa şi cu faptele, poate fi adevărat 


închinător al lui Dumnezeu, care se închină şi slujeşte lui Dumnezeu, ca unui 
Tată, în Duh şi Adevăr.Amin. 


“Predici la Triod şi Penticostar”, 


Sfântul Grigorie Palama - Omilia 19 - La istoria evanghelică despre femeia 
samarineancă 


În răstimpul tuturor acestor zile care au trecut, ce sunt în număr de cincizeci, 
prăznuim noi învierea din morți a Domnului şi Dumnezeului şi Mântuitorului 
nostru lisus Hristos, ţinând-o noi pe aceasta mai presus de celelalte sărbători, pe 
temeiul însemnătăţii ei. 


Numărul acesta de zile cuprinde pomenirea din fiecare an a întoarcerii Sale în 
cer, iar această pomenire arată deosebirea între Domnul Care a înviat din morți 
ŞI robii care cândva vor trăi din nou. 


Fiindcă toţi aceia care s-au sculat din morţi, au fost sculaţi de către alţii, iar, 
murind ei din nou, s-au întors în pământ; însă Hristos, când S-a sculat din morţi, 
moartea nu L-a stăpânit deloc şi EI singur S-a sculat pe Sine după trei zile. lar 
El nu S-a întors în pământ, ci S-a dus înălțându-Se în cer, făcând EI ca 
frământătura din care suntem plămădiţi să fie aşezată pe acelaşi tron cu Tatăl şi 
să fie asemenea lui Dumnezeu. 


Din această pricină, El Singur S-a făcut început al viitoarei noastre învieri şi 
jertfă de pârgă a celor adormiţi, Cel dintâi născut dintre morţi şi Părinte al 
veacului ce va să vie. 

Căci, precum în Adam toţi au murit, fie păcătoşi, fie drepți, tot astfel prin 
Hristos toţi vor primi viaţă, şi drepţii, şi păcătoşii. 


„Dar fiecare în rândul cetei sale: Hristos începătură, apoi cei ai lui Hristos, la 
venirea Lui, după aceea, sfârşitul, când Domnul va preda împărăţia lui 
Dumnezeu şi Tatălui, când va desfiinţa orice domnie şi orice stăpânire şi orice 
putere. Căci EI trebuie să împărăţească până ce va pune pe toţi vrăjmaşii Săi 
sub picioarele Sale. Vrăjmaşul cel din urmă care va fi nimicit este moartea” | 


1 Corinteni 15, 23-26], la învierea cea obştească, la ultimul sunet de trâmbiţă. 
„Că trebuie ca acest trup Stricăcios să se îmbrace cu nestricăciune şi acest 
trup muritor să se îmbrace în nemurire” [| Corinteni 15, 53]. 


Noi preînchipuim 
prin aceste zile şi fericirea sfinţilor, care este dincolo de orice suferinţă şi 
întristare şi suspin; veselie şi sărbătoare se află în ea, dumnezeiască bucurie 
necurmată şi neschimbătoare. Căci acolo se află sălaşul celor ce se bucură cu 
adevărat. 


De aceea şi mai înainte de aceste zile harul Duhului Sfânt a rânduit să petrecem 
noi Păresimile în post, în veghe, în rugăciune şi în nevoinţă deplină cu toate 
virtuțile. Pentru că prin aceste patruzeci de zile se arată viaţa celor mântuiţi în 
veacul acesta, care nu este altceva decât pocăință şi viaţă de Dumnezeu 
iubitoare. lar prin ceea ce urmează la capătul acestor patruzeci de zile, pe care I- 
am ajuns de-acum, se arată odihna şi desfătarea pe care le vor primi cei ce 
trăiesc aici pentru Dumnezeu, ostenindu-se din răsputeri. 


Din această pricină sunt Păresimile, având legată de ele pomenirea patimilor 
celor aducătoare de mântuire ale Domnului, iar postului i se pune capăt după a 
şaptea săptămână. Fiindcă această a cincizecea zi cuprinde şi îmbrățişează, în 
chip simbolic, şi mutarea de pe pământ în cer, şi pogorârea şi dăruirea 
dumnezeiescului Duh. Intrucât veacul acesta este înşeptit şi este alcătuit din 
patru epoci şi părți şi stihii, şi aduce sărbătoarea Cincizecimii pentru aceia care, 
în el, se fac pe sine părtaşi prin fapte ai patimilor lui Hristos. 


Această sărbătoare a Cincizecimii începe în săptămâna a opta şi se sfârşeşte 
într-a opta săptămână şi în săptămâna cea vrednică de multă cinstire, cea care 
întrece numărul perfect (In original: quaternarul - termen tehnic al doctrinei 
pitagoreice, referitor la ansamblul numerelor 1,2,3, 4, care, însumate, au drept 
rezultat numărul 10, considerat de această doctrină drept numărul desăvârşit, 
întruchipând perfecțiunea), prin Invierea Domnului şi prin înălţarea ce urmează 
după ea, care înfăţişează învierea neamului omenesc şi ridicarea o dată cu ea a 
celor vrednici în văzduhuri, spre întâmpinarea cea dumnezeiască şi petrecerea, 
şi odihna alături de Dumnezeu, în veacurile cele de apoi. 

Insă aceasta va fi la vremea ei. lar Domnul, înainte de pătimirea şi de învierea 
Sa, a vestit Evanghelia împărăției, arătând ucenicilor că nu numai dintre iudei se 
va face alegerea celor vrednici de credinţă şi de moştenirea cea veşnică 
făgăduită de EI, ci alegerea se va face şi dintre neamurile păgâne, după 
glăsuirea Evangheliei citite azi în auzul tuturor: „Deci a venit la o cetate a 


Samariei, numită Sihar, aproape de locul pe care Iacov l-a dat lui Iosif, fiul 
Său; şi era acolo fântâna lui Iacov” [loan 4, 5-6]. 


Fântână numeşte Evanghelistul un izvor, căci apa era de izvor, precum se 
vădeşte din cele ce urmează. Şi ea [fântâna] era a lui Iacov, pentru că el o 
săpase, iar locul pe care Iacov i-l dăduse lui Iosif este Sichemul. Pentru că 
Iacov, dându-și ultima suflare în Egipt, a spus lui Iosif şi a rânduit: „Jară eu 
mor; dar Dumnezeu va fi cu voi şi vă va întoarce în ţara părinţilor voştri. Deci 
eu îţi dau ţie, peste ceea ce au fraţii tăi, Sichemul, pe care l-am luat eu cu 
sabia mea şi cu arcul meu din mâinile Amoreilor” [Facerea 48, 21-22]. De 
aceea Sichemul a fost locuit mai târziu de către seminţia lui Efraim, care a fost 
fiul întâi născut al lui Iosif, şi în jurul locului acestuia s-au sălăşluit cele zece 
seminţii ale lui Israel, pe care le-a cârmuit leroboam apostatul. 


Aceştia, întărâtându-L şi mâniidu-L deseori pe Dumnezeu şi nu o dată fiind 
părăsiți de EI, mai târziu au fost prinşi robi în război, astfel încât în locul lor 
căpetenia asirienilor a adus felurite neamuri păgâne spre a se aşeza în locul 
acela, numindu-i pe ei samariteni, după numele [stăpânului] muntelui Şemer 
[vezi III Regi 16, 24]. Aşa precum Iacov trecând pe acolo - cum povesteşte 
istoria - a supus Sichemul, tot astfel Hristos, în trecere pe acolo, a supus 
Samaria. Dar Iacov - după cum el însuşi spune - l-a supus cu sabia şi cu arcul 
lui, adică spre nimicirea şi pieirea celor dintâi locuitori ai săi, pe când Hristos 
d Supus Samaria cu învăţătura şi cuvântul Său, spre mântuirea ei. 


Căci spune Evanghelistul că „Iisus, fiind ostenit de călătorie, S-a aşezat lângă 
fântână, şi era ca la al şaselea ceas” [loan 4, 6]. 


Și ceasul, şi locul, şi truda L-au făcut să Se aşeze pe cel înveşmântat în trup 
omenesc, aidoma trupului nostru. Deci voind să se creadă aceasta şi cugetând la 
câştigul viitor, iată că S-a aşezat - zice Evanghelistul — astfel lângă fântână, 
adică pur şi simplu S-a aşezat jos, EI singur, precum unul dintre călătorii cei 
mulți. 


Căci ucenicii Lui se duseseră în cetate, să cumpere merinde. Și şezând Hristos 
singur lângă fântână, a venit o femeie din Samaria să scoată apă. Domnul, ca 
Om, fiind însetat şi văzând că e rost să-şi potolească omeneasca sete cu 
ajutorul ei, iar pe de altă parte, ca Dumnezeu, 


Căci, aşa precum este scris, El Insuşi doreşte pe cei ce doresc [mântuirea], şi de 
aceea începe de acolo de unde va fi bine primit, zicând către femeia aceea: „Dă- 
mi să beau apă!” [loan 4, 7]. Ea însă, înţeleaptă fiind şi băgând de seamă că El 


este iudeu şi păzitor al poruncilor Legii, după veșmânt, după înfăţişare şi după 
buna-cuviinţă pe care El o arăta, a grăit: „Mă minunez cum de ceri de băut de 
la o samarineancă!” [vezi loan 4, 9]. 


Pentru că iudeii nu aveau nici un amestec cu samarinenii, ca şi cum [aceştia din 
urmă] ar fi fost păgâni. Domnul însă, binevoind să Se descopere pe Sine, prinse 
a grăi către ea: „Dacă ai fi ştiut darul lui Dumnezeu şi Cine este Cel ce-ţi zice: 
«Dă-mi să beau apă!», tu ai fi cerut de la EL, şi ţi-ar fi dat apă vie” | loan 4, 
10]. 


Vedeţi că Hristos mărturiseşte despre acea femeie, cum pe dată a cerut şi s-a 
făcut părtaşă la apa cu adevărat vie, aşa precum a făcut după ce a aflat-o şi s-a 
desfătat cu ea mai târziu. Sinedriul iudeilor, şi în schimb, după ce a întrebat şi a 
auzit în mod limpede cuvinte asemănătoare, L-a răstignit pe Domnul Slavei. 


Dar care este darul lui Dumnezeu, căci El spune: „Dacă ai fi ştiut darul lui 
Dumnezeu...”. Lăsând noi deoparte pe celelalte, [să băgăm de seamă că] 
Dumnezeul cel întrupat în om nu are scârbă de cei pe care iudeii îi socotesc 
spurcaţi, iar aceasta până la chiar dăruirea apei de băut. Căci de ce dar însemnat 
şi de ce har mare nu-i învredniceşte pe ei? 


Pentru că EI atât îi ţine de vrednici de iubit încât să primească nu numai cele ale 
iudeilor, ci să le dea lor o parte din harismele Sale dumnezeieşti. (Dar ce zic eu 
„harismele Sale”? 

Căci, aşa precum mai 
înainte vesteşte, n-ar fi altfel cu putinţă să aibă în ei un izvor de apă curgătoare 
spre viaţa veşnică). 


Ce minte va înţelege, ce cuvânt va putea să cuprindă un dar atât de covârșitor? 
Samarineanca, neînţelegând încă măreţia şi însemnătatea apei celei vii, mai întâi 
s-a arătat nedumerită: de unde şi cum cel ce grăieşte acestea va găsi apa pe care 
o făgăduieşte, neavând EI găleată, iar fântâna fiind adâncă?! 


Apoi ea se apucă să-L pună pe Domnul în balanţă cu Iacov, pe care-l numește şi 
părinte [loan 4, 12], aducând laudă neamului ei prin locul acela şi dând ea să 
scoată apă din fântână ca şi cum EI nu ar fi putut afla niciunde o apă mai bună. 


Când L-a auzit însă pe Domnul spunând: „Apa pe care o voi da Eu se va face, 
pentru cel ce o primeşte, izvor curgător spre viaţa cea veşnică”, ea a lăsat să-i 
scape un cuvânt ce arăta sufletul ei doritor şi aplecat spre credinţă. Dar ea nu 
putea să privească încă de-a dreptul spre lumină şi de aceea a zis: , 

nici Să mai vin aici să scot” [loan 4, 15]. 
Domnul însă, voind să Se dezvăluie pe Sine doar încetul cu încetul, îi 


porunceşte să-l cheme pe bărbatul ei [vezi loan 4, 16 şi urm.], întrucât aceea, 
ascunzând tainele vieţii ei şi grăbindu-se să primească darul, a grăit: „N-am 
bărbat”, îi fu dat să audă câţi bărbaţi avusese din tinereţile ei şi mustrare că 
acum ţinea pe unul care nu-i era bărbat. Ea nu se arătă supărată pentru mustrarea 
aceasta, ci, cunoscând pe dată că era prooroc Cel ce-i grăia astfel, prinse a-L 
iscodi despre lucruri mai însemnate. 


Vedeţi răbdarea şi dragostea de învăţătură a acestei femei, cât de mari sunt 
ele? Căci ea spune: „Părinţii noştri s-au închinat pe acest munte, iar voi ziceţi 
că în Ierusalim este locul unde trebuie să ne închinăm” [loan 4, 20]. 

Vedeţi ce mare purtare de grijă nutrea în cugetul ei şi cât de mare cunoaştere 
a Scripturii avea? Câţi dintre cei care acum sunt credincioşi din naştere, şi care 
au fost hrăniți la sânul Bisericii, habar n-au ceea ce samarineanca aceea 
cunoştea atât de bine, anume că părinţii noştri — Iacov şi, desigur, şi patriarhii 
născuţi din el - în muntele acela se închinaseră lui Dumnezeu? 


Hristos, primind întru miros de bună mireasmă această cunoaştere şi purtare 
de grijă faţă de Scriptura cea de Dumnezeu insuflată, a rămas bucuros a mai 


zăbovi cu samarineanca. 


Aşa precum, dacă ai aşeza pe cărbuni o substanţă dintre cele bine mirositoare, ai 


întoarce şi ai reţine pe cei ce se apropie, însă dacă ai pune pe cărbuni o substanţă 
din cele cu miros greu şi neplăcut, aceasta ar respinge pe cei ce se apropie şi i-ar 
îndepărta, tot astfel şi cu privire la cugetul nostru: dacă ai purtare de grijă şi 
râvnă pentru cele sfinte, te faci pe tine vrednic de cercetarea lui Dumnezeu. 


Căci acestea sunt mirosul de bună mireasmă pe care îl simte Domnul. Dacă tu 
însă hrăneşti înlăuntrul tău cugetări rele şi întinate şi pământeşti, vei fi departe 
de cercetarea şi grija cea dumnezeiască, facându-te pe tine - vai - vrednic de 
îndepărtarea şi întoarcerea lui Dumnezeu de la tine. 


Fiindcă Proorocul psalmist grăieşte către Dumnezeu: „Nu vor sta călcătorii de 
lege în preajma ochilor Tăi” [Psalmi 5, 5]. 


Pe de altă parte, Legea poruncește: „Să-ţi aduci aminte înainte de toate de 
Domnul Dumnezeu Tău, când şezi în casa ta, când mergi pe cale, când te 
culci şi când te scoli” [Deuteronomul 6, 7]. 


Dar şi Evanghelia spune: „Cercetaţi Scripturile, că socotiți că în ele aveţi viaţă 

veşnică” [loan 5, 39]. 


lar Apostolul: „Rugaţi-vă neîncetat” | | Tesaloniceni 5, 17]. 


Acela care se opreşte şi întârzie în cugetări pământeşti este nelegiuit întru totul; 
iar cel care se opreşte şi întârzie în cugetări rele şi necurate, cu cât este el mai 
nelegiuit încă? 

Dar când oare s-au închinat părinţii noştri lui Dumnezeu în muntele acela? 
Pe când patriarhul Iacov - după ce a fugit Isav, fratele său, care îl pizmuia, şi 
ascultând de sfaturile tatălui său Isaac, a plecat în Mesopotamia - s-a întors de 
acolo împreună cu soțiile şi cu copiii lui. Iar la întoarcerea sa, lacov şi-a aşezat 
corturile aproape de locul acela în care Domnul vorbeşte cu samarineanca; după 
întâmplările cu Dina şi după cucerirea casei lui Sichem, a grăit Dumnezeu lui 
Iacov, aşa precum este scris în Cartea Facerii: „„Scoală şi du-te la Betel şi 
locuieşte acolo; fă acolo jertfelnic Dumnezeului Celui ce ţi S-a arătat, când 
fugeai tu de la faţa lui Isav, fratele tău!” [35, 1]. 


Şi după cuvântul acesta, plecând Iacov, s-a urcat pe muntele apropiat şi a 
clădit acolo - zice Scriptura - un jertfelnic, şi a chemat numele locului aceluia 
Betel, căci acolo i s-a arătat Dumnezeu. 


Din această pricină, spune samarineanca, „părinţii noştri în muntele acesta s- 
au închinat”, urmând ea pe aceştia din vechime: pentru că cele ale Templului 
din lerusalim au fost legiuite mai târziu, şi întrucât locul acela a fost numit de 
către lacov casa lui Dumnezeu (Beythel sau Bethel are în ebraică sensul de 
„casa lui Dumnezeu”, din Be(y)th, „casă” şi EI, „Dumnezeu”), căci aceasta 
înseamnă Beyhtelm tălmăcire; însă ea era nedumerită, dorind să afle „cum de 
nu aici, mai degrabă decât în Ierusalim, spuneţi voi că este casa lui 
Dumnezeu, în care socotiți să aduceţi jertfa şi să vă închinaţi lui Dumnezeu”. 


Dar Domnul, atingând şi țelul propriilor Sale cuvinte, şi grăind totodată 

proorociri cu privire la acea femeie, cum că ea este din rândul acelora pe care 

Dumnezeu îi caută şi îi primeşte, răspunzând cuvintelor ei, zice: „Femeie, 

crede-Mă că vine ceasul când nici pe muntele acesta, nici la Ierusalim nu vă 
ză 


veţi închina Tatălui”; şi după alte puţine cuvinte zice: „căci Tatăl astfel de 
închinători îşi doreşte” [loan 4, 21; 23]. 


Priviţi cum EI întăreşte cu privire la acea femeie cum că astfel sunt cele pe care 
Dumnezeu le caută, arătând că ea se va închina Tatălui celui Prea înalt, nu într- 
un anumit loc, ci în felul poruncit de Evanghelii (căci ei 1 se adresează cuvântul: 
„nici la Ierusalim nu vă veţi închina Tatălui”). In acelaşi timp, El şi vesteşte 
mai dinainte, în chip limpede şi desluşit, schimbarea Legii. Pentru că, de vreme 
ce se schimbă închinarea, neapărat se va schimba şi Legea. 


Dar şi ceea ce este scris între acele cuvinte -,,Voi vă închinaţi căruia nu ştiţi; 
noi ne închinăm Căruia ştim, pentru că mântuirea din iudei este” [loan 4, 22] 


- este ca un răspuns la spusele acelei femei şi, în acelaşi timp, o întregire a 
propriilor Sale cuvinte. 


Căci spune acestea întrucât noi, iudeii, ne închinăm astfel (EI se socoate pe Sine 
Insuşi laolaltă cu iudeii, fund născut din ei după trup); deci noi - spune EI - nu 
rostim o minciună asupra numelui [lui Dumnezeu], ci recunoaştem cele ce sunt 
ale noastre. lar noi ne deosebim în această privinţă a închinării, de samarineni, 
pentru că noi cunoştem că închinarea se săvârşeşte în ludeea, deoarece de la 
iudei este mântuirea lumii întregi, adică dintre iudei va ieşi Hristos. Intrucât EI 
nu spune că mântuirea va fi de la ludei (căci ea nu va fi în viitor, deoarece 
mântuirea este EI Insuşi), ci zice că este acum de la iudei. 


„Dar vine ceasul şi el este acum...” - spune El. lar aceste cuvinte sunt 
prooroceşti;, căci termenul „vine” înseamnă că încă nu s-a împlinit, ci se va 
împlini. Şi expresia „el este acum” o foloseşte întrucât vede acel ceas în care 
iudeii încă nu cred, şi nu se schimbă duhovniceşte şi cu adevărat. 


EI spune: „Dar vine ceasul şi acum este, când adevărații închinători se vor 
închina Tatălui în duh şi în adevăr” [loan 4, 23]. Fiindcă Tatăl cel preamărit şi 
închinat este Tată al Adevărului Insuşi, adică este Tată al Fiului Său cel Unul 
Născut, şi are Duhul Adevărului, Duhul cel Sfânt; iar aceia care 1 se închină Lui 
săvârşesc aceasta întrucât cred astfel şi sunt îndemnați de Aceştia. Căci şi 
Apostolul spune că Duhul este Acela prin Care ne închinăm şi ne rugăm; şi 
„Nimeni nu vine la Tatăl Meu decât prin Mine” [loan 14, 6], spune Fiul cel 
Unul Născut al lui Dumnezeu. 


Astfel, cei care în Duh şi în adevăr 1 se închină Tatălui celui Prea Inalt, aceştia 
sunt adevărații închinători. 


EI respinge şi cele ce ţin de Ierusalim şi Samaria, pentru ca nu cumva să se 
creadă că se va statornici un alt loc de rugăciune, iar prin cuvintele pe care le 
rosteşte mai departe îi respinge pe cei care vor da ascultare oricărei cugetări 
asupra vreunui loc al închinării trupeşti: , Duh este Dumnezeu şi cei ce I se 
închină trebuie să 1 se închine în Duh şi în adevăr” [loan 4, 24], adică să-L 
cugete întru totul pe Cel fără de trup ca fiind în afara trupurilor. 


Pentru că astfel, cu adevărat, Il vor vedea pe EI deplin în Duhul şi în adevărul 
Său. Căci fiind Dumnezeu, Duh este fără de trup, iar Cel netrupesc nu se află 
într-un loc şi nici nu este circumscris de limite spaţiale. 


Astfel, cel care afirmă că nu numai în hotarele Ierusalimului sau ale Samariei, 
dar în oricare altul dintre locurile de pe pământ sau din cer, trebuie să se aducă 
închinări lui Dumnezeu, nu grăieşte adevărat, nici nu se închină adevărat. Căci 


întrucât nu are trup, Dumnezeu nu se află undeva, iar întrucât este Dumnezeu, 
EI se află pretutindeni. Căci dacă este vreun loc sau vreo făptură zidită în care 
nu este Dumnezeu, atunci iarăşi Il vom afla că este determinat de ceva. 

Deci Dumnezeu este pretutindeni şi în toate. Sa fie pretutindeni şi în toate 
circumscris nu de părțile Sale, ci de lumea aceasta? Nu, câtuşi de puţin nu este 
aşa. Căci în acest caz EI va fi iarăşi trup. 


Prin urmare, EI este Cel ce reuneşte şi Cel ce cuprinde lumea, El este în Sine 
Insuşi pretutindeni şi este mai presus de lume, aducându-lI-se închinare, de 
către închinătorii cei adevăraţi, în Duhul şi în adevărul Său. 


Aşadar Dumnezeu este pretutindeni, nu numai pe pământ, dar şi în cele mai 
presus de pământ, şi El va primi închinările de la cei ce astfel cred în 
Dumnezeu, cu adevărat şi în chip cuvenit. 


EI este Tată netrupesc, nedeterminat de timp şi de loc, în Duhul cel Sfânt şi 
veşnic, având cu Sine pe Fiul şi Cuvântul Său cel fără de început, Care este 
Insuşi Adevărul enipostatic al Tatălui. 


Dar nici un suflet sau un înger, deşi fără de trup, nu se află într-un loc anume; 
însă nici nu sunt pretutindeni. Căci ei nu reunesc şi nu cuprind lumea, ci sunt 
lipsiţi de cuprindere. Deci şi ei se află în ceea ce reuneşte şi cuprinde lumea, 
fiind circumscrişi pe măsură acesteia. 


Pe de altă parte, sufletul cel una cu trupul împreună cu care a fost zidit, aparţine 
pretutindeni acelui trup, nu ca şi cum ar fi într-un loc, nici ca şi cum ar fi 
cuprins, ci întrucât el reuneşte şi cuprinde trupul, fund sufletul după chipul lui 
Dumnezeu. 


Dar samarineanca, după ce a auzit de la Hristos cuvintele acestea neasemuit de 
însemnate şi vrednice de dumnezeire, anume că Dumnezeu nu poate primi în alt 
chip închinări adevărate, decât în Duhul şi în Adevărul Său, aşa precum face în 
Cântarea Cântărilor sufletul cel nuntit cu Dumnezeu, îndemnat şi îmboldit de 
glasul Mirelui neputrezirii, Cel aşteptat şi Cel dorit. 


lar samarineanca, în chip tainic, aminteşte de Mire pe când încă era EI de faţă, 
spunând: „Știm că va veni Mesia Care se cheamă Hristos; când va veni, Acela 
ne va vesti nouă toate” [loan 4, 25]. 


Vedeţi, dar, cât de pregătită era ea pentru credinţă, întrucât era deja aproape de 
Cel aşteptat şi plină de multă nădejde. Oare nu s-ar cuveni să spunem, împreună 
cu David: „Gata este inima mea, Dumnezeule, gata este inima mea! Cânta-voi 
şi voi lăuda slava Ta” [Psalmi 56, 10]? 


Oare de unde ştia aceasta cu atâta încredințare, şi de unde avea aplecarea 
sufletului său spre aceasta, dacă n-ar fi cercetat cu cea mai mare luare 
aminte şi înţelegere cărţile proorocilor? 

De aici avea ea şi cugetul atât de înălțat, fiind atât de plin de inspirație 
dumnezeiască încât mie, care văd năzuinţa duhovnicească aşa de puternică a 
acestei samarinence către Hristos, îmi vine în minte să spun iarăşi cu privire la 
ea cele din Cântarea Cântărilor. „Cine-i aceasta care ca zarea străluceşte şi ca 
luna-i de frumoasă, ca soarele-i de luminoasă?” [Cântarea Cântărilor 6,10]. 


Căci ea vesteşte că nu după multă vreme Se va arăta Hristos, Soarele cel 
duhovnicesc al Dreptăţii, arătând că se va ivi Biserica neamurilor, ce începe 
chiar cu ea însăşi, Biserică întemeiată de Mântuitorul şi izvorâtă din fântâna 
lângă care stă această femeie. 


Eu o văd pe această femeie arătându-se ca o auroră mult îndrăgită. Fiindcă ea 
este frumoasă, precum este luna, întrucât îşi vădeșşte strălucirea, atunci când încă 
stăpâneşte noaptea nelegiuirii; ea este luminoasă ca soarele, şi de aceea este 
arătată de către Mire ca fund plină de lumină. 


Ea a ajuns la propria desăvârşire în înşirarea celor ce vor fi în viitor, ca să 
strălucescă precum soarele după Evanghelie, întrucât viaţa ei cea luminoasă din 
viitor va fi pecetluită cu un sfârşit nespus de fericit şi de mucenicesc. lar acum 
ea ştie că Hristos este Dumnezeu cel adevărat, Care pe deplin îşi arată 
dumnezeirea, iar ceea ce El grăia mai târziu ucenicilor Săi cu privire la Duhul 
cel de o fiinţă şi deopotrivă cinstit, anume că, atunci când Acela va veni, îi va 
învăţa tot adevărul, faptul acesta şi ea, luând-o înainte, îl grăieşte: „Când va 
veni Acela ne va vesti nouă toate”. 


Dar îndată ce a văzut Hristos, Mirele cel duhovnicesc, că ea este astfel, a spus 
către dânsa în chip neacoperit: „Eu sunt, Cel ce vorbesc cu tine” [loan 4, 26]. 


lar ea, ca o binevestitoare cu adevărat aleasă, şi-a lăsat ulciorul şi a alergat către 
oraş, îndemnând pe toţi cu cuvintele sale şi aducându-i către credinţa în Cel 
văzut de ea: „Veniţi de vedeţi un om care mi-a spus mie toate câte le-am făcut; 
nu cumva acesta este Hristosul?” [loan 4, 29]. 


Ea întreabă aşa nu ca să işte vreo îndoială, ci ca să se încredinţeze şi mai mult, 
din vederea Domnului şi din vorbirea cu EI, şi ca mai lesne să-i convingă şi pe 
ceilalți, după cum s-a şi întâmplat. 


Eu mă voi sluji de cele spuse mai înainte în chip mai larg, şi voi lăsa deoparte 
acum cuvintele Evangheliei ce vin la rând, văzând că vă sileşte ceasul la nevoile 
trupului vostru şi la lucrurile vieţii. 


Insă voi să luaţi seama la samarineanca aceasta: de cum a auzit ea cuvintele 
evanghelice, pe care şi noi le vestim evlaviei voastre, pe dată a disprețuit 
lucrurile cele mai trebuincioase trupului ei. 


Căci a lăsat îndată şi ulciorul, şi casa ei, şi, dând fuga în oraş, i-a chemat pe 
samarineni, întorcându-se cu ei la Hristos. Căci prin acele cuvinte, „Veniţi de 
vedeţi”, ea le spune de-a dreptul: , 


Astfel ea îndată i-a mânat pe ei şi i-a înfăţişat lui Hristos. lar ea ne învaţă pe noi, 
prin aceea că a părăsit şi casa ei şi ulciorul, socotind mai de cinste decât cele de 
nemijlocită trebuință câştigul dobândit din învăţătură, pe care şi Domnul, în 
Evanghelie, l-a numit către Marta, cu privire la Maria care asculta cuvântul Său, 
„partea cea bună” [Luca 10, 42]. 


Dacă trebuie să dispreţuim cele nemijlocit trebuincioase nouă, cu cât mai mult 
trebuie să dispreţuim noi celelalte lucruri? 

Căci ce te sileşte pe tine şi ce te îndepărtează de la învăţăturile cele de folos 
pentru suflet? Grija de casa ta, de copii şi de soție? Tristeţea ori bucuria pentru 
vatră sau rudele tale? Cumpărarea bunurilor sau vânzarea lor? Folosirea tuturor 
celor pe care le ai la îndemână, sau mai degrabă reaua lor folosire? 


Ascultă însă cu înţelegere învăţăturile apostolice: „Și aceasta v-o spun, fraţilor: 
că vremea s-a scurtat de acum, aşa încât şi cei ce au femei să fie ca şi cum nu 
ar avea. Și cei ce plâng să fie ca şi cum n-ar plânge; şi cei ce se bucură, ca şi 
cum nu S-ar bucura; şi cei ce cumpără, ca şi cum n-ar Stăpâni; şi cei ce se 
folosesc de lumea aceasta, ca şi cum nu s-ar folosi deplin de ea. Căci chipul 
acestei lumi trece” [| Corinteni 7, 29-31]. 


Ce înseamnă „vremea S-a scurtat?” Viaţa este scurtă, moartea este aproape, 
lumea aceasta este stricăcioasă. Cel ce rămâne de-a pururi este altfel, iar 
dispreţuirea lumii de acum ne trimite pe noi către EI, în deplină siguranţă. 


Pregătirea pentru acea lume ce va să vie înseamnă Să trăieşti îndepărtându-te, 
după putinţă, de cele lumeşti, de petrecerea de aici, şi, pe cât eşti în Stare, să te 
păzeşti de stricăciunea vieţii de acum. 


Aşa precum, când se întâmplă un atac puternic asupra părților din afară ale unei 
cetăţi, noi avem ogoarele noastre ca şi cum nu le-am avea şi vreme îndelungată, 
păzindu-ne de acei vrăjmaşi, stăm înăuntrul cetăţii, în siguranţă, iar dacă pentru 
o vreme duşmanii se retrag, îndepărtându-se, ne folosim în acel răstimp de 
locurile de plimbare de dinaintea cetăţii, dar nu ne întindem prea mult şi nu le 
folosim fără măsură, având în vedere că răstimpul acela este drămuit, tot astfel 


Apostolul ne îndeamnă să folosim bine lumea aceasta, dar să nu ne Slujim de 
ea fără măsură. 


Să luăm aminte la duşmanii cei nevăzuţi care ne atacă în chip cumplit şi la 
putreziciunea care ne aşteaptă. 


Fiindcă Apostolul spune: „„... chipul acestei lumi trece” | 1 Corinteni 7, 31; vezi 
şi II Corinteni 4, 18 etc.]. 


Pentru că cele de faţă şi de acum n-au plinătatea fiinţei adevărate, ci, după cum 
arată Apostolul, nu sunt decât amăgiri [aparenţe], fiind ele trecătoare [în 
devenire], iar nu statornice [esenţiale], arătându-se pentru puţină vreme, pentru 
ca apoi să se petreacă; iar dacă cineva ar voi să le ţină în loc, nu va putea 
niciodată, aşa cum nu poate fi ţinută în loc umbra unui nor de vară secetos, 
purtat de vânt, în goană trecător. 


Căci de ar voi cineva să le oprească, cele de faţă şi de acum nu pot fi reţinute cu 
nici un chip, iar aceasta din două pricini. 


Nu numai că lumea aceasta trece, dar şi fiecare dintre noi, cei care ne folosim de 
ea, ne petrecem din lume, uneori chiar înaintea celor ce ne sunt nouă familiare şi 
apropiate. E tot aşa cum fiecare om străbate un drum oarecare, felurit păşind şi 


mişcându-se de-a lungul lui, dar se întâmplă una din două: fie omul, mergând pe 
drum, ajunge mai înainte şi cele ale drumului nu le poate păstra la sine, fie omul 
acela ajunge la urmă, străbătând drumul vieţii acesteia, şi nu poate stăpâni şi 
ține cu tărie cele ce sunt în viaţa aceasta. 


Căci omul fiind muritor este legat de cele din viaţa aceasta, care sunt şi acestea 
schimbătoare. Aşadar omul se schimbă în multe feluri, fiind legat de cele 
schimbătoare, şi pierde cele pe care le posedă, bogăția poate, strălucirea, 
voioşia, sau murind el ajunge să-şi aducă sieşi schimbarea cea mai însemnată, şi 
pleacă gol, părăsind cele ce sunt acum şi nădejdile pentru acestea. Poate pentru 
copii? Dar ce plăcere va avea el din aceasta? Căci el nu mai are simţire pentru 
cele de aici, iar copiii săi vor sfârşi în acelaşi fel, sau în altul... 


Sfârşitul celor ce sunt strâns legate de lumea aceasta este totdeauna, aşadar, 
nenorocire, întrucât în cele din urmă [oamenii muritori] vor fugi goi şi vor 
părăsi aici toate cele ce le-au fost dragi. Dar pentru cei care dispreţuiesc cele ale 
lumii acesteia şi iscodesc tainele lumii ce va să fie, pentru cei ce se ostenesc să 
săvârşească cele de folos pentru moştenirea lumii aceleia, moartea, când vine, 
nu aduce stricăciune şi pagubă, ci îi mută mai degrabă pe acei oameni de la cele 
deşarte şi trecătoare către ziua cea fără de apus, către viaţa cea fără de moarte, 


către bogăţia cea de necheltuit, către desfătarea cea necurmată, către slava cea 
veşnică, către cele ce există cu adevărat şi dăinuiesc neschimbate. 


De care fie ca noi toţi să avem parte, 

„şi nu numai până la noi, ci şi până la 
sufletele cele zăvorâte în beznă, şi Care de acolo, întorcându-Se prin slăvita Sa 
înviere şi ridicare din morţi, ne-a adus nouă lumina şi cunoaşterea şi nădejdea 
celor veşnice şi cereşti, întru care EI este preaslăvit în vecii vecilor. 

Amin. 


(din „Omilii volumul I „Editura Anastasia) 


Sfântul Roman Melodul — Imnele Sfintei Scripturi - Despre femeia 
samarineancă 


Glasul II, având prooimionul — idiomelă şi acrostihul: 


70U razewoU Pouavoi alvog [lauda smeritului Roman] 


Când la fântână a venit Domnul, samarineanca-L 
ruga pe Cel Milostiv: „Dă-mi apa credinţei şi mă voi 
boteza în colimvitra apei vieţii şi voi lua bucurie mare 
şi mântuire!” 


1 

Talantul cel dat ție, suflete al meu, nu-l ascunde, 

ca să nu suferi ruşinea trândăviei 

în ziua în care Dumnezeu va judeca lumea! 

Cel ce va veni atunci te va judeca îndată; 

va face socoteala şi Îşi va lua plata după cât ai câştigat, 
iar nu după cât ţi s-a dat, 

căci împrumutu-l ia de la fiecare cu dobândă. 

Suflete al meu, nu te lenevi! Suflete al meu, 

fă-te negustor! 


Suflete al meu, dă şi primeşte, 
ca [atunci] când va veni Împăratul tău, 
pentru lucrarea ta să-ţi dea [ţie] 


bucurie mare şi mântuire! 


2 

Nu a deţine are valoare, ci câte ai 

[să] le datorezi harului, Celui ce ţi le-a dat. 
Nu neglija, dar să împarţi 

pe cele bune ale tale celor ce le cer, 

precum le-a dat cândva samarineanca; 

căci deşi singură a dobândit, a oferit şi altora 
din ceea ce a luat. 

Nimeni nu o cerceta, dar tuturor oferea dar 
cu generozitate din darul său. 

Însetează şi de jur-împrejur împrăştie, 

fără să bea, adapă. 

Nici bine nu a gustat şi ca ameţită 

striga celor de un neam cu ea: 

„Veniţi să vedeţi apa vieţii pe care am găsit-o! 
Nu cumva Acesta este cu adevărat 

Cel ce dă 

bucurie mare şi mântuire?”. 


3 

Din apele cele fără de moarte, 

din care credinţa samarinencei 

s-a săturat de cum le-a găsit, 

acum noi cu dorinţă arzătoare, 

după ce am băut, să căutăm bine toate vinele ei. 
Să cercetăm puţin şi cuvintele Evangheliei, 
văzând pe Hristos, Lumina, 

apa pe care atunci a băut-o samarineanca 

şi cum aceasta prin apă altă apă a oferit 

şi pentru care pricină atunci nu a dat apă lui lisus, 
ce înseta. 

Pe toate aceste lucruri minunate 

Scriptura le cuprinde şi dă 

bucurie mare şi mântuire. 


4 

Dar ce ne învaţă Scriptura? Hristos, spune, [EI cel] Care dă 
viaţa oamenilor, de la mult mers pe jos 

a obosit şi s-a aşezat lângă fântâna Samariei. 

lar arşiţa soarelui ardea, 

căci se apropia de amiază, precum scrie Scriptura. 


Astfel, în plină zi a ajuns Mesia să lumineze 
pe cei ce în noapte se sălăşluiau. 

La fântână a stat Fântâna dragostei, nu ca să bea, 
ci ca să spele. 

Izvor al apei celei nemuritoare fiind, 

la jgheabul sărmanei omeniri 

s-a înfăţişat ca nevoiaş. 

Oboseşte că merge Cel care a mers pe mare 
fără de efort, 

Acela care dă 

bucurie mare şi mântuire. 


5 

Când Milostivul se afla la fântână, precum am spus, 
iată şi o femeie din Samaria, 

care pe umăr urciorul său ducea, 

a venit ieşind din Sihar, ţara sa. 

Şi cine nu fericeşte ieşirea şi intrarea aceleia? 

A ieşit păcătoasă şi a intrat curată ca cinstita Biserică. 
A ieşit şi a sorbit viaţa asemenea buretelui. 

A ieşit să ia apă şi a intrat purtând pe Dumnezeu. 

Și cine nu fericeşte pe această femeie? 


Sau mai bine [spus], cine nu cinsteşte 
pe aceasta dintre neamuri, pe chipul, 
pe cea care a luat 

bucurie mare şi mântuire? 


6 

A venit sfânta la Hristos şi cu înţelepciune s-a purtat. 
Cum a văzut pe Domnul obosit foarte şi însetat 
şi zicându-i: „Femeie, dă-Mi să beau!”, 

n-a fost necuviincioasă, 

ci a început să vorbească şi să spună: 

„Cum, Tu iudeu fiind, ceri mie apă?” 

I-a amintit dogma, iar mai apoi băutură 

cu bunăcuviinţă 1-a făgăduit. 

Nu i-a spus, deci: „Nu-ţi dau Ție apă, 

Celui de alt neam”, 

ci a spus: „Cum ai cerut?”. 

Precum mai înainte îngerului 

Născătoarea de Dumnezeu 1-a răspuns: 

„Cum va fi aceasta? Cum Cel ce mamă 

mă are pe mine mă va face mamă, 


Cel care dă 
bucurie mare şi mântuire?” 


7 

Cred că două icoane înfăţişează samarineanca 

din Sihar: 

[că este] chip al Bisericii şi al Mariei. 

Pentru aceasta, să nu o lăsăm în urmă, 

căci bucurie oferă. 

Să spună femeia iarăşi Făcătorului: „Cum îmi ceri? 
De Îţi voi da, vei bea şi bând vei lăsa dogma iudaică, 
şi Te voi aduce la credinţa mea, prin apa ce ai cerut-o”. 
Cât îmi plac cuvintele samarinencei! 

Înfăţişează colimvitra la fântână, 

prin care- Şi face roabă pe femeie 

Cel care dă 

bucurie mare şi mântuire. 


8 

„Acum, ascultă-Mă, femeie”, spunea lisus, 

„de ai fi ştiut ce dau şi cine este Acesta care ţi-a spus 
«dă-Mi să beau», tu i-ai fi cerut apa cea adevărată, 
pentru că Acesta oferă apa cea nemuritoare”. 

La acestea a răspuns femeia cu îndoială: 

„Nu ai vas să scoţi apă, iar fântâna este adâncă 

şi unde vei găsi apa de care îmi spui? 

Oare eşti mai mare sau mai bun 

ca părintele nostru lacov? 

Căci acesta ne-a dat din vechime această fântână. 
Cum spui Tu acum: 

„Pot să-ţi dau apă nemuritoare, 

care nu seacă şi care dă oricui o caută 

bucurie mare şi mântuire?” 


9 

„Nu ai înţeles bine, femeie, ceea ce am spus. 

Nu ai ajuns acolo unde vreau. 

Pentru aceasta apleacă-te şi deschide-ţi mintea ta, 
înăuntru să intru şi să rămân, 

de vreme ce aceasta Mă bucură! 

Cel care bea din apa aceasta, va înseta în fiecare zi, 
dar din Apa pe care o dau Eu, câţi au credinţă aprinsă 
cu siguranţă setea îşi vor potoli, 


pentru că prin cei ce beau va curge 

izvor de apă ce va izvori viaţa veşnică. 

Pe aceasta demult în pustiu evreii au gustat-o, 
dar nu au aflat 

bucurie mare şi mântuire. 


10 

Prin cuvintele acestea a ajuns samarineanca 
să înseteze fără să înţeleagă, 

şi ordinea lucrurilor s-a schimbat, 

căci cea care puţin mai înainte dădea apă 
înseta acum, iar Cel ce mai-nainte însetase, 
acum adăpa. 


La picioarele Sale femeia cădea şi spunea: 

„Dă-mi, Doamne, această apă, 

ca să nu mai vin la această fântână, 

pe care mi-a dat-o Iacov! 

Cele ce au îmbătrânit să plece 

şi cele noi să înflorească. 

Cele vremelnice să se depărteze, 

căci cu adevărat a venit vremea Apei pe care o oferi. 


Aceasta să țâşnească şi să mă adape pe mine 
şi pe toţi care 

cu credinţă fierbinte caută 

bucurie mare şi mântuire. 


INI 

„Din belşug de vrei să-ţi dau apă curată, 

mergi, strigă pe bărbatul tău! 

Nu voi face ca tine, nu îţi voi spune: 
„Samarineancă eşti şi cum ceri apă?” 

Nu te voi necăji cu setea, după ce Eu către sete, 
prin setea Mea, te-am adus. 

M-am făcut că sunt însetat şi că istovesc după apă, 
ca să te fac să însetezi. 

Mergi, dar, strigă pe bărbatul tău şi vino 
lar femeia a spus: „Vai, dar nu am bărbat!” 
Și Făcătorul către aceasta: 

„Sigur nu ai? Cinci ai avut, 

iar pe al şaselea îl vei lăsa, ca să câştigi 
bucurie mare şi mântuire”. 


|) 


12 

O, ce înţelesuri adânci! O, ce trăsături potrivite! 
Toate semnele Bisericii în credinţa sfintei 

se înfăţişează în culori vii, netrecătoare. 

Adică, după cum femeia cea cu mulți bărbaţi 

a refuzat bărbatul, 

astfel şi Biserica, care ca bărbaţi a avut mulţi dumnezei, 
i-a refuzat şi i-a lăsat 

şi s-a logodit, prin botez, cu Unul Dumnezeu. 
Samarineanca cinci bărbaţi avusese, 

iar pe al şaselea îl avea împotriva legii, 

iar Biserica pe cei cinci bărbaţi ai necuviinţei acum 
îi lasă, de al şaselea, prin botez, 

pe Tine te ia, 

bucurie mare şi mântuire. 


13 

Să urâm formele idolatriei! 

Biserica, cea care a luat de Mire pe Hristos, 
se scârbeşte de aceasta 

şi o neagă, căci este de urât, 

şi astfel dobândeşte rădăcină dulce. 

Și poate s-ar întreba careva: 

„Care sunt cele cinci feluri ale idolatriei?”. 
Înşelăciunea idolească este de multe feluri 
ŞI are cinci coarne: 

impietatea, desfrânarea şi prostituția 

şi încă neîndurarea şi uciderea de prunci, 
precum David ne spune: 

„Au jertfit demonilor fu şi fiice 

şi nu au aflat 

bucurie mare şi mântuire”. 


14 

A renegat pe aceste mari rele cea dintre neamuri 

care s-a logodit 

şi către a colimvitrei fântână aleargă 

şi părăseşte pe cele vechi, precum atunci samarineanca. 
Nu a ascuns nimic aceasta de Cel ce pe toate le ştie 
mai înainte de a se face, 

ci doar a spus: „Nu am”. Nu a spus: „Nu am avut”, 

şi cred că a vrut să spună acestea: 

„ ŞI de aş fi avut mai înainte bărbaţi, 


acum nu vreau să am 

pe cei pe care i-am avut, căci acum pe Tine te am stăpân 
ce m-ai ridicat şi m-ai scos din nămolul răutăţilor mele, 
căci, prin credinţă, am primit 

bucurie mare şi mântuire. 


15 

Pe când cea sfântă a priceput a Mântuitorului valoare, 
din cele ce i-a descoperit, mai mult dorea să afle 
ce şi Cine este Acesta ce stă lângă fântână. 

Și poate, cu dreptate, astfel de gânduri îşi făcea: 
„Oare este Dumnezeu sau om Cel pe care îl văd? 
Ceresc sau pământesc? 

Căci pe amândouă mi le face cunoscute, 
însetează şi adapă, învaţă şi profeţeşte 

şi iarăşi mă cheamă lângă EI 

pe mine călcătoarea de lege şi îmi descoperă 
toate greşelile, 

ca să primesc 

bucurie mare şi mântuire. 


16 

Este ceresc şi poartă fire pământească? 

Dacă este Dumnezeu şi om, mie ca om Mi S-a arătat 
şi pe când ca om a însetat, 

ca Dumnezeu mă adapă şi profeţeşte; 

căci în cer nu a fost ca om, ca să cunoască viaţa mea 
şi pe toate să şi le amintească. 

Aceasta este semnul Celui nevăzut 

pe Care acum ÎL am înaintea mea, 

să îmi arate şi să mă cerceteze. 

Acesta poate să mă cunoască pe mine 

şi să-mi descopere cine sunt. 

Înţelepciunea Acestuia voi lua, 

cunoaşterea Lui voi sorbi, 

cu ale Acestuia cuvinte voi spăla 

urâţenia tuturor greşelilor mele, 

încât cu suflet curat să dobândesc 

bucurie mare şi mântuire. 


17 
Fiule al omului, precum Te văd, 
Fiule al lui Dumnezeu, precum Te simt, 


Tu luminează-mi mintea şi, Doamne, 
învață-mă cine eşti!” 

Cu politeţe ruga samarineanca pe Hristos. 
„lată, clar Te văd şi prin credinţă Te simt 

şi nu-mi ascunde [cine eşti]! 

Oare eşti Tu, Hristos, pe Care mai înainte 
L-au vestit profeţii că va veni? 

Dacă Tu eşti, precum au spus, spune-mi pe faţă! 
Îmi dau seama că ştii cu adevărat pe toate 
câte le-am făcut, 

precum şi toate cele ascunse ale inimii mele; 
şi pentru aceasta cu tot sufletul meu Te rog, 
ca să primesc 

bucurie mare şi mântuire! 


18 

Când a văzut Atotştiutorul cuvintele înţeleptei femei 
şi credinţa inimii [ei], îndată a răspuns acesteia: 

„Pe Cel pe Care Îl numeşti Mesia, 

pe Cel de care profeţii mai înainte au vorbit, 

pe Acesta Îl vezi înaintea ochilor tăi 

şi glasul Său Îl asculţi. 


Eu sunt, Cel pe Care-L vezi. 

Eu sunt, Cel pe Care-L ai în inima ta. 

Eu doream cu ardoare să te aduc lângă Mine 

şi să te mântuiesc. 

Acum vesteşte tuturor celor din oraşul Siharului 
ce vor să se mântuiască, 

rudelor şi celor din oraşul tău, şi veniţi aici toți 
cei care însetaţi |de] 

bucurie mare şi mântuire! 

lată, femeie, acum te-ai eliberat din groapa suferinței. 
Eu, Cel care nu am nici găleată ca să scot apă, 
inima ta am curăţit 

fără de apă şi gândul tău am clătit, 

iar de apă nu am avut trebuinţă. 

Am vrut şi te-am făcut sălaş al Meu 

ŞI ţi-am descoperit Cine sunt, iar apă n-am băut”. 
Când se spuneau şi se-ntâmplau acestea, 

au venit ucenicii; 

căci nu erau, precum se scrie, 


la fântână pe când se făceau cele de mai sus, 
ci mai pe urmă au venit şi când s-au înştiinţat, 
s-au minunat strigând: 

„O, iubire de oameni cea de nespus, 

a primit şi a coborât să ajute pe femeie 

Cel care dă 

bucurie mare şi mântuire!”. 

Întărire şi putere a luat samarineanca 

şi a alergat la samarineni, 

după ce a lăsat urciorul şi a luat pe umerii inimii ei 
pe Cel care cunoaşte inimile şi dorinţele oamenilor. 
Și de cum a ajuns în oraş a vestit peste tot 

cu astfel de cuvinte: 

„Bătrâni şi copii, tineri şi fecioare, 

la fântână alergaţi repede! 

S-a revărsat apa şi din belşug a curs pentru toți. 
Acolo am aflat om, 

pe care nu se cuvine să Îl numesc om, 

căci are lucrările lui Dumnezeu; 

pe toate le spune mai înainte şi le profeţeşte 


Cel care vrea ca pe toţi să salveze 
şi Care dă 
bucurie mare şi mântuire”. 


21 

N-au spus nimic apostolii Mântuitorului 

că L-au aflat vorbind cu femeia, 

pe Cel ce a venit şi S-a născut pe pământ din Fecioară, 
de grijă adâncă mişcat; 

căci pe când mergeau hrană să aducă, L-au aflat dând 
hrană mai presus de fire celor ce o doresc, 

hrană a nemuririi. 

Către apostoli a răspuns: 

„Hrana care Mă satură pe Mine 

este să fac totdeauna voia Tatălui Meu. 

Pentru aceasta Eu mănânc hrană 

pe care voi nu o cunoaşteţi, 

care oferă celor ce o mănâncă 

viaţă desăvârşită şi credinţă de neînstrăinat, 

ce dă 

bucurie mare şi mântuire”. 


n) 

S-a adunat lângă Făcător poporul Samariei; 

a lăsat casele sale şi s-a făcut, prin credinţă, 

casă a Celui ce a spus în Scripturile 

cele de Dumnezeu inspirate: 

„Voi locui în ei şi voi păşi printre ei”, precum se scrie. 
Unor astfel de case, credincioşilor ce au lăsat totul: 
părinţi, câmpuri şi orice alt lucru iubit, 

le voi fi Dumnezeu şi Eliberator din capcanele 
celui viclean, 

iar aceştia îmi vor fi Mie popor iubit şi lăcaşuri 

se vor face 

Treimii celei fără de început şi nedespărțite, 

Care din belşug izvorăşte 

bucurie mare şi mântuire”. 


(Sfântul Roman Melodul — Imnele Sfintei Scripturi) 


Sfântul Luca al Crimeei - Predica la Duminica femeii samarinence 


“Poţi rămâne oare liniştit sau nepăsător când auzi discuția Domnului lisus 
Hristos cu femeia samarineancă? 


Se umplu inimile noastre de umilință, de uimire în fața misterului şi a 
profunzimii cuvintelor Lui rostite în timpul acestei discuţii. Este una dintre cele 
mai importante şi profunde discuţii ale Domnului lisus Hristos, scrisă în 
Evanghelie. 


Domnul mergea pe jos din Ierusalim în Galileea — mergea pe o vreme toridă, 
prin munţi, şi a obosit. În amiaza fierbinte, S-a aşezat să Se odihnească la 
fântâna lui Iacov, în apropiere de oraşul Sihar, în Samaria. Şi iată, aici a 
venit şi femeia samarineancă să scoată apă din fântână. lisus i-a cerut să-l 
dea apă să bea. Samarineanca s-a mirat: Cum, Tu, Care eşti iudeu, ceri să bei 
de la mine, care sunt femeie samarineancă? Pentru că iudeii nu au amestec 
cu samarinenii (loan 4, 9). Domnul i-a răspuns cu cuvinte uimitoare: Dacă ai 
fi cunoscut darul lui Dumnezeu şi Cine este Cel care îţi zice: Dă-Mi să beau!, 
tu ai fi cerut de la EI, şi EI ţi-ar fi dat apă vie (loan 4, 10). 


Samarineanca n-a înţeles nimic. Ea L-a crezut pe Domnul lisus Hristos un 
călător iudeu obişnuit. 


Cum spune El aceasta, că ea trebuie să ceară apă vie? Ce fel de apă vie? Îi spune 
atunci cu uimire Domnului: Doamne, de unde dar ai apa cea vie? Nici găleată 
nu ai, iar fântâna este adâncă. Eşti Tu cumva mai mare decât părintele 
nostru Iacov, care ne-a dat această fântână? 


Domnul lisus Hristos îi răspunde: 7ot cel ce va bea din apa aceasta, iarăşi va 
înseta, dar cel ce va bea din apa pe care Eu i-o voi da, nu va mai înseta în 


veac, că apa pe care i-o voi da Eu se va face într-însul izvor de apă săltătoare 
spre viaţa veşnică. 


Samarineanca nici acum nu înţelege nimic. Se gândeşte numai la apa proaspătă. 
Este uimită de faptul că Domnul îi poate da ei o asemenea apă, după care nu va 
mai trebui să rabde setea, şi Îl roagă: Doamne, dă-mi această apă, ca să nu mai 
însetez, nici să mai vin aici să scot! Ea nu înţelegea despre ce fel de apă vie îi 
vorbea Domnul lisus Hristos. 


Dar despre ce îi vorbea El? Nu despre o apă obişnuită, nu despre aceea de care 
are nevoie trupul nostru, precum şi tot ce este viu, nu despre aceea fără de care 
se usucă totul, moare totul, fără de care pustiurile rămân fără de roadă. EI 
vorbea despre acea apă la care nu gândea samarineanca, apa care îi era complet 
necunoscută. 


Despre ea a vorbit mai apoi Şi (RIIIIORIONOIZEIIIII îi. Apocalipsa sa, 


reprezentând Ierusalimul ceresc. În acest Ierusalim ceresc el a văzut un râu 
curat, luminos ca cristalul, care izvora de la Tronul lui Dumnezeu şi al 
Mielului şi Pomul Vieţii, care creştea pe malurile lui, pom care aduce în 
fiecare lună roade şi cu aceste roade tainice se hrănesc toţi drepţii care s-au 
învrednicit să intre în Noul Ierusalim. Și Domnul vorbea despre apa vieții, 
care curge de la Tronul Tatălui şi Tronul Fiului. 


A mai vorbit despre aceasta şi în timpul înjumătăţirii sărbătorii Cincizecimii, în 
templul din Ierusalim. Dacă însetează cineva, să vină la Mine şi să bea! (loan 
7, 31). Cel care va bea apa pe care Domnul o va da, din pântecele lui vor curge 
râuri de apă, care dau viaţa. 


Ce fel de apă este această apă a vieţii? Ce fel de apă minunată este aceasta 
despre care vorbea Domnul lisus Hristos? Ştiţi că fără apă nu poate exista 


nimic viu, că fără de apă nu este posibilă nici viaţa trupului nostru, fundcă de 
apă depind acele procese complexe care se petrec în organismul nostru, unde 
totul este în mişcare, şi această mişcare constituie esenţa tuturor acestor procese 
care se petrec în toată lumea, nu doar în trupurile celor vii. 


În natură, legea mişcării continue este o lege fundamentală — totul se mişcă, 
totul curge, totul se schimbă, nimic nu se odihneşte. Chiar şi piatra, care pare 
statică, se schimbă, fiindcă în adâncimea ei se petrece o mişcare nesfârşită. 
Această mişcare, ca să poată apărea şi să continue, trebuie să fie sub autoritatea 
forţei mişcătoare, de la care provine orice mişcare. 


Turbinele de apă aduc în mişcare maşinile electrice şi generează curentul 
electric, şi cu ajutorul electricității totul este adus în mişcare. S-a stabilit că 
mişcarea electrică este baza oricărei mişcări. 


Şi în duhul nostru se petrece un proces neîncetat de mişcare, şi această 
mişcare este îndreptată spre viaţa veşnică, în aşa fel încât să se desăvârşească 
duhul nostru, şi, desăvârşindu-se, să se apropie de Duhul lui Dumnezeu, şi 
prin aceasta Să înfăptuiască scopul cel mai înalt al existenţei sale. 


îi vorbeşte Domnul lisus Hristos samarinencei. 


vorbea Domnul lisus 


Hristos samarinencei. 


Ea, desigur, nu L-a înţeles. Dar noi ne vom aminti şi vom şti că în viaţa noastră, 
în viaţa duhului nostru, trebuie să existe o mişcare continuă, care să ne apropie 
de Dumnezeu Însuşi, de Duhul lui Dumnezeu. Nu poate şi nu trebuie să rămână 
nici un creştin fără de activitate în plan duhovnicesc. 


Apostolul Pavel spune despre sine: Eu nu mă consider pe mine că sunt cineva. 
EI mergea întotdeauna înainte pe calea spre Dumnezeu. Aceasta este o poruncă 
şi pentru noi — porunca umblării duhului nostru pe calea arătată de Domnul lisus 
Hristos. 


Samarineanca n-a înţeles nimic despre apa vie, dar a rămas uimită de cuvintele 
lui Hristos. Apoi Domnul i-a poruncit: Du-te şi cheamă-l pe bărbatul tău şi 


vino aici! Ea a răspuns: N-am bărbat! lisus a spus: Drept ai spus că n-ai 
bărbat, pentru că cinci bărbaţi ai avut, şi cel pe care îl ai nu-ţi este soţ! 


Samarineanca gândea uimită: „Înseamnă că este prooroc, doar El mi-a spus tot 
ce s-a întâmplat în viaţa mea!” Şi ordinea gândurilor ei se schimbă. Dacă acesta 
este prooroc, atunci trebuie să vorbesc cu EI ca şi cu un prooroc. El poate să 
îndepărteze toate îndoielile mele. Şi adăugă: Doamne! Văd că Tu eşti prooroc. 
Părinţii noştri S-au închinat pe acest munte. lar voi spuneţi că locul unde 
trebuie să ne închinăm este în Ierusalim. 


La evrei există o singură sinagogă, în lerusalim, şi doar acolo trebuiau să fie 
săvârşite arderile de tot. lar samarinenii se închinau lui Dumnezeu pe Muntele 
Garizim, în Samaria. 


Domnul i-a vorbit samarinencei: Femeie, crede-Mă că vine ceasul când nici 
pe muntele acesta, nici în Ierusalim nu vă veţi închina Tatălui... Dar vine 
ceasul şi acum este, când adevărații închinători se vor închina Tatălui în duh 
şi adevăr, că astfel sunt închinătorii pe care Tatăl îi caută. Duh este 


Dumnezeu, şi cei ce I se închină trebuie ca în duh şi în adevăr să 1 se închine 
(loan 4, 21-24). 


Aceste cuvinte ale Domnului, desigur, nu se potriveau conştiinţei oamenilor de 
atunci — nici a iudeilor, nici a samarinenilor. Deoarece Legea Veche a lui Moise 
a fost într-o mare măsură una a ritualurilor. Ea conţinea adevăruri ale 
cunoaşterii lui Dumnezeu, diferite porunci, dar în acelaşi timp prescria o 
mulțime de ritualuri. ludeii gândeau că mântuirea constă în a îndeplini toate 
ritualurile prescrise de Lege, printre care participarea la sărbătoare în templul 
din lerusalim. Ei nu înțelegeau că există şi o altă formă de închinare adusă la 
Dumnezeu — închinarea în duh şi în adevăr. 


De ce s-a dat iudeilor această Lege Veche despre care vă vorbesc? De ce în 
mare măsură era o lege a ritualurilor? Pentru că acest popor era pe drumul 
istoric al dezvoltării omenirii aflată la vârsta prunciei duhovniceşti. Precum 
pruncii sunt hrăniți cu lapte, la fel şi acestui popor încă prunc trebuia să-i fie 
dată o lege pe care să o poată înţelege — legea ritualurilor. Dar în spatele acestor 
ritualuri, în profunzimile acestei legi, erau ascunse marile taine ale cunoaşterii 
lui Dumnezeu. 


Ce înseamnă să te închini lui Dumnezeu în duh şi în adevăr? Cum trebuie să 
înțelegem aceste cuvinte profunde ale Domnului? Dumnezeu este Duh, şi 
omul este duh. Mărginit în trupul său, omul este o părticică a Duhului lui 
Dumnezeu. Închinarea lui Dumnezeu trebuie să fie închinarea Duhului lui 
Dumnezeu izvorâtă din duhul omenesc. 


a 


Ce este adevărul aţi auzit din gura lui Hristos: Eu sunt Calea, Adevărul şi 
Viaţa. EI este Adevărul, El este descoperirea Adevărului Dumnezeiesc în lume. 


Slujirea lui Dumnezeu în adevăr trebuie să constea în mersul spre acel Adevăr 
Dumnezeiesc pe care l-a arătat lumii Domnul lisus Hristos, mersul pe acea cale 
a suferințelor, pe acea cale a nevoinţelor duhovniceşti pe care ne-a arătat-o nouă 
Domnul. 


Cu duhul înfierbântat de dragostea faţă de Dumnezeu, de credinţă înflăcărată în 
Domnul, de iubirea faţă de Dânsul, trebuie să ne avântăm tot înainte, precum s-a 
avântat Sfântul Apostol Pavel, trebuie să intrăm tot mai mult în comuniune 
strânsă cu Duhul lui Dumnezeu. 


Această comuniune va fi cu putinţă doar celor care îşi vor curăţi duhul şi îl 
vor Sfinţi cu pocăință, cu rugăciune neîncetată, cu o pornire permanentă de a 
împlini poruncile lui Hristos. Un astfel de duh va avea cea mai nemijlocită, cea 
mai reală comuniune cu Duhul lui Dumnezeu. În aceasta va consta slujirea lui 
Dumnezeu în duh şi în adevăr, despre care vorbea Domnul lisus Hristos. lată ce 
înseamnă aceste cuvinte profunde şi sfinte ale lui Hristos! 


Nefericiţii sectanţi, care pier din pricina mândriei lor, înţeleg aceste cuvinte ale 
Domnului total greşit. Ei resping orice slujbă adusă lui Dumnezeu, resping 
Biserica, Tainele, gândesc că lor le este accesibilă fără ajutorul de Sus 
comuniunea cu Duhul lui Dumnezeu. Ei nu caută harul lui Dumnezeu în Tainele 
creştine, au plecat din Biserică, şi-au inventat propriile moduri de slujire — 
sălbatice, absurde. Nefericiţii hlasti, care nu sunt puţini în dioceza noastră, 
consideră că pot atrage la ei Duhul lui Dumnezeu cu dansuri neruşinate şi cu 
strigăte, cu fugă în cerc, fapt ce-i aduce la extaz. Când ajung în această stare 
penibilă, spun: „A dat Sfântul Duh peste noi!“ 


lată până la ce nivel de pervertire ajung sectanţii, care nu înţeleg adevăratele 
cuvinte ale lui Hristos! Dar noi le înţelegem şi ne vom aminti întotdeauna că 
fără această apă vie nu este posibilă viața noastră, nu este posibilă apropierea 
duhului omenesc de Duhul lui Dumnezeu. Vom căuta întotdeauna acest izvor al 
apei celei vii. 


Cuvinte minunate, simple a spus despre această predecesorul nostru pe scaunul 
Tambovului, : „La odovanie se aude chemarea 
Domnului: Cel ce însetează să vină la Mine şi să bea! Dacă este aşa, să 


mergem toţi la El! De orice ar înseta cineva, doar să nu fie potrivnic Duhului 
Domnului, şi numaidecât va primi ceea ce îi este necesar. 


EI va rezolva toate nedumeririle, va strica toate firele patimilor, va îndepărta 
toată întristările, va da soluţii tuturor obstacolelor, ademenirilor şi uneltirilor 
vrăjmaşului şi va netezi calea vieţii noastre duhovniceşti. Să ne apropiem toți 
de Domnul!” 


Să urmăm acest îndemn, precum şi pe cel al Sfântului Proroc Isaia, care cu mult 
timp înainte, cu 700 de ani înainte ca lumea să audă cuvintele lui Hristos despre 


apa vie, vorbea despre ea: Voi, cei însetaţi, mergeţi la apă; iar voi, toţi cei ce 
nu aveţi argint, duceţi-vă, cumpăraţi şi mâncaţi; duceţi-vă, cumpăraţi vin şi 
lapte fără bani sau preţ! (saia 55,1) El ne cheamă pe toţi la izvorul vieţii, ca în 
dar să mergem să bem apă vie, să mergem să scoatem apa din izvorul mântuirii 
ŞI al vieţii veşnice. 


Să mergem toţi pe această cale pe care ne-a arătat-o Sfântul Proroc Isaia. Să fie 
închinarea noastră adusă lui Dumnezeu o adevărată închinare în duh şi în 
adevăr. 


Să fie viaţa noastră o aspirație continuă spre adevărul lui Hristos, o neobosită 
mişcare pe calea arătată de Domnul lisus Hristos! Atunci va creşte duhul nostru, 
atunci va dobândi viaţa veşnică în Duhul lui Dumnezeu, la Tronul lui 
Dumnezeu Însuşi”. 


(Din: Sfântul Luca al Crimeei, Predici, Ed. Sophia, Bucureşti, 2009) 


Mitropolitul Augustin de Florina - Omilia la Duminica Samarinencei - 
Aceasta este credinţa noastră! 


lubiţii mei, vă voi vorbi simplu, ca să mă inţelegeţi toţi. Dar oare vor exista 
urechi care să audă? O profeție zice că vor veni vremurile în care oamenii işi 
vor astupa urechile ca să nu audă adevărul lui Dumnezeu (II Timotei 4, 4). Cu 
nădejdea că mă veţi auzi îndrăznesc să vorbesc. 


Nu ştiu dacă aţi fost atenţi la evanghelie. Vorbeşte despre o femeie păcătoasă, 
care a crezut în Hristos. Aceasta s-a botezat mai apoi, a primit numele de 
Fotini şi în cele din urmă a fost martirizată ea însăşi, dar şi multe rude ale ei. 
Este sfântă şi este sărbătorită nu numai astăzi, în Duminica Samarinencii, ci 
şi pe 26 februarie. 


„Samarineanca” (loan 4, 9) nu este numele ei, ci înseamnă locul obârşiei ei. 
După cum unei femei care este din Macedonia îi spunem machidoancă, aşa şi 
aceasta se numeşte samarineancă, deoarece provenea din Samaria, o regiune din 
Palestina, mai sus de Ierusalim, cu capitala în cetatea Samaria. Locuitorii ei au 
crezut la început în Dumnezeul cel Adevărat ca şi iudeii, însă mai pe urmă au 
amestecat religia cea adevărată cu obiceiurile şi tradiţiile idolatre, şi astfel şi-au 
schimbat religia. 


Atenţie! Pentru că şi noi creştinii mai tineri care avem unica religie adevărată, 
am amestecat sfânta noastră credinţă cu obiceiuri idolatre. Un astfel de obicei 
este de pildă carnavalul de la lăsatul secului de carne. Carnavalul nu este un 
obicei creştin, dansurile nebuneşti, chefurile şi distracţiile; sunt idolatre. Se 
amestecă uleiul cu apa? Nu. Tot aşa nu poţi să amesteci şi credinţa noastră cu 
idolatriile. Aşadar, religia samarinenilor era una falsificată şi de aceea iudeii o 
dispreţuiau. 


În ceea ce priveşte calitatea morală a samarineencii, am spus că era o femeie 
păcătoasă, foarte păcătoasă. S-a căsătorit. Şi-a luat un bărbat. L-a ţinut? Nu. L-a 
lăsat. A luat al doilea. L-a ţinut? Nu. A luat al treilea. L-a ţinut? Nu. A luat al 
patrulea. Nici pe acesta nu l-a ţinut. A luat al cincilea. Şi de acesta s-a despărțit. 
Le vrea pe acestea Dumnezeu? 


Aşa sunt şi unele femei de astăzi. Hristos spune: un bărbat-o femeie; fecioară şi 
ea, fecior şi el, se întâlnesc şi fac o familie. Acum, în blestematele vremuri de 
acum, Şi la oraş şi la sat, femeia nu trăieşte doar cu bărbatul ei. Spune minciuni, 
că îşi are bărbatul ei, pentru că ea se amestecă şi cu unul şi cu altul. Există femei 
care s-a amestecat cu zece bărbaţi; nu le pasă. Înfricoşător lucru e adulterul. 
Evanghelia spune că la creştini doar lopata groparului desparte familia. 


Aşadar, samarineanca era ca multele femei de astăzi; trăia în fărădelege. De 
aceea, vedem că avea şi ruşine. De unde se vede asta? În timp ce celelalte femei 
mergeau dimineaţa la fântână pentru apă, la fântâna care era în afara satului, ea 
mergea cu găleata la amiază, ca să nu se întâlnească cu cineva . 


Ea se ferea de ei, îi ocolea, iar ei o dispreţuiau. Toţi o dispreţuiau, însă unul 
singur nu a dispreţuit-o, unul singur a iubit-o sincer şi s-a interesat de ea: 
Hristos, pe Care l-au numit „prieten al păcătoşilor” (Matei 11,19; Luca 7, 35). 


Ca s-o găsească, a mers pe jos kilometri, ca ciobanul care îşi pierde oaia şi 
aleargă ca s-o găsească între stânci şi prin văgăuni. S-a dus acolo, în cetatea lor, 
ca să găsească această oaie pierdută. Când a ajuns, s-a aşezat la fântână. Peste 
puţin timp, iată samarineanca! Vine ca să-şi umple găleata. Hristos îi spune: — 
Dă-mi să beau. Ea, dată peste cap, a rămas nedumerită. — Tu, iudeu, ceri apă 
de la mine, o samarineancă? — Dacă ai fi ştiut Cine este Cel care îţi cere, tu I- 
ai fi cerut, iar EI ţi-ar fi dat o altă apă; apă nemuritoare din care, bând 
cineva, nu va mai înseta niciodată. — Domnule, zice femeia, dacă ai o astfel de 
apă, dă-mi-o, ca să numai însetez şi să numai vin aici ca Să Scot. Atunci 
Hristos îi spune: — Mergi şi cheamă-l pe bărbatul tău şi vino aici. — Nu am 
bărbat. — Bine ai zis că nu ai bărbat, că cinci bărbaţi ai schimbat şi cel pe care 
îl ţii acum nu este al tău. Ea s-a pierdut. Acesta este un străin — s-a gândit — şi 
vine de departe; de unde ştie viaţa mea? 


Aşa a început dialogul. Din cuvintele pe care i le-a spus Hristos, femeia a înţeles 
că nu are înaintea ei un om obişnuit. 


— Noi, zice, aşteptăm un profet mare, pe Mesia, Care ne va explica toate 
tainele. Atunci Hristos îi descoperă: „ Eu sunt, Cel care vorbesc cu tine; Eu 
sunt Cel pe Care Il aşteaptă şi samarinenii şi iudeii şi întreaga lume! 


Surprinsă, femeia îşi lasă acolo găleata şi aleargă în sat. Ea, care se ferea să 
vadă vreun om, acum le aduce la cunoştinţă tuturor samarinenilor, chemându-i 
să vină şi să-L vadă pe Hristos. Şi s-au dus. Hristos a şezut cu ei două zile. Au 
auzit cuvintele cele de aur şi au crezut şi ei. Mai apoi îi ziceau femeii: Acum nu 
mai credem, pentru că ne-ai spus tu; am crezut singuri pentru toate câte am 
auzit şi am cunoscut că Acesta este într-adevăr Hristosul, Mântuitorul lumii. 


Aceasta este pe scurt istorisirea Evangheliei de astăzi. Biserica ne pune înainte 
pe samarineancă ca pe o pildă de pocăință sinceră. Pentru că păcătoasă era şi 
ea, dar păcătoşi suntem şi noi toți, iubiții mei, bărbaţi şi femei, bătrâni şi copil. 
Toţi câți coborâm din Adam şi din Eva purtăm în noi sămânţa păcatului şi a 
pierzării. 


Desigur, noi astăzi suntem mult mai păcătoşi. Nu trăim ca în vremurile de 
demult. Trăim în anii marii stricăciuni şi corupţii. Nicicând oamenii nu au 
păcătuit ca acum. Zilele noastre par a fi zilele sfârşitului. Putem să avem case 
mari, cu radiofoane, cu televizoare; pot copiii noştri să studieze, să avem 
portofelul plin, să dispunem de automobil, să chefuim şi să ne distrăm; dar 
suntem păcătoşi, foarte păcătoşi. În vremurile vechi, în satele noastre erau 
colibe. Dar în colibele cu lumânări şi făclii locuiau sfinți. Acum în palate 
locuiesc demoni. 


Ne-am schimbat, suntem foarte diferiţi de strămoşii noştri. 

*% Înainte cu o sută de ani nu exista om necredincios, acum şi copii mici îţi 
zic: ,, Nu există Dumnezeu! ”. 

** Altădată, oamenii nu îşi puneau mâna pe Evanghelie, acum cu uşurinţă o 
pun şi jură mincinos. 

** Altădată nu înjurau, acum zi şi noapte înjură tot ce este sfânt şi cuvios. 

+ Altădată, suna clopotul şi — aripi la picioare! — toţi alergau la Biserică şi 
plângeau când treceau Sfintele Taine şi udau pământul cu lacrimile lor. 
Și se făceau minuni. Acum, Sună clopotul şi din zece creştini, dacă vine 
unul, iar acesta pândeşte momentul când se va termina slujba, ca să iasă 
afară. 

+ Altădată divorțul nu era cunoscut. Acum emit divorțurile ca o fabrică de 
cărămizi; judecătorii şi avocaţii trăiesc din divorţuri, iar medicii din 
avorturi. 


Acolo am ajuns. Şi consecinţa? Vine pedeapsa: cutremure, inundaţii, secete, 
boli necunoscute altădată (cum este cancerul care seceră), poluarea aerului, şi 
mai ales riscul radiaţiilor care otrăveşte totul. Omule nemulţumitor, care-L 
înjurai pe Dumnezeu, te temi să mănânci şi să bei, ca să nu te otrăveşti şi să nu 
mori după profeția Apocalipsei (vezi 8, 10-11 ). Va veni însă ziua în care pentru 
un pahar cu apă curată vei da o liră şi nu-l vei găsi, ne va pedepsi, pentru că toţi 


au plecat de lângă EI, preoţi, episcopi, patriarhi, mici, mari, de dreapta, de 
stânga, negri, albi, roşii, verzi, toţi fără excepţie . 


Ce să facem? Să deznădăjduim? Nu! Să avem nădejdea samarinencii, care era 
atât de păcătoasă. Aceasta este credinţa noastră! Îl ia pe corb şi-l face porumbel. 
la o desfrânată şi o face apostol. Ia un tâlhar şi-l face sfânt. Mare este puterea 
pocăinţei! De aceea, nu ne va judeca Dumnezeu pentru că am păcătuit, ci ne va 
judeca, pentru că nu ne-am pocăit. 


Domnul ne cheamă la pocăință pe toţi. Preoţi, Episcopi, Patriarhi, mici şi mari, 
de dreapta şi de stânga. Aşteaptă să ne întoarcem la EI, deoarece se apropie 
sfârşitul lumii. 


Să ne rugăm, să postim, să alegăm la Biserică, ca să ne miluiască Dumnezeu. 
Acestea am avut să vi le spun dragostei voastre. 


Sfântul Teolipt al Filadelfiei — Predică la Duminica a cincea după Paşte, a 
Samarinencei 


Surorilor şi maicilor, când pescarul vrea să prindă peşti, se duce la mare şi-şi 
aruncă năvodul în adânc scoțând peştii care înoată acolo. Acelaşi lucru făcându- 
| şi lisus Hristos lucrând mântuirea noastră a şezut la izvor [In 4, 6]. Şi prinzând 
prin năvodul credinţei pe femeia samarineancă ce venise la puț să scoată apă, o 
trimite să vestească samarinenilor puterea Dumnezeirii Lui [In 4, 7. 29-30. 39], 


Vedeţi pescuirea preaînţeleaptă? Vedeţi prinderea lăudabilă? Samarineanca 
alergând să-şi potolească pentru puţină vreme setea găseşte un izvor adevărat 
care, băut o dată, nu-l mai lasă pe cel ce bea din el să înseteze vreodată; căci 
zice [Hristos]: „Cine bea din apa aceasta va înseta iarăşi, dar cine bea din apa 
pe care o voi da Eu nu va mai înseta în veac" [In 4, 13-14], Vine să scoată apă 
şi cumpără Apa vie. Domnul caută să primească apă şi căutând se îngrijeşte de 
cea căutată. Cel ce caută e căutat, şi cel ce caută să primească acela dă. 


O, adâncul cunoaşterii [Rm 11, 33], o, dar cu neputinţă de întrecut! Ca un 
pescar înţelept pune înainte ca pe o momeală căutarea apei şi aruncând ca un 
năvod cunoaşterea apei vii şi duhovniceşti în sufletul samarinencei, şi făcând-o 
să atârne de dorul ci, o trage spre credinţa în EI însuşi prin recunoaştere. „Dă- 
mi", spune el, şi „dă-mi" aude ea [In 4, 7]. Căci curgerea apei sensibile căutate a 
arătat femeii râurile izvorului inteligibil. De aceea, ajungând să înseteze caută şi 
ia, bea şi vesteşte plăcerea băuturii şi descoperă izvorul cel tainic. Şi aşa cum 
aleargă cerbul la izvoarele apelor [41,2], aşa ies din oraş şi vin la lisus 
samarineni Mn 4, 39-40]. 


O, bogăţia înţelepciunii [Km 11, 33], o, apă dulce! Căci într-adevăr apă vie şi 
curgătoare sunt cuvintele Domnului: „apă", ca unele care rourează şi răcoresc pe 
cei aprinşi de arşiţa poftei cele rele; „vie”, ca unele care scoală şi trezesc spre 


râvnă pe cei omorâţi de lene; „curgătoare”, ca unele care nu sunt strânse şi 
ascunse în inimă, ci ies pe gură din pricina iubirii care ţâşneşte în suflet şi prin 
sunetul vestirii lor desfată inimile oamenilor din pricina harului care este în ele. 


Apa sensibilă băută nu numai că nu creşte, dar se pierde; de aceea cel ce bea 
această apă e din nou cuprins de sete. Dar apa dată de Domnul nu numai că 
rămâne pururea, dar şi ţâşneşte înmulțită, iar pe cei ce o primesc îi adapă din 
belşug şi pe cei dăruiți cu ea îi îngraşă ca şi un izvor permanent care, deşi 
trimite râuri întregi, nu este părăsit de apa care ţâşneşte din el. 


4 Pe la ceasul al şaselea oamenii gustă de mâncare şi la ceasul al şaselea 
lisus şi-a făcut de mâncare mântuirea samarinencei [In 4, 6]. 

+ La ceasul al şaselea Eva a fost vânată de convorbirea cu şarpele [Fc 3, 
1-7], şi la ceasul al şaselea samarineanca a fost prinsă de înțelepciunea 
Cuvântului Celui Viu. 

4 în cinci zile a fost creată întreaga făptură iar în ziua a şasea a fost 
plănuit de Dumnezeu omul [Fc I, 1-31]. 

4 Jar prin cele cinci cărți ale lui Moise samarineanca a fost călăuzită la 
cunoaşterea lui Hristos, iar la ceasul al şaselea a fost plăsmuită din nou 
de Domnul. 


Căci spunând ca: „Știu că va veni Mesia Hristos". a fost învățată de lisus că El 
este Mesia, Cel ce vorbeşte cu ea [In 4, 25-26], Acolo luând Dumnezeu ţărână 
din pământ l-a plăsmuit pe om [Fc 2, 7], aici Domnul cerând să primească apă 
de la femeie, a sculat-o spre dorirea şi căutarea Apei Sale. De aceea, dându-i apa 
vie [In 4, 10], i-a umplut sufletul cu harul Duhului. Apostolii au plecat în oraş să 
cumpere de mâncare, şi Domnul o hirotoneşte pe samarineancă apostol şi o 
trimite în cetate, ca să întoarcă sufletele spre EI [In 4, 28-30. 39-42], Lăsând 
oraşul, samarineanca a venit la izvor şi s-a întâlnit cu Izvorul tămăduirilor şi s-a 
învrednicit de Apa care curge spre viaţa veşnică [In 4, 14]. 


Şi-a lăsat urciorul în puț [In 4, 28] şi şi-a făcut prin credinţă inima urcior şi a 
scos apă din izvorul Domnului din care luând s-a dus în cetatea ei [In 4,29-30] 
şi a adăpat cu curgerile cunoaşterii pe cei ţinuţi de uscăciunea necunoaşterii. Să 
imităm toate cu zel credinţa şi modul comportării acesteia. Şi şa cum aceea 
ieşind din oraş a alergat la izvor şi a întâlnit pe Domnul, aşa să lăsăm şi noi 
obiceiul conduitei noastre celei rele şi să alergăm la izvorul pocăinţei şi al 
lacrimilor şi să vedem pe lisus dăruindu-ne iertare. 


Cea înfuriată să lase ţinerea de minte a răului şi să vină la izvorul pocăinţei şi 
să-şi spună în sine: „Dă-mi, Doamne, apa împăcării cu sora mea. Dă-mi 
curgerea iubirii faţă de ea." Şi numaidecât izvorul iertării şi al iubirii va ţâşni în 


inima sa şi într-o asemenea stare vei vedea pe lisus ca şezând la izvor, 
binevoitor şi oferind mântuire sufletului tău. 


Căci odihnindu-Se Domnul în buna dispoziţie a sufletului tău, te va odihni şi pe 
tine de povara mâniei şi a ţinerii de minte a răului, ridicând-o şi făcând-o să 
dispară de la tine, căci face uşor sufletul tău cu aripile iubirii şi împăcării. A 
căutat să primească apă de la femeie şi i-a dat El apă. Aşa caută şi de la tine apa 
mântuirii şi a pocăinţei şi-ţi va dărui apa iertării. Caută de la tine apa dispreţuirii 
de sine şi a împăcării şi-ţi dă apa iubirii. îl odihneşti pe EI prin buna ta intenţie, 
şi EI te odihneşte pe tine prin darurile darului Duhului Său Sfânt; căci zice: 
„Veniţi la Mine toţi cei osteniţi şi împovăraţi, şi Eu vă voi odihni pe voi" [Mt 
11,28]. 


Să lase fiecare din voi ca pe o Samarie grija vieţii deşerte şi să meargă la izvor, 
adică la Biserică, şi să se învrednicească de convorbirea cu Domnul. Fiindcă aşa 
cum cel ce se duce la palat îl vede pe împăratul şi se întâlneşte cu el, tot aşa şi 
cea care aleargă la casa lui Dumnezeu vorbeşte cu Dumnezeu şi se împărtăşeşte 
de apa mântuirii. Căci stând în biserică şi auzind cuvintele lui Dumnezeu, lasă 
ca pe un urcior purtarea pământească şi lumească şi se întoarce la conduita 
dintâi, adică la cea dinainte de cădere. Şi nu se ruşinează să-şi descopere 
păcatele ei şi măreşte pe Domnul Care a izbăvit-o din robia celor rele. 


Urciorul primeşte curgerile izvorului, iar gândirea primeşte cuvintele 
Cuvântului lui Dumnezeu. Deci dacă zăbovim în biserici şi ascultăm cu 
înțelegere cântările dumnezeieşti, vom putea purta în noi înşine şi după ce 
ieşim de acolo ca pe un urcior aducerea-aminte de cele auzite în ele, punând- 
o deoparte în sufletul nostru prin cunoaşterea celor săvârşite în biserică şi 
vestind cuvintele lui Dumnezeu oriunde ne-am duce. 


Să ne ostenim, surorilor în veacul de faţă, ca să aflăm odihna în veacul viitor, 
căci dacă ne vom osteni puţin, ne vom odihni în veci [2 Co 4, 17]. 


Ne-a arătat aceasta prin lucrurile pe care le-a făcut lisus, Cel ce ne călăuzeşte la 
calea cea cerească. Căci zice Evanghelistul: „Și Iisus fiind ostenit de călătorie, 
S-a aşezat" [In 4, 6]. 


Săvârşind toată Economia cea pentru noi şi ostenit de urcuşul pe cruce, 
coborând la iad, înviind şi urcându-Se la ceruri, a şezut de-a dreapta lui 
Dumnezeu şi Tatăl. Dar şi apostolii, ostenindu-se în veacul de faţă şi semănând 
propovăduirea Evangheliei în inimile oamenilor şi străbătând lumea întreagă pe 
Jos, au fost aşezaţi pe scaune să judece lumea întreagă [Mt 19, 28], 


Să suferim şi noi deci răul în lucrurile dreptăţii, pentru ca, odihnindu-ne în 
sălaşurile cereşti, să primim odihna veşnică în lisus, Domnul nostru. Căruia fie 
slava şi puterea în vecii vecilor. Amin. 


(sursa: Despre viaţa ascunsă în Dumnezeu - Teolipt al Filadelfiei) 


Întâlnirea cu Hristos. Părintele Zaharia despre lucrarea plină de delicateţe 

şi smerenie a lui Dumnezeu cu care caută să ne îmbie să dorim, să primim 

şi să putem păstra apa cea vie a Duhului: “Ca să tămăduiască rănile femeii 
samarinence, Domnul Se smereşte pe Sine înaintea ei...” 


Arhimandrit Zaharia Zaharou: Cunoaşterea darului lui Dumnezeu 


Fiecare creştin poate istorisi o poveste minunată şi unică despre întâlnirea sa cu 
Mântuitorul Hristos, căci Fiul lui Dumnezeu, Care a venit pe pământ ca să-l 
caute şi să-l mântuiască pe cel pierdut, Se descoperă pe Sine în chip diferit 
fiecărei persoane în parte, ba chiar fiecărui neam, precum aflăm din convorbirea 
lui lisus cu femeia samarineancă. 


„Iar lisus, fiind ostenit de călătorie, S-a aşezat lângă fântână şi era ca la al 
şaselea ceas. Atunci a venit o femeie din Samaria să scoată apă. lisus i-a zis: 
Dă-Mi să beau”. 


Ca să tămăduiască rănile femeii samarinence, Domnul Se smereşte pe Sine 
înaintea ei cerându-i apă. El o reaşază astfel în cinstea din care căzuse şi o 
pregăteşte să primească cunoaşterea adevărului Său. La fel face tot omul cu 
adevărat duhovnicesc atunci când vrea să-l ajute şi să-l folosească pe aproapele 
său: se pune pe sine mai prejos de acesta, pretinzând că are nevoie de ajutorul 
lui, şi astfel, cinstindu-l pe celălalt ca pe binefăcătorul său, surpă peretele din 
mijloc al despărțiturii. 


În acelaşi chip se purta şi Părintele Sofronie cu cei ce veneau la dânsul: se aşeza 
pe sine mai prejos decât fiecare, ca pe toţi să-i poată ajuta. Nu numai că scaunul 
lui era întotdeauna mai scund decât cel al interlocutorului său, ci întreaga lui 
atitudine era atât de smerită şi de sinceră, încât oamenii erau mişcaţi şi îşi 
deschideau inima spre a primi proroceasca cunoaştere de sine. Însuşi Domnul îi 
învaţă pe sfinţii Lui această cale. 


Cu adevărat, mare a fost uimirea femeii samarinence atunci când L-a întâlnit pe 
Dumnezeu întrupat: „Cum Tu, care eşti iudeu, ceri să bei de la mine, care sunt 
femeie samarineancă? Pentru că iudeii nu au amestec cu Samarinenii. * 


Atât de mult îi dispreţuiau şi îi urau iudeii pe samarineni, încât nu voiau nici 
măcar să se atingă de vreun lucru ce fusese mai înainte atins de aceştia. Pentru 
ei, samarinenii erau închinători la idoli, popor necurat care lepădase adevărata 
tradiţie religioasă a strămoşilor. Înveninaţi de atitudinea ostilă a evreilor, 
samarinenii răspundeau la rândul lor cu duşmănie. Ne putem, aşadar, închipui 
cât de uimită trebuie să fi fost femeia atunci când acest iudeu, pe care îl 
recunoştea cu uşurinţă după vorbă şi după îmbrăcăminte, a binevoit să-i 
vorbească şi chiar să-i ceară apă. 


De fapt, fiecare întâlnire a omului cu Dumnezeu este o surpriză. Dar cea mai 
mare surpriză ne aşteaptă pe toţi la Judecata de Apoi, atât pe cei drepți, cât şi pe 
cei păcătoşi. Drepţii se vor minuna pentru că, în smerenia lor, nu s-au socotit 
niciodată vrednici de mila Domnului; păcătoşii, dimpotrivă, vor aştepta să fie 
mântuiţi şi, în schimb, vor fi mustraţi de Dumnezeu. 


Văzând nedumerirea femeii, Domnul îi răspunde cu mare delicateţe: „Dacă ai fi 
ştiut darul lui Dumnezeu şi Cine este Cel ce-ţi zice: Dă-Mi să beau, tu ai fi 
cerut de la EL, şi ţi-ar fi dat apă vie”. 


În Vechiul Testament, în Cartea Prorocului Isaia, apa cea vie ÎL preînchipuie pe 
Duhul Sfânt pe Care Mesia avea să-L aducă pe pământ odată cu venirea Sa în 
lume. Mântuitorul îi cere omului apa cea pământească, dăruindu-i în schimb 
nestricăcioasa apă cerească a vieţii veşnice. EI cere de la noi numai cele ce stau 
în puterea noastră: o inimă deschisă, puţină râvnă duhovnicească şi un gând 
firav de pocăință. 


Precum se spune în Liturghia Sfântului Vasile cel mare: „Dăruieşte-le lor cele 
cereşti în locul celor pământeşti; cele veşnice în locul celor vremelnice; cele 
nestricăcioase în locul celor stricăcioase“. 


Cu câtă delicateţe Se poartă Domnul cu femeia samarineancă, vorbind despre 
Sine la persoana a treia! Hristos Se retrage, Se ascunde, vrând să i Se descopere 
treptat, pe măsura înţelegerii ei, fiindcă ea nu ştie încă Cine este EI. 


După cum am spus mai înainte, oamenii duhovniceşti, pentru a-i ajuta pe 
semenii lor, încep prin a se pune pe sine mai prejos de aceştia, asemeni 
Sfântului loan Botezătorul, care a dat tot locul şi toată cinstea Mirelui Hristos. 
Aceştia sunt prietenii Mirelui, pentru că Îi împărtăşesc dorinţa arzătoare ca 
omul, de bunăvoie şi în deplină libertate, să pătrundă tot mai adânc în taina 
legăturii lui personale cu Dumnezeu. 


„Femeia I-a zis: Doamne, nici găleată nu ai, şi fântâna e adâncă; de unde, 
dar, ai apa cea vie? Nu cumva eşti Tu mai mare decât părintele nostru Iacov, 
care ne-a dat această fântână şi el însuşi a băut din ea şi fiii lui şi turmele 
lui?> 


Invocând numele Patriarhului lacov, strămoșul lor comun, femeia invocă însăşi 
obârşia, esența neamului ei. Astfel, cugetul ei începe să se înalțe la cele 
dumnezeieşti, chiar dacă nu se dezlipeşte încă de cele pământeşti. Hristos 
rămâne pentru ea un simplu iudeu, dar recunoaşte acum că EI ar putea fi mai 
mare decât cel mai de seamă strămoş al poporului ei, lacov-Israel. 


Cu răbdare şi delicateţe, lisus continuă să lumineze cugetul femeii samarinence 
spre înţelegerea tainei Sale: „Oricine bea din apa aceasta va înseta iarăşi; dar 
cel ce va bea din apa pe care i-o voi da Eu nu va mai înseta în veac, căci apa 
pe care i-o voi da Eu se va face în el izvor de apă curgătoare spre viaţă 
veşnică.” 


Aici Domnul Se arată îngăduitor față de naivitatea femeii, coborându-Se la 
nivelul înţelegerii ei fireşti, ca să trezească în ea setea după apa cea vie a 
Duhului. Dacă vom bea cu dorire din această apă, viaţa cea fără de sfârşit a lui 
Dumnezeu ne va astâmpăra setea de veşnicie. Într-adevăr, tot cel ce se 
învredniceşte de un asemenea dar al harului va tinde neîncetat către cele de sus, 
căci de acum este înzestrat cu aripile Duhului, în stare să-l înalțe deasupra 
acestei lumi şi să-l poarte în lumea de dincolo. [Vezi Cântarea treptelor (glas 6) 
de la Utrenie] 


Hristos caută să trezească în sufletul femeii o astfel de credinţă care să-i dea 
puterea să primească adevărul veşnic pe care EI atât de mult doreşte să 1-l 
descopere. Femeia îşi dă seama de adevărul cuvintelor lui Hristos, le simte 
puterea duhovnicească, dar nu poate încă înţelege darul cel sfânt pe care i-l 
împărtăşeşte cuvântul dătător de viaţă şi prezenţa vie a Domnului lisus. Când 
citim Sfânta Evanghelie simțim de multe ori energia dumnezeiască a cuvântului 


lui Dumnezeu şi intuim profunzimea necuprinsă a adevărului pe care îl ascunde, 
dar pentru că suntem încă pământeşti nu putem pătrunde în tainele înţelesului 
său adânc. Înțelegerea noastră nu depăşeşte nivelul intelectual, sufletesc sau 
psihologic, în timp ce adevărul cuvântului dumnezeiesc cuprinde negrăita taină 
a vieţii veşnice în Hristos. 


Socotind că Domnul îi poate da să bea, ca dintr-un izvor fermecat, apa ce nu se 
sfârşeşte niciodată, astfel încât să nu mai fie nevoită să vină şi să scoată din 
fântână, femeia Îi spune: „Doamne, dă-mi această apă ca să nu mai însetez, 
nici să mai vin aici să Scot. “ 


Dar Domnul, Căruia toate Îi sunt cunoscute, caută mai întâi s-o vădească de 
păcat. Ea trebuie să se îndrepte, să-şi schimbe viaţa, ca să poată primi darul cel 
nestricăcios al Duhului. Aici a vădi pe Cineva de păcat nu înseamnă a-l învinui 
ori mustra într-un chip care să-l ducă la deznădejde. Este vorba mai degrabă 
despre un cuvânt prorocesc născut dintr-un mare discernământ, care îl va lumina 
şi-l va însufla pe ascultător să îmbrăţişeze de bunăvoie acest cuvânt şi să 
purceadă cu râvnă la împlinirea lui. Adevăraţii proroci dau dovadă de un mare 
discernământ, împărtăşind semenilor lor cu mare grijă cuvântul lui Dumnezeu şi 
purtându-se faţă de ei cu deosebit respect. Scopul lor este să trezească în aceştia 
un simțământ smerit de recunoştinţă (Porno), care îi va ajuta să-şi cunoască 
propria păcătoşenie. Atunci, în chip firesc, ei vor începe să se urască pe sine, 
căutând să se lepede de acest sine păcătos, din dorinţa de a cinsti cum se cuvine 
cuvântul ce le-a fost încredinţat prin har. 


Să luăm aminte la chipul în care Domnul îşi împlineşte scopul mântuitor cu 
femeia samarineancă. Deşi dorinţa Lui fierbinte este să o mântuiască, totuşi, pe 
parcursul întregului dialog cu ea, EI niciodată nu o sileşte, nici nu încearcă să-i 
impună voia Lui cea sfântă. Se poartă cu ea cu multă blândeţe, lăsându-i mereu 
libertatea de a primi sau nu darul Său. O cinsteşte chiar şi atunci când o mustră 
pentru viaţa ei cea păcătoasă. Ca s-o ridice din starea vrednică de plâns în care 
căzuse la înălțimea duhovnicească a unui viitor apostol şi mucenic, trebuie mai 
întâi să îndepărteze tumora malignă ce crescuse în sufletul ei, şi face aceasta cu 
deosebită delicateţe. EI îi zice femeii: „Mergi şi cheamă pe bărbatul tău şi vino 
dici.” 


Cu alte cuvinte: „Dacă doreşti cu adevărat darul apei celei vii, trebuie mai întâi 
să dovedeşti că vrei să te faci sănătoasă“. 


Femeia răspunde cu simplitate: „N-am bărbat. “ Ruşinea o împiedică să spună 
mai mult. Însă Domnul, Care cunoaşte ascunzişurile inimii omului, nu-i cere să- 
1 mărturisească tot adevărul. În marea Lui bunătate EI o cruţă, primind chiar şi 
acest adevăr voalat al cuvintelor ei. Hristos completează răspunsul femeii fără 


să o rănească, clădind pe fărâma de adevăr pe care aceasta I-o oferă: „Bine ai 
zis că nu ai bărbat. Căci cinci bărbaţi ai avut şi cel pe care îl ai acum nu-ţi 
este bărbat. Aceasta adevărat ai spus.” 


Cât de blânde sunt cuvintele pe care Domnul le adresează făpturii omeneşti 
afundate în păcat! EI câştigă astfel încrederea femeii, care, nemaiputându-se 
împotrivi, se predă pe sine cu totul lui Hristos. 


Atunci când vorbim cu cineva despre adevăr, se cuvine mai întâi să recunoaştem 
şi să cinstim fărâma de adevăr pe care acesta o poartă înlăuntrul său. 


Sfântul Siluan ne sfătuieşte să facem astfel în relaţia cu creştinii neortodocşi. 
Dacă îi osândim pentru că mărturisesc o credință greşită, nu vor binevoi 
niciodată să ne asculte, dar dacă recunoaştem că fac bine crezând în Dumnezeu 
şi cinstindu-i pe sfinţi, deşi ştim că au o credinţă încă nedesăvârşită, atunci vor 
fi mai deschişi să ne asculte, fiindcă în acest chip noi urmăm pilda Domnului şi 
ne întemeiem pe cuvântul Lui. Domnul nu este ca noi: El nu ne mustră cu 
asprime, ci ne aşteaptă răbdător. Ni Se descoperă cu mare delicateţe şi ne 
întreabă dacă Îl iubim. O astfel de purtare blândă şi plină de respect este 
mântuitoare, în timp ce o mustrare făcută fără discernământ îl poate răni şi duce 
pe om la deznădejde. 


Sfântul Siluan spune: Domnul ne iubeşte, şi blând, fără a imputa, ne primeşte, 
precum nu a imputat tatăl fiului risipitor cel din Evanghelie, ci a poruncit să 1 se 
dea un nou veştmânt, şi pe mână inel de preţ, şi încălțăminte în picioare, şi a 
poruncit să se junghie viţelul cel îngrăşat, şi întru nimic l-a dojenit. O, cât de 
blânzi şi de răbdători, trebuie să fim şi noi pentru a ne îndrepta fratele, spre a fi 
praznic sufletului la întoarcerea sa. Duhul Sfânt învaţă sufletul în chip negrăit a 
iubi pe oameni. 


În alt loc, Sfântul scrie: Unde vei afla un astfel de tată care să moară pe cruce 
pentru nelegiuirile fiilor? De obicei îi este dureros tatălui şi îi este milă de fiul 
care din pricina nelegiuirilor sale trebuie să sufere pedeapsă, însă deşi îi este 
milă de fiu, totuşi va zice: „Nu ai făcut bine, şi pentru faptele tale rele pe drept 
te pedepseşti.” Domnul însă nu ne va zice aceasta niciodată. El ne va zice şi 
nouă ca Apostolului Petru: „Mă iubeşti tu pe Mine?” Aşa şi în Rai, El va zice 
întreg norodului: „Mă iubiţi voi pe Mine?”, şi vor răspunde toţi: „Aşa, Doamne, 
noi Te iubim pe Tine. Tu ne-ai mântuit cu patimile Tale pe cruce, iar acum ne-ai 
dăruit Cereasca împărăție“. 


Dumnezeul nostru este bun şi iubitor de oameni. El primeşte cu bucurie sămânța 
noastră de adevăr şi o udă răbdător, ridicându-ne astfel din căderea noastră. Cu 


multă blândeţe Domnul a cultivat grăuntele de adevăr al femeii samarinence 
până ce acesta s-a copt şi a rodit întru cunoaşterea adevărului Său. 


Această cunoaştere este un minunat dar de la Dumnezeu. Purtarea Domnului 
față de femeia samarineancă este prorocească, pentru că în El se cuprinde 
întregul adevăr dumnezeiesc. lar femeia, la rândul ei, răspunde în chip 
prorocesc, mărturisind adevărul Lui şi adevărul despre sine însăşi, în ciuda stării 
căzute în care se află. Fa ascultă cu luare-aminte cuvântul lui Hristos şi primeşte 
să fie îndreptată de EI, cu toate că este iudeu. Purtarea blândă şi îngăduitoare a 
Domnului a adus o mare schimbare în inima ei, fără a-i ştirbi însă libertatea şi 
demnitatea. [În Vechiul Testament, prorocia era menită să pregătească po- 
porul pentru a-L primi pe Cel ce avea să vină. În Noul Legământ, prorocia este 
afirmarea Adevărului veşnic despre Acela Care a venit şi va veni din nou, 
despre Hristos. Călătorind spre cele de jos, pogorându-se pe sine şi păşind pe 
calea Domnului, omul devine adevărat şi atrage asupra sa Duhul Adevărului. 
Astfel, el primeşte darul de a descoperi oamenilor voia lui Dumnezeu, căci 
devenind adevărat, a devenit totodată şi proroc]. 


„Femeia I-a zis: Doamne, văd că Tu eşti proroc“. Ea nu spune: „Da, e drept 
ceea ce spui”, ci: „Văd că eşti proroc.” Cu alte cuvinte: „Tu ştii adevărul despre 
toate. Deşi mă vezi aşa cum sunt, singurul Tău scop este să mă mântuiești.“ 


Atunci când harul lui Dumnezeu ne atinge inima, dojenindu-ne pentru felul 
în care trăim, şi ne luminează ca să ne vedem neajunsurile şi păcatele, ne dă 
totodată şi puterea să ne îndreptăm viaţa şi ne insuflă să purcedem la luptă 
împotriva răului din noi. În dorinţa Lui de a ne mântui, Dumnezeu ne găseşte 
oriunde ne-am afla. Dar dacă dorim cu adevărat să rămânem alături de 
Domnul, după ce ne-am întors la EI şi L-am întâlnit, atunci datori suntem Să 
ne îngrijim de felul în care viețuim. lar răstimpul cel mai potrivit pentru a 
pune ordine în viaţa noastră este atunci când harul cel dintâi petrece încă cu 
noi, căci el lucrează înlăuntrul nostru şi ne ajută să dobândim obiceiuri bune. 
De ne vom arăta însă nepăsători în această perioadă plină de bucurie 
duhovnicească, nu vom fi în Stare să rămânem în prezența Domnului atunci 
când harul se va depărta de la noi. 


După ce L-a mărturisit pe Domnul Hristos ca Proroc, femeia samarineancă se 
confruntă acum cu următoarea întrebare: cum să-şi îndrepte viaţa, cum să stea 
cu vrednicie înaintea lui Dumnezeu şi să umble fără prihană în calea Lui? lar 
această întrebare este în ultimă instanţă legată de problema veşniciei şi, implicit, 
de cea a închinării la Dumnezeul cel adevărat. Ea nu vrea să piardă darul lui 
Dumnezeu, de aceea problema adevăratei credinţe a devenit acum esenţială 
pentru ea: „Părinţii noştri S-au închinat pe acest munte, iar voi ziceţi că în 
Ierusalim este locul unde trebuie să ne închinăm. ” 


Aici femeia atinge de fapt o chestiune de dogmă: „Care este religia cea 
adevărată?” Cât de important este să îmbrăţişăm dreapta credinţă! Acest lucru ar 
putea părea lipsit de însemnătate dacă trăim departe de Dumnezeu, la un nivel 
pur intelectual. Dar din clipa în care am luat hotărârea să ne apropiem de 
Domnul şi să ne unim cu EI, devine esenţial pentru noi să înţelegem corect Cine 
este Dumnezeu, căci, în mare parte, această înţelegere este cea care ne că- 
lăuzeşte la dobândirea plinătăţii vieţii Lui. 


Atunci Domnul o ridică pe femeie la o înţelegere şi mai înaltă, arătându-i că 
închinarea cea adevărată nu mai depinde acum de un templu anume, dintr-un loc 
anume: „Femeie, crede-Mă că vine ceasul când nici pe muntele acesta, nici în 
Ierusalim nu vă veţi închina Tatălui. * 


Hristos nu vorbeşte aici despre un Dumnezeu necunoscut, ci despre Tatăl Său 
cel Ceresc, ai Cărui fu suntem cu toţii. 


„Voi vă închinaţi căruia nu ştiţi; noi ne închinăm Căruia ştim, pentru că 
mântuirea din iudei este. * 


Observăm că Domnul nu vorbeşte niciodată la nivel psihologic sau pur logic, 
nici nu foloseşte limbajul discursiv sau dialectic, aşa cum fac oamenii. Fiind 
Dumnezeu, El rosteşte numai adevăruri veşnice. La fel şi sfinţii, atunci când 
vorbesc despre Dumnezeu, nu încearcă să convingă sau să dovedească adevărul 
spuselor lor; adânca lor cunoaştere de Dumnezeu este cea care poartă mărturie 
adevărului dumnezeiesc. Oamenii nu se pot împotrivi cuvântului sfinților, 
fiindcă el le împărtăşeşte harul lui Dumnezeu care le înştiințează inima, 
încredinţându-i de adevărul cel veşnic şi nemailăsând astfel loc pentru dezbateri 
sau controverse. Hristos nu caută să dovedească faptul că dreptatea este de 
partea iudeilor, nici că samarinenii greşesc. El arată numai că evreii au rămas 
credincioşi legământului lui Dumnezeu cu Israel, deşi credinţa lor este încă 
nedesăvârşită. Însă chiar în acel moment Domnul descoperă adevărul absolut 
despre Cine este Dumnezeu şi cum trebuie să 1 ne închinăm, pentru că El Însuşi 
este Adevărul Absolut. Zeii păgânilor sunt fără îndoială mincinoşi, samarinenii 
au căzut în erezie, iar evreii aşteaptă încă plinirea descoperirii dumnezeieşti. 


lisus Hristos este plinirea descoperirii prin care ni se deschide calea către 
adevărata închinare. 


„Dar vine ceasul şi acum este...” Acest ceas începe odată cu venirea Domnului 
pe pământ, căci Împărăţia lui Dumnezeu este aproape - este cu noi şi înlăuntrul 
nostru. Și de acum înainte „adevărații închinători se vor închina Tatălui în duh 
şi în adevăr“. Altfel spus, cunoaşterea şi înţelegerea omului despre Dumnezeu 
desăvârşesc acum prin faptul că adevărata închinare a Dumnezeului celui 


adevărat se descoperă în şi prin Hristos. Credincioşii nu se vor mai închina unui 
Dumnezeu aproape necunoscut, ci lui Dumnezeu-Tatăl, iar această închinare nu 
poate fi decât „în duh şi în adevăr“. Ei 1 se vor închina în harul Duhului Sfânt şi 
în Hristos, Fiul şi Cuvântul lui Dumnezeu, pentru că El este Adevărul. Ne vom 
închina lui Dumnezeu în adevărul cuvântului Său, descoperit omului pe pământ 
în Persoana lui lisus Hristos. 


Mai mult, „Tatăl astfel de închinători îşi doreşte”. Tatăl îi caută pe aceia care au 
înțeles că pe Dumnezeu nu Îl putem cunoaşte în chip raţional, cum credeau 
grecii, nici nu Îl putem limita la un neam sau la o ţară anume, aşa cum făceau 
evreii. Unul Dumnezeu adevărat nu se lasă cuprins de către mintea omenească, 
nici nu poate fi mărginit în vreun fel. Unul Dumnezeu adevărat este Duh, iar 
închinătorii cei adevăraţi 1 se închină în Duhul Său, în inimă, în Chip desăvârşit, 
în tot ceasul şi în tot locul stăpânirii Sale. Adevărata închinare nu are nici un 
amestec cu naționalismul şi nici cu orice altceva din lumea aceasta. 


Duh este Dumnezeu şi cei ce 1 se închină trebuie să I i închine în duh şi în 
adevăr. “ 


Dumnezeu este Tată şi Duh, iar închinătorii Lui 1 se vor închina „în adevărul” 
pocăinţei. Acest adevăr este insuflat de Duhul Adevărului Care de la Tatăl 
purcede şi îi este dăruit omului atunci când se pocăieşte din toată inima şi din tot 
sufletul, când însetează şi tânjeşte după Dumnezeu cu toată fiinţa sa. lar calea 
absolută, calea desăvârşită a adevăratei Lui închinări, începe prin a-L cunoaşte 
aşa cum un fiu îşi cunoaşte tatăl. Aceasta este religia cea adevărată, religia 
inimii, pe care ne-a descoperit-o în vremurile din urmă lisus Hristos, Fiul lui 
Dumnezeu. Prin credinţa în EI ÎI cunoaştem pe Dumnezeu ca Părinte şi devenim 
fiii Lui adevăraţi, fii ai zilei, fii ai Luminii adevărului Său. 


„Stim că va veni Mesia care se cheamă Hristos; când va veni, Acela ne va 
vesti nouă toate. lisus i-a zis: Eu sunt, Cel ce vorbesc cu tine”, 


Văzând la început în Domnul lisus un iudeu obişnuit, apoi un om mai mare 
decât însuşi Patriarhul lacov şi în cele din urmă un Proroc, femeia samarineancă 
este acum gata să mărturisească că EI este Hristosul, Mesia. Domnul a călăuzit- 
o la o asemenea plinătate a cunoaşterii, încât ea aleargă în cetate să-L 
propovăduiască pe Hristos celor din neamul ei, care vor mărturisi mai apoi: 

;» Credem nu numai pentru cuvântul tău, căci noi înşine am auzit şi Ştim că 
Acesta este cu adevărat Hristosul, Mântuitorul lumii”. 


Convorbirea lui lisus cu femeia samarineancă ne dezvăluie un mare adevăr: din 
clipa în care omul primeşte cuvântul lui Hristos, cugetul său se înalţă treptat la 
adevărata cunoaştere a lui Dumnezeu. Mai întâi el descoperă puterea 


dumnezeiască a acestui cuvânt şi se întăreşte în credinţă, apoi acceptă adevărul 
lui Hristos-Dumnezeu, călăuzit fiind de credinţa cea dreaptă. Ochiul lăuntric 1 se 
curăţeşte şi începe să vadă limpede în a Cui prezenţă se află; sufletul i se umple 
întreg, de lumină, iar inima îi este inundată de Lumina dumnezeiască a Soarelui 
Dreptăţii. Luceafărul de dimineaţă a răsărit în inima lui, şi astfel el se face fiu al 
zilei şi se uneşte cu Dumnezeu, aducându-l închinare în duh şi în adevăr. Se 
închină cu toată inima acestui Dumnezeu Care l-a cinstit cu harul Său, ştiind că 
EI este singurul Dumnezeu adevărat şi Mântuitor al lumi. 


(din: Arhimandrit Zaharia Zaharou, “Adu-ţi aminte de dragostea cea dintâi 
(Apoc. 2, 4-5)”. Cele trei perioade ale vârstei duhovniceşti în teologia 
Părintelui Sofronie, Editura Doxologia, 2015) 


Părintele Arsenie Boca - Evanghelia samarinencii sau o călătorie misionară 
a lui lisus 


O călătorie care iarăşi i-a supărat pe iudei, fiindcă lisus n-a respectat 
prejudecățile lor, de a nu trece prin Samaria. ludeii predaniilor omeneşti, când 
aveau vreo cale din ludeia în Galileia, ocoleau Samaria, ca să nu se spurce. 


lisus, Samarineanul milostiv, a făcut această călătorie interzisă. Mai mult: 
intrând pe teritoriul samarinenilor, s-a oprit la Sichar, la fântâna lui lacov, şi a 
stat de vorbă cu o femeie, - şi încă cu o femeie stricată. Ba i-a mai cerut şi apă 
să bea. Închipuiţi-vă ce-ar mai fi tremurat de ciudă cărturarii şi fariseii, văzând 
că lisus aşa le calcă dispozițiile în picioare - prejudecăţi care-i ţineau într-o 
nemaiîntâlnită complicitate. Nici ucenicii, pe care-i trimisese în Sichar să 
cumpere pâine, nu erau tocmai dumeriţi, văzând că învățătorul lor „stă de vorbă 
cu 0 femeie". 


Inventarul smintelelor omeneşti să-l terminăm aci. Aceasta e umbra, care va 
pune în valoare lumina. Omul cu umbra, lisus cu lumina. 


Iată acum lumina Samarineanului misionar. 


Întâi, Iisus n-a ţinut seamă de prejudecățile, de îngustimile sau de tâmpeniile 
care căscau prăpăstii între oameni, Sau ridicau ziduri absurde. lisus a trecut, 
simplu, peste unele ca acelea, - cum ar trece şi acum. lisus n-a prea ales 
mediul, n-a aşteptat prea mari înzestrați la minte, nu s-a ferit de categorii morale 
dubioase, fiindcă lisus credea în om. 


Iar ca Să găsească omul (- omul de omenie ascuns şi-ntr-un ticălos -), omul 
cu care vorbeşte Dumnezeu, ne dăm seama că pentru lisus era lucrul cel mai 
uşor. 


O dovadă despre cât crede Dumnezeu în om ne stă Samarineanca, o femeie, şi 
încă încărcată de păcate. Şi cu aceasta a vorbit Dumnezeu. Femeii acesteia, 
ostracizată societăţii, lisus îi încredinţează revelații. Nu era capabilă prin fire şi 
purtare de revelații, dar lisus a trecut-o şi peste neajunsurile firii sale, 
descoperindu-i că o cunoaşte, că-i ştie păcatele, - ca oarecând descoperind lui 
Natanael taina copilăriei sale, pe când îl ascundea smochinul (loan 1,48). 


- Văd că eşti Prooroc, văzător de Dumnezeu, deci spune-mi unde-i Dumnezeu, 
ca să I ne închinăm Lui: în muntele acesta, sau numai în lerusalim ? 


Aşa pedagogie are Dumnezeu: 
ca să te salte într-o treaptă sufletească 


capabilă de revelaţie, stare extatică - totuşi în Stare de conştiinţă, în care 
cunoşti şi tu pe Dumnezeu. 


Aşa a făcut Samarineanca cunoştinţă cu Dumnezeu. Bucuria aceasta 
excepţională a facut-o să-şi uite de păcate, să uite de apa despre care nu pricepea 
nimic, să uite că trebuie să se întoarcă în cetate. Într-o aşa stare de bucurie 
fâşnesc în sufletul omenesc întrebările ultime, întrebările veşniciei, - căci 
veşnicia ai dori-o fericirii tale, când te întâlneşti cu Dumnezeu. Şi aude 
Samarineanca Adevărul grăindu-i: „Femeie, acum a venit ceasul când 
adevărații închinători se vor închina Tatălui în duh şi în adevăr; căci Duh 
este Dumnezeu, şi cine se închină Lui, în duh şi în adevăr I se cade să se 
închine" (loan 4,23-24). 


Primind Samarineanca o revelaţie, care l-ar fi uimit şi pe Platon, în făptura ei se 
stârnesc toate nădejdile lui Israel, şi-l spune lui lisus credinţa sa în venirea lui 
Mesia „care ne va spune nouă toate". lisus îi înlătură şi acest de pe urmă văl de 
pe suflet, spunându-i deschis: „Eu sunt Acela" (loan 4,26). 


La aşa măsură nu S-a descoperit lisus pe Sine decât numai în încă două 
împrejurări: 

4 unui orb din naştere care, după tămăduire s-a transformat în misionar al 
lui lisus, făcând de ruşine pe fariseii templului (loan 9) şi pentru fapta 
aceasta a lui, lisus i s-a descoperit cu proprie grăire: Fiul lui Dumnezeu. 

4 Iar a doua descoperire a Sa, pe faţă, a fost înainte de patimi, când a 
întărit pe ucenici zicând: „Să ştiţi: Eu Sunt Acela de care au grăit 
proorocii!" 


Laşi toate ale tale, ca Petru: 


corabia, peştii şi nevasta şi casa; aşa a lăsat şi Samarineanca găleata la 
fântână, - 


în. iminaca. Ci II a aşa transformare 


sufletească s-a trezit Samaria. lisus se bucura cu Duhul pentru trezirea din 
Samaria. 


Tocmai ajung şi ucenicii cu pâinea. Dar lisus le spune că alta-i mâncarea care-l 


Dacă Samarineanca a avut o bucurie care a săltat-o până la întrebările veşniciei, 
bucuria nu L-a lăsat nici pe Iisus cu gândul numai în ziua aceea cu soarele în 
creştetul nămiezii. Deci lisus vorbind cu ucenicii, care umanizaseră pe lisus 
după ei, le lărgeşte şi lor gândul până la Secerişul lumii. 


Dar iată că vine o delegaţie: mulți samarineni, care invită pe lisus să rămână 
cu ei. Și a rămas lisus cu samarinenii două zile (loan 4,40). 


- Poate că, impresionat de sufletul samarinenilor, pe care ocolindu-i iudeii nu l- 


au putut strica, lisus să-şi fi însuşit numele sub care s-a ascuns în parabola 
Samarineanului milostiv. 


(Bucureşti. 22. V.49) 


Părintele Teofil Părăian — Cuvânt la Duminica Samarinencii din „Credinţa 
lucrătoare prin iubire” - Ce înseamnă să fii credincios? Chemarea la 
credinţă 


În numele Tatălui şi al Fiului şi al Sfântului Duh. Amin! 


Iubiţi credincioşi, aţi băgat de seamă, cred, că de fiecare dată când ţin un cuvânt 
de învăţătură, mă adresez cu cuvintele „iubiţi credincioşi”. Nu numai eu fac aşa, 
ci şi alţi propovăduitori fac aşa, pentru că cea mai de căpetenie calitate a celor 
care fac parte din Biserică e credinţa. 


Dar de ce sunt credincios? Pentru că altă cale de-a cunoaşte adevărul mai 
presus de noi, adevărurile descoperite de Dumnezeu şi propovăduite de Sfânta 
Biserică, nu există. Nu ai cum Să te raportezi la Dumnezeu şi la lucrurile Lui 
Dumnezeu altfel decât prin credinţă şi atunci întrebarea este: Raportându-ne 
noi la adevărurile de credinţă, cum Stăm în faţa lor? 


Cu credinţă sau fără credinţă? Toţi cei care suntem convinşi de adevărurile pe 
care le propovăduieşte Sfânta noastră Biserică am ajuns la aceasta prin credinţă. 
Ceea ce ne cere Domnul Nostru lisus Hristos este credinţa, EI Însuşi este 
credinţa. 


Începutul propovăduirii Mântuitorului Nostru Iisus Hristos, cum ni-l prezintă 
Sfântul Evanghelist Marcu, a fost prin cuvintele: „S-a împlinit vremea şi s-a 
apropiat împărăţia lui Dumnezeu, pocăiţi-vă şi credeţi în Evanghelie”. 


Deci este o chemare la credinţă. La sfârşitul Evangheliei de la Marcu citim că 
după ce a înviat din morți Domnul Hristos, a zis către ucenicii săi: 


„Propovăduiţi Evanghelia la toată făptura. Cel ce va crede şi se va boteza se 
va mântui; iar cel ce nu va crede se va osândi."(Mc. 16,15-16) 


Dacă avem în vedere numai cuvintele acestea din Sfânta Evanghelie de la 
Marcu, ştim că este nevoie de credinţă. „, Crezi tu în Fiul Lui Dumnezeu? “(În. 
9, 35), l-a întrebat Domnul Hristos pe omul acela căruia îi dăduse vedere. EI a 
zis: „Dar cine este, Doamne, ca să cred în EI? “(În. 9,36), şi Domnul Hristos a 
răspuns: „L-ai şi văzut! Şi Cel ce vorbeşte cu tine, Acela este ” (În. 9, 37). Şi 
atunci omul a zis: „ Cred, Doamne! Și s-a închinat Lui” (În. 9, 38) Despre 
aceasta va fi vorba în Duminica viitoare. 


ad. 


4 să credem în Dumnezeu Tatăl, 

+ să credem în Dumnezeu Fiul, 

4 să credem în Dumnezeu Duhul Sfânt, 

+ să credem în Sfânta noastră Biserică, 

4 să credem în Sfintele Taine, 

4 să credem în viaţa de după moarte, în nemurirea sufletului, 

4 să credem în viaţa veşnică, în fericirea veşnică şi în răsplata care va fi 
după moarte. 


Ce mărturisim prin credinţă? 


Iubiţi credincioşi, această credinţă a noastră, o mărturisim cu mai multe prilejuri 
şi în mai multe feluri. Mărturisim credinţa noastră crezând în ceea ce facem: 
+ credem în însemnătatea Sfintei Liturghii, 
+ credem în lucrarea Sfintei Biserici. 


De pildă, acum, cei care suntem aici, suntem aici din pricină că credem. Suntem 
aici pentru că suntem credincioşi, şi dacă nu am fi credincioşi nu am fi aici. 


Toţi aceia care nu cred, nu sunt în biserică în această duminică. Deci, iată o 
mărturisire de credinţă! 


Mărturisirea de credinţă se face cu cuvântul şi cu fapta, cu cuvântul şi cu 
viaţa. 


Atunci Spunem că noi credem în Dumnezeu Tatăl, ca făcător al cerului şi al 
pământului, al tuturor celor văzute şi nevăzute. Credem în Dumnezeu Fiul 
care este Unul-Născut al Tatălui, este de o fiinţă cu Tatăl. Că Fiul lui 
Dumnezeu, credem noi mai departe, s-a făcut om, pentru noi şi pentru a 


noastră mântuire, s-a coborât din ceruri şi S-a întrupat de la Duhul Sfânt şi s- 
a făcut om, din Sfânta Fecioară Maria. 


Mărturisim mai departe că Fiul lui Dumnezeu, care S-a făcut om, a fost 
răstignit pe cruce în firea omenească, că a înviat a treia zi din morţi, S-a 
înălțat apoi la ceruri şi şade de-a dreapta Tatălui, şi de acolo va să vină, cu 
mărire, Să judece vii şi morţii, şi că împărăţia Lui nu va avea Sfârşit. 


E credinţa pe care o mărturisim în legătură cu Domnul Hristos, cu Fiul lui 
Dumnezeu care s-a făcut om. 


Mărturisim în Crez şi credinţa în Sfântul Duh, care din Tatăl purcede, Cela 
ce împreună cu Tatăl şi Fiul este închinat şi mărit. 


Mărturisim apoi credinţa în Sfânta Biserică care este păstrătoarea, 
propovăduitoarea şi tâlcuitoarea adevărului de credinţă. Credem că Sfânta 
Biserică este una, sfântă, sobornicească şi apostolească. Credem în Sfintele 
Taine mărturisind un botez spre iertarea păcatelor. Și credem în viaţa veşnică. 


Iubiţi credincioşi, toate lucrurile acestea noi le credem, şi altă cale de-a avea în 
sufletul nostru aceste adevăruri nu există. Nu avem cum să ne raportăm la aceste 
adevăruri decât prin credinţă. 


sfinţii lui Dumnezeu. 
» 


Iar noi Suntem cinstitori ai icoanelor pentru că avem încredințarea că icoana 
ne pune în legătură cu cei care sunt pe icoane şi că este un fel de priză 
la cele mai presus de lumea aceasta, 

Avem o legătură cu cei închipuiţi pe icoană. Aceasta este fiinţa noastră. 


Credem în sfintele moaşte, credem în lucrarea Bisericii, credem în oamenii lui 
Dumnezeu care sunt preoții. Toate acestea ţin de credinţa noastră. 


De la credinţa prin cuvânt la credinţa prin experienţă 


Iubiţi credincioşi, poate că vă întrebaţi acum, după ce am pus în atenţie credința 
ca mijloc de a fi în legătură cu Dumnezeu, cu Maica Domnului, cu sfinţii lui 
Dumnezeu, cu lucrările Bisericii, de ce am spus toate acestea? Pentru că în 
Sfânta Evanghelie care s-a citit la această Sfântă Liturghie a fost vorba şi de 
credinţă. 


Anume, în legătură cu femeia samarineancă, e scris că acea femeie care L-a 
întâlnit pe Domnul Hristos la fântâna lui Iacob, în Sihar, s-a minunat de Domnul 
Hristos. Şi-a dat seama că are în faţă un om deosebit, un prooroc trimis de 
Dumnezeu. Și fiind convinsă de aceasta, având credinţa aceasta, s-a dus la 
cetăţenii din Sihar - la concetăţenii ei - şi le-a spus: Veniţi, veniți la fântâna lui 
Iacob că este un om care mi-a spus mie toate, e un om deosebit. Atâta ştia 
femeia aceasta samarineancă. Oamenii au pornit să-L vadă pe omul acela 
deosebit, pe proorocul acela care i-a spus femeii samarinence toate câte a făcut. 
Și L-au văzut pe Domnul Hristos, şi s-au bucurat de Domnul Hristos. 


Şi pentru că s-au bucurat de EI, au stăruit să rămână la ei. Şi Domnul Hristos a 
rămas la ei două zile. Şi după aceea i-au spus femeii samarinence: ,, Credem nu 
numai pentru cuvântul tău, căci noi înşine am auzit şi ştim că Acesta este cu 
adevărat Hristosul, Mântuitorul lumii” (În. 4,42). 


Aşadar oamenii din Sihar au crezut mai întâi pentru cuvântul femeii, dar nu au 
rămas numai la credinţa pe care au putut-o avea prin cuvântul femeii, ci au ajuns 
la o credinţă înaintată, aşa că au putut spune către femeie: Acum credem nu 
numai pentru cuvântul tău. Am crezut numai pentru cuvântul tău, te-am ascultat, 
am ieşit la fântâna lui Iacob, l-am întâlnit pe Acela despre care spui tu că ţi-a 
spus toate şi de acum credem în El pentru că avem o experienţă a noastră, o 
credinţă a noastră. 


Credinţa noastră a început cu credinţa ta şi după aceea a înaintat credinţa 
prin experienţa noastră. Cuvântul tău care a fost pentru noi prilej de a ne 
întâlni cu Mântuitorul lumii, dar acum avem noi o credinţă a noastră, mai 
presus de credinţa pe care o aveam numai pentru cuvântul tău. Noi înşine 
Ştim, am cunoscut, Simţim, credem, suntem convinşi, şi suntem încredinţaţi 
deplin prin Acesta pe care L-ai văzut tu ca pe un om deosebit, care este Fiul 
lui Dumnezeu, Mântuitorul lumii. 


Credinţa este lucrătoare numai prin iubire 


lubiţi credincioşi, în Epistola către Galateni a Sfântului Apostol Pavel, se 
vorbeşte de nişte lucruri care acum, pentru noi, nu au nici o importanţă, dar care 
atunci erau nişte preocupări ale oamenilor: dacă trebuie sau nu trebuie să 
primească creştinii tăierea împrejur, circumciziunea. 


Sfântul Apostol Pavel a spus o vorbă hotărâtă: „ Căci în Hristos lisus, nici 
tăierea împrejur nu poate ceva, nici netăierea împrejur, ci credinţa care este 


lucrătoare prin iubire ” (Gal. 5,6). 


Deci ce trebuie să aibă un credincios creştin? 


> Credinţă lucrătoare în iubire. 
» Credinţă şi iubire. 
> Ocredinţă care e temei pentru iubire. 


În Epistola întâia către Corinteni, Sfântul Apostol Pavel pune în atenţie şi 
credinţa şi iubirea. Noi ştim că din învăţătura Sfântului Apostol Pavel au ieşit 
scrierile lui care au ajuns cu darul lui Dumnezeu până la noi. E o bucurie pentru 
noi să ştim ce a scris Sfântul Apostol Pavel corintenilor. Am putea zice că 
Epistola către Corinteni nu este numai către corinteni, ci către români şi către 
sâmbeteni, este pentru toţi oamenii. 


Deci, şi pe noi ne învaţă Sfântul Apostol Pavel când afirmă că: „ de aş avea 
atâta credinţă încât să mut şi munţii, iar dragoste nu am, nimica nu sunt” (| 
Gora 2). 


ee 


Prima întrebare: ,„, Crezi fu în Fiul lui Dumnezeu? “. Deci nu întreabă 
Domnul Hristos „Ce ştii tu despre Dumnezeu?”, ci întreabă: „ Crezi tu în Fiul 
Lui Dumnezeu? ” Foarte simplu! Dar orbul acela pe care l-a întrebat Domnul 


Prin urmare, omul acela care a fost întrebat avea conştiinţa că a primit vederea 
prin lucrarea Domnului Hristos. Şi atunci, având această conştiinţă, a fost şi el 
la măsurile celor din Sihar care au zis către femeia samarineancă: „Credem nu 
numai pentru cuvântul tău, căci noi înşine am auzit şi Ştim că Acesta este cu 
adevărat Hristosul, Mântuitorul lumii”. lar după ce a aflat cine este Fiul lui 
Dumnezeu, a zis: „, Cred Doamne şi s-a închinat Lui”. Aşa citim în Sfânta 
Evanghelie de la Ioan. 


ŞI tot în Sfânta Evanghelie de la loan mai avem o întrebare pe care Domnul 
Hristos a pus-o Sfântului Apostol Petru. Cine citeşte capitolul 21 din Sfânta 
Evanghelie de la loan află că odată, la Marea Tiberiadei, fiind şapte ucenici ai 
Domnului Hristos între care Sfântul Apostol Petru, Sfântul Apostol Toma, 
Sfântul Apostol Natanail, Sfinţii lacob şi loan, şi încă doi pe care nu-i 
pomeneşte Evanghelia, Domnul Hristos a făcut o minune. 


După ce au prânzit - fiţi atenţi: după ce au prânzit, nu înainte de prânz, ci după 
ce au prânzit — l-a întrebat Domnul Hristos pe Sfântul Apostol Petru: ,„, Simone, 
fiul lui Ilona, Mă iubeşti tu mai mult decât aceştia? ” şi Sfântul Apostol Petru a 
zis: „Da, Doamne, Tu ştii că Te iubesc” (În. 21, 15). 


E minunat numai să ştim aceasta, e minunat să ne gândim la lucrul acesta. Ce l-a 
întrebat pe Sfântul Apostol Petru Domnul Hristos: „ Simone, fiul lui Iona, Mă 
iubeşti tu ...? ” Deci ce relaţie ai tu cu Mine, Simone, fiul lui lona. 


Și Sfântul Apostol Petru a zis: „ Da Doamne, Tu ştii că Te iubesc “. ŞI l-a 
întrebat şi a doua oară: „Simone, fiul lui Ilona, Mă iubeşti? ” Şi a zis Sfântul 
Apostol Petru: „ Da, Doamne, Tu ştii că te iubesc. ” Şi l-a întrebat şi-a treia 
oară: „Simone, fiul lui lona, Mă iubeşti?”, şi Sfântul Apostol Petru s-a mâhnit 
că l-a întrebat şi a treia oară, poate că s-a gândit la cele trei lepădări, nu avem de 
unde să ştim. 


Ştim doar ce ne spune Sfântul Evanghelist că s-a mâhnit. Şi a răspuns şi a treia 
oară: „Doamne, Tu ştii toate. Tu ştii că Te iubesc”, deci 


Noi toţi trebuie să răspundem atât la întrebarea: „Crezi tu în Fiul Lui 
Dumnezeu ?”, cât şi la întrebarea: „Mă iubeşti tu pe Mine?”. 


Numai că şi una şi alta privesc nu numai o părere de credincioşi, ci privesc 
starea noastră. 


Sunt mulți oameni care zic că ei cred în Dumnezeu, dar fac fapte de 
necredincioşi. Aceia nu-L iubesc pe Dumnezeu, aceia nu cred în Dumnezeu. 


Sunt oameni care zic că-L iubesc pe Domnul Hristos şi nu împlinesc poruncile 
Lui. Aceia nu-L iubesc pe Domnul Hristos, căci spune Domnul Hristos că cel ce 
iubeşte pe tatăl său sau pe mama sa mai mult decât pe EI, nu este vrednic de EI. 
Cel ce iubeşte pe fiu sau pe fiică mai mult decât pe EI, nu este vrednic de EI. 
Cel ce nu îşi ia crucea sa şi să urmeze Domnului Hristos, nu este vrednic de El. 


Iată, iubiţi credincioşi, ceea ce trebuie să avem noi în vedere: credinţa şi iubirea. 
Și aceasta se arată în viaţa pe care o trăim nu numai cu cuvântul: „Cred întru 


unul Dumnezeu, Tatăl Atotţiitorul, ...Şi întru unul Domn lisus Hristos ” care 
fără îndoială e şi cu cuvântul, dar nu este destul cu cuvântul. 


Mărturisirea numai cu cuvântul nu-i destulă. 


Și acela nu poate zice: ,„, Credem nu numai pentru cuvântul tău, căci 
noi înşine am auzit şi Ştim că Acesta este cu adevărat Hristosul, Mântuitorul 
lumii”. 


Credinţa fără fapte (nelucrătoare), moartă este 


Iubiţi credincioşi, să ne gândim la aceasta, să ne cercetăm pe noi înşine! 


Sfântul Apostol Pavel, în Epistola a doua către Corinteni, scrie - şi către noi 
Scrie - să se cerceteze fiecare dacă este în credinţă. 


Cum să ne cercetăm dacă suntem în credinţă? Să vedem dacă facem faptele 
necredinţei. Sfântul Apostol Iacob spune: „ Căci precum trupul fără de suflet 
mort este, astfel şi credinţa fără de fapte, moartă este ” (lacov 2,26). Deci, 


Y dacă facem fapte de credinţă, dacă ne rugăm dimineaţa, seara şi la masă, 
dacă ne rugăm cu rugăciune îndesită, zicând ,, Doamne, Llisuse 
Hristoase, Fiul Lui Dumnezeu, miluieşte-mă pe mine, păcătosul”, dacă 
spunem mereu rugăciuni în mintea noastră, dacă ne păzim mintea prin 
rugăciune, înseamnă că credem. 

Dacă postim în zilele de post, înseamnă că credem. 

Dacă mergem la biserică în zilele de duminică şi de sărbători, înseamnă 
că credem. 

Dacă înlăturăm din sufletul nostru ceea ce nu vrea Dumnezeu să fie în 
viața noastră, toate răutăţile în orice chip ar fi - şi ură, şi mânie, şi 
gândul de răzbunare, şi porniri spre duşmănie, şi pomenirea răului şi 
atâtea şi atâtea chipuri ale răutăţii, dacă le scoatem din sufletul nostru şi 
nu le mai vrem, dacă ne împotrivim lor, înseamnă că avem credinţă şi 
avem o credinţă lucrătoare. 


Și dacă am ajuns la 
- înseamnă că putem zice şi noi, ca 


oamenii aceia din Sihar, ca femeia samarineancă: „Credem nu numai pentru 
cuvântul tău, căci noi înşine am auzit şi ştim că Acesta este cu adevărat 
Hristosul, Mântuitorul lumii”. 


Noi înşine am crezut şi am cunoscut, nu mai avem nevoie de un cuvânt de 
sprijin, ci avem experienţa, care-i mai mult decât un cuvânt de sprijin al 
credinţei noastre. 


Aşadar, iubiţi credincioşi, în ziua aceasta, în care am pomenit întâlnirea 
Domnului Hristos cu femeia samarineancă, 


“însă nu precum voiesc Eu, ci precum Tu voieşti"(Mt. 26,39). 


Dar dacă, fiind în biserică sau când mergem acasă, începem cuvânt de 
nemulțumire, de răutate, de împotrivire şi nu se cunoaşte că am fost la biserică, 
înseamnă că nu avem destulă credinţă. De ce? Pentru că Sfântul Apostol Pavel, 
în Epistola către Filipeni, scrie: „îngăduința voastră să se facă ştiută tuturor 
oamenilor” (Filip. 4, 5). 


Deci toți oamenii să ştie că avem îngăduinţă, toţi oamenii să ştie că avem 
credinţă, toți oamenii să ştie că avem smerenie. 


Ne apropiem de sărbătoarea Înălţării Domnului Hristos şi atunci vor fi pomenite 
ultimele cuvinte rostite de Domnul Hristos aici pe pământ: „îmi veți fi Mie 
martori în toată Iudeea, în Ierusalim, în toată Iudeea şi Samaria şi până la 
marginea pământului”. 


Și aceasta se potriveşte şi pentru noi. Că şi noi suntem martorii lui Dumnezeu. 
Și suntem martorii lui Dumnezeu dacă ducem o viaţă din care să se vadă că ştim 
de femeia samarineancă, că am primit de la Domnul Hristos apa cea vie, că 
recunoaştem păcatele pe care le-am făcut şi vrem să le desființăm. 


Să se cunoască că ştim de oamenii din Sihar, care aveau o credinţă întemeiată pe 
experienţă. Şi atunci suntem cu adevărat martori ai lui Dumnezeu şi suntem ca 
şi când am fi fost noi la Sihar, ca şi când am fost noi la fântâna lui lacob, ca şi 


când am fost şi noi între cei care au zis: „, Credem nu numai pentru cuvântul 
tău, căci noi înşine am auzit şi ştim că Acesta este cu adevărat Hristosul, 
Mântuitorul lumii”. 


Să fim astfel de martori în împrejurimile în care trăim, între oamenii în care a 
rânduit Dumnezeu să ne ducem viaţa, să ne cercetăm pe noi înşine şi să ne 
rugăm lui Dumnezeu să ne dea mai multă credinţă, să ne dea mai multă 
iubire, să ne ajute să fim şi noi mărturisitori cum a fost femeia samarineancă, 
despre care se ştie că a murit ca mucenică. 


Dumnezeu să ne ajute! Mărire Tatălui şi Fiului şi Sfântului Duh. Amin! 


Arhimandritul Teofil Părăian - Leacuri spre mântuire 


Predică rostită în Duminica Samarinencii, cu prilejul Maslului de obşte, 24 
mai 1992 


Altădată, cu un alt prilej, făceam legătura între măslin, măslină, maslu şi 
spuneam că maslu vine de la untdelemn. Taina Sfântului Maslu este Taina în 
care se foloseşte untdelemn şi în care credincioşii primesc binecuvântarea lui 
Dumnezeu prin mijlocirea untdelemnului sfințit. 


Sfântul Maslu este una dintre cele şapte Sfinte Taine şi am amintit deunăzi 
despre rostul pe care îl are untdelemnul sfințit pentru aşezarea noastră 
sufletească, pentru binele nostru, nu numai trupesc, ci şi sufletesc. 


Rugăciunea întâi de la Sfântul Maslu zice aşa: „Facă-se Doamne untdelemnul 
acesta untdelemn de bucurie, untdelemn de sfinţenie, îmbrăcăminte împără- 
tească, pavăză puternică, izbăvitor de toată lucrarea diavolească, pecete 
nestricată, bucuria inimii, veselie veşnică”, Acestea le cerem noi de la 
Dumnezeu în cuprinsul rânduielii de la Sfântul Maslu, şi acestea le şi dorim. 


E în rânduiala Sfintei noastre Biserici să cerem aşa ceva şi se potriveşte chiar cu 
ceea ce dorim noi să se întâmple. 


— Cerem de la Dumnezeu bucurii; untdelemnul cu care ne ungem la Sfântul 
Maslu şi care s-a sfinţit prin puterea Duhului Sfânt să fie untdelemn de 
sfințenie; să ne sfințim prin atingerea cu untdelemnul cel sfinţit. 


— Cerem de la Dumnezeu ca untdelemnul să ne fie pavăză puternică, să 
avem o putere din untdelemnul cel sfinţit, care-i puterea lui Dumnezeu 
pentru noi înşine, pentru fiecare dintre noi. 

— Cerem de la Dumnezeu ca untdelemnul cu care ne ungem, Sfinţit prin 
venirea Duhului Sfânt, să fie pentru noi îmbrăcăminte împărătească: să 
fim unşi cu untdelemn ca să avem o îmbrăcăminte de la Dumnezeu, să 
avem haina cea de nuntă, despre care se spune în Sfânta Evanghelie de la 
Matei, că cei care se înfăţişează la nunta fiului de împărat, la ospățul 
Împărăției lui Dumnezeu, trebuie să aibă haine de nuntă, să fie îmbrăcaţi 
în haina potrivită cu ospățul Împărăției, şi că cel care nu are haină de 
nuntă nu este vrednic de Împărăţia lui Dumnezeu, nu este vrednic de 
bucuria Împărăției, de ospăţul Împărăției. 


Să ținem minte că Împărăţia Lui nu începe după lumea aceasta, după ce trecem 
din viaţa aceasta, ci începe aici pe pământ. Chiar Sfintele slujbe sunt pentru noi 
prilej de a ne ospăta în Impărăţia lui Dumnezeu. 


În Joia Sfintelor Patimi, de altfel în toată Săptămâna Sfintelor Patimi, se spun la 
Sfânta slujbă cuvinte ca acestea: „Cămara Ta Mântuitorule o văd împodobită şi 
îmbrăcăminte nu am să intru într-însa, luminează haina sufletului meu, 
dătătorule de lumină şi mă mântuieşte.” Haină luminoasă dă-mi mie, Cel ce Te 
îmbraci cu lumina ca şi cu o haină, haina pe care o cerem într-o altă alcătuire de 
la Sfintele slujbe. Haina aceasta de nuntă nădăjduim să ne-o câştigăm şi prin 
ungerea cu untdelemnul cel sfințit la Sfântul Maslu. 


Sfântul Maslu începe cu cuvintele: „Binecuvântată este Împărăţia Tatălui şi a 
Fiului şi a Sfântului Duh, şi acum şi pururea şi-n vecii vecilor”, ceea ce 
înseamnă că şi în cuprinsul Tainei Sfântului Maslu este Împărăţia lui 
Dumnezeu, aşa cum Împărăţia lui Dumnezeu este şi la Sfânta Liturghie, şi aşa 
cum Împărăţia lui Dumnezeu este în toate Sfintele Taine. 


Dorim ca untdelemnul sfințit, cu care ne ungem la Sfântul Maslu, să fie pentru 
noi şi pecete nestricată, să fie un semn că suntem în Biserica lui Dumnezeu, 
Biserica adevărată, că suntem pecetluiţi cu Duhul Sfânt, că avem o alegere prin 
faptul că ne ungem cu untdelemn sfințit, spre deosebire de acei creştini care nu 
au această pecete, pentru că nu au Taina Sfântului Maslu, nu au undelemn sfințit 
cu care să se pecetluiască, cu care să însemneze, care să arate că sunt ai lui 
Dumnezeu. 


Când spunem: „Izbăvitor de toată lucrarea diavolească”, cerem de la Dumnezeu 
ca untdelemnul să fie izbăvitor, să fie mântuitor, adică să ne scape de orice 
lucrare a diavolului, de orice lucrare a potrivnicului. 


Într-o rugăciune de după împărtăşirea cu Sfintele Taine, cu Trupul şi cu Sângele 
Domnului nostru lisus Hristos, zicem: „Ca de foc să fugă de mine toată 
lucrarea diavolească. Tot răul, toată împotrivirea, ca de foc să fugă de mine, 
toată lucra-rea diavolului”. Aşa ceva dorim şi la Sfântul Maslu: să fugă de la 
noi orice lucrare diavolească, să nu se apropie de noi nici o lucrare a 
vrăjmaşului care vrea să ne depărteze de Dumnezeu, să fugă de la noi vrăjmăşii, 
răutatea, tot ce ţine de diavol, tot ce e rău în viaţa noastră, să se depărteze de la 
noi prin ungerea cu untdelemn sfințit. 


Untdelemnul de la Sfântul Maslu, untdelemnul sfințit, să fie bucurie a inimii; 
avem o bucurie în sufletul nostru prin atingerea de darul lui Dumnezeu, şi 
bucuria aceasta vrem să fie o bucurie în inima noastră. Ne rugăm lui Dumnezeu 
să ne dea bucurie, pentru că ştim că Dumnezeu vrea această bucurie. De fapt, ne 
rugăm mai mult să ne facă vrednici de bucuria pe care ne-o dă, să fim simţitori 
ai bucuriei, să avem puterea să înţelegem bucuria pe care o revarsă Dumnezeu 
peste noi. Bucuria inimii este veselie veşnică. 


Chiar rugăciunea aceasta începe cu bucurie: „facă-se Doamne untdelemnul 
acesta, untdelemn de bucurie", şi tot cu bucurie şi cu veselie se sfârşeşte, căci 
zicem: „să se facă bucuria inimii şi veselia veşnică”. 


Aş vrea să stăruim puţin cu gândul asupra celor ce s-au citit intr-o pericopă 
evan-ghelică despre femeia samarineancă. Ne am dus cu gândul la întâlnirea 
Domnului nostru lisus Hristos cu femeia samarineancă la fântâna lui Iacob, 
lângă oraşul Sihar. Ne-am întâlnit, am putea zice, şi noi cu Domnul Hristos şi cu 
femeia samarineancă, am stat şi noi cu gândul şi cu simţirea aproape de acea 
fântână, chiar dacă n-am ajuns s-o vedem. 


Dar Sfânta Evanghelie are rostul să aducă în vremea noastră, pentru noi, 
cele ce s -au petrecut cu multă vreme înainte, când Domnul nostru Iisus 
Hristos propovăduia Sfânta Evanghelie aici pe pământ. 


Unii dintre credincioşi doresc să ajungă la Ierusalim, Dumnezeu să le ajute, să 
ajungă să vadă locurile pe unde a umblat Domnul Hristos. Unii nu doresc să 
ajungă acolo mulțumindu-se cu ceea ce au aici. Şi de fapt noi, prin Sfânta 
Evanghelie, avem tot ce este acolo. 


Nu ştiu dacă cineva care merge la Ierusalim este mai folosit decât cineva care 
nu merge, dar are în mintea lui, în inima lui cele care sunt înfăţişate în Sfânta 
Evanghelie. 


In cazul nostru, de pildă, am avut prilejul cu simţirea noastră lăuntrică, să fim 
acolo unde a fost Domnul Hristos când S-a întâlnit cu femeia samarineancă să 


aducem în viaţa noastră cele petrecute atunci, astfel încât Sfânta Evanghelie este 
de fapt Hristos în mijlocul nostru. 


Prin cele aminute în Sfânta Evanghelie, l-am auzit pe Domnul Hristos vorbind 
cu femeia samarineancă, aşa cum spune despre aceasta Sfântul evanghelist loan. 
De obicei, când am vorbit despre întâlnirea Domnului Hristos cu femeia 
samarineancă, am luat în seama mai ales trei lucruri, şi anume: înlănţuirile de 
gând, închinarea în Duh şi-n Adevăr şi despre cele două feluri de credinţă. 
Înlănţuirile de gând Gândurile oamenilor nu vin singuratice, ci sunt în legătură 
unele cu altele, gând cu gând, şi se face un fel de înlănţuire de gând. De la un 
gând treci la un alt gând şi după gândurile care vin în minte cunoaştem aşezarea 
sufletului nostru. 


Domnul Hristos, cu prilejul întâlnirii cu femeia samarineancă, a făcut nişte 
legături de gând ca să ne arate şi nouă cum trebuie să facem în mintea noastră. 


Și anume. S-a dus la fântână şi a rămas lângă fântâna lui Iacob. Ucenicii au 
plecat să cumpere de mâncare şi, pe când stătea Domnul Hristos lângă fântână, a 
venit o femeie să scoată apă. Domnul Hristos i-a cerut apă. A zis: „Dă-Mi apă 
să beau”. Femeia în loc să-l dea apa, a început să-l spună altceva: „Cum, Tu 
care eşti iudeu, ceri să bei de la mine. care sunt femeie samarineancă? (loan 
4, 9). Şi spune mai departe Sfântul evanghelist că iudeii nu se înțelegeau cu 
samarinienii. 


Femeia şi-a arătat mirarea că Domnul Hristos cere apa, şi atunci Domnul 
Hristos, de la apa care potoleşte setea trupească, i-a mutat mintea, sau a vrut să-i 
mute mintea la altă apă, la apa cea vie. Şi a zis: „Dacă ai fi ştiut darul lui 
Dumnezeu şi Cine este Cel ce ţi zice: Dă-Mi să beau, tu ai fi cerut de la EI, şi 
ți-ar fi dat apă vie”” (loan 4, 10). 


Femeia n-a înţeles despre ce este vorba şi s-a gândit tot la apa pe care i-a cerut-o 
Domnul Hristos şi a zis: „N-ai cum să-mi dai apă pentru că fântâna-i adâncă, 
n-ai cu ce să scoţi, cum poţi să-mi dai apa cea vie? “ Şi atunci Domnul Hristos 
i-a spus: „Oricine bea din apa aceasta va înseta iarăşi; dar cel ce va bea din 
apa pe care i-o voi da Eu, nu va mai înseta în veac, căci apa pe care i-o voi da 
Eu se va face în el izvor de apă săltătoare spre viaţa veşnică” (loan 4, 13 14). 


Aici Domnul Hristos arată rostul pe care-l are apa cea vie. Şi face legătura între 
apa văzută, apa firească, şi apa mai presus de fire, care este învăţătura Domnului 
Hristos sau harul, puterea dătătoare de Viaţă a Domnului Hristos. Cineva care a 
însetat, când găseşte apă şi bea, parcă primeşte putere, se înviorează. Tot aşa şi 
cel care primeşte puterea lui Dumnezeu, harul Sfântului Duh, şi el se înviorează. 
Are ceva nou, ceva mai presus de obişnuit în viaţa lui. E poate chiar ceea ce am 


zis eu cu alt prilej: bucuria, veselia veşnică, bucuria inimii, îmbrăcăminte 
împărătească, pavăză puternică, izbăvirea de toată puterea diavolească, toate 
acestea într-un fel ţin de apa cea vie, apa care dă putere sufletului. Ca noi, fiind 
oameni alcătuiți din suflet şi din trup, nu avem numai trebuinţe trupeşti ci avem 
şi trebuinţe sufleteşti. 


Sfântul Marcu Ascetul spune: “Credinţa neclintită este un turn întărit şi 


Hristos se face toate celui ce crede.” 


Cineva care-l are pe Domnul Hristos în suflet, are împlinire prin El şi 
împlinirea aceasta care este în suflet este ceea ce-l face pe om să se simtă bine 
în această viaţă pământească. Bineînţeles, sunt de trebuinţă şi cele trupeşti, şi 
Dumnezeu binecu-vântează tot ce ne trebuie pentru viaţa trupească. 


Când un preot stă la masă cu credincioşii, de obicei binecuvântează hrana care o 
primesc toţi, pentru că Dumnezeu binecuvântează de fapt şi ce este de trebuinţă 
sufletului, şi hrana trupească, şi băutura trupească, apa în special şi chiar vinul, 
şi ce se foloseşte la masă pentru întremarea trupului, este cu binecuvântează, 
pentru ca Dumnezeu binecuvântează toate ale omului şi pe om. Şi atunci, dacă 
Dumnezeu binecuvântează acestea pentru binele omului, tot EI este Cel care dă 
şi cele mai presus de lumea aceasta, prin care se împlineşte omul. 


Spune Domnul Hristos că cel care bea din apa firească, din apa care potoleşte 
setea trupului, însetează din nou, şi iar trebuie să bea când îi este sete, şi 
bineînţeles acesta este un lucru care nu are nici o vină. Dar, zice Domnul 
Hristos, cel care vă bea din apa pe care i-o va da EI, adică cel care primeşte 
putere dumnezeiască, harul dumnezeiesc, cel care primeşte învăţătura cea sfântă 
prin care se împlineşte, acela nu mai însetează niciodată. De ce? Pentru că se 
împlineşte, are o împlinire deplină 

prin puterea lui Dumnezeu. 


Și zice mai departe Domnul Hristos, şi acesta este un lucru foarte important: Cel 
care va bea din apa pe care i-o voi da Eu se va face în el izvor de apă, izvor 
dătător de viaţă spre viaţa veşnică. Acest lucru este foarte important pentru că 
nu numai Domnul Hristos este izvor, nu numai Maica Domnului este izvor al 
milei, ci şi noi trebuie să fim nişte izvoare pentru binele altora. Să ne întărim in 
bine, ca să putem fi lucrători de bucurie pentru alţii, să putem fi odihnitori. 


Îmi place foarte mult cum Sfântul apostol Pavel a scris în Epistola către 
Filimon: „Sufletele sfinţilor se odihnesc întru tine frate” şi mai departe: 
„Odihneşte întru Domnul inima mea.” Să fim oameni odihnitori, oameni care 
aduc în jurul lor bucurie, care aduc mulţumire în jurul lor, care aduc linişte, care 
aduc împlinire. Şi se va face în el izvor de apă izvorâtoare spre viaţa veşnică. 


Când cineva nu este odihnitor, când cineva este tulburător, când cineva aduce 
nemulţumire în jurul lui, când cineva aduce întunecare, atunci într-un fel aduce 
şi moarte, în înţelesul că omul care aduce întristare aduce şi împuţinare de 
suflet. 


Spune undeva în Sfânta Scriptură că „Întristarea usucă oasele”, şi când aducem 
întristare, aducem cumva şi împuţinarea vieţii, aducem într-un fel nelinişte şi 
neliniştea e un semn de moarte, un semn de depărtare de bucuria sfântă. Ori, 
Domnul Hristos spune că cel care primeşte din apa Lui va aduce odihnă, aduce 
„izvor de apă izvorâtoare spre viaţă veşnică”. Devine el izvor. Aşa cum Domnul 
Hristos este izvorul apei celei vii, tot aşa şi cei ai Domnului Hristos trebuie să 
fie izvoare de apă vie pentru cei din jurul lor, pentru cei din imediata lor 
apropiere. 


Tot în Sfânta Evanghelie de la loan se spune că Domnul Hristos a zis către cei 
care erau în Templul din Ierusalim: „Cui îi este sete să vină la Mine şi să bea". 
Mai departe spune: „Cel ce crede în Mine, precum a zis Scriptura: râuri de apă 
vie vor curge din pântecele lui”, şi asta a spus-o, zice Sfântul evanghelist loan, 
despre Duhul Sfânt pe care aveau să-L primească cei ce cred în Domnul Hristos 
(loan 7, 37-39). 


Deci Domnul Hristos ne îmbie cu apa cea vie pentru împlinire, dar ne face şi 
împlinitori ai altora, ne face oameni care aduc odihnă celor care vin în legătură 
cu noi. Şi aceasta este mare lucru. Duhul Sfânt se face El izvor de bine în 
sufletul omului. 


Zice Domnul Hristos că „râuri de apă vie vor curge din fiinţa celui ce crede” şi 
Zice 

„râuri”, nu zice picături, nu zice o bucurie întâmplătoare, ceva trecător, ci zice 
„râuri”, şi râu înseamnă îmbelşugare, înseamnă apă multă, înseamnă vuict. 
Chiar dacă nu eşti lingă un râu, auzi vuietul apei, ştii că undeva este un râu. Aşa 
este şi cu Duhul Sfânt în sufletul omului. 


Zice că Duhul Sfânt când S-a pogorât, venind peste Sfinţii apostoli, s-a auzit un 
zgomot, aşa ca de o vijelie A venit ca un vuiet mare, ca o vijelie. Şi după aceea 
S-a oprit peste fiecare dintre Sfinţii apostoli şi peste care erau de faţă atunci, în 
chip de limbi de foc şi apoi ei au început să vorbească în limbi necunoscute lor 
până atunci, dar înţelese de cei care-i auzeau. 


Și acum urmează lucrul cel mai important, spuneau: „Mărire lui Dumnezeu.” 
Apa cea vie care vine peste credincioşi, care vine peste oameni, apa cea vie de 
care vorbeşte Domnul Hristos şi apa cea vie care apoi izvorăşte din credincioşi, 
de fapt, este prea mărirea lui Dumnezeu. De fapt, nu numai atunci când S-a 


coborât Duhul Sfânt peste Sfinţii apostoli s-a auzit prea mărirea lui Dumnezeu, 
ci şi când S-a coborât peste cei din casa sutaşului Corneliu. Şi ei prea măreau pe 
Dumnezeu. Şi când S-a coborât peste cei din Efes, tot aşa şi ei prea măreau pe 
Dumnezeu (Faptele Apostolilor 10, 46; 19, 6). 

Aici este cheia; când suntem prea măritori de Dumnezeu, atunci suntem izvor de 
apă vie. Suntem odihnitori, suntem împlinitori. Aducem ceva din darul lui 
Dumnezeu peste lumea aceasta, în locul unde ne găsim fiecare dintre noi. 


Șuvoaiele de apă vie care curg în Sfânta noastră Biserică sunt Sfintele slujbe. La 
Sfintele slujbe se aud cuvinte prea măritoare de Dumnezeu: 
Y „Că bun şi iubitor de oameni Dumnezeu eşti şi Ţie mărire înălțăm: 
Tatălui şi Fiului şi Sfântului Duh”; 
V „Că Sfânt eşti Dumnezeul nostru şi Ţie mărire înălțăm: Tatălui şi Fiului şi 
Sfântului Duh”; 
V „Că Tu eşti sfinţirea noastră şi ie mărire înălțăm: Tatălui şi Fiului şi 
Sfântului Duh”, 


Iată câteva dintre cuvintele de prea mărire pe care le spune Duhul Sfânt pentru 
cei care sunt de faţă şi pentru cei care se pot bucura de şuvoiul de bucurie pe 
care le 

aduce Duhul Sfânt în Sfânta noastră Biserică. 


Să nu uităm să fim şi noi izvoare de bucurie, de linişte, de odihnă, s-aducem 
ceva frumos şi bun în viaţa noastră, să înmulţim binele acolo unde ne găsim. 


Toate rugăciunile pe care le facem sunt de fapt un fel de izvoare ale sufletului 
nostru care revarsă apă vie spre viaţa veşnică şi ne ridică mai presus de lumea 
aceasta. 


Sigur, sunt multe bucurii din lumea aceasta pe care le binecuvântează 
Dumnezeu şi ne bucurăm şi noi de ele, dar trebuie să ne silim să aducem ceva 
din lumea de dincolo la noi, din mai presus de lume să aducem în viaţa noastră 
ca să înmulţim binele şi bucuria, pentru noi şi pentru alții. 


Dacă mergem pe calea aceasta ajungem să avem înlănţuiri de gânduri bune, 
înlănţuiri de gând care ne ridică mai presus de lumea aceasta şi atunci suntem 
închinători în Duh şi Adevăr. 


Ce înseamnă închinare? Când auzim de închinare de obicei ne facem semnul 
Sfintei Cruci. Aceasta este închinarea creştină. Dar nu numai atât. Închinarea 
înseamnă cinstire adusă lui Dumnezeu, plecare cu smerenie în fața lui 
Dumnezeu, a-L recunoaşte pe Dumnezeu mai presus de noi, a ne supune lui 
Dumnezeu. Aceasta înseamnă închinare. Dacă ne facem numai simplu semnul 


Sfintei Cruci nu este închinare deplină. E un semn de închinare, de multe ori 
este numai o formă. 


Noi când ne facem semnul Sfintei Cruci spunem nişte cuvinte „Mărire Tatălui şi 
Fiului şi Sfântului Duh”. Această mărire pe care o aducem lui Dumnezeu este de 
fapt închinarea noastră. Noi ne închinăm cu închinare, câtă o putem aduce lui 
Dumnezeu. 


Dacă suntem oameni trupeşti aducem numai o închinare trupească, dacă suntem 
oameni duhovnicești aducem o închinare duhovnicească, dar sunt unii cărora 
zice Sfântul Isaac Sirul, li se ia cuvântul de pe buze când se roagă, nu mai pot să 
ZICĂ nimic. Aceasta este o închinare adâncă, o închinare în Duh şi-n Adevăr, pe 
care o vrea Domnul Hristos, dar pe care nu-o poate aduce decât omul 
duhovnicesc. 


Un om pământesc, un orn cum suntem noi, aduce închinare la măsura noastră. 
Și oare nu primeşte Dumnezeu închinarea noastră aşa cum i-o aducem? O 
primeşte, El primeşte ce Îi dăm, dar doreşte mai mult şi dorim şi noi mai mult, 
şi dacă vom fi mai înaintați în viaţa duhovnicească vom aduce o închinare mai 
adâncă, o închinare mai duhovnicească, vom aduce lui Dumnezeu închinare în 
Duh şi-n Adevăr. 


Deocamdată aducem închinare cu ştirbire, închinare cu împuţinare, închinare cu 
amestecare de gânduri străine de rugăciune, închinare cu neputinţă. Dar nu poţi 
înainta în închinarea cea adevărată decât împlinind închinarea cea după măsurile 
tale. 


Se zice că nu poate ajunge cineva la o rugăciune curată decât dacă se roagă cum 
se poate el ruga. Nu poţi ajunge la închinare în Duh şi-n adevăr decât dacă aduci 
închinarea cea după puterea ta. Şi din aceasta ajungi de la puţin la mai mult. Îţi 
dă Dumnezeu putere să ajungi de la puţin la mai rnult. Îţi dă Dumnezeu putere 
să ajungi până unde trebuie. 


Dacă sunt împlinite toate lucrurile acestea, ajungem şi la cea de-a doua credinţă, 
pentru că există şi o credinţă din auzite. 


Oamenii care s-au dus la cuvântul femeii samarinence, s-au dus să vadă pe 
Domnul 

Hristos, şi numai după aceea au spus: “Acum credem nu numai pentru 
cuvântul tău, ci credem pentru că noi înşine am auzit şi am înţeles că Hristos 
este Fiul lui Dumnezeu, Mântuitorul lumii”. Deci, oamenii aceia au ajuns la 
cea de a doua credinţă. Întâi au avut credinţă pentru că le-a spus femeia: “veniţi 
să vedeţi om care mi-a spus toate.” După aceea, au avut credinţa din experienţa 


lor, din întâlnirea lor cu Domnul Hristos. Credeau nu numai pentru cuvântul 
femeii ci pentru că ei înşişi erau convinşi şi aveau credinţa cea din vedere şi nu 
numai credinţa cea din auzire, şi aceasta este tot după măsura omului, după 
măsurile fiecăruia dintre noi. 


Fiecare dintre noi putem avea o credinţă şi avem mai întâi credinţa din auzire, şi 
faptul acesta că ne găsim la o slujbă, că venim la Biserică, că avem răbdare la o 
slujbă, arată că avem credinţa cea din auzire. Dacă ne convingem noi înşine de 
binele pe care îl facem şi pe care îl primim, atunci ajungem la credinţa cea de a 
doua, şi când avem credinţa cea de-a doua, cea din vedere, din aceasta nu ne 
mai poate scoate nimeni, nu ne mai poate rătăci nimeni, din credinţa pe care o 
avem noi din puterea lui Dumnezeu, lucrată în sufletul nostru. 


Să mulţumim lui Dumnezeu pentru toate darurile, să mulţumim lui Dumnezeu 
pentru Sfânta Evanghelie, pentru Sfintele slujbe, pentru Sfânta Biserică, pentru 
Sfânta preoție, pentru Sfânta Liturghie, pentru bucuria de a fi în legătură cu 
Maica Domnului. 


Să mulţumim lui Dumnezeu pentru toate darurile Bisericii, să mulţumim lui 
Dumnezeu pentru că ne putem întâlni în faţa Lui în Sfânta Biserică. 


Să mulțumim lui Dumnezeu pentru Sfânta Evanghelie care e izvor de bucurie şi 


de nădejde, să mulţumim lui Dumnezeu pentru slujbele noastre, să mulţumim 
lui Dumnezeu pentru şuvoiul acesta de bucurie, de nădejde, de dar de la 
Dumnezeu, pe care îl revarsă Dumnezeu în Sfintele slujbe. 


ş_ ve. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


Arhimandritul Teofil Părăian - Apa cea vie 


Cuvânt de învăţătură rostit în Duminica Samarinencii, 21 mai 1995 


În Duminica Sarnarinencii, de fiecare dată când m-am rostit, am avut în 
conştiinţă trei lucruri, şi anume: 

Y înlânţuirile de gând, 

Y închinarea-n,„duh şi adevăr”, şi 

Y. credinţa din auz şi credinţa din vedere. 


Acestea se potrivesc cu cuprinsul Evangheliei Samarinencii şi anume, în 
legătură cu faptul că Domnul nostru lisus Hristos vrând să bea apă şi cerând de 
la samarineancă apă, a adus aminte de „apa cea vie". 


Putem face acum o legătură între apa care potoleşte setea şi “apa cea vie”, adică 
harul lui Dumnezeu sau învăţătura pe care o dă Mântuitorul şi care este spre 
schimbarea spre bine a omului. Adică, aşa cum apa îţi dăruieşte un fel de 
întremare trupească, şi simţim aceasta de câte ori ne este sete şi bem apă, că se 
întâmplă ceva, o schimbare înlăuntrul nostru, tot aşa este şi cu „apa cea vie”, cu 
învăţătura Mân-tuitorului, cu harul lui Dumnezeu care schimbă spre bine viaţa 
noastră. 


Și pentru că Domnul Hristos a făcut legătura aceasta între apa obişnuită şi „apa 
cea vie", facem şi noi legătura şi ne gândim la înlănţuirile de gând, adică ne 


gândim la faptul că de la cele pământeşti trebuie să ne ridicăm gândul la cele 
cereşti. 


De exemplu, de la ploaia care schimbă spre bine natura, ne putem gândi la 
ploaia de har dumnezeiesc care se revarsă peste lumea aceasta şi care schimbă 
spre bine viaţa omului. 


În legătură cu închinarea „în duh şi-n adevăr” sunt unii dintre cei credincioşi 
care zic că noi trebuie să ne închinăm „în duh şi-n adevăr”, şi dacă nu ne- 
nchinăm „în duh şi-n adevăr" altă închinare nu primeşte Dumnezeu de la noi. 
Este adevărat că Domnul Hristos a spus să ne-nchinăm „în duh şi-n adevăr”, sau 
cu duhul şi cu adevărul, dar la măsura aceea ajung puţini. Şi atunci înseamnă că 
ceilalți să nu se mai închine? 


— Magii de exemplu, când au căzut cu feţele la pământ în faţa Domnului 
nostru lisus Hristos ca Prunc, nu s-au închinat? Nu le-a primit Domnul 
Hristos închinarea ? 

—> Apostolii când au căzut cu fețele la pământ şi au zis: ,,Tu eşti Fiul lui 
Dumnezeu”, şi s-au închinat Lui, nu le-a primit Domnul Hristos 
închinarea, că nu era „în duh şi-n adevăr"? 

— Sau, de pildă, mulțimea aceea uimită şi bucuroasă care L-a aşteptat pe 
Domnul Hristos să coboare de pe Muntele Taborului, după Schimbarea 
la Faţă, pentru că nu s-au închinat ,,în duh şi-n adevăr”, nu le-a primit 
Domnul Hristos închinarea? 


Domnul Hristos primeşte închinarea cum o avem noi, primeşte rugăciunea 
noastră cum o putem face noi, primeşte slujirea noastră cum ne sunt măsurile 
noastre. Este adevărat că Mântuitorul a vorbit de închinarea cu duhul şi cu 
adevărul, de închinarea „în duh şi adevăr” ca de o închinare profundă, pentru că 
toți trebuie să năzuim la o astfel de închinare. Dar asta nu înseamnă că numai 
închinarea aceea o primeşte. Domnul Hristos primeşte ce îi dăruim noi. 
Închinarea noastră, aşa cum 

este ea, aşa o primeşte Domnul Hristos. 


În legătură cu credinţa din auz, noi cei mai mulţi avem credinţa din auzire. 
Adică noi nu ne-am întâlnit cu Domnul nostru lisus Hristos, nu avem conştiinţa 
unei legături adânci cu Domnul Hristos. Legătura noastră este la măsurile 
noastre şi aceasta este întemeiată pe credinţa din auzire. 


Suntem informaţi despre ceea ce s-a petrecut cu Domnul Hristos - că Domnul 
Hristos a fost la Fântâna lui lacob de lângă o cetate numită Sihar şi acolo a 
vorbit cu femeia samarineancă. Este deci o informaţie pentru noi, şi credem în 
aceasta pentru că am auzit despre aceasta. 


Femeia samarineancă s-a dus în cetate şi le-a zis oamenilor: „Veniţi să vedeţi un 
om care mi-a spus toate câte am făcut. Nu cumva acesta este Hristosul?” (loan 
4, 29). Şi ei, pentru că au auzit de la femeie despre un om deosebit, s-au dus să- 
L vadă pe Domnul Hristos ca pe un om deosebit, ca pe Mesia. Și L-au văzut. Şi 
după ce L-au văzut şi s-au încredinţat de Domnul Hristos, au zis aşa: „Credem 
nu numai pentru cuvântul tău, căci noi înşine am auzit şi ştim că Acesta este cu 
adevărat Hristosul, Mântuitorul lumii" (loan 4, 42). Prin urmare, de la credinţa 
în cuvântul femeii au ajuns la o credinţă din experienţa lor. 


Să ştiţi că dacă avem această credinţă din experienţa noastră este un lucru cu 
totul deosebit şi foarte important, deoarece din credinţa aceasta apoi nu ne mai 
clinteşte nimeni. 


O astfel de credinţă din care nu ne-ar mai clinti nici gândul morţii, gândul că 
poate murim, a avut-o şi Sfântul Constantin Brâncoveanu. Avem deci prilejul să 
ne gândim şi la Sfântul Constantin Brâncoveanu. Sfântul Constantin 
Brâncoveanu a avut şi el numele Constantin după numele Sfântului Constantin 
cel mare. După cum ştim cu toţii. SJANIUDCOASIa Ia BrâNCOVEaRII a ajuns în 
Situația în care trebuia să-şi mărturisească credinţa. A avut o credinţă 
neclintită, o credinţă din vedere, şi pentru că s-a întâlnit cu Domnul Hristos 
nu S-a mai uitat la lumea aceasta, la viaţa aceasta, ci a zis: „mai bine mor în 
credinţă decât să-mi lepăd credinţa şi să trăiesc în această viaţă”. Atunci a 
fost pus într-o situaţie, pe care cred că nu a mai avut-o nimeni în lumea 
aceasta, şi totuşi el a rămas neclintit în credinţă, şi anume, au adus cei patru 
copii ai Săi şi în faţa lui li S-au tăiat capetele, după aceea urmând să fie 
martirizat şi el. Când a văzut cum copiii mor pentru credinţă, deloc nu s-a 
clintit, ci a rămas în credinţă. Desigur, poate alții ar fi spus: dacă aşa Stau 
lucrurile, mai bine să renunțăm la credinţa noastră, să ne trăim viaţa, ştie 
Dumnezeu ce va fi, las” că Dumnezeu ne iartă ş.a.m.d. Dar el nu a zis aşa. A 
lăsat şi a răbdat să-i moară copiii înaintea lui, să li se taie capetele lor şi apoi 
a ginerelui lui. Aceasta înseamnă credinţa neclintită! 


Noi suntem departe de o astfel de credinţă şi trebuie să recunoaştem aceasta. Să 
ne mulţumim însă şi cu atât cât putem face, cu credinţa câtă o avem, să ne 
mulțumim şi să nădăjduim la mai mult şi să împlinim faptele credinţei. 


Uite acum, spre luare aminte, suntem nişte credincioşi care stăm în faţa lui 
Dumnezeu, în slujbă, în rugăciune. Este ceea ce putem face noi, mai mult 
neputând face deocamdată. Dar Dumnezeu ne primeşte, deocamdată cât putem 
împlini noi acum, şi după aceea nădăjduim să ne dăruiască Dumnezeu mai mult 
pentru a-l oferi lui Dumnezeu mai mult. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


Nicolae Steinhardt (Monahul Nicolae Delarohia) - Dăruind vei dobândi - 
Apa cea vie (femeia samarineancă) 


N. STEINHARDT 


POLIROM 


Dacă episodul femeii hananeence poate fi considerat ca relatarea unui examen 
(foarte sever), al samarinencii nu-i decât urmărirea unui duel aprig şi fără 
cruţare. 


Scena, ca în teatrul clasic, duce lipsă de recuzite infame. Totul se petrece la 
nivelul confruntării spirituale, ca în tragediile lui Corneille ori Racine. Stau 
acolo, faţă către faţă - în tăcerea şi arşiţa amiezii de vară, în centrul întinderii 
deşarte, având drept singur focar fântâna (iar prezenţa - nevăzută - a elementului 
apa va fi în curând completată prin manifestarea Duhului însuşi) - două 
caractere, două puteri, două libertăţi. Hristos a recunoscut în femeia care a venit 
să scoată apa una din acele firi necăldicele vrednice a fi provocate şi cucerite de 
El 


Întâlnirea lui Hristos cu samarineanca, aşa cum e povestită de Sfântul 
Apostol loan (4, 4-12) - nu altminteri decât a lui Iacov cu îngerul Domnului 
(Facerea 32, 4 şi urm.) - este prezentarea unui duel. Analogia între cele două 
ciocniri este izbitoare : atât Iacov cât şi femeia din Sihar au ceea ce psihologii 
numesc personalitate marcată şi nu-s nici unul nici cealaltă de ieri, de 
alaltăieri pe acest pământ. Hristos are de înfruntat (Şi biruit) o fiinţă vie şi 
puternică, o femeie, o înfiptă, tare de cerbice şi pe drepturile ei de făptură 
înzestrată cu inteligenţă şi judecată, mândră, ironică, arțăgoasă. Domnul o 
acceptă aşa cum este, se supune tacticii, fentelor, regulilor, răbdărilor şi 
impetuozităţilor duelului, dar şi marii lui legi nescrise, căreia toate i se 
pleacă: a învinge cu orice preţ. 


De aceea Domnul procedează mai întâi fără grabă, accentuând aspectul 
întâmplător al întâlnirii şi parcă încercându-şi, măsurându-şi, iscodindu-şi 
adversara, abia la sfârşit şi numai după ce va fi desprins punctul vulnerabil al 
partenerei - situaţia ei matrimonială (Bine ai zis că nu ai bărbat...) - va da 
(asemenea medicului chirurg: izolează abcesul înainte de a-l cauteriza) lovitura 
cea mare, lovitura de graţie, irezistibilă : Eu sunt, Cel care vorbesc cu tine. 
Dialogul în paralel cu duelul, scapără de la prima încrucişare a săbiilor. 


Hristos (scurt) : Dă-mi să beau. 

Samarineanca (arţăgoasă, mândră, ca să făurească numaidecât o distanţă, ca 
nu cumva Să pară măgulită că-i vorbeşte un iudeu, să se situeze aşadar într-o 
poziţie de inferioritate): Cum, tu, iudeu, îmi vorbeşti mie! 

Hristos (ia ofensivă): Firesc ar fi să-Mi ceri tu Mie să bei. 

Samarineanca (ironică, de sus) : Nici găleată nu ai ... (din ce în ce mai 
ironică, trecând de-a dreptul la obrăznicie) : Nu cumva eşti Tu mai mare 
decât părintele nostru Iacov ! 


Hristos (atacă din altă direcție) : Cine bea din apa pe care o dau Eu nu va mai 


Samarineanca (obraznică, dar şi raţională, practică, înțelegând că din 
convorbirea aceasta s-ar putea alege cu un folos însemnat) : Da, dă-mi apa 
aceea ca să nu mai vin aici Să mă obosesc. 

Hristos (care ştie unde este punctul vulnerabil, atacând prin surprindere, din 
cu totul alt unghi, ca un duelist experimentat) : Cheamă-ţi bărbatul. 
Samarineanca (de felul ei nefăţarnică, nemincinoasă) : N-am bărbat. 

Hristos (începe a se dezvălui): Ai spus adevărul ... Ai avut cinci ... 
Samarineanca (Ştie să se plece în faţa adevărului) : Tu eşti prooroc ! 

Hristos (se dezvăluie din ce în ce mai mult) enunţă două principii : a) va veni 
ceasul şi acum este ; b) se cuvine să ne închinăm lui Dumnezeu numai în duh 
şi adevăr. 

Samarineanca (adulmecând adevărul final, presimţindu-l) : Va veni Mesia- 
Hristos. 

Hristos (descoperindu-Se, dându-i lovitura de graţie, doborând-o) : Eu sunt ! 
În sumara-i eshatologie, Hristos pune accentul pe timpul prezent : acum este. 
Pentru Hristos toate sunt în prezent, afară din timp, aşa cum Aldous Huxley 
avea să scrie după vrei două mii de ani : Timpul trebuie să ia sfârşit. 


Hristos, e în afara timpului, e din veşnicie. Samarinencii îi vorbeşte însă ca 
întrupat. Acum, aici : e momentul botezului, credinţei, mântuirii. Și al 
alegerii: cu sau fără Hristos. La Sihar timpul e încă în suspensie. Dar de ce stă 
Scris : va veni şi acum este, de ce nu e folosită formularea mai simplă : a venit 
vremea ? Pentru ca să fie vădit temeiul de împlinire al profeţiei, al făgăduinţei. 
Transformarea propoziţie în frază dă, pe de o parte, afirmației o notă augustă, 
cutremurătoare : şi acum este : şovăielile, amânările, rezervele sunt alungate, 


descântate, dezlegate. Totodată este scoasă în evidenţă o altă trăsătură esențială 
a creştinismului: închinarea în duh nu ratione loci, pe muntele Garizim, ori la 
Ierusalim, ci pretutindeni. 


Creştinismul e universal, nu cunoaşte îngrădiri naţionale, teritoriale sau de orice 
alt soi. Orice fel de segregaţie este necreştinească. Cât despre cuvintele : « Voi 
vă închinaţi căruia nu Ştiţi, noi ne închinăm căruia ştim », ele se încadrează 
într-o viziune ecumenică a creştinismului. 


Fiindcă se referă nu numai la samarineni, ci la toţi precursorii Domnului, şi ei 
însuflețiți de Duhul Sfânt într-o oarecare măsură şi reprezentând preinchipuiri 
parţiale ale revelației : la Moise în primul rând, apoi la Buddha, Lao-Tse, 
Confucius, Socrate, Platon, Aristotel şi ceilalți « sfinți » ori celelalte « sibile », 
zugrăviți şi zugrăvite pe zidurile exterioare ale multor biserici ortodoxe, 
vădindu-le toleranța şi universalitatea. Islamismul, ulterior vieţii pământeşti a 
lui Hristos se cuprinde şi el în şirul acesta de premergători induhovniciţi prin 
felul cuviincios cum sunt meţionaţi în Coran părintele nostru Avraam, Sfânta 
Fecioară şi Domnul însuşi, fapt menţionat nu fără emoție de F.M.Dostoievski în 
Amintiri din casa morţilor. 


Ca un trăznet din cer senin şi arzător cade mărturisirea Domnului : atât e de 
bruscă, de nereticentă, de totală ! Ca de obicei Hristos nu umblă cu jumătăţi 
de măsură : când dă, boiereşte dă, când Se descoperă, o face desăvârşit. 
Pentru Samarineanca, pentru orbul din naştere ... Eu sunt. Eu, Cel care-ţi 
vorbesc, Eu, Cel din faţa ta. Eu. Nu prin aluzii sau deducții , direct. 


ŞI samarineanca, după ce se împotrivise, ironizase şi se obrăznicise, dintr-o dată 
- lovită mortal, rănită până-n suflet şi în adâncul sinei, ca odinioară Iacov 
(făcătorul fântânii alături de care se desfăşoară scena actuală) - se prăbuşeşte, se 
predă. Se predă total, simetric lui Hristos care S-a dezvăluit în întregime, 
necondiționat, se supune înfrântă, stăpânită de tremur şi cuprinsă de iubire, 
întocmai - şi trag nădejde că pe nimeni nu va uimi comparaţia aceasta - ca la 
sfârşitul dialogului dintre Elizabeth Bennet şi Darcy în Mândrie şi Prejudecată 
de Jane Austen, unde următor sfidării reciproce, bărbatul şi femeia îşi dau în 
final seama că sunt făcuţi unul pentru altul. 


Și neîntârziat, tot brusc, tot fulgerător (ritmul referatului acum nu e lent şi 
mişcările nu mai sunt de învăluire şi încercuire, ci de atac frontal şi schimbări 
decisive), după ce Hristos iese din anonimat, ea, biruită, se preface în apostol, 
Acum e cuprinsă de iubire pentru Hristos, e convinsă, e metanoizată, e 
făptură nouă. Și dă fuga în cetate. De ce ? Ca să-L vestească pe Hristos, ca să 
predice Evanghelia, să răspândească vestea cea bună, ca un adevărat ucenic 
al Domnului. Ea, înfiptă şi îndrăzneață, dar nobilă şi curajoasă, cunoscându- 


şi dulcea înfrângere, nu se mai Slujeşte de subtilităţi, nu mai discută, nu mai 
argumentează ; alta-i este grija în faza aceasta a desfăşurării minunatei 
întâmplări : să se grăbească a proclama coram populo : Mesia e printre noi ! 
E vestitoare de Hristos şi e gazdă a Lui, ca şi Zaheu, căci Domnul zăboveşte 
două zile în Sihar şi-i foarte probabil că în casa ei a sălăşuit. 


Scena din capitolul 4 al Evangheliei lui loan este de mare intensitate dramatică, 
în cadență neîncetat mai sacadată, în tempo din ce în ce mai iute. Duelul, iată 
singura imagine pe care o poate evoca, duelul pe răpunere şi marile dialoguri ale 
tragediilor clasice. 


Nobleţea hananeencei se vădeşte în credință, curaj, stăruire, cuviinţă şi 
inteligenţă. A samarinencii prin felul cum se dă bătută, fără rețineri, cu 
entuziasm, după ce mai întâi se puse din toate puterile şi iscusinţele minţii ei. 
Ea, când i se relevă adevărul, îl recunoaşte şi trage toate consecinţele 
numaidecât. Acum este. Nici amânare, nici îndoială, nici Sfială. Pe loc 
porneşte să-L anunţe pe Mesia, să-l proclame prezenţa, să dea de ştire tuturor 
ce se petrece pe meleagurile lor, de ce neînchipuită cinste se învrednicesc, din 
ce neverosimilă bucurie sunt chemaţi Să se împărtăşească. 


Aşa precum şi vrea Hristos : pe care îi cheamă îi vrea de îndată ai Lui, lăsând 
toate baltă, neopriţi de nici o treabă, nici un considerent, nici altă datorie fie 
ea cât de firească ori curată. Țarina, negoțul, însurătoarea, îngropăciunea: 
leacuri, nugas ! le spunea poetul din vechime. Samarinencii, pe care suntem 
în drept să ne-o închipuim privită cu ochi nu prea buni în oraşul ei, nu-i mai 
pasă de ce spune lumea: chiar printre ai săi (unde-i va fi fost mai greu, ca şi 
lui lisus) se grăbeşte să-L preamărească pe Domnul, să-l fie roabă şi 
crainică. 


Samarineanca e un admirabil exemplu al felului cum lucrează Domnul în 
calitatea Sa de vânător (de oameni) îndeosebi atras de vânatul dificil, de 
ucenici şi ucenice de caracter, care opun rezistenţă dar şi Sunt în Stare ca 
acum chiar (nu după o zi ori un ceas ori un Sfert de oră) să 1 se predea în duh 
şi adevăr. I-au fost pe plac un prigonitor ca Saul din Tars, o desfrânată din 
pasiune ca Maria Egipteanca, un vameş înrăit ca Zaheu, o sfădăreaţă ca 
Samarineanca ; nu i-au plăcut feţele palide, călăii, plângăreţii, strecurătorii 
de izmă, chimen şi untăriţă, făţarnicii, purtătorii de caftane şi ciucuri lungi, 
zeloşii aprinzători de lumânări. Pe Simon-Petru l-a iubit mult fiindcă era din 
speța inşilor înfocaţi, intempestivi, nerăbdători. 


In duelul acesta, nu de formă, samarineanca e atinsă mortal cu o lovitură nu 
pricinuitoare de moarte ci de viaţa veşnică. Nu, Domnul nu a minţit-o : cu 


adevărat i-a dăruit apă vie, apa vieţii fără apus, iar pe ea prefăcând-o din 
trufaşă potrivnică, în ucenică şi apoi muceniţă a Sa. 


Ne mai putem pune întrebarea de ce pentru a transmite dublul Său mesaj, 
Hristos a preferat calea dialogului, a duelului ? Ca să dea, probabil, mesajului - 
neapărată instantaneitate a oricărei convertiri ce nu mai cată înapoi şi 
aspaţialitatea oricărei credinţe dârze şi oricărui crez adevărat - o intensitate 
dramatică şi dinamică sporită. Dialogul nu se imprimă în cuget şi-n simţire mai 
adânc decât naraţiunea. Simpla expunere nu ar fi avut desigur tăria captivantă a 
voroavei contradictorii. lată de ce cred că Duhul 1-a insuflat ucenicului mult 
iubit alegerea formei diacronice. 


Domnul a ţinut ca biruinţa-l să nu fie uşoară, ca de la sine-înţeleasă, mecanică, 
în stil pilduitor, ci liberă, spontană, izvorâtă dintr-o convingere precedată de 
îndoieli, total transformatoare a credincioasei din Samaria. 


În ultima analiză actul de credinţă chiar astfel se cade a fi. EI se produce - lucru 


prea bine înțeles de DEBEIIRIEREEIRI - atunci când sufletul aflat în 


rugăciune nu pe sine orant se aude ci pe Celălalt mărturisindu-i-se: da, nu te 
înşeli, da, Eu sunt, Eu Cel viu, Eu care sunt Cel ce este, care te cheamă. Vino 
după Mine. lar sufletul răspunde fără a pregeda: Amin. 


Părintele lerodiacon Visarion - Predică la Duminica Samarinencii 


Dacă ai fi ştiut Darul lui Dumnezeu şi cine este Cel ce-ţi zice: “Dă-Mi să 
beau!” Tu ai fi cerut de la EL, şi EI ţi-ar fi dat APA VIE! (loan IV, 10) 


Frați creştini, multe învățături vrednice de luat în seamă cuprinde Sfânta 
Evanghelie ce s-a citit astăzi. Ea ne arată lămurit că lisus Hristos este 
Dumnezeu şi om. Prin iubirea Lui nemărginită şi smerenia cea desăvârşită a 
încredinţat pe femeia samarineancă şi pe toţi locuitorii din Samaria că EI este 
Mesia Cel aşteptat chiar şi de ei, samarinenii. Să luăm aminte şi noi şi să 
deschidem adâncul sufletului nostru, ca să ne umplem de Harul cel ceresc, 
spre mântuirea sufletelor noastre. 


Era o zi de vară cu soare arzător pe pământul ludeii şi Domnul nostru lisus 
călătorea, venind din ludeia spre Nazareth, iar drumul acesta trecea prin 
Samaria. Obosit de călătorie, fiindcă mergea pe Jos, se opreşte la Fântâna lui 
Iacov. Stă singur, gânditor şi parcă aşteaptă ceva. Ucenicii erau duşi în cetate să 
cumpere mâncare. lisus, ca Dumnezeu adevărat, ştia că la ora aceea trebuia să 
vină femeia samarineanca la fântână să scoată apă. Nu trece mult şi iată că 
soseşte. 


Parcă o vedem şi noi, gătită şi împodobită frumos, ca să placă celor ce o vor 
vedea venind la fântână. lisus se opri în locul acesta tocmai ca să vâneze sufletul 
ei pierdut şi tulburat, ca să vâneze rodul Evei, aşa cum spun sfinţii părinți în 
cântările Bisericii. Era ceasul al şaselea şi căldura soarelui dogorea puternic. Tot 
la ceasul al şaselea a fost aşteptată şi Eva de şarpele - diavol - la pomul oprit în 
grădina Raiului, căzând în neascultare de Dumnezeu. 


În acest moment, lisus găseşte prilejul potrivit să pună lumină în sufletul acestei 
femei care vieţuia în întuneric şi păcate. Fa era cuprinsă de păcatul desfrânării, 
fiindcă avusese cinci bărbaţi în afara legii şi nici al şaselea cu care era acum nu 
era bărbatul ei legitim. Din această mocirlă a păcatelor nimeni nu putea s-o 
scoată decât Fiul lui Dumnezeu, care s-a coborât din cer. El i-a descoperit 


păcatele cele grele şi a făcut-o să înţeleagă că EI este Mesia cel adevărat, pe 
care-l aşteptau proorocii lor. 


La început vedem pe această femeie cam distrată şi încrezută, spunându-i 
Domnului că nu are bărbat. Privind însă mai cu atenţie la Mântuitorul, rămâne 
încremenită de strălucirea feţei Sale, apoi se miră când înţelese că este de neam 
evreu şi se miră şi mai mult când văzu că vorbeşte cu ea şi chiar îl întrebă: 
"Cum, Tu, care eşti iudeu, îmi ceri apă mie, fiind samarineancă?” lisus îi 
răspunde: "Dacă ai fi cunoscut tu Darul lui Dumnezeu şi cine este Cel ce-ţi 
zice dă-Mi să beau, atunci tu L-ai fi rugat şi EI ţi-ar fi dat APĂ VIE!” 


"Doamne - îi zise ea - Tu n-ai cu ce să scoţi apă, iar fântâna este adâncă, cum 
qi putea dar să ai apă vie, nu cumva eşti Tu mai mare decât Părintele Iacov, 
care ne-a dat fântâna?: lisus i-a răspuns: "Cine va bea din apa aceasta va 
înseta iarăşi, dar cine va bea din apa pe care Eu o voi da nu va mai înseta în 
veac, pentru că apa pe care o voi da Eu se va preface într-un izvor de apă vie 
în viaţa veşnică”. 


"Doamne - îi spuse femeia - dă-mi această apă ca să nu mai însetez şi să nu 
mai vin aici să scot!” lisus îi spuse: "Du-te şi cheamă pe bărbatul tău!” Femeia 
i-a răspuns: "N-am bărbat”. lisus i-a spus iarăşi: "Bine ai zis, că cinci bărbaţi 
ai avut şi acum pe acela pe care-l ai nu-ţi este bărbat, aici ai spus adevărul”. 


Femeia, văzându-se descoperită şi că lisus citeşte în sufletul ei cel întinat ca 
într-o carte deschisă, începe a-şi mărturisi traiul ei cel greşit de până atunci şi 
zise: "Doamne, văd că Tu eşti un prooroc; cum este bine să se închine omul, 
după datina evreilor în Ierusalim, sau după obiceiul samarinenilor pe 
muntele Garizim?” Domnul Hristos îi răspunse femeii cu aceste cuvinte: "Duh 
este Dumnezeu şi cei ce se închină Lui trebuie să I se închine în Duh şi 
Adevăr”. 


"Știu - îi răspunse femeia - că are să vină Mesia, Cel căruia i se zice Hristos, 
când va veni El ne va spune nouă toate”. "Eu sunt - îi zise lisus - Cel ce 
grăiesc cu tine”. Auzind femeia aceste cuvinte, a fost pătrunsă şi luminată până 
în adâncul sufletului, apoi cuprinsă de un avânt puternic, ca o săgeată scăpată 
dintr-un arc, a zburat spre satul ei, uitând la fântână şi găleata cu care venise, 
lepădând totodată şi firea ei veche, murdară şi plină de păcate. Nu mai vedea 
nimic înaintea ochilor. 


Aleargă în goană mare să vestească lumii din satul ei pe lisus, Mesia. Vântul îi 
scutură părul, picioarele se lovesc de bolovanii drumului, mâinile se avântă 
mereu înainte pentru a uşura înaintarea trupului, iar în ochii şi sufletul ei arde o 


flacără nouă, plină de o putere curăţitoare. Buzele ei din când în când şoptesc 
vorbele lui lisus: "Dacă ai fi cunoscut tu Darul lui Dumnezeu”. 


Dar iat-o în mijlocul satului chemând lumea şi zicând: "Veniţi, haideţi repede la 
fântâna Strămoşului lacov, să vedeţi pe Acela despre care ne vorbesc profeții”. 
La început oamenii, cunoscându-i trecutul ei păcătos, nu au prea luat-o în 
seamă. Fa nu s-a lăsat însă şi cu putere şi mai mare a strigat: "Veniţi să-L. 
vedeţi, iată, mi-a spus toate păcatele mele, citeşte în sufletul omului, ştie totul 
Şi-i aşa de bun, aşa de iertător, milos şi iubitor!” 


Oamenii începură să facă ochii mari şi uitându-se unii la alții ziseră: "Niciodată 
n-a vorbit femeia aceasta aşa ceva, iată ce lumină îi joacă pe față şi cât îi este 
glasul de convingător!” Au început a se strânge în jurul ei, iar femeia le-a relatat 
toată convorbirea ei cu lisus. 


Astfel oamenii aceştia din Samaria, care aveau gurile otrăvite de apa murdară a 
păcatelor, plină de poftele deşarte ale desfrânărilor, lăcomiei, mândriei şi beţiei, 
au cunoscut şi ei acolo lângă fântână pe Mesia cel aşteptat. Acolo şi atunci au 
sorbit Cuvântul cel dumnezeiesc, s-au răcorit şi s-au convins pe deplin că El 
este cu adevărat lisus Hristos, Mesia cel aşteptat. 


Femeia samarineancă, fiind pătrunsă de Darul lui Dumnezeu, şi-a schimbat 
viața ei cea păcătoasă; cu chip cuviincios şi evlavios a început Să 
propovăduiască cu lacrimi în ochi cum L-a întâlnit ea pe Domnul la fântâna 
lui Iacov şi cum a primit de la EI, prin botez, numele de FOTINI. Cu mare 
dragoste şi credinţă mergea din sat în sat, din oraş în oraş şi vestea Cuvântul 
lui Dumnezeu. 


În vremea împăratului Nero al Romei, această femeie împreună cu cele cinci 
surori ale ei: Anatoli, Foto, Fotis, Paraschevi şi Chiriachi, precum şi cu cei 
doi fii ai ei, Victor şi Iosif, au îndurat trei ani de temniţă grea şi cele mai 
cumplite chinuri. Aşa şi-au Sfârşit viaţa luând cununa muceniciei, dar au 
lăsat în dreapta credinţă, mulțime nenumărată de creştini, la fântâna lui 
Iacov, care este Sfânta Biserică. 


Harul lui Dumnezeu, această forță şi putere, a îmbrăcat şi pe apostolul Pavel, 
căci aşa zice el: "Prin Harul lui Dumnezeu sunt ceea ce sunt şi Harul Lui, 
care este în mine, n-a fost în zadar”. Darul lui Dumnezeu şi Harul lui 
Dumnezeu sunt unul şi acelaşi lucru, preoţii folosind la slujbe ambii termeni. 


X Harul lui Dumnezeu este o putere supranaturală, care vine în ajutorul 
sufletului nostru bolnav ca să-l vindece şi să-l întărească. 

4 Harul lui Dumnezeu este graţia care colaborează cu mintea şi voinţa 
noastră ca să ne ridice biruitori peste ispitele materiale. 

+ Harul este o putere necunoscută lumii, €l nu se află nici în sânge, nici în 
carne, despre el nu vorbeşte nici psihologia, nici fizica, nici o altă ştiinţă. 
Despre Har vorbeşte numai religia creştină. 

4 Harul e darul lui Dumnezeu care ajută şi desăvârşeşte natura. 

X Darul lui Dumnezeu este energia spirituală, forța sfântă şi puterea 
Duhului pe care Dumnezeu o trimite sufletului omenesc. 

4 Darul lui Dumnezeu 


x Darul lui Dumnezeu este focul cel sfânt care încălzeşte în dragoste 
inimile creştinilor, 

4 este apa cea vie făgăduită de Mântuitorul femeii samarinence. 

X Darul său, Harul sfinţeşte sufletul şi nimiceşte păcatul, aşa după cum 
soarele nimiceşte microbii. 

4 Harul e o putere necunoscută în Vechiul Testament. Legea veche a 
descoperit numai păcatul şi neputinţa de a ne elibera din braţele lui. 

De aceea 

zice Sfântul Pavel: "Prin Har sunteți mântuiţi”. 


4 Harul ne fr liberi şi ră tarie că el ne i curaţi. 


Numai Darul lui Dumnezeu a putut face din oameni Sfinţi şi mucenici, eroi ai 
credinţei, speranţei şi iubirii creştine. 


ri iei Cine stăpâneşte peste patimi e împărat. Dacă vrem 


să vină peste noi Harul lui Dumnezeu, trebuie să ne ferim de păcate, în 
special de păcatele mari, de moarte, mai ales de mândrie, căci zice Duhul 
Sfânt prin gura Apostolului Iacov: "Dumnezeu celor smeriți le dă Har, iar 
celor mândri le stă împotrivă”. Toţi sfinţii lui Dumnezeu au propovăduit în 
lume învăţăturile Mântuitorului lisus cu multă înflăcărare din Darul lui 
Dumnezeu. 


Religia noastră creştină ortodoxă nu este cunoscută, nu este înţeleasă, nu este 
apreciată frumuseţea ei dumnezeiască. Nu numai că nu se mănâncă din hrana 
aceasta duhovnicească a religiei noastre, dar ea nu e nici gustată. Puterea ei e 


neştiută, e nevoie de lucru, de chemare, ca lumea să vină să vadă, să pună 
degetul ca Toma şi să cunoască adevărul religiei noastre. E bine să pornim cu 
toţii la lucrul femeii samerinence şi să începem să-i trezim pe cei din jurul 
nostru din amorţeală şi nepăsare. 


Treziţi pe membrii familiei, treziți pe prieteni şi necunoscuţi, vorbiţi-le despre 
dragostea lui Hristos, aduceţi-i în faţa Altarului, luminaţi pe neştiutori, încurajați 
pe cei şovăielnici, luaţi-i pe drumul binelui şi al credinţei, căci dureros lucru 
este să vezi numele lui Dumnezeu hulit. Sfintele Taine sunt luate în bătaie de 
joc şi pretutindeni se ridică hulitori împotriva lui Dumnezeu şi a sfinților. 
Trebuie să se sfârşească odată cu această ruşine care nu se întâlneşte în nici o 
altă parte. Pângăritorii trebuie înfierați, defăimătorii reduşi la tăcere. 


De aceea căutaţi să apăraţi dreapta credinţă ortodoxă când este atacată. Opriţi 
răul oriunde îl întâlniți, certaţi şi pedepsiţi copiii când înjură şi-şi bat joc de 
lucrurile sfinte. Aveţi îndrăzneală şi vorbiţi cu convingere, căci numai aşa veţi 
împlini datoria de creştini adevăraţi, următori ai dreptei credințe şi vă veţi 
asemăna cu samarineanca din Evanghelia de astăzi. 


Strigaţi din convingerea inimii cu toată puterea credinţei, căci lumea trăieşte în 
întuneric, ca la începutul păgânismului. Lupta e în toi, căci lumina s-a încăierat 
cu întunericul, adevărul cu minciuna, binele cu răul. Lumea este stăpânită de 
cele mai sălbatice păcate, care nici în păgânism nu se găseau. De aceea mulţi se 
vor prăbuşi din nenorocire în nenorocire şi vor pieri pentru totdeauna. E o 
datorie sfântă din partea noastră, a creştinilor care cunoaştem credinţa, să dăm 
ajutor acestor suflete care se pierd din neştiință pe diferite căi. Unii cad în 
ghearele sectanţilor, alţii cad în păcatele cele grele ale beţiei, avorturilor, 
desfrânărilor, nedreptăţilor şi tuturor înşelătoriilor. 


Creştinii noştri s-ar putea asemăna cu nişte păsări împăiate. Cei care aţi vizitat 
un muzeu de păsări împăiate aţi văzut că parcă te afli aievea într-un codru. Vezi 
colo un vultur cu aripile întinse, parcă stă să zboare; în altă parte mierla cu 
ciocul deschis, gata să cânte, în altă parte o lebădă pluteşte pe apă şi aşa mai 
departe. Aceste păsări însă au numai chip de viaţă, în realitate sunt moarte, 
umplute cu paie. 


Aşa şi creştinii noştri, fac unele forme creştineşti, dar nu este duh de viaţă în ei, 
sunt doar cu chipul creştini. Creştinii noştri se ţin de anumite date, poartă nume 
de sfinţi, dar faptele sunt păgâneşti, viaţa cea sufletească este moartă, pentru că 
nu este duh în gura lor, în inimă şi în viaţa lor. Oamenii 


apa aşa cum S-a refăcut şi femeia samarineancă. 


Sufletul ei s-a schimbat îndată, Cuvântul lui Dumnezeu i-a pătruns în inimă, 
viaţa ei s-a luminat, căci îndată s-a hotărât să lase murdăria păcatelor şi să 
urmeze Bunul Învățător. Ea, care trăise cu şase bărbaţi în concubinaj, a urât 
viaţa ei cea păcătoasă şi s-a întors cu tot sufletul la Dumnezeu. Să ia aminte 
femeile noastre creştine de astăzi care trăiesc cu bărbaţii lor fără binecuvântarea 
Bisericii şi să se hotărască a nu-şi mai bate joc de credinţa lor, de sufletele şi 
trupurile lor, căci nu mai este vreme de pierdut şi Dumnezeu va cere socoteală 
pentru atâția ani de aşteptare. 


Pe Domnul Hristos şi astăzi, frați creştini, îl găsim la fântâna lui lacov, aici în 
Biserică, şi de aici vă trimitem pe cele necununate acasă, să vă aduceţi bărbaţii 
la Biserică şi să vă cununaţi. EI trimite mamele să vină aici cu copiii şi nepoţii, 
vă trimite pe toţi care v-aţi adunat aici astăzi, căci fiecare aveţi de adus pe câte 
cineva la fântâna lui Iacov. 


Duceţi-vă şi spuneţi-le despre fântâna aceasta cu apă vie şi de Mesia care ne 
vorbeşte Cuvântul adevărului. Spuneţi-le şi grăbiţi-vă cu toţii să vină acum, 
până nu se sparge găleata, până când nu seacă fântâna, până când nu se închid 
uşile, fiindcă atunci vor plânge în zadar, căci bunătăţile s-au vândut, târgul s-a 


închis, iar neguţătorii au plecat departe în ţara cea de sus. 


Sfinţii prooroci ne spun că, în zilele din urmă Dumnezeu va lua Harul Său şi se 
vor rări învățătorii cei adevăraţi, duhovnicii cei iscusiţi, iar Jertfa cea necurmată, 
adică Sfânta Liturghie va înceta aproape de tot. Să ne trezim dacă vrem să ne 
mântuim, să imităm pe Hristos şi urmaşii LUI, să nu fim cu două feţe , una spre 
Dumnezeu şi alta spre diavol, căci un singur suflet avem şi, dacă nu îngrijim de 
el, l-am pierdut pentru totdeauna. 


Să fim atenţi cu sufletul nostru, să nu păţim şi noi cum a păţit o femeie care şi-a 
uitat copilul în leagăn când îi luase casa foc. S-a grăbit sărmana mai întâi să-şi 
scoată banii, hainele, dar copilaşul l-a uitat adormit în leagăn. Când şi-a adus 
aminte de el, era prea târziu, căci copilul arsese împreună cu leagănul. Întocmai 
aşa fac mulţi cu sufletul lor. Aleargă în sus şi în jos, se străduiesc să-şi strângă 
bani, să-şi umple şifonierele cu haine, să mănânce, să chefuiască, iar bietul 
suflet - copilul acesta din noi - e uitat şi părăsit în focul păcatelor şi al pieirii 
veşnice. 


Cei mai mulți pe patul morţii se trezesc că şi-au uitat sufletul, dar atunci e prea 
târziu. Multora dintre noi ni s-a întâmplat să vedem pe câte cineva că moare şi 
cere preotul pe patul morţii, dar mai înainte nu i-a trebuit spovedanie şi 


împărtăşanie, nu i-a trebuit biserica. Acestora nimenea nu le garantează 
mântuirea. Să se grăbească să vină până nu e prea târziu. 


Cu toţii am văzut câte o dată poate pe cineva care a sosit prea târziu la gară şi 
a scăpat trenul. Aşa stând eu într-o zi pe o bancă, într-o gară mare, am văzut 
cum un soldat întârziat alerga să prindă trenul tocmai când ieşea din staţie. 
Fugea bietul om abia putând să-şi tragă sufletul. Când a intrat în casa de 
bilete, aceasta era închisă şi n-a mai putut Să-şi scoată biletul, nemaigăsind 
nici loc în vagon, dar totuşi a plecat acolo unde trebuia. După plecarea 
trenului, soseşte în gară un alt călător, liniştit, cu ţigara în gură, cu mâinile în 
buzunar, uitându-se liniştit în depărtare, crezând că trenul a întârziat. Aflând 
că trenul tocmai plecase, a început a se văita şi a se întrista. Cineva caută să-l 
încurajeze, spunându-i că trenul vine şi a doua zi. Dar omul nostru răspunse: 
"O, nu, mâine e prea târziu, căci astăzi se judecă procesul meu; o, 
nenorocitul de mine, cu siguranţă voi fi condamnat”. 


Această întâmplare m-a făcut să cuget asupra multor cazuri când, din pricina 
amânărilor pe care noi le facem mereu, pierdem trenul şi apoi aflăm şi ne 
văicărim fără folos. Un şcolar, dacă nu s-ar duce mai devreme, poate pierde 
examenul. Un bolnav care amână mereu operaţia, atunci când durerile se 
înteţesc se hotărăşte şi pleacă, dar cu multă grijă şi aflând că a venit prea târziu, 
iar boala e înaintată, începe a se tângui că nu a venit mai devreme şi astfel omul 


nostru, amânând mereu, şi-a pierdut vindecarea.Un om care nu-şi poate plăti 
datoriile la timp plăteşte amendă sau aceasta se majorează şi exemplele de acest 
fel ar putea continua. 


Tot aşa se întâmplă şi cu cele sufleteşti, frați creştini. Căci duhurile necurate 
atâta ne îndeamnă să tot amânăm venirea noastră la gară - la biserică - pentru a 
prinde trenul mântuirii, mergerea noastră la doctor, la duhovnic, la spovedit. Şi 
tot aşa diavolul îi spune tot mereu omului la ureche că e prea devreme să mergi 
la biserică, că n-ai păcate, că te poţi ruga şi acasă, că eşti tânăr şi mai ai mult de 
trăit, că acolo, la biserică, se duc doar cei bătrâni. 


Astfel, ucigaşul acesta de demon nu-l lasă pe om să se întoarcă la Dumnezeu, să 
se lase de păcate şi să-şi îndrepte viaţa. Vede omul plecând pe mulți din viaţa 
aceasta de moarte năprasnică şi-i conduce chiar el la cimitir, dar el tot nu crede 
că într-o zi îi vine şi lui rândul să-l ducă alţii acolo; pentru că aşa este omul, ca 
ŞI o floare care se veştejeşte şi-apoi moare. 


Când te uiţi în cimitir, vezi pe cruci scrise mai multe suflete care au trăit aici 
până în 20, 30 de ani şi tot mai rar bătrâni de 70, 80 de ani. De aceea, fraţi 
creştini, să ne silim să nu pierdem trenul mântuirii noastre. Mâine poate fi prea 
târziu. Veniţi la Dumnezeu, veniţi, că am aflat pe Mesia, veniţi la fântâna lui 


Iacov ca Să luaţi apă vie, să luaţi Darul şi Harul ceresc, căci numai aici, în 
biserică, se revarsă din mâna lui Dumnezeu. 


Chemaţi-L pe Mântuitorul lisus Hristos şi rugaţi-L să intre în casele 
dumneavoastră, aşa cum L-au rugat Samarinenii Să rămână la ei, iar lisus, ne 
spune Sfânta Evanghelie, a rămas în cetatea lor două zile, învăţându-i, 
miluindu-i şi săturându-i pe toţi cu Cuvântul lui Dumnezeu, Cuvântul 
adevărului. Să nu ne înşelăm gândindu-ne că Dumnezeu ne iartă fără să ne 
întoarcem la EI, fără să ne lăsăm de păcate, fără pocăință, fundcă Dumnezeu e 
bun, dar e şi drept. 


De aceea a rânduit o zi de judecată pentru toată lumea şi chinurile iadului le-a 
rânduit pentru cei care ascultă de diavolul. Să alergăm şi noi, ca femeia 
samarineancă, să spunem celor ce vor să-şi salveze sufletul să vină la lisus, să se 
întoarcă la Dumnezeu, că nu se poate sluji la doi domni. Trebuie să ne lepădăm 
de satana şi de lucrurile lui, aşa cum am făgăduit prin naşii noştri la botez, căci 
numai aşa vom primi, de la Dumnezeu, Darul şi Harul Său mântuitor. 


Rugăciune 


Doamne, Dumnezeul puterilor, al milei şi al indurărilor, trimite Harul Tău 
peste noi ca să ne lumineze mintea, Să ne trezească conştiinţa, Să ne 
întărească voinţa şi să ne Sfinţească viaţa. 


Duhul Tău să se coboare în noi, ca să nu mai fim neputincioşi şi Să Slujim 
materiei. 


Dă-ne Doamne Harul Tău, pe care L-ai dat sfinţilor Tăi, căci fără de el şi 
fără Tine, lisuse, nu putem face nimic. 


Apără-ne, mântuieşte-ne şi ne păzeşte pe noi, Dumnezeule cu Harul Tău. 


Amin. 


Părintele Sergiu Roşca - Predică la Duminica Samarinencii 


"Duh este Dumnezeu şi cei ce I se închină, trebuie să 1 se închine în duh şi în 
adevăr!” (loan 4, 24) 


Iubiţi credincioşi, citind, sau numai ascultând astăzi, în cea de a cincea Dumi- 
nică de după Sfintele Paşti, cunoscuta pericopă evanghelică, care cuprinde 
convorbirea Mântuitorului Hristos cu femeia samarineancă, al cărei nume era 
Fotini şi care şi-a sfârşit viaţa în mod martiric, în timpul celei dintâi persecuții 
creştine, a crudului împărat Nero, sufletul nostru rămâne adânc impresionat de 
sublimul, înălțimea şi adâncimea învățăturilor noii religii creştine, descoperită 
de însuşi Fiul lui Dumnezeu, de Mesia cei prezis de prooroci - unei simple 
femei din oraşul Sihar din Samaria, ţinut locuit de samarineni, cu care evreii, 
deşi vecini şi înrudiţi între ei, nu erau în legături de prietenie, dispreţuindu-se 
reciproc. 


Cuprinsul Evangheliei de astăzi, din Duminica Samarinencii, deschide pentru 
toate popoarele lumii, perspectivele unei noi viziuni, mântuitoare, asupra 
relaţiilor dintre om şi Dumnezeu şi asupra legăturilor dintre oameni. 


Din multele şi înaltele învățături sau principii creştine, ce se desprind din textul 
Evangheliei, redate cu atâtea amănunte de Sfântul Evanghelist loan, ne vom 
opri, în cuvântul nostru de astăzi, asupra unuia dintre adevărurile de temelie ale 
învăţăturii noastre creştine şi anume asupra răspunsului pe care l-a dat 
Mântuitorului femeia samarineană, la întrebarea acestuia: "Unde trebuie să ne 
închinăm - pe muntele Garizim din Samaria, sau în Ierusalim?" 


Răspunsul îl cunoaştem cu toții, totuşi îl repetăm pentru reimprospătarea şi 
întipărirea lui în mintea şi în sufletul nostru: "Dar vine ceasul, spune 
Mântuitorul, şi acum este, când adevărații închinători se vor închina Tatălui 
în duh şi în adevăr" şi apoi continuă: "Duh este Dumnezeu şi cei ce 1 se 
închină, trebuie să i se închine în duh şi în adevăr" (loan IV, 23-24). 


Iubiţi credincioşi, din răspunsul Mântuitorului, pe care l-am auzit acum, învăţăm 
două lucruri: 
X întâi că Dumnezeu este duh, adică fiinţă pur spirituală, nematerială şi 


X în al doilea că şi închinarea, sau adorarea pe care I-o aducem, trebuie 
Să fie potrivită cu fiinţa Sa, adică să aibă tot un caracter spiritual - 
duhovnicesc. 


Pe aceste două adevăruri de temelie se reazimă şi cultul nostru creştin, adică 
toate slujbele şi rânduielile sfinte, prin care Biserica şi credincioşii cinstesc pe 
Dumnezeu. 


Dar oare ce înseamnă a ne închina lui Dumnezeu'în duh şi în adevăr?" Se 


Cultul acesta sau închinarea aceasta trebuie să fie mai întâi spirituală, căci 
Dumnezeu nu are trup material; El este duh sau spirit, Dumnezeu nu este aici 
sau acolo; El nu sălăşluieşte numai în Templul din Ierusalim - cum credeau 
iudeii, sau pe muntele Garizim, cum pretindeau samarinenii, nici în idoli cu 
chipuri de oameni sau de animale, pe care îi adorau păgânii. E] este veşnic şi 
pretutindeni prezent şi poate fi găsit oriunde şi oricând ne gândim la EI sau II 
invocăm, Sau îl chemăm în ajutorul nostru. 


Pentru a-L descoperi pe Dumnezeu, pentru a-l simţi prezenţa, nu trebuie să 
plecăm din sfera eului nostru, ci dinlăuntrul nostru, din sufletul său din duhul 
nostru, în care se află chipul şi asemănarea Sa. Acestea sunt cele două mari 
adevăruri pe care Mântuitorul le formulează în răspunsul dat samarinencii: 


Dacă nu-L vom găsi pe Dumnezeu mai întâi aci, în noi înşine, în Sufletul 
nostru, nu-L vom găsi nicăieri. 


Pentru aceasta, unii nu L-au găsit pe Dumnezeu în natură, nu L-au văzut prin 
telescop, nici în navetele spaţiale, pentru că nu L-au avut mai întâi în sufletul 
lor. 

Numai ceea ce izvorăşte din inimă sau din suflet ajunge la Dumnezeu 
şi îl cinsteşte cu adevărat. Numai rugăciunea pornită din inimă curată şi 
smerită -asa cum spune psalmistul - e primită de Dumnezeu. 


Pentru aceasta, rugăciunile lungi şi făcute mai mult de formă ale păgânilor şi 
iudeilor, sunt înlocuite de Mântuitorul cu rugăciunea domnească" Tatăl nostru", 
rugăciune scurtă, dar atotcuprinzătoare şi atât de minunată, care va rămâne 
pentru vecie modelul neîntrecut şi dumnezeiesc al rugăciunii creştine. 


De acum înainte, adică de la venirea în lume a Mântuitorului, nu sacrificiile de 
țapi şi de viței vor spăla conştiinţele încărcate de păcate ale oamenilor, ci 
smerenia şi pocăinţa sinceră, izvorâte din inimă, ajutată de harul sfinţilor, a 
Sfântului Duh, apa cea vie ce s-a pogorât peste Sfinţii Apostoli în ziua 
Cincizecimii şi care lucrează şi va lucra până la sfârşitul acestei lumi, prin 
apa Sfinţită a botezului, prin puterea Sfântului mir, prin taina mărturisirii şi a 
sfintei împărtăşanii şi prin celelalte taine şi ierurgii creştine. 


Pe temelia aceasta, pusă de Domnul însuşi, Biserica a întocmit rânduielile de 
rugăciune, de cântări, de citiri şi de acte sfinte din slujbele celor şapte laude şi 
celelalte slujbe, prin care BISORROEDIRZOII IRI ZUză ŞI SfiaŞIO Via Oli în 
momentele şi împrejurările ei mai de seamă. în întregimea lui, cultul acesta 
alcătuieşte una din comorile cele mai de preţ ale credinţei noastre creştine 
ortodoxe. 


Frumuseţea acestui cult, care a adus la picioarele lui Hristos cele mai mari 
popoare ale lumii, influenţa binefăcătoare a lui asupra sufletului omenesc, sunt 
prea bine cunoscute ca să mai fie nevoie să insistăm. Vom reda totuşi în 
rezumat, cât se poate de scurt, cuvintele unuia dintre cei mai însemnați filosofi 
români, renumitul profesor de psihologie la Universitatea din Bucureşti, fost 
membru şi preşedinte al Academiei Române, decedat în anul 1957; este vorba 
de Constantin Rădulescu-Motru, care povesteşte, într-una din lucrările sale, că 


într-o situație nefericită pentru un părinte, care şi-a pierdut unicul copil, singura 
lui mângâiere, care i-a adus liniştea sufletului, a fost slujba sfintei înmormântări, 
care i-a redat nădejdea şi credinţa într-o viaţă viitoare şi fericită în care a trecut 
copilul său. 


Redăm textual ultimele însemnări ale acestui filosof: "Doamne, care alt mijloc 
ar fi putut să dea sărmanului tată, mângâierea de care el avea atâta nevoie? 
Care alt mijloc l-ar fi putut reda lumii cu nădejdea în suflet şi cu dragoste 
pentru oamenii săi? Din acea zi, continuă filosoful, am înţeles misterul său, 
taina cultului ortodox. Din acea zi am alungat din mintea mea toate gândurile 
sceptice, adică îndoielnice, pe care le adunasem din cele văzute în ţări străine şi 
de aici înainte am ascultat cu adânc respect Slujba, însoţită de atâtea simboluri 
ale acestei Biserici, din care se revărsa o influenţă atât de binefăcătoare asupra 
neamului meu întreg”. 


Este adevărat însă că unora li se pare cultul nostru prea încărcat de forme şi de 
lucruri materiale şi ca fiind în contradicţie cu închinarea în duh şi în adevăr, de 
care vorbeşte Mântuitorul. Aceştia uită însă că dacă Dumnezeu este duh, adică 
spirit pur, noi, în schimb, suntem alcătuiți din trup şi din suflet, suntem deci 
datori să cinstim pe Dumnezeu, să ne închinăm Lui în întregimea fiinţei noastre, 
adică şi cu sufletul, dar şi cu trupul, precum ne îndeamnă Sfântul Apostol Pavel: 


"Preamăriţi pe Dumnezeu în trupul vostru şi în duhul vostru, ca unele care 
sunt ale lui Dumnezeu" (|. Corinteni VI, 20). 


Închinarea pe care o aducem lui Dumnezeu cel nevăzut, izvorâtă din inima 
noastră, trebuie însoţită de închinarea din afară, care se exprimă, sau se face 
văzută, prin mişcări ale trupului - ingenuncheri, însemnare cu semnul Sfintei 
Cruci, metanii - sau prin folosirea unor lucruri materiale precum apa la 
botez, untdelemnul, pâinea, vinul, sfintele vase, sfintele odăjdii şi altele. 


Când ne adunăm în Biserică pentru rugăciune, îl avem prezent pe însuşi 
Domnul, căci El a spus: "Unde sunt doi sau trei adunaţi în numele Meu, acolo 
voi fi şi Eu în mijlocul lor" (Matei 18, 20). 


Însuşi Mântuitorul vorbeşte de această unitate strânsă dintre spirit şi materie, în 
cult, prin cuvintele spuse fariseului Nicodim: "De nu se va naşte cineva din apă 
şi din Duh, nu va putea să intre în împărăţia lui Dumnezeu" (loan 3, 5). 
Puterea spirituală, nevăzută a Duhului lucrează deci, prin apa văzută a 
botezului. Şi aşa este cu toate Sfintele Taine şi cu toate lucrările sfinte săvârşite 
de Sfântul Duh în Biserică, prin sfinţii ei slujitori. forul în cultul nostru ne 
duce cu mintea la cele cereşti şi tinde să ne apropie de cele spirituale- 
duhovniceşti. 


Tot ce se săvârşeşte în sfintele locaşuri de cult, în Biserică, toate formele 
externe ale cultului divin, nu sunt altceva, decât semne văzute ale închinării în 
duh şi adevăr, sunt expresii ale unor stări sufleteşti, ale unor simțăminte 
religioase, ale credinţei noastre în Dumnezeu, ale iubirii noastre faţă de El. Aşa 
de exemplu, 


Prin toate semnele exterioare, semne văzute, trupul nostru se asociază cu 

sufletul nostru, luând parte astfel, la preamărirea lui Dumnezeu, împlinind sfatul 

Sfântului Apostol Pavel, care zice: "Vă îndemn deci, fraţilor, pentru îndurările 

lui Dumnezeu, să înfăţişaţi trupurile voastre ca pe o jertfă vie, sfântă, 
AU] 


bineplăcută lui Dumnezeu, ca închinarea voastră cea duhovnicească" (Rom. 
XII, 1-2). 


Totul în cultul nostru ortodox are o înaltă semnificaţie spirituală. Calea 
văzută ne înalță cu gândul la cele nevăzute; lucrurile materiale ne descoperă 
pe cele spirituale, cele naturale ne conduc spre cele supranaturale. Aşadar, 
închinarea pe care noi, creştinii ortodocşi o aducem lui Dumnezeu, prin cultul 
sfintei noastre Biserici, este o adevărată cinstire a lui Dumnezeu; este o 
închinare în duh şi adevăr, pentru că toate formele văzute din care este alcătuit 
cultul divin au un înţeles şi un caracter pur spiritual, izvorând din acea rădăcină 


nevăzută, care este în duhul sau în sufletul nostru, despre care vorbea şi 
Mântuitorul în conversaţia cu femeia samarineancă. 


Principalul este ca totul în închinăciunea noastră, în adorarea lui Dumnezeu, 
Să izvorască din inimă şi Sufletul nostru, să se întemeieze pe iubirea adevărată 
pentru Dumnezeu şi faţă de oameni. Să nu facem precum poporul iudeu, 
despre care Mântuitorul Hristos spune, prin glasul Evanghelistului Matei: 
"Poporul acestaa Mă cinsteşte cu buzele, dar inima lui este departe de Mine" 
(Matei, 15,8). 


În acelaşi timp, se impune mai multă linişte în sfintele noastre locaşuri de 
închinăciune, mai multă concentrare şi înălțare a minţii noastre spre adevărurile 
sfinte şi spre îndeplinirea poruncilor lui Dumnezeu, o participare mai activă la 
sfintele slujbe, prin cântarea omofonă sau obştească, căci, aşa cum spune 
psalmistul,"foată suflarea să laude pe Domnul". Toate acestea nu înseamnă 
altceva, decât închinarea în duh şi în adevăr. 


Iubiţi credincioşi, popasul Mântuitorului Hristos la fântâna patriarhului lacob 
din Sihar - fântâna ale cărei ruine se văd şi astăzi, după cum ne relatează cei ce 
au vizitat Locurile Sfinte, ne-a dat nouă prilejul de a gusta câteva picături din 
izvorul de apă vie, apă ce izvorăşte continuu din învăţătura divină a 
Mântuitorului Hristos, din harul Său dumnezeiesc, din frumuseţea şi 
splendoarea cultului nostru ortodox. 


Acolo, la fântâna bătrânului Patriarh Iacob, Mântuitorul Hristos a descoperit 
tuturor neamurilor, prin femeia samarineancă, 


Știind că Mântuitorul Hristos este izvorul cel nesecat al vieţii, al apei celei vii, 
să căutăm în tot timpul vieţii noastre să sorbim din plin sfintele Sale învățături, 
să îndeplinim poruncile Lui şi să-l aducem în tot timpul cuvenită închinare în 
duh şi în adevăr, să fim propovăduitori ai binelui, ai adevărului, ai dreptăţii, ai 
dragostei şi ai tuturor principiilor creştine, aşa cum a făcut şi femeia 
samarineancă din Evanghelia de astăzi. în felul acesta, noi vom cunoaşte darul 
lui Dumnezeu, ce ni s-a dat prin Domnul şi Mântuitorul nostru lisus Hristos, pe 
care să-L slăvim şi Lui să ne închinăm în duh şi în adevăr, acum şi în veci, 


Amin |! 


Pr. Prof. Dumitru Stăniloae - Predică la Duminica a V-a după Paşti (a 
Samarinencei) - „Numai ce iese din inimă merge în inimă” 


«Duh este Dumnezeu şi cel ce se închină Lui se cade să 1 se închine cu Duhul 
şi cu adevărul». (loan IV, 24). 


Cuvintele pe care le-am aşezat în fruntea acestei predici au fost spuse de 
Mântuitorul lisus Hristos, ca răspuns la întrebarea femeii samarinence: unde se 
poate aduce cea mai bună închinare lui Dumnezeu: în Ierusalim, cum susțineau 
iudeii, sau în muntele Garizim, cum afirmau samarinenii. 


Mântuitorul învaţă prin aceste cuvinte pe femeia Samarineancă - şi prin ea pe 
noi toţi - că nu locul contează când se aduce închinare lui Dumnezeu, ci 
modul în care se aduce. A spune că numai într-un anumit loc se poate aduce 
închinare lui Dumnezeu, înseamnă a socoti că Dumnezeu este numai în acel loc, 
deci că Dumnezeu este mărginit şi trupesc. Or, Mântuitorul lisus îi spune femeii 
că Dumnezeu nu este trup, ci Duh, şi de aceea nu Se află numai într-un singur 
loc, ci pretutindeni; aşadar, oriunde ne poate auzi şi primi rugăciunea. 


Faptul că noi găsim mai mult îndemn la rugăciune în biserici nu contrazice acest 
cuvânt al Mântuitorului, pentru că bisericile sunt şi ele răspândite în toate 
localitățile, la îndemâna tuturor, pe când în vremea Testamentului Vechi nu 
exista decât templul din Ierusalim, unde trebuiau să meargă, măcar din când în 
când, toţi iudeii să se închine lui Dumnezeu. Acum e prezent Hristos cu trupul 
şi cu sângele Lui în toate bisericile de pretutindeni; în toate e adus jertfă la 
Sfânta Liturghie pentru păcatele noastre şi ale morţilor noştri, ca şi pentru 
ajutorul nostru în viaţă. lar bisericile sunt între casele noastre şi puterea jertfei 
lui Hristos din biserici se întinde peste şi prin casele noastre şi noi ÎL simţim, pe 
EI, cu darul şi cu ajutorul Lui pretutindeni, în drumurile şi în ocupațiile noastre, 
dacă ne înălțăm pe aripile rugăciunii cu gândul la EI.«Căci Domnul aproape 


este» - spune Sfântul apostol Pavel (Filip. IV, 15) şi «în EI trăim şi ne mişcăm 
şi suntem» (Fapte XVII, 28). 


Pe de o parte, această putinţă şi datorie de a preamări pe Dumnezeu în tot locul 
pune în lumină cu mult mai vie măreţia lui Dumnezeu decât într-un singur loc. 
Pe de alta, aceasta uşurează foarte mult pe credincioşi ca să-şi îndeplinească 
datoria şi pornirea sufletească de a se închina lui Dumnezeu şi dă putinţa ca ea 
să se poată face în orice zi şi la orice oră din zi. 


Dar Mântuitorul nu S-a mulțumit să spună samarinencii - şi prin ea nouă - 
numai că Dumnezeu este de faţă, ca Duh, pretutindeni, şi că deci, putem şi 
trebuie să-l aducem închinare în orice loc şi în orice zi, că EI a adăugat şi o 
învăţătură despre modul cum trebuie să-l aducem închinare lui Dumnezeu. 
Închinarea noastră trebuie să fie «în Duh şi Adevăr» - a spus Mântuitorul. 


Acestea sunt cuvinte mari, cuvinte pline de înţeles dumnezeiesc. Nimeni nu 
poate scoate la arătare tot înţelesul lor; de aceea, ne vom mulțumi şi noi să 
punem în lumină numai câte ceva din bogatul lor conţinut. 


Sfântul Chiril din Alexandria, un sfânt părinte al Bisericii vechi, a scris pe la 
anul 430 d. Hr. două cărți mari, ca să arate că închinarea cu Duhul şi cu 
Adevărul este opusă închinării din Vechiul Testament, care constă în aducerea 
de jertfe de animale în templul din Ierusalim. Hristos ne-a despovărat de aceste 
jertfe, aducându-Se pe Sine ca jertfă nesfârşit mai prețioasă decât toate acele 
jertfe, căci nu putea sângele de tauri şi de viței să curețe conştiinţele cum poate 
să curețe sângele lui Hristos - spune Sfântul apostol Pavel. 


EI ne cere acum numai să ne unim fiinţa noastră cu EI, în continuarea jertfei 
Sale de pe altarele bisericilor. 


Mai mult se dă omul lui Dumnezeu prin sufletul său decât prin 
anumite lucruri exterioare ale sale. 


Prin aceasta, Domnul Hristos a adus oamenilor o nouă uşurare în închinarea ce 
o aduc lui Dumnezeu. Este o uşurare care face şi ea cu putinţă închinarea în 
orice clipă şi în orice loc. Hristos ne-a scăpat de drumuri şi de cheltuieli mari, 
pentru ca să-l aducem închinare. În schimb, ne cere să ne dăruim fiinţa noastră 
întreagă, iar aceasta este spre cel mai mare folos al nostru, căci Dumnezeu Se 
sălăşluieşte astfel în toate cutele fiinţei noastre, curăţind-o de toate gândurile 
şi faptele urâte şi întărindu-ne spre cele bune, adică sfinţindu-ne. 


Noi am scăpat astfel de jertfele exterioare ale animalelor, dar încă suntem de 
multe ori robii altei închinări externe. Noi nu ne rugăm în duh atunci când ne 
rugăm numai cu buzele, căci a ne ruga «cu duhul» înseamnă a ne ruga cu 
cele dinlăuntru ale noastre, cu Ssimţirea noastră, cu gândul că vorbim cu 
Dumnezeu, că suntem în faţa Lui. Câtă neplăcere producem celui ce ne ascultă 
când îi vorbim numai cu gura, când nu suntem atenţi la ceea ce spunem, când 
din pricina aceasta cuvintele noastre sunt reci şi noi nepăsători, când prin toată 
poziţia noastră arătăm celui cu care vorbim că suntem cu gândul în altă parte, că 
nu-i acordăm propriu-zis nici un respect. 


Dar, dacă lipsa de respect e ceva jignitor chiar față de semen, cu cât mai 
jignitoare este această lipsă de respect când vorbim de Dumnezeu numai cu 
buzele, iar gândul ne este în altă parte, când duhul nostru nu participă la 
rugăciune, când atenţia noastră este împrăştiată, când gândul nostru nu stă ţintă 
la Cel Căruia ne rugăm. 


Cineva a spus: numai ce iese din inimă merge în inimă. Cine nu se roagă din 
inimă nu are în cuvintele sale, în fiinţa sa iradierea care să meargă la inima 
lui Dumnezeu şi la inima celor din jur. 


Cine se roagă cu gândul concentrat, cu sufletul încredinţat că Dumnezeu e în 
faţa lui, se arată convins de cuvântul Mântuitorului că Dumnezeu ca Duh e 
pretutindeni şi deci şi în locul unde se roagă în acea clipă. lată legătura între 
învăţătura că Dumnezeu e Duh şi deci pretutindeni şi între trebuinţa de a te ruga 
cu toată simţirea, cu duhul. 


Desigur, un credincios care se roagă cu duhul dă dovadă că duhul său e 
înălțat şi încălzit de duhul lui Dumnezeu, că s-a pus prin aceasta în legătură 
cu Dumnezeu şi că prin puterea duhului dumnezeiesc simte faţă de Tatăl 
Ceresc căldura iubirii de fiu. Duhul dumnezeiesc ne face vii în rugăciunea 
noastră, prin el strigăm în rugăciunea noastră cu inima plină de afecţiune 
către Dumnezeu: «Avva, Părinte» (Rom. VIII, 28). Duhul vine în ajutor nepu- 
tinţelor noastre în rugăciune. 


Dar Mântuitorul ne cere să ne rugăm şi «în adevăr» sau «cu adevărul». Aceasta 
înseamnă în primul rând să ştim cum ne rugăm, iar în al doilea rând să ştim ce 
să cerem în rugăciunea noastră. De câte ori nu întâlnim credincioşi şi mai ales 
credincioase care nu ştiu cui se roagă şi cer lucruri necuvenite. Dumnezeu, 
pentru aceştia, nu are o faţă lămurită, e ca o putere oarbă pe care trebuie s-o 
sileşti prin gesturi şi cuvinte ciudate, lipsite de înţeles ca să ţi se împlinească o 


poftă oarecare, un interes egoist, să se dea la o parte o piedică din calea 
îndeplinirii plăcerilor tale, din calea unor succese exterioare, a izbândirii asupra 
unor semeni, numai ca să te poţi arăta mai tare ca ei. În toate acestea, religia se 
confundă cu un fel de vrăjitorie şi omul nu iese din aceste fapte cu nici un folos 
pentru îmbunătăţirea lui sufletească şi pentru mântuirea lui. 


4 Că Tatăl a trimis dintr-o neţărmurită iubire faţă de noi pe însuşi Fiul 
Său Unul Născut în lume; 

4 că acesta a luat trup şi suflet omenesc, că S-a răstignit din aceeaşi 
iubire faţă de noi, pentru iertarea păcatelor noastre, 
că a înviat, asigurându-ne şi nouă la sfârşitul timpului învierea pentru 
vecie; 

4 că până suntem pe pământ ne conduce prin Duhul Său cel Sfânt pe un 
drum de îmbunătăţire şi desăvârşire neîncetată, de iubire de Dumnezeu 
şi de oameni ca să devenim vrednici de împărăţia veşnică a iubirii. 


Acestea trebuie să le ştim şi să le cerem. 


De asemenea şi ORICE ŞI Dia îațolOgOR ENE TOȚI OIMIZiRiĂ, să nu ne 


rugăm pentru izbândirea noastră în plăceri uşoare, în lucruri rele şi 
nefolositoare, în biruinţa pornirilor noastre de ură, de mândrie şi de invidie 
împotriva semenilor noştri. 


Căci Duhul Sfânt este puntea de unire între credincios şi credincios, e 
deschiderea şi voinţa de prietenie şi de bună înţelegere a celui credincios cu 
orice om, e cel ce dă fiecărui om un alt dar, dar şi pornirea de a folosi darul său 


spre folosul altora. 
Unde este dezbinare şi duşmănie, nu este Duhul. Acolo nu 


poate fi nici rugăciune adevărată, rugăciune «în duh». 


Se cuvine deci să rugăm pe Dumnezeu să ne dea puterea «să păzim unitatea 
Duhului în legătura păcii», cam spune Sfântul apostol Pavel (Efes. IV, 3). 


Rugându-ne «în duh şi în adevăr», vom putea să simţim tot mai mult ce mare 
lucru se cuprinde în binecuvântarea aceluiaşi sfânt apostol: «Darul Domnului 
nostru lisus Hristos, dragostea lui Dumnezeu Tatăl şi părtăşia Sfântului Duh 
să fie cu voi cu toţi» (UI Cor. XIII). 


(Pr. Prof. D. Stăniloae - publicată în rev. Glasul Bisericii, nr. 5-6/1966, pag. 
377-380) 


Pr. Lect Univ. Dr. Constantin Necula - Predică la Duminica a V-a după 
Paşti - a Samarinencei 


"Veniţi şi scoateţi Apa Nemuririi...." 


Dintru început, Prăznuirea aceasta a samarinencii, care-şi întâlneşte Dumnezeul 
Cel Viu, cheamă cu sine bucuria. Cântarea liturgică ne comută astfel la textul 
larg al Scripturii (loan 4,5-42), text pe care-l interpretează în contextul larg al 
istoriei. Căci ce se întâmplă acolo, la poalele muntelui Garizim (cf. În 4,20), nu 
ține numai de neamul samarinenilor, ci de al tuturor destaraţilor, în fond, fiecare 
neam fiind, în raport cu spaţiul dintâi al Edenului, un pic destarat. "Fiul şi 
Cuvântul Tatălui, Cel impreună-veşnic, Izvorul tămăduirilor, a venit la 
fântână; şi o femeie din Samaria a venit să scoată apă; pe care văzând-o 
Mântuitorul, a zis: Dă-Mi apă să beau, şi mergi de cheamă pe bărbatul tău! 
Iar ea, grăind ca unui om, iar nu ca lui Dumnezeu, silindu-se să tăinuiască, a 
zis: Nu am bărbat! Și învățătorul a grăit către dânsa: Adevărat ai zis: Nu am 
bărbat! Că cinci ai avut, şi pe cel pe care-l ai acum nu-ţi este bărbat ţie. lar 
ea, mirându-se de acel cuvânt şi alergând în cetate, striga mulțimilor, grăind: 
Veniţi de vedeţi pe Hristos, Care dăruieşte lumii mare milă!" (ldiomelele 
samarinencei, III, gls. 2). 


lar "Slavă..." vecerniei ne arată, o dată în plus, că ceea ce s-a petrecut la ghizdul 
puţului nu ţine numai de pământ, cât mai ales de cer: "Lângă fântâna lui Iacov, 
aflând lisus pe samarineanca, apă de la dânsa a cerut, Cel Ce acoperă 
pământul cu nori. O, minune! Cel Ce este purtat pe heruvimi Stătea de vorbă 
cu o femeie păcătoasă, apă cerând, Cel Ce a spânzurat pământul pe ape; apă 
căutând, Cel Ce revarsă izvoarele şi limanurile apelor, vrând să atragă spre 
Sine, cu adevărat, pe cea vânată de luptătorul vrăjmaş, şi să adape cu apa cea 
vie pe cea înflăcărată amarnic după lucruri netrebnice, ca un îndurat şi de 
oameni iubitor" (Slavă, gls. 6). 


Aproape că orice exegeză am adăuga, pare în plus. Bine ar fi ca de fiecare dată 
când ne părăsim preocupările şi ne adăugăm ascultătorilor din Biserică, bine ar 
fi, dar, să ne ascuţim auzul, să fim atenţi întru toate, textele acestea curgând spre 
mintea noastră prin binecuvântată cântare liturgică. Doar atât că, de fiecare dată, 
asemeni unui diamant, în funcție de faţa pe care le întoarcem, ni se luminează 
un aspect sau altul al Evangheliei. Şi întâlnirea cu samarineanca nu-i altfel, 
izvorându-ne apă vie. 


Amestec de sânge şi mentalitate cu popoare din alt neam decât cel ales, sufletul 
samarineanului, iconizat atât de frumos de femeia ce-l iese în cale, purta cu sine 
toată navăla de sentimente care-L înconjura pe Dumnezeu în neamul lui Israel, 
iar înalta conştiinţă că "s-a rupt" de marele neam ales de Dumnezeu să-l 
plinească opera între oameni, Israel, accentuase, probabil, şi starea de smerenie, 
de smerită aşteptare. Faptul că samarinenii aleseseră Garizimul ca loc al 
închinării, pe lacob ca părinte spiritual, nu face altceva decât să ne atragă atenţia 
că erau în căutarea unei "legalităţi” spirituale, pe care şi-o doreau extrem de 
mult. În acest spaţiu, mereu ocolit de iudei, Hristos Se poartă ca Dumnezeu: 
necăutând la faţa omului, ci la inima sa. Şi câte inimi nu aşteptau mântuirea şi 
în Samaria... 


Obişnuită să supravieţuiască contactului cu bărbaţii, femeia samarineancă pare 
întâi că mai mult cochetează cu exoticul ludeu, Care nu doar că intră în vorbă cu 


ea, de două ori dezavantajată în dialog - ca femeie şi ca samarineancă -, dar îi 
mai cere şi apă, luând dar din mâinile ei. Reacţia pedagogică a lui Hristos 
rămâne, până astăzi, una din cele mai frumoase lecţii de "vânare de oameni" pe 
care o tezaurizează Scriptura. 


I.P.S. Sa, I.P.S. Bartolomeu, comentând Evanghelia aceasta, subliniază: 
"Sufletul femeii merge din mirare-n mirare: Străinul iudeu îi făgăduieşte apa 
cea vie. Ea nu cunoaşte metalimbajul evanghelic, dar nu e nici ignorantă; ea 
ştie ceea ce mulți din oamenii secolului 20 încă n-au aflat: ce anume este apă 
vie: Doamne, nici găleată nu ai şi fântâna este adâncă... Aşadar, apa vie este 
apa din adâncime, apa originară, temelia şi începutul oricărei fântâni, apa pe 
care noi, cei de acum, o cunoaştem sub numele de pânză freatică, stratul 


profund şi pur, necontaminat de infiltraţiile superficiale, a cărei limpezime nu 
e concurată decât de viaţa însăşi" ( „ Arhiep. 


Clujului, Apa cea vie a Ortodoxiei, în vol. cu acelaşi titlu, Ed. Renaşterea, Cluj- 
Napoca, 2002, p. 48-49). 


Și să recunoaştem că tot dialogul ulterior, despre bărbaţii ei, despre închinarea 
Tatălui "In Duh şi în Adevăr" (cf. In IV, 23), ca şi reacția femeii, dovedesc că, 
răcorindu-se de năduşeala lumii acesteia, femeia înţelege darul cel mare pe care 


Străinul (de-acum identificat, căci zice femeia: "Nu cumva acesta este 
Hristosul?" [In IV, 29]) i-l face. 


După cum textul liturgic lămureşte: "'Venit-a la fântână în ceasul al şaselea 
Izvorul minunilor, spre a aduce la viaţă pe urmaşa Evei, că Eva în acest ceas 
a ieşit din Rai, din pricina amăgirii şarpelui. Deci s-a apropiat samarineanca 
să scoată apă; pe care văzând-o Mântuitorul, i-a zis: Dă-Mi să beau, iar tu te 
vei satura de apa cea vie. lar ea, înţeleaptă, alergând în cetate, a venit îndată, 
mulțimilor zicând: Veniţi de vedeţi pe Hristos Domnul, Mântuitorul sufletelor 
noastre!" (ldiomela I a samarinencii). De remarcat, a câta oară, cum Biserica 
vede în fiecare gest al lui Hristos izvorul restaurării întregului neam omenesc, 
de EI, "Cel Ce este şezător-impreună pe scaun cu Tatăl şi cu Duhul (...), Care 
a venit să caute chipul Său cel pierdut" (cos). 


Sensul aşezării acestei Evanghelii la "înjumătăţirea Praznicului" în aşteptarea 
Duhului Sfânt, a Rusaliilor, este clar: "Apa vie, cea săltătoare, apa nemuririi ai 
făgăduit şi dai, Izvorule cel pururea viu, celor ce primesc cu credinţă Duhul 
Tău, Mântuitorule, Care din Tatăl purcede" (Cântarea a 7-a, Utrenia, III). 


Vindecată astfel de "uscăciunea necunoştinţei" (Cântarea a 7-a a samarinencii, 
7, V), femeia samarineancă află toate sensurile adânci ale credinţei: atotştiința 
lui Dumnezeu, puterea seducătoare a lui Hristos transmițându-i-se într-atât 
încât, îndată după aceea, mulţime de samarineni devin "ai lui Hristos". O cetate, 
a Siharului, care crede în Hristos nu doar pentru că EI este de faţă, ci şi mai 
târziu, după Înviere, convinşi de-acum că nu mai însetează, samarinenii 
Samariei vor fi, după Ierusalim, întâia izbândă a misiunii apostolatului creştin 
(F. Ap. 8, 5-25). 


În loc de propria-mi concluzie la cuvântul acesta, fie-mi îngăduit să-l las pe 
să vorbească (op. cât. p 49): "Filologia biblică ştie că 
manuscrisele cele mai vechi sunt şi cele mai adevărate, deoarece ele nu sunt 
contaminate de greşelile involuntare ale copiştilor sau de cele voluntare ale 
ereticilor. Sfinţii Părinţi ştiau, de asemenea, că adevărata credinţă este aceea 
mai veche, adică cea predată de Sfinţii Apostoli. Biserica ştie că apa cea vie a 
unei fântâni se păstrează ca atare numai dacă fântâna este adâncă şi dacă 
pereţii ei Sunt zidiţi din pietre tencuite. Ei bine, cele şapte Sinoade Ecumenice 
nu sunt altceva decât pietrele tencuite ce apără apa cea vie de apele viiturilor. 
Aici, între viu şi viitură e toată drama sfâşierilor la care este supusă cămaşa 
lui Hristos. Pânza freatică este una singură, fântânile pot fi mai multe, chiar 
foarte multe. Care este cea adevărată? Aceea care s-a ferit şi se apără de 
viituri (Sau  vinituri nobi, n. n.). O numim Ortodoxie. Acuzată de 
conservatorism, Ortodoxia e singura care ştie ce conservă: apa cea vie a 
Evangheliei lui Hristos, pururea înnoitoare prin Duhul Sfânt. Şi e de-ajuns." 


Iar noi, noi nu putem decât subscrie, în speranţa că am fost înţeleşi. 


Preot Gheorghe Sălăgian — Predică — lisus Hristos şi femeia samarineancă 


O Î6 ARAGON Î GAMAPGITIAL 


“Bine ai zis că nu ai bărbat, căci cinci bărbaţi ai avut, iar cel pe care-l ai 
acum nu-ţi este bărbat” (loan 4,17-15). 


Iubiţi credincioşi! ne aflăm încă sub razele binefăcătoare şi pline de lumină 


dumnezeiască ale marelui praznic al Invierii Domnului şi Dumnezeului 
nostru lisus Hristos. 


Evanghelistul loan ne relatează astăzi o nouă înviere, nu trupească, ci 
sufletească, o înviere din moartea păcatului a unei femei samarinence. 


Pentru ca să putem înţelege cuprinsul Sfintei Evanghelii de astăzi, trebuie să 
cunoaştem mai întâi împrejurările în care s-au petrecut cele istorisite de Sfântul 
Evanghelist loan, prin a da răspunsul la două întrebări: 


1. Cine erau samarinenii? 

Regele Asiriei, Salmasar (4 Regi18,9-10), a dus în robie în anul 722 î. Hr. o 
mare parte din poporul evreiesc, iar în locul lor a aşezat colonişti asirieni, care 
erau păgâni. Cu timpul, asirienii se înrudesc cu băştinaşii şi din această 
contopire se naşte un popor nou, care, după centrul de cârmuire — Samaria — 
primesc denumirea de samarineni. Deci, noul popor era alcătuit din două 
neamuri care împărtăşeau idei şi credinţe religioase deosebite: pe de o parte se 
practicau o seamă din riturile anterioare păgâne, iar pe de altă parte primeau şi 
unele din rânduielile lăsate de Dumnezeu prin proorocii Moise şi Aaron. 


2. Care erau cauzele duşmăniei dintre evrei şi asirieni? 


Poporul evreiesc a suferit o nouă robie sub împăratul Babilonului, 
Nabucodonosor, care le-a dărâmat şi pustiit vestitul şi strălucitorul templu zidit 
de regele Solomon, în cetatea Ierusalimului în anul 597 î. Hr. Întorcându-se din 
robia babiloniană, evreii au vrut să-şi refacă templul, ceea ce au şi reuşit în anul 
538 î. Hr. în timpul regelui Cirus al perşilor care a autorizat reconstruirea 
templului cu ajutoare din trezoreria regală, fiindu-le restituite şi obiectele sacre 
pe care Nabucodonosor le-a jefuit. Samarinenii au cerut evreilor ca şi ei să fie 
primiţi în comunitatea acestora, spre a contribui la refacerea templului. Au fost 
refuzaţi pentru faptul că săvârşeau practici păgâne şi pe motivul că erau un 
popor amestecat. 


De aici au început între ei dezbinările şi duşmăniile. Manase, fiul unui arhiereu, 
căsătorindu-se cu o samarineancă, este repudiat de comunitatea evreiască, drept 
care se stabileşte în Samaria, unde îşi zideşte un templu pe muntele Garizim. Se 
autointitulează arhiereu, introducând legea lui Moise şi înlăturând practicile 
păgâne. Neînţelegerea şi disprețul reciproc devin şi mai evidente, după ce evreii 
mergând noaptea, dărâmă templul construit de acesta, motivând că templul cu 
arhiereu pentru Iehova se cuvine numai la Ierusalim, unde fiecare evreu era 
dator, ca odată pe an să aducă zeciuiala cuvenită. În celelalte localităţi, unde se 
aflau comunităţi evreieşti, existau numai sinagogi, în fruntea cărora se afla câte 
un rabin. 


Învrăjbirea şi ura dintre evrei şi samarineni devenise atât de mare, încât nici nu 
se mai salutau; sub nici o formă şi sub nici un motiv nu treceau unii prin 
hotarele celorlalți, nu mai aveau nici un amestec şi nici o legătură unii cu alții. 
Având la bază răspunsurile la cele două întrebări, vom putea înţelege mai uşor 
conţinutul pericopei evanghelice de azi, de la loan 4,5-42. 


“În zilele acelea, Iisus a venit la o cetate a Samariei, numită Sihar, aproape de 
locul pe care Iacov i l-a dat lui Iosif, fiul său; şi era acolo fântâna lui Iacov, 
iar lisus fiind ostenit de călătorie, S-a aşezat lângă fântână şi era ca la al 
şaselea ceas (aproximativ pe la amiază). Atunci a venit o femeie din Samaria 
Să scoată apă. lisus i-a zis: Dă-mi să beau! Că ucenicii Săi se duseseră în 
cetate să cumpere de mâncare. Femeia samarineancă I-a zis: Cum! Tu, Care 
eşti iudeu, ceri să bei de la mine, care sunt femeie samarineancă...? Pentru 
că Iudeii n-au amestec cu samarinenii (După încetarea captivităţii, evreii 
reveniţi în Samaria s-au amestecat cu ei, rezultând un popor hibrid, în duşmănie 
permanentă cu evreii). 


Iisus i-a răspuns, zicând: Dacă ai fi cunoscut darul lui Dumnezeu şi Cine este 
Cel ce-ţi zice: Dă-Mi să beau! tu ai fi cerut de la EI şi EI ţi-ar fi dat apă vie. 
Femeia I-a zis: Doamne, nici găleată nu ai şi fântâna este adâncă; de unde 
dar ai apa cea vie? Eşti Tu cumva mai mare decât părintele nostru Iacov, care 


ne-a dat această fântână şi el însuşi a băut din ea şi fiii lui şi turmele lui? 
Iisus, răspunzând, i-a zis: Tot cel ce va bea din apa aceasta, iarăşi va înseta; 
dar cel ce va bea din apa pe care i-o voi da Eu se va face într-însul izvor de 
apă vie curgătoare (sau săltătoare) spre viaţă veşnică. Femeia I-a zis: Doamne, 
dă-mi această apă, ca să nu mai însetez, nici Să vin aicea Să scot. lisus i-a zis: 
Du-te şi cheamă-l pe bărbatul tău şi vino aici” 


“Femeia I-a răspuns, zicând: N-am bărbat. lisus i-a zis: Bine ai zis că nu ai 
bărbat, căci cinci bărbaţi ai avut, iar cel pe care-l ai acum nu-ţi este bărbat. 
Pe aceasta adevărat ai spus-o (Cei cinci bărbaţi ai femeii stau în relație 
simbolică indirectă cu cele cinci triburi originare menţionate în 4 Regi 17,24, 
astfel: “După aceea, regele Asiriei a adunat oameni din Babilon, din Cuta, din 
Ava, din Hamat şi din Sefarvaim şi i-a aşezat în cetăţile Samariei în locul fiilor 
lui Israel. Aceştia au stăpânit Samaria şi au început a locui în cetăţile ei”). 
Femeia I-a zis: Doamne, văd că Tu eşti prooroc. Părinţii noştri s-au închinat 
pe muntele acesta (Muntele Garizim, pe care Samarinenii construiseră un 
templu opus celui din Ierusalim), dar voi ziceţi că în Ierusalim este locul unde 
trebuie să ne închinăm. Şi lisus i-a zis: Femeie, crede-Mă că vine ceasul când 
nici pe muntele acesta, nici în Ierusalim nu vă veţi închina Tatălui. Voi vă 
închinaţi la ceea ce nu ştiţi, noi ne închinăm la ceea ce ştim, pentru că de la 
iudei este mântuirea. Dar vine ceasul şi acum este, când adevărații 
închinători se vor închina Tatălui în duh şi în adevăr; căci astfel sunt 
închinătorii pe care Tatăl îi caută. 


Duh este Dumnezeu şi cei ce I Se închină, trebuie să I Se închine în duh şi în 
adevăr. I-a zis femeia: Ştim că vine Mesia Care Se cheamă Hristos; când va 
veni EI, pe toate ni le va spune. lisus i-a zis: Eu sunt, Cel Care-ţi grăieşte. 


Şi atunci au venit ucenicii Săi şi se mirau că vorbea cu o femeie. Dar nimeni 
nu I-a zis: Ce întrebi? sau: Ce vorbeşti cu ca? Jar femeia şi-a lăsat găleata şi s- 
a dus în cetate şi le-a zis oamenilor: Veniţi să vedeţi un om care mi le-a spus 
pe toate câte le-am făcut! Nu cumva Acesta este Hristosul? Și au ieşit din 
cetate şi veneau spre El. Între timp, ucenicii Lui Îl rugau zicând: 
Învăţătorule, mănâncă! Iar EI le-a zis: Eu am de mâncat o mâncare pe care 
voi nu 0 Ştiţi. Ziceau deci ucenicii între ei: Nu cumva I-a adus cineva să 
mănânce? lisus le-a zis: Mâncarea Mea este să fac voia Celui Ce M-a trimis 
şi să-I împlinesc lucrarea. Nu ziceţi voi că mai Sunt patru luni şi vine 
secerişul? Iată, vă spun: Ridicaţi-vă ochii şi priviţi holdele, că sunt albe 
pentru seceriş (aici este vorba şi de secerişul spiritual: samarinenii care se 
apropie de apostolii-secerători, aceştia precedaţi de profeţii — semănători ai 
Vechiului 'Testament). 


Iar cel care seceră primeşte plată şi adună roadă spre viaţa veşnică, pentru ca 
împreună să se bucure şi cel ce seamănă şi cel ce seceră, că întru aceasta se 
adevereşte cuvântul că altul este semănătorul şi altul este secerătorul. Eu v- 
am trimis Să seceraţi unde nu v-aţi ostenit; alții s-au ostenit şi voi a-ţi intrat în 
osteneala lor. 


Și mulţi samarineni din cetatea aceea au crezut în El pe temeiul cuvântului 
femeii care mărturisea: Mi le-a spus pe toate câte le-am făcut. Deci, când au 
venit la EL, Samarinenii Îl rugau să rămână la ei. Şi a rămas acolo două zile. 
Și mult mai mulţi au crezut pe temeiul cuvântului Său, iar femeii îi ziceau: 
Credem nu numai pe temeiul cuvântului tău; noi înşine am auzit şi Ştim că 
Acesta este cu adevărat Hristos, Mântuitorul lumii” (loan 4,5-42). 


Din pericopa evanghelică de astăzi se pot desprinde foarte multe învățături. 
4 învăţăm în primul rând că Dnezese cste Du adică fină pal 


şi că Inchinarea sau Adorarea pe care 1-0 
aducem trebuie să fie potrivită cu fiinţa Sa, deci să aibă tot un caracter 
spiritual. 


4 Din aceeaşi pericopă desprindem 
Mântuitorul n-a 


ținut seama de deosebirile care se făceau atunci între iudei şi samarineni, 
ci a socotit pe toţi oamenii egali şi fraţi unul cu altul, indiferent de neamul 
căruia îi aparţin. 
+ 
. Mai târziu, Sfinţii Apostoli au urmat 
pilda Mântuitorului străbătând din nou căile Samariei, precum şi altele 
mai îndepărtate, între popoarele păgâne. 


Să ne gândim numai la marele misionar care a fost Sfântul Apostol Pavel şi care 
a lămurit atât de limpede universalismul învăţăturii creştine, precum şi 
egalitatea şi frățietatea între oameni şi popoare, prin cuvintele: “Nu mai este 
iudeu, nici elin; nu mai este nici rob, nici liber; nu mai este parte bărbătească 
şi parte femeiască, pentru că voi toţi una sunteţi în Hristos lisus” (Galateni 
220), 


În pericopa evanghelică de azi sunt de o importanță covârşitoare cuvintele 
Mântuitorului adresate femeii samarinence: “Bine ai zis că nu ai bărbat, căci 
cinci bărbaţi ai avut şi cel pe care-l ai acum, nu îţi este bărbat” UOAN 4,17- 
18). De aici rezultă că femeia nu trăia tocmai după legile lui Dumnezeu, ci în 
concubinaj, sau preacurvie. Păcatul preacurviei se săvârşeşte atunci când unul 
dintre soţi părăseşte pe celălalt de care este legat prin Sfânta Taină a Căsătoriei, 
împreunându-se cu altul străin, adică când unul sau amândoi sunt căsătoriţi. De 
asemenea preacurvesc şi aceia care trăiesc în concubinaj în faţa lumii, 


necununaţi bisericeşte şi aceştia se canonisesc cu oprirea de la Sfânta 
Împărtăşanie timp de 15 ani. Cei cuprinşi de acest păcat să se oprească la timp, 
cum s-a oprit femeia samarineancă, ca să nu-şi atragă mânia lui Dumnezeu 
asupra lor; apoi să alerge la slujitorul lui Hristos — preotul — în scaunul de 
spovedanie şi să-şi mărturisească păcatul, lepădându-se definitiv de el. Orice 
relaţie conjugală în afara cununiei bisericeşti, chiar dacă eşti căsătorit la starea 
civilă, tot preacurvie se numeşte, şi Doamne fereşte să te prindă moartea într-un 
astfel de păcat, căci şansele de mântuire sunt extrem de mici sau poate 
inexistente. 


4 Tot din pericopă mai desprindem un alt principiu fundamental al 
învăţăturii creştine: „ Se cunoaşte starea de 
umilință şi decădere a femeii în lumea antică păgână. Poligamia era în 
floare, femeia era sclava bărbatului care avea drept de viaţă şi de moarte 
asupra ei şi asupra copiilor ei. În legea iudaică, deşi situaţia femeii era 
mai blândă, totuşi ea atârna de bunul plac al bărbatului, care putea 
oricând să-i dea “carte de despărțenie”. 


Dar odată cu venirea lui Hristos-Mântuitorul în lume, starea femeii s-a 
schimbat radical. Din sclava bărbatului şi din fiinţa dispreţuită, 


Să-L cercetăm pe Hristos, ca femeia samarineancă până suntem în viaţă, ca nu 
cumva să ne prindă moartea pe calea păcatului şi să fim aruncaţi, pentru nişte 
plăceri trecătoare, acolo unde este “plângerea şi scrâşnirea dinţilor”. Amin. 


Părintele Ion Cârciuleanu - Duminica Samarinencii 


Ne aflăm în acea perioadă a anului bisericesc, când la strane se cântă din 
Penticostar iar de pe amvoane se fâlcuiesc Evanghelii în care se cuprind 
întâlniri cu Domnul şi mărturisiri despre Hristos cel înviat, atât în lume, cât şi 
în Sufletul fiecăruia. 


Invierea Domnului n-a rămas în istorie un act oarecare, de unică şi zguduitoare 


misiune, ci a devenit un bun comun, temelia creştinismului. 


Este foarte semnificativ rolul femeii în cimentarea religiei creştine. De la cea 
dintâi arătare a lui lisus după Înviere până la biruirea învăţăturii creştineşti, 
femeia apare într-o lumină ce-şi revarsă razele sale departe în istoria creştină. 

În această lumină ne apare pericopa evanghelică de astăzi, care aşază înaintea 
sufletelor noastre icoana unei femei samarinence care, cunoscând pe Domnul 
Iisus, S-a făcut cea dintâi misionară a Lui. 


Domnul lisus Hristos, într-o zi de vară, sub arşiţa soarelui, venind din ludeca şi 
mergând spre Galileea, trecea prin Samaria, cetate numită Sihar, unde se găsea 
fântâna lui lacob. Ucenicii Domnului intraseră în oraş ca să găsească cele ce 
sunt necesare pentru hrana trupului, iar Mântuitorul a rămas singur lângă izvorul 
istoric al lui Iacob. După o scurtă aşteptare, iată o femeie samarineană vine să ia 
apă de la fântână. Desigur, această femeie a tresărit văzând fântâna străjuită de 
un iudeu, de un om străin de neamul locuitorilor din Samaria, căci între evrei şi 
samarineni erau neînţelegeri şi ură mare pe motive religioase şi politice. 


După ce a scos apă, femeia a vrut să plece. Împotriva tuturor preceptelor Legii 
şi spre surprinderea femeii, Mântuitorul 1 se adresează: “Dă-mi să beau”. 
Femeia a fost foarte mirată. Nu se mai întâmplase aşa ceva. Omul încălca 
rânduielile tradiţionale. Îl înfruntă: “Cum, tu care eşti iudeu, ceri să bei apă de 


la mine, care sunt samarineancă?” Femeia nu i-a dat apă şi parcă aştepta o 
explicaţie. Şi atunci, Mântuitorul i-a spus: “De ai fi ştiut darul lui Dumnezeu şi 
cine este cel care ţi-a zis “Dă-mi să beau”, ai fi cerut de la Dânsul şi ţi-ar fi 
dat apă vie” (oan 4, 10). Cuvintele 1 se părură femeii fără înţeles. Şi mirându- 
se, zise: “Doamne, fântâna este adâncă şi nici ciutură nu ai; de unde ai apa 
cea vie?” Dar lisus i-a răspuns din nou cu cuvinte de taină:"Tor cel ce bea din 
apa aceasta va înseta iarăşi, iar cel ce va bea apa pe care i-o voi da Eu nu va 
înseta în veac, căci se va face în el izvor de apă vie care curge spre viaţa 
veşnică”. Nu e greu de presupus că femeia n-a priceput nici acum prea mult din 
cele auzite, dar o asemenea apă, care i-ar fi ajuns pentru o viaţă, o ispitea totuşi, 
şi zise: “Doamne, dă-mi apa aceasta ca să nu mai însetez, nici ca să mai vin 
dici să scot apă”. 


Mântuitorul, aparent, nu i-a mai răspuns la această cerere. 


Pentru a gusta din apa cea vie, sufletul ei întinat de păcat trebuia spălat prin 
pocăință şi mărturisire. Căci fără asemenea pregătire este cu neputinţă Să 
înţelegi ce anume este această “apă vie” şi să o primeşti. 


lisus îndreaptă 
cuvântul său către femeie şi zice: “Mergi de cheamă pe bărbatul tău şi vino 
aici”. Femeia i-a răspuns: “Nu am bărbat”. 


Mântuitorul care, ca Dumnezeu atotştiutor, vedea şi cunoştea faptele, inimile 
oamenilor, ştiuse acest lucru, dar îi pusese la încercare sinceritatea, pentru a o 
face să merite continuarea convorbirii. l-a plăcut răspunsul ei; spusese adevărul. 
“Bine ai spus că nu ai bărbat, a spus Domnul, şi a început să-i amintească 
amănunte din viaţa ei păcătoasă ca dintr-o carte deschisă, fapte care urmau nu 
numai să-i stârnească interesul, dar să o facă să se angajeze fără rezervă în 
discuţie, cât dintr-o teamă sfântă, ca în faţa unui prooroc, cât mai ales din 
dorinţa de a-şi lămuri unele lucruri pe care nu le înţelesese până atunci prea 
bine. 


Mântuitorul a continuat: “Că cinci bărbaţi ai avut şi acela pe care îl ai acum, 
nu-ţi este bărbat, aceasta adevărat ai grăit”. 


Aşadar, trăia în fărădelege cu al şaselea bărbat. De data aceasta, femeia a rămas 
uimită, i-a zguduit conştiinţa şi a pus-o pe gânduri, pentru că i-a spus toate câte 
le-a făcut în viaţă. Nu i se mai întâmplase aşa ceva. Atunci a izbucnit: 
“Doamne, văd că eşti prooroc”. Impresionată la culme, sufletul ei năzuieşte să 
urce pe scara cea veşnic nestricată a rugăciunii spre Dumnezeu şi îl întreabă pe 
lisus: “Doamne, părinţii noştri (cei din Samaria) s-au închinat în muntele 


acesta (muntele Garizimului); voi însă (cei din ludeea) ziceţi că în Ierusalim 
este locul unde se cuvine a se închina. Spune-mi, va fi continuat ea, cum e mai 
bine? Care este adevărul?”. 


Abia acum Mântuitorul i-a dat, de fapt, apa cea vie, când i-a răspuns femeii cu 
aceste cuvinte: “Crede-mă, femeie, că va veni vremea când nu în muntele 
acesta, nici în lerusalim vă veți închina Tatălui, va veni vremea şi acum este, 
când închinătorii cei adevăraţi se vor închina Tatălui cu Duhul şi cu 
Adevărul; că Tatăl acest fel caută să fie cei ce se închină Lui”. 


Duh este Dumnezeu, şi cei ce se închină Lui, cu Duhul şi cu Adevărul se cade 
a se închina. Zis-a Lui femeia: “Știm că va veni Mesia, care se cheamă 
Hristos; când va veni acela, ne va spune nouă toate. Zis-a ei lisus: “Eu Sunt, 
Cela ce grăiesc cu tine”, 


Mântuitorul i-a oferit, în schimbul şi în locul apei din fântână, “apa cea vie”, din 
care, dacă bea cineva “nu va mai înseta în veac” (V. 14). Pătrunzând în sufletul 
ei pe nebăgare de seamă, în acea amiază caldă de vară, apa aceasta a 
transformat-o pe femeie în cea dintâi misionară a Evangheliei lui Hristos şi, 
convinsă de acest adevăr, ea lasă vasul de apă la fântână, aleargă în grabă în 
cetatea Sihar, străbate ulițele şi strigă cu însufleţire: “Veniţi de vedeţi un om 
care mi-a spus câte am făcut; nu cumva Acesta este Hristos?” Spusele ei i-au 


impresionat pe locuitorii cetăţii, pentru că şi-au părăsit casele şi au venit la 
fântână să-L vadă pe lisus. Sfântul Evanghelist loan povesteşte că, după ce au 
stat de vorbă cu EI, L-au invitat să rămână cu dânşii în Sihar şi că Mântuitorul a 
rămas cu ei două zile. 


Popasul Domnului lângă fântâna lui Iacob şi cuvântul Său către femeia 
Samarineană aduc în faţa noastră şi pentru noi, două mari probleme: 

+ Darul lui Dumnezeu şi 

+ închinarea “în Duh şi Adevăr”. 


Darul lui Dumnezeu ne împărtăşeşte bucurii spirituale care nu se mai 
iau în veac de la noi. 


Harul lucrează în Biserică şi se împărtăşeşte mai ales prin Sfintele Taine. 
Ne-am putea pune întrebarea: ce înseamnă închinare în “duh şi adevăr?” 

+ Unii zic: trebuie să te închini lui Dumnezeu în duh, adică fără nici o 
formă, fără sărbători, fără post, fără ritual, fără preoţi, fără veşminte de 
slujbă, fără să-ţi faci cruce, fără să îngenunchezi, fără să te duci la 
biserică. 

+ Alţii zic: închinarea în duh înseamnă închinare din inimă bună, închinare 
din gând curat, închinare din credință dreaptă, cu rugăciunea, cu 
hotărârea de a face bine, cu iubire faţă de toată lumea. 


De fapt, cei ce gândesc astfel, rătăcesc, pentru că iau textele Sfintei Scripturi 
izolat şi scapă din vedere unele aspecte care se lămuresc prin altele din Sf. 
Scriptură şi din învăţătura Mântuitorului. 

> Mântuitorul şi apostolii au mers la templu (Marcu 11, 15-17; loan 7, 14; 

Matei 21, 13; Luca 9, 41; Fapt. Ap. 5, 42), 

> Mântuitorul a recunoscut autoritatea mai marilor sinagogii, a învăţat în 
templu şi în sinagogi, a recomandat celor pe care îi vindeca să se arate 
preoţilor (Marcu 5, 38; Luca 17, 14), 
a recomandat postul (Marcu 9, 29; Luca 5, 35; Matei 17, 21), 
a participat la sărbători (loan 7, 10; Luca 22), 
când vindeca bolnavii folosea gesturi rituale, precum punerea mâinilor 
(Luca 4, 40), 
se ruga în templu, în sinagogi şi în locuri speciale (Marcu 1, 35; Luca 4, 
42; Matei 14, 23), 
a folosit pâinea şi vinul ca elemente rituale (Luca 22, 19), 
a îngenuncheat la rugăciune (Luca 22, 41), 
iar Apocalipsa vorbeşte de tămâie şi de rugăciunea sfinţilor (Apoc. 3, 8). 
Iar pe cei ce refuză semnul sfintei cruci, Sf. Apostol Pavel îi osândeşte ca 
pe “vrăjmaşii crucii lui Hristos” (Fil. 3, 18). 


>» 
>» 
>» 
>» 
>» 
>» 
>» 
>» 


Aceşti tâlcuitori răstălmăcesc toate aceste lucruri ca să lovească Biserica cea 
“una, Sfântă şi sobornicească”, sub pretextul că oferă una mai bună. 

Se constată că cele mai multe din lucrările pe care le neagă Bisericii Ortodoxe, 
le introduc şi la ei sub alte forme. Ei ocolesc spusele Sf. Apostol Pavel care 
îndeamnă: “De acestea să le aduci aminte oamenilor şi să-i îndemni înaintea 
Domnului Să nu intre în dispute, căci nu-s de nici un folos şi numai Smintesc 
pe ascultători” (Lum. 2, 14-22). Unii ca aceştia “au numai chipul cucerniciei, 
iar puterea ei o tăgăduiesc. De aceştia, fereşte-te”” (Tim. 3, 5). Nu recunosc 
preoţii, dar îşi fac păstori; nu recunosc bisericile, dar îşi fac “case de rugăciuni”; 
nu recunosc veşmintele, dar au inventat altele; nu recunosc slujbele tradiționale, 


dar au compus altele cu un ritual similar. Cu acestea pot înşela numai pe cei 
slabi de minte şi credinţă şi dovedesc doar că sunt stăpâniți de duhul mândriei, 
al slavei deşarte şi al dorinţei de stăpânire. Unora ca aceştia li se potriveşte 
cuvântul: “Se apropie de Mine cu buzele lor, şi mă cinstesc cu limba, iar inima 
lor este departe de Mine” (Matei 15, 8). Cei mai mulţi sunt cuprinşi doar de 
viclenie, iar cei ce au râvnit cu adevărat, “nu au pricepere” (Romani 10, 2). 


Biserica noastră ortodoxă, “noul aşezământ, nu este al literii, ci al duhului, 
pentru că litera ucide, iar duhul face viu” (Cor. 3, 6). 

Samarineanca era victima formalismului iudaic, care ucide fondul pentru formă, 
pe când lisus este însuşi spiritul şi adevărul care trebuie să însufleţească şi să 
condiţioneze acţiunile noastre. 


Rugăciunea în duh şi adevăr se aseamănă cu rugăciunea Vameşului: 


“Dumnezeule, fii milostiv mie, păcătosul”, aceea care, atunci când se 
adresează lui Dumnezeu, nu judecă pe vecin, nu se compară, nu se 
îndreptăţeşte; aceea prin care cel ce se roagă îşi vede bârna din ochiul său şi 
nu paiul din ochiul aproapelui. Este rugăciunea celui care, înainte de a 
merge la Biserică, aşa cum spune Mântuitorul, merge întâi de se împacă cu 
cel cu care este în supărare. 


Rugăciunea în duh şi adevăr este rugăciunea care spune drept lui Dumnezeu 
atunci când se roagă, de pildă când zice: “Și ne iartă nouă greşelile noastre, 
precum şi noi iertăm greşiților noştri”. Iartă în clipa aceea pe toţi cei care i- 
au greşit şi nu ţine minte răul. 


În rugăciunea noastră în duh şi adevăr trebuie să oferim lui Dumnezeu inima 
noastră “înfrântă şi smerită”. Alcătuit din trup şi suflet, omul trebuie să ia parte 
cu amândouă părțile la rugăciunea pe care 1-0 aduce lui Dumnezeu. “Cu duhul 
şi cu adevărul” nu înseamnă a renunţa la formele cultului, la biserică şi la 
podoabele ei, ci la minciună, răutate şi făţărnicie. Însă cu condiţia ca toate 
aceste forme să fie întemeiate pe un imbold lăuntric real şi de a fi mijloace, nu 
scopuri în sine. Forma să fie expresia fondului. Ea trebuie să înfățişeze, fără 


greş şi fără acoperire, lăuntrul nostru sufletesc. 


Viaţa “în spirit” este viaţa întemeiată pe adevăr. Ea este necesară oriunde şi 
oricui. Aceasta este rugăciunea “în duh şi adevăr”: 


încearcă să se înşele nici pe sine, nici pe Dumnezeu. Această rugăciune a 


învăţat-o Mântuitorul pe samarineanca din Evanghelia de astăzi. 


Invăţătura din Evanghelia de astăzi ni se adresează nouă tuturor, şi cel mai 
important lucru pe care trebuie să-l ţinem minte, este tocmai această chemare a 
Mântuitorului de a ne închina în duh şi adevăr. 


De două mii de ani, această îmbunătăţire morală a omului, prin apa cea vie a 
harului lui Dumnezeu, stă în Sfânta Evanghelie ca o chemare şi se oferă cu 


aceeaşi putere prezentului şi viitorului, oricui o cere cu rugăciunea 
Samarinencii: “Doamne, dă-mi această apă, ca să nu mai însetez ”. Amin. 


Părintele Iosif Trifa — Evanghelia Duminicii a V-a după Paşti (a 
Samarinencii) - Despre „apa cea vie“ 


Ce minunată şi plină de învățături este această Evanghelie! Samarineanca se 
mira de „apa cea vie“; nu-şi putea da seama ce ar fi şi cum ar fi o astfel de apă. 
Dar cu mă întreb: oare mai altcum e azi? Oare câţi dintre creştinii de azi ar 
putea da un răspuns corect la întrebarea: „Ce e apa cea vie?“ Vom începe deci 
prin întrebarea: Ce este „apa cea vie“? 


Și vom răspunde îndată, pe scurt, direct şi precis: „Apa cea vie“ este izvorul ce 
curge din Stânca Golgotei; este Jertfa cea mare şi Sfântă a Crucii. 


Fântâna darurilor şi a dragostei Tatălui Ceresc noi o aveam din veşnicie. În 
grădina Edenului, ea curgea din plin şi din toate izvoarele. Dar păcatul lui 
Adam a astupat această fântână. Izvorul ei s-a retras în stâncă. Lumea a devenit 
„un pământ pustiu, neumblat şi fără de apă“ (Ps. 63, 1). 


A trebuit să vină Fiul lui Dumnezeu să sape iarăşi fântâna. Şi a trebuit să 
sape adânc şi din greu. A trebuit să Se coboare în adâncul pământului, să afle 
izvorul. A trebuit să lovească stânca aceasta cu Crucea Sa şi cu suferinţele 
Sale. Suliţele soldaţilor, cuiele şi ciocanele răstignitorilor a trebuit să sape în 
stâncă. Când a răsunat cuvântul: „Săvârşi-tu-s-a!“, a ţâşnit Izvorul apelor 
pii. 


Într-o lume „pustie şi fără de apă“ s-au revărsat apele vieţii şi s-a auzit strigarea: 
„De însetează cineva, să vină la Mine şi să bea“ (loan 7, 37); şi „...cei însetaţi, 
veniți la ape“ (Isaia 55, 1). Şi de atunci apele vieţii curg mereu prin lume. Ele 
curg şi vor curge mereu, până la sfârşitul veacurilor, dând tuturor celor care 
se adapă din ele iertare de păcate, sănătate, viaţă, fericire şi mântuire. Izvorul 
apelor vii a ţâşnit din Stânca Golgotei. Strămoşii noştri aveau datina să ridice pe 


la răspântiile drumurilor câte o cruce sub care săpau o fântână pentru drumeţii 
cei însetaţi. 


Ce înţeles adânc a pus credinţa strămoşilor noştri în aceste cruci-fântâni — pe 
care necredinţa noastră le lasă să se răstoarne... Ele sunt icoana apelor vii ce 
izvorăsc din Crucea Golgotei. Un creştin viu are nevoie neîncetat de această 
„apă vie“, de această apă a vieţii, a sufletului. 


Întrebaţi pe un medic ce rost are apa în viaţa noastră cea trupească şi veţi afla că 
ea îndeplineşte slujba cea mare de a face sânge. Fără apă n-am avea sânge! Fără 
apa cea vie n-am avea viaţa sufletească. „Apa cea vie“ este apa ce trebuie 
sufletului nostru, este apa după care însetează sufletul nostru, este apa cu 
care se adapă sufletul nostru. Aceasta este apa cea vie despre care vorbeşte 
Domnul. Aceasta este apa după care însetează sufletul nostru. Aceasta este apa 
de care are lhpsă sufletul nostru. Sufletul nostru îşi are şi el setea lui. Lumea nu 
poate astâmpăra şi sătura această sete. Lumea n-are nici un picur de apă pentru 
această sete. Foarte potrivit e pus acest adevăr în chipul de mai jos. 


Lumea aceasta este un pustiu al păcatului. Este un „pământ pustiu şi fără de 
apă“ sufletească. Sufletul piere de sete în această pustietate. Nici un izvor, nici o 
picătură de apă n-are lumea aceasta pentru setea sufletului. „Însetat-a de Tine 
sufletul meu... într-un pământ pustiu, neumblat şi fără de apă“ (Ps. 62). Nici 


bogăţia, nici averile, nici banii, nici desfătările, nici ştiinţa şi nici filozofia nu 
pot astâmpăra setea sufletului. „Ca norii şi vântul fără de ploaie“ (Prov. 25, 
14), aşa este şi lumea cu lucrurile ei faţă de setea sufletului. 


Toate bogăţiile, toate desfătările şi toate bucuriile lumii sunt nişte „nori fără 
apă“ (uda 12). Din norii aceştia nu picură nimic pentru suflet. Sufletul moare 
de sete sub aceşti nori fără de apă. O sută de filozofi nu pot face la patul unui 
bolnav cât poate face un psalm, o rugăciune! Toate avuţiile şi desfătările lumii 


nu pot da pacea, bucuria şi liniştea sufletească pe care o are cel credincios. 


Setea sufletului se poate adăpa numai cu „apa cea vie“ pe care a revărsat-o în 
lume lisus Mântuitorul. În mijlocul apelor mării poţi muri de sete! Apele mării 
nu pot astâmpăra setea. Întocmai aşa sunt şi apele lumii. Ele nu astâmpără setea 
sufletului. Sufletul moare de sete în valurile lumii. 


Setea cea sufletească poate fi adăpată numai cu Izvorul apelor vii ce fâşnesc 
din Stânca Golgotei, cu darurile ce ni le dă Jertfa Crucii. 


O, ce dar mare este aceasta, însă, vai, ce puţini sunt cei care îl folosesc! Cât de 
puţini sunt acei care se adapă din izvorul apelor vii... De ce? Pentru că nu 
cunosc oamenii nici apa cea vie şi n-au nici setea sufletească. lar pricina acestor 


două lucruri este una singură: nu-l cunosc oamenii cu adevărat pe Domnul şi 
Mântuitorul nostru lisus Hristos şi Jertfa Lui cea Sfântă. N-au gustat cu adevărat 
din apa cea vie ce ţâşneşte din Stânca Golgotei, pentru că cel care a gustat din 
apa aceasta află, dintr-o dată, că toate „dulceţile“ acestei lumi sunt gunoaie şi 
amărăciuni. 


E plină lumea de oameni care şi-au pierdut setea cea sufletească. Le-au furat-o 
diavolul şi nepăsarea de cele sufleteşti. 


Femeia samarineancă ne arată şi calea cum să aflăm apa cea vie şi să ne 
câştigăm setea cea sufletească. Domnul îi zice: De ai fi ştiut tu cine este Cel ce 
vorbeşte cu tine, n-ai vorbi aşa... nu te-ai mira de apa cea vie de care grăiesc 
E. 


Aici este cheia aflării apelor vii: aflarea şi cunoaşterea Mântuitorului. 
Samarineanca a aflat „apa cea vie“ vorbind cu Domnul. Aflând că Cel Care 
vorbeşte cu ea cunoaşte viaţa sa şi trecutul său cel păcătos. Apa vieţii se află 
şi azi tot aşa: punându-ţi viaţa şi păcatele tale în faţa Mântuitorului şi vorbind 
cu EI prin rugăciune. 


După ce L-a aflat pe Domnul, samarineanca s-a făcut şi ea o vestitoare; a alergat 
în cetate, strigându-i pe oameni: Veniţi la Domnul! 


Dintr-o femeie păcătoasă, ce avusese şase bărbaţi, se face o vestitoare a 
Domnului. Minunea aceasta se petrece şi azi. Toţi cei care Îl află cu adevărat 
pe Domnul şi gustă din izvoarele apelor vii devin şi ei nişte vestitori ai 
Domnului, ca să se împlinească cuvintele Lui, că o astfel de apă se preface în 
ei înşişi în izvor de apă săltătoare. 


Însă, vai, ce puţini sunt aceştia! Cei mai mulţi se adapă cu apele lumii şi ale 
păcatelor (alcool, patimi şi desfătări lumeşti). „Poporul Meu, zice Domnul, M-a 
părăsit pe Mine, izvorul apelor vii, şi şi-a săpat fântâni crăpate care nu ţin 
apă“ (er. 2, 13). Aceste fântâni cu apă moartă sunt plăcerile, poftele, lăcomia 
de bani, de averi şi alți idoli. 


lubiţi ostaşi din Oastea Domnului! Eu mă gândesc, cu lacrimi în ochi, la cei 
mulți, mulți, care au pierdut setea cea sufletească. Lumea de azi e plină de cei 
care însetează după otravă şi se adapă cu otravă. Ah, nenorociţii de ei! Să-i 
ajutăm, iubiții mei, să-i ajutăm pe aceşti nenorociţi să-şi recapete setea cea 
sufletească. 


Dragă cititorule! Eu te întreb, cum stai tu faţă de apa cea vie, faţă de apa vieţii? 
Eu îți zic cuvintele Domnului: O, de ai cunoaşte tu, dragă suflete, darul lui 


Dumnezeu, puterea şi binecuvântarea ce se revarsă în viaţa ta după ce ţi-ai 
adăpat sufletul cu izvorul apelor vii]... 


Deci să luăm aminte. Şi lumea aceasta îşi are setea ei şi apa ei. Dar cine e 
cuprins de setea asta şi bea din apa asta nu se mai satură. Beţivul, lacomul, 
desfrânatul etc. sunt cuprinşi de o sete de care nu mai pot scăpa. Cu cât beau, tot 
mai mult ar bea! Faţă de această sete rea, setea mântuirii sufleteşti se adapă 
dintr-un izvor ce satură sufletul omului şi îi dă o nespusă bucurie şi mulţumire 
sufletească. 


„De însetează cineva, să vină la Mine şi să bea!“, zice Domnul. Domnul lisus 
pe toţi ne cheamă să bem din apa cea vie. Să bem până la revărsare. Din inima 
noastră să curgă, să se reverse aceste ape şi pentru alţii. Să le dăm şi altora să 
guste din izvorul cel mare al apelor vii. Gustă, dragă suflete, gustă din această 
apă, şi atunci „Domnul va sătura sufletul tău în timp de secetă şi va întări 
oasele tale şi vei fi ca o grădină adăpată şi ca un izvor ce nu-i scade apa“ 
(Isaia 58, 11). Vei fi atunci un izvor prin care mulţi vor fi aduşi la Izvorul cel 
mare al „apelor vii“. 


Rugăciune 


Iisuse, prea dulcele meu Mântuitor! Eu Te-am aflat „într-un pământ pustiu şi 
fără de apă“ (Ps. 62, 3). Când era să mă prăpădesc de foame şi sete, m-ai 
ajutat să Te aflu pe Tine, Doamne, mana cea cerească şi apa cea vie. 


Când era să mor de sete, „într-un pământ pustiit şi fără de apă“, am auzit 

glasul Tău cel dulce: „Dacă însetează cineva, să vină la Mine şi să bea!“ 

(loan 7, 37). „Cei însetaţi veniţi la ape! Veniţi şi luaţi fără aur şi fără de 
Ip 

plată“ (Isaia 55, 1). 


Slăvit să fii, Doamne, că mi-ai ajutat să gust şi eu din apa cea vie ce curge din 
Crucea şi Jertfa Ta cea Sfântă! Până în clipa când moartea va veni Să-mi 
închidă graiul, eu voi striga şi voi cânta neîncetat: O, ce valuri de îndurare, de 
iertare, de pace, de viaţă şi de mântuire curg din Crucea Răstignirii Tale şi 
vor curge mereu până la Sfârşitul veacurilor! Pretutindeni pe unde curg 
aceste ape, este viaţă... înverzesc pomii şi învie oamenii (cf. Ezech. 47, 1-13). 


Şi eu eram un pom ce Sta gata să se usuce de tot şi să fie aruncat în foc. Dar 
au venit apele Tale cele vii şi pomul meu s-a vindecat şi a început a înverzi şi 
înflori. 


O, lasă, Preabunule Doamne, apele Tale cele vii să curgă mereu pe lângă el, 
pentru ca roadă să-şi dea „la vremea sa“ (Ps. 1, 13). 


O, ajută-mi, Doamne, ca până la sfârşitul vieţii mele să simt o sete tot mai 

mare după apele cele vii ce se revarsă din „scaunul de domnie al Mielului 
(Apoc. 22, 1). 


În ce chip se doreşte cerbul spre izvoarele apelor, aşa să se dorească ne-ncetat 
sufletul meu spre Tine, Dumnezeule (Ps. 42, 1). 


Ajută-mă, Doamne, să mă adap, până la revărsare, din apa Ta cea vie şi să fiu 
„ca o grădină udată şi ca un izvor căruia nu-i scade apa ” (Isaia 58, 11), ca să 
pot aduce şi eu pe alţii la Izvorul cel Mare al apelor vii, ce curge din Crucea şi 
Jertfa Ta cea Sfântă... 


(Părintele Iosif Trifa — Tâlcuirea evangheliilor duminicilor de peste an) 


Doamne, dă-mi ... 


NEI ri Li ii ii 9 
UL en LE 29 dl Liei ăi ac dz i 


«Doamne», I-a zis femeia, «dă-mi această apă, ca să nu-mi mai fie sete şi să 
nu mai vin până aici să scot.» “ (loan 4, 15) 


Cât de mult dorea biata samariteancă să scape de greutatea de a mai merge 
«până acolo» după apă! 


Cea dintâi rugăminte făcută de ea Domnului a fost s-o scape de greutatea de a 
mai merge «până acolo», de ruşinea şi de oboseala de a mai merge «până 
acolo»... 


O, dacă am cunoaşte şi noi cât de ruşinos este pentru un credincios să mai 
meargă «până acolo», până la apele lumii... să coboare până la noroiul lor, am 
ruga fierbinte şi stăruitor pe Domnul să ne dea mai degrabă apa Lui fericită şi 
îndestulătoare şi să nu mai dorim altceva!... 


Fratele şi sora mea, EGOREIROEROORG E DOM Să dot ap iti Ca ia Și 


Să vă dea să gustaţi mereu din dulceaţa părtăşiei cu EI şi 
să prefacă în inima voastră această dulce şi scumpă părtăşie într-un izvor de 
viaţă şi de apă vie, care să ţâşnească în duhul vostru cu putere, totdeauna. Şi 
pe totdeauna. 


Atunci nu veţi mai simţi nevoia să mergeţi până la păcate, până la lume, până la 
satana, ca să scoateţi apele acestea tulburi şi amare cu care vă amăgiţi şi vă 
otrăviți sufletul, crezând că vă stâmpăraţi setea. Mergeţi până la Hristos! 
Scoateţi din EI bucuria voastră, şi puterea voastră, şi liniştirea duhului vostru, 
căci în veac nu vă va mai fi sete. Nu veţi mai simţi nevoia să vă duceţi cu ruşine 
până acolo unde mergeţi acum. 


Veţi părăsi fântânile crăpate ale lumii, care nu ţin nici un strop de apă 
răcoritoare pentru suflet (ler. 2, 13). Şi nici nu vă veţi mai uita la ele. Căci 
Izvorul îndestulător va fi în voi înşivă. 


Doamne lisuse, Preadulcele nostru Izvor de Apă vie, Te rugăm împrospătează 
sufletul nostru cu putere, cu biruinţă şi cu har, pentru ca viaţa noastră Să fie 
totdeauna îndestulată cu toate roadele Duhului Sfânt (Gal. 5, 22-23). 
Ca nu numai Să nu mai însetăm noi, dar Să înviorăm mereu pe alții şi să-i 
răcorim cu Apa Ta cea vie, până când nici unii din noi nu vor mai 
înseta niciodată şi nu vor mai cobori în lume, ca să se adape de la izvoarele ei 
cele întinate. 


Amin. 


Traian Dorz - Şi-a lăsat găleata şi s-a dus 


„Atunci femeia şi-a lăsat găleata, s-a dus în cetate şi a zis oamenilor...“ (loan 
4, 28) 


4 Iată marea schimbare pe care o face totdeauna cunoaşterea Domnului 
lisus: înainte de a-L cunoaşte pe Hristos, femeia n-a voit să-l dea nici 
puţină apă de băut, iar după ce Îl cunoaşte, Îi lasă găleata cu totul. 

4 Înainte de a-L cunoaşte pe Domnul, femeia fugea de oameni, dar acum 
aleargă să-i caute. 

4 Înainte de a-L afla pe lisus, femeia discuta despre neînţelegeri 
confesionale, dar acum o interesa numai mântuirea sufletului ei şi al 
altora, nebăgând în seamă nimic altceva decât pe Hristos. 


Chiar dacă fiecare Îl aflăm pe Hristos în chip deosebit, chiar dacă pe fiecare 
dintre noi lisus ne găseşte în alt loc şi ne cheamă într-alt fel, urmările aflării Lui, 
dovada că L-am aflat şi întâlnit, că L-am cunoscut pe Domnul, se arată la 
fiecare în acelaşi fel! adică fiecare Îi predă Domnului îndată totul şi fiecare lasă 
totul şi pleacă la mărturisirea şi vestirea Lui. şi fiecare uită şi frica şi ruşinea, 
alergând în căutarea şi aducerea altora la Hristos! 


După Maica Sfântă, care cea dintâi L-a cunoscut pe Domnul şi L-a vestit altora, 
iată acum începe şi între femei şirul fericit al mărturisitoarelor Sale 
binecuvântate, care, împreună cu ucenicii Săi iubiţi, ÎL vor urma pe Mântuitorul 
oriunde şi Îi vor sluji. 


Astfel vor trece, împreună cu lisus, şi prin umbra şi prin lumina prin care trece 
calea Sa îngustă de pe pământ până la cer, şi ele, surorile noastre, sfintele femei. 


O, surorile noastre alese şi scumpe, Dumnezeu să vă binecuvinteze! Ca şi fraţii 
voştri în Hristos, voi aţi lăsat totul şi aţi mers după EI, când L-aţi cunoscut. 


Deşi aţi fost mai slabe şi inima voastră mai adânc se alipeşte de lucrurile iubite, 
voi v-aţi dezlipit de tot ce aveaţi din dragostea pentru lisus Hristos! Aţi suferit 
pentru El chinuri mai mari decât noi şi aţi îndurat sfâşieri mai grele adesea ca 
fraţii voştri. 


Multe dintre voi aţi fost în stare să părăsiţi lucruri mai scumpe decât noi şi să vă 
împliniți slujba cu mai multă îndrăzneală şi devotament. 


Nimeni pe pământul acesta nu vă va putea da înapoi ceea ce aţi pierdut sau aţi 
părăsit atâtea dintre voi pentru Domnul nostru! 


Dar şi în veşnicie veţi fi răsplătite pe deplin şi voi, împreună cu noi, pentru toate 
jertfele pe care le-aţi dat şi pentru tot folosul pe care l-aţi adus înaintării şi slavei 
Evangheliei lui Hristos pentru dragostea Căruia aţi putut suferi totul. 


O, slăvită putere a lui Dumnezeu şi aflare a lui Hristos, ce mare şi sfântă 
biruinţă ai tu!... Dintr-o femeie slabă, plină de frică şi de ruşine, şi dintr-o fiinţă 
temătoare şi retrasă, care n-ar fi scos altă-dată nici două vorbe în fața oamenilor, 
iată ce minunat ai lucrat în viaţa ei şi cum ai făcut o misionară plină de curaj şi 
de putere! 


Mărturisirea ei este făcută cu atâta convingere şi îndrăzneală, încât aduce o 
cetate întreagă la Hristos! 


Slavă veşnică puterii Tale, Doamne, şi îndurării Tale! 
Dragul meu, predici tu oare de ani de zile într-o cetate? Vorbeşti tu de timp 


îndelungat undeva? Dar ai făcut tu oare pe cineva acolo să vină la Hristos? Ai 
putut tu face pe cineva din cetatea ta să iasă afară la EI? 


Dacă da, atunci ferice de tine! Înseamnă că mărturisirea ta a fost curată şi 
binecuvântată de Dumnezeu, fiindcă a fost făcută bine. 


Acum sileşte-te să rămâi tot aşa cum ai fost de la început, în dragostea aprinsă 
dintâi, cu râvna dintâi, cu bucuria şi îndrăzneala dintâi, ca roadele tale să 
crească şi să se desăvârşească mereu, prin învăţătura dintâi neschimbată. 


Dar dacă, dimpotrivă, din cetatea ta nu s-a trezit nimeni, cu toată vestirea ta, 
dacă nu s-a luat nimeni după cuvântul tău şi după mărturisirea ta ca să meargă 
până la lisus, atunci vezi că trebuie să fie ceva nepotrivit în mărturisirea ta sau 
în viaţa ta! 


Sau în amândouă. Vezi unde este vina! Căci ori glasul tău nu are convingerea şi 
puterea mărturiei, ori nu se vede în viaţa şi purtările tale dovada că L-ai întâlnit 
şi cunoscut pe Hristos. Ori şi una şi alta. 


Sau poate că şi tu ai făcut o chemare şi o trezire în cetatea ta. Poate că s-au şi 
luat câteva suflete după tine. Dar tu nu le-ai scos afară din cetate, ca să le duci 
până la Hristos, ca samariteanca. Ea se va fi aşezat în fruntea lor şi le va fi spus: 
Veniţi după mine, ca să ajungeţi la Hristos. Călcaţi pe urmele mele şi veţi întâlni 
pe Hristos. Luaţi-vă după mine şi eu vă voi duce la Hristos, fiţi siguri de 
aceasta! Eu ştiu unde este El, căci eu Îl cunosc. Eu L-am aflatl... Ce 
binecuvântare este o astfel de călăuză! 


Dar cei care s-au luat după tine unde au ajuns? Unde ai îndrumat şi la cine au 
ajuns cei care vin după tine? Nu cumva, în loc să-i duci la Hristos, i-ai dus la 
păcat? Nu cumva i-ai dus la credinţe greşite, la învățături străine, la ură, la 
neînţelegeri, la adunări străine — şi nu la Hristos? (1 Tim. 6, 3-5). 


Dacă cumva este aşa, dragul meu, înfioară-te şi teme-te, căci acesta este un 
lucru foarte grav. 'Tu te faci pricina nenorocirii şi pierzării veşnice a tuturor 
sufletelor pe care le-ai rătăcit prin vorbele tale şi prin faptele tale, iar 
răspunderea pe care o vei da în faţa lui Dumnezeu va fi înfricoşătoare, ca şi 
pedeapsa pe care o vei primi (2 Tim. 3, 13; 2 Petru 2, 1-9). 


Întoarce-te degrab la Domnul lisus, la adunarea ta dintâi, la biserica ta, 
împreună cu toţi cei care te-au urmat — până se mai poate! Cu o pocăință 
adâncă şi deplină, atât de mare cât a fost şi răul făcut. Întoarce-te! Dacă se mai 
poate, mântuieşte-ţi sufletul tău şi pe al celor care te-au ascultat. 


O dragul meu, dar poate că mulţi din cei care te-au urmat sau te mai urmează nu 
mai pot veni niciodată înapoi la Hristos. Ei au căzut, împinşi de tine, în 
prăpastia din care nu vor mai putea ieşi, chiar dacă tu vei mai putea. Ce mare 
răspundere ai tu pentru aceştia! 


Chiar dacă tu vei ajunge iarăşi la Hristos, ei nu vor mai ajunge niciodată. Căci 
unii din ei au murit în starea aceea rea, alții au ajuns deplin necredincioşi. Alții 
au căzut în păcate de neiertat. Şi nu pot să mai iasă niciodată din prăpastia lor. 
Vei vedea ce grozav va fi în Ziua Judecăţii să răspunzi chiar şi pentru un singur 
suflet numai. Cum vei răspunde tu atunci pentru atâtea? 


Sau poate un trimis al Domnului a venit în cetatea ta ca s-o cheme la Hristos, iar 
tu eşti unul din cei care i-au împiedicat pe oameni sau îi mai împiedică să vină! 

Poate că unii dintre concetăţenii tăi au şi plecat spre Hristos, iar tu i-ai întors din 
drum. Sau umbli să-i întorci prin înşelăciune şi ameninţări. Ce pedeapsă vei lua 


tu de la Dumnezeu pentru asta! Teme-te! Sau poate că trimisul lui Dumnezeu, 
care a venit pe ulițele cetăţii tale pentru a chema sufletele la Hristos, a fost oprit 
de tine şi împiedicat să facă slujba aceasta. Tu ai pus mâna pe el sau ai făcut pe 
alții să facă acest lucru nelegiuit. I-ai astupat gura cu insulte, cu pumni sau cu 
pământ. Ai împiedicat astfel nu numai mântuirea altora, dar ţi-ai împovărat 
sufletul cu cea mai îngrozitoare dintre nelegiuiri şi cu cel mai greu sânge. 


Cum vei da ochi cu Hristos? Cum vei muri oare? Cum vei putea sta în faţa 
Judecăţii lui Dumnezeu şi a propriei tale conştiinţe cu povara unui astfel de 
păcat cumplit, asemenea păcatului lui Cain? 


În Ziua Judecăţii, femeia slabă din Samaria şi oamenii necunoscători din Sihar 
se vor scula împotriva ta şi te vor osândi. Căci ei au venit la Hristos pe o singură 
dovadă a unei mărturii slabe, dar tu nici după atâtea mii de dovezi şi de mărturii 
puternice n-ai vrut să vii, n-ai vrut să asculți, n-ai vrut să întorci... 


loan şi lacov au lăsat mrejele şi pe tatăl lor şi au mers după lisus Hristos îndată, 
Petru şi Andrei au lăsat şi ei corabia şi peştii prinşi, Matei a lăsat vama şi banii, 
Samariteanca a lăsat găleata, şi ruşinea, şi frica...tu ce-ai lăsat pentru Hristos? 


Domnul şi Mântuitorul nostru, Stau înaintea Ta cu toată inima plină de 
ruşinea şi de recunoaşterea nevredniciei mele, căci au trecut atâţia ani din 
viața mea şi am primit atâtea binecuvântări de la Tine, iar eu n-am făcut din 
dragoste pentru Tine, din dragoste şi recunoştinţă nimic! Te-am întristat cu 
atâtea păcate, dar nu Te-am bucurat cu nici o dovadă de dragoste, de pocăință 
sinceră şi de îndreptare adevărată. 


Te rog însă din tot sufletul meu să mă ajuţi ca de azi înainte să-mi dovedesc 
credinţa faţă de Tine cu fapte adevărate şi mari, iar în mijlocul alor mei să fac 
0 mărturie frumoasă şi vrednică de bunătatea Ta şi de pocăinţa mea. Pentru 
ca toţi cei care mă vor vedea şi auzi să vină la Tine. Amin. 


Traian Dorz - A venit o femeie după apă... 


„„A venit o femeie din Samaria să scoată apă. «Dă-Mi să beau», i-a Zis lisus.“ 
(loan 4, 7) 


Ceasul acela era chiar ceasul cel mai nepotrivit să meargă cineva după apă. Pe 
căldura dogoritoare a amiezii şi apa se încălzea până acasă. După apă se mergea 
acolo, de obicei, dimineaţa ori seara, pe răcoare. Atunci mergea toată lumea la 
fântână după apă. 


Dar femeia aceasta, bietul suflet singuratic, ale cărei păcate erau cunoscute de 
toţi oamenii, alegea mai bine să sufere dogoarea soarelui decât dogoarea ruşinii, 
dogoarea arşiţei decât dogoarea privirii altora. 


Se ferea de mulțime şi mergea după apă atunci când ştia că nu mai merge 
nimeni. Viaţa de păcate pe care o ducea nu-i nimicise măcar bunul simţ şi 
ruşinea. Dacă n-avea putere să-şi ocolească păcatul, avea măcar grija să-i 
ocolească pe oameni. 


Sunt unele suflete pe care păcatele din alţii şi slăbiciunile din ele le împing la 
fapte de care se ruşinează şi se îngrozesc chiar şi în clipa când le fac. 


Săvârşesc păcate pe care le osândesc ele însele, dar de care n-au tăria să fugă 
sau nu au puterea să rupă legătura cu care sunt târâte în ele. Le este ruşine şi 
frică de păcatul pe care îl fac, dar nu se mai pot împotrivi lui. N-au nici plăcere 
şi nici nevoie de păcat, dimpotrivă, le este un chin şi o scârbă, dar, cu toate 
acestea, n-au nici un strop de voinţă şi de putere împotriva păcatului care le 
zdrobeşte mereu sufletul sau să lupte contra celor ce-i târăsc în el. 


Starea aceasta de totală neputinţă, care le face totdeauna gura plină de gust amar 
şi trupul vlăguit, le fărâmiţează bucată cu bucată toată temelia credinţei, 
nimicindu-le bucuria care era în nevinovăție, pacea care era în ascultare şi 
seninătatea care era în iubirea curată. De ajung apoi ca nişte păsări singuratice, 
care trăiesc prin acoperişuri pustii, ferindu-se de oameni ca de fiare şi ducându- 
şi în tăcere şi singurătate propriul trup, cu silă şi cu greutate, cum ar târî un 
cadavru... 


Nimeni pe lumea aceasta nu poate să ştie ce ispăşire amară şi grea este o astfel 
de viaţă, fiindcă sufletele acestea n-o mai pot spune nimănui. Pentru că unii nu 
le mai cred, alții nu le mai ascultă şi toţi le dispreţuiesc! Din pricina nenorocirii 
în care le-au adus unii oameni, aceste suflete îi urăsc pe toţi oamenii cu o scârbă 
ŞI cu un dispreţ deplin. 


De aceea se feresc de ei cu groază, oriunde i-ar putea întâlni. Un astfel de suflet 
se pare că era femeia samariteancă, biata femeie ce venea acum după apă. 
Sufletul acela pe care îl aştepta acum Mântuitorul la fântână! Câră nevoie avea 
sufletul acesta de Hristos! După ce se dezgustase de lume şi fugea de oameni 
ca o sălbăticiune hăituită de câini!... 


O Doamne Lisuse, cât de multă milă şi bunătate ai Tu!... Cât de multă iubire 
şi răbdare, faţă de orice suflet! Dar faţă de astfel de fiinţe zdrobite şi nefericite, 


care pier în dispreţ şi în singurătate, mila şi iubirea Ta sunt de o mie de ori mai 
mari. 


Cu câtă dragoste le chemi, cu câtă milă le cauţi, cu câtă răbdare le aştepţi şi 
totuşi, când vin, cu cât de multă bucurie şi iertare le cuprinzi la inima Ta! Cât 
de strălucit le prefaci apoi întunericul lor în lumină şi singurătatea lor, în 
har! Nimeni ca aceştia nu Te-au cunoscut cât de bun eşti Tu! 


O suflet zdrenţuit, lepădat şi singuratic! ridică-te din deznădejde: Hristos te 
aşteaptă cu toată iertarea şi lumina iubirii Sale! N-ar mai fi în stare nimeni să Te 
mai iubească, dar EI te-a iubit şi te iubeşte înalt, curat şi fierbinte. 


Vino la EI! Priveşte-I rănile îndurate cu răbdare, pentru că te-a iubit! Crede 
în iubirea acestor răni şi vino. Îmbrăţişarea Lui va însănătoşi toată fiinţa ta, 
curăţind-o şi redându-i lumina, bucuria, seninătatea şi voioşia curată care te 
vor face o fiinţă nouă şi cu totul adevărat fericită! 


Dacă pe neaşteptate te întâlneşti acum cu Hristos prin chemarea aceasta, crede- 
O! Ascult-o şi vino!... Toată fiinţa ta va fi schimbată de Hristos şi de Duhul 
Sfânt prin naşterea din nou. Vei uita tot ceea ce a fost întunecat şi nefericit. Vei 


primi apa cea vie a harului Său şi care nu va mai seca pentru tine şi din tine 
niciodată. Dacă bei din apa aceasta nu te mai doare nimic. 


O Doamne Iisuse, Mântuitor Milostiv, Care treci mereu prin Samaria lumii Să 
cauţi suflete zdrobite, fii binecuvântat pentru marea Ta răbdare şi iubire! 


Din milă pentru sufletele nenorocite şi căzute, treci mereu şi caută mereu... Mai 
sunt atât de multe încă şi aşa de singure! Îngăduie să vină vremea de har în care 
Tu, prin ucenicii Tăi, să poţi străbate iarăşi drumurile propovăduirii, spre 
mântuirea celor ce au atâta nevoie de Tine, dar care se pierd, dacă nu Te duci Tu 
la ei, căci ei nu ştiu veni la Tine. Amin. 


(Traian Dorz, Hristos — Izvorul nostru) 


Traian Dorz - Când va veni Hristos, ne va spune 


HAIGTOS VORBIND Ci GAMARIME ANCA 


«Ştiu», I-a zis femeia, «că are să vină Mesia (Căruia 1 se zice Hristos); când 
va veni EL, are să ne spună toate.» “ (loan 4, 25) 


Nădejdea sufletelor părăsite sau încurcate de oameni era una singură: 
Hristos-Mesia. Pe EI Il aşteptau toţi oamenii, cu toate dorinţele şi nelămuririle 
lor, de la cele mai mari până la cele mai mici. De la trebuinţele poporului întreg, 


până la cele ale fiecărui suflet singuratic şi amărât, toate şi toţi ÎL aşteptau şi-L 
doreau pe lisus. 


O aşteptare atât de apropiată era în inimile oamenilor, încât toate trebuinţele lor 
le amânau până va veni Hristos, Care le va spune totul. Când a venit, într- 
adevăr, lisus a şi adus lumina şi izbăvirea, depline şi pentru toţi, la toate 
întrebările lor... Dar cei care aveau atunci răspunderea pentru popor, sprijiniți 
de neştiinţa poporului însuşi, L-au respins pe Hristos, zădărnicind planurile lui 
Dumnezeu pentru ei... 


Astfel, ca naţiune, ei au rămas în întuneric, pe când, individual, cei care L-au 
primit şi urmat pe Domnul, au fost luminaţi. Căci în întuneric umblă şi în 
întuneric trăieşte orice suflet omenesc şi orice popor, până când nu vine Hristos 
să-i spună totul! 


Până când nu primeşte şi nu adânceşte cu ascultare zor Cuvântul în lumina lui 
Hristos. Şi poporul, ca şi sufletul, nu ştie, sărmanul, că trăieşte în întuneric. 


O, nici eu n-am ştiut că trăiesc în întuneric şi în moarte până ce L-am întâlnit pe 
Hristos. Până ce am cunoscut Cuvântul Său şi omul Său care să-mi spună 
aceasta. Trăiam în păcate, în deşertăciune, în necunoştinţă... şi nu mi se părea 
nimic nepotrivit. Nu vedeam nimic anormal. Nu simţeam nimic rău. Aşa trăiau 


toţi în jurul meu, aşa trăiau chiar cei ce trebuiau să-mi fie îndrumători şi 
exemple... Şi nimănui nu 1 se părea ceva nepotrivit în asta! 


Numai când a venit Dulcele Mântuitor Hristos, prin Cuvântul Său şi prin omul 
Său, mi-a spus că starea aceasta este osândă şi moarte. Şi mi-a strigat să nu mai 
rămân aşa... Şi n-am mai rămas! Mi-a spus să vin îndată la EI, — şi am venit 
îndată! 


O, slavă veşnică bunătăţii Domnului, căci abia acum văd ce mare bine mi-a 
făcut, izbăvindu-mă!... Până în veci Ii voi fi recunoscător. 


Trăiesc bieţii oameni în întuneric de fărădelegi, în superstiții şi în tot felul de 
credinţe rătăcite şi zadarnice... Şi nici nu-şi dau seama că aceasta este o osândă 
şi un blestem de moarte. Până vine Hristos în viaţa lor. 


O, când vine Cuvântul lui Hristos, adică mărturisirea Lui vie într-un sat, într-o 
biserică, într-o adunare de oameni, într-o familie şi într-un suflet, — atunci acolo 
vine lumina ce descoperă ascunsele cuiburi ale şerpilor otrăvitori şi urâţi! lar 
sufletele care vor să se trezească îşi deschid ochii şi văd cu groază unde trăiau şi 
ce-i aştepta... 


Până nu le arată Hristos, nimenea nu vede. 
Până nu le spune Hristos, nimenea nu ştie! 
Până nu-i trezeşte Hristos, toți dorm... 


«Hristos ne va spune totul!», a zis femeia. Şi totul le-a şi spus EI! Cum totul 
ne-a spus şi nouă. Nimeni nu mai poate adăuga şi nici nu mai poate scoate din 
ceea ce a spus EI! Cuvântul Său păstrat în Biserică şi în Biblie este complet. 
Prin învăţătura Sa cunoaştem for Adevărul. Orice prooroc şi orice duh care vine 
să mai adauge altceva, străin de Cuvântul spus de Hristos şi adeverit de Biserica 
Sa, ceva care nu-i izvorât de acolo, ceva care este mai mult sau mai puţin de cât 
a spus Iisus, acela nu este de la EI! 

Hristos a spus tor ce a voit Tatăl pentru noi. Duhul Sfânt ne descoperă şi ne 
aminteşte tot ce a spus lisus (loan 14, 26). 


A primi altceva, mai mult sau mai puţin, e primejdios. Până n-a venit Hristos, 
oamenii n-au ştiut... şi atunci aveau o dezvinovăţire... Dar după ce EI le-a spus 
totul, ei nu mai pot avea nici una. Până n-ai aflat despre aceste lucruri şi n-ai 
ştiut nici tu, ai putea spune că aveai o dezvinovăţire! Dar acum când ştii toate 
aceste lucruri, când te-ai întâlnit cu lisus şi ţi-a spus toate aceste lucruri pe care 
nu le ştiai, dar trebuia să le ştii, acum nu mai poţi avea nici un fel de 
dezvinovăţire! 


Acum ascultă-L în tot ce-ţi spune, cu toată grija ta! Crede-L în tot ce-ţi spune, 
cu toată inima ta! Și urmează-L în tot ce-ţi arată, cu toată viaţa ta! Fără să 
mai aştepţi de acum nimic altceva. Căci Cel care vorbeşte acum cu conştiinţa 
ta este Hristosul lui Dumnezeu, Mântuitorul şi Judecătorul sufletului tău. 


Înţelegi tu oare ce clipă măreaţă este aceasta pentru tine? De clipa aceasta 
poate atârna totul! Curând vei pleca ori tu ori EI, căci clipa trece. Cazi acum la 
picioarele Domnului lisus şi recunoaşte-L ca Dumnezeul şi Mântuitorul 
sufletului tău. Predă-te Lui şi slujeşte-l apoi cu supunere deplină. Şi în veci nu 
vei mai umbla apoi în întuneric. Nici în neştiinţă! Dar nici în foc. 


Doamne al Puterilor mântuitoare, Te rugăm să dăruieşti lumină şi îndemn 
puternic fiecărui suflet care aude sau citeşte cuvântul acesta al Tău şi dorința 
Ta de îndreptare, ca să-l primească îndată ca pe sămânţa cea bună, adu- 
cătoare de roade ale vieţii, pentru ca nimeni, împietrindu-se acum, să nu se 
pomenească odată venit prea târziu. Amin. 


(Traian Dorz, Hristos — Izvorul nostru) 


Traian Dorz - Duh şi Adevăr 


„Dumnezeu este Duh; şi cine se închină Lui, trebuie să I se închine în Duh şi 
adevăr.” (loan 4, 24) 


> Duhul este miezul, Adevărul este coaja. 

> Duhul este conținutul duhovnicesc lăuntric, Adevărul este forma 
concretă. 

> Duhul este credinţa, Adevărul este învăţătura. 

> Duhul este puterea, Adevărul este Cuvântul prin care lucrează această 
putere şi se împarte. 

> Duhul lucrează asupra inimii şi simţămintelor, Adevărul lucrează asupra 
minţii, a rațiunii... Aceasta este lucrarea desăvârşită. 

> O învățătură sănătoasă care luminează mintea şi o îndrumă spre 
înfăptuirea Binelui este lucrarea Adevărului. lar puterea care mişcă 
inima, aducând în ea lumină, bucurie, dragoste, evlavie, cumpătare şi 
râvnă în realizarea Binelui, este lucrarea Duhului Sfânt... 

> Duhul este izvorul, iar Adevărul este albia pe care curge, ordonat şi 
folositor, acest izvor binecuvântat în viața noastră şi în Biserica 
Domnului nostru lisus Hristos. 


De aceea numai când amândouă acestea merg şi lucrează împreună, este într- 
adevăr împlinirea voii lui Dumnezeu. 


Dacă este undeva o lucrare cu adevărat de Sus, aceasta se va face puternic şi 
minunat, căci acestea două sunt împreună. 


Căci cine are cu adevărat Duhul Domnului, acela va şi umbla în Adevăr, 
adică în învăţătura sănătoasă, care este scoasă din voia lui Dumnezeu, 
arătată în Biserica şi Evanghelia Sa. 


Când cineva rătăceşte de la Adevăr, adică ajunge neascultător şi în alte 
învățături, străine şi înşelătoare, atunci este părăsit şi de Duhul Adevărului. 
lar însufleţirea pe care o capătă un astfel de om şi râvna lui pentru rătăcirea 
învăţăturii sale noi vine din alt duh, dintr-un duh străin (Luca 9, 55). 


Marile nenorociri ale vremurilor din urmă vor veni din pricina învățăturilor 
înşelătoare şi rătăcite, care vor fi răspândite cu mare putere de duhul cel 
amăgitor şi vrăjmaş al lui Antihrist (2 Tes. 2, 11-12; 1 loan 4, 3). 


De aceea, suflete dragă, fii băgător de seamă că nu ajunge numai să aibă cineva 
o râvnă puternică şi un duh aprins, ci este foarte important dacă şi învățătura lui 
este cea sănătoasă, dovedită prin veacuri de vieţuire şi prin roade de sfinţenie, 
din trecut şi până astăzi. 


Căci Duhul se păstrează prin Adevăr, după cum Adevărul devine rodnic şi 
aprins prin Duhul. Cine îşi schimbă învățătura nu mai are nici acelaşi duh, nici 
aceeaşi credinţă. De aici vin dezbinarea şi partidele, certurile şi ciorovăielile, 
lipsa înţelegerii şi a iubirii. 


De aceea aveţi toată grija şi nu părăsiţi învățătura, nici să nu adăugaţi sau 
scădeți nimic din ea, căci Adevărul numai întreg poate fi păstrat. Cât veţi păstra 
aceeaşi învăţătură, veţi fi la fel cu toţii. Dar îndată ce veţi ştirbi această 
învăţătură, vi se va schimba şi duhul şi credinţa şi nici nu veţi mai vorbi apoi, 
nici nu veţi mai simţi la fel. 


Inchinarea numai cu duhul e dezordine, închinarea numai cu mintea este gheaţă. 
Inchinătorii pe care îi doreşte Dumnezeu au o închinare deplină: şi cu duhul, şi 
cu mintea (1 Cor. 14, 15). 


Faptele numai din duh sunt greşeli grave, adeseori, cele numai din minte sunt 
calcule şi aranjamente... Numai strânsa colaborare în Hristos a unei minţi 
sănătoase şi luminate de Adevăr cu a unei inimi călăuzite de Duhul într-o 
credinţă rodnică prin iubire, sunt pe deplin în voia şi după dorinţa plăcerii 
Domnului. Nici credincioşi numai de inimă, dar nici credincioşi numai de 
minte. Ci credincioşi de amândouă doreşte Dumnezeu. 


Nu numai o inimă aprinsă de credinţă să aibă un slujitor al lui Dumnezeu, ci şi o 
minte luminată de Adevăr. Numai când inima este îndrumată de Duhul Sfânt 
şi când faptele ei se desfăşoară pe calea unei învățături după Adevăr, atunci 
sufletul merge bine cu adevărat. 


Altfel, dacă învăţătura nu este cea după Adevăr (Tit 1, 9), chiar şi mântuirea 
celui mai zelos suflet este în primejdie (1 Cor. 15, 2). 


O Domnul Dumnezeul Duhurilor şi al Adevărului, Te rugăm desăvârşeşte în 
noi cunoaşterea şi trăirea Ta! Fă să nu ne lăsăm amăgiţi nici de duhuri 
străine de Adevărul Bisericii Tale, nici de adevăruri străine de Duhul ei. Ca 
Să fim închinători plăcuţi Ție. Amin. 


(Traian Dorz, Hristos — Izvorul nostru) 


Traian Dorz - Meditaţii la Apostolul din Duminica a V-a după Paşti 


Scumpii mei fraţi, binecuvântaţi pe Domnul în orice vreme şi nu vă 
spăimântaţi niciodată de nici o ameninţare a vrăjmaşilor voştri. 


Dacă voi sunteţi nişte flăcări ale Duhului Sfânt, vină furtuna cât de mare peste 
voi, împrăştie-vă cât de departe printre cei străini, printre cunoscuţi sau printre 
necunoscuţi. Aceasta nu va face decât ca voi să fiți folosiți de Duhul Sfânt 
pentru cea mai mare slavă a Domnului vostru lisus şi pentru cea mai mare 
binecuvântare a celor la care vă trimite EI, pentru a le duce şi lor lumina 
mântuirii lui Dumnezeu. Furtuna va trece, dar focul aprins va rămâne. 


Vrăjmaşii care v-au împrăştiat se vor risipi, dar rodul pe care l-aţi strâns pentru 
Dumnezeu va rămâne. 


Rănile voastre se vor vindeca, lacrimile voastre au să se usuce, averile pe care vi 
le-aţi pierdut vă vor fi înlocuite, dar ceea ce v-aţi câştigat la Dumnezeu vă va 
rămâne o bogăţie veşnică. 


(Traian Dorz, din Hristos — Puterea Apostoliei ) 


Traian Dorz - Oricui bea din apa aceasta 


„Iisus i-a răspuns: «Oricui bea din apa aceasta, îi va fi iarăşi sete.» “ (loan 4, 
13) 


Suflete însetat după viaţă sau după fericire sau după dragoste... nici un izvor de 
pe lume nu-ţi poate stâmpăra setea aceea care din adâncul sufletului tău se ridică 
cerând săturarea! 


Nici o apă din lumea aceasta nu ţi-o poate potoli. Căci oricare ar fi obiectul 
dorințelor tale, ceea ce cauţi tu cu adevărat este fericirea, iar aceasta se 
găseşte numai la Hristos. 


Însetezi tu oare după glorie, după slava lumii, după cele-britate? O, oricui va 
bea din apa aceasta îi va fi iarăşi sete, o sete mai mare şi mai nepotolită! Ţi se 
pare că primind ceva din aceste lucruri pe care le cauţi îţi stâmperi puţin setea. 
Dar numai ţi se pare! Căci ea revine şi mai fierbinte. lar la urmă, sufletul tău, 
scârbit de toată această apă întinată cu atâtea murdării celebre, se va îneca în 
deznădeje. 


DIN a spus: «Universul este plin de atâtea miliarde de planete 


uriaşe, iar eu n-am putut cuceri şi păstra nici măcar una din acestea, cea mai 
mică: ce nemernic Ssunt!...» 


Adevărata glorie o câştigi în Hristos atunci când cauţi, uitând de tine, să-l aduci 
Lui cea mai mare slavă. Toate celelalte sunt deşertăciuni. Nici un muritor nu-i 
mai nefericit ca acela care le câştigă. Oricât de puţină istorie ai cunoaşte, tot ar 
trebui să ştii acest lucru! 


Însetezi tu oare după locuri înalte, după scaune alese, după slujbe mari? Faci 


totul să le dobândeşti? Calci în picioare mila, dreptatea, prietenia, cinstea şi 
sufletul tău şi al altora numai să le ajungi şi să pui mâna pe aceste deşertăciuni? 


O, nu te zbate prea tare: oricui va bea şi din apa aceasta îi va fi iarăşi sete. Va 
dori o treaptă mereu şi mai înaltă, iar pentru aceasta va face noi nelegiuiri, ca să 
se poată ridica... şi, în felul acesta, prăbuşirea să-i fie cât se poate mai de sus. 


Inainte de prăbuşire însă toate acestea sunt împreunate cu zbucium, cu necaz, cu 
griji şi chinuri de sute de ori mai mari decât amăgirea bucuriei lor. Oricât de 
puţin ai cunoaşte lumea, tot ar trebui să vezi aceasta! 


Însetezi tu oare după băuturi tari, după alcool sau după acele nefericite otrăvuri 
care te fac să visezi frumos, pentru ca să te trezeşti mai ruinat şi mai nenorocit? 
Bei şi te îmbeţi? Bei tu. Dar în pahar bei sângele copiilor tăi. Lacrimile soției 
tale. Sănătatea şi viitorul familiei tale. Sufletul tău şi mântuirea ta! Cu cât vei 
bea mai mult, cu atât o să-ţi fie mai sete. Nu vezi oare ce faci şi unde vei 
ajunge? Oricât de puţin ai cunoaşte spitalele, temniţele şi casele de nebuni, tot ar 
trebui să te înspăimânţi ce blestem este băutura! 


Însetezi tu oare după distracţii, după petreceri lumeşti, după aventuri desfrânate? 
Nu vezi ce sete îi vine, tot mai pătimaşă, celui care bea din acestea? Şi nu vezi 
în ce ruină trupească şi sufletească se prăbuşesc până la urmă toţi cei care se 
dedau la ele? Oricât de puţin ai cunoaşte viaţa, nu se poate să nu te îngrozeşti de 
sfârşitul acestora! 


Însetezi tu oare după averi, după bani, după modă şi după lux, ca lumea? O, iată, 
oricui va bea şi din apele acestea îi va fi mereu şi mereu tot mai sete. Vei trece 
peste sânge de frate, peste lacrimi de părinți, peste trupuri şi suflete omeneşti, 
peste Cuvântul şi voia lui Dumnezeu, — dar nu vei fi sătul. 


Demonul acesta te va face tot mai întunecat şi mai crud, tot mai înşelător şi mai 
bestial să tâlhăreşti şi să omori, — numai să mai aduni o pungă, numai să mai 
câştigi o casă, numai să mai strici un cămin, numai să mai amăgeşti un suflet. 
Ce îngrozitor! Oricât de puţin ai cunoaşte iadul sau blestemul lui Dumnezeu, tot 
ar trebui să te înfiori! 


... Dragul meu, adâncul sufletului tău însetează după Hristos. Căci EI este 
fericirea după care tânjeşti tu. Dar nu ştii unde şi cum s-o cauţi! Tu alergi 
după slavă, după averi, după păcatele distracţiilor... — dar în adâncul tău tu 
nu pe acestea le cauţi. Ci fericirea pe care gândeşti tu că vei afla-o în ele! Însă 
nu vezi tu, sărmane suflet însetat, că amăgirea aceasta vine de la înşelătorul? Nu 
vezi tu că nici un om care a dobândit lucrurile după care alergi tu nu-i fericit? 
Nu vezi tu că dacă ar sta fericirea în acestea, cei care le-au dobândit ar trebui să 
fie fericiţi, dobândindu-le. 


Dar oare sunt ei fericiţi?... Oricât de puţin ai cunoaşte oamenii, tot ar trebui să 
vezi cât de nefericiți sunt toţi cei care au primit cele mai multe daruri ale lui 
Dumnezeu, fără a-L dobândi pe EI Insuşi. 


Suflete însetat, nici un izvor de pe lume nu-ţi poate stâmpăra setea ta. Şi nici o 
apă nu ţi-o poate potoli. Căci oricare ar fi obiectul dorințelor tale, ceea ce cauţi 
tu prin aceasta este fericirea. Jar fericirea nu se găseşte nicăieri, decât în 
Hristos! Tot ce este fără EI este numai nefericire. Ai fost şi ai văzut lumea, 
acum vino şi-L vezi pe lisus! 


O Doamne lisuse, Preadulcele meu Izvor de apă vie, fii binecuvântat pentru 
viața şi puterea pe care ai dăruit-o sufletului meu! Te rog ajută-mă să rămân 
mereu lângă Tine, ca să mă adăp mereu din darurile Crucii Tale, pentru ca şi 
dici şi în veşnicie Tu să fii desfătarea şi bucuria mea. lar pe cei care aleargă 
la apele lumeşti, care nu pot da niciodată alinarea, ci numai moartea, fă-i, 
Doamne lisuse, să vină să Te afle pe Tine, să bea din apa vieţii şi să fie 
mântuiţi. Amin. 


(Traian Dorz, Hristos — Izvorul nostru) 


Iisuse, Apa vie 

ce orice sete alini, 

ce inima ne-o-nvie 

ŞI Ochii ni-nsenini; 
Tu sufletul ni-l saturi, 
Tu duhul ne-ai-nnoit, 


pe-a lumii mii de laturi, 
— Iisuse, fii slăvit! 


Slăvit să fu Tu, Care 
ne faci să nu-nsetăm 
de tot ce lumea are, 
ci-n veci să Te căutăm; 
nesăturaţi de Tinc, 
nălțându-Ți nesfârşit 
cântări tot mai divine, 
— Iisuse, fii slăvit! 


Slăvit să fu Tu, Plata 
vieţii de apoi, 

mai mult decât visat-a 
oricare dintre noi; 
Cerească Apă Vie, 

în cor desăvârşit 

Îţi cântă totul ie, 

— Lisuse, fii slăvit! 


Traian Dorz - lisuse, Apa vie 


Traian Dorz - Cât de minunată 


0 XC MANON În CANERAL 


Cât de minunată 

este apa dulce, 

câtă stâmpărare 

setei ea ne-aduce, 

— dar mai dulce, Doamne, 
este Apa Vie, 


care ne adapă 
viaţa-n veşnicie. 


Dă-ne, Scump lisus , 
Apa cea de Sus, 

s-o primim, 

ca să trăim, 

să Te preamărim! 


Orişice făptură 
caută Apa Ta, 
nimeni nu trăieşte, 
Doamne, fără ea; 


Tu le-adapi pe toate 
plin de dărnicie 

— Doamne, Apa Vieţii 
dă-mi-o pururi mie. 


Când deschizi Tu Mâna 
saturi cu-ndurare 
orice flămânzire 


şi-orice însetare, 

dar mai mult ca toate 
câte lumea-mbie, 
dă-ne Apa Vieţii 
până-n Veşnicie. 


Traian Dorz - In veci noi n-am vedea pe Tatăl 


În veci noi n-am vedea pe Tatăl 
când prin Hristos nu L-am privi, 
căci focul Feţei Lui ne-ar arde 
şi strălucirea-l ne-ar orbi. 


Pe Dumnezeul Cel Ascuns 

doar Singur Fiul L-a pătruns! 

— De nu vrei să-L cunoşti prin El 
în veci nu-L vei putea altfel. 


În veci nu cunoşteam pe Tatăl 
Cel Nepătruns şi Nevăzut, 

de nu venea Hristos, prin Care 
să ni Se facă cunoscut. 


Căutaţi-L prin Hristos pe Tatăl, 
şi Duhul vă va lumina, 

căci cine prin Hristos nu-L caută 
în veci nu-L va putea afla. 


O Fiu Slăvit, de-un Chip cu Tatăl, 
ajută-ne să Te primim, 

ca prin cunoaşterea Ta sfântă 

cu Tatăl să ne-mpărtăşim! 


Traian Dorz - Osteneala mântuirii 


REC TILA cz catea 


Osteneala mântuirii niciodată n-o-nceta: 

— cum e zelul muncii sfinte, nu-i nimic a Te-ajuta! 
Lacrimile rugăciunii nu ţi le usca nicicând, 

— nu eşti mai primit la ceruri ca atunci când mergi plângând. 


Setea după Apa Vieţii simte-o-n inimă mereu, 

— nu-i alin cum e Cuvântul buzelor lui Dumnezeu. 
Dragostea de fraţi doreşte-o ca pe dulcele nectar, 
părtăşia-n adunare e ca mana din altar. 


Suferințele iubirii nu le socoti poveri, 

nu-i ca ele har mai mare, nici răsplată nicăieri. 
inta mântuirii tale n-ai atinge-o nicidecum 
dac-aceste binefaceri nu te-ar ajuta pe drum! 


Pr. Anthony M. Coniaris - Duminica a V-a după Paşti (A samarinencei) - O 
femeie la fântână 


Era la amiază. lisus era obosit. S-a aşezat, spune Sfântul loan Gură de Aur, “nu 
pe un tron, nu pe o pernă, ci pur şi simplu pe pământ”, lângă fântâna lui lacov. 
În timp ce se odihnea, “a venit o femeie din Samaria să scoată apă” (loan 4,7). 
Să remarcăm faptul că lisus era la fântână înainte să vină ea. Dumnezeu este 
întotdeauna primul, aşteptându-ne. Domnul l-a găsit pe Zaheu, nu Zaheu pe 


Domnul. EI l-a găsit pe Pavel pe drumul spre Damasc atunci când Pavel nici 
măcar nu îl căuta. Să remarcăm, de asemenea, faptul că femeia samarineancă a 
venit la fântână singură. Celelalte femei, fără îndoială, o dispreţuiau pentru 
moralitatea ei scăzută şi nu ar fi stat alături de ea. 


Pe când îşi umplea vasul pentru apă, l-a recunoscut pe lisus ca fiind evreu, cu 
care samarinenii nu se amestecau. A încercat să îl evite. Spre surprinderea ei 
însă, lisus i s-a adresat cu o cerere: “Dă-Mi să beau” (loan 4,7). Nimic nu îi 
face pe oameni să se simtă mai în largul lor decât faptul de a li se cere ajutorul. 
Cerându-i cuiva o favoare, ne punem la mila acelei persoane. Acceptăm o 
poziţie inferioară. În acest fel a încercat lisus să stabilească o relaţie de 
încredere cu femeia samarineancă. E] avea nevoie de apă pentru a-şi potoli 
setea fizică; femeia samarineancă avea nevoie de apa cea vie pentru setea ei 
spirituală. Setea fizică apare din nou; setea spirituală este potolită de apa cea 
vie. Apa fizică vine dintr-o fântână adâncă; apa vie vine din Hristos cel Viu. 
Una este esențială pentru viaţă; cealaltă este necesară pentru a avea viaţă din 
plin. lisus cere, El care poate să dea totul. 


Un evreu nu îi cere de băut unei femei samarinence. Astfel că femeia, în mod 
nepoliticos, ridică ceea ce numim “problema rasială”. Însă Iisus nu împărtăşeşte 
prejudecata care face un grup de oameni să dispreţuiască alt grup din cauza 
naționalităţii sau a rasei. Prin simplul act de a vorbi cu acea femeie, lisus a 


demolat barierele sociale, politice şi rasiale ale timpului Său. Ca bărbat, stătea 
de vorbă cu o femeie. Ca Învățător, stătea de vorbă cu o femeie imorală. Ca 
evreu, stătea de vorbă cu o samarineancă. Ignorând complet aceste deosebiri, El 
merge direct la punctul central — ce are El de oferit fiecărei persoane de orice 
rasă: “Dacă ai fi ştiut darul lui Dumnezeu şi Cine este Cel ce-ţi zice: Dă-Mi să 
beau, tu ai fi cerut de la EL, şi i-ar fi dat apă vie” (oan 4,10-11). 


Dacă ai fi ştiut darul lui Dumnezeu! Putem să îl ştim însă! Darul lui Dumnezeu 
către om nu este altul decât lisus: “Aceasta este viaţa veşnică: să Te cunoască 
pe Tine, singurul Dumnezeu adevărat, şi pe lisus Hristos pe Care L-ai 
trimis”. lisus vorbeşte despre Sine ca fiind Darul lui Dumnezeu şi apa vie. 
Însă femeia nu vede decât un pelerin obosit şi nu pe Cel care a venit ca să aducă 
odihnă sufletelor obosite. Ea îl vede pe călătorul însetat şi nu pe Acela care a 
venit ca să potolească setea lumii. “Doamne, nici găleată nu ai, şi fântâna e 
adâncă; de unde, dar, ai apa cea vie?” (loan 4,10). Fântâna este adâncă — e 
adevărat — şi avem nevoie de ceva cu care să scoatem apa. Este un drum lung 
de la om la Dumnezeu. Însă Hristos este Acela — Unicul — care poate să umple 
prăpastia şi să aducă apa vie la sufletele noastre însetate. Nu avem ceva, ci pe 
Cineva care să scoată apa. 


“Doamne, nici găleată nu ai.” lisus nu are nevoie de nimic pentru a scoate apă. 
EI este fântâna. El este apa vie. “Nu cumva eşti Tu mai mare decât părintele 
nostru Iacov, care ne-a dat această fântână?” (loan 4,12). El este într-adevăr 
mai mare decât Iacov — mult mai mare. Însă nu vorbeşte despre aceasta acum. 
EI continuă făcând una dintre cele mai măreţe declaraţii ale sale: “Oricine bea 
din apa aceasta va înseta iarăşi; Dar cel ce va bea din apa pe care i-o voi da 
Eu nu va mai înseta în veac, căci apa pe care i-o voi da Eu se va face în el 
izvor de apă curgătoare spre viaţă veşnică” (loan 4,13-14). lisus a declarat că 
poate oferi satisfacţie permanentă sufletului uman însetat. Apa pe care o dă El 
este ca un izvor care țâşneşte constant. Nu se epuizează niciodată, nu devine 
niciodată stătută. Resursele lui nu pot seca niciodată. Şi dacă EI trăieşte în noi, 
nici ale noastre! Pentru că izvorul care ne va alimenta va fi EI. 


Aceasta este setea sufletului după Dumnezeu, despre care Biblia vorbeşte atât 
de des. “Celui ce însetează îi voi da să bea, în dar, din izvorul apei vieţii” 
(Apocalipsa 21,6). Dumnezeu spune în Cartea lui Ieremia: “Două rele a făcut 
poporul Meu: pe Mine, izvorul apei celei vii, M-au părăsit, şi şi-au săpat 
fântâni sparte, care nu pot ţine apă” (leremia 2,13). Nu există nici un 
înlocuitor pentru apa vie. Dacă încercăm să ne potolim setea spirituală cu ceva 
mai puţin decât Dumnezeu, vom rămâne însetaţi. “Cel ce vine la Mine nu va 
flămânzi şi cel ce crede în Mine nu va înseta niciodată”, a spus lisus. 


Auzind aceste cuvinte, femeia samarineancă a răspuns: “Doamne, dă-mi 
această apă ca să nu mai însetez, nici Să mai vin aici să scot” (loan 4,15). Se 
poate să fi fost sătulă de viaţa ei, sătulă de bărbaţi, sătulă de adulter, sătulă de a 
fi o proscrisă a societăţii, sătulă de a pretinde că este satisfăcută când întreaga ei 
viaţă a fost una de mizerie. Astfel că atunci când a auzit aceste cuvinte despre 
apa vie care satisface pe deplin, sufletul ei a strigat: “Dă-mi această apă”. 


Însă înainte ca să poată primi această apă vie, ea a trebuit să se privească pe 
sine cu onestitate. Trăia în păcat şi nu era dispusă să admită acest lucru. Astfel 
că lisus i-a spus: “Mergi şi cheamă pe bărbatul tău şi vino aici” (loan 4,16). 
Adevăratul creştinism începe cu un sentiment al păcatului, cu pocăinţa. lisus a 
dorit să scoată la lumină sentimentul ei de ruşine, al păcatului. “Du-te şi 
confruntă-te cu adevărul vieţii pe care o trăieşti; apoi vino să primeşti apa 
vieţii”. Nouă poate că ne-ar spune: “Du-te şi confruntă-te cu acea persoană faţă 
de care ai greşit. Du-te şi confruntă-te cu acea bârfă pe care ai rostit-o împotriva 
aproapelui tău”. 


Femeia samarineancă a înlemnit ca şi când ar fi cuprins-o o durere bruscă. A 
devenit defensivă. “N-am bărbat”, a spus ea (loan 4,17). Aceasta a fost o 
mărturisire onestă atâta cât a fost, dar nu a mers suficient de departe. lisus i-a 
spus: “Bine ai zis că nu ai bărbat. Căci cinci bărbaţi ai avut şi cel pe care îl ai 
acum nu-ţi este bărbat. Aceasta adevărat ai spus” (loan 4,18). Deşi aceste 
cuvinte au venit din străvechiul Sihar, sună ca şi când ar veni direct din 
Hollywood-ul modern. Bărbatul cu care trăia acum nu îi era soţ. Nici ceilalți nu 
i-au fost. Pentru isus căsătoria este un sacrament. Este sacră. 


Întotdeauna a existat ceva nu doar păcătos ci şi nevrotic în legătură cu sexul 
ilicit. Este un simptom de goliciune interioară. Oamenii caută să găsească în el 
răspunsul la unele dintre frustrările lor profunde: lipsa lor de importanţă, lipsa 
lor de succes, lipsa lor de apropiere faţă de confraţi, lipsa lor de identitate, lipsa 
lor de convingeri religioase, lipsa lor de împlinire ca fiinţe umane. Fără îndoială 
femeia samarineancă a căutat o astfel de împlinire în viaţa ei indecentă, dar când 
lisus a abordat subiectul a început să simtă că EI se “amestecă” în viaţa ei 
personală. Astfel că a făcut ceea ce milioane de oameni au făcut de atunci 
încoace, când religia le-a cerut o schimbare în comportamentul lor: a schimbat 
subiectul. A început să vorbească despre diferenţele religioase dintre evrei şi 
samarineni. Nu era cu adevărat interesată de aceste diferenţe, dar astfel căuta să 
mute de pe ea lumina reflectorului. 


În final a spus: “Știm că va veni Mesia care se cheamă Hristos; când va veni, 
Acela ne va vesti nouă toate” (loan 4,25). “Eu sunt, Cel ce vorbesc cu tine” 
(loan 4,26). lisus declară, pentru ca toate generaţiile să audă, că EI este Mesia. 
Cel mai mare mister al credinţei nu este vestit ucenicilor, ci acestei străine. “Eu 


sunt Acela” — Cel pe care l-aţi aşteptat, Cel care îl aduce pe Dumnezeu la voi, 
Cel care vă duce pe voi la Dumnezeu, Cel care are puterea de a ierta păcatele, 
Cel care vă călăuzeşte viaţa, Cel care învinge moartea. “Eu sunt Acela.” 


Ea a venit să ia apă. Când a înţeles că a găsit Izvorul cel Adevărat, şi-a lăsat în 
urmă vasul pentru apă, aşa cum ucenicii şi-au abandonat plasele de pescuit. 
Abia convertită şi totuşi deja misionară, a fugit în sat să le spună oamenilor: 
“Veniţi de vedeţi un om care mi-a spus toate câte am făcut. Nu cumva aceasta 
este Hristosul?” (loan 4,29). Inima îi ardea în ea. Nu putea să rămână tăcută. S-a 
simţit obligată să îi conducă pe ceilalți la Mesia. Şi totuşi nu le-a spus 
oamenilor: “Trebuie să credeţi ceea ce spun eu”, ci: “Veniţi de vedeţi”. Ei au 
venit şi după ce l-au văzut pe Domnul, au spus: “Credem nu numai pentru 
cuvântul tău, căci noi înşine am auzit şi Ştim că Acesta este cu adevărat 
Hristosul, Mântuitorul lumii” (loan 4,42). 


(Traducere: Oana Capan) 


IPS Andrei Rymarenko - Duminica a V-a după Paşti (A samarinencei) - 
Femeia samarineancă 


“Iar Iisus, fiind ostenit de călătorie, S-a aşezat lângă fântână şi era ca la al 
şaselea ceas. Atunci a venit o femeie din Samaria să scoată apă. lisus i-a zis: 
Dă-Mi să beau” (loan 4,6-7). 


Femeia samarineancă a fost cuprinsă de confuzie şi îndoială de natură pur 


pământească: cum putea EI, un evreu, să îi ceară ei, unei samarinence, de băut? 
Evreii nu aveau de-a face cu samarinenii. Şi mai mult, i-a spus că dacă ar fi ştiut 
cine este EI, ea i-ar fi cerut lui apă, şi EI i-ar fi dat apă vie. Cum putea să îi dea 
EI ceva de băut? Nu avea cu ce să scoată apa, şi fântâna era adâncă. În termeni 
lumeşti acest lucru era imposibil. Şi ce fel de “apă vie” era aceasta? 


Hristos vorbea despre lucruri cereşti, spirituale; dar ea a înţeles în termeni 
pământeşti, lumeşti. Şi i-a spus lui Hristos: “Doamne, nici găleată nu ai, şi 
fântâna e adâncă; de unde, dar, ai apa cea vie? ... lisus a răspuns şi i-a zis: 
Oricine bea din apa aceasta va înseta iarăşi; Dar cel ce va bea din apa pe care 
i-o voi da Eu nu va mai înseta în veac, căci apa pe care i-o voi da Eu se va 
face în el izvor de apă curgătoare spre viaţă veşnică” (loan 4,11.13-14). 


Şi mai multă confuzie. Un lucru era însă clar. El oferea un fel total neobişnuit de 
apă. Cel care bea din ea nu va mai înseta niciodată. Ce avantajos! N-ar mai fi 
trebuit să vină niciodată la această fântână şi să aplece pentru a scoate apă. Ce 
economie de muncă şi timp! Deşi această ofertă părea incredibilă, era prea 
tentantă şi profitabilă pentru a o ignora; merita cel puţin să încerce. “Doamne, 
dă-mi această apă ca să nu mai însetez, nici să mai vin aici să scot” (loan 
4,15), a spus cât se poate de direct femeia samarineancă, explicând punctul de 
vedere practic la care se gândea. Şi acum stătea, în aşteptarea unui dar material, 
pământesc. lar Hristos, folosindu-se de faptul că ea era acum atentă, a schimbat 


dintr-o dată subiectul discuţiei: “Mergi şi cheamă pe bărbatul tău şi vino aici. 
Femeia a răspuns şi a zis: N-am bărbat. lisus i-a zis: Bine ai zis că nu ai 
bărbat. Căci cinci bărbaţi ai avut şi cel pe care îl ai acum nu-ţi este bărbat. 
Aceasta adevărat ai spus” (loan 4,16-18). 


Teama şi bucuria au cuprins-o în acelaşi timp pe femeie. Acesta era secretul 
Vieţii ei, care îi chinuia conştiinţa bolnavă. Cât de mult dorea să se elibereze de 
aceste dureri ale conştiinţei, să se pocăiască. Dar până în prezent nimeni nu a 
putut să o ajute. Acum însă, înaintea ei stătea Acela care cunoştea secretul 
inimii €i. Nu era un om oarecare. Putea să o mântuiască, să o înveţe să se 
pocăiască, să se roage. Dar unde să se roage? Femeia i-a spus: “Doamne, văd că 
Tu eşti prooroc. Părinţii noştri S-au închinat pe acest munte, iar voi ziceţi că 
în Ierusalim este locul unde trebuie să ne închinăm. Și lisus i-a zis: Femeie, 
crede-Mă că vine ceasul... şi acum este, când adevărații închinători se vor 
închina Tatălui în Spirit şi în adevăr, că şi Tatăl astfel de închinători îşi 
doreşte. Spirit este Dumnezeu şi cei ce I se închină trebuie să i se închine în 
spirit şi în adevăr” (loan 4,19-21.23-24). 


Inima femeii Samarinence a acceptat cu emoție această revelaţie divină, dar 
era încă legată de ceea ce ştia în termeni pământeşti: “Ştim că va veni Mesia 
care se cheamă Hristos; când va veni, Acela ne va vesti nouă toate. lisus i-a 
zis: Eu sunt, Cel ce vorbesc cu tine” (loan 4,25-26). Asta a fost tot. Toate 
înțelegerile pământeşti au fost răsturnate. Ea a devenit o nouă persoană. A 
crezut. 


Nu aşa se întâmplă şi cu noi, fraţilor şi surorilor? Atât de des îi cerem lui 
Dumnezeu bunuri pământeşti care ni se par atât de necesare, şi Dumnezeu nu ni 
le dă. Şi totuşi rugăciunea noastră nu este niciodată în zadar. La fel ca în cazul 
femeii samarinence. Ea i-a cerut lui Hristos apă. Şi EI i-a dat apă, dar nu apa pe 
care o cerea ea, ci o altă apă — apa Lui, care a devenit “izvor de apă curgătoare 
spre viaţă veşnică”. l-a dat viaţa Veşnică. Dar pentru a primi apa lui Hristos, ea 
trebuia să se pocăiască. 


Să facem şi noi acelaşi lucru. Atunci EI ni se va revela şi ne va spune: “Eu sunt, 
Cel ce vorbesc cu tine”. Şi ne va cuprinde o atât de mare bucurie încât nu vom 
putea să o ţinem în noi înşine. Nu. Fără să ne dăm seama, vom începe să îl 
predicăm pe Hristos. Nu doar prin cuvinte, ci prin întreaga noastră viaţă. Şi cei 
din jurul nostru vor spune: “Credem nu numai pentru cuvântul tău, ci văzând 
viaţa ta pe care i-ai dedicat-o Lui, ştim că Acesta este cu adevărat Hristosul, 
Mântuitorul lumii!” (cfr. loan 4,42). 


(Traducere: Oana Capan) 


Pr. Mihai Tegzeş - Duminica a V-a după Paşti (A samarinencei) - Setea de 
iubire 


Evanghelistul ne oferă multe elemente pentru a înţelege modul în care s-a 
petrecut întâlnirea lui lisus cu samariteanca. Ne spune că lisus ajunge într-un un 
oraş pe numele Sihar, în zona Samariei. Pe la amiază, în plină arşiţă, obosit 
fiind, s-a aşezat lângă o fântână şi a rămas singur, în timp ce ucenicii plecaseră 
în oraş după mâncare. Evanghelistul doreşte să ne arate că, la fel ca şi noi şi 
Iisus a experimentat Singurătatea, oboseala, setea. 


Intre timp o femeie se apropie de fântână, îndurând căldura insuportabilă, având 
cu ea, găleata cu care să scoată apă. Nu cunoaştem numele acestei femei. Știm 
doar că este samarineancă. 


Este surprinzător că protagonista acestei Evanghelii este o femeie de mâna a 
doua: o samarineancă, deci o eretică şi o păcătoasă. Vom putea constata că 
această femeie, fără nume, la urma urmei, este imaginea, simbolul naturii 
umane, a omului păcătos şi sclav al slăbiciunilor sale. 


Aşteptându-o şi întâlnindu-o la fântână, Domnul nu evidenţiază diferenţele 
sociale, de sex, etnice sau religioase, ci se preface că nu înţelege că are înaintea 
lui o străină, pe deasupra şi păcătoasă. Pentru Dânsul este o femeie care are 
nevoie de apă şi atât. 


lisus 1 se adresează femeii: “Dă-mi să beau“. Lui lisus, nu îi este sete de apa 
trecătoare ci de sufletul şi de iubirea omului. Setea lui lisus este o aluzie, o 
invitaţie pe care o adresează oamenilor pentru ca să-L asculte şi să-L urmeze. În 
acest sens, Domnul îi spune femeii că poate să-i dea ceva mai bun decât apa, 
“darul lui Dumnezeu ”, adică pe El însuşi, Singura “apă” care o poate sătura 
în veci pentru că îi dăruieşte viaţa veşnică (v.14). De fapt, “apa vie” este 


Biblia, este revelaţia lui lisus care, primită de oameni în inimi, poate să-i 
transforme, să-i înnoiască, să le comunice viața dumnezeiască. 


Femeia, mirată că îi vorbeşte, doreşte să cunoască motivul. Nu numai femeia, ci 
şi apostolii vor rămâne miraţi când, la reîntoarcerea lor îl vor afla pe Domnul 
discutând cu o femeie. Pentru a înţelege “mirarea” lor, trebuie să cunoaştem că 
întâlnirea dintre un bărbat şi o femeie la fântână, coincidea cu începutul 
prieteniei care culmina cu căsătoria lor: ştim din Sfânta Scriptură că “fântâna” 
este locul întâlnirilor de dragoste (lacob o întâlneşte pe Rahela, Moise pe 
Zipora, Isac pe Rebeca... iar acum, la fântână Mirele îşi caută mireasa amărâtă, 
dezamăgită şi descurajată. Nu pentru a o judeca, ci pentru a-i potoli setea. Şi 
Mirelui îi este sete! Sete de credinţa femeii, de credinţa noastră. El ia inițiativa, 
fiindcă Dumnezeu s-a obosit să caute, să alerge după omenirea infidelă. 

Nu trebuie să uităm că întrei iudei şi samarineni nu erau relaţii prea bune, 
deoarece iudeii îi priveau de sus, considerându-li-se superiori, motiv pentru 
care, samarinenii îi ocoleau. Prin urmare, putem înţelege mirarea femeii atunci 
când lisus, un iudeu, îi cere apă, ei, o samarineancă. Vorbindu-i la fântână 
însemna că o curtează, dar şi că nu ţine seama de faptul că este o străină, deci nu 
o desconsideră. 


Nu doar femeia este cuprinsă de mirare ci şi ucenicii, deoarece prin 
comportamentul Său, Maestrul lor pare că încalcă legea şi elimină toate 
barierele referitoare la relaţiile inter-umane, realizând cu samarineanca o 
întâlnire profundă: 

1). “Bariera sexuală”: un rabin nu trebuia să-i vorbească unei femei în afara 
zidurilor casei, nici chiar propriei soţii! 

2)."Bariera de rasă”: samarinenii erau consideraţi “corcituri” pentru că se 
amestecaseră cu asirienii. 

3) “Bariera naţionalităţii”: samarinenii erau consideraţi străini. 

4) “Bariera religioasă”: erau considerați impuri şi schismatici. 

5) “Bariera imaginii”: a vorbi cu o femeie la fântână, însemna să o curtezi, iar 
faptul ajungea la urechile tuturor. 


Reacţia femeii şi răbdarea lui lisus 


Ea înţelesese că lisus nu dispunea de o găleată şi de aceea îi răspunde ironic. 


= ce 


Poate că ea profită de ocazie să “jignească” un iudeu. 


Se) 


lisus continuă pe un ton serios, propunându-i să ceară “apa vie“. Femeia mirată, 
observă că Isus, neavând găleată, nu i-ar putea oferi “apa vie” Domnul răspunde 
din nou cu toată seriozitatea, clarificând ce înseamnă “apa vie”. “Cine va bea 
această apă pe care Eu o dau, nu va mai înseta în veci“. 


Care este acel “lucru” care niciodată nu-l satură pe om? Este iubirea! Toţi 
suntem însetaţi de iubire: tânjim după atenţia, aprecierea, mângâierea şi gingăşia 
celorlalţi faţă de noi... Inima oricărei persoane, chiar şi a vârstnicului, nu se 
Satură de iubire niciodată: mereu aşteaptă un nou cuvânt de încurajare, iar 
Iisus cunoaşte setea de iubire a omului. 


Ne este sete de iubire. Dorim să fim iubiţi. Şi lui Dumnezeu îi este sete de 
iubire, dar în mod diferit: nu să fie iubit, ci să ne iubească! lată ce norocoşi 
Suntem! Toţi dorim iubirea infinită, iar lisus ne spune că Dumnezeu ne 
iubeşte cu o iubire veşnică. Aceasta este “vestea”, ştirea cea mai importantă 


= ce 


dintre toate. Trebuie să dorim această “apă vie”, care ne astâmpără setea cu 


2499) 
! 


“iubire veşnică 


Cum putem permite acestei ape vii să ne astâmpere setea? Spovedania — loc în 
care ne întâlnim cu iertarea iubitoare a Domnului — este unul din momentele 
în care primim “apa vie”, iubirea dumnezeiască ce va curge din sufletele 
noastre şi va iriga “rădăcinile” aproapelui pe care îl vom întâlni şi căruia îi 
vom dărui iubire, deoarece “iubirea Lui” ne va învăţa să-l iubim pe aproapele 
cu 0 dragoste divină. De fapt, atunci când încurajăm, când Ssurâdem, când 
ajutăm cu generozitate pe cei din familie, de la şcoală, din societate, dăruim 
“apa vie” aproapelui. 


Samarineanca venise la fântână să-şi astâmpere setea trupească, ignorând că 
setea reală a omului este cea sufletească: setea de iubire, de iertare, de 
comuniune... de fericire, la urma urmei! Ea zilnic bea apă din fântână, dar nu 
reuşea să-şi astâmpere setea sufletească. “Tragedia omului constă în faptul că 
simte ceea ce nu este, dar foarte greu înţelege ceea ce ar trebui să fie“. Nu 


Până în acea clipă, femeia era doar “o mulțime de dorinţe” care o împingeau în 
toate direcţiile: cinci bărbaţi (căuta iubirea la oameni!). Dar şi noi — până ÎI 
întâlnim pe lisus — pretindem de la semenii noştri (limitați) ceea ce nu au: 
iubirea veşnică. lată motivul pentru care rămânem dezamăgiţi. 

Aici „pe pământ „omul poate întâlni “apa vie” în rugăciune, în Sfintele Taine, 
în iubirea aproapelui, nu pentru el însuşi, nici pentru a-şi satisface pofta de 
iubire, ci pentru că aproapele este fiu al lui Dumnezeu, iar omul alege să 
asculte de Dumnezeu... 


Femeii nu-i convine acest dialog şi încearcă să schimbe conversaţia, 
introducând tema rugăciunii: ” Unde trebuie să ne rugăm lui Dumnezeu: aici sau 
la Ierusalim?” Intrebare sa este “încuietoare”. Ea, o păcătoasă notorie, nu putea 


să intre în Templul din Ierusalim şi nici în cel, deja distrus, al samarinenilor. 
Religia are regulile ei, iar ea nu le-a respectat şi se considera rămasă pe din 
afară, exclusă. Dar lisus îi răspunde: nu, învăţându-o că “inima sa” este 
adevăratul templu şi că “spiritul său” îi permite să ia parte la mărirea lui 
Dumnezeu. Femeia este “templul” — persoană creată după chipul lui 
Dumnezeu — şi în templu propriu poate să-L întâlnească pe Dumnezeu. 


lisus îi aminteşte nu de “lucrurile din exteriorul ei” ci de “responsabilitatea sa”, 
de datoria sa, arătându-i în acelaşi timp, falsitatea vieţii sale. Tu, femeie, 
greşeşti pentru că eşti “templul lui Dumnezeu” şi trebuie să te rogi din inimă şi 
cu toată conştiinciozitatea. Cuvintele tale, faptele tale, dorinţele tale pot fi o 
adorare a lui Dumnezeu şi nu doar locul în care te afli... Este vorba de 
rugăciunea “în adevăr“: fără trădări sau contraziceri inutile, fără certuri, ură şi 
mânie!!! 


Orice convertire este ca o “adunare” din afară (din exterior) a omului, pentru a 
pătrunde în interiorul inimii sale. Până când L-a întâlnit pe lisus, samarineanca a 
trăit doar după aparenţe, căutând plăcerile şi fericirea în afara ei. lisus îi 
luminează sufletul şi o ajută să se înţeleagă: era o sclavă a propriului ei trup, 
a instinctelor sale... Acum conştientizează demnitatea sa şi că este invitată să 
devină izvor de apă vie, deoarece a intrat în legătură cu Cineva care îi 
dăruieşte din abundență această apă. De fapt, lisus o ajută să trăiască 
adevărata viaţă, care îi rămăsese necunoscută. O viaţă în care să nu fie un 
simplu obiect pentru alţii, ci ea însăşi. Soluţia creştinului este în interior, în 
inima Sa, nu în exteriorul său! Prin urmare, faptele, ca să fie autentice, 
trebuie să izvorască din interiorul omului, nu condiţionate de ceea ce se 
întâmplă în jur sau de părerile altora. 


Lumii noastră îi este sete de oameni care să-L adore pe Dumnezeu, în Spirit şi 
Adevăr, oameni care să fie mărturisitori ai iubirii lui Dumnezeu în familii, la 
locul de muncă... peste tot unde omul încearcă să-şi astâmpere setea. 


Iisus, om liber 


lisus a fost un om liber. Din acest motiv, în viaţa Sa a avut întâlniri minunate. A 
fi liber implică, înseamnă, a nu permite ca ideile preconcepute sau părerile 
altora să te împiedice să întâlneşti alte persoane, viaţa şi fericirea. lisus nu şi-a 
plecat urechea la regulile care interziceau întâlnirea cu alte persoane, ci a căutat 
astfel de persoane şi a discutat cu ele, afirmând că a venit pentru “oile pierdute 
ale casei lui Israel“. 


lisus nu doreşte să o convertească. Nu o ceartă pentru viaţa ei dezordonată, 
pentru religia ei, considerată eretică. lisus o acceptă aşa cum este, cu viaţa ei 


grea şi cu nevoia ei infinită de iubire. Ce bine ar fi dacă şi noi ne-am accepta aşa 
cum suntem, chiar dacă nu ne place cine suntem, chiar dacă am vrea să fim 
diferiți, mai frumoşi, mai bogaţi, mai puternici, mai religioşi şi mai capabili să îi 
iubim pe cei de lângă noi. 


Dar suntem... cum suntem. 


> Dacă cineva nu se acceptă aşa cum este, chiar dacă nu-i place, nu poate 
face nimic bun. 

> Dacă nu acceptă că este un dependent de alcool, nu poate să se lase de 
băutură. 

> Dacă nu acceptă că este o persoană posesivă, nu va putea iubi liber. 

> Dacă nu recunoaşte că este un invidios, nu se va putea vindeca. 

> Dacă nu recunoaşte că are diferite probleme, nu le va putea rezolva. 

> Dacă nu-şi acceptă istoria personală, nu se va putea vindeca. 

> Dacă nu acceptă sau recunoaşte erorile sale, le va repeta. 

> Dacă nu consideră că are nevoie de apă, va muri de sete. 


Deci trebuie să se mulțumească aşa cum este, imperfect: “Asta sunt. De aici 
pornesc...” 


Fiul adolescent al unui sculptor nu se accepta nici în aspectul său fizic, nici 
nu era mulțumit din ce familie provenea. Cu ocazia zilei sale de naştere, tatăl 
său i-a dăruit o bucată dintr-o stâncă. Tânărul rămase mirat, dar şi 
nemulțumit cu privire la cadoul primit. Tatăl luă piatra şi o modelă, făcând 
din ea o minunată sculptură. Apoi îi zise: “Ce s-ar fi întâmplat dacă tu ai fi 
aruncat-0?”... “Înseamnă că nu ai fi făcut această sculptură. ”... “Bine, fiul 
meu. Tu eşti bucata de piatră, nu-ţi risipi viaţa”. 


Întâlnirea cu Lisus reprezintă pentru femeie, întâlnirea cu propriu-i adevăr: că nu 
a găsit adevărata iubire. A-L întâlni pe Domnul, înseamnă a privi în faţă 
realitatea, chiar dacă nu ne place. Dar este ceea ce trebuie să vedem pentru a 
ne vindeca. Femeia trebuie să recunoască că a avut cinci bărbaţi, iar cel pe care 
îl are acum, este al şaselea...şi totuşi nu a găsit fericirea. Este neplăcut să 
accepţi un asemenea adevăr, să constaţi că ţi-ai risipit viaţa alergând după 
plăcerile trecătoare ale lumii dar, asta este realitatea. 


Notaţi! Pentru a nu admite realitatea, femeia schimbă discursul, începând să 
vorbească despre religie. De fapt, este mai uşor să vorbeşti de Dumnezeu, 
despre rugăciune sau care este religia adevărată, decât să vorbeşti deschis şi 
sincer despre tine şi despre ceea ce eşti, despre adevărul vieţii tale. Pentru orice 
om este mai comod să discute despre politică, afaceri şi despre alţii, decât să-şi 
clarifice propriile probleme şi stările sufletului său rănit, agresiv, fricos sau 
rigid, închistat ori pietrificat. lisus ne învaţă că dacă nu căutăm adevărul 
sufletului nostru, nu ne putem maturiza. Cel care doreşte apa vie trebuie să 
coboare în adâncul inimi sale, să cerceteze şi să trăiască în adevăr. Nici 
credinţa omului nu este adevărată, dacă nu porneşte dintr-un suflet curat, 
format la şcoala adevărului. 


Samarinenca a căutat în afara e1, ceea ce de fapt, trebuia să caute în sufletul ei. 
Adevărul este în inima ta. Acolo trebuie să îl cauţi, dar la lumina adevărului 
divin! A pătrunde în inima mea pentru a căuta adevărul, implică a alunga din 
ea orice frică, orice vorbire de rău, orice traumă, care mă împiedică să găsesc 
adevărata viaţă. 


De fapt, tot ceea ce am (lucrurile materiale) este bun, dar nu poate să sature 
setea de adevăr a sufletului meu. Pot să trăiesc cu un pahar de apă pe zi, dar nu 
pot să-mi astâmpăr setea. Cum forăm în pământ pentru a găsi apă, tot aşa 
trebuie să forăm în inimile noastre pentru a ajunge la “apa vie”. Aceasta este 


menirea vieţii noastre! Dacă forez doar la suprafaţă, nu găsesc nimic şi voi muri 
de foame şi de sete “sufletească”. Adevărata religie constă în “a-L. adora pe 
Dumnezeu în Spirit şi în adevăr!” 


Să descoperim că Dumnezeu este în spatele fericirii, pe care o căutăm în lucruri 
sau în persoane: “Ceea ce caut în oameni, la urma urmei, eşti Tu. Ce găsesc în 
surâsul de pe feţele lor, eşti Tu. Iubirea care-mi încălzeşte inima, eşti Tu. În 
toate Te caut doar pe Tine“... Şi, Sfântul Augustin continuă: “Târziu te-am 
iubit, frumuseţe veche şi mereu nouă. Erai în mine, dar eu eram afară şi fără 
frumuseţe şi alergam după frumuseţile pe care Tu le-ai creat şi care, fără 
Tine, nu ar putea exista. Tu eşti mereu cu mine, dar eu nu eram cu Tine... 
Ne-ai creat pentru Tine, Domne şi inima noastră este neliniştită până când nu 
se va odihni în Tine” ( 


Concluzionând, constatăm că lisus i-a dezvăluit femeii unele adevăruri, care 
până în acel moment al Evangheliei nu le descoperise nici măcar ucenicilor Săi: 
1. Dumnezeu este Spirit, care trebuie adorat nu într-un loc special, ci în 
interiorul nostru, mereu şi în adevăr; 

2. lisus este Mesia cel vestit de profeţi, revelatorul lui Dumnezeu, care este 
Tatăl; 


3. Domnul Iisus aduce tuturor apa vie a credinţei şi a iubirii fără margini faţă de 
oameni; 
4. Cel care primeşte aceste daruri, va moşteni viaţa veşnică. 


Asta da, afacere! O astfel de apă chiar că nu are preţ! Insă lisus o dăruieşte 
gratis, chiar şi unei femei care, după părerea “înţelepților vremii”, era ultima 
căreia lisus trebuia să 1 se adreseze. 


lisus îi dezvăluie lucruri importante unei păcătoase. Mulţimile ÎL aşteptau şi EI 
pierdea vremea cu o eretică, fără să se preocupe de propria-l imagine şi faimă? 
Mântuitorul ne învaţă că atunci când Suntem prea preocupaţi de noi, nu 
putem Să îi ajutăm pe alţii! lisus ne arată, ne demonstrează că şi un Singur 
păcătos - chiar cel mai mare - merită toată atenţia Sa. lată o veste bună pentru 


noi! De acum ştim: 


Reacţia finală a femeii 
Primind această “apă vie”, învăţătura Mântuitorului său, femeia fuge la vecinii 
ei şi le spune: “A sosit Mesia!” Consătenii rămân miraţi. Este chiar ea. Acum 
este schimbată, e o persoană nouă. Şi ei doresc “apa vie”, iar Domnul se va opri 
două zile cu ei. Acum Maestrul îi hrăneşte cu apa cea vie pe toţi, prin mijlocirea 


femeii pe care ei o desconsiderau. lată că, păcătoasa devine apostol al 
Domnului. Limita ei devine laudă şi jertfă adusă lui Dumnezeu. Viaţa ei 
dezordonată se transformă în arătarea puterii lui Dumnezeu. Ea a băut şi a 
devenit izvor de “apă vie” pentru consătenii săi. Noi vom reuşi să ne convertim 
la fel de radical ca şi această femeie? 


Cateheza pe care lisus a făcut-o cu femeia, se termină cu cateheza femeii faţă de 
consătenii ei! lată rolul Bisericii! Femeia predică cu entuziasm şi este 
convingătoare! Nu este esențială mizeria în care căzuse, este important că lisus 
a găsit-o şi ea s-a lăsat condusă de EI. 


Pr. Gheorghe Neamţiu - Duminica a V-a după Paşti (A samarinencei) - 
Despre har 


Este îndeobşte recunoscut că, numai în câteva decenii, lumea a luat o înfăţişare 
atât de surprinzătoare, încât nici închipuirea cea mai întraripată nu şi-ar fi 
imaginat. Plăsmuiri de domeniul basmului au devenit realitate. Ştiinţa şi tehnica 
au pus la dispoziţia omului tot confortul şi toate mijloacele de informare şi de 
distracție spre a-l face pe om fericit. Dar toate la un loc: vehicule terestre ultra 
rapide, nave cosmice supersonice, zboruri interplanetare, comunicarea prin 
radio şi televiziune, care îi aduce în cămin o întreagă lume necunoscută, toate 
aceste născociri ale minţii în necontenită căutare după fericire au reuşit oare să-l 
facă pe omul zilelor noastre mai fericit decât era omul veacurilor trecute? 


Hotărât, nu! Niciodată, poate, nu a fost în lume mai multă ură şi egoism, 
mascate în lozinci ce propovăduiesc generozitatea, iubirea dezinteresată şi 
pacea; niciodată mai multă plângere împotriva omului ca azi, în acest veac al 
automatizării şi al performanţelor tehnice; iar aceasta deoarece în vreme ce 
tehnica s-a perfecționat, fiinţa umană — ca spiritualitate, ca moralitate -, a rămas 
mult în urma acesteia, lăsându-se înrobită instinctelor primare şi dispreţuind 
cele mai elementare legi şi virtuţi morale sădite în însăşi firea lui. 


Idealul, țelul vieţii, a devenit plăcerea; după vechea deviză hedonistă: 
“Mănâncă, bea şi te veseleşte, căci după moarte nimic nu-i”, aici e totul, iad şi 
Rai. ŞI, astfel, omul trupesc soarbe zilnic cupa plăcerii, dar, la fundul ei, după 
trecerea orgiei, gustă scârba, amărăciunea golului din suflet, unde arsura unei 
însetări chinuitoare începe din nou să-i mistuie fiinţa. Este setea nepotolită după 
supranatural, ce nu poate fi astâmpărată decât cu supranatural, cu Dumnezeu. 
Este glasul lui lisus care îi vorbeşte fiecărui suflet, ca astăzi femeii samarinence, 
la fântâna lui Iacob. 


Această femeie nu a fost nici ea străină de experienţa tristă a sufletului ce îşi 
caută fericirea acolo unde nu poate fi găsită. Ne-o putem închipui cum din 
copilărie bătuse zilnic cu urciorul la braţ cărarea ce ducea la fântâna lui Iacob, 


de lângă Sihar. Acum, în puterea vârstei fiind, îi încolţeşte în minte un gând încă 
nedesluşit. O copleşea viaţa de până acum cu cei cinci bărbaţi ce se perindaseră, 
şi acum cel de-al şaselea, care îi era concubin, adică nelegiuit, îi amăra şi mai 
mult sufletul. Ce folos — îşi spunea -, am cărat de aici atâta apă şi totuşi mi-e 
sete. Ce minunat ar fi să am o apă care să-mi astâmpere setea pentru totdeauna, 
ca să nu trebuiască să vin mereu aici! 


Frământată de astfel de gânduri, cu sufletul gol şi uscat, zăreşte de departe un 
călător ce se odihnea pe ghizdul fântânii. Acel străin ştia că o să vină, căci el o 
chemase printr-un glas tainic al inimii ei, fără să-şi dea seama. Ajunsă la 
fântână, grăi: “Femeie dă-mi să beau”. Lui lisus — căci EI era străinul — îi era 
sete nu atât de apă cât de sufletul ei pierdut, căci, la riposta femeii indignată de 
a-i fi vorbit un evreu, lisus îi replică: “Dacă ai şti harul lui Dumnezeu şi cine 
îți zice: Dă-mi să beau, ai fi cerut tu de la EI şi ţi-ar fi dat apă vie”. 


Şi, la nedumerirea femeii, lisus continuă: “Tot cel ce va bea din apa aceasta va 
înseta iarăşi, însă cel ce va bea din apa pe care i-o voi da Eu nu va înseta în 
veac, ci apa pe care i-o voi da va fi izvor de apă curgătoare în viaţa de veci”. 

“Doamne, exclamă femeia, dă-mi această apă (...)” 
- “Mergi de cheamă pe bărbatul tău şi vino aici!” 

“N-am bărbat,” 

“Bine ai zis că nu ai bărbat, pentru că cinci bărbaţi ai avut, iar acela pe care 
îl ai acum nu-ţi este bărbat (...)”, 
— “Doamne, văd că eşti proroc (...)”. Şi, la întrebarea femeii asupra locului 
unde trebuia să se închine lui Dumnezeu, lisus îi răspunde: “Vine vremea, şi 
acum este, când închinătorii adevăraţi se vor închina Tatălui în spirit şi 
adevăr” — adică din inimă şi cu tot sufletul -, căci şi Tatăl astfel de închinători 
caută. Spirit este Dumnezeu şi cel ce I se închină trebuie să 1 se închine în 
spirit şi adevăr”. Femeia simte cum i se umezeşte sufletul de apa cea vie. 


- “Stim că va veni Mesia (care se cheamă Hristos); când va veni acela ne va 
spune toate”. 

— “Eu sunt, cel ce grăiesc cu tine”, îi zice Iisus. În acea clipă, un torent de apă 
vie se revărsă în sufletul femeii, purificând-o şi umplând-o de o nespusă pace şi 
bucurie. Nu mai avea nici o dorinţă, căci băuse din apa ce se transformase în ea 
în izvorul de apă curgătoare în viaţa de veci. 


Fericită, lăsă totul şi alergă într-un suflet să-şi spună lumii fericirea neaşteptată, 
harul primit: “Veniţi şi vedeţi pe omul care mi-a spus tot ce am făcut; oare nu 
EI este Hristos?”. Nu că ea s-ar fi îndoit de adevăr, ci voia doar să cruţe 
slăbiciunea concetăţenilor ei. Părăseşte viaţa păcătoasă, pentru Hristos; nu o 
mai interesează decât să trăiască viaţa cea nouă primită de la EI, devenind o 


adoratoare a Domnului, venerată de Biserică sub numele de Sfânta Fotina, 
adică Sfânta Luminii. 


E uşor de înţeles că apa cea vie, care a purificat-o şi a sfinţit-o pe 
Samarineancă, este harul sfinţitor sau habitual care, cum spune 

este o accidenţă creată, foarte apropiată de esenţa divină, 
prin care se comunică sufletului viaţa divină, îndumnezeind toată fiinţa 
omului, dând valoare veşnică întregii lui activităţi, precum seva altoiului 
nobil înnobilează fructele produse de portaltoiul pe care el se grefează. 


“Eu Sunt Viţa” - ne spune Iisus - “voi mlădiţele. Cel ce rămâne în Mine şi Eu 
în el aduce rod mult, căci fără de Mine nu puteţi face nimic” (loan XV, 5). 
Sufletul mort prin păcatul de moarte, adică lipsit de seva vieţii lui Hristos, nu 
poate face nimic vrednic de răsplata veşnică. Această viaţă divină, cum ştim, o 
primim în Sfântul Botez prin care devenim fii ai lui Dumnezeu şi moştenitori 
ai cerului; ne-o sporim în Sfânta Taină a Mirului; ne-o reînnoim în Sfânta 
Spovedanie şi ne-o alimentăm prin împărtăşirea cu lisus Euharisticul, Pâinea 
Vieţii, prin care biruim ispitele şi ne asigurăm viaţa veşnică. 


Harul sfinţitor, dimpreună cu harurile ajutătoare sau actuale, sunt pentru suflet 
ceea ce este soarele pentru viaţa de pe pământ. Precum lumina şi căldura solară 
face ca sămânţa să încolţească şi să aducă rod, tot astfel 


Dar, cum Dumnezeu care “ne-a creat fără de noi nu ne poate mântui fără de 
noi” , pentru ca harul său să-şi poată produce în noi aceste 
roade, EI ne cere conlucrarea, căci precum planta nu poate rodi dacă pe lângă 
soare şi ploaie nu este îngrijită, săpată şi plivită de buruieni, tot aşa nici harul 
divin nu poate pătrunde şi rodi într-un Suflet care respinge lumina şi căldura 
Soarelui Hristos, nu-şi înfrânează instinctele şi nu pliveşte buruienile 
păcatelor. 


EI, care vrea “ca toţi oamenii Să se mântuiască şi să ajungă la cunoaşterea 
adevărului” ( Timotei 2,4) îţi dă şi ţie în fiecare moment al vieţii harul 
corespunzător situaţiei în care te afli. Fiecare împrejurare dată este o întâlnire 
cu lisus. Cum răspunzi întâlnirii? Este nevoie să-ţi spună, ca Samarinencei: 
“Dac-ai şti darul lui Dumnezeu”? Oare nu L-ai primit în copilărie, apoi, mai 
târziu, în Euharistie, L-ai cunoscut şi primit personal, pe acela pe care Îl 
primiseşi prin har în Botez? El îți vorbeşte în predici, lecturi spirituale; te 


aşteaptă la fiecare cotitură a vieţii: “Dă-Mi să beau, dă-Mi gândurile tale, 
faptele tale, îndoielile şi temerile tale, speranţele tale; dă-Mi păcatele tale, dă- 
Mi viaţa ta toată, ca s-o curăţ, s-o sfinţesc cu apa cea vie izvorâtă din coasta 
Mea pe Cruce, dă-Mi toată iubirea ta”. El te aşteaptă zi şi noapte, te 
interpelează, iar tu rămâi în tăgadă şi refuz. Te complaci în minciună şi 
duplicitate, în bârfeli şi calomnii ce ucid sufletul tău şi prestigiul semenului, 
adică fiinţa lui socială; înşeli bună-credinţa celor oneşti prin fățărnicia cu care te 
strecori în instituţii prestigioase tăinuindu-ţi legăturile imorale în care trăieşti, ca 
soţ ori soţie. 


lisus te aşteaptă. Deschide-ţi sufletul, ca Samarineanca, să ţi-l lumineze şi 
spele cu apa cea vie a harului, ca să devii şi tu printre semenii tăi, ca Fotina, 
un lampadofor — un purtător de lumină. Amin. 


Pr. Vasile Florea - Duminica a V-a după Paşti (A samarinencei) - Hristos — 
apa vieţii 


Nu de puţine ori auzim că se deplânge în societatea noastră lipsa de interes a 
oamenilor pentru Biserică şi pentru Dumnezeu. Această constatare este bazată 
pe observaţiile făcute asupra lumii în care trăim şi, de multe ori, şi noi suntem 
de acord cu un astfel de diagnostic. Dar, deşi aceasta se pare a fi realitatea, nu 
trebuie trecute cu vederea nici începuturile noi care se fac datorită credinţei. 


Înainte de toate trebuie să acceptăm că fiecare om are în adâncul inimii o 
dorinţă nezdruncinată de adevăr, bine, frumos, sfânt, ba chiar dor de Dumnezeu, 
indiferent dacă persoana respectivă conştientizează sau nu acest fapt, dacă îl 
acceptă sau nu. În adâncul fiinţei omul nu se poate înşela. Fiecare om este în 
relaţie cu Dumnezeu, care este originea şi scopul fiecăruia dintre noi. Dorinţa, 
dorul pe care fiecare persoană îl are în adâncul inimii este unul care aşteaptă 
împlinirea şi care trece dincolo de valorile existente în această lume. Exact cu 
un astfel de dor, cu o astfel de dorinţă în inimă o întâlneşte lisus pe femeia 
samarineancă la fântâna lui lacob, aşa cum reiese din Evanghelia de astăzi. 
Dorinţa femeii era să descopere un izvor al vieţii, o “staţie” de alimentare cu 
viaţa. 


Este o situaţie cu totul neobişnuită: lisus, iudeul, aşteaptă la fântână. Atunci 
când vine o femeie la fântână, lisus intră în vorbă cu ea şi o roagă să-i dea să 
bea apă. EI face aceasta pentru a îndrepta discuţia spre o altfel de apă, spre apa 
pe care femeia o căuta: apa dătătoare de viaţă a iubirii care este apa de sorginte 
dumnezeiască. 


Cu precizarea pe care o face Iisus, că el are o astfel de apă, vine în întâmpinarea 
dorinţei femeii. Ea îşi doreşte o iubire statornică, pe care ea n-a găsit-o până 
acum la bărbaţii cu care a trăit. Pentru lisus nu este hotărâtor comportamentul 


moral respingător al femeii, ci deschiderea şi disponibilitatea ei actuală pentru 
harul Dumnezeului celui viu. 


Femeia păcătoasă este disponibilă să asculte şi să se abandoneze chemării lui 
Dumnezeu. Astfel Iisus poate să o înveţe cum trebuie să se roage lui Dumnezeu. 
“Spirit este Dumnezeu şi cei ce I se închină trebuie să i se închine în spirit şi 
în adevăr” (oan 4, 24). Dumnezeu este Tatăl nostru şi ne-a trimis nouă pe 
Hristos Domnul. Femeia este mişcată de această discuţie cu lisus: ea a găsit pe 
neaşteptate ceea ce a căutat întreaga viaţă. 


Dumnezeu ne dăruieşte prin Fiul lui, lisus Hristos, o iubire indescriptibilă 
care depăşeşte orice putere de imaginaţie a omului, o iubire care copleşeşte 
inima omului. El ne vindecă, el aduce vindecarea sufletului şi a trupului 
deoarece el este Mântuitorul nostru. Făcând această descoperire minunată 
femeia nu poate să nu împărtăşească această descoperire şi celorlalţi oameni din 
sat, pentru ca şi aceştia să recunoască: Acesta ne aduce apa vieţii de la 
Dumnezeu însuşi, care este izvorul nesecat al vieţii. 


După ce am ascultat această Evanghelie ne întrebăm şi noi: Am descoperit noi 
că în lisus găsim împlinirea dorințelor noastre? Este el unicul nostru 
mântuitor şi salvator? Poate şi pentru noi ar fi extrem de important şi de mare 
ajutor să experimentăm personal că Dumnezeu ne dăruieşte viaţă din plin. 


Să căutăm apropiere de Dumnezeu pentru ca El să se poată apropia de noi. 
Dumnezeu ne învaţă să 
ne închinăm Tatălui în Spirit şi în adevăr. Această închinare se realizează în 


fiecare jertfă euharistică. lisus Hristos este cel care se jertfeşte şi astăzi în Sfânta 
Liturghie, cel care s-a jertfit odată pentru totdeauna pe cruce pentru noi. 


Jertfa lui devine pentru noi realitate şi prezent în Sfânta Liturghie. Serviciul 
adus lui Dumnezeu nu mai este legat de un singur loc “căci, de la răsăritul 
soarelui şi până la apusul lui, mare este numele Meu printre neamuri şi în 
orice parte se aduc jertfe de tămâie pentru numele Meu şi prinoase curate, 
căci mare este numele Meu între neamuri” (Maleahi 1,11). 


Mântuirea pe care Dumnezeu ne-a dăruit-o este nedescris de mare. Inima 
omului nu poate înţelege ce le-a pregătit Dumnezeu celor care îl iubesc. Astfel 
credinţa este cu adevărat o veste bună. Să acceptăm cuvântul lui Dumnezeu şi 
Să trăim din el. Astfel viaţa noastră se va împlini şi desăvârşi. Amin. 


Pr. Vasile Rob - Duminica a V-a după Paşti (A samarinencei) - Dacă ai şti 
darul lui Dumnezeu... 


Relaţiile dintre iudei şi samarineni din vremea lui lisus, când s-au petrecut cele 
scrise în Evanghelia de astăzi, sunt în unele locuri şi relaţiile dintre creştinii din 
România, dintre fraţii ortodocşi şi noi, greco-catolici. Şi aşa după cum se 
întâmplă de cele mai multe ori; când doi se “bat” al treilea câştigă! Şi în acest 
caz, doar cine nu vrea nu vede, condamnările pe care ortodocşi le aduc Biserici 


Unite, acuzele nedrepte cu iz de naționalism şi şovinism ( care cad bine mai ales 
în Ardeal şi prin care au reuşit să-i indepărteaze şi pe greco catolicii “din tată în 
fiu” de Biserica Unită) şi nu în ultimul rând mijloacele pe care le folosesc 
împotriva unei biserici surori, ajută pe cel de al... treilea, sectele! 


“Armele de luptă” ale sectanţilor sunt chiar armele cu care ortodocşi atacă 
uniții, “cumpărate” de la acestea plătind numai cu modul de interpretare 
favorabil lor şi care se întorc la fel ca bumerangul şi împotriva lor. Dar fiindcă 
nu este nici momentul şi nici locul de a face o analiză a acestor fapte 
iresponsabile, totuşi îndrăznesc să trag un semnal de alarmă ierarhilor celor 
două biserici şi anume: Aveţi grijă că, această luptă, anticreştină, antiromână şi 
absurdă, care nu reprezintă voinţa majorităţii creştinilor, din ambele biserici, ci 
a clerului, din care lipseşte, tocmai voinţa transpunerii în fapte a poruncii lui 
lisus, cu privire la iubirea evanghelică, pe care sunteţi chemaţi să o 
propovăduiţi, să o apăraţi şi dumneavoastră, să vă împuţineze oile în aşa fel 
încât să rămâneți să păstoriți numai peste semnul puteri pe care-l aveţi în mână! 


Sfânta Evanghelie de astăzi ne prezintă învăţăturile pe care lisus le dă în cetatea 
samariancă Sihar, la Fântâna lui lacob, unde se opreşte din drumul său spre 
Galileea, ca să adape, cu apa vieţii, o femeie din această cetate. Aici, la această 
fântână centenară, se produce convertirea samarinenilor prin femeia care-l 
întâlneşte, nu întâmplător, pe lisus. Femeia care era mereu într-o căutare a 


liniştii sufleteşti, fiind însetată, nu doar fizic, de apa din fântâna din care s-au 
adăpat Iacob, fii lui şi turmele sale, dar era însetată mai ales spiritual, fiind 
mereu în căutarea fericirii spirituale, pe care a crezut că o va găsi la cei şase 
bărbaţi cu care a stat, nefăcând diferenţa între fericirea spirituală, care îmbracă 
alte dimensiuni decât cea a dorințelor şi plăcerilor pe care ţi le oferă lumea. 


Samarineanca merge la fântână pentru a-şi umple ulciorul cu apă din care s- 
au adăpat toți înaintaşii şi locuitorii cetăţii Sihar, dar acolo întâlneşte pe cel 
care poate, dărui unui Suflet însetat adevărata apă, cea după care nu mai 
însetezi niciodată! pe Mântuitorul lumii, care aşa după cum am amintit mai 
sus, o cheamă “printr-un tainic glas” să primească apa vieţii veşnice. 

Și în acel loc femeia samarineancă primeşte de la lisus nu numai apa vieţii dar şi 
Botezul spiritual după ce şi-a curăţat sufletul prin spovada făcută cu ajutorul lui 
lisus. Această apă vie se dăruieşte de către Dumnezeu, aşa după cum ne spune 
acelaşi evanghelist în Apocalipsă (cap. 21,6): “Celui ce însetează îi voi da să 
bea, în dar, din izvorul vieţii” şi această femeie, fără să bănuiască, i-a fost dat 
să bea în dar, din izvorul nemuririi. 


Femeia samarineancă, venind la fântâna lui lacob, ca să-şi răcorească 
trupul, a primit harul răcoririi şi liniştirii sufletului, cel în veşnică nelinişte şi 
necontenită căutare, prin învăţăturile divine primite de la lisus, la fântâna 
istoriei. 


Acestei femei îi mai este dat să audă cea mai elocventă declaraţie a lui lisus, 
prin care se descoperă, întregii omeniri, îndeplinirea promisiunii şi aşteptări 
poporului iudeu, că Mesia, a sosit şi este cel ce vorbeşte cu ea (cfm. lo. 4,26). 


Când acea femeie a înţeles că în faţa ei stă Izvorul Adevărului, Izbăvitorul cel 
de mult promis şi aşteptat, îşi lasă ulciorul, uită de apa după care a venit şi 
aleargă, în cetate, să vestească concetăţenilor ei minunata sa descoperire, 
devenind, astfel, primul apostol femeie în rândul unui popor, ostil iudeilor — 
samarinean. 


Atât de convingătoare a fost femeia în faţa oamenilor, încât acestea nu doar au 
venit să-l vadă şi să-l asculte pe lisus, dar l-au şi rugat să petreacă mai mult în 
mijlocul lor. După cele două zile petrecute de lisus cu cetăţenii din Sihar, 
acestea i-au spus femeii: “Nu mai credem pentru cuvântul tău, ci pentru că noi 
înşine, am auzit şi ştim că acesta este, cu adevărat, Mântuitorul” (lo. 4,42). 


Din cele aduse în faţa ochilor şi urechilor noastre de Evanghelia de astăzi, 
trebuie să reținem că apa vie, se primeşte, de la Dumnezeu, la Biserică numai 
după ce: eşti însetat cu adevărat de ea; sufletul îți este curat, spovedit şi fără de 
păcate; iar, închinarea în spirit şi adevăr se poate face numai după ce ai băut apa 


vie pe care trebuie să o cerşeşti şi tu prin fapte bune, la fel cum a cerut-o şi 
femeia samarineancă lui lisus: “Doamne, dă-mi această apă ca să nu mai 
însetez niciodată” (lo. 4,11). Amin. 


Pr. loan Abadi şi Pr. Alexandru Buzalic - Duminica a V-a după Paşti (A 
samarinencei) 


Şedea obosit lângă fântână (cf. loan 4, 6). Interesantă este oboseala care-i 
cuprinde pe oameni. Dar fără o anumită oboseală, osteneala ne-ar dărâma şi nu 
am putea cunoaşte limitele noastre. Prin EI, obosit pentru noi, primim puterea 
şi începem Să trăim, spune 


Prima persoană, pe care acest “Ostenit” o întăreşte astăzi, este o femeie 
samarineancă şi păcătoasă. Nu cei drepţi au nevoie de medic, ci aceia care sunt 
bolnavi. lar Hristos a venit să cheme la convertire nu pe cei drepţi, ci pe cei 
păcătoşi. 


Discuţia care se leagă între cei doi, are în prim plan aspectul religios. Este de- 
ajuns că lisus, care cunoaşte foarte bine inima şi trecutul omului, nu tocmai 
curat în cazul de faţă, atinge numai cu o singură expresie cea mai profundă şi 
cel mai mult încercată latură a vieţii: Pofta! Nu cea materială, care aparent 
linişteşte şi după care această femeie doreşte să pară că aleargă zilnic la fântâna 
lui lacob pentru a lua apă. Este vorba despre dorinţa inimii. Nu şi-a revelat-o 
niciodată faţă de vreun evreu necunoscut, devreme ce acesta însuşi nu a 
întrebat-o. lar această poftă o chinuia zi şi noapte. Pentru a şi-o potoli, deja îşi 
schimbase de câteva ori obiectul iubirii ei. Deci mai întâi cinci bărbaţi (vezi 
loan 4, 18). 


Aşa se întâmplă şi în zilele noastre de multe ori, omul schimbându-și des 
obiectul iubirii temporare, fiind incapabil de a alege ceea ce este veşnic, unic şi 
imuabil. Din cele relatate reiese faptul că, ceea ce numim căsătorie, se termina 
foarte repede — nu ştim, dacă prin despărţire ori moartea soţului. Însăşi această 
dorinţă spre cele, aşa zise, cinci căsătorii legale, denotă prin conţinutul lor ceva 
neobişnuit, care nu constituie o componentă normală a vieţii. În cele din urmă, i 

se spune: “... cel, pe care îl ai acum, nu este bărbatul tău” (loan 4, 18). 
Săracă, pierdută, veşnic înfometată de iubirea inimii, pe care până atunci nu o 
aflase încă la nimeni, samarineanca se afla angajată neîncetat pe drumul 
căutării. 


lisus ştia că femeia cu care vorbeşte era chinuită şi de alte dorințe, în afară de 
sete, care contravin legilor morale lăsate de Dumnezeu omenirii spre respectare, 
iar acest lucru este legat tocmai de trecutul ei păcătos. Dar lisus mai vede în ea 
şi o altă dorinţă, aceea a Adevărului şi a Transcendentului. Dorinţa de a întâlni 
pe Cineva, care cunoaşte răspunsurile la întrebările vieţii, care să poată 
îndepărta orice fel de dubii ce pot chinui sufletul omului, dar care să explice şi 
să îndrepteze tot ceea ce este rău, înlocuindu-l cu binele — dat de Dumnezeu prin 
harul său. Netrăind în concordanţă cu legile morale ale religiei, omul îndepărtat 
de divin va recurge mai târziu la ele pentru a primi lumina şi ajutorul necesar 
vieţii lui. 


Samarinenii erau consideraţi de către evrei pe jumătate păgâni. Descendenţi din 
popoarele care cu şapte secole înainte de Hristos au căzut sub asirieni, o mare 
parte dintre aceştia s-au mutat din Răsărit, amestecându-se cu populaţia rămasă 
în acele locuri. Aceştia mărturiseau ceva, ce nu reprezenta nici păgânism nici 
religie revelată. Era venerat şi lahve, dar şi o mulțime de divinităţi. Atunci când 
după reîntoarcerea lor din sclavia Babilonului, evreii au început reconstruirea 
templului din Ierusalim, samarinenii au dorit şi ei să participe la această lucrare. 
Totuşi au fost consideraţi necuraţi (vezi Ezdra 4, 2). Astfel şi-au construit 
propriul lor Templu pe vârful muntelui Garizim, ce se afla în faţa lui Sihar. În 
timpul războaielor Macabeilor, evreii sub conducerea lui loan Hirkan au distrus 
templul samarinenilor în anul 107 înainte de Hristos. Acest lucru a făcut să se 
nască şi să se menţină de-a lungul secolelor prăpastia neînțelegerilor şi 
neacceptărilor dintre samarineni şi iudei. În ciuda faptului petrecut, în inimile 
acestor oameni, care trăiau după un adevăr revelat în parte, s-au menţinut 
dorinţele, întrebările şi marile probleme, deloc liniştitoare, cu privire la 
adevărurile religioase. Ele frământau şi inima femeii care vorbea cu lisus. 
«Părinţii noştri au venerat pe Dumnezeu, pe acest munte — spune, arătând spre 
masivul Garizim — iar voi spuneţi, că în Ierusalim este locul unde se cuvine a 
fi venerat Dumnezeu» (cf. loan 4, 20). Cine ar fi crezut că această sărmană 
inimă pierdută este interesată de Dumnezeu! 


Întrebările şi dubiile referitoare la credinţă se află în inimile multor oameni. Nu 
de puţine ori este bine că acestea mai există încă. Câţi dintre aceştia, sub 
influenţa lor au început să caute şi câţi dintre ei au terminat înfăptuind pasul 
spre Dumnezeu. 


lisus nu ignoră întrebarea adresată de către păcătoasa din Sihar. Răspunsul ei 
bate foarte departe, peste posibilităţile de înţelegere a omului. El nu este destinat 
în exclusivitate numai pentru ea, ci pentru toţi cei care se vor afla odată, în faţa 
acestor întrebări, referitoare la sensul şi forma religiei. «..., vine ora, când nici 
pe acest munte, nici în Ierusalim, nu va fi venerat Tatăl. Voi veneraţi ceea, ce 
nu cunoaşteţi, noi venerăm ceea, ce cunoaştem, pentru că mântuirea porneşte 
de la evrei. Urmează ora, ba chiar acum este, când adevărații cinstitori vor 
venera pe Tatăl în Spirit şi în adevăr, şi astfel de cinstitori doreşte să aibă 
Tatăl. Dumnezeu este spirit, de aceea se cuvine, ca veneratorii Lui Să-L 
venereze în Spirit şi în adevăr » (cf. loan 4, 21-23). 


Să privim cu atenţie la acest conţinut. S-ar părea că el se adresează unui anumit 
cult exterior, practicat de către fiecare religie. Dar este doar o aparenţă. lisus nu 
acţionează nici împotriva templului din Ierusalim, nici împotriva sacrificiilor 
care se aduceau acolo. Se pronunţă totuşi aproape de amurgul religiozităţii 
bazate în primul rând pe formele exterioare. Locul acestora va fi luat de 
venerarea Tatălui în Spirit şi în adevăr. 


Știm că formele de cult exterior vor rămâne, pentru că omul nu este numai 
spirit, ci şi materie, un întreg, aşa cum este compus din materie şi spirit, se află 
în faţa lui Dumnezeu. Pentru a se exprima, va avea întotdeauna nevoie de 
cuvinte, semne şi lucruri exterioare. Binenţeles, există pericolul ca formele 
exterioare de cult privind venerarea lui Dumnezeu: deprinderi, ritualuri, 
limbajul, modul de rugăciune sau aducere a ofrandei, în loc să-i unească pe 
oameni, îi conduce la dezbinare şi îi răzvrăteşte unul împotriva altuia. 


Sionul în Ierusalim şi Garizim în Samaria, au fost o motivaţie pentru duşmănia 
reciprocă dintre evrei şi samarineni. Şi creştinismul ar avea ceva de spus pe 
această temă... Dezbinarea nu ameninţă acolo unde viaţa spirituală este plină 
până în străfunduri de Spirit şi Adevăr. Acest Spirit umple străfundul omului. 
După cuvânt, după gest, după ofertă, este şi inima. Inima însetată de Dumnezeu, 
umilă, curată, simţitoare, înfrântă, plină de iubire. Doar aceasta oferă sensul şi 
valoarea tuturor ritualurilor exterioare. Datorită acesteia gesturile şi cuvintele 
devin autentice şi nu mint. Dar în textul amintit cuvântul rostit de către lisus, 
Spirit, trebuia scris cu litere mari în cuprinsul Sfintei Scripturi. Aceasta ne 
spune să luăm în considerare şi cea de-a doua semnificaţie a acestui cuvânt, cea 
legată de Spiritul Sfânt. 


Creştinul este un om, care a primit acest Spirit (vezi loan 14, 16-17; 20, 22), în 
inima căruia Spiritul Sfânt locuieşte ca şi în Templul Său (vezi | Corinteni 3, 
16). lisus a promis, că tocmai acest Spirit Sfânt ne va conduce la deplinul 
adevăr despre Dumnezeu şi despre Hristos (vezi loan 16, 13), iar cu atât mai 
mult la adevărata religie. Prin EI este revărsată în inimile noastre iubirea lui 


Dumnezeu (Romani 5, 5), datorită Lui recunoaştem în lisus pe Dumnezeu şi 
suntem capabili să-l oferim Acestuia venerarea, care 1 se cuvine (Romani 8, 
26). 


După El există adevărata religiozitate — religiozitatea pătrunsă până în 
profunzime de prezenţa Spiritului Sfânt şi oferită călăuzirii Lui. O astfel de 
religiozitate, niciodată nu se mărgineşte la un simplu ritual exterior, la 
îndeplinirea mecanică a practicilor pioase, sau la urmarea ritualului ori a 
limbajului după litera legii. Atunci când este vorba despre lucrarea Spiritului 
Sfânt, se va afla în ea Spiritul iubirii, care-i uneşte pe copiii lui Dumnezeu într-o 
singură familie (vezi Efeseni 4, 4-6) De aceea, religia în care El domină nu 
desparte, ci uneşte, nu dezbină, ci întregeşte, nu construieşte altare în faţa altor 
altare, ci cu răbdare, conduce spre colaborare şi unitate. Face din credincioşi o 
Biserică, un singur «Corp al lui Hristos », care nu poate fi despărțit (cf. 1 
Corinteni 12, 13-14; Efeseni 4, 3-6). 


A doua caracteristică a noii religii, care depăşeşte formalismul iudeu şi cultul 
samarinean, plin de greşeli, este - după cuvântul lui lisus — venerarea Tatălui «în 
adevăr» (vezi loan 4, 23-24). lar acest cuvânt: “adevăr” la fel ca şi “spirit”, 
cuprinde în sine o semnificaţie profundă. “În adevăr” - poate fi scris cu 
majuscule, amintindu-ne de cuvintele lui Hristos: «Eu sunt... Adevărul... 
Nimeni nu vine la Tatăl decât numai prin Mine» (loan 14, 6). A-L cunoaşte pe 
Hristos — înseamnă Să-L cunoşti pe Tatăl. A-L vedea pe Hristos — înseamnă 
să-L vezi pe Tatăl, pentru că El este în Tatăl, iar Tatăl în EI (vezi loan 14, 7- 
11). 


Religia care minimalizează, iar cu atât mai mult omite sub o anumită formă 
rolul lui lisus pe drumul nostru către Dumnezeu, nu constituie adevărata religie 
care-L venerează pe Dumnezeu şi din start este condamnată la dispariție (cf. 
Ioan 15, 2). Numai “prin Hristos, cu Hristos şi în Hristos se aduce lui 
Dumnezeu, Tatăl nostru Atotputernic — în unire cu Spiritul Sfânt — 
întreaga venerare şi mărirea care I se cuvine”, 


Oare din acest adevăr femeia samarineancă a înţeles mult, sau cu totul altceva. 
În mod cert cuvintele călătorului necunoscut au adâncit în ea dorinţa, existentă 
deja în sufletul ei, cu privire la Dumnezeu, într-o măsură destul de mare. Crede 
că odată va veni Plinirea timpurilor. “Știu, că vine Mesia, care se numeşte 
Hristos. lar când va veni EI, ne va arăta totul” (loan 4, 25). Atunci i s-a 
adresat ei cu acele cuvinte care pentru alții au produs indignare: «Eu sunt 
Acela, Cel care vorbeşte cu tine» (loan 4, 26). Imediat, auzind aceste cuvinte, 
femeia şi-a lăsat ulciorul şi a aleargat spre locul în care locuia. A condus la lisus 
jumătate din locuitorii localităţii în care locuia. Astfel, a fost înfăptuit primul 
pas în religia spiritului şi a adevărului de către această femeie păcătoasă, care 


prin iubirea de adevăr devine asemenea fecioarelor înțelepte. In această 
duminică să ne îndreptăm spre acea fântână, pentru a lua apa din care dacă va 
bea cineva nu va înseta niciodată. 


Rugăciune 


Dumnezeul meu, tot ceea ce nu tinde spre a-ţi servi, toate mi se arată a fi 
deşertăciune şi minciună, astfel, că prin cuvinte nu pot Să-mi exprim 
dezamăgirea pentru cei, care nu pot să înţeleagă acest adevăr şi care nu-l 
Cunosc. 


O, Adevăr dumnezeiesc. Mi Te-ai arătat în mod nespus de însufleţitor! Nu am 
ştiut nimic, dar am cunoscut şi am înţeles bine, cât de mare este fericirea să 
nu posezi nimic din ceea, ce nu te conduce la Dumnezeu. Am înţeles, ce 
înseamnă Să umbli în Adevăr, iar acest Adevăr am descoperit că Tu 
însuţi. ..eşti. 


O, Adevărule, Tu ai dorit să Te areţi sufletului meu, Tu eşti Singurul Adevăr, 
fără început şi fără sfârşit. De la Tine au început toate celelalte adevăruri. 


Aşa cum şi iubirea a început de la Tine... 


Cât de splendid eşti, Doamne. Cu puterea măririi Tale, eşti în stare, ca într-o 


clipă să îmbogăţeşti sufletul cu nespuse tezaure, aşezând în ele ca într-un 
Sipet de aur mistere bine păstrate. Ajută-mă, şi pe mine, ca Să trăiesc de-a 
pururi în acest Adevăr, care eşti Tu Dumnezeul meu. Amin. (După Sfânta 
Tereza a Pruncului lisus) 


Pr. Alecsandru - Cuvânt la Duminica Samarinencii 


lubiţi credincioşi şi credincioase, Cuvântul Evangheliei pe care l-am auzit 
astăzi, ne povesteşte cum lisus aflându-se în Samaria, a poposit la fântâna lui 
Iacov, unde a întâlnit o femeie ce venise să scoată apă. lisus 1-a cerut femeii apă 
de băut, iar aceasta a fost foarte surprinsă că un bărbat iudeu i se adresează, ba 
mai mult, că îi cere ei apă. 


Încă mai mare a fost mirarea femeii când a auzit pe Mântuitorul spunându-i cine 
este EI şi mai ales când a auzit aceste cuvinte: "Oricine va bea din apa aceasta 
va înseta iarăşi; Dar cel care va bea din apa pe care i-o voi da Eu nu va mai 
înseta în veac, că apa pe care i-o voi da Eu se va face în el izvor de apă 
curgătoare spre viaţa veşnică." 


Pentru a înţelege mai bine cele petrecute în acea zi în Samaria, trebuie să ne 
aducem aminte că samarinenii, deşi înrudiți cu neamul iudeilor, nu împărtăşeau 
aceleaşi idei religioase cu ei. Astfel, samarinenii nu acceptau Biblia iudeilor în 
întregime ci numai primele capitole, şi mai credeau că se cuvine ca să se închine 
pe Muntele Gerizim, în timp ce iudeii se rugau la Ierusalim. 


Cu alte cuvinte, samarinenii se considerau conservatori, iar pe iudei îi priveau 
ca reformatori. Iudeii deţinând însă supremaţia în cadrul societăţii din acele 
locuri şi din acea vreme, îi tratau pe samarineni cu mare dispreţ, nu le vorbeau şi 
nu ar fi băut niciodată din apa lor, pe care o considerau întinată. 


Dar iată că Mântuitorul nostru se opreşte şi vorbeşte cu această femeie şi îi 
spune cuvinte profetice, pe care ea nu le înţelege imediat, pentru că nu ştie 
despre ce însetare îi vorbeşte EL. 


Căruia dintre noi nu i-a fost vreodată sete? Dar nu sete obişnuită... ci sete 
adevărată, când buzele se cojesc de uscăciune, iar cerul gurii arde... E o senzaţie 
cumplită, mai ales când cauţi cu disperare şi nu găseşti măcar o picătură de apă, 
care să îţi potolească setea. Dar aceasta este numai o sete fizică, pe care medicii 
ştiu să o explice (glande care produc anumiţi hormoni, care la rândul lor 
acţionează asupra rinichilor şi le modifică activitatea, hipotalamusul trimite 
semnale glandelor salivare şi le reduce secreția, s.a.m.d.), iar potolirea acestui 
fel de sete este simplă: un pahar de apă sau o băutură răcoritoare... 


Setea sufletească este însă mult mai puternică, iar ştiinţa nu o poate explica şi cu 
atât mai puţin nu o poate domoli. 


Setea sufletească este unul dintre cele mai puternice simboluri biblice. Aşa cum 
deshidratarea corpului determină făptură noastră să caute din răsputeri apa care 
să-i domolească setea, golul creat de uscăciunea sufletească ne face să căutăm 
înțelesurile mai adânci ale vieţii noastre. Psalmistul exprimă acestea cât se 
poarte de frumos: “În ce chip doreşte cerbul izvoarele apelor, aşa Te doreşte 
sufletul meu pe Tine, Dumnezeule. Însetat-a sufletul meu de Dumnezeul cel 
viu; când voi veni şi mă voi arăta feţei lui Dumnezeu?“ (Psalm 41.:1-2). sau 
"Întins-am către Tine mâinile mele, sufletul meu ca un pământ 
Însetoşat."'(Ps.142.6) 


Poporul iudeu avea multe sărbători, iar întâmplarea povestită în citirea de astăzi 
se petrecea în postul sărbătorii corturilor (sau a tabernaclelor); ştim aceasta 
pentru că în aceeaşi evanghelie a lui loan, ni se povestesc alte lucruri care s-au 
petrecut câteva zile mai târziu: "Iar în ziua cea din urmă - ziua cea mare a 
sărbătorii - lisus a Stat între ei şi a strigat, zicând: Dacă însetează cineva, Să 
vină la Mine şi să bea." (loan 7.37) 


În timpul acestei sărbători, marele preot lua un vas de aur şi mergea la fântâna 
Siloamului, îl umplea cu apă şi îl aducea înapoi la templu, apoi turna apă peste 
altarul jertfelor. În timpul acestui ritual, leviţii suflau în trâmbiţe iar mulţimea 
striga "Cu veselie scoatem apa din izvoarele mântuirii" (Isaia 12.3), iar tot 
poporul cânta şi dănţuia de bucurie. lată însă că tocmai în mijlocul acestei 
frenezii, lisus vine şi spune: "Dacă însetează cineva, să vină la Mine şi să bea." 
lar El a spus aceasta pentru că ştia că acei oameni încercau să-şi potolească 
setea printr-un simplu ritual şi că după acea zi, sufletul lor va însetoşa din nou, 
iar frica, îndoielile şi teama vor pune din nou stăpânire pe sufletele lor. 


Aceeaşi greşeală se repetă şi în zilele noastre, de câte ori încercăm să scoatem 
apa din altă fântână decât cea a lui Hristos. Despre aceeaşi sete şi despre aceeaşi 
apă îi vorbeşte lisus şi femeii din citirea de astăzi. 


Iubiţi credincioşi, noi nu cunoaştem nici în ziua de azi numele acestei femei, dar 
iată că dacă citim cu atenţie cuvântul evangheliei, putem afla câteva amănunte 
despre ea. 


Astfel, vedem că femeia venea la fântână în arşiţa zilei, pe când celelalte femei 
veneau în zori sau pe înserat, pentru a nu fi nevoite să care apa pe acea căldură 
toropitoare. Putem înţelege de aici că femeia evita să întâlnească lumea din sat, 
care o consideră păcătoasă, fiindcă aşa cum a ştiut Domnul, ea avusese cinci 
bărbaţi şi trăia nelegitim cu al şaselea. 


Femeia aceasta încerca să se ascundă de lume, dar în acelaşi timp fugea de sine 
însăşi, evitând să-şi înfrunte slăbiciunile şi încercând să găsească alinare în 
plăcerile trupeşti. Dar iată că Domnul a cunoscut de îndată ce se întâmplă cu ea 
şi a vrut să-i tămăduiască sufletul. 


Dragi creştini, acest capitol din Evanghelia lui loan este totodată continuarea 
capitolului 3, unde apa apare din nou ca simbol al mântuirii şi renaşterii 
omului întru Hristos. În acel capitol lisus îi spune lui Nicodim: "De nu se va 
naşte cineva din apă şi din Duh, nu va putea să intre în împărăţia lui 
Dumnezeu." şi mai spune: 

"oamenii iubiseră întunericul mai mult decât Lumina. Că faptele lor erau 
rele. Că oricine face rele urăşte Lumina şi nu vine la Lumină, pentru ca 
faptele lui să nu se vădească." 


Este exact ceea ce se întâmplă cu această femeie din Samaria care ştia că 
trăieşte în păcat şi de aceea se ascundea în loc să se apropie de Lumină; ea 
aleargă după o apă, care în loc să-i domolească setea, o însetoşa mai tare. Dar, 
spre fericirea ei, a întâlnit pe Domnul, care i-a dezvăluit calea către viaţa 
liberă de păcat, singura ce poate aduce cu adevărat pacea sufletului. 


Spre lauda ei, această femeie a înţeles într-o clipită aceste lucruri şi şi-a 
schimbat viaţa, ba mai mult, a devenit o propovăduitoare a cuvântului 
Domnului. 


Iubiţi credincioşi şi credincioase, apa Vieţii cu adevărat de la lisus ne vine, 
Spre deosebire de apa din fântâna lui Iacov (apa Vechiului Testament), ea are 
calități nemaiauzite şi nemaiîntâlnite până la Hristos. 


> Ea ne eliberează pe noi de întuneric, de păcat, de spaimă şi şovăială; 
» ea eliberează energiile latente dinlăuntrul nostru, 

> ne dă tărie şi putere, 

> ne aduce bucurie nesfârşită, înţelegere şi dragoste de oameni. 


Din 
păcate, mulți se apropie de malul apei, îi văd sclipirea undelor, îşi văd chiar şi 
reflecția chipului lor în apă, dar nu se opresc să bea, ci merg mai departe către 
cine ştie ce alte lucruri amăgitoare. 


"Domnul te va călăuzi 
necontenit şi in pustiu va Sătura Sufletul tău. EI va da tărie oaselor tale şi vei 
fi ca o grădină adăpată, ca un izvor de apă vie, care nu seacă niciodată." 


În numele Tatălui, al Fiului şi al Sfântului Duh. Amin. 


Cui îi mai sete de duh sfânt? 


“În ce chip doreşte cerbul izvoarele apelor, aşa Te doreşte sufletul meu pe 
Tine, Dumnezeule. Insetat-a sufletul meu de Dumnezeul cel viu; când voi veni 
şi mă voi arăta feţei lui Dumnezeu?“ (Psalm 41:1-2). 


Evanghelia din Duminica de astăzi, dedicată întâlnirii Mântuitorului cu femeia 
samarineancă — strâns legată de semnificaţia acestui Psalm răscolitor — este 


pentru noi un prilej de a ne întreba: Oare cine mai râvneşte astăzi în acest fel 
după Hristos, Dumnezeul cel Viu şi după apa cea vie şi veşnică a Duhului 
Sfânt? Practic, cine mai caută astăzi Duhul Sfânt? 


Dar... cine, măcar, mai ştie ce este Duhul Sfânt şi că EI trebuie râvnit şi 
căutat, că numai în trăirea întru El stă mântuirea noastră? Poate că mulţi am 
auzit sau am citit învățătura BIRIIIISIIIRIIIISIRII despre scopul vieții 
veşnice ca fiind „dobândirea Duhului Sfânt“. Poate unii am citit şi la alţi Sfinţi 
Părinţi despre aceasta. Dar oare reuşim să facem şi corelaţia între ceea ce 
cunoaştem teoretic şi viaţa noastră? Îndrăznim să coborâm din „abstract” şi să 
ne punem problema foarte real şi concret: cum oare să facem asta... şi încă zi 
de zi şi clipă de clipă? 


Poate că tu, suflete frate, care ai dragostea să citeşti aici cunoşti această sete 
sau... cel puţin vrei să o cunoşti ...? Putem deci să mai îndrăznim împreună să 
vrem, să mai îndrăznim împreună să plângem după Duhul cel Sfânt, să ne 
hotărâm să lăsăm deoparte apele murdare, puturoase şi moarte ale acestei lumi, 
ca să însetăm după Apa Lui cea Vie? 


Zice DIIIIINISO IESIRI: “Atunci el S-a simţit în această lume, “în 


pământ pustiu şi neumblat şi fără de apă“ (Psalm 62:3), şi a strigat către 


Dumnezeu ca spre singurul Izvor de băutură nemuritoare, după care tânjeşte 
sufletul care are judecată şi s-a trezit. “Insetat-a sufletul meu de Dumnezeul 
cel viu; când voi veni şi mă voi arăta feţei lui Dumnezeu?”. 


Nu este nevoie să dovedim că hrana cea trupească nu poate astâmpăra 
sufletul omului, nici că băutura trupului nu poate potoli setea sufletului. Dar 
până şi tot acest duh al vieţii, care străluceşte prin toate lucrurile făcute, dându- 
le viaţă şi armonie, este întru neputinţă de a hrăni şi înviora sufletul. 


Trupul primeşte hrana în chip nemijlocit, care este în esenţă de acelaşi fel cu 
trupul. Trupul este din ţărână, şi hrana pentru trup este tot din ţărână. De aceea 
trupul se simte bine în lume, unde se află cele ce sunt asemenea lui. 


Dar sufletul se află în suferinţă; el este îngreţoşat şi se împotriveşte ca să 
primească hrana în chip mijlocit, şi această hrană este diferită de suflet. De 
aceea, sufletul se simte în această lume ca într-o ţară Străină, printre Străini”. 


SR 5 e 


ŞI un fragment pe această temă şi în acelaşi Duh, dintr-un mai vechi şi inspirat 
interviu, sub numele “Viaţa în Hristos”, dat de către părintele Savatie 
Baştovoi părintelui Sabin Vodă, pentru Postul de Radio Reîntregirea, Alba- 
Iulia, în 2003: 


“- Părintele Sabin: Vreau să vă întreb, părinte, pentru că resimt lucrul ăsta la 
tot pasul, în mine, la cei de lângă mine: De ce creştinul, fie creştinul ortodox, 
nu mai caută Duhul Sfânt, nu-l cunoaşte pe Duhul Sfânt? 


- Părintele Savatie: Tocmai pentru că, am zis, oamenii s-au amestecat cu lumea 


Liturghie, să-l ducă-n lume, au adus lumea în biserică. Şi în acest fel ne-am 
încălzit aşa de binişor cu toată spurcăciunea lumii, încât neavând învăţători care 
să ne spună că nu aceasta este vieţuirea pe care ne-a lăsat-o Dumnezeu, am luat 
de bună şi am considerat că ăsta este creştinismul, dar creştinismul este ceva 
mult mai adânc, mai răscolitor. Aşa că dacă oamenii au ajuns să nu mai caute pe 
Duhul Sfânt, este pentru că socotesc că ceea ce au ei este suficient, şi că ce fac 
ei este chiar creştinismul şi viaţa bisericească. Dar se înşeală amarnic. Pentru că 
“sunt mulţi aşa”, da, sunt mulţi aşa, dar ÎI atunci când a fost 
întrebat: “Dar ce noi nu ne vom mântui? Numai călugării cei din munţi?” Şi 
Ioan Gură de Aur cu multă ironie duhovnicească le spune: “Dar cine-a zis că 
toți se vor mântui?“. 


Aşa şi noi, să nu cădem în ispita autosuficienţei, că ceea ce facem noi este ceea 
ce trebuie chiar dintru început, (ispită) să lăsăm la o parte sfinţii, să lăsăm la o 
parte Evanghelia şi să nu cădem în ispită de a spune: “Aceasta a fost cândva, 
astăzi nu se poate, sunt alte vremuri. Atmosfera culturală ne impune un alt fel de 
trăi şi de a vedea lucrurile şi credem că şi Biserica este timpul să se adapteze şi 
să nu mai fie aşa de închistată“. Aşa că din cauza ispitei acesteia prosteşti, 
oamenii ajung să nu mai caute pe Duhul Sfânt şi ajung să-şi irosească viaţa. Se 
ostenesc, se scoală dimineaţa, merg la biserică, măcar singura osteneală pe care 
o fac, dar o fac degeaba pentru că nu ştiu de ce o fac. 


Aşa ca să ne întoarcem, să lepădăm prostiile astea de la noi şi să primim 
Evanghelia şi sfinţii chiar dacă noi vedem că nu facem ceea ce citim, vedem că 
ne mustră ceea ce citim, şi chiar dacă nu vrem să începem a face, dar măcar să 
nu spunem: “Astea-s prostii din patericuri, poveşti, aşa ceva nu se poate face”. 


Dar să spunem: “Eu nu pot face, dar fericiţi cei care au făcut. Rugaţi-vă pentru 
mine, sfinților Macarie, Arsenie, care puteaţi să staţi în stările astea. Eu nu pot”. 


Dar cinsteşte pe Sfinţii lui Dumnezeu. Nu da cu piciorul, aşa încât ajungi pe la 
facultate şi sunt profesori care spun că patericurile astea-s invenţii. “Cum se 
poate face aşa? Ce-s cu proştii ăia că or stat în Lavra la Pecerska şi s-or închis 
aşa? Oare Dumnezeu vrea aşa ceva?”. Bine, tu nu poţi face asta, dar nu huli. Şi 
Zic, este un bun început că “duhul umilit şi smerit Dumnezeu nu-l va urgisi”. 


Nu zic acuma că toţi să ne apucăm să facem, bine ar fi, dar totuşi Dumnezeu nu 
ne-a cerut să stăm pe stâlpi. E adevărat că nu ne-a cerut să stăm pe stâlp, e 
adevărat că nu ne-a cerut să stăm zece ceasuri în picioare. Toate astea sunt 
adevărate şi nimeni nu ne cere şi nici până astăzi nu le cere. Omul le-a făcut de 
bună voie, dar să nu-l hulesc pe cel care le-a făcut. Când am văzut că Dumnezeu 
a binevoit în el, îi văd moaştele, mă închin la ele, să nu hulesc Duhul Sfânt, 
chiar dacă cu nu voiesc să fac (urmez) asta. 


ŞI este un bun început şi socotesc că Dumnezeu va căuta la inima smerită. Asta- 
i viaţa. Şi Dumnezeu dă Duhul Sfânt, Cel pe care nu-l caută creştinii noştri, 
pentru o astfel de atitudine decentă măcar, cuvioasă. Pentru că este moştenirea 
Bisericii la care tu mergi, moştenire de mii de ani şi dacă tu aşa de uşor o calci 
în picioare, de ce mai mergi la biserica asta? Dacă socoteşti că ea 2000 de ani a 
greşit, de ce mai mergi la ea?”. 


De ce creştinii nu mai caută Duhul Sfânt? Ce înseamnă închinarea în duh şi 
în adevăr? Cultura duhului, a tainei versus cultura imaginii, a exteriorului 


Părintele Savatie Bastovoi - “Viaţa în Hristos” (2003) 
» 


Extras dintr-un interviu cu Părintele Savatie Bastovoi, “Viaţa în Hristos” 
(2003): 


- Vreau să vă întreb, părinte, pentru că resimt lucrul ăsta la tot pasul, în mine, 
la cei de lângă mine: De ce creştinul, fie creştinul ortodox, nu mai caută 
Duhul Sfânt, nu-l cunoaşte pe Duhul Sfânt? 


Părintele Savatie Bastovoi: Tocmai pentru că, am zis, oamenii s-au amestecat cu 
lumea şi cu faptele lumii acesteia şi-n loc să ducă biserica în lume - “Cu pace să 
ieşim” - în loc să ducă ei duhul păcii pe care îl primim de la Hristos în 
Liturghie, să-l ducă-n lume, au adus lumea în biserică. Şi în acest fel ne-am 
încălzit aşa de binişor cu toată spurcăciunea lumii, încât neavând învăţători care 
să ne spună că nu aceasta este vieţuirea pe care ne-a lăsat-o Dumnezeu, am luat 
de bună şi am considerat că ăsta este creştinismul, dar creştinismul este ceva 
mult mai adânc, mai răscolitor. 


Aşa că dacă oamenii au ajuns să nu mai caute pe Duhul Sfânt, este pentru că 
socotesc că ceea ce au ei este suficient, şi că ce fac ei este chiar creştinismul şi 
viaţa bisericească. Dar se înşeală amarnic. Pentru că “sunt mulţi aşa”, da, sunt 
mulţi aşa, dar loan Gură de Aur atunci când a fost întrebat: “Dar ce noi nu ne 


vom mântui? Numai călugării cei din munţi?”. Şi loan Gură de Aur cu multă 
ironie duhovnicească le spune: “Dar cine-a zis că toţi se vor mântui?“. 


Aşa şi noi, să nu cădem în ispita autosuficienţei, că ceea ce facem noi este ceea 
ce trebuie chiar dintru început, (ispita) să lăsăm la o parte sfinţii, să lăsăm la o 
parte Evanghelia şi să nu cădem în ispita de a spune: “Aceasta a fost cândva, 
astăzi nu se poate, sunt alte vremuri. Atmosfera culturală ne impune un alt fel de 
trai şi de a vedea lucrurile şi credem că şi Biserica este timpul să se adapteze şi 
să nu mai fie aşa de închistată”. Aşa că din cauza ispitei acesteia prosteşti, 
oamenii ajung, să nu mai caute pe Duhul Sfânt şi ajung să-şi irosească viaţa. Se 
ostenesc, se scoală dimineaţa, merg la biserică, măcar singura osteneală pe care 
o fac, dar o fac degeaba pentru că nu ştiu de ce o fac. 


Părintele Constantin Coman despre închinarea în duh şi în adevăr 


R. Rădulescu: Înzâlnire în preajma unei fântâni; lisus Hristos cere de băut 
unei femei care venea să scoată apa din fântâna lui lacob, în Samaria, lângă 
oraşul Sihar. Părinte Constantin, are loc un dialog care porneşte banal, de la 
o cerere de apă de băut, dar care ajunge la lucruri esenţiale pentru teologie, 
pentru viaţa creştină. Aş vrea să începeţi prin a ne explica de ce femeia este 
contrariată pentru că un evreu cere apă unei samarinence. De ce nu se 
amestecau samarinenii şi evreii, în acea vreme? 


Pr. Coman: Iniţial, samarinenii au fost o populaţie adusă aici din Babilon şi din 
alte ţinuturi învecinate de către un rege asirian prin secolul al VII-lea 1.Hr., în 
locul iudeilor duşi în captivitatea babilonică la anul 721 i.Hr. Ei s-au amestecat 
cu iudeii rămaşi pe loc, au părăsit religia lor idolatră şi au adoptat parțial religia 
iudeilor, luând numele provinciei Samaria, aşezată între ludeea şi Galileea. La 
întoarcerea iudeilor din captivitatea babilonică, în urma decretului lui Cirus din 
538 1.Hr., au dorit şi ei să fie asociaţi la reconstrucția templului, dar au fost 
refuzaţi. De aici duşmănia dintre samarineni şi iudei. Atunci şi-au făcut templul 
lor pe Muntele Garizim, loc la care face referire femeia samarineancă în dia- 
logul cu lisus. Templul va fi distrus de iudei şi reconstruit la Sichem. 


R. Rădulescu: Dintre cuvintele pe care Mântuitorul Hristos i le spune femeii, 
unele au rămas memorabile. De exemplu, atunci când vorbeşte despre 
închinare: „Lui Dumnezeu 1 se cuvine închinare în duh şi în adevăr!” Vă rog 
să ne spuneţi ce înseamnă Să 1 te închini lui Dumnezeu în duh şi în adevăr? 


Pr. Coman: Este important de reţinut în întregime cuvântul Mântuitorului: 
„Duh este Dumnezeu şi cei ce 1 se închină trebuie să 1 se închine în duh şi în 
adevăr.” (loan 4,24). Întrucât Dumnezeu este Duh, I se cuvine închinare în duh. 
Închinarea în duh este închinarea atentă la mişcarea lăuntrică a inimii şi a 


gândului, este închinarea săvârşită mai întâi la nivelul celei mai adânci şi mai 
intime intenţionalităţi şi apoi, eventual, exteriorizată cât mai discret în gestul 
exterior. Exteriorizarea sau exprimarea în gesturi fizice este cerută de condiția 
noastră de fiinţe psiho-somatice. Nu Dumnezeu are nevoie de închinarea noastră 
fizică, ci noi avem nevoie de ea, cel puţin până la un anume nivel de închinare. 


Sfântul loan Gură de Aur comentează: „Când spune Duh este Dumnezeu, nimic 
altceva nu declară decât faptul că este netrupesc. Trebuie deci şi închinarea să 
fie netrupească şi să fie adusă prin netrupescul din noi, adică prin curăția 
sufletului şi a minţii! 


Cât despre închinarea în adevăr, tot Sfântul loan Gură de Aur ne spune că se 
referă la trecerea de la tip-prefigurare, la adevărul prefigurat. Jertfele vechi- 
testamentare, cu tot ritualul conex, nu erau adevărata închinare, ci prefigurarea 
adevăratei închinări, o etapă premergătoare, aşadar: „Căci în adevăr trebuie să 
vă închinaţi! Dacă cele de mai înainte erau tip (prefigurare), tăierea împrejur, 
arderile de tot, sacrificiile, tămâierile, acum nu va mai fi aşa, ci totul va fi în 
adevăr. Căci nu trupul trebuie tăiat împrejur, ci gândurile cele rele, şi trebuie să 
te răstigneşti pe tine însuţi, să lepezi şi să sacrifici poftele cele iraționale.” 


Mântuitorul are în vedere şi decadența la care ajunsese cultul iudaic, 
formalismul ritualist, față de care Dumnezeu Insuşi se exprimase prin profeţi 


deseori în termeni mustrători: „Și a zis Domnul: De aceea poporul acesta se 
apropie de Mine cu gura şi cu buzele, Mă cinsteşte, dar cu inima este departe, 
căci închinarea înaintea Mea nu este decât o rânduială omenească învățată de 
la oameni”. (Isaia 29,13). 


Mântuitorul citează aceste cuvinte ale profeților, întărindu-le: „Bine a proorocit 
Isaia despre voi, făţarnicilor, precum este scris: “Acest popor Mă cinsteşte cu 
buzele, dar inima lui este departe de Mine“”. (Marcu 7, 6). 


lată comentariul Sfântului loan: „Deoarece şi samarinenii şi iudeii neglijau 
sufletul şi se îngrijeau foarte mult de trup, curățindu-l în tot felul, le spune că nu 
cu a trupului curăţie, ci a ceea ce este în noi netrupesc, adică a minţii, se vindecă 
netrupescul!” 


Acesta este un risc major şi pentru cultul creştin, ca de altfel şi pentru fiecare 
creştin în parte. Formalismul susținut de rutină, dar mai ales de împietrirea 
inimii şi îngroşarea simţurilor. 


Sfântul Apostol Pavel vorbeşte despre „închinarea duhovnicească“, folosind 
expresia loghiki latreia, ceea ce s-ar traduce mai curând cu închinarea rațională, 
sau închinarea înţeleasă şi asumată cu mintea, întrucât se are în vedere starea 


dominantă a minţii: “Vă îndemn, deci, fraților, pentru îndurările lui Dumnezeu, 
să înfățişaţi trupurile voastre ca pe o jertfă vie, sfântă, bine plăcută lui 
Dumnezeu, ca închinarea voastră cea duhovnicească, şi să nu vă potriviţi cu 
acest veac, ci să vă schimbaţi prin înnoirea minţii, ca să deosebiți care este voia 
lui Dumnezeu, ce este bun şi plăcut şi desăvârşit”. (Rom. 12,1-2) 


„Ce este închinarea duhovnicească?” se întreabă Sfântul loan Gură de Aur. 
„Cele (făcute) cu sufletul, cele (făcute) cu duhul, cele care nu au nevoie de trup, 
cele care nu au nevoie de instrumente, nici de loc. lar acestea sunt cele ca 
îngăduinţa, cumpătarea, milostivirea, neţinerea de minte a răului, îndelunga 
răbdare, smerenia.. .“. 


Cred că este una dintre cele mai importante şi mai actuale teme de discuţie. 
Cultura contemporană este o cultură a exteriorului, a vizibilului, o cultură a 
materialului, a eficienţei exterioare, a cantităţii, a realităţii cuantificabile şi 
evidente, în timp ce cultura creştină, în esenţă, este o cultură a lăuntricului, a 
duhului, a invizibilului, a tainicului, a suflului, a tot ceea ce stă, de fapt, la 
temelia vieţii şi a faptelor noastre. Lumea exterioară îşi are izvorul în in- 
teriorul omului. Recuperarea acestei culturi, chiar şi de către teologia noastră, 
va fi un mare câştig. Este un prilej - şi mă bucur că-l am - să atrag atenția 
colegilor mei mai tineri şi studenţilor şi creştinilor, să ia aminte că, într-adevăr, 
credinţa noastră creştinească, spiritualitatea noastră este una duhovnicească, 


centrată pe duh. Centrul anatomic dar şi spiritual al omului, din perspectiva 
antropologiei creştine, este inima. În inimă se zămislesc şi izvorăsc sim- 
țămintele, în inimă se nasc şi gândurile, ca intenţie, ca motivaţie, ca obiectiv, 
ca scop. Epoca raționalismului a încercat să legitimeze gândirea neutră, pură. 
Este greu de acceptat că există o astfel de gândire, neafectată de patimile umane, 
de la cele mai grosolane la cele mai rafinate. 


Cultura duhului atrage atenţia asupra unui lucru esenţial, acela că adevărul se 
ascunde în adâncul fiinţei cuiva, iar dacă acela doreşte să-l descopere celorlalți, 
îl descoperă, iar dacă doreşte să-l ascundă, îl ascunde. 


Sfântul Apostol Pavel spune clar acest lucru: „Căci cine dintre oameni ştie cele 
ale omului decât duhul omului, care este în el. Aşa şi cele ale lui Dumnezeu, 
nimeni nu le ştie decât Duhul lui Dumnezeu” (1 Cor. 2,11). 


Acest adevăr al antropologiei creştine arată cât de suveran şi liber este, în fond, 
omul. Nimeni nu poate pătrunde în lumea lui lăuntrică, dacă el nu i se deschide. 


Nici o forţă, nici individuală, nici colectivă, nici vreun sistem... 


R. Rădulescu: Nici chiar Dumnezeu nu poate pătrunde? 


Pr. Coman: Dumnezeu poate, dar nu vrea! Dumnezeu nu are cum să vrea să 
intre forţat în sufletul cuiva. El va aştepta cu multă răbdare cea mai firavă 
deschidere a sufletului către EI, cea mai firavă invitație. Omul este făcut după 
chipul lui Dumnezeu şi duhul omului este după chipul duhului lui Dumnezeu, 
care face toate câte voieşte şi cum voieşte, spune Sfântul Apostol Pavel (1 Cor. 
12,11). La fel şi duhul omului. Sigur că duhul omului are şi ispita căderii, a 
deraierii, a rătăcirii, a înstrăinării, de aceea trebuie să fie în comuniune cu Duhul 
prin excelenţă, cu Duhul dumnezeiesc. Aceasta este şi noutatea care face posibil 
saltul de la închinarea trupească la cea duhovnicească: duhul omului are 
posibilitatea împărtăşirii de Duhul lui Dumnezeu. 


Sfântul Apostol Pavel dezvoltă foarte mult perspectiva duhovnicească a antro- 
pologiei, cea enunțată de Mântuitorul în convorbirea cu femeia samarineancă: 
„Dar voi nu sunteţi în carne, ci în Duh, dacă Duhul lui Dumnezeu locuieşte în 
voi. lar dacă cineva nu are Duhul lui Hristos, acela nu este al lui”. (Rom 8,9). 


Cultura exteriorului este o cultură expusă foarte mult fariseismului şi ipocriziei. 
Nu întâmplător a generat paradigme culturale ca cele foarte recente de tipul 
politically corect. Omul crede că dacă arată bine lucrul la suprafaţă şi nu-l 
ofensează pe celălalt este suficient sau chiar lăudabil. Nu este deloc suficient. 
Imaginea agreabilă poate fi, şi chiar este de cele mai multe ori, o mască în 
spatele căreia omul îşi promovează interesele sale egoiste, în concordanţă cu 
interesele celorlalți sau dimpotrivă. Important este ce gândeşte omul în sinea 
lui, ce duh îl stăpâneşte. Toţi ne dorim Să ştim ce gândesc ceilalți cu adevărat 
despre noi, ce gând îi motivează în relaţiile lor cu noi. Or, cultura imaginii şi 
a cuvântului public s-a dezvoltat în direcţia ascunderii intenţiilor reale şi a 
amăgirii semenilor. Cu atât mai grav ar fi, cu cât curentul acesta lumesc ar 
pătrunde în Biserică, în relaţia noastră cu Dumnezeu şi întreolaltă. 


În fond, şi noi ne dorim relaţii „în duh” cu semenii noştri, chiar dacă avem 
nevoie şi de manifestările fizice. Toţi dorim ca la baza gestului care vine din 
partea aproapelui să fie un gând bun şi nu unul viclean. Darul este mai întâi o 
mişcare în duh,care motivează şi susține mişcarea trupească. Acesta este un 
aspect important pe care îl învăţăm din Evanghelia de astăzi, o Evanghelie 
extrem de densă din punct de vedere teologic. 


Discuţia despre închinarea în duh şi în adevăr mai suportă un aspect foarte 
important. Închinare înseamnă implicit supunere, adică recunoaşterea stăpânirii 
lui Dumnezeu. Se mai pune problema dacă recunoaştem stăpânirea Dumne- 
zeului celui adevărat sau ne amăgim, închinându-ne unor dumnezei falşi, făcuţi 
de mintea noastră sau care ne asaltează din exterior. „Lupta noastră nu este 
împotriva trupului şi a sângelui, ci împotriva duhurilor...”, scrie Sfântul Pavel 


efesenilor (Efeseni 6,12). Din păcate, chiar în spaţiul spiritualităţii creştine şi al 
teologiei se vorbeşte prea puţin despre lupta cu duhurile. 


R. Rădulescu: Când vorbiţi de duh, vă referiţi la o anumită mentalitate, un 
mod anume de a te raporta la ceva? Ce înţelegem prin duh? 


Pr. Coman: Duhul este o stare dominantă la nivel sufletesc. Părinţii Bisericii 
noastre, preluând limbajul biblic vechi şi nou-testamentar, nu vorbesc, de 
exemplu, despre mândrie pur şi simplu, ci vorbesc despre duhul mândriei. Tot 
aşa vorbesc despre duhul lăcomiei, duhul stăpânirii, adică al iubirii de stăpânire, 
duhul iubirii de arginţi, duhul lenevirii, duhul răutăţii, duhul desfrâului, etc. 
Lenea, lăcomia şi celelalte sunt efecte ale instalării duhurilor respective în 
mintea noastră. Duhul este ca aerul - acesta şi este înţelesul etimologic al 
cuvântului - pătrunde peste tot. Duhul este un fel de disipare în toate mădularele 
şi în fibra omului a unei tendinţe dominante, stăpânitoare. Oricât ne-am ascunde 
noi, duhul transpiră în toate manifestările noastre. Duhurile despre care vorbeşte 
Sfântul Pavel sunt duhurile cele rele care vin din afară şi capacitează mintea şi 
inima omului, derutându-l şi abătându-l de la parcursul adevărat al vieţuirii. 


R. Rădulescu: Aceste duhuri sunt în discordanţă cu adevărul, nu intră într-o 
coerenţă cu adevărul? 


Pr. Coman: Foarte frumos aţi spus! Legaţi discuţia spre cealaltă componentă, 
„închinarea în adevăr”. Ce înseamnă în adevăr? Pentru noi, pentru teologia 
răsăriteană şi pentru Dumnezeieştile Scripturi, adevărul nu este un discurs, un 
enunţ, ci adevărul este realitatea în sine: eu sunt adevăr, dumneavoastră sunteţi 
adevăr, masa aceasta este adevăr, copacul acesta este adevăr, lumea aceasta este 
adevăr. A fi în adevăr înseamnă a fi în realitate şi a evita amăgirea, imaginarul. 
Riscul major al omului este lumea virtuală, lumea idolatră, inexistentă, lumea 
făurită de propria minte, care afectează relaţia noastră cu Dumnezeu. 


Omul tinde să-şi facă dumnezei falşi, lumi false, imagini false convenabile 
pentru sine însuşi. A nu fi în adevăr înseamnă a nu fi conştient de ceea ce eşti tu 
şi de sensul propriei tale existenţe. Aceasta înseamnă să nu fii în adevăr. Eşti în 
adevăr când eşti deplin conştient de ceea ce reprezinţi. Ce sunt eu? Cine merge 
pe propriile mele picioare? Ce simt eu? Este simţirea mea în adevăr sau este o 
simţire amăgită de duhuri şi de provocări exterioare? Mare parte din existenţa 
noastră nu este în adevăr, ci se consumă în amăgiri. Adevărul, să nu uităm, este 
dat de începutul şi de capătul existenţei noastre, de cauza şi de finalitatea ei. Nu 
există adevăruri intermediare autonome. Orice adevăr intermediar trebuie să 
consune cu sensul inițial imprimat oricărui lucru şi cu sensul ultim al său. Este 
un adevăr dacă noi venim de la Dumnezeu şi ne îndreptăm spre Dumnezeu, şi 
este alt adevăr dacă noi venim din hazard şi ne îndreptăm spre absurd. Aceste 


două situaţii nu pot fi conciliate. Şi atunci, pentru cei care cred că a fi în adevăr 
înseamnă că sunt în Dumnezeu şi trăiesc în Dumnezeu, iar a fi în minciună 
înseamnă să trăieşti ca şi când Dumnezeu n-ar exista, cei care afirmă că nu 
există Dumnezeu se plasează, ei înşişi, faţă de noi, în afara adevărului. 


A fi în adevăr înseamnă a fi în lumea reală. Dar lumea reală nu se epuizează la 
ceea ce vedem. Acest lucru este foarte important şi este legat de perspectiva 
duhovnicească, de consistență duhovnicească a realităţii. Toate lucrurile îşi au 
sensul în duh, în duhovnicesc. Părinţii vorbesc despre înțelesurile duhovniceşti 
ale lucrurilor. Nici un lucru material nu-şi are sensul în materia sa, ci are un sens 
duhovnicesc imprimat de creatorul său. Care este sensul duhovnicesc? Este 
gândul sau intenţia cu care am făcut lucrul respectiv. Gândul şi intenția mea, 
finalitatea pe care o dau unui obiect, este duh, nu este materie. 


Sensul final şi plenar al existenţei ar fi iubirea. Tot ceea ce există îşi găseşte 
sensul în singura rațiune sau în ultima rațiune a noastră de a exista cu semenii şi 
cu Dumnezeu, aceea de a trăi la vârful existenţei, cum spune Părintele Stăniloae, 
adică a trăi iubindu-ne unii pe alții şi pe Dumnezeu. Totul, universul întreg 
funcționează ca instrumente sau mijloace prin care noi dăm consistenţa relației 
de dragoste dintre noi, sau ne exprimăm relația de dragoste dintre noi, sau facem 
să crească iubirea dintre noi sau dintre noi şi Dumnezeu. Motivația, suportul şi 
finalitatea existenţei este iubirea. Iubirea este duhovnicească. Acelaşi Sfânt 


Evanghelist loan spune că Dumnezeu este Iubire. Aici ne spune că Dumnezeu 
este Duh şi în altă parte că Dumnezeu este iubire. 


R. Rădulescu: Femeia samarineană a înţeles lucrurile acestea mai greu acce- 
sibile? Le-a înţeles de la Hristos sau a simţit că acel duh i-a transmis ceva? 
Ea răspândeşte vestea că L-a întâlnit pe Mesia, Care trebuia să vină, iar 
oamenii o cred, deşi nu era deloc credibilă, era considerată o femeie uşoară. 
Și totuşi, oamenii pun preţ pe ceea ce spune femeia. Ce se întâmplă cu ea? 


Pr. Coman: Nu a înţeles nimic femeia, aşa cum nimic nu înţeleseseră nici unul 
dintre învățații iudei. Când Hristos îi vorbeşte lui Nicodim despre o naştere din 
duh, deci duhovnicească, mai importantă decât naşterea firească, acesta ÎI 
întreabă, ca un copil, cum ar fi posibil să intre, mare fiind, în pântecele maicii 
sale şi să se nască din nou. Nici femeia samarineană nu a înţeles nimic. I-a trezit 
interesul abia în momentul în care Hristos i-a spus că are cinci bărbaţi, iar cel pe 
care îl are, nu este bărbatul ei. I-a dat un instrument, un motiv foarte grosier, ca 
să priceapă că se întâmplă ceva deosebit. Atunci ea Îl întreabă de unde ştie, nu 
cumva este prooroc, pentru că poporul chiar aşteaptă să vină Mesia. Mântuitorul 
Hristos i Se descoperă, aşa cum nu o mai face cu nimeni altcineva, spunându-i 
clar şi direct: „Eu sunt, Cel care vorbeşte cu tine!” Nimănui nu a mai spus 
Mântuitorul Hristos acest lucru, atât de explicit. Acestei femei umile şi uşuratice 


lisus îşi descoperă identitatea Sa mesianică. Femeia se încredinţează şi aleargă 
să dea vestea cetăţii, iar cetatea să vină să-L cerceteze pe Mântuitorul Hristos. 


R. Rădulescu: Ce fel de pedagogie este aici? Ce vrea să spună Hristos? De ce 
faţă de alţii este mai ascuns? De ce nu este atât de explicit? 


Pr. Coman: Pedagogia dumnezeiască este imprevizibilă, nu poate fi surprinsă 
şi cu atât mai greu epuizată de mintea omenească. Orice încercare de a aşeza 
pedagogia dumnezeiască într-un sistem va eşua. În secunda următoare Dumne- 
zeu va opera diferit şi la fel de imprevizibil. Pedagogia omenească care tinde să 
acopere tot câmpul pedagogic greşeşte şi nu este creştinească. Trebuie să lase 
loc intervenţiei dumnezeieşti, care este cu adevărat imprevizibilă, simțită numai 
de cei care şi-au dezvoltat simţul duhovnicesc. Îmi vine în minte finalul 
Evangheliei de astăzi! Ucenicii Mântuitorului se întorc cu mâncarea după care 
plecaseră, iar EI le spune că nu mănâncă, nu-l este foame. Ucenicii se gândesc 
că poate a mâncat ceva. Dar Hristos le spune: „Nu, mâncarea Mea este să fac 
voia Tatălui!” lată mâncare duhovnicească! Poate gândi cineva, că se poate 
hrăni făcând voia cuiva? Aceea este, cu adevărat, hrană duhovnicească. Nu 
numai pâinea şi roadele pământului sunt hrană. Acestea sunt hrana materială, 
care susțin doar viaţa biologică. Hrana duhovnicească este, cu adevărat, în duh. 
A face voia cuiva, a împlini porunca cuiva este o mişcare sufletească, este 
nevoie de o decizie, de un exerciţiu, de o voinţă. Toată Evanghelia după loan 
prezintă, ca un leit-motiv, alternativa duhovnicească complementară şi absolută 
la varianta materială şi lumească. Alternativa cerească, dumnezeiască la viaţa 
lumească şi omenească. Acesta este, de fapt, esenţialul propovăduirii şi al 
credinței noastre: Şansa omului de a se aproviziona, acum şi aici, cu 
dumnezeirea, de a se hrăni cu cele dumnezeieşti. Sigur, sunt vorbe mari, dar 
sunt accesibile experimentului. lată, un experiment este a face voia lui 
Dumnezeu, a împlini porunca lui Dumnezeu, care ne cere să ne iubim unii pe 
alții, să nu facem rău altora, să ne jertfim atât cât putem celor de lângă noi. 
Toate acestea echivalează cu hrana cea duhovnicească. Să facem acest ex- 
periment! 


R. Rădulescu: Este ca şi cum ne-ar spune: doar hrana aceasta va sătura, cum 
i-a spus femeii despre apă. 


Pr. Coman: Hrana cu adevărat duhovnicească este netrecătoare, neîmpuţinată, 
spre deosebire de hrana materială. 


„isus a răspuns şi i-a zis: Oricine bea din apa aceasta va înseta iarăşi; Dar cel ce 
va bea din apa pe care i-o voi da Eu nu va mai înseta în veac, căci apa pe care 1- 
o voi da Eu se va face în el izvor de apă curgătoare spre viaţa veşnică”. (loan 
413-149). 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 


Samarineanca şi setea lui Hristos. Predici şi meditații la Duminica femeii 
samarinence: Întâlnirea omului cu Dumnezeu 


Pr. Valentin Mordasov: “Dumnezeu este însăşi viaţa noastră şi dacă nu este 
încă, trebuie să devină!” 


“Evanghelia ne povesteşte despre întâlnirea samarinencei cu Hristos la fântână. 
Evreii se duşmăneau cu samarinenii, dar lisus Hristos a început El Însuşi 
discuţia cu femeia, uimind-o. Şi mai mult a uimit-o când i-a spus că i-ar putea 
da o apă deosebită, care se dă doar celor credincioşi. Apoi a surprins-o şi cu 
discuţia despre soţul ei. Atunci ea a început să-l pună întrebări, îndeosebi 
referitoare la subiectul disputei în credinţa dintre evrei şi samarineni: închinarea 
în Duhul Adevărului. Fa L-a crezut pe Hristos. A fugit în oraş, le-a spus 
oamenilor ce i s-a întâmplat, ca şi alţii să creadă. Domnul i-a vizitat şi mulţi au 
crezut. 


De ce ea, o femeie păcătoasă, s-a învrednicit de întâlnirea cu Mântuitorul? Ea 
avea trei calităţi înalte: 


Întâi de toate, avea condescendenţa faţă de oamenii de alt neam şi de alte 
confesiuni. Noi trebuie să învăţăm de la ea o lecţie de bunăvoință. Roagă-te 
pentru oricine. Sfântul Nicolae a vindecat şi pe mahomedani, şi pe saracini. Nu 
lega o mare prietenie cu ei, fereşte-te de dispute pe tema credinței şi de 
rugăciunea comună, dar acordă-le ajutor la nevoie. 


În al doilea rând, această femeie avea dorința de cunoaştere, dragoste de 
cugetarea duhovnicească. Mulţi astăzi nu se gândesc la credinţă, dar 
samarineanca tindea să-L cunoască pe Dumnezeul Adevărului. 

Și, cel mai important, avea dragoste faţă de aproapele. Poţi cunoaşte Adevărul 
şi să-l ţii ascuns în tine, ea însă s-a grăbit să-i aducă pe mulți la Hristos. 


lată de ce s-a învrednicit ea de discuţia cu Mântuitorul. Darul cuvântului trebuie 
folosit pentru a vesti celor necredincioşi despre Dumnezeu; altfel vom răspunde 
pentru ei în veşnicie. Fă aceasta cu înţelepciune, vorbeşte cu cei care au jude- 
cată. Dacă oamenii nu ascultă şi manifestă indiferentă, nu arunca înaintea lor 
pietrele preţioase ale cuvântului de propovăduire. Mulţi pier prin cuvânt, nu prin 
faptă. 


Sfântul Antonie îi împărțea pe ucenicii săi în ascultători din curiozitate 
(egiptenii) - pe dânşii „hrăneşte-i” şi elberează-i - şi în ascultători de dragul 
aspiraţiei spre Dumnezeu (ierusalimitenii). 


Cuviosul Pimen spunea: “Cine tace pentru Dumnezeu bine face, şi cine vorbeşte 
pentru Dumnezeu bine face.“ 


Prorocul Isaia spunea: Preoţii care nu vestesc voia lui Dumnezeu sunt asemenea 
câinilor care nu latră. 


Nu ascunde adevărul. Cuvântul lui Dumnezeu este argint, oferă-l celorlalți după 
nivelul şi starea fiecăruia. Medicul recunoaşte boala după limbă. Boala 
duhovnicească o recunoaştem de asemenea după limbă: cel nechibzuit este 
asemenea unei tobe care bate, în timp ce sfântul cugetă la lucrurile sfinte. Cel 
înţelept ştie când să tacă şi când să vorbească. Să tindem spre această în- 
țelepciune. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Arhim. Dumitru Cobzaru (exarhul mânăstirilor din Arhiepiscopia 
Clujului): Predici video la Duminica Samarinencei - Mănăstirea Floreşti şi 
Catedrala din Cluj-Napoca (2012) 


HRISTOS VONAIND (4 GAMARIMEANCA 


“Textul evanghelic care s-a citit mai înainte a fost foarte lung, dar prin ce 
exprimă cred eu că este foarte scurt, pentru că ne vorbeşte despre o întâlnire 
dintre Dumnezeu, Fiul lui Dumnezeu, Mântuitorul nostru lisus Hristos, şi om, în 
cazul nostru, femeia samarineancă. Această întâlnire dintre om şi Dumnezeu sau 
dintre Dumnezeu şi om, a fost consemnată şi aparţine istoriei, însă trebuie să 
devină şi a noastră. Să ne regăsim în ea şi, dacă se poate, s-o înveşnicim, 
rămânând pentru totdeauna alături, în preajma şi în faţa lui Dumnezeu. 


Dacă ar fi doar să ne imaginăm, atât cât poate mintea noastră să cuprindă, 
această întâlnire dintre lisus Hristos şi femeia samarineancă, am fi oarecum 
invidioşi pentru că noi n-am avut această şansă. Dar această şansă o are fiecare 
om, deoarece Dumnezeu Îşi doreşte cu tot dinadinsul să-l întâlnească pe om în 
intimitate şi nu numai, Ci şi aşa, cum ne întâlnim noi cu EI în fiecare duminică şi 
sărbătoare sau la fiecare slujbă, în special la Sfânta Liturghie. Dacă S-a întâlnit 
lisus Hristos cu femeia samarineancă, în fapt, S-a întâlnit cu întreaga umanitate, 
pentru că răspunsurile ce le primim din evanghelia de astăzi sunt valabile pentru 
întreaga omenire de până atunci şi până la sfârşitul veacurilor. 


Două lucruri esenţiale ni se relatează în această evanghelie şi ni le lămureşte 
Mântuitorul lisus Hristos, şi anume: că omul nu se hrăneşte numai cu pâine ci 
„ŞI cu tot cuvântul ce iese din gura lui Dumnezeu” şi că nu este suficient să bem 
apă ca să trăim, ci trebuie neapărat să fim conştienţi de altă dimensiune a vieţii 


noastre, nu numai a celei pământeşti ci şi a celei veşnice. Şi al doilea lucru pe 
care ni-l lămureşte Domnul Hristos este închinarea pe care I-o datorăm lui 
Dumnezeu şi care trebuie să fie în duh şi-n adevăr. Ceea ce înseamnă că nu 
trebuie să avem o credință abstractă, foarte generală, ci trebuie să credem în 
mod concret, adevărat sau în adevăr şi, mai mult decât atât, în Duhul 
Adevărului. 


Ne apropiem cu paşi repezi de sărbătoarea Pogorârii Duhului Sfânt şi 
rugăciunea pe care o adresăm Duhului Sfânt, a treia Persoană a Sfintei Treimi, 
este rugăciunea „Împărate ceresc...”. Felul în care ne adresăm Persoanei a treia 
a Sfintei Treimi sau una dintre numirile Duhului Sfânt este şi Duhul Ade- 
vărului! Deci, credinţa noastră trebuie neapărat să fie întemeiată pe pro- 
povăduirea Mântuitorului lisus Hristos, care spune despre El Însuşi: „Eu sunt 
Calea, Adevărul şi Viaţa”. Adevărul, trebuie să fie înţeles în Duhul lui 
Dumnezeu, în sau prin puterea Duhului Sfânt. Or, puterea Duhului Sfânt o 
depozitează Biserica, această instituție divino-umană care împărtăşeşte 
necontenit, până la sfârşitul veacurilor, darurile şi lucrarea Duhului Sfânt. lar 
închinarea noastră trebuie să fie făcută, ne spune Sfânta Scriptură de astăzi, în 
duh şi în adevăr, adică să ne închinăm Sfintei Treimi: Tatălui, Fiului şi Duhului 
Sfânt. 


Credinţa noastră trebuie să fie dreaptă, corectă, adevărată şi deplină! 


Dilema care se pune în evanghelia de astăzi - unde să ne închinăm lui 
Dumnezeu, în lerusalim sau pe Garizim? - o lămureşte Mântuitorul Hristos, fără 
să excludă că mântuirea vine prin evrei, El Însuşi născându-Se ca om din acest 
popor, şi anume că, închinarea se poate face, se va face şi trebuie făcută 
pretutindeni; trebuie să fie însuşită de toate popoarele, nu numai de poporul ales 
sau de cele care au fost în imediata lor vecinătate sau în amestecare ca 
samarinenii, şi că propovăduirea credinţei celei adevărate trebuie să ajungă până 
la marginile pământului, iar credinţa trebuie să aibă un caracter universal valabil 
pentru întreaga umanitate, pentru toate popoarele din această lume. Credinţa în 
Sfânta Treime, închinarea la Dumnezeu-Tatăl în Duh şi în Adevăr! 


Şi revin la celălalt lucru esențial relatat de evanghelie. La insistența sau la 
dimensiunea care trebuie să ne preocupe, fără să ne limităm la existenţa 
biologică şi umană. Să conştientizăm ceea ce ne învață Mântuitorul nostru 
astăzi: niciodată n-o să ajungem să ne săturăm cu adevărat, să ne astâmpărăm 
setea, chiar din punct de vedere biologic, fără de EI. Numai EI este depozitarul 
apei celei vii şi numai El poate să ne dea această apă! Dacă această apă ajunge 
să fie primită de fiecare, ne spune Sfânta Scriptură, Mântuitorul Însuşi, ea 
devine în fiinţa noastră izvor de apă curgătoare spre viaţă veşnică. Cuvântarea 
Mântuitorului astăzi este de esenţă, este teologică, înaltă şi profundă în acelaşi 


timp. Cu siguranţă, cele două zile pe care şi le-a rezervat samarinenilor, cât a 
mai rămas cu ei, au fost şi ca să le explice cu de-amănuntul: ce înseamnă viaţa 
dincolo de aceste limite şi ce înseamnă Dumnezeu cu adevărat, încât ei au 
crezut nu numai pentru cuvântul femeii, ci mai ales datorită prezenţei şi 
cuvântului Mântuitorului că: EI este Hristos, Mântuitorul lumii! 


Iubiţi creştini, aceste două învățături pe care evanghelia de astăzi ni le transmite 
prin femeia samarineancă de care s-a amintit, dar şi prin glasul Bisericii, trebuie 
să ni le însuşim neapărat. Să nu ne limităm la viaţa biologică, la mâncare şi la 
băutură. Chiar Hristos, atunci când este îndemnat de apostoli să mănânce, refuză 
şi spune: „Eu am de mâncat o altă mâncare pe voi nu o ştiţi”, dar pe care au 
aflat-o şi pe care şi noi trebuie s-o aflăm. lar apa, despre care ne spune Hristos 
astăzi, este băutura pe care şi noi trebuie s-o găsim. Or, lisus Hristos, prin 
Biserica Lui, ne cheamă la fiecare Liturghie: „Luaţi, mâncaţi, Acesta este 
Trupul Meu cel ce pentru voi se frânge spre iertarea păcatelor” şi „Beţi dintru 
Acesta toţi, Acesta este Sângele Meu cel ce pentru voi se varsă spre iertarea 
păcatelor”. Şi a doua, să nu mai zicem niciodată că noi credem în Dumnezeu 
fără să-L cunoaştem. Dumnezeu nu este ceva abstract, Dumnezeu este ceva 
concret. Duh este Dumnezeu, ne spune evanghelia de astăzi. Dumnezeu este 
însăşi viaţa noastră şi dacă nu este încă, trebuie să devină! Amin! Hristos a 
înviat!” 


Arhim. Nichifor Horia - Predici la Duminica a cincea după Paşti (a femeii 
samarinence): Cum se descoperă Dumnezeu omului, înviindu-l? 


2015: 


“Dumnezeu Se adresează adâncului acelui om. Din această întâlnire învăţăm şi 
noi să cercetăm adâncul omului. La suprafaţă, de multe ori, trăim viaţa aceasta 
cu frecuşurile ei, cu certuri inerente, cu neînţelegeri, cu îndreptăţiri, dar dincolo 
de aceasta, există un adânc al omului care se vrea înţeles, se vrea crezut, se vrea 
mărturisit şi împărtăşit... Atunci când vom înţelege să ne bucurăm de om în 
adâncul lui, atunci, într-adevăr, vom putea spune şi noi că Hristos este în 
mijlocul nostru, după cuvântul: “Unde sunt doi sau trei adunaţi în numele Meu, 
vol fi şi Eu în mijlocul lor“. Dar “unde sunt doi sau trei...” cu simţire şi cu 
înţelegere, cu credința adâncă şi cu această bucurie a întâlnirii cu Hristos...” 


“Dumnezeu a ales-o pe samarineanca pentru ne-viclenia gândurilor ei. De multe 
ori când ne apropiem de cineva, gândul nostru are şi un înţeles lumesc, 
duplicitar: <<Cam ce ar vrea să audă, cam cum aş putea să-i câştig, încrederea, 
cum aş putea să par mai bun?>>. Ne-am învăţat de prea multe ori să ne facem 
frate cu dracul până trecem puntea, să ne schimbăm faţa după cum bate vântul. 
În această femeie lucrurile erau mai limpezi, în simplitatea lui “ceea ce-ţi este 
DA, să fie DA, şi ceea ce-ţi este NU, să fie NU”. Cu alte cuvinte, să nu fii cu 
două feţe, să ai o transparenţă. Şi unui asemenea suflet care, în adâncul lui, este 
limpede, i Se poate desluşi chipul lui Hristos ca în apa unei fântâni curate. De 
aceea i Se descoperă Dumnezeu...” 


“Hristos caută pe om [cu delicateţe] şi-l vindecă pe om, când omul îi arată de 
bunăvoie cele ale sale. Când însă omul se ascunde, Dumnezeu nu forţează, nu 
“bădărăneşte” cu omul”. 


“De multe ori, noi una gândim, altfel privim şi alta spunem. Folosim trupul ca 
pe o mască prin care să ne cosmetizăm privirea, glasul, gândirea, ca lupul cel 
rău care îşi ascute glasul pentru că vrea să pară mieluşel. De multe ori, spunem 
ce vrea omul să audă de la noi, ca să-i câştigăm cu vicleşug încrederea, ca să 
câştigăm un interes al nostru. Toată viaţa noastră trebuie să se schimbe, să se 
curețe de măştile pe care ni le punem, să se curețe de necredinţa şi viclenia sa, 
să putem spune da-ului DA şi nu-ului NU“. 


2012: 


“Dumnezeu Se descoperă celor ce au inimă curată şi caută adevărul (...) fără 
vicleşug, fără răstălmăciri, fără interpretări. Hristos Se descoperă (...) cu 
delicateţe şi cu gingăşie, în chip firesc, fără să sperie pe om. Astăzi Se decoperă 
unei femei simple, fără să o înspăimânte, fără să o cutremure, dezvăluindu-Se 
treptat pe măsura ce ea poate să înţeleagă [cine este EI]”. 


“Când nu ne închinăm singurului Dumnezeu adevărat, atunci, fără să ştim, avem 
părtăşie cu însuşi diavolul. După cum spune psalmistul David: “toți dumnezeii 
neamurilor sunt draci“, pentru că dracul, sub chipul închinării lui Dumnezeu, 
încearcă să-şi creeze un cult al lui. Astăzi auzim cu toţii despre satanişti - cum 
oameni care, împrumutând ritualuri din credinţa cea adevărată, încearcă să 
slujească lui satan. Astăzi, în rătăcirea cea mai de pe urmă în care trăim, 
oamenii ajung până la cea mai de pe urmă nebunie. Pe vremea aceea, oamenii n- 
ar fi slujit de bunăvoie cu nici un chip lui satan, dar în rătăcirea lor slujeau 
idolilor”. 


“Femeia - onestă în adâncul ei, fără atâtea măşti pe care noi ni le punem ca să ne 
protejăm şi ca să părem altfel. Sufletul femeii - neîntortocheat, necosmetizat - 
aşa cum îl aveau cărturarii şi fariseii...” 


“Dumnezeu ne cheamă să fim atenţi la toţi cei care ne vorbesc, că prin tot omul 
Dumnezeu ne poate vorbi [...] Evanghelia de astăzi ne cheamă să fim atenţi la 
fiecare cuvânt, la fiecare vorbă pe care o adresăm celuilalt. De multe ori, plini 
de îngâmfare, plini de părere de sine, refuzăm să vorbim, refuzăm să spunem ce 
gândim”. 


“In momentul când Dumnezeu Se descoperă sufletului, Dumnezeu se face 
cunoscut în chip firesc. Adevăratele revelații îl fac pe om de nezdruncinat. Aşa 
au loc marile convertiri, aşa au plecat mulţi oameni la mănăstire, aşa au ajuns 


mulți oameni să-şi dea seama până la capăt de deşertăciunea acestei vieţi - 
pentru că Dumnezeu le-a luminat inima”. 

“Închinarea “în duh şi în Adevăr” - adică, ieşind din prejudecățile tale, din 
cosmetizările tale, din înțelesurile tale înguste şi dorind din toată inima să 
slujeşti lui Dumnezeu. Nu înseamnă să faci abstracție de trup, să nu faci 
metanii, să nu posteşti, ci să trăieşti toate în adânc“. 


In orice loc ne putem întâlni şi noi cu Dumnezeu, dacă ne rugăm cu credinţă, 
pentru că EI vrea să Se descopere nouă. Să-L căutăm şi să ştim că-L vom afla, 
dacă ne vom apropia cu inima plină de credinţă, de adevăr şi de durere de EI”. 


“Evanghelia ne cheamă să nu ne poticnim în Dumnezeu, chiar şi atunci când 
răspunsul Lui este altfel decât ne aşteptăm no”. 


Dumnezeu Se apropie cu delicateţe de noi. Omului celui simplu i Se descoperă 
pe măsura înţelegerii lui, în chip firesc, căutând de la el inima smerită, inima 
primitoare de Dumnezeu. |...] Omul, când se întâlneşte cu Dumnezeu, aşa cum 
fierul se înroşeşte în foc, se înroşeşte şi el în lumina Duhului Sfânt şi devine alt 
om. Evanghelia ne cheamă să devenim şi noi ca femeia samarineancă, lăsând la 
o parte găleţile grijilor şi fricilor noastre şi cunoscând că Dumnezeu a venit 
printre noi în chip smerit, a venit să ne descopere că nu suntem singuri, ci este 
“cu noi până la sfârşitul veacurilor”...” 


(desen de Gabriela Mihăiţă David) 


“Oamenii umblă după făcători de minuni - fie ei şi vrăjitori. Dar vă spun că 
minunea cea mai mare e înnoirea vieţii tale pe temelia ei lisus Hristos; e în- 
creştinarea voinţei tale: asta-i minunea cea mai mare, care ne stă cu adevărat la 
îndemână şi ni s-a dat nouă poruncă: „înviaţi pe cei morţi!” După învierea ta 
tânjeşte lisus” (Părintele Arsenie Boca). 


seste 
Duminica femeii samarinence Apostol: Fapte 2,19-26; Evanghelie: loan 4, 5-42 


Astăzi este Duminica a cincea după Paşti. Deşi folosim termenul „Rusaliui” 
astăzi anume pentru sărbătoarea din a cincizecea zi după Paşti, în care se face 
amintirea pogorârii Duhului Sfânt, termenul „Rusalii” are ca sens originar şi 
încă primordial întreaga perioadă de cincizeci de zile de după Paşti, cincizeci de 
zile în care sărbătorim Înălţarea Domnului nostru şi Pogorârea Duhului. 


Nu este deloc surprinzător faptul că multe dintre Duminicile din această 
perioadă prezintă descrierea întâlnirilor cu Hristos, unde ceea ce face EI este 


realizat prin mijlocirea apei, pentru că în Scriptură apa este adesea, potrivit 
Părinților, un simbol al Duhului Sfânt. 


Duminica trecută am auzit despre vindecarea paraliticului: el stătea lângă scăl- 
dătoarea Vitezda, a cărei apă era din când în când tulburată de un înger al 
Domnului, astfel încât primul care intra în apă era vindecat; lisus, pe de altă 
parte, fiind EI însuşi desăvârşirea acestor semne vechi ale lui Dumnezeu, l-a 
vindecat pe paralitic doar prin cuvântul Său. 


Prima parte a acestei pericope evanghelice este rânduită de Tipic spre a fi citită 
şi la binecuvântarea apelor de la sărbătoarea înjumătăţirii praznicului, care a 
avut loc miercurea trecută. Duminica viitoare vom auzi cum Hristos a vindecat 
un orb, amestecând scuipat cu tină şi ungând cu acest amestec ochii orbului. 


În Evanghelia de astăzi am auzit despre convorbirea lui Hristos cu femeia sama- 
rineancă. Şi aici ni se aduce în vedere un contrast direct şi o trecere de la apa 
cea veche la cea nouă: de la apele fântânii lui Iacov, la apa pe care Hristos o 
făgăduieşte celor care o cer, apa care nu doar că potoleşte setea, ci şi izvorăşte 
în credincios, aducând viaţa veşnică. 


Este o pericopă atât de bogată; sunt atâtea lucruri pe care am putea să le tâlcuim. 
Aş vrea să mă refer la câteva dintre ele. 


Mai întâi, modul în care lisus o conduce pe femeie spre a dori apa. El nu îi dă 
pur şi simplu apă, nici nu îi cere să facă ceva ieşit din comun sau vreun efort 
ascetic. În schimb, EI o conduce prin afirmaţii tainice şi, atunci când ea nu înţe- 
lege, EI îi aminteşte din nou, până când ea realizează inutilitatea faptului de a 
scoate apă din puţul lui Iacob, de a trăi din mijloacele de trai oferite de Israel, şi 
doreşte în schimb apa dată de cel care este mai mare decât Iacob, de cel despre 
care au vorbit, de fapt, dintotdeauna Scripturile lui Israel. 


De fapt, s-ar părea a fi o regulă faptul că darurile dumnezeieşti nu sunt date 
decât celor care le cer. Lui Hristos însuşi îi spune Tatăl: „Tu eşti Fiul meu. Cere 
de la Mine şi îţi voi da Ţie moştenire neamurile” (cf. Ps. 2, 8). În mod ase- 
mănător, Hristos ne învaţă: „Cereţi şi vi se va da; oricine cere va primi“ (Mt. 7, 
7). Prin urmare suntem învăţaţi de Hristos să avem tocmai acest dor după 
Dumnezeul cel viu, să flămânzim şi să însetăm de dreptate. 


Hristos Însuşi cere să bea din puţul lui Iacob şi apoi le arată celor care sunt obiş- 
nuiţi să bea din această fântână cum setea pe care o stimulează, dar pe care 
niciodată nu o potoleşte, ne conduce spre a înseta de Dumnezeu, pentru ca astfel 
să primim apa dată de Hristos. 


A doua observaţie care se cere făcută este că întâlnirea cu Hristos şi faptul de a 
primi izvorul de apă vie s-ar putea să nu fie aşa cum ne-am fi aşteptat. Nu se 
poate să introduci torent de apă curgătoare într-un bazin cu apă stătătoare fără a 
ridica tot mâlul şi toate sedimentele de pe fundul bazinului; rezultatul imediat 
este că apa va fi mult mai tulbure şi mai învolburată decât era înainte. Astfel, 
auzim cum atunci când femeia samarineancă însetează după apa cea vie, ea 
trebuie să înfrunte realitatea propriei vieţi, cu privire la numeroşii săi soţi şi 
mult mai mult decât atât: întâlneşte pe cineva care îi va fi spus tot ceea ce făcuse 
în viaţa ei. 


A întâlni adevărul lui Dumnezeu în persoana lui Hristos prin primirea Duhului 
Său înseamnă în acelaşi timp a înfrunta adevărul despre noi înşine, şi ne înşelăm 
dacă credem că aceasta va fi uşor. 


Cele două merg mână în mână: este imposibil să ajungi să-L cunoşti pe 
Dumne-zeu fără a ajunge în acelaşi timp Să te vezi pe tine aşa cum eşti cu 
adevărat. Acestea sunt două fațete ale aceleiaşi realități: prin cunoaşterea lui 
Dumnezeu, contemplând chipul Său - pe Hristos Răstignit şi Înălţat - ajungem 
să ne cu-noaştem pe noi înşine ca păcătoşi, ştiind totuşi că suntem iertaţi în 
Hristos. Această realitate este inevitabilă - este adevărul; şi este mai bine să ne 
sfărâmăm de această piatră şi apoi să ne zidim pe ea, decât să cadă peste noi şi 
să ne nimicească (cf. Mt. 21, 44). 


Să ne rugăm deci în această perioadă a Cincizecimii, în timp ce ne îndreptăm 
spre sărbătoarea Cincizecimii, să învăţăm să dorim, cu toată inima şi puterea, 
dreptatea lui Dumnezeu, ca să putem gusta din acea apă vie şi să fim pregătiți 
pentru încercările pe care cu siguranţă le va aduce. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an ”, Editura Doxologia, laşi, 2016) 

Duminica femeii samarinence (a cincea după Paşti) - Predica Pr. Ciprian 
Negreanu (Biserica Studenţilor, Cluj-Napoca) — 2010: Setea lui Dumnezeu 
de om şi setea omului de Dumnezeu - Cât de important este să fii insistent şi 
râvnitor în relația cu Dumnezeu, să te ridici de la cele lumeşti la cele esenţiale şi 
înalte 


“[...] Și Hristos îi cere apă. EI, care a stat 40 de zile în pustia Carantaniei şi nu 
a mâncat şi nu a băut, oare nu putea EI să rabde într-o zi? Putea! EI a legat vorbă 
cu ea. Dumnezeu înseta de altceva! Dumnezeu voia o altă mâncare. Dumnezeu, 


care nu are nevoie de nimic şi care este deplin în toate, putem zice că totuşi 
este însetat şi flămând de ceva. Este însetat şi flămând de mântuirea omului, 
este însetat şi flămând de dragostea omului, este însetat şi flămând de 
înţelegerea omului, de deschiderea lui, este însetat şi flămând de a nu-l mai 
vedea pe om în suferinţă, mai ales a sufletului, dar şi a trupului. Aceasta este 
o însetare şi o flămânzire a lui Dumnezeu despre care noi nu prea ştim Sau nu 
le băgăm în seamă. Dumnezeu chiar este însetat, dar el îi vorbea despre o altă 
sete, pe care o avea şi ea. Fi îi era sete de Dumnezeu, dar nu ştia. Aşa cum Lui, 
ca Dumnezeu, Îi era sete de om, Îi era sete de dragostea lui, de răspunsul lui, de 
întoarcerea inimii lui spre Dumnezeu, cu atât mai mult omul era însetat de 
Dumnezeu, dar nu ştia“. 


+... Ea, dintr-o dată, îşi dă seama că vorbeşte cu Altcineva, cum nu-şi imagina 
ea, cel puţin cu un Proroc. Şi zice: Doamne, văd că Tu ştii toate... Şi atunci 
începe să întrebe lucrurile cele importante, care probabil o frământau şi pe ea. 
(...) Vedeţi, ea merge mai departe şi Dumnezeu se foloseşte de [căutările ei]. 
Probabil că dacă ea nu ar fi mers mai departe [cu întrebările] şi rămânea tot la 
treburile lumeşti, dacă ar fi continuat să meargă numai în cele lumeşti, dacă 
mintea i-ar fi stat numai acolo, probabil că lucrarea asta tainică a lui Dumnezeu, 
de a i Se descoperi ei, s-ar fi oprit. 


Aşa cum călătorii spre Emaus, dacă, atunci când EI se prefăcea că merge mai 


departe, nu L-ar fi chemat să rămână cu ei şi n-ar fi insistat, dacă ar fi zis că mai 
bine să se odihnească şi ei, că erau obosiţi, dacă n-ar fi insistat, dacă partea 
omului nu s-ar fi făcut, n-ar fi ştiut niciodată că Acela e Hristos, ar fi trecut pe 
lângă ei. Aşa, şi aici, femeia a fost înţeleaptă, aşa cum au fost şi acei apostoli în 
drumul spre Emaus. “Nu, rămâi cu noi!“ L-au rugat stăruitor, i-au dat motive să 
nu plece (“este spre seară şi s-a plecat ziua“), aşa şi femeia, nu s-a oprit numai 
la cele materialnice, ci a mers la lucrurile mari, la întrebările importante, legate 
de credinţă, de mântuire. Ar fi putut să rămână la socotelile acestea pământeşti, 
mici, dar ea, dintr-o dată, parcă a uitat de apa aceea. Când a aflat că e Proroc, 
sufletul ei a urcat mai sus, aici e măreţia ei. Dumnezeu S-a descoperit acestei 
femei pentru că ea a colaborat cu EI, a mers mai departe. Este o pedagogie a lui 
Dumnezeu cu omul, prin care, încetul cu încetul, încearcă să-l ridice la lucrurile 
mai înalte, dar dacă omul nu se lăsă, Dumnezeu nu-l va ridica cu forţa, nu-l va 
mântui cu forța. Dar ea s-a ridicat, repede s-a ridicat. Şi atunci Dumnezeu a 
mers mai departe cu ea şi i s-a descoperit o apă mult mai mare, mult mai vie. 


(3) 


“lar EI le-a zis: Eu am de mâncat o mâncare pe care voi nu o ştiţi. (...) 
Mâncarea Mea este să fac voia Celui ce M-a trimis pe Mine şi să săvârşesc lu- 
crul Lui“. Şi care era voia lui Dumnezeu se arăta mai târziu, în Evanghelia după 
loan: “Şi aceasta este voia Celui ce M-a trimis, ca din toţi pe care Mi i-a dat Mie 


să nu pierd nici unul, ci să-i înviez pe ei în ziua cea de apoi”. Care era setea şi 
foamea lui Dumnezeu? Că dintre toţi aceşti fii ai lui, risipiţi pe toată faţa 
pământului, pe nici unul să nu-l piardă, pe nici unul! Dumnezeu e însetat de 
aceasta, pentru că omul are libertatea de a se pierde, dacă vrea. Dar Dumnezeu 
însetează să nu pieri, să nu te piardă, să te câştige. Te caută, umblă după tine, te 
caută, îţi vorbeşte. te aşteaptă pe la “fântâni” îndepărtate, pe unde nici nu ştii tu, 
unde eşti mai însetat şi mai flămând, unde îţi este mai greu în viaţă, unde te duci 
şi nu ştii pe unde să mai găseşti apă, poate pe acolo te aşteaptă Dumnezeu. 
Oricum, peste tot te aşteaptă Dumnezeu, căutând să vorbească cu tine, să 
înceapă acest dialog. Probabil că viaţa noastră e plină de sute sau mii de 
dialoguri ratate cu Dumnezeu, în care noi, rămânem la pământeşti, noi nu 
mergem mai departe: <<Bine-bine, dar dă-mi asta! Lasă, nu mă interesează 
chestile alea cu apă spirituală, sunt cam grele pentru mine. Uite, aici, te rog, 
fântâna asta, dacă poţi să-mi spui unde s-o facem>>. Aceasta e interesant, de 
multe ori, şi pentru noi, şi nu urcăm mai departe în dialogul cu Dumnezeu...” 


“Si aceasta este setea de care însetează Dumnezeu: setea de a-i vedea acolo, în 
Împărăţia Sa, pe cei pe care îi iubeşte - şi pe toţi îi iubeşte! Aceasta este setea lui 
Dumnezeu-Tatăl - de ce? pentru că [zice]: “Aceasta este voia Tatălui Meu [a 
Celui ce M-a trimis], ca pe nici unul din cei pe care Mi i-a dat să nu-l pierd“. 
Deci este o sete a lui Dumnezeu-Tatăl care I-a dat Fiului ascultarea aceasta, a 
cerut Fiului să nu piardă pe nici unul din cei pe care EI I-a dat. Deci însetează ca 


nici unul să nu se piardă! Pentru că Dumnezeu “nu voieşte moartea păcătosului, 
Ci să se întoarcă şi să fie viu“. 


Deci ne vorbeşte acest text al Scripturii despre o însetare a lui Dumnezeu- Tatăl 
şi despre o însetare a lui Dumnezeu-Fiul - şi dacă însetează Tatăl şi Fiul, cum să 
nu înseteze şi Duhul Sfânt? - după om. Da, putem zice aşa, chair dacă pare 
antropomorfic, că însetează Dumnezeu după om! 


Să ştiţi că Părinţii ziceau că dragostea lui Dumnezeu umblă rănită prin lume, 
neavând unde să se odihnească, pentru că nu-l răspunde omul. Aşa cum 
dragostea unui om e rănită, atâta timp cât celălalt nu-i răspunde şi nu-şi găseşte 
odihnă, este preînchipuirea Duhului Sfânt, care şi El umblă rănit, aşteptând să 
[Se] odihnească [în] inima omului şi n-are unde să Se odihnească! Și Duhul 
Sfânt umblă însetat după sufletul omenesc, însetat să Se odihnească şi să îl 
odihnească!“ 


Hrana şi odihna lui Dumnezeu - Invierea unui suflet omenesc, care 
răspunde iubirii sale 


*... Mai mare a fost mirarea pentru ei, a fost că atunci când au ajuns acolo, că 
femeia cu cofa goală de apă, a lăsat-o lângă fântână şi a plecat...iar găleata 
aceea, care de obicei era de metal, era foarte importantă [şi prețioasă pentru 
vremea aceea], fiindcă dacă rămânea fără ea, era în pericolul de a rămâne fără 
apă în casă. lar această femeie nu numai că a stat de vorbă foarte mult cu EI, iar 
ei nu ştiau ce, de băut apa nu au băut nici ea, nici EI, de mâncat la fel, - au 
văzut de departe asta - dar nu numai că n-a mai stat să scoată apa, ci a lăsat 
aruncată găleata acolo, lângă fântână, şi a plecat în grabă. Trebuie să se fi mirat 
foarte tare apostolii de graba femeii, de faptul că-şi uită găleata, că n-o mai 
interesează. lar Mântuitorul, cu siguranţă, era şi flămând, era şi însetat, era în 
miezul zilei, chiar pe la ceasul al nouălea - cam pe la ora 3 după amiază - când, 
mai târziu, tocmai atunci când, mai târziu, a fost răstignit pe Cruce şi a strigat: 
“Mi-e sete!“. Şi parcă cererea pe care a făcut-o femeii samarinence, să-l dea apă 
să bea, aminteşte şi cumva proroceşte ce se va întâmpla tot la acel ceas, al 
nouălea, pe Cruce. 


Tot în miezul zilei, tot în greutatea acelei amiezi, când Mântuitorul i-a spus: Dă- 
mi să beau! Şi de aici a început tot dialogul. Deci nici nu mâncase, nici băuse şi 
sigur era foarte însetat, pentru că merseseră împreună, iar ei ştiau că nu băuse 
apă şi că nu mai mâncase de mult şi de aceea Îl rugau insistent: Mănâncă, am 
adus mâncare din cetate! Nu, Eu am (de) mâncat o mâncare pe care voi n-o ştiţi! 
Și ei se mirau şi se întrebau dacă, oare, femeia aceea l-a adus mâncare. lar 
Mântuitorul le-a zis: Mâncarea Mea este să fac voia Tatălui Meu, care M-a 
trimis. (...) 


În timp ce apostolii se mirau că EI nu vrea să mănânce, deşi ştiau cât de flămând 
e - şi ne dăm seama că nişte oameni maturi, bărbaţi în toată firea, cum erau ei, 
nu se roagă ca de un copilaş: hai, mănâncă!, dacă nu ştiu ei că Acela e flămând 
cu adevărat. Cu siguranţă, Mântuitorul era flămând, era însetat şi totuşi EI nu a 
vrut să mai mănânce şi să mai bea, pentru că spunea: Eu am de mâncat o altă 
mâncare pe care voi nu o ştiţi! „Și mâncarea pe care o mânca Dumnezeu era 
aceea că s-a trezit un suflet la viaţă, că s-a luminat un suflet, că L-a cunoscut 
pe Dumnezeu - că acea femeie şi-a uitat găleata, a lăsat tot şi a plecat în cetate 
Să spună. 


Aceasta este hrana şi odihna lui Dumnezeu. Răspunsul cât de mic al omului la 
iubirea lui Dumnezeu este odihna iubirii dumnezeieşti, este bucuria lui Dumne- 
zeu. Este acea lucrare de care se spune în cântările Bisericii, cum că Dumnezeu 
Se odihneşte întru sfinții Săi. Adică iubirea rănită a lui Dumnezeu umblă prin 
lume neaflând unde să se odihnească şi când un om Îi mai răspunde, şi mai lasă 


ale sale, şi uită de calea sa, şi de puţinătăţile lui, şi de micimile lui, şi de găleata 
lui şi uită de toate atunci - chiar dacă nu pentru totdeauna, fiindcă nu se poate 
lipsi cu totul de cele ale veacului acestuia - îl cuprinde o lumină, o putere, o 
viaţă aşa de mare, încât uită şi de ce a venit acolo. A întâlnit comoara. 


Vedeţi, parcă se împlinesc multe din pildele Mântuitorului lisus Hristos cu 
această femeie şi cu toţi cei care Îl descoperă cu adevărat pe Hristos: Asemenea 
este Împărăţia Cerurilor cu o comoară ascunsă în țarină, pe care, găsind-o un 
om, a ascuns-o, şi de bucuria ei se duce şi vinde tot ce are şi cumpără țarina 
aceea. Iarăşi asemenea este Împărăţia Cerurilor cu un neguțător care caută 
mărgăritare bune. Şi aflând un mărgăritar de mult preţ, s-a dus, a vândut toate 
câte avea şi l-a cumpărat. Lasă toate ale lui pentru că a găsit o comoară atât de 
mare, încât toate celelalte ale lui nu mai au valoare sau, oricum, nu mai au nici o 
strălucire şi nici o bucurie fără acea comoară. Sau, dacă mai au vreo valoare 
pentru acel om e pentru că stau aproape sau îl ajută să se apropie de acea 
comoară. Altfel, nu mai au nici o valoare! Dintr-o dată îi devin poveri, nu se 
mai prinde cu sufletul de ele, nu mai stă în frică, nu mai stă în tulburarea 
aceasta, fiindcă a găsit comoara cea mare. Că L-a găsit pe Dumnezeu, fiindcă El 
este comoara. Comoara este Hristos, Dumnezeul-Persoana, Persoană vie. 


ŞI sunt multe întâmplări de acest fel în care vedem această bucurie a desco- 


peririi lui Dumnezeu şi totdeauna vedem în ele această lepădare a ceva ce îţi era 
foarte de folos până atunci, dar după ce descoperi comoara, nu-ţi mai trebuie. 


ie se se 


Arhim. Simeon Kraiopoulos, “In pustiul lumii”: “Dar ei Il rugau stăruitor” 


Da, aşa sunt lucrurile cele duhovniceşti. Şi v-aş ruga în aceste vremuri să nu ne 
rezumăm pur şi simplu la a fi creştini. Da, suntem creştini, auzim la modul 
general despre Dumnezeu, despre Hristos, despre Biserică, însă nu avem nici o 
inițiere în acest sens, în acest adevăr. Şi de ce? Pentru că, aşa cum ştim, ceva- 
ceva avem şi noi cu toţii în inimile noastre. Avem fiecare dorul nostru, dra- 
gostea noastră, să zicem aşa. Undeva s-a împotmolit inima noastră şi, bine- 
înţeles, dacă este împotmolită nu-L mai găseşte pe Hristos. Nu cunoaşte astfel 
de lucruri inima fiecăruia dintre noi, din păcate, chiar dacă este a unui creştin. 


Domnul se apropie de noi din prima clipă a existenţei noastre, deîndată ce ne- 
am botezat creştini ortodocşi. Şi asta se continuă cu cât ne mărim. lată, şi în 
această clipă, când suntem aici, când ascultăm, când citim - precum am făcut şi 
ieri şi alaltăieri - de îndată ce avem o nelinişte duhovnicească, se apropie de noi 
Domnul, vrând să ne înveţe. Şi dacă suntem atenţi, atunci toate câte le ştie şi le 


spune Domnul şi vor ajunge până în străfundul sufletelor noastre, pe acelea vom 
începe să le simţim, puţin câte puţin. 


Este ceea ce am mai spus şi alte dăţi, anume că şi noi aici ceva, ceva tot simţim, 
altfel nu ne-am aduna aici iar şi iar, de fiecare dată. Ceva, ceva din căldura lui 
Hristos tot ajunge în sufletele noastre, în inimile noastre. „Oare nu ardea în noi 
inima noastră?” 


Însă problema aici este faptul că, atunci când se apropie Domnul de noi, când ne 
încălzeşte, ne iniţiază şi ne învaţă adevărul, noi trebuie să găsim un mod, aşa 
cum se spune aici, să-L „forţăm”, să-L obligăm, adică, să rămână lângă noi, 
când pare că începe să se îndepărteze. „Dar ei Îl rugau stăruitor“... 


Are importanţă acest lucru. Are importanţă. Dacă nu spunem: pofteşte, nu vine 
Domnul. Dacă nu spunem: hai, nu vine. Însă exact același lucru se întâmplă 
acum aici cu aceştia doi. Se face că vrea să treacă mai departe, însă aceştia Îl 
„forţează” să rămână. 


Aşteaptă, aşadar, Domnului să-l spunem: „pofteşte!”. Iar noi trebuie să fim ca- 
pabili să prindem asta. Trebuie, chiar şi dacă suntem nepricepuţi, după cum 
spune şi Domnul despre aceştia că sunt „nepricepuţi şi zăbavnici cu inima“. 
Pentru că, dacă nu vine lumina lui Dumnezeu, dacă nu vine această naştere din 
nou, dacă nu vine harul lui Dumnezeu să-l facă pe om nou, atunci nepriceput 
este omul în lucrurile cele sfinte şi zăbavnic şi fără de simţire. Să nu ni se pară 
ciudat acest lucru. Însă este nevoie să facem şi noi ceva din cele ce ţin de noi. 
Ceea ce puteau să facă cei doi, au şi făcut, au insistat să intre cu ei în casă. S-a 
întâmplat acest lucru deoarece aşa a voit şi Domnul. „Spuneţi-mi să intru“, ca şi 
când le-ar fi spus, „iar Eu voi intra.” De aceea i-a chemat, de aceea le-a stat 
alături, de aceea a mers împreună cu ei: ca să ajungă la acel moment în care au 
ajuns. 


„„„de aceea a mers împreună cu ei. Şi aici este marea problemă. Cred că fiecare 
suflet de creştin are - trebuie să aibă - asemenea trăiri, asemenea experienţe, în 
care cumva se arată Hristos, în care cumva se dezvăluie, cumva ca o lumină, o 
lumină strălucitoare, precum fulgerul se arătă în sufletul omului, dar după iarăşi 
dispare. 


„S-a făcut nevăzut“. Aceasta este problema. „Nevăzut“. Şi este nevoie ca noi să- 
L vânăm. Acesta este, bineînţeles, un lucru pe care Domnul nu-l face întâm- 
plător. Luaţi aminte. Aşa suntem noi obişnuiţi cu trăirile omului celui vechi - 
vrem să avem, să agonisim, să fim mulţumiţi, să găsim una şi bună care să le 
aibă pe toate şi să ne aşezăm şi să ne bucurăm de ea - credem că aşa, cumva, 
sunt şi lucrurile cele sfinte. Nu este aşa. Aceasta este trăirea omului vechi. 


Iar în clipa în care se arată Domnul, când Se îndură de tine şi ţi Se arată, apare şi 
îți arde sufletul - ca şi aici - aşa, pentru câteva secunde. Acest lucru îl face 
Domnul ca să te trezească, ca să te mişte, ca să îţi deschidă pofta, dacă se poate 
să spunem aşa. lar când Domnul dispare, omul se căieşte, nu cu căinţa cea bună. 
Se căieşte exact pentru că se mişcă precum omul cel vechi şi vrea, dacă se 
poate, să-L ţină pe Hristos lângă el, să nu-L piardă, să nu piardă această 
experienţă bună, această trăire. Însă se mişcă nu după cum trebuie. 


Am mai menţionat în legătură cu asta acest exemplu: atunci când omul vede un 
trandafir superb, care scoate mireasmă plăcută şi este frumos şi la vedere, acela 
care ştie se va aşeza alături şi îl va privi şi îl va mirosi. Un altul, însă, se va 
arunca asupra lui ca să şi-l însuşească, să şi-l facă al lui. ÎL va prinde cu mâinile 
sale şi îl va smulge, şi aşa se duce trandafirul, aşa se duc toate. 


Nu se arată Hristos sunetelor şi inimilor care gândesc aşa şi lucrează aşa. 
Trebuie să alergăm cu răbdare în urma lui Hristos. Să ne căim, desigur, atunci 
când dispare, dar căinţa cea bună, fără să ne cuprindă pizma, fără să ne tragem 
înapoi, ci continuând să alergăm şi să alergăm. Şi prin urmare, după măsura 
dispoziției noastre, după măsura credinţei noastre şi a modului în care suntem 
deschişi, vom avea din când în când parte de apariţii ale Domnului, însă tot de 
atâtea ori El Se va face şi nevăzut. 


(capitolul integral din Arhim. Simeon la: Oare nu ardea în noi inima noastră? 
Implorarea stăruitoare şi “vânătoarea” Dumnezeului care ne aprinde tainic 
sufletele şi apoi “se face nevăzut ...): 
http://www.cuvantul-ortodox.ro/oare-nu-ardea-in-noi-inima-noastra-luca-cleopa- 
emaus-cautarea-dumnezeu-staruinta/ 


“Să nu ne ruşinăm de Dumnezeu ! Să ştiţi că Îl pierdem pe Hristos pentru 
că n-avem curajul acestei femei să-L mărturisim cu sinceritate. Dumnezeu 
pleacă de la cei care, după asemenea descoperiri, se tem”. Binecuvântata 
neruşinare de a-L mărturisi pe Hristos şi fericita nepăsare de “ce va zice 
lumea” 


(icoana de Elena Murariu) 


Doxologia: Când nu-ţi mai pasă de ce spune lumea, ai curaj să-L 
mărturiseşti pe Hristos - Părintele Nicolae Steinhardt 


Nobleţea cananeencii se vădeşte în credinţă, curaj, stăruire, cuviinţă şi inteli- 
genţă. A samarinencei, prin felul cum se dă bătută, fără rețineri, cu entuziasm, 
după ce mai întâi se opusese din toate puterile şi iscusinţele minţii ei. Ea, când i 
se revelează adevărul, îl recunoaşte şi trage toate consecinţele numaidecât. 
Acum este. Nici amânare, nici îndoială, nici sfială. 


Pe loc porneşte să-L anunţe pe Mesia, să-l proclame prezenţa, să dea de ştire 
tuturor ce se petrece pe meleagurile lor, de ce neînchipuită cinste se învred- 
nicesc, din ce neverosimilă bucurie sunt chemaţi să se împărtăşească. Aşa 
precum şi vrea Hristos: pe care-i cheamă îi vrea de îndată ai Lui, lăsând toate 
baltă, neopriţi de nici o treabă, nici un considerent, nici altă datorie fie ea cât de 
firească ori de curată. Țarina, negoţul, însurătoarea, îngropăciunea: fleacuri, 
nugas!, le spunea poetul din vechime. Samarinencei, pe care suntem în drept să 
ne-o închipuim privită cu ochi nu prea buni în oraşul ei, nu-i mai pasă de ce 
spune lumea: chiar printre ai săi (unde-i va fi fost mai greu, ca şi lui lisus) se 
grăbeşte să-L prea mărească pe Domnul, să-l fie roabă şi crainică. 


(Nicolae Steinhardt, Dăruind vei dobândi, Editura Dacia, 1997, p. 45) 


SR 5 e 


lar femeia şi-a lăsat găleata şi s-a dus în cetate şi le-a zis oamenilor: „Veniţi să 
vedeţi un om care mi le-a spus pe toate câte le-am făcut! Nu cumva acesta este 
Hristosul?“ Şi au ieşit din cetate şi veneau spre El. 


Notă: O altă (prima) parte transcrisă din această omilie a Pr. Ciprian la Dumi- 
nica samarinencei, plus alte trei omilii foarte frumoase şi adânci - găsiţi în 
articolul: Setea 


si) 


Aşa s-a lepădat şi această femeie |de toate ale ei], şi-a uitat şi găleata, a lăsat tot 
şi a plecat să spună ce minune a întâlnit ea, ce Om a întâlnit ea. Cât de 
impresionată trebuie să fi fost ea de Acest Om, care nu numai prin cuvinte, prin 
felul în care i-a vorbit, prin ochii cu care a privit-o, prin blândeţea cu care i-a 
vădit păcatul, lucruri care au impresionat-o în adâncul ei. Ea, înainte, era pre- 
gătită oricând să sară la harță: Cum, Tu, iudeu, vorbeşti cu mine, care sunt 
femeie samarineancă? Şi cum trebuie să-i fi vorbit Hristos, ca de la această 
pornire de harță şi împotrivire, ajunge să se ducă cu toată inima [să-L vestească 
pe Hristos]. 


Ştiţi că noi, de multe ori, nu vestim binele pe care ni l-a făcut un om, de teamă 
că vom fi luaţi în râs, de a nu cădea cumva de proşti, aşa cum zicem noi. Dar 
această femeia a văzut atâta blândeţe în ochii Lui, atâta încredere a vădit ceea ce 
spunea EI, felul Lui de a vorbi şi tot ceea ce a văzut la EI, încât fără urmă de 
îndoială, fără frică de a fi batjocorită de ceilalți samarineni, care îi urau pe iudei 
„„„ s-a dus să spună că tocmai un iudeu, extraordinar, crede ea că este Hristosul. 
[Ea a riscat totul, expunându-se riscului, ipotetic, de a se face complet de râs în 
fața lumii, că va fi privită ca o înşelată în comunitatea ei, în caz că, de pildă, 


iudeul necunoscut pe care-L lăsase la fântâna lui Iacob, ar fi plecat între timp, 
până să se întoarcă ea sau dacă s-ar fi temut, eventual, că EI ar fi putut să nu mai 
recunoască în faţa celorlalți ceea ce îi spusese ei anterior]. Şi totuşi, a trecut 
peste toate acestea! Pentru că ea a văzut ceva acolo! 


De multe ori, noi zicem: ei [sfinţii sau cei care L-au cunoscut şi istoric pe lisus] 
au trăit ceva [deosebit], dar noi n-am trăit aşa ceva. Dar, [în realitate], de multe 
ori trăim şi noi asemenea lucruri cum a trăit şi ea. Îl cunoaştem pe Dumnezeu, Îi 
vedem lucrarea Lui cu atâta putere, cu atâta lumină, încât n-avem nici cea mai 
mică îndoială. Sunt zile binecuvântate de Dumnezeu în care ceea ce L-am rugat 
pe Dumnezeu sau chiar ceea ce nici n-am îndrăznit să-l cerem ni se dăruieşte cu 
atâta putere şi lumină şi-L simţim pe Hristos, adevăratul Dumnezeu ca Persoană 
lângă noi, cu lucrarea Sa, cu tăria Sa, cu bunătatea Sa, cu blândeţea şi smerenia 
inimii Sale, încât n-avem nici cea mai mică îndoială. 


Dar să ştiţi că Îl pierdem pe Hristos pentru că n-avem curajul acestei femei să-L 
mărturisim cu sinceritate: Eu Îl cunosc pe Hristos. Când vine cineva să-ţi spună 
că nu e aşa Hristos, că ne spune el cum e, noi parcă avem temere să-i zicem, ni 
se pare că nu putem mărturisi, fiindcă nu ştim să vorbim din Scripturi [sau nu ne 
pricepem la teologie]. Dacă avem curajul să spunem: eu nu mă pricep la 
Scrpturi, nu ştiu să zic citate, cum zici tu, dar eu L-am cunoscut pe Dumnezeu, 
L-am văzut, m-am întâlnit cu EI, aşa în puţinătatea mea, L-am cunoscut, Eu ÎI 


am lângă mine, în sufletul meu păcătos... Şi să zici cu toată încrederea, cum a 
avut acea femeie încredere... Aşa vei face pe aceia să tacă sau să se uimească 
[sectanţii care vor să te convingă că ei dețin adevărul], mai mult decât mii de 
citate sau înţelesuri adânci ale Scripturilor. Unii dintre ei, înşelaţi fiind, cred că 
L-au cunoscut pe Dumnezeu, şi când văd că un om hotărât care, sincer, cu 
lacrimi în ochi, mărturiseşte că L-a cunoscut pe Dumnezeu, nu ştiu dacă mai au 
ce să zică, se blochează. [...] 


Aşa a fost femeia samarineanca. De acest fel de oameni Dumnezeu Se bucură şi 
cu aceştia îi place să locuiască. De la cei însă care, după asemenea arătări, după 
asemenea descoperiri, după asemenea lumini în suflete, nu mărturisesc şi se 
tem, Dumnezeu pleacă aşa cum a plecat din ţinutul Gherghesenilor. Aşa cum 
acolo a făcut minuni, dar aceia n-au văzut, nu s-au minunat de minunea pe care 
au văzut-o sau dacă au văzut, nu i-a interesat, au trecut sub tăcere şi au zis: 
Pleacă de la noi, avem treburi! Suntem oameni cu probleme, nu vrem necazuri 
aici! leşi din hotarele noastre! Nu avem de timp! Şi când noi, cu acelaşi fel de a 
fi, din ruşine, sau pentru că avem multe treburi, din lenevie, din viclenie, din 
multe alte motive nu-L mărturisim pe Dumnezeu şi nu-L vestim, nu ne bucurăm 
de ceea ce Dumnezeu ne-a descoperit în inima noastră şi ne e ruşine să arătăm 
lucrul acesta, Dumnezeu pleacă, aşa cum a plecat din ţinutul Gherghesenilor, de 
unde era acel om demonizat, şi nu s-a mai întors niciodată. Nu s-a mai întors! Şi 


s-ar putea ca, după asemenea mărturii în inima noastră şi noi ascunzându-ne şi 
fiindu-ne frică să le spunem, ruşinându-ne de EI, să nu mai vină Dumnezeu. Sau 
să vină... cine ştie cu câtă greutate şi la ce adânc de ani şi de bătrâneţi. 


Să facem ca această femeie, să nu ne ruşinăm de Dumnezeu! Să nu stăm cu 
privirea spre orgoliile sau spre fricile noastre, că vai, ce-o să zică oamenii, că o 
să vină să râdă de mine sau o să spună că nu e adevărat! Nu contează, lasă în 
seama lui Dumnezeu lucrarea cu ei! Tu spune adevărul tău, ce ai trăit tu! Despre 
alţii şi despre altele nu ştii, dar despre tine ştii! Mărturia ta rămâne adevărată. În 
aceasta - zice Mântuitorul - veţi fi martori ai Mei până la marginile pământului. 
Să-Mi fiţi martori. Martori la ce? Nu atât la învăţătura desăvârşită a Mân- 
tuitorului, pe care, poate, o ştim numai în parte, pe bucățele, nu toţi sunt făcuţi 
să fie apostoli, învăţători sau cateheţi. 


Martori cum a fost Andrei [de fapt, Filip] când a zis: Vino şi vezi! Sau, ca acea- 
stă femeie, care a zis: veniţi şi vedeţi un Om pe care eu L-am văzut şi care cred 
că este Hristosul... Şi cu toată credinţa a mers şi i-a chemat şi, într-adevăr, 
acești oameni |şi-au dat seama că ea] nu s-a înşelat. Cunoscându-L, n-au vrut 
să-L mai lase să plece de acolo. Au venit imediat şi roadele acestei credinţe a 
samarinencii... (...)? 


Pr. Stelian Tofană/ Ziarul Lumina (2018): Un misionar născut din 
întrebări (fragment) 


Apostolul samarinean al lui lisus 


Cele întâmplate în continuare sunt relatate de către evanghelist în modul cel mai 
simplu: „lar femeia şi-a lăsat găleata şi s-a dus în cetate şi le-a zis oamenilor: 
„Veniţi să vedeţi un om care mi le-a spus pe toate câte le-am făcut! Nu cumva 
acesta este Hristosul?” (loan 4, 28-29). 


Evanghelistul consemnează un amănunt deloc lipsit de semnificație: femeia și-a 
lăsat acolo găleata cu apă. Uitase de ce venise. N-o mai interesa apa. Uitase și 
de sete. Altceva o interesa acum. Alesese „apa lui Hristos” şi nu „apa din 
fântâna lui lacob!”. Dovadă că, după întâlnirea cu lisus, lucrurile fireşti îşi pierd 
din semnificaţie. Cele spirituale trec în faţa celor materiale. Să ne-o imaginăm 
pe samarineancă alergând spre cetate, strigând în gura mare, în dreapta şi-n 
stânga, chemându-i pe toți să vină, să vadă şi să audă ceea ce ea a văzut şi a 
auzit: „Veniţi să vedeţi un om care mi le-a spus pe toate câte le-am făcut! Nu 


cumva acesta este Hristosul?”. Nuanţa de îndoială din întrebarea ei putea fi 
intenționată. Riscul de a fi fost etichetată ca o exaltată şi, deci, nimeni să nu o ia 
în serios era mare. În plus, mai trăia şi în concubinaj cu al şaselea bărbat. Nici 
reputația ei morală nu era, aşadar, de invidiat. Dar spusele ei sunt luate în serios 
de către consătenii ei. Samarinenii, în mare număr, îşi părăsesc casele și munca 
şi vin la fântână să-L vadă pe Acela, Omul minunat, despre care le vorbea 
femeia. 


Evanghelistul ne spune că aceştia au stat de vorbă cu lisus și că, apoi, L-au 
invitat să intre în cetatea lor. Nu ştim ce au discutat cu EI, ce L-au întrebat, dar e 
cert că-l invită în cetate numai după ce multe dintre cele pe care femeia li le va 
fi spus se vor fi adeverit. Mântuitorul acceptă invitația și, împotriva oricărei 
tradiții iudaice, rămâne la ei două zile. Şi aceasta, pentru că EI nu era altul decât 
Cel care avea dreptul să producă schimbarea, să schimbe concepțiile, să anuleze 
prejudecățile, să transforme ura în iubire. 


Rezultatul rămânerii în cetatea Sihar este spectaculos: samarinenii se con- 
vertesc. Desigur, nu toţi, dar cei mai mulți ajung să creadă în lisus atât pe baza 
cuvântului Său, cât şi pe cel al femeii. Evanghelistul consemnează: „Şi mulți 
samarineni din cetatea aceea au crezut în El pe temeiul cuvântului femeii care 
mărturisea: Mi le-a spus pe toate câte le-am făcut”. Şi mult mai mulţi au crezut 
pe temeiul cuvântului Său, iar femeii îi ziceau: Credem nu numai pe temeiul 
cuvântului tău; noi înşine am auzit şi ştim că Acesta este cu adevărat Hristos, 
Mântuitorul lumii” (loan 4, 39, 41-42). 


Așadar, femeia a devenit un misionar pentru conaționalii săi. Ea a fost primul 
misionar laic pentru cetatea sa. Nu a chemat-o nimeni la apostolat, nu i-a dat 
nimeni acest mandat, dar s-a născut misionar şi apostol din întrebările puse lui 
lisus. Altfel spus, starea de vorbă cu Dumnezeu i-a schimbat statutul. 


SR 5 e 


Mihai Gojgar/ Ziarul Lumina (2011): Samarineanca şi puterea de 
schimbare a vieţii 


“Părinte, trebuie să faceţi mai multe, să vorbiţi mai mult, să fiți mai convingător, 
să aduceţi oamenii în Biserică.” Cu siguranţă, majoritatea clericilor au auzit 
acest îndemn, acest sfat oferit cu generozitate şi dragoste de credincioşi care 
doresc să impulsioneze activitatea misionară a slujitorilor altarelor. Nu poţi să 
nu te bucuri de sfânta lor dorinţă, dar te întrebi, mai mult sau mai puţin timid, 
cât poţi face tu de fapt? Cât contează străduinţa ta, în comparaţie cu infinitul 
dumnezeiesc ce schimbă vieţi, inimi, socoteli eronate? 


Un posibil răspuns la această chestiune ne este sugerat de pericopa citită în 
Duminica a V-a după Paşti, Duminica Samarinencei (loan IV, 5-42). Relatarea 
întâlnirii dintre Mântuitorul Hristos şi femeia din Sihar, un text mai amplu decât 
de obicei (are 38 de versete), este prilejul abordării unor problematici esențiale 
pentru vieţuirea creştină, cum ar fi rugăciunea, timpul convertirii sau oportu- 
nitatea discuţiilor inter-confesionale şi interreligioase. 


Într-o palmă pustie din Samaria, la fântâna lui lacov, lisus, însetat, întâlneşte o 
femeie venită să scoată apă. Dialogul este spumos, depăşind graniţele aşteptate 
pentru o conversaţie între o femeie de neam străin cu un trecut moral sinuos şi 
un bărbat iudeu, drept şi cu renume de profet. 


Deschiderea arătată de Hristos în acest moment este surprinzătoare, dar 
binefăcătoare. El nu se împiedică de prejudecățile vremii care îi interziceau o 
astfel de întrevedere (“Pentru că iudeii nu au amestec cu samarinenii” - v. 9), ci, 
mai mult, pare că o caută, că venise timpul pentru propovăduirea Evangheliei 
Sale acolo şi pentru primirea acestei veşti bune. Desigur că nu putem concepe 
ideea de coincidenţă în privinţa acestei întâlniri. Femeia aceea, impetuoasă, 
fermă, cu replică, stă cu mândrie în faţa lui Mesia, îi răspunde şi îl întreabă cu 
eleganţă şi ascuţime a minţii. Mântuitorul apreciază comportamentul celei din 
faţa Lui, nu este deranjat de felul în care aceasta se duelează verbal în dogoarea 
Samariei (“Cum Tu, care eşti iudeu, ceri să bei de la mine, care sunt femeie 
samarineancă?” - v. 9; “Doamne, nici găleată nu ai, şi fântâna e adâncă; de 
unde, dar, ai apa cea vie? Nu cumva eşti Tu mai mare decât părintele nostru 
Iacov, care ne-a dat această fântână şi el însuşi a băut din ea şi fiii lui şi turmele 
lui?” - vv. 11-12). Am putea spune, dacă urmărim cuvintele femeii, că ea este 
neîncrezătoare, dacă nu chiar potrivnică la început. Ea are credinţa ei, ideile ei, 
argumentaţia ei. Cu toate acestea, când Domnul îi vorbeşte de apa vieţii, de 
închinarea în duh şi în adevăr, ea lasă deoparte mândria certitudinilor sale şi se 
deschide spre învăţătura oferită de lisus. A înţeles că apa pe care o băuse până 
atunci era apă moartă, una care exprima nu doar doctrina greşită a locuitorilor 
acelei regiuni, ci şi limitele vieţii ei. O viaţă trăită în păcat, eroare şi chiar 
singurătate (“Căci cinci bărbaţi ai avut şi cel pe care îl ai acum nu-ţi este bărbat” 
- v. 18). 


Aici este un exemplu extraordinar oferit de această pericopă. Puterea ei de a 
accepta superioritatea unor noi precepte, a unui nou mod de viaţă trebuie pro- 
movată ca pildă pentru cei care spun că poţi convinge pe alţii. Neputinţele, 
limitele, slăbiciunile noastre ne indică şi ne invită mai degrabă să spunem că noi 
putem crea doar contextul convertirii. Putem chema la fântână, putem discuta, 
putem enunţa argumente, dar cuvântul decisiv, de fapt, stropul decisiv vine de 
Sus. EI schimbă inima omului şi îl face să primească Evanghelia. Încredinţarea 
că omul s-a schimbat vine din entuziasmul şi euforia care acoperă simţirile sale 


(“lar femeia şi-a lăsat găleata şi s-a dus în cetate” - v. 28). A uitat de alte griji, 
şi-a schimbat ierarhia valorilor, a vrut să spună, să se bucure. Ea nu a promis că 
va face ceva, că se va schimba. Ea se schimbase, făcea, era deja pe drum. Un 
drum care a făcut din agera samarineancă o celebră anonimă a Sfintei Scripturi. 


Părintele Ciprian Negreanu despre răspunderea pentru păstrarea darului 
Invierii ca trezire a sufletului şi despre imensa putere a cuvântului: “Să 
avem mare grijă la cuvinte. Cuvintele noastre ne dărâmă pe noi înşine!” 


ICĂ, 


214ne fane Pay camasa! 


“Infricoşător de mulți sunt cei care se întorc înapoi. Chiar dacă au cunoscut 
adevărul... Nu dai importanţă întâlnirii sufletului tău cu Dumnezeu” 


Cuvânt al Pr. Ciprian Negreanu pentru Duminica Samarinencei, rostit în 
Duminica a 4-a după Paşti (2014): 


“[...] De un al doilea rod al Învierii ne amintim în Duminica samarinencei, 
adică scoaterea din adâncul necunoaşterii, învierea sufletului, a inimii, a 
conştiinţei — a sufletului, care era adormit, cum s-a întâmplat cu această 
samarineancă - din adâncul păgânismului, din adâncul căderii, din adâncul 
desfrânărilor, a păcatelor în care trăia — căci cinci bărbaţi avusese şi acesta, cu 
care stătea, nu-i era bărbat [legitim, n,n.] — deci, din tot acest adânc al neştiinţei, 
al nepăsării, al uitării, al păcatului în sine şi al morţii sufleteşţi, Învierea pe care 
ne-o aduce Hristos. Şi aceasta o pregustăm încă de acum. Cei ce vor pot să 
primească acest rod, pot să se hrănească cu el. Chiar dacă acum, primul rod nu-l 
gustăm decât atunci când, cu tot sufletul şi cu credință mare, cerem de la 
Dumnezeu să ne tămăduiască de anumite boli. Şi Dumnezeu a făcut cu noi, şi va 
face, multe minuni, şi ne va tămădui de multe ori, şi ne va scoate din multe 
necazuri, şi din multe boli, şi din multe dureri — cum v-a şi scos până acum, cu 
siguranță, pe mulți dintre voi. Deci, dacă primul rod al Învierii, acesta, al 
învierii trupurilor şi al tămăduirii bolilor îl gustăm acum numai în parte, 


vremelnic şi îl vom gusta desăvârşit la Înviere — acesta, al doilea, este stringent, 
necesar să-l gustăm de acum. Cine nu-l gustă de acum nici nu va gusta învierea 
desăvârșiţă dincolo. Adică, se împlineşte, cu cei ce nu vor gusta vreodată din 
acest rod al învierii sufleteşti, cuvântul Sfântul loan Evanghelistul din 
Apocalipsă — de fapt al Mântuitorului, că EI spune în Apocalipsă: Fericiţi cei ce 
vor gusta învierea cea dintâi, aceia nu vor gusta moartea cea de-a doua. 


Deci [dacă] este o înviere dintâi, înseamnă că este și cea de-a doua. N-o spune 
aici, dar e clar. 


Învierea cea dintâi este învierea aceasta a sufletului, trezirea la Dumnezeu, 
trezirea la adevărul mărturisit de Dumnezeu, învierea sufletului, a inimii noastre 
prinse în mreaja păcatelor şi a greşelilor şi a gândurilor omeneşti şi a micimilor 
omeneşti. Asta e prima înviere. Deci fericiţi cei ce participă la această primă 
înviere, cei ce vor să guste şi gustă din această primă înviere, aceştia nu vor 
gusta moartea cea de-a doua. 


Adică înseamnă că există şi o primă moarte. Prima moarte este cea din care 
gustăm toţi, moartea trupească, toți vom gusta din moartea aceasta, nu scapă 
nimeni, cum n-a scăpat nici Mântuitorul — nici n-a vrut să scape — cum n-a 
scăpat nici Maica Domnului — nici n-a vrut să scape. Şi această primă moarte 
toţi o vom gusta. Dar înfricoşător este să guşti cea de-a doua moarte, despre care 
se spune la Judecata de Apoi. Că Mântuitorul zice că vor merge cei ce au făcut 
cele bune spre viaţa veşnică, iar cei ce au făcut cele rele spre osândă veşnică — 
numind osânda veşnică moarte; e un fel de moarte sufletească. Aceea este 
moartea cea de-a doua. 


Deci fericiți aceia care gustă din acel fruct al trezirii sufleteşti, al învierii 
sufleteşti aici, şi păstrează acest fruct. Nu numai că gustă, şi apoi uită, ci nu-şi 
întorc ochii înapoi când au pus mâinile pe plug. 


Fericiți aceştia, că nu vor gusta moartea cea de-a doua. Adică nu le va zice 
Hristos Dumnezeu: Treceţi de-a stânga, blestemaţilor, în focul cel veşnic, 
pregătit diavolului şi îngerilor lui. 


Nu va zice asta. E înfricoșător, înfricoşător să auzi asemenea cuvânt şi 
înfricoşător să fii de-a stânga. Pentru asta merită să te pregăteşti o viaţă, merită 
să-ți păstrezi acest fruct al învierii, să-l ocroteşti, acest fruct al învierii, al trezirii 
sufleteşti. 


Despre acesta vom vorbi şi despre asta ne vorbeşte învierea sufletească a 
samarinencei, care s-a trezit din moarte şi s-a dus şi a vestit tuturor: Am găsit pe 
Cel despre Care spun Scripturile! Şi după aceea, restul vieţii o dovedeşte. Ea a 


murit mărturisind, ea, surorile ei, fiii ei, murind mucenicește, Fotini numindu- 
se, în fața împăratului roman, mărturisind pe Hristos fără frică. Ea, o femeie 
samarineancă simplă şi nebăgată în seamă până atunci, a ajuns să mărturisească 
pe Hristos în faţa cezarului roman. Și a dovedit că acel fruct pe care l-a primit 
ea, al învierii sufleteşti, nu l-a pierdut. 


Acesta e un al doilea pericol de care noi trebuie să ne ferim. Mulţi primesc acest 
dar sau mulţi poate au gustat din această trezire a sufletelor, dar mulți se întorc 
înapoi. Înfricoşător de mulţi se întorc înapoi. Îl uită, nu-l hrănesc, nu-l cinstesc, 
nu-i dau valoarea pe care o merită acest fruct al trezirii sufleteşti, al întâlnirii 
tale cu Dumnezeu. Nu dai importanţă întâlnirii sufletului tău cu Dumnezeu. Şi 
începi să-l treci sub tăcere, începi să-l bagatelizezi, începi să-l amesteci şi să 
adaugi păcate peste păcate şi răutăţi peste răutăţi şi gând peste gând şi, mai ales, 
gânduri cărora le dăm drumul pe gură cu uşurinţă. 


E şi nu cred că veţi obosi să ascultați încă o dată cuvântul părintelui 


care zicea: „Măi, nu daţi drumul pe gură la tot ce vă trăsneşte 
dracul prin cap.” Aşa zicea părintele Arsenie Boca şi continuă: „...cuvintele 
pe care le spuneţi sunt fiinţe vii care vor merge cu voi până la A Doua Venire, 
la Judecata cea Mare.” 


Și acolo, de faţă cu demonii, cu care aţi conlucrat să spuneţi acele cuvinte, care 
sunt şi roadele demonilor. Păcatul e un pact între om şi diavol împotriva lui 
Dumnezeu. Deci aceste cuvinte, slobozite de noi cu uşurinţă, vor merge cu noi 
ca nişte fiinţe vii. În ce sens? Ele rămân în inima unui om, în inima altuia şi se 
coc acolo, se adaugă la răul din sufletul acelui om. 


Am întâlnit oameni care mi-au spus: “Părinte, n-am hulit până la 50 de ani 
niciodată, n-am gândit rău, n-am înjurat.” Şi la 50 de ani, la 60 de ani, 
mâniindu-se, devenind mai stresat, mai obosit, cum vine, o dată cu bătrâneţea, 
oboseala trupului, „„...am început să am o hulă împotriva Maicii Domnului, un 
gând îngrozitor, pe care nu l-am avut niciodată. O înjurătură urâtă. Dar ţin minte 
că l-am auzit pe tatăl meu odată, când repara ceva, că şi-a dat peste mână cu 
ciocanul şi a zis înjurătura aceea.” O dată l-a auzit. A rămas în inima acelei 
femei şi până la 50 de ani uitase complet. A trăit cuvântul până atunci? A trăit! 


„Nu daţi drumul pe gură la tot ce vă trăsneşte dracul prin cap, căci cuvintele 
sunt fiinţe vii, care călătoresc cu voi până la A Doua Venire”. 


Și noi poate zicem. Să ştiţi că cuvintele auzite de noi înşine sunt foarte 
puternice. Cuvintele noastre sunt foarte puternice. Cuvintele aduc realitatea. 


Părintele Iosif Isihastul, care cred că în scurt timp va fi declarat sfânt, îi ruga pe 
ucenici să zică tare rugăciunea, să se audă pe sine. Şi strigau: Doamne lisuse 
Hristoase, miluieşte-mă! Şi strigau tare, îi durea gâtul, îi durea gura cât strigau 
toată ziua, dar se auzeau pe sine și se întărea cuvântul lui Dumnezeu în inima 
lor. Ei se auzeau pe sine şi se întăreau prin cuvântul ce îl spuneau. Și să ştiţi că 
asta se vădeşte până şi în cuvântul preoţilor. Când preotul ţine cuvânt nu îl ţine 
numai pentru ceilalți, îl ţine şi pentru sine. Cuvântul ce-l zice, care nu e numai 
de la el, e şi de la Dumnezeu, îl întăreşte și pe el, nu numai pe celălalt. Voi, de 
multe ori, trăind asemenea situaţii, aţi vrut să întăriți un om, să-i spuneţi ceva, 
să-l întăriți într-un adevăr, într-o credinţă. Și, spunând acel adevăr, acea 
credinţă, v-aţi întărit şi pe voi. N-aţi simţit asta? Că, după ce aţi spus, şi voi aţi 
fost mai hotărâți și mai lămuriţi, parcă. Aşa este cuvântul, el are putere. Chiar şi 
când ziceţi: “Bine, dar nu l-am zis de faţă cu alţii, l-am zis numai eu, aşa...”, nu, 
pentru că el atunci va trăi în tine. Se va hrăni din tine acel cuvânt. Să avem mare 
grijă cu cuvintele. 


V-am spus şi repet, o singură dată l-am văzut pe părintele Sofian Boghiu, care a 
venit chemat de noi, de ASCOR, prin anul '97 la rugămintea Înaltului 
Bartolomeu -— l-a chemat pe părintele Sofian la Cluj. Era bătrân, vorbea încet şi 
aproape nimeni n-a înţeles nimic, pentru că el vorbea la microfon în catedrală, 
dar vorbea încet. 


Dar, la un moment dat s-a oprit și a zis: „Un singur lucru mă înfricoşează şi 
plâng când îmi aduc aminte şi ziua şi noaptea. E un singur cuvânt din 
Scriptură...” 


Să zică un duhovnic asemenea lucru şi de vârsta lui, trebuia să asculți, pentru că 
trebuia să fie ceva important. Şi a zis: „De orice cuvânt spus în deşert vom da 
seama în faţa judecății lui Dumnezeu. De orice cuvânt spus în deşert!” 


Și parcă un fulger a trecut prin toţi. Că aşa este. Şi dăm drumul prin gură la 
cuvinte cu o uşurinţă...! Şi ne mirăm că nu putem zidi nimic. Păi cuvintele ne 
dărâmă, cuvintele noastre ne dărâmă pe noi înşine! 


Companiile, şi întâlnirile, și oamenii care nu ne folosesc, şi cu care continuăm 
să persistăm într-o legătură ne fac rău, atâta timp cât oamenii aceia bârfesc, 
judecă, sunt răutăcioşi, spun cuvinte grele, înjură... Fereşte-te, nu te crede prea 
tare! 


Dacă mâna ta, piciorul tău, ochiul tău te duc în ispită, taie-le şi aruncă-le de la 
tine. 

Aşa zice Dumnezeu. Oare dacă Dumnezeu credea că suntem în stare, n-ar fi zis: 
“Învaţă-ţi mâna să nu mai facă greşeala aia, învaţă-ţi ochiul să nu mai privească 


aşa, învaţă-ţi piciorul...” Dar, uite, că n-a zis asta. A zis: Şi o să cazi şi tu 
încercând să dai mâna altuia, vei cădea şi tu în ispită. 


Și, întorcându-mă la ce spuneam: înfricoşător de mulți sunt cei care se întorc 
înapoi. Chiar dacă au cunoscut adevărul. Şi una dintre motivațiile pentru care se 
întorc înapoi este şi aceasta, chiar dacă pare puerilă: că au dat drumul cu 
ușurință pe gură la lucruri la care nu trebuiau să dea drumul. Faceţi un 
experiment, deşi nu vreau să-l faceţi, dar l-aţi făcut, probabil. Daţi drumul cu 
uşurinţă la gură şi ziceţi, ca să fiți în bună înţelegere cu cineva care judecă şi 
cârteşte uşor şi se plânge din toate, ca să fiți asemănător cu el şi să vă 
împrieteniţi cu el, fiţi şi voi cârtitori, vorbii şi voi de rău puţin, chiar dacă până 
atunci n-aţi fost aşa. În scurt timp veţi deveni chiar cârtitor! 


„Ceea ce faci te face”, zicea părintele Teofil şi aşa este. Şi una este păcatul de 
gând şi ispita de gând — şi acolo e mult de vorbit şi mult de explicat — dar mult 
mai grav este păcatul rostit cu gura, spus clar sau făptuit cu mâna, cu tot ce are 
omul. Acela e înzecit, însutit mai grav. Bineînţeles, îşi are obârşie în gând şi în 
inimă, de unde vine tot răul; dar una este să-l ai în minte şi să-l suprimi, să-l dai 
la o parte, să-l îndepărtezi, şi alta este să-l faci, să-l lucrezi. Diferenţa e de la cer 
la pământ. 


Și, amintindu-mi de această întoarcere înapoi a omului, după ce l-a cunoscut 


e Dumnezeu, nu pot să nu-mi aduc aminte de acea viziune, WOR 
PDEINEZSEIEI care se tulbura şi se împotrivea lui Dumnezeu, că de ce 
Dumnezeu îngăduie ca atâtea suflete să se piardă. Şi se supăra pe Dumnezeu, 
se certa cu Dumnezeu şi Îi cerea să-i explice de ce atâţia oameni se pierd, de 
ce atâţia oameni nu se apropie de EI, de ce aşa de grea pare, la prima vedere, 
această cale a mântuirii. Şi un înger al Domnului S-a arătat şi i-a zis: „Deşi 
nu se cuvine omului şi nu poate omul cuprinde taina mântuirii, dar pentru că 
mulţi ani ai cerut, iată, ţi se va da.” 


Şi i-a descoperit Dumnezeu ca într-o vedenie, ca într-o arătare, ca într-o 
parabolă ceea ce se întâmplă cu sufletele omeneşti. Şi el vede lumea ca pe un 
râu imens care curge, înspumat şi plin de valuri, curge la vale într-o prăpastie 
fără fund. Şi cu fiecare val vedea mulțimi de mii, şi mii de oameni prinși de 
acel val şi pe fiecare val vedea scris un păcat. Pe unele scria “desfrânare”, pe 
altele “mândrie”, pe unele “părerea de sine”. Și în tot acel râu erau mulți 
oameni care se pierdeau şi se duceau în abis. 


Și el s-a revoltat şi a zis: „Vezi, Doamne, toţi se duc şi Tu nu faci nimic!” 


Și îngerul i-a zis: „ Uită-te mai bine!” 


Și s-a uitat și a văzut pe tot râul acela mii de plute şi mii de îngeri strălucitori 
care, cu căngi, cu funii, cu ce puteau, prindeau oamenii care voiau şi care 
măcar ridicau o mână sau un deget. Pe toţi îi prindeau şi-i ridicau pe plutele 
acelea şi-i duceau la mal şi-i curăţau şi-i îmbrăcau în haine albe şi-i hrăneau 
şi-i duceau în nişte locaşuri, care erau biserici unde-i spălau prin Taina 
Spovedaniei şi-i hrăneau cu Taina Împărtăşaniei şi aceia se ridicau voioşi şi 
plecau să urce pe un munte înalt, unde sus părea că este Dumnezeu şi 
întâlnirea cu Dumnezeu. 


Și el a zis: „Da, dar uite, numai unii, care ridică mâna...!” 


Și îngerul i-a zis: „ Uită-te mai bine!” şi s-a uitat, şi era ca în parabola aceea a 
celor invitaţi la cină, când Dumnezeu trimite pe slugile Lui să umple casa şi îi 
adună pe ciungi şi pe şchiopi şi pe orbi şi tot mai era loc şi le-a zis: Mergeţi şi 
siliți-i să intre! Siliţi-i! 


Părinţii spun ce înseamnă să silească Dumnezeu pe cineva. Dumnezeu 
încearcă să ne silească aducând asupra noastră şi necazuri şi încercări şi 
ispite şi boli şi prin asta ne sileşte cumva să ne apropiem de EL, că altfel nu 
ne-am apropia. Altfel ne merge bine, avem de toate, nu ne mai interesează 
problema cu Dumnezeu. Asta înseamnă silirea. 


p> 


Și i-a zis îngerul: „Uită-te mai bine 

căngi lungi şi care, la fundul râului, îi prindeau pe cei care erau acolo şi 

mulţi dintre ei îşi scoteau căngile din ei şi ţipau: „Nu-mi trebuie, n-am 
p» 


nevoie!! Eu vreau Să-mi petrec viaţa, eu vreau Să fiu fericit...!” şi continuau 
să cadă în abisul fără sfârşit. 


şi S-a uitat şi a văzut îngeri care aveau 


ASta a văzut acel monah, dar, mai mult, şi aici voiam să vă aduc, mulţi dintre 
cei care se îmbrăcau în haine albe și mergeau şi urcau veseli spre munte, deşi 
din loc în loc erau biserici de odihnă şi puteau intra oricând în ele şi puteau 
Să intre şi să se adape din Dumnezeieştile Taine şi să se întărească cu 
rugăciunea, cu harul lui Dumnezeu, mulţi uitau să intre în ele, mulţi aveau 
prea mare nădejde în forţele lor, alţii o luau abrupt spre locuri prăpăstioase, 
alții se înfricoşau şi mulţi se întorceau înapoi, fugind spre valurile acelui râu. 


Şi chiar dacă îngerii şi celelalte suflete strigau: „Nu te duce! Nu te duce!”, ei 
strigau: „Mai frumos era acolo... Mai bine era acolo... Mă întorc înapoi...” 


Dureros este că mulţi care au simţit și au gustat această primă înviere se întorc 
înapoi. Să nu fim dintre aceia! Să nu se împlinească cu noi cuvântul părintelui 
Arsenie Boca, care zice: „De la Dumnezeu ieşim, la Dumnezeu ne întoarcem, 
rotunjind cercul. Unii, însă, nu se mai întorc.” 


Deci acolo, undeva, pe cercul acela, unii se pierd, o iau la stânga, la dreapta, nu 
mai vor să se întoarcă spre acest început adevărat, spre Dumnezeul Cel Viu. 


Am înfățişat Duminicile care vor urma şi învierile despre care ele ne vorbesc şi 
pe care trebuie să le gustăm şi din care trebuie să ne hrănim încă de acum, mai 
ales din această primă înviere, a sufletului, ca să putem să nu murim a doua 
oară. Amin”. 


Părintele Dosoftei Dijmărescu de la Putna - Predică la Duminica 
Samarinencei (a V-a după Paşti): Oricine va bea din apa aceasta va înseta 
iarăşi, dar cel ce va bea din apa pe care i-o dau Eu nu va mai înseta în veac 


“Tubiţi credincioşi, în toate timpurile oamenii şi-au dorit veşnicia. Şi-au dorit-o 


pentru că au ştiut de la Adam şi Eva că veşnicia există. Şi chiar dacă în generaţii 
de depărtare de Dumnezeu au uitat cele spuse de aceşti părinţi ai neamului 
omenesc şi au devenit păgâni, făcând zei după chipul patimilor, de veşnicie 
oamenii nu au uitat. Pentru că sufletul nostru este făcut să dorească veşnicia, 
pentru că veşnic este Părintele care ne-a născut şi ne-a zidit după chipul Său, 
Dumnezeu. 


Aşadar, ce duce la viaţa veşnică? s-au întrebat cei mai aleşi dintre pământeni şi 
multe minţi au cugetat la această veşnicie, care trebuie numaidecât să fie 
fericită, că nimeni nu-şi doreşte nefericirea, cu atât mai puţin o nefericire 
veşnică. 


Cu două mii de ani în urmă, în Samaria, o regiune a Iudeii romane, în cetatea 
Sihar, o femeie îşi punea şi ea întrebări care pe oamenii de atunci îi frământau 
mai mult decât pe cei de azi: ce să fac ca să moştenesc viaţa cea veşnică? care 
este credinţa cea dreaptă?, cine mă poate povăţui pe calea mântuirii? Prin 
purtarea de grijă a lui Dumnezeu, pentru râvna ei, această femeie a primit 
răspuns. 


Mântuitorul lisus Hristos se îndrepta către cetatea Siharului. A ajuns alături de 
ea la o fântână, fântâna lui lacov, locul unde Dumnezeu i se arătase Patriarhului 


Iacov. S-a aşezat lângă fântână, ne spune Evanghelia, căci era ostenit. Atunci a 
venit o femeie din Samaria să scoată apă. Mântuitorul a deschis vorba, cerându-i 
să-l dea Lui apă să bea. Femeia samarineancă 1-a zis: Cum Tu, care eşti iudeu, 
ceri să bei de la mine, care sunt femeie samarineancă? Întrebarea arată o mare 
mirare; nici un iudeu nu i-ar fi cerut apă unei samarinence. Întrebarea nu a fost, 
însă, una împotrivitoare, obraznică, ci ea venea din faptul că femeia era deplin 
conştientă de greşelile credinţei samarinenilor, un fel de sectă din acea vreme, 
dispreţuită de evrei. Dar făcea, totuşi, parte din acest neam. 


Găsind în ea această conştiinţă smerită şi dispoziţia de a asculta, de a primi 
adevărul, Hristos Domnul a început să i-l arate: Dacă ai fi ştiut darul lui 
Dumnezeu şi Cine este Cel Ce zice “Dă-mi să beau”, tu ai fi cerut de la EI şi 
ți-ar fi dat apă vie. 


Femeia I-a zis: Doamne, nici găleată nu ai şi fântâna este adâncă, de unde 
dar ai apa cea vie? Nu cumva eşti mai mare decât părintele nostru, lacov? 


Femeia avea o sensibilitate duhovnicească adâncă. Deşi discuţia a pornit de la o 
găleată de apă şi foarte repede Mântuitorul a înălțat discuţia pe plan 
duhovnicesc, ea a avut puterea să-l urmeze. Şi pentru că avea cine să-L 
înțeleagă, Mântuitorul a mai urcat o treaptă şi i-a spus: Oricine bea din apa 
aceasta va înseta iarăşi, dar cine va bea din apa pe care i-o voi da eu nu va 
mai înseta în veac, căci se va face în el izvor de apă curgătoare spre viaţă 
veşnică. 


Din conlucrarea sufletului ei cu Dumnezeu, femeia a dobândit puterea de a 
crede aceste cuvinte. Și nu era uşor, căci nu numai de minte este nevoie 
pentru a înţelege adevărul, mai ales când e vorba de cele nevăzute, ci şi de 
putere duhovnicească de sus. 


Și I-a zis: Doamne, dă-mi această apă, ca să nu mai însetez. Sunt cuvintele 
omului care, căutând adevărul, bâjbâie. Ea încă amestecă băutura ce menţine 
trupul în viaţă cu cea care dă viaţă sufletului. Dar este mare lucru încrederea 
pe care ea deja o are în Hristos, un necunoscut pentru mintea ei, dar pe Care 
Îl simte ca pe un Om aparte, din moment ce crede că El poate să facă astfel 
încât să nu mai înseteze niciodată. Vrea să urce, dar nu ştie pe ce treaptă va 


păşi. 


Această nesiguranţă se datorează şi păcatului, căci păcatul întunecă mintea. De 
aceea, pe departe, cu multă delicateţe, Mântuitorul îi dezvăluie acele răni ale 
sufletului ei care o împiedicau să-şi limpezească trăirile duhovniceşti: Mergi 
şi cheamă pe bărbatul tău. Femeia Îi răspunde: N-am bărbat, tăinuind, de 
ruşine, faptul că nu avea soţ după lege. Mântuitorul nu o ceartă, căci ştia că ea 


însăşi e mustrată de conştiinţă, dar nu afla calea de izbăvire: Bine ai zis că n-ai 
bărbat, căci cinci bărbaţi ai avut şi cel pe care-l ai acum nu-ţi este bărbat. 


În faţa dezvăluirii tainelor vieţii şi în faţa blândeţii Domnului, femeia îşi 
deschide inima, convinsă de faptul că Acesta este un prooroc, dar şi de faptul 
că EI o poate ajuta pe ea în problemele ei concrete. Căci, pe lângă nelegiuirea 
acestor cinci legături, ele arată şi neputinţa sufletului ei de a găsi un îndrumător 
pe care să-l urmeze, un om căruia să 1 se încredinţeze şi să fie convinsă că o 
duce către Dumnezeu. Este neputinţa omului trupesc, cu cele cinci simţuri ale 
noastre, de a-L afla pe Dumnezeu, dacă Acesta nu ni se descoperă. 


Femeia îşi deschide inima şi îi pune cea mai dificilă întrebare pentru un 
samarinean care crede în Dumnezeu, dar era frământat de problema abaterii de 
la credinţa poporului său: Doamne, văd că eşti prooroc. Părinţii noştri s-au 
închinat pe acest munte, iar voi ziceţi că în Ierusalim este locul unde trebuie 
să ne închinăm. 

O întrebare de maximă importanţă, care dovedeşte faptul că ea a avut o 
încredințare rară, pe care doar un suflet ales poate s-o aibă, un suflet care caută 
cu sinceritate adevărul şi, atunci când află omul care i-l poate arăta, ceva 
înlăuntrul său îi spune: “Acesta este cel de care trebuie să ascult!” O astfel de 
simţire a avut, de exemplu, Apostolul Natanael, care după puţine clipe alături de 
Mântuitorul, i-a spus: Tu eşti Fiul lui Dumnezeu! Natanael, pe care Domnul l-a 


caracterizat: lată om în care nu este vicleşug. Lipsa de viclenie l-a făcut şi pe el, 
ca şi pe femeia samarineancă, ca şi pe orice om sincer, să recunoască 
dumnezeirea acolo unde este cu adevărat, să recunoască prezenţa Adevărului 
când se află faţă în faţă cu EI. 


Samarineanca simte că Omul Acesta spune adevărul şi cum am spune noi, pune 
punctul pe i. Ea ştie că, într-o anumită vreme prevestită, se va schimba 
închinarea. Şi când Mântuitorul îi spune că de acum înainte adevărații 
închinători se vor închina Tatălui în duh şi în adevăr, ea Îl întreabă, dorind în 
sinea ei să ştie: acesta este Omul? 


I-a zis femeia: Știm că va veni Mesia, Care Se cheamă Hristos. Când va veni, 
Acela ne va vesti nouă toate. 


Cu adevărat această femeie era o căutătoare, un om care credea şi dorea să 
sporească credinţa. Nu era mulțumită cu ce avea, nu ştia ce-i lipseşte, dar 


căuta. 


Iisus i-a zis: Eu sunt, Cel ce vorbesc cu tine. 


Aici trebuia să ajungă femeia! Pentru aceasta stătuse Domnul la fântână, să 1 se 
arate răspuns viu la întrebările femeii. De acum vor veni ucenicii şi lucrurile vor 
intra într-un firesc. Dumnezeu lucrase. 


[...] Apa cea vie despre care Domnul i-a vorbit celei însetate este harul 
Duhului Sfânt şi conlucrarea omului cu el. Femeia samarineancă a primit 
această apă. lată cât de repede s-a dedicat ea vestirii adevărului. 


Îndată — ne spune Evanghelia — îndată ce a terminat de vorbit şi-a lăsat 
găleata, treaba pentru care venise, a mers în cetate şi a spus oamenilor: Veniţi 
de vedeți un Om care mi-a spus mie toate câte am făcut. Nu cumva Acesta 
este Hristosul? 


Cu multă înţelepciune a procedat: era femeie, avea de vorbit unor bărbaţi despre 
credinţă şi nici nume bun nu avea. De aceea ea nu le-a spus decât că i-a fost 
arătată toată viaţa şi apoi a întrebat: Nu cumva Acesta este Hristosul? Nu s-a 
făcut învăţătoarea lor, căci, dacă ar fi făcut aşa, nu ar fi câştigat nimic, nu ar fi 
ascultat-o. S-a smerit, a păstrat în ea marea taină a Domnului şi i-a determinat 
pe ceilalți să-şi pună şi ei problema. Le-a deschis drumul să se convingă singuri 
de adevăr. 


Mai târziu, ea a fost botezată de Sfinţii Apostoli şi a primit numele de Fotini, 
„cea luminată”. A adus la creştinism pe cele cinci surori ale ei şi pe cei doi fii, 
iar în vremea împăratului Nero cu toţii au primit mucenicia. lar prăznuirea 


lor, în afară de această duminică, o facem şi pe 26 februarie. 


Mântuitorul a rămas două zile cu locuitorii cetăţii şi mulţi au crezut în EL. lar 
femeii îi spuneau aceşti oameni: Credem nu numai pentru cuvântul tău, căci 
noi înşine am auzit şi Ştim că Acesta este cu adevărat Hristos, Mântuitorul 
lumii. 


Adevărul primit de femeie a devenit izvor pentru întreaga cetate. 


Iubiţi credincioşi şi în ziua de astăzi mulți oameni însetaţi sunt şi despre multe 
fântâni se spune că ar avea apa cea vie. Pentru a nu ne otrăvi, însă, sufletele prin 
amăgire, avem nevoie să ştim ce se află cu adevărat în ele. Ne amintim adesea 
cuvântul Domnului privind calea cea strâmtă şi calea cea largă. Fi bine, apa cea 
vie se află întotdeauna şi numai pe calea cea strâmtă. 


Pentru Sfânta Fotini, calea cea strâmtă a însemnat mucenicia. Dar nu toţi 
care au primit apa cea vie, harul botezului şi cunoştinţa adevărului le-au şi 
păstrat. Ar fi însemnat Să meargă pe această cale îngustă. Dar calea cea largă 
li s-a părut unora mai comodă. Şi este. Căci este mai uşor să nu posteşti decât 


Să posteşti, este mai lesne să nu te rogi decât să te rogi, este mai uşor să te 
cerți decât să-ţi înfrânezi mânia ş.a.m.d. Virtutea cere un efort. Aşa s-a 
întâmplat că, încă de la începuturile creştinismului, unii creştini au vrut o 
cale largă, o cale croită de mintea lor. 


Au apărut ereziile şi nu una, ci puzderie. O grupare s-a rupt de Biserică, apoi s- 
au rupt în două părți mai mici şi fiecare s-a rupt iar şi iar şi se rup şi în ziua de 
astăzi. Este firesc, căci fără de Adevăr unitatea nu este posibilă. Duhul Sfânt 
este Duhul Adevărului. El naşte smerenia, smerenia naşte dragostea, 
dragostea naşte unitatea. Fără Duhul Sfânt, orice comunitate se dezbină, de 
la familie până la ţară. De aceea a fost nevoie de sinoade, ca să respingă 
rătăcirile şi să arate adevărul, să arate unde lucrează Duhul Cel Preasfânt. Unii, 
însă, la sinoade şi după sinoade, au vrut să asculte de Biserică, alţii au vrut să nu 
asculte. Şi după cum şi-au trăit viaţa, aşa şi-au pregătit şi veşnicia. 


Această luptă pentru adevăr şi pentru trăirea lui, pentru a rămâne cu Duhul 
Sfânt, Cel trimis nouă de Domnul Hristos, a continuat în secolele care au urmat. 
Şi are loc şi acum. În zilele noastre, însă, este o deosebire faţă de luptele din 
trecut. Mai ales în secolul trecut, o formă specială de gândire eronată a cucerit 
mare parte din civilizaţia noastră europeană, şi anume ideea că [...] nu există, de 
fapt, un adevăr pentru toţi. Această idee s-a dovedit mai atrăgătoare decât altele. 
A atras prin comoditatea ei pe mulţi care nu s-au plecat altor greşeli. Dacă nu 


există un adevăr absolut, atunci nu trebuie să mai ascult de nimic din afara mea, 
şi ceea ce mintea mea crede că e bun, aceea voi face. ŞI într-un fel mi se pare că 
mă voi bucura şi că voi fi liniştit. Consecința acestei gândiri a fost nu numai 
trăirea greşită a unor oameni, c1 ceva ce ne afectează pe toţi, inclusiv pe cei care 
dorim să ne ţinem de Biserică: relativizarea adevărului şi răvăşirea valorilor. 


Aşa se face, de exemplu, că în ţara noastră, unde majoritatea oamenilor sunt 
credincioşi, avem atâtea moduri de manifestare a credinţei. Unii folosesc cărțile 
de rugăciuni, alții nu vor să audă de ele şi se roagă doar cu cuvintele lor. Unii 
merg la Liturghie, alții intră în biserică doar când nu e nimeni, ca să nu fie 
deranjaţi. Unii postesc în zilele de post, alţii îşi aleg ei zilele de post. Unii 
consideră desfrânarea un păcat grav, alții consideră că, dacă e cu o singură 
persoană, nu e o problemă. Unii cred că avortul este mai rău decât o crimă, căci 
e propriul copil şi e nebotezat, alţii îl văd ca pe un rău necesar asupra căruia nu 
trebuie insistat prea mult. Unii cred că preotul are har şi puterea de a dezlega 
păcatele în taina spovedaniei, alții cred că nu este nevoie de preot, că e suficient 
să-şi ştie omul păcatele şi să se ierte el pe sine. Unii cred că au nevoie de Sfânta 
Împărtăşanie în toată viaţa lor, alţii cred că doar copiii mici, cei pe moarte şi 
femeile înainte de a naşte trebuie să se împărtăşească. Şi am putea continua, 
stârnind într-un fel râsul, căci şi în aceste probleme de viaţă şi de moarte a 
sufletului, este valabilă zicala „câte bordeie, atâtea obiceie.” 


De fapt, cu adevărat este de plâns, căci de unde atâtea idei care nu numai că sunt 
diferite, dar sunt şi contradictorii, dacă este un Duh şi un adevăr. Unde este 
închinarea în duh şi în adevăr pe care a adus-o Hristos Domnul, dacă fiecare 
crede după adevărurile lui? Și mai grav, unde merg aceste „adevăruri? Câte 
le primeşte Dumnezeu şi câte alte duhuri, care nu sunt bune? Căci există duhuri 
ale lăcomiei, ale orgoliului, duhuri ale desfrânării, ale uciderii, ale 
nemilostivirii, ale necredinţei, ale lipsei de evlavie şi aşa mai departe. Şi toate 
aceste duhuri ne îndeamnă, trimit gânduri în mintea noastră de a le primi, de a le 
asculta, de a le urma, de a le aduce închinare, săvârşind faptele care lor le plac. 
Și ne promit toate, dincolo de ce ne promite fiecare în parte, că vom scăpa de 
calea cea îngustă, de asprimea acestei căi. Căci într-adevăr, la Biserică trebuie 
să răbdăm şi neputinţele altora, postul ne dă câteodată şi dureri, la spovedanie 
trebuie să trecem prin acea baie foarte aspră a ruşinii ş.a.m.d. Calea aceasta 
largă a multor bunătăţi promise de multe duhuri, însă, duce în final la moarte. 
Căci ele îl depărtează pe om de Duhul Sfânt, de apa cea vie. 


Să nu ne temem de unicitatea credinţei, a adevărului, a Bisericii. A avea un 
Domn, o credinţă, un botez, aşa cum spune Sfântul Apostol Pavel, nu 
înseamnă desfiinţarea noastră ca persoane diferite unul de altul. Unicitatea 
ortodoxiei, fraţi creştini, nu înseamnă deloc anularea specificităţii fiecăruia 
dintre noi. Biserica nu îi face pe credincioşi o apă şi un pământ. Fără 
Biserică, însă, fără har, atunci omul ajunge într-adevăr o apă şi un pământ. 
Şi la propriu, căci ajunge să fie stăpânit de toate patimile şi la figurat, căci nu 
mai e decât trup fără duh. Biserica, din contră, ne ajută pe fiecare să ne 
cultivăm darul propriu, să lucrăm modul aparte în care am fost creaţi de 
Dumnezeu. În Biserică se face o minune cu fiecare om, căci fiecare poate şi 
este, dacă vrea să fie, purtat de la pământ la cer. 


Precum într-o familie părinții nu-i cioplesc pe copii să arate toți la fel, să facă 
aceleaşi lucruri, să-şi aleagă aceeaşi meserie, ci părinţii înţelepţi îi ajută pe copii 
să-şi dezvolte ce are fiecare mai bun. dar în familie, nu în afara ei. Cu atât mai 
mult Dumnezeu cu fiecare, în Biserică! 


Fraţi creştini, încheind cuvântul de astăzi, gândul nu ni se poate depărta de la 
ceea ce este în jurul nostru. Veşnicia nu este numai pentru sfinţi, pentru cei din 
veacurile trecute, ci este şi pentru noi, cei de acum. Câtă durere pentru 
Dumnezeu că mulţi nu mai cred în veşnicie şi nu din vina Lui, ci cei ce nu mai 
cred nu mai cred pentru că nu o mai simt şi nu mai simt veşnicia pentru că s-au 
lăcomit prea mult după cele ale acestei lumi — frumoase, dar trecătoare. 


Pentru fiecare, însă, indiferent cât suntem de înglodaţi în lăcomia pentru cele de 
aici şi de acum, câtă vreme trăim este posibil să primim apa cea vie. Cu două 
condiţii: una privind mintea, alta privind fapta. Mai întâi avem de înţeles că 


singura schimbare în bine reală nu poate să vină decât de la Hristos şi în Hristos. 
Orice altă promisiune de bine este o minciună, o utopie. Ce are Singur Domnul 
de dat, El a mărturisit: Eu sunt Calea, Adevărul şi Viaţa. Aceasta a avut şi are 
Mântuitorul să ne dea: Calea, Adevărul şi Viaţa. Harul Duhului Sfânt, pe 
care l-a trimis în lume după Înălţare şi care lucrează unirea între om şi 
Dumnezeu, doar El îl poate da. Şi prin Duhul Sfânt, pe Sine, iar prin Sine, pe 
Tatăl. Adică totul. Apoi, ca faptă, calea către Hristos trece prin aproapele 
nostru. Dacă avem către el iubirea jertfelnică şi în adevăr, nu fără de adevăr, 
Hristos va fi cu noi şi cu el. Şi harul Duhului Sfânt, apa cea vie promisă, nu se 
va depărta de la noi. 


Fie ca harul acesta de viaţă făcător al Duhului Cel Preasfânt să ne păstreze 
pe toți în adevăr, să nu uităm de apa cea vie şi de singurul Care o poate da, 
Iisus Hristos, Domnul nostru. Amin”. 


E nevoie de “apa cea vie ”. Să nu dezertăm de la lupta cea bună! 


Ierom. Teofan Popescu - Spiritul viu 


“O anumită modă a delăsării se întinde tot mai mult în rândul tinerilor. Este ea 


plăcută lui Dumnezeu? Cu siguranţă nu. Există o singură soluţie pentru de- 
păşirea acestei stări de apatie (auto)impusă: spiritul viu. 


Un tânăr spunea deunăzi că, deşi respectă credinţa, acest lucru nu-l motivează 
îndeajuns şi, în general, viaţa i se pare lipsită de sens, iar existenţa omului 
contemporan i se pare că, în multe cazuri, se caracterizează prin stres şi plic- 
tiseală. Ar trebui poate să conştientizăm faptul că, credinţa creştină nu este doar 
un set de adevăruri faţă de care ne manifestăm respectul, în virtutea unei tradiţii 
moştenite. Ea este, aşa cum observă părinţii filocalici, o permanentă luptă şi 
frământare a sufletului viu pentru a dobândi veşnicia. Dacă această perspectivă 
ni se pare prea înaltă pentru căutările noastre de acum, să începem atunci cu 
lucrurile simple şi fireşti, care ne ajută să dobândim mai multă viaţă în noi 
înşine. 


Spre exemplu, să încercăm cât mai des să facem ceva pentru a-i ajuta pe cei din 
jurul nostru, fără să urmărim, în vreun fel sau altul, un interes sau o răsplată. 
Apoi, să ne străduim să fim sinceri şi drepţi, să nu ne lăsăm cuprinşi de ipocrizie 
care înseamnă, practic, uciderea conştientă a dragostei şi a simplităţii celei 
ziditoare, cu care, în mod nativ, este înzestrat fiecare om de către Tatăl ceresc. 


În România, moleşeala sufletească se vădeşte nu numai prin alterarea relaţiilor 
interpersonale, ci şi prin numărul mic de inițiative benefice, la nivel social şi 
comunitar, care să depăşească egocentrismul şi interesele meschine, în favoarea 
unei susțineri a binelui comun românesc. Este îngrijorătoare, de asemenea, 
abandonarea frecventă a luptei duse în Duhul Adevărului, o luptă pentru adevăr, 
dreptate şi demnitate. Toate aceste constatări nu sunt menite să ne împingă într- 
o şi mai mare delăsare, ci ele au rolul de a ne trezi la realitate pentru a căuta 
calea însănătoşirii. 


Se simte cu stringență nevoia unui medicament miraculos, a unui leac mai 
presus de puterile noastre, pentru a putea ieşi la lumină. Despre acest 
„medicament” i-a vorbit Mântuitorul femeii samarinence, după cum aflăm din 
Sfânta Evanghelie. Domnul nostru lisus Hristos îi spune acesteia că EI îi poate 
da apa cea vie, iar cel care va bea din ea „nu va mai înseta în veac, căci apa pe 
care i-o voi da Eu se va face în el izvor de apă curgătoare spre viaţa veşnică” 
(loan IV, 14). Ce este apa cea vie? Este tocmai harul dătător de viaţă, puterea lui 
Dumnezeu care se dăruieşte tuturor acelora care nu se mulțumesc cu puţinul 
unei vieți duhovniceşti mediocre. Doar prin puterea harului mai poate învia 
România, aşa cum s-a întâmplat de atâtea ori în istoria noastră, atunci când 
românii şi-au luat în serios rugăciunea şi pocăinţa. Într-un fel, vremurile tulburi 
de astăzi sunt foarte prielnice unei renaşteri duhovniceşti, dacă, având încredere 
în ajutorul lui Dumnezeu pentru a ne putea schimba, vom şti să ne smerim şi să 


ne recunoaştem neputinţele. 


Este atâta nevoie astăzi, în România, de oameni vii, de oameni jertfitori, de 
oameni de cuvânt, de tineri angajaţi în rugăciune şi faptă! Tinerii au atâta 
nevoie astăzi de modelele vieţii autentice, pentru ca la rândul lor să poată 
deveni modele ale bunei rânduieli. Preschimbarea noastră lăuntrică prin 
descoperirea vieţii în Hristos, nu este posibilă dacă rămânem [doar] la 
abecedarul Ortodoxiei. Să mergem în profunzimile credinţei de unde ne vin 
puterea, sensul, viaţa şi lumina existenţei noastre. 


Să ne gândim, de pildă, la cuvintele Sfântului Paisie de la Neamţ: cel care a 
gustat din harul rugăciunii lui lisus „nu va mai dori să aibă în viaţa acesta nimic 
altceva decât să se îndeletnicească necontenit cu facerea acestei rugăciuni din 
paradis”. 


Cu alte cuvinte, a fi ortodox presupune o aşezare a întregii vieţi sub semnul 
chemării numelui lui Hristos, presupune o permanentă împreună-lucrare între 
om şi Dumnezeu. 


Să medităm, de asemenea, şi la ceea ce spunea părintele Dumitru Stăniloae 
despre Taina Euharistiei: „Trupul lui Hristos pe care îl primim în Sfânta 


Împărtăşanie nu e alt Trup decât cel primit de Fiul lui Dumnezeu din Sfânta 
Fecioară, dar îndumnezeit prin Inviere şi Inălţare”. 


Semnele transfigurării sufleteşti, ale îndumnezeirii, sunt vădite în tânărul care se 
îmbogăţeşte de la izvorul Tainelor lui Hristos. Când tot mai mulţi tineri 
descoperă, prin lucrarea harului dumnezeiesc, frumuseţea vieţuirii în dreapta 
credinţă, atunci înfloreşte nădejdea învierii într-o comunitate, într-o ţară. Atunci 
viitorul se înseninează. Aşadar, nu dezertaţi de la lupta cea bună, ci ascultați 
glasul Iubirii: „Eu sunt Lumina lumii; cel ce-Mi urmează Mie nu va umbla în 
întuneric, ci va avea lumina Vieţii” (loan VIII, 12)”. 


Din revista “Cuvinte către tineri” (2010): 


O Doamne lisuse, Preadulcele meu Izvor de apă vie, fii binecuvântat pentru 
viața şi puterea pe care ai dăruit-o sufletului meu! 


Doamne, dă-mi această apă, ca să nu mai însetez. 


Ce înseamnă a ne ruga în duh? A ne ruga în duh înseamnă a ne înălța cu 
mintea şi cu sufletul către Dumnezeu în vremea rugăciunii. 


Ce înseamnă a ne ruga în adevăr? Inseamnă a ne ruga cu lucrarea cea 
adevărată a tuturor poruncilor dumnezeieşti, adică a tuturor faptelor bune. Cu 
trup şi cu suflet, cu credinţă şi cu faptă, cu înţelepciune şi cu iubire. 


Când mintea se înalță nevăzut la Dumnezeu în vremea rugăciunii, iar trupul, 
care este partea văzută se osteneşte la lucrarea poruncilor lui Dumnezeu, atunci 
creştinul devine adevărat închinător al lui Dumnezeu în Duh şi în adevăr. 


În Evanghelia de astăzi, creştinii buni învaţă că "apa cea vie", dătătoare de viaţă 
a credinţei ortodoxe şi toate izvoarele mântuirii se află numai la fântâna vieţii 
care este Biserica. 

Aici ne aşteaptă Hristos să venim să ne închinăm, să ne rugăm, şi să-L lăudăm, 
să ne mărturisim păcatele şi să-I cerem iertare şi mântuire. 

Aici, învăţăm să ne rugăm în duh şi în adevăr, învăţăm să ne mărturisim şi să 
ne plângem păcatele, învăţăm să ne smerim şi să ne iubim unii pe alții. 

La Biserică învăţăm a mărturisi pe Hristos pe pământ, învăţăm a ne ruga în duh 
şi în adevăr şi a dobândi viaţa veşnică. 


Credinţa noastră este că sfinţii, având icoane, sunt permanent cu noi. 


Numai credinţa în Hristos aduce cunoaşterea adevărului; credinţa, vădită 
prin plinirea poruncilor lui Hristos, atrage în inima credinciosului harul 


Sfântului Duh. Darul lui Dumnezeu şi Harul lui Dumnezeu sunt unul şi 
acelaşi lucru,este ajutorul cerului, mâna Tatălui, mila Fiului şi raza Duhului 
Sfânt prin care se arată iubirea lui Dumnezeu faţă de om. Un suflet plin de 
har e ca o grădină de flori, de parfum şi fructe. 


Harul este însăşi iubirea Preasfintei Treimi împărtăşită oamenilor de către 
Mântuitorul lisus Hristos Cel înviat din morți şi înălțat la ceruri, prin Duhul 
Sfânt Care coboară în lume pentru a uni pe oameni duhovniceşte cu Hristos Cel 
prea slăvit şi pentru a dărui oamenilor viaţă veşnică. 


Prin “apă vie”, Domnul vrea să spună puterea harică şi dătătoare de viaţă a 
Duhului Sfânt, pe care L-a promis El credincioşilor. Apa cea vie despre care 
vorbeşte Domnul este dătătoare de viaţă, har sfânt şi înviorează sufletul, ducând 
către viaţa veşnică, încă de aici de pe pământ. Când acest har dătător de viaţă 
intră în om şi îl face de mare preţ, deschide în el un izvor nesecat de viaţă, 
bucurie şi tărie mare. Ca să-i întărească, să-i întinerească, să-i înnoiască, să-i 
aducă din nou la viaţă şi să-i reînsufleţească, şi să-i primească ca fu, în- 
drumându-i să iasă din focul înfricoşător de ispite al lumii acesteia, îndreptându- 
se către Grădina Raiului. 


Duhule Sfânt, Mângâietorule, apropie de Domnul lisus pe toţi cei ale căror 
suflete tânjesc după viaţa veşnică, şi care strigă de sete: “Sufletul meu este 
însetat după Dumnezeu; după Dumnezeul Cel viu!” 


Pr. Cosmin Antonescu de la Biserica Sfânta Maria din Portland, SUA - 
Predică la Duminica Samarinencei 


“Astăzi avem Evanghelia samarinencei, femeia samarineancă, din Evanghelia 
de la loan, cap. 4. [...] In Evanghelia de astăzi Mântuitorul Se opreşte prin 


Samaria. Samaria era o localitate în care locuiau samarinenii şi aceşti 
samarineni nu erau în relaţii foarte bune cu evreii, pentru că ei îşi amestecaseră 
credinţa strămoşească cu credinţă în idoli. Şi iată că Mântuitorul Se opreşte într- 
un oraş, în Sihar, Se opreşte la o fântână. Şi iată că la această fântână vine o 
femeie să scoată apă. Ca să înţelegem bine Evanghelia trebuie să mergem înapoi 
în satele noastre româneşti, că pe stradă, aici, nu găsim nici o fântână. Dar ca să 
înţelegeţi bine gândiţi-vă la fântânile acelea din sat. Şi la o astfel de fântână 
astăzi Mântuitorul Se opreşte. Era pe la ceasul al şaselea, ceea ce înseamnă că 
era destul de cald, era ziua în amiaza mare. 


Și iată că vine o femeie să scoată apă şi Mântuitorul intră în conversaţie foarte 
obişnuit, aşa cum intră şi cu noi: Dă-Mi să beau. Sigur că atunci când 
Mântuitorul i-a vorbit femeii, femeia a rămas şocată. De ce? Pentru că era o 
diferenţă între samarineni şi evrei şi se pare că această diferenţă era vizibilă: ori 
în grai — aveau un alt dialect — ori în îmbrăcăminte, ceva era vizibil, pentru că 
imediat femeia Îi spune: Cum Tu, care eşti evreu, îmi ceri mie, femeie 
samarineancă, o femeie dispreţuită de voi, să-Ți dau apă? Atunci Mântuitorul 
întoarce conversaţia şi spune: Dacă ai fi ştiut tu cine ţi-a cerut apă, tu ai fi cerut 
de la EI şi EI ţi-ar fi dat ție apa cea vie! Despre asta vorbim astăzi, despre apa 
cea vie, din care dacă cineva va bea, nu va mai înseta niciodată! 


Femeia samarineancă tot nu înţelege, rămâne tot la apa ei cea de toate zilele şi 
spune, în Evanghelia de la loan: Ce fel de om eşti Tu? Cum vei scoate apă din 
fântâna această adâncă, pentru că n-ai nici găleată? Ea rămâne la treburile ei 
omeneşti. Noi de multe ori venim la Mântuitorul cu problemele noastre de zi cu 
zi şi Mântuitorul ne cheamă la ceva mai mult, la ceva mai mult decât putem noi 
înţelege. Şi zice: Veniţi la Mine să vă dau apa cea vie! Şi noi rămânem tot cu 
impresia aceea: Doamne, dar de unde ai Tu să-mi dai apa mea de toate zilele? 
Cum poţi Tu să mă scapi de datorii? Cum poţi Tu să mă ajuţi să scap de lucrul 
ăsta? Rămânem tot la lucrurile minore, aşa cum a rămas femeia samarineancă. 
Apoi Mântuitorul îi spune: Nu, apa pe care ţi-o dau Eu este o apă diferită de apa 
aceasta, este apa care va curge şi în tine şi dacă o vei descoperi din tine nu vei 
înseta niciodată. 


Noi suntem însetaţi teribil, mai ales societatea în care trăim este însetată teribil 
suntem însetaţi după distracție, suntem însetați după relaxare, suntem însetaţi 
după bani, suntem însetaţi după fericire şi o căutăm tot unde nu trebuie. Noi toţi 
suntem însetați! Toţi oamenii din lumea aceasta sunt însetaţi. Nu există un om 
care să nu aibă o dorinţă spirituală, să nu aibă o chemare de la Dumnezeu să se 
împlinească. Noi toţi vrem să fim fericiţi, vrem să fim fericiți în ceea ce facem. 
Acesta este scopul vieţii: fericirea! Şi aşa de însetaţi suntem încât o căutăm în 
tot locul unde n-ar trebui să o căutăm, în toate lucrurile care nu ne satură. 


Părintele Stăniloae ne spune foarte frumos că omul are o sete după infinit. Noi 
suntem chemaţi să ne împlinim şi pentru că omul L-a uitat pe Dumnezeu, 
încearcă să-şi sature setea de infinit prin lucruri finite. Încercăm să ne săturăm 
dorinţa noastră de infinit prin lucruri finite: printr-o pereche de pantofi, printr-o 
maşină, printr-o casă, printr-o rochie... Prin orice lucruri încercăm să ne 
potolim setea noastră, vrem să ne împlinim. Săraci ce suntem... Nu ne dăm 
seama că lucrurile finite nu ne pot da o fericire infinită. Fericirea infinită vine 
doar de la un Dumnezeu infinit! 


Femeia samarineancă de astăzi tot nu înţelege ce spune Mântuitorul şi spune: 
Cine eşti Tu? Şi atunci Mântuitorul îi spune: Du-te acasă şi adu-l pe bărbatul 
tău. Pentru că Mântuitorul ne cheamă la EI cu toată familia. Nu ne cheamă 
singuri. Nu ne cheamă să venim la EI şi să lăsăm copiii sau să lăsăm acasă soţul 
sau soţia să-şi vadă de treaba lor. Suntem chemaţi să ne mântuim cu toţii, ca 
familie. Ştim cu toţii că familia este o Biserică mai mică. 


Şi-i spune femeii samarinence: Adu-l pe bărbatul tău. Şi femeia Îi zice: N-am 
bărbat. Foarte uşor! N-am bărbat. ŞI Mântuitorul îi spune: Adevărat ai răspuns. 
Cinci bărbaţi ai avut până acum şi cel cu care trăieşti acum nu este bărbatul tău. 
Și această femeie era într-o sete, o sete după desăvârşire. Cu câte feluri de 
bărbaţi se va fi întâlnit? Poate unul era mai rău decât celălalt, poate ea era mai 


rea decât bărbaţii cu care se întâlnise, atât de mult încât nu-şi găsise fericirea! 
Căutase cinci bărbaţi şi cu cel cu care era acum nu era căsătorită! Și totuşi cu o 
astfel de femeie, cu care mulți dintre noi probabil nu ne identificăm, dar nu 
contează, ne identificăm în alte departamente ale vieţii, în alte scăderi, că de 
multe ori cădem în acelaşi păcat nu de cinci ori, ci de o sută de ori! Şi nouă 
Mântuitorul ne spune: Vino cu păcatul tău la mine! 


lată, cu o astfel de femeie Mântuitorul vorbeşte. Şi femeia, văzând că 1-a spus 
toate din viaţa ei, a spus: Tu eşti un prooroc! Tu eşti Mesia! Şi imediat merge în 
oraş să le spună tuturor consătenilor ei: Am aflat pe Mesia! Am aflat pe Hristos! 


În drum spre sat, foarte frumos ne spune Evanghelistul Ioan, că după 
conversaţia cu femeia, ea îşi lasă găleata şi pleacă în oraş. Femeia vine să ia apă, 
aşa cum şi noi facem de multe ori — foarte bine s-a potrivit Evanghelia asta la 
noi: plecăm din ţară să scoatem mai multă apă în America, pentru că e o altă 
societate, o altă economie, o altă viaţă, o altă structură şi venim cu gălețile 
noastre, venim cu ele să le umplem. Şi, când ajungem aici, ne dăm seama că nu 
găleata din mână este cea care ne umple viaţa, deşi ne ajută, ci găleata sufletului 
este cea care trebuie umplută. Că putem să avem de toate în jurul nostru şi să 
fim nefericiţi. Ce bine se aplică Evanghelia de astăzi la noi! 


Femeia îşi lasă găleata. Deşi s-a dus pentru muncă, Îl descoperă pe Dumnezeu. 


Câţi dintre noi nu-L descoperim pe Dumnezeu departe de casă? Sau câţi dintre 
noi L-am descoperit pe Dumnezeu acasă? De multe ori, venind în străinătate, 
lucrurile se schimbă, dinamica noastră spirituală se schimbă. Ne lovim de 
lucruri de care nici nu credeam că ne lovim. Când am plecat şi eu în America 
am zis că ce frumos va fi! Mă uitam la filmele de la Hollywood, ştiţi, cu zgârie- 
nori. Vai, ce frumoase sunt! Am ajuns aici şi am văzut zgârie-norii în treacăt şi 
am rămas într-un apartament. Şi muncim, poate mai mult decât munceam acasă 
şi într-adevăr, este o altă economie. Însă sufletul, setea noastră de fericire ne 
dăm seama foarte bine că nu poate fi oprită cu lucruri finite, că nu are cum, 
lucrul finit moare. Orice lucru care moare nu ne poate da infinitul, ci lucruri 
infinite: dragostea este cea care ne împlineşte pe toţi! 


ŞI un ultim punct pe care vreau să-l subliniez este că această femeie, aşa cum 
era ea... că noi nu suntem chemaţi să judecăm pe cei din afară, suntem chemaţi 
să ne judecăm pe noi în primul rând... Un părinte zicea: Fui blând cu cei din 
afară şi dur cu tine! Femeia îşi avea viaţa ei, îşi avea împlinirile ei, insatisfacțiile 
ei şi totuşi Mântuitorul îi schimbă viaţa aşa mult încât femeia devine un ucenic. 
Femeia, într-o secundă, începe să vorbească celor din jur de Hristos, cât bine i-a 
făcut ei Domnul. Începe să le spună celor din jur: Hristos nu este un simplu om, 
este ceva mai mult, nu este un simplu om! El mi-a spus toate din viaţa mea! Şi 
iată că samarinenii, acest neam care era disprețuit de evrei pentru că se 


încurcaseră cu alţi idoli, iată că aceşti samarineni Îl primesc pe Mântuitorul în 
casa lor şi în satul lor timp de două zile. 


Şi noi suntem chemaţi să fim lumină lumii! Dacă Îl avem pe Hristos în viaţa 
noastră, nu se poate să nu-L dăm celor din Jur! Vorbisem cu un părinte foarte 
frumos, convertit la ortodoxie, şi mi-a spus: Părinte, credinţa sau iubirea de 
Dumnezeu, este ca o boală, ca un virus! Atunci când te prinde un virus, îl dai, 
nu ai cum să nu-l dai, pentru că se răspândește. Şi credinţa trebuie să fie un 
“virus binecuvântat”. Şi părintele spune: Credinţa este un virus pe care îl dai, nu 
se poate să nu-l dai, dacă-L ai pe Dumnezeu în inimă nu se poate să nu-L dai 
celui de lângă tine! N-ai cum! Dar dacă nu-l dai, nu-ţi face probleme, e numai o 
tuse. Nu-i un virus, e o tuse, trece, te apucă din când în când, te apucă de te 
doare capul sau eşti adormit, tuşeşti un pic, clăteşti gâtul cu ceva, ţi-a trecut. 


Pentru mulți dintre noi, credinţa aşa este, ca o tuse: ne apucă duminică şi ne lasă 
după aceea. Dar ca să putem arde pentru Hristos, trebuie să fie un virus şi să fie 
în toată fiinţa noastră şi să-i spunem celui de lângă noi: Frate, nu e bine! Uite ce 
zice cuvântul Scripturii, uite ce zice Dumnezeu pentru tine! Haide înapoi la 
viaţă, haide! Nu e bine ce faci! Trebuie să-i aprindem pe cei din Jur, să-i 
aprindem cu dragoste! Nu cu deget[ul ridicat]! 


Cum zicea părintele Paisie Olaru: Turma nu se conduce cu bâta, ci se conduce 
cu fluieraşul! Trebuie să le arătăm celor din jur că avem dragoste! Nu că-i 
condamnăm, nu că-i criticăm, ci lucrul pe care ni l-a adus Dumnezeu nouă şi 
pentru care trebuie să-l mulţumim în fiecare duminică este că ne-a adus iubire, 
ne-a adus Înviere, ne-a aduc sens vieţii! 


Aceasta este învăţătura Evangheliei de astăzi! Amin”. 


Mărturia unei tinere din zilele noastre despe întâlnirea vie cu Hristos: “Mă 
simţeam singură, aveam nevoie de dragostea cuiva şi aşteptam un băiat, 
dar când L-am cunoscut pe Dumnezeu, am înţeles că EI era Mirele 
aşteptat” 


Ascor Cluj/ Foaia filocalică: Dumnezeu e „dragostea pe care o căutăm” 


Interviu cu Sonia Păuna, una dintre membrele statornice ale comunităţii 
Bisericii Studenţilor din Campusul Universitar Haşdeu, realizat de Ana Maria 
Neag. Despre primii paşi în credinţă, despre descoperirea Sfintelor Taine şi 
despre căutările tinerilor în zilele noastre. 


Ana-Maria Neag: - Cum L-ai cunoscut pe Dumnezeu? Poţi identifica un 
moment în care ai înţeles că El este - Eu sunt Cel ce sunt (Ieşire 3: 14)? 


Sonia Păuna: Totul a început în liceu, prin clasa a XII-a. Atunci m-am 
confruntat cu o suferință sufletească foarte chinuitoare, ce nu avea nici o 
explicaţie. Eram ca toţi adolescenţii care caută un sens al vieţii. Nu eram o 
persoană retrasă, ci chiar sociabilă, aveam mulți prieteni. Nu îmi lipsea nimic 
din punct de vedere material, la şcoală aveam note bune, părinţii erau mulţumiţi. 
Îmi simţeam însă sufletul foarte gol. Ştiu că la un moment dat m-a întrebat 
cineva cum mai e viaţa mea. l-am răspuns că sunt în întuneric, dar nu mă 
gândeam exact la ce ziceam. Suferinţa aceasta se amplifica pe zi ce trece. Am 
venit la facultate la Cluj, iar aici am întâlnit un băiat, căruia i-am destăinuit 
starea mea. EI era o fire mai filozofică, m-a întrebat mai întâi ce cărți îmi plac şi 
i-am spus că citesc poezie şi literatură. Apoi conversaţia a continuat cu întrebări 
mai profunde, despre viaţă. l-am mărturisit că eu m-am cam săturat de viaţă şi 
că mai fericită aş fi să mor, pentru că nu am pentru ce să trăiesc. Atunci el m-a 
întrebat: „Dar tu mergi la biserică, ai mers vreodată la Liturghie?”. 


I-am răspuns că nu e nevoie, Dumnezeu e pretutindeni, nu neapărat la biserică. 
Era postul Crăciunului, m-a îndemnat să merg în fiecare duminică până ce urma 
să se încheie această perioadă. Aşa am ajuns la biserica din Haşdeu. Nu ştiam 


absolut nimic despre ce înseamnă viaţa bisericească şi viaţa duhovnicească, 
despre Impărtăşanie, despre rugăciune, despre Sfinţi. 


A.-M. N.: Care a fost prima impresie despre acest loc? 


S$. P.: Când am intrat, pentru prima dată m-am simţit acasă. Nu am mai suferit 
atât de mult, deşi suferința încă mai perisista, încă nu găsisem leacul. Totuşi, 
după multă vreme, simţeam o pace. Nu era slujbă, nu era nimeni înăuntru. Cred 
că întâi am stat în tăcere, îmi era de ajuns liniştea aceea din biserică. Am mers 
apoi şi la slujbe, dar pentru că nu înţelegeam, nu prea îmi atingeau sufletul. Eu, 
mai mult îmi doream pe cineva, însetam de cineva. Suferinţa aceea se datora 
faptului că mă simţeam singură, aveam nevoie şi de dragostea cuiva. Într-un fel, 
credeam că o prietenie cu un băiat va rezolva asta. Şi tot aşteptam băiatul acela 
căruia să-i dau dragostea mea şi el să-mi dea dragostea lui, şi astfel va fi în 
sfârşit un sens pentru mine pe pământ. Însă când am înţeles ce înseamnă 
Împărtăşania, anume că Dumnezeu ţi se dăruieşte întreg, am înţeles că El e 
dragostea pe care o căutam. Atunci a încetat suferinţa aceea, atunci cu o mână 
nevăzută Dumnezeu a luat-o de pe mine. La primele Împărtăşanii nu am înţeles 
întru totul ce înseamnă, dar am citit mai mult şi apoi a dispărut pur şi simplu 
orice durere, atunci nu mai mâncam, nu mai dormeam, eram plină cumva de 
dragostea lui Dumnezeu, nu mai aveam nevoie de nimic. 


A.-M. N.: La cât timp te-ai împărtăşit după ce ai început să mergi la biserică? 


S. P.: M-am spovedit mai întâi la Părintele Ciprian Negreanu (preotul misionar 
al Bisericii Studenţilor din Cluj-Napoca). Fusesem un copil cuminte, nu am 
făcut păcate mari, opritoare de la Împărtăşanie, aşa că am primit repede Sfintele 
Taine. A fost şi este cel mai minunat dar din viaţa mea. E singurul lucru care mă 
convinge şi îmi aminteşte că Dumnezeu e dragoste. Altfel aş uita... Orice 
îndoială, orice tristeţe nu îşi mai au rostul. Nu mai sunt îndreptățită să sufăr dacă 
mă împărtăşesc. Mi se dă totul, chiar Dumnezeu vine în mine. 


A.M. N.: În copilărie ai vreo amintire legată de relaţia cu Dumnezeu? Îi 
aminteşti cum Il percepeai atunci? 


S. P.: De mică vorbeam cu Dumnezeu. Nu ştiu dacă era chiar o relaţie propriu- 
zisă. Totuşi, necunoscându-L, tot timpul am vorbit cu EI. Numai nu ştiu dacă m- 
am întrebat vreodată cum e EL, cine e El, dacă vreau o relaţie mai adevărată cu 
EI, ca şi cu o persoană vie. 


A.M. N.: În adolescenţă a continuat acest dialog? 


S. P.: Nu mergeam la biserică, dar L-am căutat mereu pe Dumnezeu în natură, 
în poezie. Mă bucuram de cărțile în care se vorbea despre EI, de muzica clasică. 
Însă nu era destul. Nu înţelegeam de ce nu mă mulţumeşte, erau lucruri atât de 
frumoase. Îmi ziceam: „Uite, dacă pot privi cerul, dacă natura e atât de 
frumoasă, la fel poezia şi muzica, ce-mi trebuie mai mult, de ce nu sunt fericită? 
De ce însetează sufletul meu?”. Eu credeam că trebuie să vină la un moment 
acel cineva, un băiat, şi îl aşteptam. De aceea, cred că Dumnezeu a venit pentru 
mine ca un mire. Astfel a fost întâlnirea mea cu Dumnezeu. Când m-am 
apropiat, am ştiut că e EI e, EI era Cel pe care Îl aşteptam. De aceea, n-am mai 
avut nevoie atunci de nici o dragoste, înţelegeam monahismul, îi înţelegeam pe 
CUVIOŞII care mergeau în pustie. Ştiu că am mers la mormântul Părintelui 
Arsenie Boca şi cum eram începătoare în credinţă, l-am rugat să aflu mai repede 
şi cât mai multe despre Dumnezeu. N-am citit multe cărți, dar în scurt timp mi- 
am dat seama că EI era Mirele pe care Îl aşteptam. Nu mai aveam nevoie de nici 
un mire în momentul acela, nu ştiam cum să fug mai repede din lume, viaţa 
monahală mi se părea viaţa cea mai frumoasă de trăit. Vedeam că ceilalți suferă 
şi mi-era milă de oameni că ei nu ştiu că singura viaţă frumoasă şi adevărată e 
cea trăită pentru Dumnezeu. Nu înţelegeam de ce am pierdut atât timp, mă 
gândeam că trebuie să fac multe-multe, vream să mă apropii cât mai mult de 
Dumnezeu, să recuperez optsprezece ani pierduţi. Acum însă consider că poţi fi 
cu Dumnezeu şi în lume. Nu mai am gândul acesta legat de monahism, m-am 
convins că toți suntem chemaţi să ne unim cu Dumnezeu, nu numai monahii. 


Acesta e singurul sens al vieţii omului, să se unească cu Dumnezeu. 


A.-M. N.: Nu e mai greu în lume? 


$. P.: Nu cred. Nimic nu poate împiedica sufletul să se roage, absolut nimic, 
nici un om, Nici o situaţie, nici o întâmplare. N-o să aibă omul nimic de zis la 
Judecată, cum că nu s-a putut ruga. Nimic nu poate opri mintea, aşa cum atunci 
când eşti îndrăgostit pur şi simplu îţi apare în minte persoana iubită, te gândeşti 
fără să vrei la el/ ea, nu te forţezi. Pe Dumnezeu, Cel care îţi dă trupul şi sângele 
Lui nu poţi să-L uiţi. Nu poţi... 


A.-M. N.: Ce îţi plăcea să citeşti? Te-au ajutat în vreun fel lecturile să-L 
descoperi pe Dumnezeu? 


S. P.: Citeam multă poezie, îmi plăceau poeții mai melancolici: Rimbaud, 
Mallarme... Poetul care mi-a inspirat lucrarea de licenţă, Lamartine, m-a ajutat 
foarte mult, scria mult despre Dumnezeu, despre descoperirea Lui în natură. La 
fel şi muzica clasică, nu ascultam concerte, ci cântări line, simple, ce vorbesc 
mai mult inimii decât minţii. Uneori ascultam muzică în genunchi, îmi părea o 
rugăciune. Dar tot nu era destul, nu eram fericită. Fiind o fire pătimaşă vream să 
merg până la capăt, aşa cum vor oamenii când se îndrăgostesc. Aşa trebuia să 


fie şi cu Dumnezeu, o unire desăvârşită, nu numai să ştiu că e undeva acolo, în 
cer. Totuşi nu-mi imaginam că poate exista o apropiere atât de mare: să vină El 
în sângele tău, în trupul tău. Am citit în Părintele Paisie şi marii iniţiaţi ai Indiei 
cum descrie autorul Împărtăşania: ca o îmbrăţişare a lui Dumnezeu, ca o unire 
desăvârşită. Scria că nici mama cu fătul nu sunt atât de uniţi, cum poate 
Dumnezeu să se unească cu omul. Aşa simţea Părintele Paisie Împărtăşania. 
Lecturile, muzica sunt lucruri frumoase, lăsate de Dumnezeu, dar nu-mi 
potoleau setea, nu-mi luau suferinţa. 


A.-M. N.: Nu conţineau maximul de trăire pe care îl căutai tu? 


$. P.: Nu, pentru că nu era şi relația vie, directă cu Dumnezeu. Asta a fost 
mirarea mea cea mai mare, cum de, pur şi simplu, a dispărut durerea, care mă 
făcea să însetez iar şi iar. S-a împlinit cu mine ceea ce zice Mântuitorul: 'Tot cel 
ce va bea din apa aceasta iarăşi va înseta, dar cel ce va bea din apa pe care Eu i- 
O voi da nu va mai înseta în veac (loan 4: 13-14). 


A.M. N.: Dar greutatea acelei stări nu revine? 
S. P.: — Revine... E ca un ghimpe în trup. Ori de câte ori Îl uit pe Dumnezeu, 


ori de câte ori pierd legătura cu EI, uit că Lui trebuie să-l dăruiesc toată inima 
mea şi nu mă mai raportez la EI ca la o persoană vie şi care mă iubeşte, atunci 


apare din nou. Dacă EI Mi se dăruieşte în întregime şi atât de des, cumva şi 
sufletul vrea să se dăruiască, însă este împiedecat, încurcat de cele ale lumii şi 
îndreptat spre lucruri trecătoare. De exemplu, aceasta se întâmplă când iubim un 
om mai mult decât pe Dumnezeu, când punem un alt om în locul Mirelui sau 
vrem să luăm locul Mirelui din inima celuilalt. 


A.M. N.: Acum se manifestă la fel suferinţa aceea? 


S$. P.: Nu, nici gând. Acum şi dacă sufăr, suferinţa mea e plină de sens. Ştiu că 
Dumnezeu e aici, ştiu că iarăşi mă voi împărtăşi, că mi Se va dărui întreg. Nu 
mai e cale fără de ieşire; înainte totul era dramă şi tragedie. La Dumnezeu însă 
nu există tragedie, cum zice Părintele Rafail Noica. Avem un Dumnezeu atât de 
bun. 


A.-M. N.: Când ai început să cunoşti credinţa, cum te raportai la comunitatea 
Bisericii Studenţilor? Ce era diferit aici? 


S. P.: La început, pe toţi oamenii de aici i-am perceput ca pe nişte sfinţi, pentru 
că vedeam că au o viaţă atât de frumoasă şi de curată. Nici nu ştiam că se poate 
trăi aşa. Într-un fel, nu mi-am schimbat părerea pentru că sunt oameni care ÎI 
caută pe Dumnezeu. Nu aş vrea să plec niciodată de lângă ei. Sunt singurii 


oameni de lângă care n-am mai vrut să plec, lângă care aş vrea să stau şi o 
veşnicie, pentru că ei Îl iubesc pe Dumnezeu. De aceea, m-am gândit că va fi 
atât de minunat în Împărăţie, acolo sunt numai oameni care Îl iubesc pe 
Dumnezeu. Şi atunci cum să nu vrei să fii acolo?! În iad sunt cei care L-au hulit, 
L-au batjocorit, au trăit departe de EI. De asta, îi preţuiesc pe cei din comu- 
nitatea noastră, fiindcă în fiecare descopăr ceva frumos şi lângă fiecare e frumos 
să stai. 


A.M. N.: Arhimandritul Sofronie spune că „până la a se descoperi Dumne- 
zeiasca Lumină, Suntem ca orbii. În afara acestei Lumini, noi nu 
recunoaştem păcatul; fără ea nu se deschide înaintea noastră căderea omului 
în adevăratele ei dimensiuni” (Arhimandritul Sofronie, Vom vedea pe 
Dumnezeu precum este, Editura Sophia, Bucureşti, 2005, p. ). Cum te 
raportai la păcat, simţeai că greşeşti cu ceva prin felul de a trăi? 


$. P.: Inexplicabil, neavând păcate mari, totuşi mă simţeam foarte întinată, 
simţeam nevoia de o curăţire. Nu avusesem nici o prietenie, nu mă apropiasem 
de nici un băiat. Ţin minte că odată priveam norii, vedeam că sunt aşa de albi, 
aşa de curaţi. Mă gândeam cum ar fi să fiu cu aşa, să fie inima mea aşa. Neş- 
tiinţa şi îndepărtarea de Dumnezeu erau totuşi păcate mari... La prima mea 
spovedanie, ştiu că asta am mărturisit, că mă simt foarte întinată. Inima mea era 
locaş de gânduri rele, cele mai negre erau legate de sinucidere. Nu mi se părea 
că e un păcat, îmi ziceam că oricum nu am pentru ce să trăiesc, mi se părea cel 
mai îndreptăţit lucru să mor. Era însă ceva foarte împovărător pentru suflet. 
Apropierea de Dumnezeu, prin Sfintele Taine, prin rugăciune am simţit-o apoi 
ca pe o curăţire. Se zice despre pocăință, despre lacrimi că sunt al doilea Botez. 
Aşa le-am perceput şi eu, pentru prima dată lacrimile mele au fost curăţitoare... 
Înainte, într-adevăr, mă simţeam oarbă, eram departe de Lumină. Şi acum poate 
mai sunt în întuneric, dar măcar acum păşesc spre Lumină. 


A.M.N.: Ai simţit vreodată o plafonare la nivel duhovnicesc? Cum s-a 
manifestat? 


$. P.: Da, e foarte periculoasă plafonarea. Pentru mine, s-a manifestat tot prin 
prezenţa acelei deznădejdi. Nu L-am mai căutat pe Dumnezeu, nu L-am mai 
înţeles ca Dumnezeu viu, prezent. Când eşti în Dumnezeu nu mai poţi să suferi, 
eşti plin de viaţă şi de energie. 


A.-M. N.: Deznădejdea e totuşi o stare intensă... 


S$. P.: Aşa este, dar eu o văd ca pe o plafonare. Ea înseamnă orbire a sufletului, 
nu-L mai vezi pe Dumnezeu ca dragoste şi suferi, te plafonezi. Când II vezi pe 


Dumnezeu foarte aproape de tine, nu poţi să te plafonezi. Această plafonare e 
oarecum umilitoare pentru suflet. 


A.-M. N.: Cum se manifesta în exterior deznădejdea? 


S. P.: Mă îndepărtasem şi de oameni, plafonarea a însemnat o închidere în sine. 
Nu vobeam, plângeam toată ziua... Îmi dădeam seama că de Dumnezeu am 
nevoie, dar credeam că rezolv altfel situaţia, că deocamdată duhovniceşte stau 
bine. Gândeam că Dumnezeu trebuie să facă ceva, nu eu. 


A.M. N.: Ce ai făcut atunci? 


S. P.: În primul rând, am început să mă rog mult mai mult, să fiu mai atentă la 
cuvintele din slujbe, din Evanghelie, din cărţile duhovniceşti, am început să cred 
fiecare cuvânt, să cred că Dumnezeu e aici. Părintele Rafail Noica zicea aşa: 
numai atât să credem că Dumnezeu e atotputernic şi ne iubeşte. Par cuvinte 
simple, dar e atât de greu să le credem cu toată fiinţa. Necredinţa e ruşinoasă. 
Am citit despre Sfântul Serafim de Sarov că la un moment dat a avut îndoieli în 
credinţă (el, care avusese vedenii, o văzuse chiar pe Maica Domnului). Pentru 
gândurile acestea a stat o mie de zile pe o piatră. M-am gândit atunci: „Uite cum 
a luptat el cu un gând-două de necredinţă, şi eu să nu fac nimic?”. Atunci am 
început să lupt, mi-am zis: „Dacă tot sunt în biserică şi am atâtea arme, hai să le 
folosesc. Hai să folosesc ca nişte arme rugăciunea, postul, Sfintele Taine...”. 
Zicea Părintele Ciprian că de ar crede cineva că se împărtăşeşte cu Trupul şi 
Sângele lui Hristos, ar vedea ce mare minune e acolo, ar vedea că nu orice e în 
linguriţa aceea, ar înţelege că acolo e mai mult decât cerul şi pământul. În cele 
mai grele clipe asta îmi zic: „Mâine mă împărtăşesc cu Dumnezeu, mâine vine 
Dumnezeu în mine, vine Cel ce m-a zidit, vine Mirele”. Dacă cred asta, nu mai 
pot rămâne în starea aceea de tristeţe. Părintele Rafail Noica zice că primul pas 
e credinţa; după aceea, te porți potrivit credinţei tale; apoi, credinţa începe să 
dea roadă; dacă dă roadă apare nădejdea, dacă începi să nădăjuieşti începi să 
vezi mai bine, te apropii de Dumnezeu; când te-ai apropiat de Dumnezeu, începi 
să-L iubeşti. Şi aşa ai ajuns la dragoste. Sunt grei paşii aceştia: credinţa, 
nădejdea, dragostea. Credinţă nu trebuie multă, ci numai cât un grăunte de 
muştar, aşa cum zice Mântuitorul. 


A.-M. N.: Te rugai înainte de convertire? Ai citit Evanghelia? 


S. P.: Da. Când eram mică, aveam vreo 7-8 ani, mi-am dat seama că există 
multă suferinţă în lume. Mi-am spus atunci că trebuie să mă rog. Mă gândeam la 
multe boli şi la suferinţele oamenilor, iar seara înainte de culcare mă rugam 
pentru toți copiii, pentru cei care n-au părinţi, pentru cei care n-au ce să 
mănânce ori n-au casă. Enumeram multe suferinţe acolo, îmi lua multe minute, 


la un moment dat nu-mi mai aminteam câte suferinţe sunt pe lume. Am fost 
foarte fericită când am citit în Evanghelie: lar când vă rugaţi, nu spuneţi multe... 
(Matei 6: 7). A fost o uşurare că pot să zic doar Tatăl nostru şi să mă culc. 


A.-M. N.: Ai fost studentă la Facultatea de Litere. Ai lucrat după terminarea 
studiilor? Cum a fost această experienţă? 


$. P.: Am lucrat câteva luni la un call-center. Tot încercam şi acolo să-mi 
amintesc de Dumnezeu. În pauze citeam din Noul Testament, veneau colegii şi 
mă întrebau: „Ce faci? Odihneşte-te şi tu... Măcar să pleci din faţa 
calculatorului”. Eu le ziceam că mi-e bine, că aceasta e mâncarea mea şi odihna 
mea. Erau singurele momente în care îmi puteam aminti de Dumnezeu şi 
profitam de acele 9 minute de pauză. Uneori mai ieşeam şi mai vorbeam cu 
colegii, nu voiam să fiu chiar aşa de ciudată. Îmi dădea multă bucurie 
Dumnezeu atunci, deşi lucram mult, nu ştiam cum să-l mulţumesc şi pentru că 
îmi dădea şansa de a-mi aminti de EL. 


A.-M. N.: Cât timp ai avut acest serviciu? 
$. P.: Nu mult, o lună. După aceea, o vreme, am dat meditații la limba franceză. 
A.-M. N.: — Care a fost motivul pentru care ai renunţat? 


$. P.: Nu am renunţat de bunăvoie. Cumva, aşa s-au rânduit lucrurile de 
Dumnezeu. Era nevoie de cineva care să stea în biserică şi nu era nimeni 
disponibil full-time. Atunci am rămas eu cu drag. E cel mai frumos serviciu din 
lume, nu l-aş da pe cel mai bine plătit post. Nu ştiu cât păzesc eu biserica, mai 
mult mă păzeşte ea pe mine. 


A.-M. N.: Te rog, transmite câteva gânduri pentru Studenţi, pentru tineri. Ce 
este cel mai important în viaţă? 


$. P.: E foarte greu să dau sfaturi, pentru că nu am mare experienţă 
duhovnicească. l-aş îndemna să rămână lângă Dumnezeu, să-L caute pe 
Dumnezeu. Nu ştiu dacă toţi simt o reală nevoie de Dumnezeu, aşa cum scria 
Daniel Turcea: „în inima inimii de ţărână/ sângele Tău îmi zvâcneşte/ în 
răsuflarea pământului. Tu, îmi eşti aer/ cu pleoapele te-aş acoperi/ trăieşte în 
mine” (lubire, înţelepciune fără sfârşit, în volumul cu acelaşi nume, Editura 
Albatros, Bucureşti, 1991, p. 135). 


Hristos este Aerul, Hristos este viaţa, Hristos este Sângele. Dacă ar putea să fie 
Dumnezeu pentru fiecare aşa, cred că asta e viaţa adevărată, numai pentru asta 


merită să trăieşti, să-L faci pe Dumnezeu aerul tău, viaţa ta, sângele tău. Altfel, 
viaţa e serbădă, fără sens. 


Pr. Vasile Gordon - Predică la Duminica a V-a după Paşti - a Samarinencei 


„Hristos a înviat!” 


Iubiţi credincioşi, pentru a înţelege mesajul evangheliei de astăzi, vă solicităm 
câteva minute de răbdare pentru a vă prezenta mai întâi anumite date istorice, de 
mare importanţă, extrase în principal din Cărţile Vechiului Testament. 


Astfel, în Cărţile Regilor citim că după o domnie strălucită de 40 de ani, regele 
Solomon a trecut pragul veşniciei, pe la anul 930 î.Hr. În urma lui, fiii săi au 
împărțit ţara în două: leroboam a luat partea de nord, formând Regatul Israel 
(capitala Sichem) şi Roboam partea de sud, Regatul Iuda (capitala Ierusalim). 


Pentru lămuririle ce vor urma, trebuie să reținem că Regatul de Nord, Israel, va 
cădea sub asirieni, prin anii 722-721 î.Hr., iar cel de sud, Iuda, pe la anul 600 
î.Hr. Regatul de Nord cuprindea în graniţele sale şi provincia Samaria. La 
căderea regatului, populaţia din această provincie a fost deportată în Asiria, în 
locul ei fiind aduşi, după cum citim în IV Regi (17, 24) „,...oameni din Babilon, 
Cuta, Ava, Hamat şi Sevarfaim, pe care i-a aşezat prin cetățile Samariei...”. 


Se înţelege că aceste populaţii au adus cu ei şi zeitățile păgâne la care se 
închinau. La întoarcerea din robie (538 î.Hr. ), samarinenii s-au amestecat cu 
aceste neamuri, dând astfel naştere unui popor hibrid, atât din punct de vedere 
etnic cât şi religios, adorând zei păgâni precum Sucot-Benot, Nergal, Aşima etc. 


lubiţi credincioşi, numai în lumina acestor date istorico-biblice înţelegem de ce 
iudeii, care se considerau un popor curat, nu voiau să aibă amestec cu 
samarinenii, fiindcă vedeau în ei o adunătură de oameni spurcaţi. 


Este greu cuvântul, dar aşa se explică mirarea femeii samarinence din 
Evanghelia de astăzi: „Cum, Tu care eşti iudeu, ceri să bei apă de la mine, o 
femeie samarineancă?” (loan, 4, 9). Cu alte cuvinte, nu ziceţi că noi, samarineii, 
suntem spurcaţi? Nu Ți-e teamă că Te vei spurca? Răspunsul Mântuitorului ne 
este cunoscut. 


Aşadar, începem să înţelegem acum că mesajul principal din Evanghelia citită 
azi este că Mesia, Fiul lui Dumnezeu, n-a venit să mântuiască numai poporul 
iudaic, ci întreg neamul omenesc. 


In acelaşi sens, că nu numai în lerusalim se poate aduce închinare Dumnezeului 
adevărat, ci în orice loc, pentru că Dumnezeu, duh fiind, este pretutindeni. 


lar acum vom străbate împreună firul evangheliei, propriu-zis al convorbirii 
dintre Mântuitorul şi femeia samarineancă, pentru a limpezi câteva aspecte. 


Mai întâi, Mântuitorul face comparaţie între apa obişnuită de băut şi „apa cea 
vie”, pe care EI, numai EI, o poate da. Ceea ce n-a înţeles femeia atunci ştim noi 
acum: apa cea vie reprezintă, pe de o parte, învăţătura Sa, care adapă pe cei 
însetaţi de adevăr, pe de altă parte Sfintele Taine, prin care omul primeşte hrana 
cea veşnică. 


În clipa în care Mântuitorul pomeneşte de cei cinci bărbaţi ai femeii (tâlcuitorii 
spun că ar fi o legătură cu cele cinci neamuri păgâne strămutate în Samaria), 
samarineanca îşi dă seama că are în faţa ei un OM deosebit, prooroc după 
socotinţa ei. 


De aceea, cu multă încredere, îi pune o întrebare ce o frământa nu numai pe ea 
Ci ŞI pe conaţionalii ei: unde este adevărata închinare, „pe muntele acesta, ori în 
lerusalim?”. Muntele invocat era, de fapt, Garizim, pe care samarinenii zidiseră 
un templu, spre a-şi arăta opoziţia faţă de Ierusalim. 


Acum Mântuitorul lisus Hristos dă răspunsul aşteptat nu numai de samarineni, 
ci de întreaga omenire: „Duh este Dumnezeu şi cei ce 1 se închină trebuie ca în 
duh şi adevăr să i se închine!” (loan 4, 24). 


Aşadar, nu doar în Ierusalim sau pe Garizim, ori în altă parte, ci pretutindeni, 
peste tot unde închinarea se face în adevăr. Adică Dumnezeului Celui adevărat, 
lisus Hristos, precum Insuşi a spus: „Eu sunt Calea, Adevărul şi Viaţa”(loan 14, 
6). 


lată adâncul tainei lucrării dumnezeieşti: lisus Hristos se descoperă ca MESIA 
unei femei „oarecare”, ce aparţinea unui neam disprețuit, marginalizat, catalogat 
spurcat de către iudeii rigorişti, stăpâniţi de egoism şi dispreţ, cărora, în orgoliul 
lor exclusivist li se părea că numai lor li se poate descoperi adevărul suprem. 


Evident, Mântuitorul nu S-a descoperit întâmplător aşa, ci ca să arate că cei de 
pe urmă vor fi cei dintâi, iar cei dintâi vor fi pe urmă! (Matei 19, 30). 


Tradiţia consemnează că femeia samarineancă a devenit, în urma acestei 
mântuitoare convorbiri, o mărturisitoare curajoasă a Evangheliei, sfârşindu-şi 
viaţa ca martiră, la Roma. 


Biserica n-a uitat-o şi 1-a dat zi anuală de pomenire, la 26 februarie, cu numele 
Sfânta Fotinia (nume sugestiv, „fos, fotos” în limba greacă însemnând 
„lumină”). 


Iubiţi credincioşi, vom încheia amintindu-vă că Evanghelia de azi sfârşeşte cu 
mărturia că samarinenii Il rugau pe Mântuitorul să rămână cu ei, convinşi pe 
deplin că EI este cu adevărat Hristos, Mântuitorul lumii (loan 4, 40-42). 


Asemeni lor, credem cu tărie şi noi astăzi, strigând şi mărturisind: Hristos a 
Inviat! Amin. 


Pr. Prof. Dr. Cristinel loja - Theologica - Să fim biserică a lui Hristos şi 
fântâni ale harului Său! 


Duminica a S-a după Paşti (a Samarinencei) loan 4, 5-42 


Fiecare cuvânt al Evangheliei este izvor de apă curgătoare spre viaţă veşnică, 
pentru că izvorăşte din Cel ce este veşnic şi ne descoperă Izvorul vieţii veşnice, 
Persoana lui Hristos, Cel înviat. 


Între Învierea Domnului şi Înălţarea Domnului, fiecare duminică are semni- 
ficaţii vindecătoare şi restauratoare, desfăşurate în istorie, iar vindecarea şi 
restaurarea omului şi a lumii izvorăsc din lisus Hristos Cel care a înviat. Hristos 
este izvor al vindecărilor în Biserică, vindecându-ne în primul rând de moartea 
cea veşnică. 


V Îl vindecă şi restaurează pe Toma din îndoiala sa, 
vindecă pe femeile mironosiţe de frică, 
vindecă pe slăbănogul de la Vitezda de slăbiciunea sa asumată întru 
răbdare, 
vindecă pe femeia samarineancă de astăzi, de nestatornicia şi neinţele- 


gerea sa, 
vindecă pe orbul din naştere de neputinţa sa. 
Y Dar mai presus de toate, ne vindecă pe noi de moartea cea veşnică. 


Miza centrală a vindecării în Hristos nu se referă la o vindecare temporală a 
trupului şi sufletului omului, ci la vindecarea de moartea cea veşnică. În această 
perspectivă sunt centrate şi adâncite înțelesurile textului evanghelic citit în a S-a 
duminică după Sfintele Paşti. 


Cele vechi s-au făcut noi: fântâna, topos al împlinirilor profetice 


lisus Hristos înnoieşte cele vechi, în EI cele vechi ale patriarhilor şi profeților nu 
sunt desfiinţate, ci împlinite. 


În Sihar, la fântâna lui Iacov se întâlnesc noul cu vechiul, nu în despărțire, ci în 
împlinire. Fântâna, simbolistică a adâncurilor revelaţiei, semnifică locul împli- 
nirii prin trecerea de la cele pământeşti şi exterioare spre cele netrecătoare şi 
interioare care transfigurează orice formă şi exterioritate. Pentru că închinarea în 
duh şi adevăr transcende orice formalism exterior specific iudeilor, tran- 
sfigurând formele şi orice adevăr obiectivant, specific idolatriei păgânilor, 
distingând între creatură şi Creator. De asemenea, fântâna lui lacov devine topos 
al împlinirii profetice pentru depăşirea sciziunilor interumane. Toate vor fi una 
în Hristos, atât iudei, cât şi păgâni. 


Fântâna descoperă o verticală care coboară în adâncuri şi care restaurează şi dă 
sens orizontalei istoriei patriarhilor şi profeților, a unui popor devenit noul 
Israel. „Adânc pe adânc cheamă în glasul căderilor apelor Tale” (Psalm 41, 9). 
Fântâna era adâncă şi la baza ei nu stătea Iacov, ci Cel mai adânc şi mai înainte 
de lacov, tocmai Cel care stătea de fapt în faţa femeii samarinence, Rațiunea 
veşnică a lucrurilor, Hristos. Mai mult, fântâna ca topos rămâne în conştiinţa 
oamenilor, mai ales a celor din Orient, ca loc al vieţii, apa fiind legată de între- 
ținerea vieţii pământeşti. 


Cerând apă din fântână, Hristos arată că preţuieşte apa creaţiei, dar, tot- 
odată, invită pe orice om, identificat cu femeia samarineancă, Să nu uite de 
Dăruitorul ei, adică prin cele materiale şi create să urce spre cele necreate şi 
veşnice. 


În această convorbire am putea vedea imaginea din Rai, a convorbirii dintre 
Adam şi Eva, în jurul pomului cunoștinței binelui şi răului. Şi atunci, şi acum 
era o convorbire despre viaţă. Atunci, o convorbire despre posibilitatea vieţii 
realizate fără Dumnezeu, prin mâncare şi închinare fără rânduială la cele con- 
trare şi căderea în robia morţii, acum o convorbire despre viaţa realizată în 
Dumnezeu prin închinare în duh ca ridicare din robia morţii prin Adevăr, Hri- 
stos Cel înviat. Hristos reface şi vindecă integral itinerarul căderii şi retrasează 
cărarea omului spre viaţa cea veşnică. Tema mâncării şi a băuturii reprezintă o 


constantă şi un examen al libertăţii, responsabilităţi şi iubirii în iconomia 
mântuirii, de la starea omului în Rai până la Apocalipsă. 


La fântână. O întâlnire cu Viaţa despre viaţă 


Convorbirea Mântuitorului Hristos cu femeia samarineancă la fântâna lui lacov 
din Sihar este o convorbire cu Viaţa despre viaţă şi la acest dialog suntem 
chemaţi să fim parte. Ce şansă a avut această femeie să vorbească despre viaţă 
cu Cel ce este Viaţa. Femeia aceasta a venit la fântână după apa pământească, 
trecătoare şi s-a întâlnit cu Apa cea vie, netrecătoare, cu Hristos, a căutat ceva 
pământesc şi s-a întâlnit cu cerul. lisus Hristos Se descoperă înaintea femeii ca 
fiind Apa cea vie, aşa cum altă dată S-a descoperit înaintea iudeilor ca fiind 
Pâinea cea vie, Pâinea care S-a pogorât din cer. Cel ce va bea din apa acesta nu 
va înseta, ci va avea viaţă veşnică, după cum cel care va mânca din Pâinea 
Hristos nu va flămânzi, ci va avea viață veşnică. Cât de minunat, elementele 
esenţiale ale vieţii, pâinea şi apa, pot fi vii! Da, pentru că sunt asimilate lui 
Hristos; cel ce mănâncă şi bea din Mine va trăi prin Mine. 


Evanghelia de astăzi, plecând de la cele materiale şi trecătoare, ne vorbeşte 
despre cele veşnice şi netrecătoare, ne vorbeşte despre Cine este viaţa lumii, 
împlinirea lumii şi a istoriei. Aşa cum ne spune evanghelistul loan: „Întru EI 
era viaţa şi viaţa era lumina oamenilor”. Omul a fost creat de Dumnezeu pentru 


viaţă şi nu o va putea dobândi prin el însuşi, ci doar prin participarea şi comu- 
niunea cu Cel ce este Viaţa. 


Omul este ceea ce mănâncă. Dacă mâncarea sa se rezumă doar la cele tre- 
cătoare, va fi doar trecător, muritor. Dacă însă mâncarea sa va fi şi din cele 
netrecătoare, va moşteni viaţa veşnică prin puterea lui Hristos. În cele trecătoare 
şi muritoare prin Hristos şi Învierea Sa s-au aşezat cele netrecătoare şi nemu- 
ritoare. Şi aceasta nu înseamnă exclusivism, ci împlinire, intuirea fundamentului 
şi rostului celor pământeşti. 


Aşa după cum le spunea iudeilor altă dată: părinţii voştri au mâncat mană în 
pustie şi au murit (deşi unii credeau că prin mâncare şi-au rezolvat problema 
subzistenţei), aşa îi spune şi femeii samarinence că dacă rămâne doar la apa cea 
trecătoare va înseta din nou. Revelația Vechiului Testament, adusă prin patriarhi 
şi proroci, are valoarea ei, dar nu este desăvârşită, după cum omul nu poate fi 
împlinit doar în cele ale trupului, biologicului, slujit în sens unilateral, făcând 
abstracţie de constituţia dihotomică a fiinţei sale şi de unirea ei cu Cel veşnic. 
La fel şi noi, dacă vom rămâne doar la pâinea şi apa cea trecătoare, vom înseta 
mereu şi mereu. Viaţa nu ţine de pâinea cea trecătoare pe care noi de multe ori 
nu reuşim să o împărțim echitabil între noi, ci de Cel ce are viaţa cea netre- 


cătoare. Pâinea cea trecătoare este un mijloc spre întreţinerea vieţii pământeşti, 
nu scopul vieţii pământeşti. 


Împărtăşirea din apa cea vie, aşa cum reiese din convorbirea cu femeia samari- 
neancă, care stătuse cu mai mulți bărbaţi, se realizează în orizontul sfinţeniei, în 
acest orizont se cunosc şi darul lui Dumnezeu şi puterea de viaţă a apei celei vii, 
Hristos. În acelaşi mod, fântâna lui Iacob era o moştenire lăsată, plină de 
semnificații pământeşti şi profetice, cereşti. Apa din ea era darul creaţiei sau, 
teologic vorbind, creaţia ca dar, însă acest dar al creaţiei ca ostoire a setei tru- 
peşti este împlinit, restaurat şi vindecat de lisus Hristos în care am primit nu 
doar har peste har, ci şi dar peste dar, întrucât Dumnezeu atât de mult a iubit 
lumea, încât pe Unicul Său Fiu L-a dat, adică L-a dăruit pentru viaţa lumii. Prin 
urmare, lumea este un dar făcut omului ca semn al iubirii lui Dumnezeu, iar 
Hristos este darul lui Dumnezeu aşezat peste darul lumii făcut omului, pentru ca 
lumea să aibă viaţa veşnică. De aceea, Hristos îi spune femeii: „Dacă ai fi ştiut 
darul lui Dumnezeu şi Cine este Cel ce-ţi zice: dă-mi să beau, tu ai fi cerut de 
la EI şi ţi-ar fi dat apă vie”. 


Biserica, fântâna lui lacov actualizată şi adâncită în Hristos 


lisus Hristos depăşeşte barierele mentale, religioase şi culturale ale timpului Său 
şi arată că taina Bisericii creştine va fi aceea de a aduna sub cupola ei toate 
neamurile, toți oamenii pentru care Hristos S-a răstignit şi a înviat, dăruindu-le 
posibilitatea vieţii veşnice. 


În Biserică se actualizează toate tipologiile Vechiului Testament şi se recon- 
figurează astăzi în chip spiritual întâlnirea de la fântâna lui Iacov, o întâlnire 
centrată în Hristos, în care se împlinesc prorociile făcute în vechime şi făgă- 
duinţele sfinte şi întreaga istorie a mântuirii. În Biserică nu doar actualizăm 
istoria mântuirii, sau astăzi, întâlnirea de la fântâna lui lacov dintre Hristos şi 
samarineancă, ci o şi adâncim personal-comunitar în experienţa şi înțelesurile 
ei. 


Acest mesaj mântuitor nu se adresează doar unui singur popor, pentru că 
închinarea nu se va mai face în Ierusalim sau pe muntele Garizim, mărginit, ci 
dezmărginit - în duh şi adevăr - de unde universalitatea mântuirii în Hristos şi a 
Bisericii Sale. Adică Hristos ca apă vie este dăruit tuturor celor care doresc să 
creadă şi să-L iubească pe El din toate neamurile şi locurile pământului. 
Hristos a venit ca să ne facă din mărginiţi, dezmărginiţi, din trecători, veşnici 
şi din pământeşti, cereşti. Și această taină se lucrează continuu până la 
sfârşitul veacurilor în Trupul Său, Biserica. 


Pentru viața noastră creştină rămân două întrebări esenţiale la care trebuie să 
răspundem: Unde ne putem împărtăşi din apa cea vie? Şi cum vom putea primi 
apa cea vie? În fiecare Liturghie, în biserică, preotul ne cheamă: „Luaţi, mân- 
caţi...”, „Beţi dintre acesta toţi...”, „Cu frică de Dumnezeu, cu credinţă şi cu 
dragoste să vă apropiaţi”. Aici sunt apa cea vie, viaţa în cadrele creaţiei, exi- 
genţele şi posibilitatea de participare la ea. Apa şi pâinea după care alergăm în 
fiecare zi, subsumând toate problemele vieţii, este legitimă, dar nu suficientă, 
pentru că definiția integrală a omului nu rezidă în cele care ţin de pământ. De 
aceea, echilibrul şi transfigurarea vieţii nu le scoatem din pământ, dintr-o fân- 
tână pământească, ci din fântâna cerească, Hristos, care a făcut şi pe patriarhi şi 
pe proroci, pe sfinţi şi pe cei care L-au iubit şi urmat, izvoare de apă curgătoare, 
fântâni tot mai adâncite în Taina vieţii. Deşi ne orientăm de multe ori doar spre 
cele pământeşti, să nu uităm că rădăcinile noastre sunt cereşti. 


În aceste drepturi filiale şi condiţii cereşti ne-a aşezat Hristos prin Învierea Sa. 
Să ne amintim textul din Canonul Învierii: „Veniţi să bem băutură nouă, nu din 
piatră stearpă făcut cu minuni (aluzie la minunile lui Moise când a scos apă din 
piatră în pustiu), ci din izvorul nestricăciunii care a izvorât din mormântul lui 
Hristos, întru care ne întărim”. În Hristos ca băutură nouă ne întărim, ca apă vie, 
aşa cum îi spune Hristos astăzi femeii, că apa pe care Eu o voi da se va face, în 
om, izvor de apă curgătoare spre viaţa veşnică. Prin urmare, apa cea vie este 
Hristos, Logosul Cel prin care toate s-au făcut, iar locul unde ne împărtăşim 


plenar cu Hristos este Biserica. Noi înşine suntem chemaţi, din perspectiva 
acestei împărtăşiri, să fim biserici şi fântâni tot mai adânci în care Apa cea vie, 
Hristos, să Se sălăşluiască. Este o odihnă dinamică a noastră în Hristos şi o 
odihnă dinamică a lui Hristos în noi. Să ne amintim în acest sens doar ecfonisul: 
„Că sfânt eşti Dumnezeul nostru şi întru sfinţi Te odihneşti!” 


Femeia samarineancă reprezintă, în gândirea părinților Bisericii, Biserica dintre 
neamuri. Evanghelia de astăzi ne arată că femeia samarineancă, păcătoasă, s-a 
vindecat de neînţelegerea ei şi de păcatele ei, mergând în cetate şi mărturisind 
pe Hristos. 


Este foarte interesant să reflectăm asupra mărturisirii slăbănogului de la Vitez- 
da, care merge în Templu, şi a mărturisirii femeii samarinence, care merge în 
cetate. Unul se vindecă şi mărturiseşte pe Hristos între iudei, femeia se vindecă 
şi mărturiseşte pe Hristos în cetatea Sihar, între neamuri. Această mărturisire 
devine model de mărturisire pentru noi, iar mărturisirea centrală a noastră se 
referă la Hristos, viaţa lumii, la împlinirea celor materiale prin cele veşnice şi 
vindecarea celor create prin cele necreate. 


La fel ca femeia samarineancă, să mergem şi noi în cetatea şi în lumea noastră şi 
să mărturisim că am întâlnit pe Hristos la fântâna lui lacov, aici, în Biserică, 


unde ne-a descoperit viaţa noastră şi împlinirea trecutului în prezent, dar şi 
drumul spre adâncurile înţelegătoare ale sensurilor lumii ca scară spre cer prin 
vindecarea ce izvorăşte din El. Dialogul de la fântâna lui Iacov să-l actualizăm 


ca dialog personal-comunitar al iubirii cu Hristos în Biserică pentru viaţa şi 
învierea noastră. Amin. 


Pr. Prof. Univ. Ștefan Iloaie - Convertirea mărturisitoare a femeii 
samarinence 


Duminica a S-a după Paşti (a Samarinencei) (loan 4, 3-42) 


Dialogul dintre Hristos şi femeia samarineancă este unic. El pleacă de la nevoia 
lui Hristos de a bea apă, pentru a atinge luminarea femeii din Samaria mai întâi 
cu privire la apa cea vie, apoi la adevărata închinare şi în cele din urmă la recu- 
noaşterea de către Hristos că EI este Mesia. Cele trei etape sunt şi trepte la care 
femeia are acces, la care Hristos o face părtaşă, de care ea se lasă deloc uşor 
convinsă. 


Din felul în care s-a desfăşurat dialogul reiese cu claritate faptul că Domnul 
converteşte un suflet aşa cum asediatorul cucereşte o cetate. Mintea femeii sa- 
marinence este ageră, la început replicile ei sunt tari, chiar dure; cuvintele nu-s 
domoale, întrebările nu-s uşoare: în cetatea ei sufletească nu-i este uşor lui 
Hristos nici măcar să pătrundă, darmite să sălăşluiască! EI Însuşi tatonează mai 
întâi sufletul printr-un subiect pe cât de necesar pentru Hristos-Omul însetat de 
apa trupească - „Dă-Mi să beau“ - pe atât de inutil pentru Fiul lui Dumnezeu; 
dar Călătorul urmărea altceva. Acesta a fost începutul necesar al dialogului, 
care-i deschide femeii interesul faţă de Necunoscutul din faţa ei. 


Pragmatică, ea se lasă prinsă în discuţia despre apa cea vie, fără să simtă că Hri- 
stos a transferat discuţia din planul material în cel spiritual: „Dă-mi această apă 
ca să nu mai însetez, nici să mai vin aici să scot!“ Brusc, Domnul o aduce la 
realitate cerându-i să-şi cheme bărbatul, iar ea nu se ascunde şi este sinceră. 
„Atacul“ lui Hristos, ştiutorul inimilor, este direct: a avut cinci bărbaţi, acum 
este cu al şaselea. Adevărul acesta, spus astfel de Străin, produce o primă zgu- 


duire a zidurilor ce păreau impenetrabile: femeia realizează că cel din faţa sa nu 
este oricine, că poate e chiar un proroc. 


Pe când dialogul părea să se liniştească, este rândul samarinencei să se intere- 
seze, să verifice... Mai întâi, unde ar fi mai bine să se închine: pe acest munte 
din Samaria ori în Ierusalim? Răspunsul „interogatului“ primeşte din nou cono- 
tație duhovnicească: „Nici pe muntele acesta, nici în Ierusalim... Adevăraţii 
închinători se vor închina Tatălui în duh şi în adevăr“, adevăr care nu mai este o 
surpriză prea mare, căci femeia are deja încredere în Cel de dinaintea sa, iar ce- 
tatea sufletului ei începe să cedeze... Și totuşi, o ultimă încercare din partea ei, 
dacă nu de rezistenţă, cel puţin de curiozitate: va veni cândva Mesia şi EI le va 
descoperi totul oamenilor. 


De data aceasta, pentru ca biruinţa să fie completă, Domnul recunoaşte: „Eu 
sunt, Cel care vorbesc cu tine“, ceea ce nu vor şti - la vremea aceea - decât 
apostolii şi foarte puţini dintre oamenii pe care El i-a întâlnit. 


Cea neîncrezătoare s-a lăsat convinsă; cea care refuzase dialogul cedează în faţa 
evidenţei şi a adevărului; cea tăcută vorbeşte; cea cu suflet aparent impenetrabil 
se lasă cucerită de Hristos. Sufletul femeii s-a deschis, treptat şi constant, 
înaintea Lui, i-a primit ideile, L-a acceptat, crede în EI. Femeia samarineancă 
este o convertită! 


Dar, dacă până aici Domnul a lucrat asupra sufletului femeii, mai departe lu- 
crează - prin mărturia ei - asupra altor suflete: ea uită de apă şi de găleată şi fuge 
în cetate să le spună a lor ei ceea ce a aflat: „Nu cumva acesta este Hristosul? 
Acum ea Îl vesteşte pe Mesia-Hristos: L-a găsit pe Cel aşteptat, de care era inte- 
resată, dar pe care nu îl căuta cu dinadinsul. Interogată la fântână, ea intero- 
ghează acum în cetate; lăsându-se a fi convertită prin întâlnirea cu Fiul lui 
Dumnezeu, ea îi converteşte acum pe cei din oraş: aceştia vin la Hristos să Îl 
întâlnească şi să Îl cunoască. Prin cuvintele ei, oamenii cetăţii cred şi ei: „au 
crezut în El pentru cuvântul femeii care mărturisea“; „credem nu numai pentru 
cuvântul tău şdar şi pentru căţ noi înşine am auzit şi ştim că Acesta este 
Hristosul, Mântuitorul lumii“. Femeia samarineancă este o mărturisitoare! 


Răsplata mărturisitorului 


Dacă acţiunea de convertire a sufletului se petrece în intimitatea unei discuţii, în 
taină, dacă Dumnezeu lucrează necunoscut şi în timp asupra omului, afirmarea 
cunoaşterii şi recunoaşterii Lui, mărturisirea se realizează în public, în faţa ce- 
lorlalţi, prin argumentare, prin dovedire, prin convingere. lar a mărturisi şi, prin 
aceasta, a-i converti pe alţii este cu mult mai dificil decât a te fi lăsat convins tu 
însuţi. De aceea, lumina credinţei nu se ascunde, ci se aşază să lumineze (Matei 


5, 15); de aceea acolo unde Dumnezeu este respins de oameni, EI îi lasă în locul 
Lui pe cei care cred în EI: vindecatului şi convertitului din ţinutul Gherghe- 
senilor, Domnul îi refuză cererea de a merge după EI şi îi solicită să-L mărturi- 
sească şi să-i „convertească“ el pe cei ce L-au exclus pe EI: „întoarce-te în casa 
ta şi spune cât bine ţi-a făcut ţie Dumnezeu“ (Luca 8, 39). 


Hristos ştie cât de greu, de dificil şi chiar cât de imposibil este câteodată să afir- 
mi, să mărturiseşti, să converteşti: discuţia cu femeia samarineancă reprezintă 
un exemplu edificator, căci va fi fost şi pentru EI o provocare. Tocmai de aceea 
EI oferă o atât de mare răsplată mărturisitorilor Săi, celor care, cunoscându-L, ÎI 
şi indică, Îl susţin, Îl apără, Îl propovăduiesc. Căci Domnul afirmă că va deveni 
Însuşi apărătorul celor care îl apără, susținătorul celor care ÎL susţin, mărtu- 
risitorul celor care Îl mărturisesc: „Pe cel ce Mă va mărturisi pe Mine în faţa 
oamenilor îl voi mărturisi şi Eu în faţa Tatălui Meu care este în ceruri“ (Matei 
10, 32). Tot aşa înţelegem şi de ce Hristos - Căruia îi sunt specifice milostenia 
față de oameni, înţelegerea neputinţelor acestora, iubirea nețărmurită; EI, Cel 
care îl aşteaptă răbdător pe fiul risipitor - nu îi va primi ci îi va respinge pe cei 
care nu vor fi în stare să-L mărturisească şi cărora, mai mult, le va fi ruşine de 
Domnul lor: „de cel ce se va ruşina de Mine şi de cuvintele Mele..., de acela şi 
Fiul Omului Se va ruşina când va veni întru slava Tatălui...“ (Marcu 8, 38). 


Nu ştim dacă femeia, prinsă profund în discuţia cu Hristos, îi va mai fi dat Ace- 
stuia apă din fântâna patriarhului lacob. Ştim însă că ea a băut din apa cea vie a 
Duhului Sfânt care a convertit-o şi a făcut din ea o mărturisitoare. Cum la fel au 
devenit şi locuitorii cetăţii în care ea L-a făcut cunoscut pe Hristos. Menirea 
credinciosului este, aşadar, nu doar aceea de a crede, ci şi aceea de a transmite 
credinţa prin afirmare, prin mărturisire, prin folosirea cuvântului: „cu inima se 
crede spre dreptate, cu gura se mărturiseşte spre mântuire“ (Romani 10, 10). 


Importanţa convertirii prin mărturisire este subliniată de Hristos chiar în pasajul 
evanghelic al acestei duminici. În discuţia pe care o are cu apostolii veniţi la 
fântână după ce fuseseră să cumpere mâncare, Domnul le descoperă, pe de o 
parte, că EI este trimisul Tatălui ceresc şi că Îi împlineşte voia; altădată, EI va 
afirma că cei care cred în El sunt şi ei trimişi în lume cu aceeaşi misiune a ves- 
tirii şi a mărturisiri şi că cel care îl primeşte pe un apostol, pe un ucenic, pe un 
creştin Îl primeşte chiar pe Dumnezeu (Matei 10, 40). 


Pe de altă parte, Învățătorul le vorbeşte apostolilor despre acţiunea de convertire 
a sufletelor ca despre un seceriş: holdele sunt coapte, secerişul e mult, sece- 
rătorii puţini, iar „cel ce seceră primeşte plată şi adună roade spre viaţa 
veşnică“. 


A ne converti din nou 


Dacă dialogul lui Hristos cu samarineanca îşi are unicitatea sa, nu altfel se 
caracterizează convorbirea dintre Dumnezeu şi om. Mai mult sau mai puţin 
întâmplător, ÎL întâlnim pe Dumnezeu din când în când pe parcursul vieţii noas- 
tre pământeşti lângă o fântână, la câte o intersecţie, cu ocazia vreunui popas. 
Atunci când suntem prinşi în tumultul vieţii - de cele mai multe ori stresant şi 
sinuos - căutând să ne adăpăm din izvoarele lumii, mai ales atunci avem şansa 
să Îl descoperim pe Cel pe care poate nici măcar nu l-am căutat şi despre care 
nu ştiam că EI ne căuta pe noi... De fiecare dată întâlnirea cu EI este unică şi îşi 
are propriile şanse în a ne converti din nou inima şi a ne face să credem iarăşi, 
cu şi mai multă tărie, că Hristos este Mântuitorul. 


Mulţi dintre noi ne asemănăm femeii samarinence, căci, necunoscându-l pe 
Dumnezeu, nu cunoaştem nici cât de minunat este să ne bucurăm de prezenţa 
Lui. De multe ori ne baricadăm în autosuficienţa noastră, încuiem lacătul inimii 
cu propriile noastre concepte care ni se par a fi cele mai bune, trăim în propria 
noastră lume; necunoscând o alta, aceasta e cea mai bună posibil. Deschidem 
porțile doar când suntem obligaţi, când suntem asaltaţi, interogaţi şi căutaţi. 


Domnul vrea mereu să ne câştige sufletul împietrit, cetatea baricadată, întune- 
cată şi neaerisită. El întotdeauna doreşte să facă din locul devenit sterp şi 
secetos prin păcat unul în care să izvorască apă vie. Dorind să ne câştige de par- 
tea Sa, EI procedează cu noi, de cele mai multe ori, aşa cum a făcut cu femeia 
din Evanghelia de astăzi: începutul este lin şi pare să nu ducă nicăieri. El poate 
fi ceva aparent neimportant: o întrebare, un semn discret, o cerere simplă 
precum „Dă-Mi să beau“. Dar adeseori este un duş rece: o întâmplare neaşte- 
ptată, un necaz, o boală, o încercare, o limită, asemenea realismului la care 
Hristos o obligă pe femeie, într-un moment neaşteptat al discuţiei: „Cheamă-l pe 
bărbatul tău!““, prin care EI o obligă să-şi recunoască păcatul. Sinceră cu ea şi cu 
Hristos, capabilă să-şi asume greşelile, dispusă să creadă - chiar dacă nu cedea- 
ză uşor - samarineanca se lasă a fi „secerată“ din holda deja coaptă. 


Suntem şi noi cuprinși în holda acestei lumi. Dar vom creşte numai dacă la rădă- 
cina vie-ţii noastre va ajunge Apa cea vie şi numai dacă ne vom lăsa scăldaţi de 
razele Luminii celei de sus. Căci acestea ne convertesc continuu şi ne dau pute- 
rea de a-i converti şi noi pe alţii, devenind lucrătorii şi secerătorii lui Hristos 
prin credinţa în EI şi prin mărturisirea Lui: „Cred, Doamne, şi mărturisesc...“. 


Pr. Ciprian Florin Apetrei - Fotini, samarineanca mărturisitoare a 
Evangheliei 

Duminica a cincea după Sfintele Paști este numită a Femeii samarinence pentru 
că Evanghelia care se citeşte în această duminică la Sfânta Liturghie ne prezintă 
convorbirea dintre Domnul nostru lisus Hristos şi o femeie din Samaria. 


Din Tradiţie ştim că Sfinţii apostoli au botezat-o pe femeia samarineancă din 
Sihar cu numele de Fotini, adică „cea luminată”. Tot din Tradiţie aflăm că 
această femeie a propovăduit Evanghelia lui Hristos în orașul Cartagina, din 
nordul Africii. 


În aghiografia creştină ea este cunoscută ca Sfânta mare muceniță Fotini sama- 
rineanca, cea întocmai cu apostolii. Prăznuirea ei se face la data de 26 februarie 
alături de cei care au mucenicit în timpul împăratului roman Nero, precum şi în 
Duminica a cincea după Paşti. 


Numele grecesc Fotini are corespondent în mai multe limbi: slavonă (Svetlana), 
latină (Lucia), franceză (Claire), spaniolă (Clara), română (Luminiţa). 


Sfânta Evanghelie după loan (4, 5-42) relatează întâlnirea ei cu Domnul nostru 
lisus Hristos la fântâna lui Iacov. Din dialogul pe care îl are cu Hristos, se vede 
căutarea ei duhovnicească. Mântuitorul, văzând dispoziţia ei, încearcă să-i dea 
posibilităţile necesare pentru a înainta mai departe spre mântuire. 


În urma convorbirii cu Mântuitorul ea se pocăieşte și vesteşte conaţionalilor ei 
că lisus este Mesia. Tradiţia consemnează că femeia samarineancă a devenit, în 
urma acestei mântuitoare convorbiri, o mărturisitoare curajoasă a Evangheliei 
lui Hristos. 


Fotini a adus la Hristos mai întâi pe cele cinci surori ale sale (Sfintele Anatoli, 
Foto, Fotis, Paraskevi şi Chiriachi) şi pe cei doi fii ai săi (Sfântul Fotinos, 
cunoscut şi ca Victor şi Sfântul losie). Toţi au început să-L propovăduiască pe 
Hristos. 


Sfânta Fotini s-a dedicat propovăduirii Evangheliei în Africa şi, mai apoi, la 
Roma, unde a primit şi moarte mucenicească de la împăratul Nero (54-68), 
atunci când acesta a aflat că Sfânta Fotini le-a încreștinat pe fuca sa, Domnina, 
şi pe alte câteva slujitoare ale ei. Împreună cu Sfânta Fotini au pătimit moarte 
mucenicească fiii ei ȘI cinci surori. 


Biserica Ortodoxă o cinstește mărturisind: „La fântâna lui Iacov ai întâlnit pe 
Adâncul milostivirii pogorât pe pământ ca să te ridice pe tine, sfântă, din 
adâncul pierzării şi să te arate propovăduitoare îndurărilor Sale pentru toți care- 
ți cântă: Bucură-te, Sfântă muceniţă Fotinia, făcha înţelepciunii, cea luminată de 
Soarele cel veşnic!” 


Pr. Constantin Cojocaru - Nu este altă cale de a-l cinsti pe Dumnezeu, decât 
în duh şi adevăr! 


Hristos a Înviat! 


In această duminică Biserica Ortodoxă o pomeneşte pe femeia samarineancă 
care, după ce L-a întâlnit pe Mântuitorul Hristos, şi-a schimbat radical viaţa. 


Sfântul Apostol şi Evanghelist loan descrie foarte amănunţit această întâlnire şi 
discuţie (loan 4, 5-42), dar aş vrea să accentuez doar două aspecte din această 
întâlnire, pomenită de plinătatea Bisericii deja de 2000 de ani. 


Apropiindu-se de Fântâna lui Iacob, ucenicii îl văd pe Hristos vorbind unei 
femei necunoscute şi se miră de aceasta, pentru că era foarte neobişnuit ca un 
bărbat să vorbească unei femei necunoscute. Această femeie ar putea fi 
căsătorită, iar discuţia cu o femeie căsătorită în lipsa soţului acesteia era privită 
de întreaga societate cu suspiciune, ca semn de flirt şi cale spre adulter. 


În ziua de azi mulţi nu doar intră în discuţii sociale nevinovate cu femei străine, 
ci chiar îşi permit glume, priviri, gesturi deocheate, iar societatea nu mai vede 
nimic rău în acest lucru. Etalonul purității şi a cumsecădeniei a suferit multe şi 
grave deraieri de la norma socială şi morală de acum 2000 de ani... Trimiţând-o 
după soţ, femeia îi spune că nu are soţ, iar Mântuitorul îi răspunde: „Bine ai zis 
că nu ai bărbat” (loan 4, 17) şi îi vorbeşte despre căderea ei spirituală şi 
trupească. Anume acest „Bine ai zis” o schimbă pe femeia din Samaria. Nu 
pentru că e bună starea ei, nu pentru că Hristos ar aproba-o şi ar susține-o în 
viaţa de căsnicie nebinecuvântată — Biserica întotdeauna a numit acest lucru 
adulter, şi nu va numi niciodată desfrânarea altfel decât ceea ce este! 
Mântuitorul apreciază curajul Samarinencei de a spune adevărul. 


Recunoaşterea adevărului este elementul esenţial în credință şi trăire 
duhovnicească. Oricât de adânc am cădea în groapa păcatului, oricât de mult ne- 
am întina în noroiul poftelor şi desfrânării, oricât de multe greşeli am face, 
Hristos ne îndeamnă să găsim în noi curajul şi tăria de a recunoaşte adevărul şi 


de a-l vădi — doar aşa ne vom putea transforma în vase curate şi potrivite pentru 
a încăpea Apa Vie pe care ne o dă Hristos. 


Sfânta Tradiţie ne spune că numele acestei femei este Fotini, adică, Lumină. 
Multe din româncele noastre sunt numite în cinstea ei — Luminiţa. 


In tradiția slavă acest nume este Svetlana, în limbile germanice — Fiona, în 
franceză - Claire. Toate acestea reflectă o singură etimologie — lumină. 


Femeia Samarineancă a fost numită anume Lumină, în cinstea Celui Care a 
luminat-o, în cinstea Celui care este Lumina tuturor. Însuşi Hristos ne 
îndeamnă: „Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri” 
(Matei 5, 16). Toţi suntem îndemnați să purtăm lumina lui Hristos şi să vestim 
tuturor Învierea şi mântuirea. Nu este altă cale de a-l cinsti pe Dumnezeu, decât 
în duh şi adevăr! 


Anume aceasta a şi făcut Sfânta Samarineancă Fotini. Ea a alergat imediat în 
cetate ca să le împartă Vestea cea Bună tuturor — că a venit Hristos, că a 
schimbat-o pe ea şi că va schimba întreaga lume, pentru că nu poate lumea să-l 
cunoască pe Hristos şi să rămână neatinsă, neschimbată, indiferentă... 


Prin exemplul viu al acestei femei — care odinioară a fost un vas nepotrivit, dar 
fiind atinsă de Dumnezeu, a fost sfințită, purtându-i Lumina — suntem şi noi 
îndemnați să mergem şi să propovăduim tuturor, până la marginile pământului. 
Începând cu casele noastre proprii... Să ne aducem copiii la biserică. Să-i 
schimbăm pe colegii de birou, pe vecinii din mahala, pe toţi cei din Jur. 
Începând de la noi înşine — pentru că nu poţi să-l luminezi pe cineva, dacă tu 
însuţi eşti acoperit de negreaţă şi impuritate. Hristos ne îndeamnă să trăim 
astfel, încât toţi cei din jurul nostru să-l vadă pe Dumnezeu reflectat în ochii 
noştri. Ca ei să zică — „Vreau şi eu să fiu ca lon, Nicolae, Luminiţa. Vreau şi eu 
să fiu creştin!” 


“Vrei să mântuieșşti un alt om care trăieşte în păcat? Oferă-i un mod de a 
nădăjdui. Să creadă că poate să facă ceva bun şi că are ceva bun înlăuntrul 
său”. Cum să creăm premisele lucrării lui Dumnezeu cu noi? 


(icoana de loan Popa) 


Arhim. Varnava lankos: Suntem vrednici de Rai 


În pericopa evanghelică de astăzi predomină întâlnirea dintre Hristos şi femeia 
samarineancă (v. loan 4, 5-42). Noi vedem aici, din dialogul pe care l-a avut 
aceasta cu Hristos, că este evidenţiată căutarea ei duhovnicească. lar Domnul 
nostru, văzând dispoziţia ei, încearcă să-i dea posibilităţile necesare pentru a 
înainta mai departe. 


Este foarte important, poate cel mai important lucru pentru sufletul omului, 
căutarea adevărului. O căutare nu în mod teoretic, ci în mod esenţial şi profund, 
acel dor, acea căutare a adevărului, care cuprinde întregul om până în punctul de 
a fi gata să se jertfească pe sine însuşi, adică voia lui, pe toate, pentru aflarea 
adevărului. 


Femeia samarineancă pe de-o parte, căuta adevărul, iar pe de alta trăia în păcat. 
Se pare că păcatul este o stare fiziologică atunci când omul nu gustă adevărul. 


Când omul nu gustă adevărul, când nu i s-a „descoperit” adevărul, atunci este 
fiziologic ca toată această chemare, tot acest dor pentru adevăr să-l orienteze 
către păcat. Drept pentru care omul sau este indiferent cu privire la adevăr şi 
trăieşte în păcat, sau îl caută şi, întrucât nu-i este satisfăcută această dorire şi nu 
are odihna lăuntrică, este condus spre păcat. 


Când omul nu este indiferent faţă de adevăr, ci şi-l doreşte cu toate puterile sale, 
sufleteşti, duhovniceşti, dar şi trupeşti, atunci acest om, această „persoană”, este 
pregătită ca Dumnezeu să lucreze asupra lui. 


Prin urmare, faptul că rămânem morți lăuntric este pentru că suntem cu totul 
indiferenți. Interesele noastre sunt foarte mici, trecătoare, efemere, materiale. 


Pentru ca să poată Dumnezeu să lucreze împreună cu noi, trebuie să-i dăm 
premisele necesare. lar premisele sunt ca noi să avem o căutare cu toate puterile 
noastre. Intreaga noastră voinţă, întreaga noastră libertate să fie orientată acolo. 


Acesta este şi criteriul omului adevărat, al omului viu. 


Aşadar, în acest caz, Domnul nici vreo problemă nu a avut, nici nu l-a 
împiedicat imoralitatea, viaţa desfrânată a samarinencei. Această stare nu 
constituie o piedică de a lucra asupra sufletului nostru, plecând însă de la 
premisa că sufletul nostru caută cu toate puterile sale adevărul. Păcatul este 
dovada că omul nu a găsit adevărul. 


Astfel, Domnul nostru şi femeia samarineancă încep să vorbească despre che- 
stiuni theologice. Hristos a cunoscut că poate să lumineze prielnica ei lume 
sufletească şi duhovnicească şi începe să se apropie de ea prin întrebări simple 
legate de viaţa de zi cu zi. 


Hristos i-a cerut apă şi i-a spus că EI poate să-i dea apa cea vie. Apa care nu se 
strică, nu se sfârşeşte, care nu-i creează omului saţiu, care-i potoleşte omului 
setea. Prin acest cuvânt Hristos intră într-o lucrare duhovnicească folosind 
metoda maieutică, fiind vorba să-i ofere acele premise, astfel încât ea însăşi să 
spună „vreau adevărul”. Ea însăşi să ajungă la întrebarea: „Care este Adevărul? 
Cine este Adevărul?”. 


Aşadar, Hristos depăşeşte păcatul şi imoralitatea ei pentru că priveşte mai 
adânc. Mai adânc era faptul că păcatul ei nu era un eveniment concrescut şi 
dominant în sufletul ei. La fel se întâmplă atunci când omul ezită neştiind unde 
se află viaţa. Astfel, în mod nevoit caută undeva unde să stea. Altceva este însă 
să păcătuiască omul în mod conştient şi să spună că „păcatul este viaţa mea” şi 


altceva, întrucât nu a găsit „viaţa” să se străduiască să se prindă de-aici şi de- 
acolo şi astfel uneori să se aplece spre păcat. 


Hristos a cunoscut această dispoziţie a femeii samarinence şi a înaintat mai 
departe; EI îi aprinde acest dor. Dar există şi o problemă. „Dar de unde să ştie“, 
îşi zice femeia samarineancă, „eu îl întreb astfel de lucruri, dar de unde să ştie 
viaţa mea?” Domnul nostru cum încearcă să-i dea curaj? Prin faptul de a cere 
ceva de la ea astfel încât în continuare să poată şi aceea să ceară ceva de la EI. Îi 
dă acele premise de a nu se simţi obligată faţă de EI. Aşadar, Hristos creează 
premisele unei comunicări libere, astfel încât femeia samarineancă să simtă ca şi 
EI este obligat faţă de ea. Şi aceasta prin faptul de a-i spune ei „dă-Mi să beau 
apă”. Dar şi ca să-i dea senzaţia că poate să facă ceva bun. 


Ca să poată omul să se apropie de adevărul pe care-l caută, ca să poată câştiga 
mântuirea pe care şi-o doreşte, trebuie să nu-şi piardă nădejdile sale. Să simtă că 
este vrednic pentru Adevăr, că e vrednic pentru Rai. Aşadar, să aibă nădejdea, 
care există împreună cu căutarea. 


Această nădejde este creată de Hristos pentru a căuta ceva. Eu pot să dau ceva? 
Dacă pot să dau şi eu ceva, să ofer ceva important, să dau puţină dragoste, prin 
urmare am o anumită vrednicie. Dacă sunt vrednic, pot să mă raportez şi la 
chestiuni mai înalte. Hristos creează aceste premise, o încurajează, dându-i 
acestei nădejdi o vrednicie personală. 


Aşadar, vrei să mântuieșţi un alt om care trăieşte în păcat? Oferă-i un mod de a 
nădăjdui. Ce înseamnă nădejde? Să creadă că poate să facă ceva bun şi că are 
ceva bun înlăuntrul său, că o oarecare vrednicie are întru sine. Ceva frumos 
posedă omul înlăuntrul său. 


Nu mântuim omul dacă necontenit descoperim răul dinlăuntrul lui. Dincolo de 
rău trebuie să descoperim şi ce are bun înlăuntrul lui astfel încât acest bine să 
pornească spre mai bine. 


Există însă şi întrebarea lăuntrică a femeii samarinence: „Bine, îmi cere mie 
Hristos ceva important să dau, puţină apă, puţină dragoste, pentru că EI crede că 
pot să-i dau dragoste, pentru că EI crede că am o anumită nobleţe înlăuntrul meu 
şi o frumuseţe care încă nu s-a pierdut, dar şi de unde să ştie tulburata mea 
viaţă?” 


Hristos ştia viaţa ei, de aceea i-a grăit după aceasta: „Cheamă-l pe bărbatul tău”. 
„Nu am bărbat.” „Ştiu, ai avut cinci bărbaţi.” „Prin urmare, se gândeşte sama- 
rineanca, cunoaşte viaţa mea, le ştie pe toate şi totuşi crede că ceva bun pot să 
fac!” 


Și după ce are loc tot acest dialog, Hristos scoate acel dor pe care-l avea în 
inima ei, pe care niciodată nu-l conştientizase, care nu a cutremurat-o niciodată 
şi care a fost şi pricina care o aruncă în păcat. 


Aceasta este ceea ce ne macină pe toţi. Cine este Adevărul? Nouă nu ni s-a 
descoperit niciodată în mod personal, prin trăire. Să lăsăm cuvintele şi predicile. 
Nu ni s-a dat în mod personal răspuns la întrebarea: „Cine este Adevărul?” şi, 
întrucât niciodată nu ne-a spus Hristos: „Eu sunt Adevărul” şi nu ni S-a 
descoperit, pentru aceasta suntem conduşi spre păcat. 


Dacă exista această întrebare înlăuntrul nostru: „Cine este Adevărul?” şi dacă 
aveam această descoperire a lui Hristos, „Eu sunt Adevărul” şi aveam o legătură 
personală cu El, ar fi fost alungată definitiv dinlăuntrul nostru stăpânirea 
păcatului. Am fi fost incapabili să păcătuim pentru că am fi aflat plenitudinea 
VIEţII. 


Aşadar i se descoperă „Eu sunt Adevărul”. EI este Mesia pe care-L căuta. Şi 
atunci ce face? Le părăseşte pe toate, păcatele ei, bărbaţii ei, şi devine această 
sfântă pe care acum o prăznuim, Sfânta Fotini samarineanca! 


(din: Preot Varnava lankos, Biserica păcătoşilor, Editura Egumeniţa, 2016) 


Injumătăţirea praznicului Cincizecimii: Hristos în mijlocul nostru, dând 
apă vie celor însetaţi de ne-lumesc - PS Sofian Braşoveanul 


“In mijlocul praznicului Hristos Mesia, stând, în mijlocul învăţătorilor, îi 

învăţa“ 


În Miercurea de după Duminica Slăbănogului, în Biserica Ortodoxă se face 
pomenirea înjumătăţirii Cincizecimii, în a cărei atmosferă sfintele noastre slujbe 
ne ţin timp de o săptămână. Această sărbătoare o prăznuim intru cinstirea celor 
două mari praznice, al Paştilor şi al Rusaliilor, “ca pe una ce le uneşte şi le leagă 
pe amândouă“. 


Multe din cântările de la Vecernie şi Utrenie au în vedere tocmai această legă- 
tură: 


“Apropiatu-s-a revărsarea cea din plin a dumnezeiescului Duh peste toți, 
precum este scris. Sorocul nemincinoasei făgăduinţe, date ucenicilor de 
Hristos, după Moartea, Îngroparea şi Învierea Sa, ajungând la înjumătățire, 
vesteşte, adeverind, arătarea Mângâietorului“. 


“Cât de sfinţită cu adevărat este sărbătoarea aceasta! Că rădăcină fiind a 
înjumătăţirii praznicelor celor mari, este luminată dintr-amândouă părțile“. 


“Sosit-a, astăzi, înjumătăţirea Cincizecimii, luminată dintr-o parte de dumne- 
zeiasca lumină a dumnezeieştilor Paşti, iar din cealaltă strălucind de harul 
Mângâietorului“. 


Asupra modului în care a luat fiinţă sărbătoarea, precum şi asupra poziției şi 
cuprinsului ei ne lămureşte pe deplin Sinaxarul praznicului, care ne spune 
următoarele: 


“Şi această sărbătoare a luat fiinţă astfel: După ce Hristos a săvârşit minunea 
cea mai presus de fire asupra slăbănogului, iudeii căutau să-L omoare, chipurile 
scandalizaţi din cauza Sâmbetei, căci sâmbătă se făcuse aceasta. Deci lisus a 
plecat în Galileea şi petrecând în munţii de acolo, a săvârşit minunea săturării cu 
cinci pâini şi doi peşti a cinci mii de oameni, afară de femei şi copii. Curând 
după aceea, sosind Sărbătoarea Corturilor (care la iudei era deasemenea un 
praznic mare), S-a suit în Ierusalim şi se ferea să fie văzut de oameni. 


Dar la înjumătățirea acestui praznic, mergând în templu, învăţa pe oameni şi toți 
cei ce se aflau acolo se minunau de învăţătura Lui, şi plini de ură, ziceau: Cum 
ştie Acesta carte, fără să fi învăţat? Dar El, fiind un nou Adam, avea aceeaşi 
ştiinţă, ca şi Adam cel dintâi; apoi, iarăşi, ca Dumnezeu, era plin de toată 
înţelepciunea. Deci toţi cârteau şi erau porniţi spre uciderea Lui. Dar lisus 
mustrându-i, ca pe unii, care numai se făceau că apără Sâmbăta, le-a zis: Pentru 
ce căutaţi să mă ucideţi? Şi aducând iarăşi vorbă despre cele spuse mai înainte, 
le-a zis: Dacă vă străduiţi pentru lege, pentru ce va mâniaţi asupra Mea? Că 
dacă am făcut pe om sănătos, sâmbătă, am făcut pentru că şi Moise legiuieşte 
aceasta, adică să fie dezlegată sâmbăta, când e vorba de tăierea împrejur. Deci, 
vorbindu-le multe despre aceasta, şi dovedindu-Se pe Sine dătător al legii şi 
deopotrivă cu Tatăl, în cea în cea din urmă mare zi a praznicului a fost, cu toate 
acestea, lovit cu pietre de ei, dar piatra nu s-a atins nicidecum de EI... Deoarece, 
prin această învăţătură, Hristos S-a dovedit pe Sine Mesia, făcându-se 
Mijlocitorul şi Împăciuitorul nostru cu Părintele Său cel veşnic, pentru această 
pricină, sărbătorind praznicul de acum şi numindu-l Înjumătăţirea Cincizecimii, 
lăudăm pe Mesia Hristos şi punem înaintea tuturor cinstirea fiecăruia din cele 
două mari praznice“. 


Avem în această mărturie o dovadă în plus a faptului că sărbătorile noastre au 
fost aşezate cu multă înţelepciune, poziţia lor având o profundă fundamentare 
biblică, teologică şi istorică. 


Hristos prezentat de slujba înjumătăţirii Praznicului 


Chiar dacă la sărbătorirea aceasta se face şi o revelație a Sfintei Treimi, totuşi, 
în centrul ei se află lisus Hristos, a doua Persoană treimică, Fiul lui Dumnezeu, 


Care l-a vindecat pe slăbănog, a înmulțit pâinile în pustie şi la Sărbătoarea 
Corturilor a învăţat în templu pe oameni. Cele mai multe din stihirile pentru 
slujba acestei sărbători îl prezintă pe Fiul lui Dumnezeu întrupat şi activitatea 
Lui divino-umană. 


“Mari binefaceri strălucesc nouă, Stăpâne, din dumnezeiasca Ta Intrupare, 
cea mai presus de minte; daruri şi haruri şi dumnezeieşti străluciri, cu 
dărnicie, izvorăsc“. 


“Izvor veşnic de viaţă adevărată fiind, Doamne, Tu eşti învierea noastră; 
voind Te-ai ostenit, Mântuitorul meu şi de bună voie ai însetat; legilor firii 
supunându- Te şi în Sihar venind trupeşte, ai cerut Samarinencei apă să bei“. 


“Tisuse, cela ce porţi grijă tuturor marginilor lumii, Suitu- Te-ai în biserică şi 
ai învăţat pe mulțimi cuvântul adevărului, înjumătăţindu-se praznicul, 
precum strigă loan“. 


“Lucrul Tatălui ai săvârşit, cu faptele ai adeverit cuvintele Tale, vindecări şi 
semne săvârşind, Mântuitorule; ai îndreptat pe slăbănog, pe leproşi i-ai 
curăţit şi pe cei morţi ai înviat“. 


“Fiul cel fără de început S-a făcut început, că luând firea noastră, S-a făcut 
om; iar la mijlocul praznicului a învăţat zicând: Alergaţi la izvorul cel 
pururea curgător, ca Să scoateţi viaţă “. 


Acestea toate auzindu-le la slujba înjumătățirii Praznicului Cincizecimii, îl 
mărturisim şi noi pe Hristos ca fiind viaţă şi mântuirea noastră a celor 
credincioşi: “Tu eşti cu adevărat Hristos, care ai venit în lumea aceasta, de la 
Care este mântuirea şi iertarea greşelilor părinteşti; Tu eşti cu adevărat Viaţa 
celor ce cred întru Tine“. 


“Cel însetat să vină la Mine şi să bea“ 


Strigătul acesta străbate de la un capăt la altul întreaga slujbă a înjumătățirii 
Cincizecimii. Lucrarea mântuitoare a Fiului lui Dumnezeu l-a avut în vedere pe 
om. Hristos s-a întrupat pentru a-l aşeza pe acesta în demnitatea cea dintâi, 
pentru a reface comuniunea oamenilor între ei şi cu Dumnezeu. În timp ce 
textele pentru slujbele Duminicilor Slăbănogului şi Orbului, au în vedere mai 
mult comuniunea oamenilor între ei, necesitatea omului pentru om, slujbele de 
la Duminica Samarinencei şi de la înjumătățirea Praznicului, insistă asupra 
restabilirii comuniunii Dumnezeu-om. Dumnezeu s-a unit cu omul pentru a-i da 
acestuia posibilitatea de a se uni cu El. 


Sfinţii Părinţi ne spun că până la măsura la care Dumnezeu S-a făcut om, 
omul poate să se îndumnezeiască. 


Slujba înjumătățirii Praznicului este o invitaţie adresată de Dumnezeu omului la 
a se satura din apă cea vie, la a se îndumnezei. 


“Stând în mijlocul bisericii, la înjumătăţirea praznicului, ai Strigat 
dumnezeieşte: Cel însetat să vină la Mine şi să bea; că cela ce bea dintru 
această dumnezeiască apă a Mea, va izvori din pântece râurile învățăturilor 
Mele; iar cel ce crede întru Mine, Care sunt trimis de dumnezeiescul Părinte, 
împreună cu Mine se va proslăvi. Pentru aceasta strigăm ie: Slavă Ţie 
Hristoase, Dumnezeule, că ai revărsat din destul apele iubirii Tale de oameni, 
peste robii Tăi“. 


Hristos nu a venit doar pentru conaţionalii şi contemporanii Săi, ci pentru 
întreaga umanitate. Izvoarele dumnezeirii, din care ţâşneşte apa cea vie, ce alină 
setea duhovnicească, El le-a încredinţat Bisericii Sale. 


“Deschis-ai Bisericii izvoarele apelor celor de viaţă făcătoare, Bunule, 
strigând: De însetează cineva, să vie la Mine degrab şi să bea“. 


Aceste izvoare ale apelor de viaţă făcătoare ale Bisericii, nu sunt altceva decât 
apele botezului şi pâraiele Sângelui lui Hristos revărsate în întreaga lume din 
potirul împărtăşirii. Prin Botez şi Euharistie Biserica oferă tuturor celor însetaţi 
viața veşnică, unirea cu Dumnezeu, lucru pe care ştiindu-l ne adresăm 
Mântuitorului cerându-i să se milostivească şi de noi, dându-ne, prin mijlocirea 
pâraielor sângiurilor sale, curăţire de păcate, puterea Duhului şi viaţa veşnică: 


“Înjumătăţindu-se praznicul legii, Făcătorule a toate şi Stăpâne, ai zis către 
cei ce erau de faţă, Hristoase Dumnezeule: Veniţi şi scoateţi apa nemuririi! 
Pentru aceasta la Tine cădem şi cu credinţă Strigăm: Dăruieşte nouă 
îndurările Tale, că Tu eşti Izvorul vieţii noastre“. 


“Sufletul meu cel înţelenit în fărădelegile greşelilor, adapă-l cu pâraiele 
sângiurilor Tale şi-l arată roditor de fapte bune. Că Tu ai zis tuturor să vină 
la Tine, Cuvinte al lui Dumnezeu Preasfinte, şi să scoată apa nestricăciunii, 
cea vie, care spală păcatele celor ce laudă slăvita şi dumnezeiasca Ta Înviere; 
dând, Bunule, puterea Duhului, care cu adevărat S-a pogorât de sus peste 
ucenicii Tăi, celor ce Te cunosc pe Tine Dumnezeu; că Tu eşti Izvorul vieţii 
noastre“. 


Să alergăm prin urmare la Mântuitorul, la Biserica Sa, pentru a ne împărtăşi de 
roadele Jertfei Sale, pentru a ne îndumnezei. 


Fariseismul în faţă cu roadele credinţei şi lucrarea apei 


In faţa chemării Mântuitorului, aşa cum faptele (dintre care o parte sunt evocate 
în cântările Penticostarului) au demonstrat, omul poate avea două atitudini; de 
refuz sau de acceptare şi urmare a chemării. 


“Stăpânul tuturor, Stând în biserică, la înjumătăţirea praznicului cinstitei 
Cincizecimi, vorbind fariseilor, îi mustra limpede şi cu îndrăzneală multă, 
pentru semeţia cea tiranică a lor, ca un Împărat şi Dumnezeu; iar nouă 
tuturor, pentru milostivire, ne dăruieşte mare milă“. 


a) Fariseismul 


Când am prezentat slujba de la Duminicile Slăbănogului şi Orbului, am vorbit şi 
despre întunericul în care se zbăteau cei ce nu voiau să vadă Lumina, cei care 
ajunseseră să acorde o valoare mai mare mijloacelor decât scopului, pe care 
chiar îl uitaseră. 


Această răsturnare de valori este reliefată şi de slujba Înjumătăţirii Cincizecimii: 
“Sâmbăta şi în toate zilele se arată Hristos vindecând, prin fapte minunate, pe 
cei ce erau cuprinşi de tot felul de boli; dar fariseii cei amăgitori se umpleau 
de mânie“. 


“Pe slăbănogul care zăcea de mulţi ani, Sâmbătă l-a vindecat Acesta şi a 
călcat legea, aşa cum ziceau fariseii, hulind amar pe Hristos“. 


Pentru că puneau Legea dată omului spre folos mai presus de el, pentru că 
urmărind împlinirea Legii ei uitaseră cu totul de omul căruia aceasta trebuia să-i 
slujească, inversând astfel scara valorilor, fariseii şi cărturarii, nu şi-au atras din 
partea lui Hristos decât mustrările meritate. 


“Nu judecaţi cu judecată făţarnică, iudeilor; zis-a Stăpânul învățând, când a 
venit în biserică, precum este scris, înjumătăţindu-se praznicul cel legiuit“. 


“Dacă tăiaţi împrejur pe om Sâmbătă, ca să nu se strice legea, acum, pentru 
ce vă mâniaţi asupra Mea, că pe un om întreg l-am făcut sănătos, cu 
cuvântul? Voi judecaţi după trup, a zis Hristos iudeilor“. 


In ciuda tuturor mustrărilor şi a dovedirii adevărului, învățătorii de lege s-au 
închis în fariseismul lor, refuzând să creadă în Cel Sfânt, lepădându-se astfel de 
roadele credinţei. 


b) Roadele credinţei şi lucrarea apei 


A doua atitudine pe care omul o poate avea faţă de chemarea adresată lui de 
Mântuitorul, este aceea de răspuns, prin credință. Chemarea lui Hristos este 
însoţită şi de făgăduinţe. Celor ce vor să-şi potolească setea cu “Apa cea vie“, El 
le promite că vor izvori râurile învățăturilor Lui, că împreună cu El se vor 
proslăvi, vor “stinge cărbunii înşelăciunii“, în veci nu vor mai înseta şi nu vor 
mai flămânzi, vor primi pe Duhul, nu vor umbla în întuneric ci vor avea “lumina 
vieţii celei nemuritoare“. Acestea toate sunt daruri pe care omul numai în şi prin 
Hristos le poate obţine, EI însuşi “fiind Izvorul dragostei şi noianul milei“, care 
“izvorăşte lumii iertarea, spală greşelile şi curăţeşte bolile, mântuieşte pe cei ce 
prăznuiesc Învierea Lui, acoperă pe cei ce prăznuiesc cu dragoste Înălţarea Lui, 
cea cu slavă, şi dă sufletelor noastre pace şi mare milă“. 


Cei credincioşi se deschid lucrării în ei a apei mântuitoare, devenind una cu 
izvorul: “Cela ce mănâncă Pâinea Ta, viu va fi în veci; şi cela ce bea Sângele 
Tău, întru Tine petrece, Mântuitorul meu, şi Tu intr'insul petreci, şi-l vei 
învia în clipa cea de apoi“. 


Roadele credinţei sunt tocmai darurile Izvorului vieţii. Nu putem spune unde se 
termină rodul credinţei şi unde începe lucrarea harului, cele două fiind unite 
până la aşa măsură încât, deşi distincte, nu se mai pot diferenţia. Cu cât una 
creşte, se multiplică şi cealaltă. Nu putem niciodată spune că progresul nostru 
duhovnicesc este fruct al credinţei noastre, neputând-o distinge pe aceasta de 
lucrarea harului. 


De aceea ne rugăm lui Dumnezeu neîncetat să ne dăruiască harul care să ne 
sporească credinţa, să desăvârşească cu bunătatea Lui lipsurile noastre: “Cea ce 
ţii paharul darurilor celor nedeşertate, dă-mi să scot apă, spre iertarea 
păcatelor; că sunt cuprins de sete, Milostive, unule Îndurate“. 


.. A 


Spiritualitatea sărbătorii înjumătăţirii Cincizecimii 


Această sărbătoare prin poziția şi cuprinsul slujbei ei realizează o legătură între 
cele trei mari sărbători ale Penticostarului. Deşi are la bază un moment din 
activitatea publică a Mântuitorului, liturgic, praznicul e prezentat posterior 
Învierii şi având în vedere Înălţarea imediat următoare, precum şi Pogorârea 
Sfântului Duh. 


Cântările praznicului relevează iconomia mântuirii. Hristos este prezentat ca 
Fiul lui Dumnezeu întrupat, Care a venit în lume pentru mântuirea omului, 
pentru care de bunăvoie a pătimit, S-a lăsat răstignit, iar a treia zi a înviat din 
morţi. În curând EI se va înălța la cer, în sânurile Tatălui, de unde îl va trimite în 
lume pe Duhul Sfânt. 


“Sosit-a înjumătăţirea zilelor, care se încep de la mântuitoarea Înviere şi se 
pecetluiesc cu dumnezeiasca Cincizecime; şi străluceşte având strălucirile 
dintru amândouă părțile, şi unindu-le pe amândouă se cinsteşte, arătând mai 
din "nainte, slava ce va să fie, a stăpâneştei Înălţări“ 


“Apropiatu-sa revărsarea cea din plin a dumnezeiescului Duh peste toți, 
precum este scris. Sorocul nemincinoasei făgăduinţe, date ucenicilor de 
Hristos după Moartea, Îngroparea şi Învierea Sa, ajungând la înjumătățire, 
vesteşte, ade-verind, arătarea Mângâietorului“. 


Zorile Cincizecimii se întrezăresc deja. Revelația Treimii ca Izvor unic, din care 
vor curge râurile vieţii, deşi nu cu atâta claritate ca la Cincizecime, este totuşi 
prezentată. Hristos a venit în lume, împlinind voinţa Tatălui, iar după terminarea 
lucrării Sale pe pământ se va înălța din nou la Tatăl pentru a ni-L trimite nouă 
pe Duhul Sfânt, Cel care să menţină nesecate izvoarele Jertfei Sale şi să le facă 
pururea curgătoare prin Biserica întemeiată de Hristos. 


“Deschis-ai Bisericii izvoarele apelor celor de viaţă făcătoare, Bunule, 
strigând: De însetează cineva, să vină la Mine degrab şi să bea“. 


“Lămurit ai spus, că Te vei înălța de pe pământ la cer, şi ai făgăduit că vei 
trimite din cer pe Duhul Sfânt“. 


Cântările acestui praznic, deşi îl au în centru pe Hristos şi lucrarea Lui, pun în 
evidenţă faptul că tot ce a făcut EI, avea în vedere venirea Duhului Sfânt. Opera 
lui Hristos pe pământ a fost o parte a lucrării Sfintei Treimi, în raport cu omul, 
cu întreaga creaţie. 


“Ca un Dumnezeu având putere peste toate, şi ca un Puternic surpând tăria 
morţii, ai făgăduit, Hristoase, a trimite pe Duhul Sfânt, Care din Tatăl 
purcede“. 


Acestea ştiindu-le, ne străduim şi noi a ne învrednici de lucrarea mântuitoare a 
Treimi. 


Samarineanca, primul apostol al celor de alt neam 


Pericopa evanghelică din Duminica a cincea după Paşti ne relatează întâlnirea 
dintre Hristos şi o femeie samarineancă la fântâna patriarhului Iacov, în locul 
unde locuitorii cetăţii Sihar veneau pentru a se aproviziona cu apă (loan 4, 5- 
42). 


Dialogul este încărcat de înţelesuri adânci şi revelatoare care ne prezintă speci- 
ficul învăţăturii Fiului lui Dumnezeu întrupat şi modul în care Evanghelia desă- 
vârşeşte Legea mozaică. 


Din punctul de vedere al unui evreu, Hristos încălca prescripțiile Legii. Se afla 
în Samaria, un ţinut colonizat încă din timpul regelui Sargon al Asiriei de o 
populaţie venită din Asia Mică, care s-a amestecat cu băștinașii rezultând un 
popor hibrid format din evrei și păgâni, care aveau o credință idolatră la cars se 
adăugaseră frânturi din religia mozaică. Acesta era motivul pentru care dacă 
vreun iudeu era obligat să treacă prin Samaria, trebuia să-și scuture praful de pe 
încălțăminte pentru a nu se întina. 


Însă Hristos încalcă acest tabu, trecând prin Samaria și vorbind cu femeia sama- 
rineancă, apoi rămânând două zile în Sihar, pentru a arăta ucenicilor şi nouă că 
înaintea lui Dumnezeu toţi oamenii sunt egali, iar Evanghelia Sa este destinată 
tuturor oamenilor. 


Prin depășirea barierelor mentale existente între evrei şi samarineni, Hristos pre- 
figurează Taina Bisericii, care încorporează toate popoarele dincolo de speci- 
ficul credinţei şi culturii proprii, prin lucrarea harului, într-o unitate izvorâtă din 
Dumnezeu cel unul, după cum mărturiseşte Sfântul apostol Pavel în epistola 
către Galateni: „Nu mai este nici iudeu, nici elin; nu mai este parte bărbătească 


şi parte femeiască, pentru că voi toți una sunteţi în Hristos lisus” (Galateni 3, 
28) 


Aici, la Fântâna lui Iacov, Hristos vorbește femeii despre Apa cea Vie, din care 
dacă bea cineva „nu va mai înseta în veac”, şi mai mult decât atât, aceasta putea 
deveni în el „izvor de apă curgătoare spre viața cea veşnică” (loan 4, 14). 
Cuvintele rostite de lisus i-au atras atenția femeii, care străbătea zilnic distanța 
de 12 km din Sihar în Sihem pentru a asigura familiei necesarul de apă. De 
aceea, deşi mirată că Mântuitorul nu avea găleată pentru a scoate apă, ea îi cere 
să-i dea să bea „ca să nu mai însetez, nici să mai vin aici să scot” (loan 4, 15). 


Într-un ţinut în care apa se găsea foarte greu şi avea o mare valoare, Hristos 
vorbeşte despre apa cea vie, care poate astâmpăra setea pentru totdeauna, vrând 
să arate că, dincolo de necesitățile biologice, ceea ce ne împlineşte, hrănindu-ne 
şi adăpându-ne ființa, este prezenţa lui Dumnezeu. Adevărata mâncare și 
băutură o găsim în întâlnirea cu Dumnezeu, care ne oferă drept hrană Trupul şi 
Sângele Său, singurele alimente care pot transfigura fiinţa noastră şi pot potoli 
setea și foamea de veșnicie: „Trupul Meu este adevărată mâncare şi Sângele 
Meu adevărată băutură” (loan 6,55). Prin aceste cuvinte Hristos subliniază 
faptul că omul are nevoie şi de hrană spirituală deoarece este chemat la a se 
împărtăși de viaţa veşnică şi de iubirea lui Dumnezeu în Împărăţia Cerurilor, iar 
finalitatea acestei căutări este, după cum spunea Sfântul Serafin de Sarov, 
dobândirea Duhului Sfânt. 


Doar această întâlnire te poate face să nu mai însetezi niciodată deoarece te 
umple de Hristos care devine viaţa vieții omului. 


De altfel, textul Evangheliei confirmă aceasta, atunci când ucenicii se întorc din 
cetate şi Îl cheamă la masă pe Hristos, EI le răspunde că „Eu am de mâncat o 
mâncare pe care voi nu o ştiți...mâncarea Mea este să fac voia Celui care M-a 
trimis pe Mine şi să să săvârşesc lucrul Lui” (loan 4, 32-34) prin aceasta arătând 
că, dacă Apa cea Vie potolește setea de veșnicie, foamea este stăpânită de împli- 
nirea voii lui Dumnezeu, revelându-ne înţelesul unei existenţe în comuniune cu 
Dumnezeu şi arătându-ne că în viaţă devenim ceea ce mâncăm, oameni duhov- 
niceşti sau oameni trupeşti. 


Dialogul cu Hristos la fântâna lui lacov a produs o transformare radicală în 
sufletul femeii care, recunoscând că Hristos este mai mare decât patriarhul 
Iacov şi că este proroc, s-a făcut vas ales, purtător de Apă Vie, mărturisind 
locuitorilor din Sihar dumnezeirea ludeului peregrin şi adăpându-i nu cu apă din 
fântână, pentru că-şi uitase găleata în Sihem, ci cu apa cunoștinței pe care o 
dobândise din adevăratul izvor al harului - „Mesia care se cheamă Hristos” 
(loan 4, 25). 


Dintre multele învățături pe care le putem desprinde din această pericopă evan- 
ghelică, două se remarcă în mod deosebit: foamea şi setea pot fi potolite de 
prezența Duhului Sfânt în om, iar închinarea datorată lui Dumnezeu trebuie să 
fie în duh şi adevăr. 


Văzând că prorocul cu care vorbea îi cunoştea toate faptele pe care le săvârşise, 
femeia, dornică să-şi schimbe viaţa păcătoasă, ÎI întreabă unde este mai bine să 
se închine, pe Muntele Garizim sau în lerusalim, acestea fiind cele două centre 
care concentrau viața spirituală a locuitorilor din provinciile Ţării Sfinte. Răs- 
punsul Mântuitorului continuă logica afirmațiilor referitoare la viața lăuntrică a 
omului şi nevoia întâlnirii cu Dumnezeu, arătând femeii că adevărata închinare 
nu este legată de vreun loc anume, căci omul se poate închina pretutindeni, 
importantă fiind natura rugăciunii şi modul în care ea este săvârșită. De altfel, 
întrebarea ei trebuia să se refere nu la locul de rugăciune, cât mai ales la modul 
de înălţare a rugăciunii şi la persoana Celui chemat în rugăciune, învățături pe 
care Hristos le împărtășise ucenicilor pe Muntele Măslinilor. 


Lui Dumnezeu, omul nu I se poate adresa decât cu inima şi mintea concentrate 
şi înălțate în lumina Duhului Sfânt. Închinarea „în duh şi adevăr” (loan 4, 24) 
este un imn treimic de slavă înălțat lui Dumnezeu Tatăl, prin Fiul în Duhul 
Sfânt, este o mişcare a minţii în adâncul fiinţei omului, în inimă, acolo unde iau 
naştere gândurile şi simţirile, o liturghie lăuntrică în care sufletul omului se 


întâlneşte cu Dumnezeu strigând din adâncuri foamea şi setea de îndumnezeire. 


Dialogul femeii samarinence cu Hristos ne arată că omul cu cât este mai departe 
de Dumnezeu, cu atât este mai asaltat de întrebări fără răspuns şi frământări ale 
minţii, însă întânirea cu divinitatea și gustarea din har aşază ființa omului într-o 
linişte duhovnicească, pe care doar prezenţa negrăită a Domnului în inima omu- 
lui o poate aduce. 


Convorbirea de la fântâna lui lacov este o lecţie de catehizare, în care Iisus ne 
vorbeşte despre realitatea lăuntrică a vieţii, prezentându-ne cele două aspecte ale 
existenței omului și permanenta tensiune dintre material şi spiritual. Mântuitorul 
lumii stă lângă fântâna lui lacov, din care luau apă locuitorii din Sihar, şi ne vor- 
beşte despre Apa cea Vie, pe care omul o poate bea fără a mai înseta vreodată; 
deşi locuitorii Țării Sfinte urcau pe muntele Garizim sau la Ierusalim pentru 
rugăciune, Hristos spune femeii samarinence că vor veni vremuri când ade- 
văraţii închinători se vor închina nu pe munți, ci în duh și adevăr, ucenicilor 
care Îi aduc pâine le spune că mâncarea Lui este să facă voia Tatălui şi să săvâr- 
şească lucrul Lui. Toate aceste cuvinte au darul de a ne arăta că spre Dumnezeu, 
care este Duh, ne putem îndrepta doar duhovniceşte, iar acest lucru pare că l-a 
înţeles femeia din Sihar, în care a lucrat Duhul Sfânt, iar când şi-a dat seama că 
lisus este Hristosul pe care Îl aştepta, s-a făcut izvor de Apă Vie, plecând şi 


vestind locuitorilor cetăţii cele auzite. Dintr-o simplă femeie devine apostol şi 
mărturisitor, arătând lucrarea duhului în om, care face din pescari apostoli şi din 
păgâni mucenici. 


Samarineanca a primit cuvântul rostit de Cuvântul Vieţii şi a devenit apostol 
pentru cei din neamul ei, a devenit sfânta muceniţă Fotini, în timpul lui Nero, în 
Cartagina, fiind lumină pentru cei care şedeau în întunericul despărțirii de 
Dumnezeu. lată, aşadar, motivele pentru care această femeie păcătoasă, care 
trăia în desfrânare, dar care aştepta venirea lui Mesia, s-a învrednicit a sta în 
dialog cu Hristos-lzvorul Vieţii, fiind în veac pomenită în Evanghelie. 


Ea este pentru noi un exemplu de pocăință, de căutare a lui Dumnezeu şi de 
mărturisire a prezenţei Lui în viaţa noastră. Căutând pe Dumnezeu și hrănindu- 
se din prezența Lui, fiecare creştin poate deveni la rândul său o fântână duhov- 
nicească, un templu al Duhului Sfânt sau un rug aprins de Hristos-Lumina 
lumii. Biserica, la rândul ei, este fântâna prin care Duhul Sfânt inundă de har 
sufletele celor însetați de viaţa veşnică, iar Evanghelia este Apa cea Vie din care 
adăpându-ne putem primi în mintea şi sufletele noastre pe Hristos - Cuvântul 
Vieţii. 


(Cuvânt de învăţătură la Duminica a V-a după Paști, a Samarinencii - 
Ioachim, arhiepiscopul Romanului și Bacăului) 


IPS Timotei Prahoveanul, episcop-vicar al Arhiepiscopiei Bucureştilor - 
Lumina lui Hristos, dialogul şi răspunsul samarinencei 


Sub arşiţa soarelui, Mântuitorul S-a întâlnit cu o femeie păgână care nu avea 
comuniune cu neamul ales al iudeilor. Domnul prefera să ocolească Samaria în 
călătoriile către lerusalim, pentru a Se închina în Templul din Cetatea Păcii, cu 
prilejul marilor sărbători. Era greu să ocoleşti Samaria trecând prin pustiu, în- 
fruntând arşiţa, tâlharii şi chiar fiarele sălbatice, doar pentru a evita un ţinut în 
care Dumnezeu nu era cinstit. 


Mântuitorul le-a spus ucenicilor: În căile păgânilor să nu mergeţi și în vreo 
cetate de samarineni să nu intraţi, ci mai degrabă mergeţi către oile cele pierdute 
ale casei lui Israel. De această dată Mântuitorul a mers prin Samaria. ludeii erau 
recunoscuţi după vorbă și port şi nu se bucurau de bună primire în locurile 
respective, neavând voie să mănânce la aceeaşi masă ori să bea apă şi să fie 
primiţi în casele lor. Îndată după ce părăseau acele ţinuturi, trebuiau să-și scu- 
ture şi praful de pe sandale pentru a nu lăsa binecuvântare peste locul acela. 


Mântuitorul a preferat Samaria întrucât dorea să facă cunoscută învăţătura 
samarinencei şi celorlalţi, chiar dacă nu erau dintre oile lui Israel. Îndată după 
Înviere, le-a spus ucenicilor: Mergeţi în toată lumea și propovăduiţi Evanghelia 
la toată făptura. Către o astfel de făptură şi către cei aflaţi în întuneric şi în 
umbra morţii S-a îndreptat într-o zi de vară, când soarele strălucea mai mult de- 
cât de obicei. 


În Samaria, mai ales în zona pustiului, unde nu există vegetaţie, uneori tempe- 
raturile ajung la 50 de grade. Într-un asemenea loc, în cetatea cu istorie multă, 
care coboară până la patriarhul Iacob, Mântuitorul a poposit ostenit de drum, 
vădind firea omenească. 


După cum spun cuvintele Sfintei Evanghelii, S-a așezat la fântână și a cerut de 
la o femeie apă să bea. ludeu fiind, nu avea îngăduinţă să vorbească cu cineva 
din neamul samarinenilor, mai ales cu o femeie. 


Cu toate acestea, Mântuitorul a inițiat cu ea un dialog, descoperindu-i taine 
negrăite ale învăţăturii Sale. Am putea spune că El, Domnul şi Învățătorul, i-a 
arătat adâncul teologiei, vorbind despre închinare în duh şi adevăr, încredinţând- 
o că El este cunoscătorul inimilor. 


Înainte de a se construi Templul din Ierusalim, către care alergau cel puţin de 
câteva ori pe an toți iudeii, chiar şi cei aşezaţi departe în lume, Dumnezeu a fost 
cinstit în locurile unde S-a revelat. Aşa s-a întâmplat la Mamvri, Şilo, Sichem, 
Betel şi apoi la Ierusalim. Templul construit de Solomon a fost distrus în 587 de 
Nabucodonosor și refăcut 70 de ani mai târziu, fiind rezidit de Zorobabel şi apoi 
de Irod cel mare. 


Iudeii îşi îndreptau paşii către Templul din Ierusalim, venind de departe. Călă- 
toreau câte două, trei săptămâni pe mare și pe uscat. Venirea iudeilor către 
Templul din Ierusalim i-a ţinut legați şi uniți, de aceea istoria lor învolburată, 
aşezată în jurul Templului, şi mai ales închinarea către singurul și adevăratul 
Dumnezeu i-au ţinut uniţi şi 1-au făcut tari în mijlocul încercărilor. 


Una dintre temele dialogului pe care Mântuitorul l-a avut cu femeia samari- 
neancă a fost locul de închinare către Dumnezeu. Samarinenii îşi făcuseră un 
altar pe muntele Garizim, nu prea departe de fântâna istorică unde Mântuitorul 
S-a întâlnit cu femeia samarineancă. Erau acolo două culmi, una numită a 
binecuvântării și alta a blestemului. Pe muntele binecuvântării, unde era 'Tem- 
plul, mergeau mai ales iudeii care rămăseseră credincioşi adevăratului Dumne- 
zeu, iar pe muntele blestemului erau altare de închinare păgâne, chiar slujite de 
vrăjitori, rămaşi în zonă până în vremea de astăzi, păstrătoare ale tradiției asiro- 
babiloniene, care au aceleași ritualuri ca şi samarinenii din vremea femeii 
despre care ne vorbeşte Sfântul evanghelist loan. 


Mântuitorul i-a spus că nu numai în Ierusalim, pe muntele Sion, putem aduce 
închinare lui Dumnezeu. Cei care se închină lui Dumnezeu trebuie să 1 se 
închine în duh şi în adevăr. EI va întemeia Biserica, care se va răspândi până la 
marginile pământului, iar fiii ei se vor putea închina adevăratului Dumnezeu în 
duh smerit de rugăciune. 


E vorba şi de rugăciunea înaltă a celor experimentați duhovniceşte, rugăciunea 
inimii pe care o dobândesc numai cei care se nevoiesc mult şi doresc a se apro- 
pia de Dumnezeu. Adesea nu reuşim să ne ridicăm măcar la nivelul unei rugă- 
ciuni obişnuite. 


De asemenea, Mântuitorul 1-a vorbit femeii samarinence despre apa cea vie a 
învăţăturii Lui mântuitoare. Pornind de la pretextul unui pahar de apă oferit 
omului însetat, Mântuitorul a afirmat că învățătura Lui este asemenea unui izvor 
de apă vie şi va aduce negrăita bucurie, va ostoi setea după adevăr a oamenilor. 


Întâlnirea femeii samarinence cu Mântuitorul vorbeşte despre faptul că învă- 
țătura Lui se adresează tuturor deopotrivă, şi celor aleși, dar și celor slabi, care 
nu s-au ridicat la înălţimea virtuţilor. În discuţia avută, Mântuitorul a spus: 
Cinci bărbaţi ai avut, iar cel pe care îl ai acum nu-ţi este bărbat, vorbind în pri- 
ma fază de închinarea ei idolatră, dar şi despre viaţa dezordonată. 


Sfinţii părinţi explică că expresia cinci bărbaţi face referire la cele cinci triburi 
asiatice pe care regele asiro-babilonean, cu 700 de ani înainte de Hristos, le-a 
adus în pământul Samariei. Cei cinci bărbaţi pot fi şi cele cinci triburi care au 
tulburat viața oamenilor, închinători până atunci Dumnezeului Savaot, dar şi 
iubirile multe, schimbătoare ale pământenilor amăgiţi de plăceri... 


Samarineanca de la Fântâna lui lacob îi reprezintă pe misionarii Bisericii, care, 
lăsând toate, s-au dus în cetate, în locurile apropiate sau îndepărtate, şi le-au 
vorbit oamenilor despre lisus Hristos, despre întâlnirea cu EI şi despre bucuria 
pe care o dobândesc cei care primesc învăţătura Lui mântuitoare. 


Sfânta Tradiţie ne spune că femeia samarineancă, din momentul întâlnirii cu 
Domnul, și-a schimbat viața, a devenit mărturisitoarea cuvintelor pe care le 
auzise de la Domnul, a mers şi le-a spus altora, murind martiră, împreună cu 
multe dintre rudeniile sale, între care şi cei 2 copii, în vremea persecuției împă- 
ratului păgân Nero. 


Contextul actual în care trăim poate fi adeseori asemănat cu zona din preajma 
Fântânii lui lacob. Lumea idolatră şi egocentristă nu vrea să audă despre 
Dumnezeu, considerând că ştie totul şi nu are nevoie de apa cea vie, nici de 
închinarea în duh şi în adevăr. Trebuie să vestim altora cuvintele pe care le-am 
descoperit, ascultând sau citind Scripturile, rugându-ne să avem noian de 
milostivire de la Dumnezeu. Să vorbim şi celorlalți spunând: Veniţi să vedeţi un 
om care mi-a spus mie toate, bucurându-se de întâlnirea cu Domnul şi de bine- 
cuvântarea pe care a oferit-o întregului ținut al Samariei, care poate reprezenta 
lumea întreagă, neamurile doritoare de lumină şi adevăr. 


În locul unde Mântuitorul a stat de vorbă cu femeia samarineancă, împăratul 
Iustinian cel mare a zidit o biserică, chiar pe locul Templului de pe muntele 
Garizim. Ruinele ei, după ce a fost dărâmată de perși şi de alți duşmani ai 
Bisericii, se văd şi astăzi, iar alături sunt câteva locuri de închinare păgâne, cu 


ritualuri susținute de vrăjitori păgâni, către care aleargă oameni din lumea 
întreagă, aflaţi încă în întuneric. 


Foarte aproape de locul întâlnirii Mântuitorului cu femeia samarineancă s-a ridi- 
cat o prea frumoasă biserică, pe ruinele uneia construite de cruciați, în urmă cu 
opt sute de ani. Începând cu anii 1992-1993, s-a înălţat un locaş de cult cât o 
catedrală. M-am întrebat, văzând multe dintre locurile propovăduirii Domnului 
din Țara Sfântă, cum s-a putut întâmpla acest lucru într-o zonă cu mulțime de 
musulmani, să se îngăduie zidirea unei astfel de biserici. Un posibil răspuns este 
acela că locuitorii Samariei L-au rugat pe Mântuitorul să rămână la ei, iar în alte 
locuri, deşi Domnul le făcuse bine, I-au spus să plece din ţinutul lor, adică L-au 
alungat, cu sau fără pietre, pentru a-L îndepărta de locul acela. Unde Domnul a 
fost alungat nu mai rodeşte nimic, oamenii se pierd, localităţile, ţările, istoria. 
Unde Dumnezeu este rugat să rămână, El binecuvântează viaţa lor, aşa cum s-a 
întâmplat în Samaria. 


Părintele lustin, originar din insula Corfu (Grecia), care slujeşte de mulţi ani în 
Frăua Sfântului Mormânt, a ridicat cu ajutorul credincioşilor din toată lumea, 
dar mai ales din insula sa natală, noua biserică, care are înlăuntrul ei Fântâna lui 
Iacob, cu 3.500 de ani de istorie a Ţării Sfinte. 


Mântuitorul a descoperit adevăruri profunde femeii samarinence, devenită 
mărturisitoare a lui Hristos, Cel înviat din morţi, care le-a spus femeilor miro- 
nosiţe să nu se teamă, că vor învinge ostilitatea iudeilor și chiar moartea, prin 
ajutorul Lui. 


Evanghelia Duminicii a cincea după Sfintele Paşti ne îndeamnă să ne rugăm în 
orice loc unde este cinstit Dumnezeu, întrucât El locuieşte pretutindeni, nu doar 
pe muntele Sionului şi pe muntele Garizim, aşa cum călătoreau altădată pentru a 
împlini Legea Veche fiii poporului ales. Învăţăm că Dumnezeu locuieşte pretu- 
tindeni, în Biserica pe care a întemeiat-o. 


Nimeni nu poate spune că nu merge la biserică pentru că se roagă acasă. Părin- 
tele Teofil Părăian spunea: Eu, pe cei care nu vin la biserică, cu păgânii îi 
număr. Dacă faptele noastre pot fi bune, ajutorarea celor lipsiți, rugăciunea 
particulară, totuşi nici o altă faptă (virtute) creştină nu poate înlocui rugăciunea 
din biserică și participarea la Liturghie în fiecare duminică. Nu doar la Paşti şi la 
Crăciun, ci în fiecare duminică, pentru a primi apa cea vie şi învățătura mân- 
tuitoare, care ne ajută să moştenim Împărăţia pregătită de la întemeierea lumii. 


Mântuitorul Hristos doreşte să devenim misionari ai Lui, asemenea femeii 
samarinence, care nu se bucura nici de prestigiu, nici de respectul altora, dar 
care arată că Domnul poate schimba viața oamenilor. Fericiţi sunt cei care, 


urmând astfel de exemple, găsesc bucuria întâlnirii cu Domnul prin mărturisirea 
pe care o împlinesc în viaţa lor, devenind apostoli, cum a fost Fotinia cea 
luminată şi luminătoarea altora, după întâlnirea ei cu Domnul. 


IPS Irineu Pop, bistriţeanul - Predică la Duminica a V-a după Paşti - a 
Samarinencei - Suntem în comuniune cu Hristos pentru că avem „apa 
vieţii” 


Dreptmăritori creştini, Duminica de astăzi face pomenirea femeii samarinence. 
Venind să scoată apă la fântâna lui lacob din orăşelul Sihar, aceasta L-a întâlnit 
acolo pe lisus, Care a intrat în discuţie cu ea. Domnul i-a cerut femeii apă de 
băut şi fiindcă ea L-a refuzat la început, EI i-a zis: „Dacă ai fi ştiut darul lui 
Dumnezeu şi Cine este Cel Ce-ţi zice: Dă-Mi să beau, tu ai fi cerut de la EI şi ţi- 
ar fi dat apă vie” (In. 4, 10). 


Apa de care vorbeşte Mântuitorul nu-i băutura aceasta naturală, care se află în 
izvoare, râuri şi fântâni, ci harul dumnezeiesc, a cărui putere transfigurează 
minunat sufletul omenesc şi întreţine viaţa noastră, dându-i plinătatea sensului 
adevărat. Cine primeşte această „apă vie”, Îl posedă pe Hristos Însuşi, singurul 
Care poate potoli setea noastă după fericire, dorul nostru după cer. 


lubiţi credincioşi, numai Hristos, Adevărul personal, ne oferă adevărata 
libertate, aşa cum afirmă David Strauss: „Omenirea, în desăvârşirea vieţii sale 
interne, este legată de lisus Hristos mai mult decât de oricine altul”. 


Purtând jugul lui Hristos, te simţi legat de EI, pentru că-l îndeplineşti voia, fapt 
care îţi aduce bucurie şi fericire, precum arată scriitorul rus Lev Tolstoi. 


Cu câtva timp în urmă, la emisiunea televizată realizată de David Frost, Hugh 
Hefner, editorul revistei Playboy a fost intervievat şi 1 s-a pus următoarea 


întrebare: „Hugh, acum că ai tot ce-şi poate dori un om - faimă, succes şi femei 
- ce ţi-ai mai dori?”. A urmat o pauză lungă, în timp ce camera revenea asupra 
lui Hefner. Apoi, el a răspuns încet: „David, aş da tot ce am ca să descopăr... 
adevărata dragoste”. 


Hefner avea tot ceea ce lumea putea oferi. De fapt, el şi-a investit viaţa în ceea 
ce societatea noastră numeşte „dragoste”. Dar, în final, el nu a descoperit 
adevărata dragoste. Cum poate s-o aibă cineva fără Dumnezeu? 


Toate ofertele acestei lumi nu ne satisfac deplin. Lumea ne dă pentru potolirea 
setei noastre burdufuri de apă, vase sărace cu apă puţină, care în curând se 
golesc şi nu ţin. Averea ne robeşte şi tulbură somnul. Plăcerea aduce dezgust şi 
suferinţă. Puterea şi onorurile omeneşti sunt nestatornice ca visele, se şterg ca 
fumul. „Butoi spart este ocuparea cu plăcerile lumeşti” — zice Sfântul Grigorie 
de Nyssa. 


Iar lisus a spus femeii samarinence că „oricine va bea din apa aceasta va înseta 
iarăşi”. Pe când bucuria împlinirii voii lui Dumnezeu ţine neîncetat: „Cel ce va 
bea din apa pe care i-o voi da Eu nu va înseta în veac” (In. 4, 14). 


In Hristos se realizează „năzuinţa noastră profundă după comuniunea cu 
Dumnezeu... şi prin aceasta, după viaţa eternă întru fericire”, cum arată părintele 
Dumitru Stăniloae. 


Hristos ne spune: „Eu sunt viţa, voi sunteți mlădiţele” (In. 15, 5). O mlădiţă nu 
este bună la nimic dacă este separată de trunchi, de viţă, căci nu rodeşte şi riscă 
să devină o creangă uscată, pe care oamenii o vor călca în picioare sau o vor 
arunca în foc. 


Fiecare din noi e o mlădiţă care trebuie să fie legată de Hristos — „Viţa” cea 
adevărată şi trebuie să poarte jugul Său. În acest fel, Hristos va pogori viaţa Sa 
în viaţa fiecăruia din noi, într-un fel sau altul, atât în procesul ei interior — 
sfințirea — cât şi în purtarea noastră exterioară. 


Domnul ne-a îndemnat să rămânem în legătură cu EI, dacă dorim să beneficiem 
de toate darurile Sale: „Dacă rămâneţi întru Mine şi cuvintele Mele rămân întru 
Voi, cereţi ceea ce voiţi şi se va da vouă” (In. 15, 7). 


Trebuie neapărat să fim în Domnul Hristos, pentru a trăi pentru EI şi trebuie să 
rămânem în El, pentru a ne putea bucura de această făgăduință. A rămâne în 
Domnul înseamnă a nu-L părăsi niciodată pentru vreo altă dragoste şi a rămâne 
cu EI într-o legătură vie, strânsă, de bună voie. Ramura nu este numai lângă 
copac, ci chiar primeşte de la el viaţa şi rodnicia ei. 


Orice credincios autentic rămâne cu adevărat în Domnul Hristos, dar aceste 
cuvinte au un înţeles mai înalt, la care trebuie să ţintim mai înainte de a putea 
câştiga puteri nelimitate înaintea „tronului harului”. 


Cuvintele „cereţi ceea ce voiţi” sunt pentru unii ca Enoh, care a umblat cu 
Dumnezeu 300 de ani, pentru unii ca Apostolul Ioan, care se odihnea pe pieptul 
Domnului, pentru aceia a căror legătură cu EI este neîntreruptă. 


Intreaga noastră fiinţă trebuie să fie lipită de Domnul, aceasta fiind o condiţie 
i 

fără de care ar fi primejdios să credem în împlinirea acestei făgăduinţe. Ea este 

dată acelora a căror deviză în viaţă este: „Nu cu mai trăiesc, ci Hristos trăieşte în 

mine” (Gal. 2, 20). Noi, care întrerupem legătura noastră cu EI, ce mare putere 

pierdem! 


Dacă dorim să fim puternici în cererile noastre, trebuie ca Domnul să rămână în 
noi şi noi în El. 


Când i-a chemat Domnul, cei dintâi Apostoli se găseau lângă barcă, cârpindu-şi 
năvoadele. lisus le-a spus să-L urmeze şi ei, imediat, lăsând totul L-au urmat. 


lar noi, care dorim să-i imităm, se întâmplă câteodată că nu reuşim să 
abandonăm tot. Ne rămâne o afecţiune la inimă, o eroare în viaţa noastră, pe 
care nu voim să le suprimăm, pentru a le oferi Domnului. Grija cea mare pe care 
trebuie să o aibă un ucenic al lui Hristos este aceea de a-şi mântui sufletul. Căci, 
după cuvântul Său, de am câştiga întreaga lume, cu toate bogăţiile şi plăcerile ei 
şi de am pierde sufletul, totul am păgubit (cf. Mc. 8, 36). Ar fi mare păcat! 


lisus a zis samarinencei: „Dacă ai fi ştiut darul lui Dumnezeu şi Cine este Cel 
Ce-ţi zice: Dă-Mi să beau, tu ai fi cerut de la EI, şi ţi-ar fi dat apă vie” (In. 4, 
10). 


De-am cunoaşte şi noi creştinii cât de mult pierdem când ne ţinem departe de 
casa lui Dumnezeu, de Biserică, de unde se revarsă valuri de apă vie, atunci n- 
am neglija atât de uşor datoriile pe care le avem faţă de sufletul nostru. 


Când cei dintâi europeni au ajuns în America, au făcut mari afaceri cu locuitorii 
noului continent. Cu lucruri ieftine au pus mâna pe comori imense. În schimbul 
mărgelelor din sticlă, a unor oglinzi mici, au cumpărat aur, argint, pietre 
preţioase. 


Explicaţia este că băştinaşii aceia nu ştiau valoarea colosală a bijuteriilor lor. 
Mult mai vrednici de compătimit suntem noi, creştinii, care nu ştim preţul 
sufletului nostru nemuritor şi-l „vindem” pentru deşertăciunile vieţii prezente: 


unul pentru avere, altul pentru plăcerile desfrâului, unul pentru că moare 
nepregătit, neîmpăcat cu vecinul, altul pentru slavă deşartă. 


De la Sfântul loan Iacob din pustia Iordanului ne vine îndemnul să-L căutăm 
mai întâi pe Păstorul cel bun, pe Hristos şi să ascultăm glasul Său, care ne 
grăieşte astfel: 
„ Cauţi slavă şi puteri 
Ca să ai neincetat? 
Eu sunt Domn puterilor 
Și al slavei Împărat. 
La averi fără sfârşit 
Dacă poate ai râvnit, 
Eu Sunt veşnic dătător 
Bunătăţilor din cer”. 


Prin legătura intimă cu Hristos, harul dumnezeiesc sporeşte în noi, topeşte 
gheaţa păcatului, luminează adâncul umbros al fiinţei noastre şi înfrumuseţează 
viaţa noastră spirituală. 


Aceasta s-a întâmplat lângă fântâna din Sihar cu femeia samarineancă, care, 
cum ne spune tradiţia, se chema Fotinia, adică Luminătoarea. Renăscută 
duhovniceşte, se eliberează de robia patimilor, nu mai slujeşte trupului, ci 
devine propovăduitoare a lui Hristos şi luminătoarea celor din cetatea sa. 


Tradiția ne mai spune că, devenind mamă, a avut şapte copii şi a murit de 
moarte martirică, pe vremea împăratului roman Nero. Aşa s-a unit ea cu Mirele 
divin pentru veşnicie, arătându-ne nouă cum, prin gustarea din apa cea vie, se 
poate schimba din temelie viața noastră, şi sufletul nostru poate deveni 
capodoperă a eternității fericite. 


Iubiţii mei, când Domnul vine în inimile noastre, aduce cu El apa vieţii şi 
splendorile Împărăției Sale. Dacă bem din această apă nu numai că primim 
satisfacție imediată, dar putem avea asigurarea că, într-o zi, lisus va veni să ne 
ia într-o ţară unde niciodată nu vom îmbătrâni, unde nu vor fi riduri şi cărunteţe, 
nici durere şi suspin. Aceasta e ţara „tinereţii fără bătrâneţe şi a vieţii fără de 
moarte”, cum arată basmele românești. 


Auzind acestea, oare, nu dorim să bem şi noi din apa vieţii, care îi converteşte 
pe păcătoşi, îi vindecă pe cei bolnavi, îi întăreşte pe cei slabi, îi mângâie pe cei 
muribunzi şi dă tuturor salvarea şi viaţa, dăruite nouă de Hristos prin moartea şi 
Învierea Sa? 


„Dă-mi să beau!”. Acesta trebuie să fie strigătul creştinilor de astăzi, expuşi 
atâtor pericole, loviți de atâtea dureri, doborâți de atâtea lupte şi răniți de 
numeroase înfrângeri. Răspunsul la acest strigăt poate fi primit în Biserică, 
Fântâna nesecată a darurilor dumnezeieşti. 


Adresându-se lumii noastre, care a devenit un pustiu arid şi un pământ însetoşat, 
Hristos Domnul grăieşte: „Dacă însetează cineva, să vină la Mine şi să bea. Cel 
ce crede în Mine, precum a zis Scriptura: râuri de apă vie vor curge din 
pântecele lui” (In 7, 37-38). Amin. 


IPS Antonie Plămădeală - Predică la Duminica Samarinencii - Apa cea vie 


În calendarul Bisericii noastre ortodoxe, Duminica aceasta, a V-a după Paşti, e 
numită Duminica Samarinencei. Sunt sigur că mulţi v-aţi întrebat: 
= Cine este această Samarineancă? 
= Cum de a ajuns atât de celebră, când nici măcar numele nu i se cunoaşte? 
= Cine este această anonimă contemporană cu Mântuitorul, că din zecile, 
sutele de mii de contemporane anonime, să fie amintită tocmai ea? 
Ce a făcut ea ca să merite să intre în istorie, să fie pomenită de-a lungul 
veacurilor, şi să i se consacre chiar o zi din calendarul bisericesc? 
Cine este această femeie care concurează pe Alexandru Macedon şi pe 
Cezar? 
Cine este această samarineancă despre care se scriu cărţi şi se vorbeşte în 
biserici? Nu există carte de exegeză creştină în care ea să nu fie pomenită. 
Cine este această samarineancă pe care o pictează marii pictori ai lumii? 
Cine este această samarineancă şi ce a făcut ea ca să-şi merite locul nu 
numai în calendar, ci şi pe pereţii bisericilor noastre? 


Este o anonimă, dar o ilustră anonimă. De ce? Ca să înţelegem de ce, trebuie să 
ne ducem puţin înapoi, în atmosfera întâmplării care a făcut-o să ajungă în 
istorie, şi prin istorie până la noi. Era o săteancă dintr-un ţinut al Ţării Sfinte, 
socotit blestemat şi spurcat. Se numea Samaria. Era o săteancă oarecare. Am 
putea spune că era chiar puţin deocheată. Şi o să vedem îndată de ce. Samaria 
era şi este şi azi o provincie situată în mijlocul Ţării Sfinte, între provincia de 
nord, Galileea, unde este Nazaretul, şi provincia de sud, ludeea, unde sunt 
Betleemul şi lerusalimul. 


Samarinenii, ca şi ţinutul lor, erau socotiți de către iudei spurcaţi. Nici un iudeu 
nu s-ar fi apropiat de vreun samarinean. Nu i-ar fi vorbit. N-ar fi luat ceva din 


mâna lui. Ba chiar se fereau să treacă şi pe teritoriul lor. De ce? Pentru că în 
timpul invaziei asiro-babiloniene, sub împăratul Salmanasar, asiro-babilonienii 
s-au amestecat cu locuitorii Samariei. Aceştia erau urmașii a două dintre 
triburile lui Israel, a doi dintre cei doisprezece fii ai lui Iacob, anume ai lui 
Efraim şi ai lui Manase. S-au amestecat cu invadatorul asiro-babilonian şi şi-au 
stricat rânduielile religioase, socotite sacre pentru fiii lui Israel. Au schimbat 
chiar Ierusalimul ca centru religios, pe un alt centru al lor, unde şi-au clădit un 
altar nou, astfel încât în loc să considere Ierusalimul drept locul cel sfânt, şi 
templul din Ierusalim ca centru al închinării la adevăratul şi unicul Dumnezeu, 
ei şi-au făcut un templu propriu, pe muntele Garizim, unde se închinau şi lui 
Iahve, dar se închinau şi unor idoli asiro-babilonieni. Din punctul de vedere al 
adevăraţilor iudei, acest lucru era o adevărată catastrofă religioasă. Nu se 
respectau cele mai importante din poruncile Vechiului Testament, precum: "Să 
nu-ţi faci ţie chip cioplit" (Deut. 5, 8; leşire 20, 4), sau "Să nu mergeţi după 
alți dumnezei, după dumnezeii popoarelor care se vor afla în împrejurul 
vostru" (Deut. 6, 14). Ori, tocmai aceasta făcuseră samarinenii. Din această 
cauză erau consideraţi ca nişte leproşi şi iudeii ocoleau cu grijă locurile în care 
îşi aveau aceştia satele şi oraşele. 


Cu toate acestea Mântuitorul, urmat de apostolii Săi, trecând din provincia de 
sud, Iudeea, spre provincia de nord, Galileea, în patria Sa, cum spun adesea 
evangheliştii, pentru că era din Nazaretul Galileii, în loc să ocolească Samaria, 
cum făceau toți, urmând valea lordanului spre izvor, a trecut de-a dreptul prin 
Samaria. 


Trebuie să ne închipuim că apostolii înşişi nu-L urmau pe acel drum cu bucurie 
şi fără teamă. Pentru un adevărat iudeu, a fi mers pe drumul acela era scandalos. 
Dar Mântuitorul se hotărâse să înfrunte acest scandal. Va fi avut El ceva în 
gând. Poate voia să le dea o anumită lecţie apostolilor. Aceştia s-au gândit 
probabil şi la aceasta, deşi nedumerirea le stăruia în suflete, şi vor fi fost privind 
în jur să nu-i vadă cineva, şi să le-o ia în nume de rău. 


Ajunseseră lângă un sat care se chema Sihar. Vedeţi, evangheliştii ne dau şi 
detalii geografice. Ne spun numele provinciei, ne spun numele satului. Nu fac 
acest lucru întâmplător. Ei fac istorie. 


Și dau înadins detalii care să confirme veridicitatea întâmplării. La marginea 
satului era o fântână. lisus s-a oprit să se odihnească, iar pe ucenici i-a trimis în 
sat să caute ceva de mâncare. În timp ce Mântuitorul stătea lângă fântână, a 
venit din Sihar o femeie ca să ia apă. Aceasta e Samarineanca pe care o 
aminteşte Evanghelia de astăzi, şi al cărei nume s-a dat duminicii acesteia, a V-a 
după Paşti, Samarineanca, adică o locuitoare din Samaria, cum am spune noi, 
ardeleancă, sau sibiancă, sau moldoveancă. Cu acest nume a rămas în istorie. 


A venit la fântână, L-a văzut pe Mântuitorul şi, după îmbrăcăminte, şi-a dat 
seama că e iudeu. Nu i-a adresat nici un cuvânt, pentru că ştia că nu se cădea să 
vorbească cu un iudeu. A scos apă. Probabil venise de acasă cu o găleată şi cu o 
funie cu care să scoată apa. Fântâna nu avea instalaţie proprie de scos apă. 


Împotriva tuturor preceptelor Legii, şi spre surprinderea femeii, Mântuitorul i s- 
a adresat cu cuvintele: "Dă-mi să beau". Femeia a fost foarte contrariată. Nu i 
se mai întâmplase aşa ceva. Omul călca rânduielile tradiţionale. ÎL înfruntă: 
"Cum tu, care eşti iudeu, ceri să bei apa de la mine, care sunt samarineancă?" 


Dialogul se anunţă interesant. Femeia aştepta explicaţia cerută. Nu i-a dat apă. 
Și atunci Mântuitorul i-a spus: "De ai fi ştiut darul lui Dumnezeu şi Cine este 
Cel care ţi-a zis: "Dă-mi să beau”, ai fi cerut tu de la Dânsul, şi ţi-ar fi dat 
apă vie" (loan 4, 10 şi urm.). Ciudată explicaţie! Şi ce vorbă fără noimă. Apă 
vie! Parcă ar exista şi apă moartă, îşi va fi zis femeia în sinea ei. Nu mai auzise 
o astfel de împerechere de cuvinte, deşi metafora ca mod de vorbire nu le era 
străină orientalilor. În Scriptura evreilor, care era şi a samarinenilor, cu unele 
excepţii, o astfel de vorbire făcea tocmai frumuseţea inegalabilă a multor cărți, 
precum Cântarea Cantărilor, Proverbele lui Solomon, Eclesiastul. Poate că 
femeia să nu fi fost totuşi o prea silitoare cititoare. Şi-apoi cărțile, pe vremea 
aceea, erau rezervate mai ales bărbaţilor. Ea înţelese cuvintele, în ceea ce 
spuneau ele simplu şi direct, minţii şi înţelegerii ei, dar i se păruse fără noimă. 
S-a mirat mai departe: "Doamne, — adică domnule —, fântâna este adâncă şi 
nici ciutură nu ai; de unde dar ai apa cea vie?" Că doar nu vei fi fiind tu mai 
mare decât Iacob, părintele nostru, care era în stare să facă minuni? Dar lisus i-a 
răspuns din nou cu cuvinte de taină: "Tot cel ce bea din apa aceasta va înseta 
iarăşi, iar cel ce va bea din apa pe care i-o voi da Eu nu va înseta în veac, şi 
apa pe care i-o voi da, se va face într-însul izvor de apă care curge spre viaţa 
veşnică". 


Nu e greu de presupus că femeia n-a priceput nici acum prea mult din cele 
auzite, dar o asemenea apă, care să-i ajungă pentru o viaţă, o ispitea totuşi: 
"Doamne, dă-mi apa aceasta,-ca să nu mai însetez nici să mai vin aici Să scot 
apă!" Era o cerere de bun-simţ, deşi se putea să fi fost rostită puţin în glumă. 
Cuvintele străinului erau prea grele pentru ea. Putea crede că nici nu au fost 
rostite pentru ea. Şi nici n-au fost rostite pentru ea! 


Mântuitorul, aparent, nici nu i-a mai răspuns la această cerere. Şi-a dat seama că 
nu a fost înţeles şi că femeia i-a luat cuvintele la modul cel mai direct, cum va 
păţi şi cu Nicodim când îi va vorbi despre naşterea din nou, fără să priceapă 
sensul lor ascuns, tainic, spiritual. A dorit totuşi s-o lămurească şi atunci a 
recurs la un procedeu pedagogic, de pregătire. 


Mai întâi, ca şi cum i-ar fi dat speranţa că îi va da "apa cea vie", din care bând 
să nu mai înseteze niciodată, a pus-o la probă, spunându-i: "Mergi de cheamă 
pe bărbatul tău, şi vino aici". Femeia i-a răspuns: "Nu am bărbat”. A trecut cu 
bine proba. De ce? Fiindcă Mântuitorul care, ca Dumnezeu atoateştiutor, 
vedea la depărtare şi cunoştea faptele, inimile şi destinele oamenilor, ştiuse 
acest lucru, dar îi pusese la încercare sinceritatea, pentru a o face să merite 
continuarea convorbirii. 


I-a plăcut răspunsul ei. Spusese adevărul. "Bine ai zis că nu ai bărbat", a 
apreciat-o EI, şi îndată şi-a pus în gând s-o uluiască cu câteva amănunte din 
viaţa ei, amănunte care urmau nu numai să-i stârnească la maximum interesul, 
dar s-o şi facă să se angajeze fără rezerve în discuţie, cât dintr-o teamă sfântă, ca 
în faţa unui prooroc, cât din curiozitate, dar mai ales din dorinţa de a-şi lămuri 
unele lucruri pe care nu le înţelesese până atunci prea bine. 


Mântuitorul a continuat: "Căci cinci bărbaţi ai avut, şi acela pe care-l ai acum, 
nu-ţi este bărbat", şi a mai lăudat-o o dată pentru sinceritatea ei: Aceasta 
adevărat ai spus". Aşadar trăia în concubinaj cu al şaselea. De data aceasta 
femeia a rămas stupefiată. Nu 1 se mai întâmplase aşa ceva. Atunci a izbucnit: 
"Doamne, văd că eşti prooroc". Şi-a dat seama că altfel n-ar fi avut de unde şti 
toate acestea. A rămas uimită fiindcă îi spusese un adevăr din viaţa ei. ŞI ştia 
precis că nu se mai întâlnise cu el niciodată. 


Poate că în discuţia pe care a avut-o acolo, Mântuitorul îi va fi spus şi multe alte 
lucruri, pentru că evanghelistul, autorul care scrie întâmplarea, desigur 
sintetizează, ne dă numai esenţa convorbiri. 


Impresionată la culme, dar păstrându-şi cumpătul, s-a gândit că n-ar fi rău să 
profite de faptul că Dumnezeu i-a scos în cale un prooroc, şi ce s-a gândit? E un 
lucru cu care probabil nu mă voi mai întâlni niciodată. - la să-i pun eu întrebarea 
vieții mele, aceea care ne preocupă pe toţi, locuitorii Samariei, întrebarea 
naţiunii mele, aceea care face să fim dispreţuiţi de iudei şi ocoliţi. Acesta trebuie 
să fie un altfel de iudeu, un înţelept, de vreme ce stă de vorbă cu mine. Poate mă 
va lămuri. Dacă a ştiut să-mi spună atâtea din viaţa mea, fără indoială, va şti să- 
mi răspundă şi la aceasta. Şi îl întreabă: "Doamne, părinţii noştri (aceştia din 
Samaria) S-au închinat în muntele acesta (muntele Garizimului), voi însă (cei 
din ludeea) ziceţi că în Ierusalim este locul unde se cuvine a se închina". 
Spune-mi, va fi continuat ea, cum e mai bine? Care este adevărul? 


Abia acum Mântuitorul i-a dat, de fapt, apa cea vie. Acum i-a dat de fapt 
răspunsul la cererea ei care ni s-a părut a fi, şi era într-adevăr, naivă, dar pe care 
Mântuitorul n-a ignorat-o, ci a adus discuţia până la acest punct, în care urma 
să-i dea răspunsul. Era un răspuns pentru ea? Era şi pentru ea. Dar era mai ales 


o proclamaţie, o declaraţie de credință, unul din acele momente în care 
Mântuitorul îşi delimita învăţătura Sa de cea a Vechiului Testament, dar şi de 
cea a neamurilor. De data aceasta o delimita şi faţă de unii, şi faţă de alţii. 


Ceea ce i-a spus Samarinencei e ca o continuare a Predicii de pe munte. 
Samarineanca era doar un pretext. Întâlnirea cu ea a fost un pretext pentru a 
spune cuvintele care urmează şi care fac parte din esenţa Evangheliei Sale. lată 
de ce, această anonimă din Samaria a intrat în istorie. Pentru că ea a auzit cea 
dintâi aceste cuvinte. Şi, cine ştie, poate că chiar ea le-a transmis, şi de la ea le-a 
preluat Sf. Evanghelist loan. Altfel, de unde să le fi luat? Să le fi repetat lisus? 
Să le fi repetat însoţitorilor convorbirea? Nu prea obişnuia. 


Vom înţelege acum mai bine de ce a intrat samarineanca în concurenţă cu 
Alexandru Macedon şi cu Cezar, pentru un loc în istoria omenirii. Şi s-ar putea 
să fie mai mulți cei care au auzit de ea, decât cei care au auzit de Alexandru 
Macedon şi de Cezar! 


O sfântă cu numele uitat. O sfântă dintr-o concubină? Dar Maria Magdalena ce 
fusese? Pentru că a ţinut minte şi a propovăduit cuvintele lui lisus, pentru că L-a 
recunoscut şi Îl va fi propovăduit ca Mesia, pentru că a transmis una din cele 
mai delicate soluţii pentru vremea aceea, dar şi pentru alte vremuri, privitoare la 
importanța problemelor legate de cult, samarineanca îşi merită locul în 
Evanghelie şi în pomenirea noastră. Ea s-a făcut instrumentul unei precizări 
fundamentale cu privire la depăşirea de către creştinism a naţionalismului 
îngust, a Legământului celui vechi, ca şi a altor naţionalisme, ca şi cel al 
samarinenilor de pildă, lărgind creştinismul până la dimensiuni universale. 


Acest lucru l-a spus lisus acestei femei: învăţătura Mea este universală. Are 
limitele cât limitele lumii, şi centrul pretutindeni, pentru că fiecare om e o lume, 
şi lumea ca un individ. Se află peste tot. E mare cât cea mai mare mărime, dar 
încape şi într-o inimă de om. Şi, mai presus de toate, nu e în forme, locuri şi 
ritualuri, decât atunci când e în oameni, în duh şi adevăr. Numai atunci se poate 
sălăşlui şi în forme, locuri şi ritualuri, peste tot pe unde există oameni. 


Dar să mergem chiar la cuvintele Mântuitorului. "Zis-a ei lisus: Crede-Mă, 
femeie, că va veni vremea când nu în muntele acesta, nici în Ierusalim vă veţi 
închina Tatălui. Voi nu ştiţi cui vă închinaţi, iar noi ştim cui ne închinăm, 
căci mântuirea este de la iudei". Afirmă, aşadar, continuitatea dintre cele două 
Testamente, pe care cei din Samaria, şi neamurile în general o ignorau, şi nu era 
bine. -Dar mai afirmă că ceva urma să se schimbe şi în privinţa iudeilor. Dacă ar 
fi spus unui iudeu sau în Iudeea că va veni vremea când locul de închinare nu va 
mai fi lerusalimul, ar fi riscat înainte de vreme moartea. Poate tocmai de aceea a 
făcut această declaraţie unei samarinence, căreia vestea îi va fi făcut chiar 


plăcere, deşi lisus îi negase şi Garizimului privilegiul de a fi loc exclusiv de 
închinare. Şi aceasta era o tradiţie care urma să se schimbe şi, pe care, de fapt, o 
va schimba chiar El, şi chiar în momentul acela, când zicea: "nici în muntele 
acesta” al vostru. 


Și îndată, continuându-şi vorbirea, a trecut la cele ce vor fi puse în locul celor 
vechi: "Dar va veni vremea, şi a şi venit (s.n. venise chiar în acel moment, când 
o decidea Mântuitorul), când adevărații închinători se vor închina Tatălui cu 
duhul şi cu adevărul, căci Tatăl astfel de închinători caută". Şi ca s-o 
încredinţeze că nu poate fi decât aşa, i-a dat în continuare o definiție a lui 
Dumnezeu, una din cele mai posibile, dar care se potrivea de minune 
contextului convorbirii: "Dumnezeu este duh, şi cei ce se închină Lui, se 
cuvine să se închine cu duhul şi cu adevărul. 


Ceea ce urmează ne descoperă o samarineancă isteaţă şi credincioasă. E drept că 
amesteca credinţa iudeilor cu cea a samarinenilor, dar aşa era credinţa lor. Ei se 
considerau şi erau de fapt iudei numai că, din pricina amestecului cu asiro- 
babilonienii, adoptaseră câteva obiceiuri care deveniseră tradiții proprii, 
deosebite de ale iudeilor. 


Femeia nu s-a mulţumit cu răspunsul lui lisus, deşi era clar că era de acord cu 
EI. Ii mai trebuia însă o verificare. Şi nu s-a sfiit să i-o ceară. Va fi zis: Ceea ce 


spui Tu e foarte interesant şi m-aş bucura să vină acele vremuri de care vorbeşti, 
şi care să ne scape şi pe noi de blamul şi blestemul iudeilor. Dar cum dovedeşti 
că va fi aşa? Numai unul singur ar putea da mărturie valabilă despre acestea: 
Mesia! 


Ce multe lucruri ştia femeia aceasta! Şi avea o judecată dreaptă. Avea un 
criteriu precis cu privire la schimbările aşteptate. Ceea ce spui Tu, va fi spus ea, 
are nevoie de o confirmare, şi nu poate nimeni s-o dea, decât Acela pe care ÎI 
aşteptăm toţi. "Știu că are să vie Mesia, adică Hristos, şi când va veni Acela, 
ne va spune toate". 


Avea dreptate. Lui lisus îi va fi plăcut replica şi 1-a admis obiecția. Numai 
Mesia avea această autoritate, de a pune credinţa şi practicarea ei pe alte baze. 
Aşa se ştia dintotdeauna. De aceea şi era aşteptat cu atâta înfrigurare. Şi atunci 
Mântuitorul i-a oferit cel din urmă argument, exact în sensul aşteptărilor ei: "Eu 


” 


Trebuie să ne imaginăm că femeia va fi fost surprinsă de o asemenea declaraţie, 
după ce o uimise şi faptul că străinul îi cunoştea trecutul, şi fusese apoi supusă, 
într-un crescendo intensiv, unei convorbiri neobişnuite. Încheierea era de-a 
dreptul uluitoare! 


N-a mai putut face altceva, decât să fugă în sat şi să-i anunţe pe locuitorii satului 
despre cele întâmplate. Sfântul Evanghelist loan povesteşte simplu, în câteva 
cuvinte: "Femeia s-a dus în cetate şi le-a zis oamenilor: Veniţi de vedeţi un om 
care mi-a spus toate câte am făcut". Ca să ne arate cât era de emoţionată, 
Sfântul loan notează un amănunt, pe lângă acela că cel mai mult a impresionat-o 
faptul "că îi spusese ei toate câte a făcut", anume că "şi-a lăsat vasul de apă 
acolo". Uitase pentru ce venise. N-o mai interesa. Altceva o interesa acum. 


Trebuie să ne-o imaginăm alergând şi vorbind, strigând în dreapta şi în stânga şi 
chemându-i pe toţi să meargă să vadă ceea ce a văzut ea: "Veniţi de vedeţi!" Dar 
a mai adăugat ceva. Parcă nu cu toată convingerea, ci cu oarecare teamă, ca să 
nu fie luată drept o exaltată, şi să n-o asculte nimeni. Zicea: "Nu cumva e 
Acesta Hristosul?" 


A procedat bine. Spusele ei i-au impresionat pe săteni, pentru că şi-au părăsit 
casele şi au venit la fântână să-L vadă pe omul cel minunat. Sfântul Evanghelist 
loan povesteşte că, după cea au stat de vorbă cu EI, L-au invitat să meargă cu 
dânşii în Sihar şi că Mântuitorul a rămas cu ei două zile. Şi să nu uităm: era 
împotriva tradiţiei iudaice, care interzicea lucrul acesta cu străşnicie. Venise 
însă Cel care avea dreptul să dispună o îndreptare! (întreg episodul, la loan 4, 5- 
42). 


Mântuitorul a făcut cu Samarineanca, am putea spune, o primă catehizare 
creştină. A învăţat-o despre Dumnezeu. După ce i-a spus că se cade să ne 
închinăm lui Dumnezeu în duh şi în adevăr, i-a precizat: "pentru că duh este 
Dumnezeu". Deci nu este material, cu chip şi dimensiuni omeneşti, cu trebuință 
de a mânca şi a bea. Era un fel de a-i spune că venise momentul când, ceea ce 
fusese dat celor vechi să ştie, potrivit mentalităţii lor, şi care dusese la cultul 
exprimat prin jertfe materiale, acum trebuia depăşit. Trebuia trecut la o treaptă 
superioară de înţelegere a lui Dumnezeu, şi a închinării ce 1 se cuvine: în duh şi 
în adevăr, nu prin forme şi jertfe care ar fi fost închinare prin acelea. 


Important devenea acum, exact ceea ce era înainte secundar şi total neglijat, 
adică inima, Starea sufletească, dreptatea şi adevărul, care întovărăşeau 
ritualurile, rugăciunea şi jertfa. O adevărată revoluţie spirituală. Nu e de 
mirare că cei obişnuiţi cu cele vechi, nu le-au putut cu nici un chip primi pe cele 
noi. N-au putut înţelege această radicală schimbare a unor mentalități şi tradiţii 
vechi de secole. De altfel, tocmai încercarea de schimbare a acestora, L-a costat 
pe lisus viaţa. Cu nimic nu e lupta mai grea decât cu tradiţiile, intrate în 
conştiinţa poporului, chiar şi când acestea ajung să fie absurde şi să-şi piardă 
sensurile originare. Numai prin jertfe, vechiul poate fi biruit de nou, iraționalul 
de rațional. 


I-a mai spus Samarinencei că Dumnezeu e pretutindeni, nu numai la Ierusalim 
sau pe muntele Garizimului şi, fiind pretutindeni, vede şi ştie tot. I-a mai spus că 
Dumnezeu, fiind duh, este nemuritor. A învăţat-o apoi cum trebuie să fie 
legăturile dintre oameni şi Dumnezeu, şi i-a spus că acestea trebuie să fie prin 
rugăciune, iar rugăciunea trebuie să fie în duh şi în adevăr. Va fi înţeles 
Samarineanca acest "în duh şi în adevăr?” 


Se poate să fi înţeles, chiar dacă, întreabă, i-ar fi fost greu să explice cum vine 
asta. Sintagma e atât de profundă, şi de o concentrare ca de stea redusă la 
dimensiunile unei mingi, dar cu greutatea stelei. Şi noi o înţelegem, dar cred că 
puţini am putea s-o spunem prin cuvinte mai adecvate, printr-o parafrază care să 
nu-i trădeze esenţa. E şi aceasta o dovadă că sintagma nu putea fi inventată nici 
de Samarineancă, nici de naratorul evanghelist. Ei ar fi explicat-o. Auzind-o 
însă de la lisus, au redat-o aşa cum au auzit-o, fără s-o mai dezvolte, fără să 
încerce s-o explice. Sfântul loan se opreşte brusc, după ce o însemnează (loan, 
4, 24). 


Ceea ce nu înseamnă că nu se poate totuşi explica şi că nu ştim despre ce este 
vorba. Remarca noastră este numai cu privire la capacitatea autorului ei de a 
concentra în două cuvinte ceea ce necesită o carte pentru a fi explicat. 


Despre aceasta ne-am putea convinge uşor, dacă am sta de vorbă doi câte 
doi, sau mai mulţi laolaltă, şi ne-am pune întrebarea: "Ce înseamnă 
închinare în duh şi în adevăr?" Cred că n-ar fi prea uşor să răspundem 
dintr-o dată, deşi în gândul nostru ni se pare că toţi ştim despre ce e vorba. 
Când ajungem însă să trebuiască să ne exprimăm în cuvinte, e ceva mai 
greu. 


Și nu m-am oprit la aceasta întâmplător. Am constatat din nenumărate discuţii 
că pot ieşi de aici foarte multe confuzii. Asupra câtorva din aceste confuzii aş 
vrea să medităm împreună. Unui zic: Trebuie să te închini lui Dumnezeu în duh 
adică fără nici o formă, fără sărbători, fără post, fără ritual, fără preoţi, fără 
veşminte de slujbă, fără să-ţi faci cruce, de pildă, fără să îngenunchezi, fără să te 
duci la biserică. Alţii zic: închinare în duh înseamnă închinare din inimă bună, 
închinare din gând curat, închinare din credinţă dreaptă, cu iertarea celor ce ne- 
au greşit, cu pocăința inimii, cu hotărârea de a face bine după măsura 
posibilităților, cu iubire față de toată lumea, până şi față de vrăjmaşi, cu 
rugăciune pentru alţii. 


Care din cele două interpretări menţionate mai înainte tâlcuieşte aşa cum trebuie 
cuvântul Mântuitorului? În aparenţă şi una, şi alta. In fapt, cei care optează 
pentru prima tâlcuire se rătăcesc, pentru că iau textele Sfintei Scripturi izolate, 


şi scapă din vedere unele aspecte care se lămuresc prin alte locuri din Sfânta 
Scriptură şi din învăţătura Mântuitorului. 


4 Mântuitorul şi apostolii au mers la templu (Marcu 11, 15, 17; loan 7, 14, 
25; Matei 21, 13; Luca 19, 41; Marcu 13, 1; E Ap. 5, 42; loan 2, 16); 

+ Mântuitorul a recunoscut autoritatea mai marilor sinagogii, a învăţat în 
templu şi în sinagogi, şi a recomandat celor pe care îi vindecă să se arate 
preoţilor (Marcu 5, 38; Luca 17, 14; Luca 4, 15; Matei $, 4; Luca 5, 14; 
Marcu 1, 44), 

+ a recomandat postul (Marcu 9, 29; Luca 5, 35; Matei 17, 21), 

4 a participat la sărbători (loan 7, 10; Luca 22, 8), 

4 când a luat cuvântul în sinagoga din Nazaret, şi-a pus fără indoială 
tefilinul pe umeri, adică veşmântul ritual (Luca 4, 16 s.u.), 

+ când vindeca bolnavii folosea gesturi rituale, precum punerea mâinilor 
(Luca 4, 40), 
se ruga în templu, în sinagogi şi în locuri speciale (Marcu 1, 35; Luca 4, 
42; 5, 16; Matei 14, 23), 

4 a folosit pâinea şi vinul ca materii rituale (Luca 22, 19-20), 

4 a îngenuncheat la rugăciune (Luca 22, 41), 

+ iar Apocalipsa vorbeşte de tămâie şi de rugăciunea sfinţilor (Apoc. 5, 8). 


Oare când unii refuză semnul crucii, nu ştiu că Sfântul Pavel i-a osândit pe 
"vrăjmaşii crucii lui Hristos?" (Fii. 3, 18). Numai tâlcuitorii care doresc să-şi 
menţină bisericuţele lor, ieşite din comuniunea cu Biserica cea "una, sfântă şi 
sobornicească", deci mânaţi de interese personale şi născute din păcat, 
răstălmăcesc toate aceste lucruri ca să lovească în Biserica lui Hristos, sub 
pretextul că oferă una mai bună. Până la urmă, pe cele mai multe dintre lucrările 
pe care le neagă Bisericii Ortodoxe, le reintroduc şi la ei sub alte forme, 
contrazicându-şi propriile învățături, şi înşelând pe naivi de dragul de a se arăta 
pe ei înţelepţi şi pricepuţi la dispute. Ei ocolesc desigur spusele Sfântului Pavel 
care îndeamnă: "De acestea să le aduci aminte oamenilor, şi să-i îndemni 
înaintea Domnului să nu intre în dispute, căci nu-s de nici un folos şi numai 
smintesc pe ascultători" (lisus 'Tim. 2, 14-22). 


Unii ca aceştia, "au numai chipul cucerniciei, iar puterea ei o tăgăduiesc. De 
aceştia fereşte-te" (lisus Tim. 3, 5). Nu recunosc preoţii, dar îşi fac păstori; nu 
recunosc bisericile, dar îşi fac "case de rugăciuni", exact cum sunt şi bisericile; 
nu recunosc veşmintele, dar au inventat altele; nu recunosc slujbele tradiţionale, 
dar au compus altele cu un ritual similar. Cu acestea într-adevăr pot înşela 
numai pe cei slabi de minte şi dovedesc că nu duhul adevărului îi îndrumează ci 
duhul celălalt, al mândriei, al slavei deşarte, şi al dorinţei de stăpânire. Unora ca 
acestora li se potriveşte cuvântul: "Se apropie de Mine cu buzele lor, şi mă 
cinstesc cu limba, iar inima lor este departe de Mine" (Matei 15, 8). Cei mai 


mulți sunt cuprinşi doar de viclenie, iar cei care au râvnă cu adevărat, "nu au 
pricepere" (Rom. 10, 2). 


Tâlcul adevărat al cuvintelor "închinare în duh şi în adevăr" constă în aceea că 
toate formele exterioare capătă valoare, numai când sunt umplute cu inimă 
bună, iubire, generozitate, jertfă pentru altul, schimbare interioară, dorinţă de 
transformare în bine, renunţarea la judecarea aproapelui, renunţarea la disputele 
deşarte, smerenie, rămânere în Biserica lui Hristos cea zidită pe temelia 
apostolilor şi continuată până azi prin succesiune apostolică, în Biserica noastră 
ortodoxă. În Vechiul Testament fariseii erau cei care strigau în pieţele publice 
"că ei sunt altfel”. Aşa fac astăzi şi sectanţii noştri. Parcă ar fi rupți din pilda 
Vameşului şi a Fariseului! 


Ei inventează alte forme numai spre a se deosebi, punând accentul tocmai pe 
formele inventate de ei, în loc să-l pună pe duh şi adevăr. Noi avem formele 
noastre tradiționale, nu de noi inventate, care vin de la Mântuitorul şi de la 
Apostoli, şi au trecut ca atare prin 2000 de ani de experienţă. Noi credem că "a 
fi în duh Şi adevăr”, se poate numai în aceste forme tradiționale, biblice, atestate 
şi garantate de experienţa bimilenară a Bisericii ortodoxe. Evident, aceste forme 
nu lucrează şi nu mântuiesc prin ele însele, dar nici fără ele nu ne putem mântui, 
pentru că prin ele ne exprimăm credinţa şi închinarea în duh şi adevăr. 


"Noul Aşezământ nu este al buchei, ci al duhului, pentru că buchea ucide, iar 
duhul dă viaţă" (lisus Cor. 3, 6). Prin "buche" se înţelege forma goală, folosită 
fără sensul ei duhovnicesc, pentru ea însăşi, ca şi cum mântuirea s-ar obţine 
numai prin formă. Ceea ce e ciudat, e că răzvrătiți împotriva formelor tra- 
diționale ale Bisericii Ortodoxe nu renunță la forme, ci inventează altele, numai 
de dragul de a fi altfel. În cazuri de viaţă izolată, departe de lume şi de Biserica 
organizată, dar numai acolo, închinarea în duh şi adevăr poate căpăta forme 
speciale. lată o parabolă care ilustrează această idee: 


= ae 2 
Trei tineri Scăpaţi dintr-un naufragiu au reuşit să ajungă într-o insulă 
nelocuită. Vaporul s-a scufundat şi ei şi-au organizat viaţa cum au putut, 
având acolo cele de trebuinţă. Nu ştiau nici o rugăciune. Ştiau doar că 
Dumnezeu este Treime, aşa că au imaginat o rugăciune simplă: "Trei voi, trei 
noi, miluiţi-ne pe noi. 


Toată viaţa, până au ajuns ca la 90 de ani, au rostit această rugăciune. La o 
vreme, a ajuns acolo un vapor, din întâmplare căci calea era greu navigabilă, 
şi pe el era şi un episcop. 


Văzând semne că insula ar fi locuită, în ciuda indicaţiilor hărților că ar fi 
pustie, au coborât toţi de pe vapor şi i-au găsit acolo pe cei trei, ninşi de ani şi 
de aşteptare. 


Episcopul i-a întrebat ce rugăciuni ştiu, şi ei i-au răspuns: Știm o rugăciune 
simplă, compusă de noi, fiindcă atunci când vaporul nostru a naufragiat, nu 
prea eram dintre cei cu educaţie religioasă. Și şi-au descoperit textul 
rugăciunii. 


Episcopul le-a spus că nu e de ajuns şi că sunt în primejdie să-şi piardă mân- 
tuirea. I-a povăţuit să înveţe măcar rugăciunea domnească, Tatăl nostru. I-a 
învăţat rugăciunea Tatăl nostru, iar conducătorul vaporului i-a invitat să se 
întoarcă înapoi în ţările lor. N-au vrut. Erau prea bătrâni şi se obişnuiseră 
acolo pe insulă. 


Într-o zi vaporul a plecat. Dar n-a apucat să se depărteze mai mult de o zi de 
mal, că la un moment dat cei de pe vapor i-au văzut cu Stupefacţie pe cei trei 
bătrâni venind spre vapor şi umblând pe apă ca pe uscat. 


Comandantul a oprit vaporul şi episcopul i-a întrebat: "Ce-i cu voi? V-aţi 
răzgândit? Vreţi să vă întoarceţi înapoi în ţările voastre?" 


"Nu, a răspuns unul dintre ei, dar am uitat jumătate din rugăciunea ce ne-ai 
învăţat, şi ne temem să nu ne pierdem mântuirea, aşa cum ai spus prea Sfinția 
ta. Până la jumătate merge, dar mai încolo numai merge”. 


Episcopul şi-a dat seama atunci că oamenii nu mai aveau nevoie de nici o altă 
rugăciune, în afară de aceea pe care o ştiau ei. 


Numai aşa se putea explica darul ce-l 
căpătaseră, de a merge pe apă ca pe uscat. 


Şi atunci le-a spus: "Duceţi-vă înapoi şi ziceţi-vă mai departe rugăciunea 
voastră, şi mântuiţi-vă în Domnul, şi rugaţi-vă şi pentru noi! ” 


Parabola vorbeşte de la sine. Aceştia se aflau în închinare în duh şi în adevăr. 
Erau bineînţeles în împrejurări speciale. Noi trăim în mijlocul lumii şi, aşa cum 
avem nevoie de şcoli pentru a învăţa, de spitale pentru a ne lecui, de 
îmbrăcăminte şi de fabrici de îmbrăcăminte, de lumină şi de uzini electrice, de 
cărţi şi de tipografii, şi înaintea lor de autori, tot aşa avem nevoie şi de condiții 
pentru a ne exprima legăturile cu Dumnezeu şi comuniunea dintre noi, în sensul 
învățăturilor lăsate de Mântuitorul. Şi cei trei se exprimau în felul lor, 


comunitar. Deveniseră trei ca unul şi căpătaseră acelaşi dar. In acest sens cei trei 
sunt un bun exemplu şi pentru noi, şi parabola nu e numai pentru pustnici! 


Rugăciunea în duh şi în adevăr se aseamănă cu rugăciunea vameşului: "Dumne- 
zeule, milostiv fii mie păcătosul", aceea care, atunci când 1 se adresează lui 
Dumnezeu, nu judecă pe vecin, nu se compară, nu se îndreptăţeşte. Aceea prin 
care cel ce se roagă îşi vede bârna din ochiul său, şi nu paiul din ochiul 
vecinului. Este rugăciunea celui care, înainte de a merge la biserică, cum spune 
Mântuitorul, merge întâi de se împacă cu cel căruia i-a greşit sau cu cel cu care 
este în supărare. Rugăciunea în duh şi în adevăr este rugăciunea celui care spune 
drept lui Dumnezeu, atunci când stă de vorbă cu EI, de pildă când zice: "Şi ne 
iartă nouă greşelile noastre, precum şi noi iertăm greşiţilor noştri”. lartă în clipa 
aceea pe toţi cei care 1-au greşit şi nu ţine minte răul. 


Aceasta este rugăciunea în duh şi adevăr: rugăciunea celui care nu încearcă să se 
înşele nici pe sine, nici pe Dumnezeu. Şi acestea nu le poate şti nimeni, decât 
duhul omului şi duhul lui Dumnezeu! De aceea este în duh şi în adevăr. Această 
rugăciune a învăţat-o Mântuitorul pe Samarineanca din Evanghelia de azi. Şi 
iată, în virtutea faptului că a stat de vorbă cu Mântuitorul, a căpătat grația de a fi 
pomenită până în zilele noastre. Şi amintirea e1 se va perpetua în vecii vecilor. 


Tradiția creştină ne spune că această femeie s-a pocăit, că a fost una din 


uceniţele Domnului şi că a propovăduit învăţătura Sa până la moarte. Nu este cu 
totul imposibil, de vreme ce şi-a început propovăduirea chiar în momentul în 
care a plecat de la fântână, şi ducându-se în satul ei a spus: Am văzut pe Cineva 
care ar putea să fie Mesia! 


lată, aşadar, pentru care motive Samarineanca a intrat în istorie. Ea a rămas 
martora peste veacuri a unei importante învățături, transmise fără îndoială şi 
prin ea. învăţătura nu 1 s-a adresat numai ei. Ea a fost pretextul. învăţătura ni se 
adresează nouă tuturor, şi lucrul cel mai important pe care trebuie să-l ţinem 
minte, este tocmai această invitaţie a Mântuitorului de a I ne închina în duh şi în 
adevăr. Nu e greu să ne dăm seama că, dacă suntem în legătură cu Dumnezeu în 
duh şi în adevăr, în sinceritate, în smerenie, în modestie, în generozitate, în 
bunătate, toate acestea lucrează asupra sufletului nostru, dar se răsfrâng şi în 
viaţa aproapelui nostru, în viaţa societăţii, în viaţa lumii în care trăim. Fiindcă, 
în fond, Dumnezeu aceasta vrea, ca rugându-ne Lui în duh şi în adevăr, să 
creăm o lume care să fie a Duhului şi a adevărului. 


Preafericitul părinte patriarh Daniel - Predică la Duminica a V-a după 
Paşti - Hristos cheamă la mântuire pe toţi oamenii 

Sfânta Evanghelie din Duminica Femeii Samarinence este plină de înţelesuri 
duhovniceşti, care arată de ce această Evanghelie se citeşte acum, în Duminica a 
V-a după Sfintele Paşti, ce legătură are această Evanghelie cu taina Învierii 
Domnului, cu taina Înălţării Domnului la cer, şi mai ales cu taina Pogorârii 
Duhului Sfânt, care încheie perioada pascală numită şi a Penticostarului. 


Iisus Hristos este izvorul harului 


lisus spune femeii din Samaria, la fântâna lui Iacov, aproape de cetatea Sichem 
sau oraşul Sihar că: 'Dacă ai fi ştiut darul lui Dumnezeu, şi Cine este Cel ce-ţi 
zice Dă-Mi să beau, tu ai fi cerut de la EI, şi ţi-ar fi dat apă vie' (loan 4, 10). 
Deci, în primul rând, Evanghelia de astăzi ne arată că lisus Hristos nu este 
doar tămăduitor sau vindecător de boli, ci lisus Hristos este şi Izvorul harului 
şi al adevărului (cf. loan 1, 17). 

De aceea el salută pe creştinii din Corint cu această 
binecuvântare: 'harul Domnului nostru lisus Hristos, dragostea lui Dumnezeu 
Tatăl şi împărtăşirea Sfântului Duh să fie cu voi' (UL Corinteni 13, 13), 
binecuvântare preluată de Biserică în Sfânta Liturghie. 


Aşadar, harul pe care ni-l descoperă şi ni-l dăruieşte Hristos Domnul conţine 
în el dragostea lui Dumnezeu Tatăl şi împărtăşirea Sfântului Duh. 


Intre iudei şi samarineni erau multe bariere mentale de ordin religios şi 


cultural 


Învățătura centrală a Evangheliei de astăzi este faptul că lisus Hristos 
dăruieşte lumii harul mântuitor, numit . Insă EI vorbeşte despre 


această realitate dumnezeiască sau cerească pornind de la viața pământească. 
Mai întâi lisus cere femeii samarinence apă obişnuită din fântână mai mult 
pentru a intra în dialog cu această femeie. lisus Hristos cere femeii samarinence 
apă şi ca să vadă dispoziţia sufletului persoanei necunoscute, mai ales că între 
iudei şi samarineni erau multe bariere mentale de ordin religios şi cultural, astfel 
încât între ei domnea o duşmănie veche. Se dispreţuiau reciproc şi se evitau 
reciproc. Ținutul Samariei se afla între Galileea din nordul Țării Sfinte şi ludeea 
din sudul acesteia. Iudeii, ca să nu se întâlnească cu samarinenii, ocoleau 
distanţe mari, deoarece samarinenii erau oameni de alt neam şi de altă credinţă. 
Credinţa lor mozaică era amestecată cu foarte multe împrumuturi din religii 
păgâne, politeiste. Samarinenii erau considerați de iudei ca fiind inferiori şi 
trădători, adică de alt neam şi de altă credință decât cea mozaică, o credinţă 
pervertită prin influenţe păgâne. De aceea, când iudeii mergeau în Galileea, 
ocoleau Samaria, adică o evitau. 


Prin desfiinţarea barierelor mentale şi a complexelor de superioritate, 
Mântuitorul lisus Hristos prefigurează taina Bisericii Sau comuniunea 
persoanelor în iubirea Preasfintei Treimi. 


Mântuitorul lisus Hristos este iudeul care nu ocoleşte Samaria. Mai mult, El 
vorbeşte cu o femeie din Samaria, rupând astfel, prin dialog, barierele mentale 
ale ostilității, create de diferenţele religioase şi culturale. EI trece peste 
complexul superiorității iudeilor faţă de samarineni şi peste complexul 
inferiorităţii samarinenilor faţă de iudei. lar faţă de această femeie, deşi de neam 
păgân şi de credinţă diferită, manifestă respect, întrucât şi ea este ființă umană 
creată după chipul lui Dumnezeu şi chemată la mântuire. Prin aceasta se vede 
că Evanghelia Mântuitorului lisus Hristos nu este destinată numai evreilor, 
ci tuturor popoarelor. Prin ruperea barierelor mentale şi prin vindecarea 
celor ce suferă de complexul de superioritate, Mântuitorul lisus Hristos 
prefigurează deja taina Bisericii Sale care se va constitui nu numai din iudei, 
ci şi din alte etnii, adică din toate popoarele care vor crede în EL. 


Evanghelia ne mai spune că ucenicii lui lisus, care plecaseră să cumpere ceva de 
mâncare, când se reîntorc şi văd că El vorbeşte cu o femeie, se miră. De ce se 
miră? Pentru că El, bărbat iudeu, acordă atenţie unei femei de alt neam. Dar 
ucenicii Săi n-au îndrăznit să-L întrebe despre ce vorbeşte cu ea. Vedem aici o 
altă barieră mentală pe care Mântuitorul o demolează, şi anume complexul 
superiorității bărbatului faţă de femeie. În lumea antică păgână, femeia era 
considerată ca fiind doar un obiect util. Bărbatul era stăpân asupra ei şi putea 


dispune de viaţa şi moartea ei. Putea fi omorâtă fără ca lui să 1 se întâmple ceva. 
Poligamia era în floare, iar femeia era umilită şi dispreţuită. Deşi în societatea 
iudaică femeia se bucura de o anumită consideraţie, totuşi exista o mare 
diferență de valoare între bărbat şi femeie. Atunci nu se putea spune că femeia 
este egală cu bărbatul în faţa lui Dumnezeu şi a oamenilor. Însă, prin însuşi 
faptul că lisus vorbeşte cu o femeie de altă credinţă şi de alt neam, vedem că // 
cheamă la sfinţenie şi mântuire nu numai bărbaţi, ci şi femei. De aceea, în 
Biserica lui Hristos vor exista multe femei sfinte, după cum se poate vedea şi în 
calendar. 


Apa cea vie este harul care vindecă 
pe om de păcat şi îi sfinţeşte viaţa 


În convorbirea Sa cu femeia samarineancă, lisus porneşte de la apa zilnică pe 
care o bea omul pentru a-şi întreţine viaţa trecătoare a trupului. Însă, repede 
Mântuitorul lisus trece de la apa care are izvorul ei în pământ la o altă apă, şi 
anume la apa care-şi are izvorul în ceruri, la [epopee ete i 
Dumnezeu. EI îi spune femeii samarinence: "Dacă ai fi ştiut darul lui 


Dumnezeu şi Cine este Cel ce-ţi zice: Dă-Mi să beau, tu ai fi cerut de la EI, şi 
ți-ar fi dat apă vie”. (loan 4, 10). 


Când femeia şi-a dat seama că lisus vorbeşte de altă apă decât apa obişnuită 
care astâmpără setea trupului pentru o vreme, I-a zis: "Doamne, dă-mi această 
apă ca să nu mai însetez, nici Să mai vin să scot' (loan 4, 15). Dar Hristos 
Domnul trece îndată pe un alt plan al dialogului, şi anume la starea vieții 
personale intime sau afective a femeii samarinence. E] îi spune acesteia: 'Mergi 
şi cheamă pe bărbatul tău şi vino aici”, iar ea, surprinsă de aceste cuvinte, 
zice: 'Nu am bărbat”, iar Mântuitorul îi spune: "Bine ai zis că nu ai bărbat, 
căci cinci bărbaţi ai avut şi cel pe care îl ai acum nu-ţi este bărbat” (loan 4, 
16-18). 


Deci, foarte discret, cu tact pastoral, fără să-i reproşeze că este imorală sau 
nestatornică în iubire, Mântuitorul lisus Hristos arată totuşi acestei femei că El 
cunoaşte viaţa sa şi că numai apa cea vie sau harul vindecă pe om de păcate, 
îi schimbă viaţa şi îi transformă dorinţa lui de fericire trecătoare, 
momentană şi fragmentată în dorinţa de fericire veşnică. În clipa aceea, 
femeia samarineancă şi-a dat seama că în faţa ei se află un profet sau 
prooroc, care are în el harul lui Dumnezeu şi cunoaşte viaţa omului, adică 
starea sufletului şi faptele lui. 


Îndată femeia a lăsat găleata jos lângă fântână şi a alergat în cetate, iar acolo 
în cetate a spus tuturor: Iată, am întâlnit un prooroc, pe Mesia, pe Care îl 
aşteaptă iudeii şi pe Care îl aşteptăm şi noi, samarinenii. Auzind aceste 


cuvinte, locuitorii cetăţii au devenit foarte atenţi şi curioşi, întrucât femeia le-a 
spus că El cunoştea toată viaţa ei. În realitate, Mântuitorul nu i-a spus femeii 
toate câte a făcut, ci i-a spus doar că a avut cinci bărbaţi, iar cel pe care îl are 
acum nu este soţul ei legitim. În scurt timp, o mulţime de oameni a ieşit din 
cetate şi a venit la lisus ca să-L vadă. Apoi ei L-au invitat pe lisus să intre în 
cetatea lor. Evanghelia ne spune că lisus Domnul a rămas în cetate timp de două 
zile. Unii Sfinţi Părinţi ai Bisericii interpretează cele două zile ca fiind zile în 
care lisus a predicat, în formă concentrată, Vechiul şi Noul Testament, sau a 
învăţat pe samarineni cele două porunci ale iubirii, adică iubirea faţă de 
Dumnezeu şi iubirea faţă de semeni. Drept urmare, mulţi samarineni au crezut 
în EI. 


Adevărata închinare adusă lui Dumnezeu: de la Templul din lerusalim la 
bisericile din toată lumea 


În Evanghelia de astăzi, Hristos-Domnul vorbeşte cu femeia samarineană şi 
despre adevărata închinare adusă lui Dumnezeu, afirmând că adevărații 
închinători ai Tatălui sunt închinătorii în duh şi în adevăr, adică în stare de 
rugăciune şi de credinţă adevărată care rodesc în viaţă sfântă şi fapte bune. 


Această învăţătură, potrivit căreia adevărații închinători ai Tatălui sunt 
închinătorii 'în duh şi în adevăr”, înseamnă şi că ei sunt închinători ai 
Preasfintei Treimi, deoarece Duhul Sfânt îndeamnă şi ajută deplin pe om să se 
roage lui Dumnezeu Tatăl şi să mărturisească pe Fiul Său, lisus Hristos, Cel ce 
a zis: 'Eu sunt Calea, Adevărul şi Viaţa" (loan 14, 6). 


Deci Mântuitorul lisus Hristos spune că adevărata credinţă va fi una 
spirituală şi universală. Ca atare, EI a prevestit vremea în care iudeii nu se vor 
mai închina numai în lerusalim, nici samarinenii numai în muntele lor, Garizim, 
ci se vor închina lui Dumnezeu pretutindeni, deoarece nu contează atât de 
mult locul, cât contează starea în care oamenii trăiesc credinţa cea adevărată 
în iubirea lui Dumnezeu Tatăl, în adevărul vieţii veşnice descoperit de Hristos 
şi în lucrarea sfinţitoare a Duhului Sfânt. Cu alte cuvinte, El spune că va veni 
vremea când oamenii se vor închina nu numai în lerusalim, ci pretutindeni, 
mai precis în fiecare biserică în care este preamărit Tatăl, împreună cu Fiul şi 
cu Duhul Sfânt, şi astfel fiecare biserică devine un 'lerusalim', oriunde s-ar 
afla pe pământ, devine o poartă deschisă spre Ierusalimul ceresc (cf. 
Apocalipsa 21, 2). 


Femeia Samarineancă prefigurează 
Biserica alcătuită din neamuri diferite 


Femeia samarineancă, deşi are o credinţă confuză (sincretistă) şi o viaţă morală 


Dintr-o femeie păcătoasă ea devine o femeie mărturisitoare a lui Hristos, o 
misionară care aduce la Hristos o cetate întreagă, şi-L duce pe Hristos în 
cetatea Siharului, ca să schimbe şi viaţa altora. Vedem cum lisus, pornind de 
la o convorbire cu o femeie păcătoasă despre apa naturală sau pământească şi 
trecând la o convorbire despre apa cea vie sau viaţa veşnică, în scurt timp 
converteşte această femeie păcătoasă, iar prin ea se converteşte apoi o mulțime 
de oameni. 


Fericitul Augustin spune că această femeie samarineancă reprezintă Biserica 
provenită dintre alte neamuri decât poporul evreu. Biserica lui Hristos este 


compusă din iudeii care au crezut în El, dar şi din toate popoarele de religii 
diferite, de culturi diferite care s-au convertit, adică au crezut în Hristos. 


Vedem aici că femeia samarineancă reprezintă tainic viitorul Bisericii. De unde 
ştim că această interpretare a Fericitului Augustin este adevărată? Din 
Evanghelia care s-a citit astăzi, pentru că Mântuitorul spune: “Priviţi holdele că 
sunt albe pentru seceriş' (loan 4, 35), deşi nu era atunci timpul secerişului. EI 
se referă simbolic la mulțimile de oameni care vor intra în 'hambarul' 


Împărăției cerurilor prin lucrarea harului lui Dumnezeu. 


Deci 


Mântuitorul lisus Hristos le spune ucenicilor Săi: voi seceraţi unde alții au 
semănat, adică unde au semănat patriarhii şi proorocii Vechiului Testament, 
dar voi aveţi acum privilegiul de a vedea cum vin popoarele la Hristos pe Care 
L-au prevestit cu mult timp înainte patriarhii şi proorocii. 


Silviu Cluci - Fântâna lui Iacov — Fântâna samarinencei 


Fântâna lui lacov este singurul loc de pelerinaj creştin-ortodox de pe teritoriul 
Samariei. Fântâna are o adâncime de 35 de metri. Un călugăr grec care o 
supraveghează oferă pelerinilor însetaţi din apa ei proaspătă şi rece. 


Fântâna a fost săpată de Iacov pe pământul cumpărat de la fiii Hemor (Emmor) 
Heveul (Facere 33, 18). Nomazii obişnuiau să aibă sursa lor proprie de apă spre 
a nu fi dependenţi de locuitorii aşezărilor lângă care îşi stabileau corturile. 


Aceasta este fântâna la care a întâlnit-o Hristos pe Femeia Samarineancă în 
drumul din Ierusalim spre Galileea (loan 4, 4-42); de aici, al doilea nume dat de 
arabi fântânii: Bir es-Samarieh. 


Datorită faptului că la fântâna lui lacob, lisus vorbeşte despre apa vie, 
comunitatea creştină din această regiune a folosit apa acestei fântâni pentru 
săvârşirea Botezului. 


Conform unor mărturii din veacul al IV-lea, la fântâna lui lacob exista o 
bisericuţă construită. De atunci, ea a fost recunoscută ca loc de pelerinaj creştin. 
Bisericuța a fost arsă în timpul revoltei samarinenilor din anul 485 şi a fost 
refăcută în secolul al VI-lea de către Împăratul Iustinian. Dar a fost din nou 
distrusă în urma invaziei persane şi a celei arabe, care i-a succedat. 


La sfârşitul secolului al XIX-lea, Patriarhia Ierusalimului a cumpărat terenul şi a 
început construcţia unei biserici pe temeliile bisericii mai vechi. Din lipsă de 


fonduri, lucrările s-au oprit în timpul primului război mondial, dar au fost 
încheiate în ultimii ani. 


Silviu Cluci - Biserica Sfintei Fotini — Samarineanca de la Fântâna lui Iacov 


doxologia. Fă 


Fântâna lui lacov, amintită în Vechiul Testament (Facere 33, 19) şi în Noul 
Testament (loan 4) este unul din cele mai vechi Locuri de Închinare ale 
Patriarhiei Ierusalimului, fiind aşezată undeva la mijloc între Munţii Gheval şi 
Garizim, în regiunea Samaria. 


La sfârşitul secolului XIX, Patriarhia Ierusalimului a cumpărat terenul, iar pe 
30 august 1908 Mitropolitul Sofronios de Gaza a binecuvântat începerea 
lucrărilor - o biserică încăpătoare la Fântâna lui lacov. 


Din lipsă de fonduri, lucrările s-au oprit în timpul primului război mondial şi 
biserica a rămas pe jumătate ridicată. 


Incheierea lucrărilor la biserica neterminată a fost rânduită de pronia divină 
părintelui arhimandrit lustinos Aghiotafitul. Acesta, în 1998 a reînceput 
lucrările, ridicând o biserică măreaţă, vrednică de istoria şi slava Fântânii lui 
Iacov. 


a odoologiă.ro 


) 


Noul aşezământ a fost închinat Sfintei Fotini Samarineanca. În partea de nord a 
bisericii a fost ridicat un paraclis în cinstea Sfântului lustin martirul şi filozoful, 
samarinean din Neapole, iar în partea sudică un paraclis în cinstea Sfântului nou 
mucenic Filumen, care a pătimit mucenicia la Fântână, pe 29 noiembrie 1979. 

În anul 2009, după canonizarea Sfântului Filumen, aici au fost aşezate spre 


închinare moaştele noului-mucenic. 


La fântâna lui lacov, în Sichem (Nablus) 


Samaria — capitala regiunii, Sichem (Nablus) situat la poalele Muntelui Garizim 
— muntele sfânt al samaritenilor. 


Patriarhia grecească a construit o frumoasă biserică pe locul celei ridicate de 


Sfânta Elena în sec IV. La 209 noiembrie 1979, aici a fost ucis Părintele Filumen, 
canonizat la 29 nov. 2009 — Sfântul Nou Mucenic Filumen, ale cărui sfinte 
moaşte au fost aduse aici. 


Biserica Ortodoxă Greacă - St Photina at Jacob's Well 

Cristelniţă din Biserica Sf.. Photina 

lisus, Izvor de mângâiere 


lisus, Izvor de mângâiere, 
la Tine vin încrezător 

când copleşit sunt de durere 
şi-s mistuit de câte-un dor. 


lisus, lisus, eu vin la Tine, 


cu-adânci suspine la Tine vin; 
iubirea Ta să mă lumine 
şi să-mi aducă-al Tău alin. 


lisus, Izvor de bucurie, 

când întristat sunt de vrăjmaşi, 
cu vin şi cer să-mi dai tărie 

şi doborât să nu mă laşi. 


Lisuse-ascunde-mă în Tinc, 
atunci când lupte grele vin, 
Tu singur poţi să faci din mine 
un suflet credincios deplin. 


Povestioară cu tâlc - Biserica, izvor al vieţii 


qlimboo.com 


Dorind să-l contrazică, un necredincios îi spuse unui creştin: 


- Voi, creştinii, spuneţi că Dumnezeu este oriunde. Dacă este aşa, de ce te mai 
duci la Biserică, să asculți predica, când oricum Il vedem peste tot. 


- Aşa este, pe Dumnezeu, cei cu credinţă Îl văd peste tot şi prin toate. Însă, 
priveşte! Chiar dacă aerul este încărcat pretutindeni cu vapori de apă, aceştia nu- 
ți astâmpără setea şi, de aceea, mergi la fântână. 


La fel şi noi, creştinii, mergem la Biserică aşa cum tu mergi la fântână. Tu îţi 
aStâmperi setea trupului cu apa ătă şi rece a fântânii, 


Icoane 


JESUS AND THE WOMAN OF SAMARIA 


How is it that thou, being a Jew, askest drink of me, which am a woman of Samaria? 
for the Jews have no dealings with the Samaritans.... (John 4: 9) 

